
Prema tome, dakle, braćo, budite postojani i držite predaje kojima 
smo vas poučili bilo usmeno, bilo pismom! Naređujemo vam, braćo, u 
ime Gospodina, Isusa Krista, da se klonite svakoga brata koji neuredno 
živi i ne drži se predaje koju ste od nas primili. 


SVETI PAVAO (2 Sol 2, 15) 


Priče su Ljudi. Zovite ih da žive s vama. Ako ćete biti dobar 
domaćin naučit će vas svemu što znaju. Dat će vam do znanja kada se 
spremaju otići. Tada ćete ih predati nekome drugome. 


PRIPOVJEDAČ IZ INDIJSKOG PLEMENA KRI 


Quid proficit in literis, et deficit in moribus plus deficit quam 
proficit. Tko napreduje u znanju (nauci), a nazaduje u običajima, više 
nazaduje nego napreduje. 


LATINSKA POSLOVICA 


Pjesme naše pjevaju junaštvo i ljubav, naravni duh u njima živi. 
Ne znadu zlatna pera onako pisati, kako javorove gusle gude . .. Ne leži 
naša vila u velikim posteljama, kod gospodskih trpeza ne sjedi: žedna i 
gladna trči kroz gore i što više trpi, sve ljepša postaje, i glas njezin 
puniji izlazi iz prsiju golih i hlepećih. 


Pjesme su povijest naša, u njima tražimo dobro i zlo svoje. Drugi 
puci štiju ih, prevode i čude se njima, a mi ih se sramimo i još 
ismijavamo svojim prosvijećenim barbarstvom. 

Pokupimo braćo, pokupimo svoje blago, prije nego ga vjetar 
vremena ne pogubi. Hljeb je iz zemlje, lijepost iz puka: puk nam je otac, 
a zemlja majka naša. 


NIKOLA TOMASSEO, ISKRICE III; XVIII. 
(ZLATNA KNJIGA HRVATSKE NARODNE LIRIKE, SASTAVIO 
KREŠIMIR MLAC) 


U puku stoji prava sila naroda, on je od svega naroda najviše 
spojen sa zemljom, a bude li u njega obrazovanja i samosvijesti, ni sve 
sile svijeta neće narod krenuti s puta kojim udariti mora; zaman su sve 
tuđe spletke, zaman su vanjski pokušaji da navuku narod na svoje — on 
stoji čvrsto kao dub, jer je dubu silan korijen, a taj korijen je puk. 

(...) al dobro je da narod sam zaviri u dušu, da otvori krvavu 
knjigu minulih dana, jer je prošlost vazda zrcalom sadanjeg doba. 
Dobro je da narod sazna gdje je zgriješio i posrnuo, gdje li se proslavio 
i podičio. To neka mu je naukom za buduća vremena. 


AUGUST ŠENOA, NAŠA KNJIŽEVNOST; SELJAČKA BUNA 


Bosanske kasabe i varoši pune su priča. U tim ponajčešće 
izmišljenim pričama krije se, pod vidom nevjerojatnih događaja i 
maskom često izmišljenih imena, stvarna i nepriznavana povijest toga 
kraja, živih ljudi i davno pomrlih naraštaja. To su one orijentalne laži 
za koje turska poslovica veli da su istinitije od svake istine. 

Te priče žive čudnim skrivenim životom. 

Fa] 

Za bosansko dijete mitovi i legende imaju moć majčinog mlijeka, 
nešto tajanstveno i stravično, što postojanje nosi sa sobom, ulazi u nas 
u obliku drevnih predaja. 


IVO ANDRIĆ NA DRINI ĆUPRIJA 


Legende izdržavaju probu vremena bolje nego prava povijest. 
RICHARD CAVENDISH 
Slušajući dalmatinske klape shvatio sam da hrvatski narod ima 
dušu koju treba znati pokazati svijetu. (..) 


PABLO COELHO 


Poštovane studentice i studenti; čitateljice 1 čitatelji, 


Pred vama je dio duhovnosti naših davno upokojenih pramajki i 
praotaca kojima su mnoge devet stoljetne okupacijske vlasti htjele 
iskriviti i zatrti pamćenje i postojanje. Međutim, naši su hrabri predci 
kroz višestoljetne mnogobrojne progone, patnje 1 stradanja, stvarali svoju 
kulturu i usmenu književnost, pamtili je, brusili 1, hrvatskim narodnim 
jezikom, s koljena na koljeno prepričavali svojemu potomstvu. Nijedna 
sila nije mogla uništiti narodno pamćenje i usmenom komunikacijom je 
velik broj pjesama, priča, drama, poslovica, zagonetaka, retoričkih 
oblika, običaja, ophoda i obreda sačuvan do naših dana. 

Mnoga sam kilometarska bespuća propješačio sa svećenicima ili 
uglednim ljudima. Naslušao sam se mnogih ljudskih sudbina, divio se 
plemenitosti, izdržljivosti, dostojanstvu, ponosu, vjeri i optimizmu 
sugovornika. 

Neke sam predaje dobio pismom poput onih od velikog autoriteta 
u Bosni i Hercegovini, dr. fra Ignacija Gavrana; neke faksom. Nekoliko 
su mi puta nepoznati ljudi u ured donijeli priče iz svoga kraja. 

U ovoj knjizi je stotinjak izvornih suvremenih zapisa, koji se prvi 
put publiciraju. (Osamdeset je tih zapisa iz Republike Hrvatske, 
dvadesetak iz Bosne i Hercegovine te šest iz Crne Gore.) To narodno 
blago prvi put se publicira u ovom udžbeniku. Zapisi su podjednako 
nastajali i u ruralnim i u urbanim krajevima, a među njezinim 
prenositeljima ima ih od bezpismenih do fakultetski obrazovanih, kao 1 
poslovnih ljudi, uglednih umjetnika, svećenika, sveučilišnih profesora i 
dr. Različite su životne dobi i ima ih od malodobnih do stogodišnjih. 

Većina zapisa nastala od 2001. do 2008. g. To su zapisi koje smo 
bilježili ja i studenti kojima sam bio mentor pri pisanju seminarskih i 
diplomskih radova. Mnogo je tih zapisa snimljeno. 

Unatoč iznimnom bogatstvu, raznovrsnosti i višestrukim 
vrijednostima, hrvatska tradicijska kultura i književnost, nedostatno su 
istraženi. Razlozi tomu su višestruki: surove povijesne okolnosti, 
sustavno zatiranje i iskrivljivanje narodnoga pamćenja od devet stoljetnih 
okupacijskih vlasti, zabranjivanje vjere i svega što je činilo vjerski i 
nacionalni identitet, snažno upletanje komunističke ideologije na znanost 
i kulturu. 

Usmena književnost sadrži višestoljetne 1 višemilenijske pouke i 
poruke. Namjena usmene književnosti je utilitaristična, didaktična i 
edukativna. Njezine su estetske, edukativne i didaktične vrijednosti 
iznimne. Ta je književnost, dakle, općedruštveno korisna. Velik je značaj 


hrvatske tradicijske kulture 1 književnosti u očuvanju nacionalnoga i 
vjerskoga identiteta Hrvata kao i poštivanja drugih naroda s kojima žive 
Hrvati. 

U ovim je vremenima najveća opasnost, po tradicijsku kulturu i 
usmenu književnost, potrošački mentalitet življenja. Zato je civilizacijski 
čin izvorno sakupljati i snimati usmeno-književne oblike 1 narodne 
običaje kako bismo ih oteli od zaborava i sačuvali za naše potomstvo. To 
je opći trend u razvijenom svijetu kojega smo dijelom. 

Neznanje je najveća opasnost po čovjeka, narod i čovječanstvo. 
Narod koji nema svoje tradicije i nije narod. 

Stoga, duhovnu i materijalnu baštinu treba poznavati i iz njih 
učiti. U toj su baštini naši korijeni i povijest naša, a narod koji ne 
poznaje svoju povijest osuđen je na njezino ponavljanje. 


koko 


Iskazujem zahvalnost svim mojim kazivačicama i kazivačima, od 
kojih mnogi nisu više među nama, a neki su bili prisiljeni napustiti 
pradjedovska ognjišta 1 raseliti se po svijetu. 

Mojim studenticama i studentima, njihovim kazivačicama i 
kazivačima izražavam najveću zahvalu. 

Velika zahvala pripada i mojim sponzorima, posebice, Optima I. D. 
Mostar. 

Neizmjerna zahvalnost pripada mojim profesorima: dr. Stipi Botici, 
pok. dr. Josipu Kekezu, dr. Anti Franiću i drugima. 

Posebnu zahvalnost iskazujem svojoj obitelji: supruzi Kati i djeci: 
Josipu, Heleni i Mariji. 

Svi su oni dionici ove duhovnosti. 


U Mostaru, 23. kolovoza 2008. godine prof. dr. sc. Marko Dragić 

UVOD 


Književnost svjedoči o životu ljudi, naroda i čovječanstva. Usmena 
je književnost najstarija i najdugotrajnija vrsta književnosti. Usmena 
lirika, epika, drama kao i poslovice i zagonetke postoje od agrafijske 
etape ljudske duhovnosti i tradicija su pisanoj književnosti. 

Renesansa je epoha u umjetnosti koja obnavlja vrijednosti antičke 
grčke i rimske civilizacije. Od humanizma i renesanse pozornost se 
pridaje i običnim ljudima. U renesansi se javlja velik ineteres za 
narodnom književnošću. Michel de Montaigne (1533.-1592.) bio je 
oduševljen narodnom poezijom. Od njegova je vremena naziv narodna 
književnost. 

Jak je utjecaj usmene književnosti i na renesansnu i baroknu 
književnost. Pisci su stvarali svoja djela po uzoru na usmenu književnost 
ili su u svoja djela inkorporirali usmenoknjiževne oblike. U XVIII. st. 
javlja se interes za sustavnijim sakupljanjem, zapisivanjem 1 proučava- 
njem usmene književnosti. 

Johan Gottfried Herder (1744.-1803.) objelodanio je 1778. g. 
svoje djelo Volkslieder (Narodne pjesme). Drugo izdanje toga djela 
objavljeno je u Leipzigu 1778./1779. pod naslovom Stimmen der Volker 
in Liedern (Glasovi naroda u pjesmama). Herder je u te svoje zbirke 
uvrstio Goetheov prijevod Hasanaginice kao i tri pjesme iz Razgovora 
ugodnoga naroda slovinskoga (1756., 1759.) fra Andrije Kačića Miošića. 

Od kraja 18. stoljeća u vrijeme uvođenja homerologije za usmenu 
književnost uvodi se naziv anonimna književnost. 

William Thomas 1846. godine sugerirao je naziv folklor — narodno 
znanje. Roman Jakobson i Petra Bogatirjeva u svom članku Folklor kao 
naročit oblik stvaralaštva usmenu književnost od pisane razlikuju upravo 
po postojanju folklora. U naše vrijeme naziv neofolkloristika poistovje- 
ćuje izvedbu i djelo. 

Mnogi povjesničari, filozofi, etnolozi i antropolozi navode da su 
Hrvati iz svoje izakarpatske prapostojbine u današnje domovine donijeli 
jedino svoju tradicijsku kulturu. Odjeci te kulture opažaju se u suvre- 
menim zapisima obrednih lirskih pjesama koje su pjevale Kolede, Lada- 
rice, Kraljice, Dodole (Prporuše, Preporuše) kao i u obrednim pjesmama 
koje su se izvodile uz Božić, Jurjevdan (23. travnja), Ivandan (24. lipnja) 
idr. 

U Hrvatskoj se početkom 20. stoljeća, za vrijeme dominacije 
Seljačke stranke predvođene braćom Radić, usmena književnost nazivala 

seljačkom književnošću. Neki su je povjesničari književnosti nazivali 
pučkom književnošću. Međutim, pučku i usmenu književnost treba 
razlikovati. U uporabi je bio i naziv tradicionalna književnost. U 
Njemačkoj je i danas takav naziv, a u Engleskoj folklorna književnost. U 
Hrvatskoj se naziv narodna književnost u službenoj uporabi zadržao do 
devedesetih godina dvadesetoga stoljeća. 


Sustav usmene književnosti čine: 


I. Lirska poezija. 

I. = Epska poezija. 

II. Priče (pripovijetke). 

IV. Drama (folklorno kazalište). 

V. — Retorički (usmenogovornički) oblici. 
VI. —Mikrostrukture (poslovice, zagonetke). 


Svaki taj sustav može se klasificirati na više vrsta i podvrsta. 
Najčešći su pristupi proučavanju usmene književnosti monogenetski i 
poligenetski. Pomoćne su znanosti za proučavanje te vrste književnosti: 
etnologija, antropologija, teologija, povijest, arheologija, sociologija, 
psihologija 1 dr. 

Usmeno-književni sustavi se, također, međusobno prepleću. Stoga 
će u ovom djelu, radi lakšega snalaženja, dolaziti do nužnih ponavljanja u 
različitim poglavljima, posebice u poglavljima Usmene epske pjesme i 
Povijesne predaje. 

Višestruke su interferencije usmene i pisane književnosti. Jedni su 
pisci zapisivali usmeno-književne primjere i inkorporirali ih u svoja 
djela, drugi su se nadahnjivali usmenom književnošću i tako stvarali djela 
trajne umjetničke vrijednosti, treći su pisali po uzoru na usmenu 
književnost, četvrti su izvorno zapisivali usmeno-književne primjere. 

Prvi hrvatski značajniji folklorist Petar Hektorović ukazao je na 
nužnost zapisivanja usmenoknjiževnih oblika, a Stanko Vraz u Kolu 
1842. g. piše da narodne usmene umotvorine treba zapisivati “onako ka- 
ko izviru iz ustiuh naroda". Josip Kekez je ta pravila nazvao Hektorović- 
Vrazovim zakonom. 

Odnos spram tradicije civilizacijski je čin. U naprednom svijetu 
tradicija se poštuje, čuva, njeguje i prezentira. Općenito se može reći da 
je osamostaljenjem Republike Hrvatske snažno porastao interes za 
tradicijskom kulturom i književnošću. 

Do sada se uobičajilo misliti kako je usmena književnost nastajala 
u zabačenim ruralnim (htjelo se kazati zaostalim) mjestima. Stotinjak 

izvornih suvremenih zapisa, koji se prvi put publiciraju u ovoj knjizi, 
zorno svjedoči vitalnost hrvatske usmene književnosti. 

Hrvatska usmena književnost, stoljećima i milenijumima pamćena, 
pripovijedana, bila u izvedbi, brušena i prenošena hrvatskim jezikom, 
ima najveće zasluge za očuvanje hrvatskoga nacionalnoga i vjerskoga 
identiteta. Hrvatska tradicijska kultura i književnost svjedoče četrnaest 
stoljetnu ukorijenjenost Hrvata u europskoj kulturi i civilizaciji. 

Ta je književnost tradicija pisanoj književnosti. Višestruke su 
interferencije usmene i pisane književnosti. Najveći su velikani pisane 
književnosti stvorili djela trajne umjetničke vrijednosti nadahnuvši se na 
vrelu tradicijske kulture i književnosti, a o svemu navedenom zorno 
svjedoče sljedeće stranice. 

I. LIRSKA POEZIJA 


1. VRSTE USMENIH LIRSKIH PJESAMA 


Lirska je pjesma skupina umjetnički komponiranih lirskih slika 


kojima dominira osjećajnost. Te pjesme prate čovjeka od rođenja 
(uspavanke) pa do smrti (naricaljke). Lirske pjesme su najmnogobrojnija 
usmenoknjiževna vrsta, a obuhvaćaju vjersku i svjetovnu liriku. Mogu se 
klasificirati na: 


- 
. 


PE 


ra nje 


Svjetovna usmena lirika: 


Mitske pjesme. 

Obredne pjesme: Koledarske. Veselanje. Jurjevske. Ladarske. 
Prvosvibanjske. Kraljičke. Dodolske (preporuške). 
Ivanjske.Vukarske. 

Posleničke pjesme: Težačke. Kosidbene. Žetelačke. Pastirske. 
Ribarske. Putničke. Kiridžijske. Napitnice vinske. Pjesme uz 
žrvanj (zorna). 

Povijesne pjesme. 

Ljubavne pjesme: Zagledanje. Ašikovanje (ljubovanje). Zaruke. 
Svatovske. Poskočice i pjesme uz kolo. Život u braku. 
Uspavanke, pjesme uz kolijevku i druge pjesme maloj djeci. 
Pjesma siročeta umrloj majci. Naricaljke (tužbalice). Rodoljubne. 
Romance. 

Balade. 

Šaljive pjesme. 

Bećarac, ganga, natpjevavanja (dvostihovi). 


Vjerska usmena lirika: 


Adventske i božićne pjesme. 
Korizmene i uskrsne pjesme. 
Molitvene usmene pjesme. 
Prenja. 

Versificirane legende. 
Romarske pjesme. 


koko 

(Neki žanrovi usmene lirike međusobno se prepleću. Primjerice, 
prenja se mogu svrstati i u vjersku i u svjetovnu liriku; poskočice u 
retoričke oblike i u ljubavne pjesme itd.) 


SVJETSKA USMENA LIRSKA POEZIJA 


Starim  književnostima Bliskog 1 Dalekog istoka pripadaju: 
sumerska, asirsko-babilonska (akadska), staroegipatska, mezopotamska, 
hebrejska, arapska, perzijska, indijsko-sanskrtska, kineska i japanska 
književnost. 

Ljubavne su usmene lirske pjesme bile u usmenoj komunikaciji 
kod najstarijih civilizacija Bliskog i Dalekog istoka kojima pripadaju: 
sumerska, asirsko-babilonska (akadska), staroegipatska, mezopo- 
tamska, hebrejska, arapska, perzijska, indijsko-sanskrtska, kineska i 
japanska književnost. Početci sumerske književnosti sežu u 2600. g. 
prije Kristova rođenja, a procvat joj je bio 2000.-1800. g. pr. Kr. Lirska je 
poezija Sumera vjerska 1 svjetovna. Poznate su sumerske lirske pjesme: 
Dumuz i Inanna — Ljubav u Giparu; Dumuz i Inanna — Ljubavna ekstaza; 
Inanna i kralj — Blagoslov za svadbenu noć; Šu i Tefnut — Vjenčanje u 
Ombosu. Te su pjesme imale kultni i obredni karakter. U sumerskoj lirici 
iznimno mjesto zauzimaju himne bogovima i vladarima. Sumerske su 
himne: Himna boginji pravde Nanše, Himna Nergalu, Himna Inanni i dr. 
Ljubavne pjesme pjevaju o ljubavi: dragoga i dragane, sestre i brata, 
roditelja i djece, muža i supruge. Pjevaju te pjesme i o ljubavi prema 
prirodi i životinjama. Mnogobrojne su ljubavne pjesme o Bogu, Isusu 
Kristu, Blaženoj Djevici Mariji i svecima i sveticama Božijim. Asirci i 
Babilonci su asimilirali Sumere, a sumersku je književnost naslijedila 
asirsko-babilonska (akadska) književnost. U lirskoj poeziji iznimno zna- 
čajne bile su himne, a među njima najljepša je 1 najslavnija babilonska 
Himna Šamašu — bogu sunca. 

Među egipatskim himnama svojom ljepotom ističu se Velika himna 
Amonu u kojoj se slavi vrhovni staroegipatski bog Amon (Amon-Ra), 
Himna Nilu i Himna Suncu. Drevni su Egipćani pjevali himne i vlada- 
rima jer su ih smatrali sinovima vrhovnoga božanstva. U tim himnama 
opjevane su pobjede i pothvati vladara kao i njihove svećeničke dužnosti. 


' Marko Višić, Književnost drevnog Bliskog istoka, Naprijed, Zagreb, 1993., str. 7. 

Tako su stvarane himničke biografije. U spomen na razaranje važnoga 
grada ili hrama stari su Egipćani pjevali himne — tužaljke (tužbalice). 
Takve su, primjerice, Prokletstvo, Akada — Ekur je osvećen, Propast Ura. 
Svjetovnu staroegipatsku lirsku poeziju čine mudrosne i ljubavne pjesme. 
Neke su drevne egipatske mudrosne pjesme pripisane mudracima ili 
vladarima. Značajan broj tih pjesama pripada usmenoj lirici. Takva je, 
primjerice, Pouka vladara Akhtija sinu Merikaru (oko 2000. g. pr. Kr.) 
kojom faraon daje savjete sinu — nasljedniku kako će se ponašati prema 
podanicima i usput ga upoznaje sa stanjem u susjednim zemljama. Pouka 
za Amen-em-opeta, sina Ka-nakhtija (VII. ili VI. st. pr. Kr.) utjecala je na 
biblijske Mudre izreke. Ljubavne pjesme pjevaju o ljubavnoj čežnji, 
neuzvraćenoj ljubavi; o ljepoti dragane koju se “podsjeća na cvjetne 
livade, potoke i šumarke s pticama koje bijahu svjedoci njihove ljubavi"; 
o ljepoti dragoga “koji se uspoređuje sa sokolom i labudom, konjem i 
gazelom?.? Staroegipatski zbornik ljubavnih pjesama Pjesme s rijeke 
(XV.-XIV. st. pr. Kr.) snažno je utjecao na kasniju liriku. Antologijska je 
ljubavna Pjesma harfašu. 

Svetu staroindijsku knjigu Veda (Usmeno znanje, XVI.-VI. st. pr. 
Krista) čine Rgveda, Brahname i Upanišade (Vedante). Najstarija je i 
najopsežnija Rgveda (10 knjiga), a u njoj se nalazi 1028 himni čiji su 
stihovi najstariji uzorci indoeuropskog stiha.? Pored himni Veda sadrži i 
tužaljke, basme i druge usmenoknjiževne oblike. 

U Bibliji (XIII. st. pr. Krista — I. st. po Kristu) mnogo je usmenih 
lirskih pjesama trajne ljepote 1 vrijednosti. Najljepša ljubavna pjesma 
svih vremena, Pjesma nad pjesmama (X.-IV. st. pr. Krista) je, po nekim 
povjesničarima književnosti, zbirka usmenih ljubavnih pjesama. U toj 
pjesmi opažaju se utjecaji sumerske i staroegipatske usmene lirike. 

Psalmi (XI. st.-IV. st.) su najvažnije hebrejske vjerske pjesme. 
Biblijske psalme čini 150 pjesama (hvalospjeva, tužbalica, zahvalnica te 
pokorničkih, liturgijskih, hodočasničkih, poučnih i proročkih pjesama). 
Predaja ih pripisuje kralju Davidu (vladao oko 1010.-970.).* 

Valja istaknuti i starozavjetne proročke biblijske knjige: Izaijine 
(VIII. st. pr. Kr.) i Jeremijine (VII.-VI. st. pr. Kr.) kao i mudrosnu Knjigu 
o Jobu (V. st. pr. Kr.). (Starozavjetna Knjiga o Jobu napisana je 
stihovima i prozom.) 


* Isto, str. 8-11. 

* Nevenka Košutić — Brozović, Čitanka iz stranih književnosti I, Školska knjiga, Zagreb, 
1996., str. 50. 

* Isto, str. 19. 

U Bibliji se nalaze i drugi žanrovi usmene lirike. To su, primjerice, 
tužaljke (lamentacije, tužbalice), osobito Jeremijine, prenja i dr? 

Zbornik najstarijih kineskih pjesama, Ši king (Knjiga pjesama, 
1300.-400. g. pr. Krista) sadrži 305 usmenih pjesama među kojima je 
najviše lirskih pjesama. Pjesme su uglavnom iz vremena dinastije Čou 
(1115.-403. pr. Kr.), a neke potječu iz vremena dinastije Šang (oko 1300. 
2. pr. Kr.).* Velik je utjecaj Ši kinga na kinesku i japansku poeziju. 

Najstariji zbornik japanske poezije Manjošu (Knjiga od 10 000 
listova, oko 450.-764. g.) sadrži 4 500 većinom lirskih pjesama, ali ima i 
drugih pjesama (nagautu), tj. oda i balada. Značajne su Kokinšu ili 
Kokinvakašu (Zbirka starog i novog pjesništva, početak X. st.). 

Thomas Percy (1729.-1811.) objavio je zbornik engleskih 
usmenih pjesama pod naslovom Ostatci stare engleske poezije (1765.) u 
koji je uvrštena škotska balada Edward. 

Škotski pisac James Macpherson (1736.-1796.) objavio je 1760. 
g. zbirku usmenih lirskih pjesama Odlomci starih pjesama sakupljenih u 
brdovitim predjelima Škotske. 


HRVATSKA USMENA LIRSKA POEZIJA U 
KONTEKSTU TRADICIJSKE KULTURE 


Zapisivanje hrvatskih usmenih lirskih pjesama počinje u drugoj 
polovici XV. stoljeća. Franjo Minucij je 4. studenoga 1484. g. na rubu 
oporuke Zadranina Trana zabilježio pjesmu Još pojdoh ravnim poljem. 

Prve značajnije podatke o izvođenju usmene lirike dao je Juraj 
Šižgorić (Šibenik, 1445. — Šibenik, 1509.2) koji u 17 poglavlju svoga 
djela De situ Illyriae et civitate Sibenci (1487.) piše O nekim šibenskim 
običajima ističući: da su tamošnje tužbalice dirljivije od tužbalica Tetide 
i majke Eurialove; svadbene su pjesme bolje od Katulovih i 
Klaudianovih; ljubavne su toliko lijepe da bi ih jedva mogli spjevati 
Propercije, Gal ili Sapfa; a ekloge se doimlju da ih stvaraju Damet 1 
Menak pred Palemonom.“ 


* Stipe Botica, Biblija i hrvatska kulturna tradicija, Vl. nakl., Zagreb, 1995, str. 94. 

* 100 najvećih djela svjetske književnosti, VI. izdanje, uredio Antun Šoljan, Znanje, 
Zagreb, 1972., str. 14. 

" Zlatna knjiga hrvatske narodne lirike, sastavio Krešimir Mlač, MH, Zagreb, 1972., str. 
7; Usmene lirske pjesme, priredio Stipe Botica, SHK, MH, Zagreb, 1996., str. 19. 


18 


Džore Držić (Dubrovnik, 1461. — Dubrovnik, 1501.) pisao je 
pjesme po ugledu na usmenu liriku, a zapisao je nekoliko usmenih lirskih 
pjesama. Golem je utjecaj usmene lirike na djela Marka Marulića (Split, 
1450. — Split, 1524.), Mavra Vetranovića (Dubrovnik, 1482. — Dubrov- 
nik, 1576.), Hanibala Lucića (Hvar, oko 1485. — Hvar, 1553.) i mnogih 
drugih. (O nekima je već bilo riječi, a o nekima će biti u daljnjem tekstu.) 

Mnogi povjesničari književnosti Petra Hektorovića (Stari Grad, 
1487. — Stari Grad, 1572.) smatraju prvim značajnijim hrvatskim 
folkloristom (folklor = narodno znanje). Hektorović je u svomu Ribanju 
i ribarskom prigovaranju (1568.) zabilježio dvije bugaršćice, tri 
počasnice i jednu baladu. Ti su zapisi izvorni i njima je Hektorović 
pokazao kako treba zapisivati usmeno-književne oblike. 

Nezaobilazan je Pavao Ritter Vitezović (Senj, 1652. — Beč, 1713.) 
koji je zapisao i na latinski jezik preveo pjesmu Crni Madžarić, mali 
grdni i odurni. Pjesmu je na hrvatski jezik preveo pjesnik i prevoditelj 
Hugo Badalić (Brod na Savi, 1851. — Zagreb, 1900.) a prvi je objavio u 
svojoj Povijesti hrvatskoj Tadija Smičiklas (Reštovo kraj Sošica, 
Žumberak, 1843. — Zagreb, 1914.). 

Polovicom XVIII. st. povjesničar i vjerski pisac Josip Bedeković (? 
oko 1688. — Remete kraj Zagreba, 1760.) pisao je o međimurskim 
običajima i starohrvatskoj mitologiji navodeći ladarske pjesme. 

Značajan doprinos hrvatskoj usmenoj književnosti dao je liječnik, 
glazbenik i pisac Julije Bajamonti (Split, 1744. — Split, 1800.) koji se 
bavio proučavanjem Morlaka. Veoma je zaslužan što je svom prijatelju 
Albertu Fortisu (1741. — 1803.) pomogao pri sakupljanju i zapisivanju 
hrvatske duhovnosti. (Neki navode da je Bajamonti svoj zapis 
Hasanaginice dao PFortisu.) Dragocjen je, dakle, Fortisov Put po 
Dalmaciji (1774.) kao i djelo njegova osporavatelja Ivana Lovrića (Sinj, 
oko 1754. - 21777). 

Vrijedan je hvale rad Đura Ferića Gvozdenice (Dubrovnik, 1739. 
— Dubrovnik, 1820.) koji je na latinski jezik prevodio hrvatske pjesme. 
Više je njegovih zapisa u rukopisnoj zbirci Popievke Slovinske. Ferićev 
učenik Marko Bruerović (Lion, oko 1770. — Cipar, 1823.) u Bosni je, 
vjerojatno u Travniku gdje je bio francuskim konzulom, koncem XVIII. 
st. zapisao pjesmu Sidila moma kraj mora. 

Zagrebački biskup Maksimilijan Vrhovac (Karlovac, 1752. — 
Zagreb, 1827.) Okružnicom je 1813. g. potaknuo zapisivanje i sakuplja- 
nje usmene književnosti i starih rukopisa. I zbog njegova poticaja u 
Hrvatskom narodnom preporodu dolazi do procvata hrvatske usmene 
književnosti i u izvedbi i u zapisima. 

Zbirka hrvatskih narodnih pjesama Tamburaši ilirski... sv. I. 
objavljena je u Osijeku 1842. godine. 

Izmajl Ivanovič Sreznjevski početkom četrdesetih godina XIX. st. 
prikupljao je “književno-folklornu građu u Dalmaciji.“ 

Stanko Vraz (Cerovec kraj Ljutomera u Sloveniji, 1810. — Zagreb, 
1851.) u Kolu 1842. g. piše da narodne usmene umotvorine treba 
zapisivati “onako kako izviru iz ustiuh naroda". Vraz je u Kolu (knj. III. 
1843.) objavio 19 usmenih lirskih pjesama. 

Književnik, povjesničar i političar Ivan Kukuljević Sakcinski 
(Varaždin, 1816. — Puhakovec, Hrvatsko zagorje, 1889.) objavio je u 
svojim Pjesmama (1847.) štokavske, čakavske i 77 kajkavskih pj esama.? 

Luka Ilić Oriovčanin (Oriovac, 1817. — Novska, 1878.) 
objelodanio je 1844. g. Slavonske varoške pjesme sv. I. isv. IL, a 1847.1 
III. i IV. sv. tih pjesama. Oriovčanin je 1846. g. objavio knjigu Narodni 
slavonski običaji u kojoj su opisi narodnih običaja 1 137 hrvatskih lirskih 
usmenih pjesama. 

Fra Ivan Franjo Jukić (Banja Luka, 1818. — Beč, 1857.) u Kolu 1 
Bosanskom prijatelju objavljivao je pjesme, priče, poslovice i zagonetke. 
Pravnik, Luka Marjanović (Zavalje kod Bihaća, 1844. — Zagreb, 1920.) 
objavio je u Zagrebu 1864. g. Hrvatske narodne pjesme što su se pjevale 
u Gornjoj Hrvatskoj, Krajini i u Turskoj Hrvatskoj. Kamilo Blagajić iz- 
dao je u Zagrebu 1886. g. Hrvatske narodne pjesme i pripovijetke. (Mar- 
janovićevi i Blagajićevi zapisi pripadaju bošnjačkoj tradicijskoj kulturi.) 

Don Mihovil Pavlinović (Podgora, 1831. — Podgora, 1887.) 
iznimno je ime među hrvatskim etnografima. Njegovi rukopisi od 1860. 
do 1875. g. (br. 58 1 63) obuhvaćaju 1653 pjesme iz Dalmacije, Bosne i 
Hercegovine i drugih krajeva. Stipe Botica priredio je, a Književni krug 
Split 2007. godine objavio knjigu prvu Hrvatske narodne pjesme koje je 
zapisao Mihovil Pavlinović. U toj je knjizi 921 pjesma, a razvrstane su 
na: /. Pobožne i usvjestne; II. Diklice; III. Vilinske; IV. Svatovske. 

Godine 1877. Matica hrvatska uputila je Poziv za sabiranje 
hrvatskih narodnih pjesama. 

Svećenik Nikola Tordinac (Đakovo, 1858. — Đakovo, 1888.) 
objavio je 1883. g. Hrvatske narodne pjesme i pripovijedke. 

Matica hrvatska je do prosinca 1896. g. sabrala 157 zbornika s 
preko 24500 pjesama. “ Među tim pjesmama je tisuću (hrvatskih i 


* Tanja Perić Polonijo, Tanahna galija, Književni krug Split, Split, 1996., str. 49. 
* Josip Kekez, Usmena književnost, u: Škreb — Stamać Uvod u književnost, IV. 
poboljšano izdanje, Globus, Zagreb, 1986., str. 177. 

muhamedanskih) koje je sakupio 1 1893. g. dostavio Matici hrvatskoj 
(rkp. 34.) Ivan Zovko (Mostar, 1864. — Mostar, 1900.). 

Svećenik Andro Murat (Šipan, 1862. — Dubrovnik, 1952.) predao 
je 1886. g. Matici hrvatskoj rukopis narodnih pjesama iz Luke na Šipanu. 
U toj je zbirci 69 epskih pjesama, 32 poskočice i 48 zdravica koje je 
Andro Murat izvorno zapisao od svoje majke Kate. Neke od tih pjesama 
potječu iz Bosne i Hercegovine. Rukopis Andra Murata priredila je Tanja 
Perić Polonijo, a objavila ga je MH u Zagrebu 1996. g. Valja spomenuti 
svećenika, župnika u župi Ravno, pomoćnog biskupa Vrhbosanskog (u 
vrijeme legendranog nadbiskupa Josipa Stadlera) i splitsko-makarskog 
nadbiskupa, sakupljača i zapisivača narodnoga blaga, Vinka Palunka. 
(Vinko Palunko je ujak Andru Muratu.) 

Fra/don Franjo Miličević (Veliki Ograđenik kod Čitluka, 1835. — 
Mostar, 1903.) je 1870. g. napisao djelo Ženidba (broćanska župa u 
Hercegovini) koje je posthumno objavljeno u Zborniku za narodni život 
i običaje Južnih Slavena (JAZU, knj. XX., sv. 2., 1915.). Djelo uz 
svadbene običaje sadrži nekoliko usmenih lirskih pjesama, a objavila ga 
je MH u Mostaru 1998. godine. 

Od mnogobrojnih pisaca koji su ukazivali na ljepotu i značaj 
usmene lirike spomenimo Nikolu Tommasea (Šibenik, 1802. — Firenca, 
1874.) 1 Augusta Šenou (Zagreb, 1838. — Zagreb, 1881.). Nikola 
Tommaseo je sakupio 57 pjesama koje su ostale u rukopisu br. 77. 

Antun Radić (Trebarjevo kod Siska, 1868. — Zagreb, 1919.) 
objavio je 1897. g. Osnovu za sabiranje građe o narodnom životu. 
Antun Radić je bio urednik ZZNŽO JS (Zagreb). Taj časopis ima golem 
značaj za očuvanje i promicanje hrvatske usmene književnosti kao i 
Napretkov Kalendar (Sarajevo). 


Šteta je što su Ivan Franjo Jukić, Nikola Tordinac, Ivan Zovko i dr. 
vršili preinake svojih zapisa. Ivan Franjo Jukić, Ivan Zovko, Franjo 
Miličević i neki drugi nisu navodili mjesto niti vrijeme nastanka zapisa 
kao ni kazivače. 

Nikola Andrić (Vukovar, 1867. — Zagreb, 1942.) iznimno je ime u 
hrvatskoj kulturi. Tvorac je Zadružne teorije o nastanku usmene književ- 
nosti; jedan je od utemeljitelja zagrebačke Glumačke škole (1898.) i 
osječkog HNK (1907. prvi intendant); osnovao je i vodio Zabavnu 
biblioteku (1917.-1942., preko 600 svezaka). Bio je predsjednik MH i 


"" Zlatna knjiga hrvatske narodne lirike, sastavio Krešimir Mlač, MH, Zagreb, 1972., 
str. 11. 

DHK. Priredio je 6 svezaka Hrvatskih narodnih pjesama za ediciju 
Matice hrvatske. 

Pjesnik, romanopisac, etnograf i povjesničar, Nikola Buconjić (Ne- 
um, Klek, 1865. — Sarajevo, 1947.) u Sarajevu je 1908. g. objavio svoje 
djelo Život i običaji Hrvata katoličke vjere u Bosni i Hercegovini. 
Buconjić navodi 61 usmenu lirsku svjetovnu pjesmu te nekoliko moli- 
tvenih pjesama. U Mostaru je MH 1999. g. objavila pretisak toga djela. 

Najznačajniji strani etnograf i melograf, Ludvik Kuba (1863.- 
1956.) boravio je u Bosni i Hercegovini u 14 navrata i zabilježio 1127 
usmenih lirskih pjesama Hrvata, Bošnjaka 1 Srba. Kuba je Pjesme i 
napjeve iz BiH objavio u GZM BiH (god. XIX.-XXII.) u Sarajevu 1906.- 
1909. godine. Drugo izdanje je pripremio, dopunio neobjavljenim 
pjesmama i dodao indekse Cvjetko Rihtman uz suradnju Ljube Simić, 
Miroslave Furlanović — Šošić i Dunje Rihtman — Šotrić, a objavila je 
Svjetlost Sarajevo 1984. godine. Kuba je navodio mjesta zapisa, a nije 
navodio kazivače i vrijeme zapisivanja. Čeh Ludvik Kuba je za svoj 
izniman doprinos višestruko nagrađivan: izabran je za člana JAZU u 
Zagrebu (1935.), za počasnog doktora Karlovog univerziteta u Pragu 
(1936.), za redovitog člana Češke akademije znanosti i umjetnosti 
(1937.), za Narodnog umjetnika imenovan je 1945. godine.'! 

O 1000-godišnjici hrvatskog kraljevstva u Zagrebu su 1926. g. 
objavljene Narodne pjesme (svezak II.) koje sadrže 274 lirske pjesme. 

Golem je doprinos usmenoj lirici dao Vladimir (Vladoje) Bersa 
(Zadar, 1864. — Zadar, 1927.) koji je zapisao 476 primjera narodne 
glazbe iz srednje Dalmacije (Zbirka narodnih popjevaka iz Dalmacije, 
Zagreb, 1944.). 

Iste je godine u Zagrebu tiskana knjiga Razvoj hrvatskog narodnog 
pjesničtva (književno-poviestne razprave) Petra Grgeca (Kalinovec kraj 
Đurđevca, 1890. — Zagreb, 1962.). Godinu dana ranije (1943.) Petar 
Grgec je objavio Hrvatske narodne pjesme. 

U drugoj polovici 20. st. najznačajniji su časopisi za tradicijsku 
kulturu: Narodna umjetnost (Institut za etnologiju i folkloristiku Zagreb) 
i Glasnik zemaljskog muzeja Bosne i Hercegovine (Sarajevo). 

Od vrednijih izdanja hrvatske usmene lirike spomenimo sljedeće: 
Godine 1963. u ediciji PSHK Olinko Delorko (Split, 1910. — Zagreb, 
2000.) priredio je Narodne lirske pjesme knj. 23.; 1972. Krešimir Mlač 
sastavio je Zlatnu knjigu hrvatske narodne lirike; 1973. Anđelko 


" Pjesme i napjevi iz Bosne i Hercegovine, Ludvik Kuba, Svjetlost, Sarajevo, 1984., str. 
12-13. 

Mijatović objavio je 3. izdanje Ganga; 1996. Stipe Botica je u ediciji 
SHK priredio Usmene lirske pjesme. 

Godine 1964. Vinko Žganec je priredio lirske pjesme Jačkar 
(hrvatske narodne jačke iz Gradišća) koje je sabrao Martin Mešić. 
Knjiga sadrži 217 lirskih pjesama te melodije za nekoliko pjesama. 

Krupan su doprinos hrvatskoj usmenoj lirici knjige: Biserno uresje 
(1990., 1994. i 1998.), Hrvatska usmenoknjiževna čitanka (1995.) 1 
Lijepa naša baština (1998.) Stipe Botice. Pridodajmo tomu već 
spomenute, Narodne pjesme iz luke na Šipanu (1996.) priređivačice 
Tanje Perić Polonijo, antologiju usmene lirike iz Dalmacije Tanahna 
galija (1996) Tanje Perić Polonijo; knjige Ramo moja (1992.), Tuj tunja, 
tu jabuka (hrvatske narodne lirske pjesme iz Rame) (1995.), i Duša tilu 
besidila (hrvatske katoličke molitvene pjesme iz Bosne i Hercegovine) 
(1997.) Marka Dragića; kao i Molitvice (nabožne pjesme u selu Kijevu) 
(2001.) Ante Jurića Arambašića. 


ZBORNICI (RUKOPISNE ZBIRKE) 


U glagoljaškom Petrisovu zborniku XV. st. ima usmenih pjesama, 
kao i u Rapskoj ili Picićevoj pjesmarici (1471.) te Oxfordskom zborniku 
(1486.).'* Za povijest hrvatske usmene lirike izniman je Zbornik Nikše 
Ranjine (od 1507. i dalje). Prekomurska pjesmarica (Mariborska 
pjesmarica) nastala je oko 1593. g. 1 sadrži duhovne pjesme i desetak 
svjetovnih. 

Mnogobrojni su primjeri hrvatske usmene lirike zabilježeni u 
zbirkama: Rukopis Peraštanina Nikole Burovića (konac XVII. st.), 
Kotorski rukopis (XVIL/XVIII. st.), Bokeljski rukopis (prva polovica 
XVIII. st.), Erlangenski rukopis (nastao oko 1720. g. u okolici Požege), 
Popievke Slovinske (1758.), Požeški zbornik (Kraljevićev 1 Babukićev; 
1796., 1798.), Zagrebački rukopis i dr. 


kokok 


Iznimne su vrijednosti ovovremeni terenski zapisi u seminarskim 1 
diplomskim radovima studenata filozofskih fakulteta u Zagrebu, 
Mostaru, Osijeku, Rijeci i Splitu. 

Cijela je plejada književnika koji su pisali svoju liriku po uzoru na 
usmene lirske pjesme ili su u svoja djela utkali svoje zapise 


!" Dubravko Jelčić, Povijest hrvatske književnosti, (drugo znatno prošireno izdanje), 
Naklada P. I. P. Pavičić, Zagreb, 2004., str. 23. 

usmenolirskih oblika. Pored navedenih spomenimo još: Marka Marulića, 
Ivana Gundulića, Silvija Strahimira Kranjčevića, Antuna Branka Šimića, 
Vladimira Nazora, Ivu Andrića, Miroslava Krležu, Novaka Simića, 
Mehmedaliju Maka Dizdara, Dubravka Horvatića, Stjepana Džaltu, Petra 
Gudelja i td. 


1. MITSKE PJESME 


Mitske su pjesme nastale u drevnim  mnogobožačkim 
vremenima, a pjevaju o: mitskim bićima, prirodnim pojavama, nebeskim 
tijelima; pticama, te povijesnim osobama kojima se pripisuju mitska 
obilježja. Vile su najčešća mitska bića. Vjetar, Mjesec, Sunce, ptice 
(soko, sinica i dr.), kuga (morija) su antropomorfirani. Od povijesnih 
osoba najčešći su: Marko Kraljević, Janko Sibinjanin, Mijat Tomić, 
Stojan Janković, Andrija Šimić i drugi. Hrvati u Bosni i Hercegovini i 
danas kazuju mitske pjesme o srpskom caru Dušanu i posestrimi vili. (O 
tim osobama više je riječi u poglavljima: Epska poezija i Povijesne 
predaje.) Mitski su elementi česti u obrednim, posleničkim, povijesnim i 
epskim pjesmama. 

U usmenoj su književnosti česti magični brojevi: tri (tri strane, 
troje ključe), devet (devet braće), deset (deseta sestra Marta). U 
hrvatskom usmenom pjesništvu česti su, također, stalni epiteti: konji 
vrani, zlatna grana, bili grad, bili dvori, sivi soko, vita jela, vjerna ljuba, 
previjerna ljuba, sinja kukavica, bila vila, ruse pletenice, ruse kose, crne 
oči, čarne oči, rumeni obrazi, bilo lice, svitli obrazi, bistro oko, bistar 
um, oko sokolovo, čobanice mlade, mlađena divojka, mila majka, stara 
majka, ostarjela majka, čedo ponejako, crna gora, čarna gora, crna 
zemlja, zemljica crna, zemljica tavna, mutno jezero, zelenika trava, 
jabuka zelenika, murtelica drobna, ljubičica plava, gorki čemer, rumena 
jabuka, zelena rozeta, vodica ladna, sinje more, nebeska rosica, Božja 
rosica, sveta zemljica, sjajan mjesec, mjesec žut, žarko sunce, jarko 
sunce, rujna zora, rujno vino, lagane šajke, tanahna galija, drvo 
Šimširovo, drvo javorovo, šenica bilica i dr. U mitskim je pjesmama 
česta alegorija. U sljedećoj pjesmi, primjerice, sokol sjedi i besjedi; devet 
braće razgovara da li će seju dati Suncu ili Mjesecu te zaključuju da će je 
dati Suncu jer će ih ono grijati, a Mjesec će kumovati. 

OJ, ULICE BAULICE 


Oj ulice, baulice, 

na dvi strane jabučice, 

a na trećoj sokol sjedi, 

sokol sjedi, pa besjedi: 

— Jašio sam konja vrana, 

pa sam našo zlatnu granu, 

pa sam odn 'o kulundžije 

da mi skuje troje ključe 

da otvorim bila grada, 

pa da vidim što j*u gradu. 

U gradu su devet braće 

i deseta sestra Marta. 

Svi se deset razgovara 

a kud ćemo sestro Marto? 

Kome ćemo seju dati, 

da li suncu ili mjesecu? 

Bolje suncu neg mjesecu. 

sunce će nas ogrijati, 

a mjesec će kumovati.!? 
(Drenje kod Đakova) 


Neke su mitske pjesme baladno intonirane. U sljedećoj su pjesmi 
vile izliječile Ivana, ali su od njega zatražile otkup: od babe nogu iz 
koljena, od matere ruku iz ramena, a od brata sedef i šargiju, a od seke 
ruse pletenice, a od ljube đerdan ispod vrata. Otac, majka, brat i sestra 
vilama su dali otkup, ali nije ljuba Ivanova. Zato su vile umorile Ivana, a 
tri su kukavice (majka, sestra i ljuba) zakukale. 


NA VRU GORE, OGANJ GORI 


Na vru gore oganj gori, 

oganj gori na jelovoj grani. 

Ko l' ga loži, ko 1" se kod njeg grije? 
Vile lože, a Ivan se grije. 

Kad su vile Ivu izliječile, 

veliki su otkup zaiskale: 

Od babe su nogu iz koljena, 


"3 Stipe Botica, Hrvatska usmenoknjiževna čitanka, Školska knjiga, Zagreb, 1995., str. 
34. 

od matere ruku iz ramena, 

a od brata sedef'i šargiju, 

a od seke ruse pletenice, 

a od ljube đerdan ispod vrata. 

Dade babo nogu iz kolina, 

dade majka ruku iz ramena, 

dade brato sedef'i šargiju, 

dade seka ruse pletenice. 

Ne da ljuba đerdan ispod vrata: 

“Nije mi ga Ivan ni kupio, 

od svoje sam majke donijela. " 

Kad su vile Ivu umorile, 

zakukaše trije kukavice: 

Jedna kuka nikad ne prestaje, 

druga kuka jutrom i večerom, 

treća kuka kad joj na um padne. 

Što no kuka nikad ne prestaje, 

ono jeste Ivanova majka. 

Što no kuka jutrom i večerom, 

ono jeste Ivanova seka. 

Što no kuka kad joj na um padne, 

ono jeste Ivanova ljuba. HN 
(Žepče) 


2. OBREDNE PJESME 


I obredne su pjesme po svom postanku veoma stare i sežu u 
pretkršćanska vremena. Izvođenje tih pjesama sinkretizira više vrsta 
umjetnosti: književnost, folklorno kazalište, glazbu i ples. 


KOLEDSKE (KOLEDARSKE) PJESME 

Najstariji je spomen kolede kod Bugara u 9. stoljeću, a nalazi se u 
Sinajskom trebniku u kojem se zabranjuje običaj “bivših poganih" da 
prvoga siječnja idu u koledu. U Rusiji se u 11. st. koledovanje smatralo 


'* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knjiga 4, 
Matica hrvatska i HKD Napredak, Sarajevo, 2006., str. 55-56. 

običajem starih poganih i ističe se da “nije lijepo koledovati ni rusalije 
plesati". Slično je i kod drugih Slavena. 

U Hrvatskoj se prvi put kolede spominju u dubrovačkom Statutu iz 
1292. godine.'" Vuk Stefanović Karadžić naveo je da se običaj koledanja 
kod pravoslavaca izgubio, a da kod katolika još traje i dodaje da “čitava 
koleda, reče se i sad kad ide mnogo ljudi zajedno". !* 

Koleda je riječ mnogostrukoga značenja. U usmenom su diskursu i 
nazivi: kolenda, kolendra (u Splitu i okolici), koledva (u Dubrovniku i 
okolici, Belom na otoku Cresu), a izvođači se nazivaju koledaši, 
kolendaši, kolendraši, koledvaši; te kolojani (u Zlarinu kod Šibenika), 
koleđani (kod Hrvata u Rumunjskoj, a u Gdinju na Hvaru ophod se zove 
koleđanje!!"); junaki i ditići kod gradišćanskih Hrvata. Nazivaju se još i 
koledvači'* i kolijani. U Istri, Hrvatskom primorju pa i Lici nazivaju se i 
fiole (prema pripjevu “fiole").! Koleda znači: skupno pjevanje muške 
djece, mladića pa 1 odraslih ljudi; pjevanje (kolendanje) mladića djevojci 
pod ponistrom; obred, ophod, pjesma, čestitanje; božićni kruh, božićno 
darivanje, božićna vatra, božićna slama koja se na Badnju večer 
prostirala po sobi; Badnji dan, Novu godinu. Koleda znači i krijes koji se 
palio na Jurjevdan (23. travnja) i na Ivandan (24. lipnja) te krijes koji se 
palio za vrijeme biranja seoskih kraljeva.“ Koledom su se nazivale 
obredne vatre koje su palili uskoci. Kod gradišćanskih Hrvata koledati 
znači prositi (tražiti darove).?! 

O postojanju koleda kod drugih slavenskih naroda svjedoče i 
nazivi: koljada (u ruskom), koleda (u srpskom, slovenskom, bugarskom, 
češkom, poljskom). Neki etnolozi i antropolozi navode da naziv koleda 


"5 Alemko Gluhak, Hrvatski etimološki rječnik. August Cesarec, Zagreb, 1993., str. 328. 
* Srpski rječnik, istumačen njemačkijem i latinskijem riječima, skupio ga i na svijet 
izdao Vuk Stef. Karadžić, u Beču u štampariji jermenskoga namastira 1852., str. 285. 

"" Ivana Kardum zapisala je u svibnju 2007. g. predaju da su u Gdinj na Hvaru prve 
obitelji došle iz Slavonije i Bosne. Njegov zaselak Visoku osnovali su obitelji Visković 
i Ćurin , koji su s došli u 17. stoljeću s područja Crvenog Grma u Bosni i Hercegovini. 
RKp. FF Split 2007. 

'* Petar Grgec, Hrvatske narodne pjesme. Hrvatska državna tiskara, Zagreb, 1943., str 
151. 

' Milovan Gavazzi, nav. dj. str. 201. 

* Ivan Lozica, Poganska baština. Golden marketing, Zagreb, 2002., str. 173-176. 

* Jačkar hrvatske narodne jačke iz Gradišća, sabrao Martin Meršić, redakcija i 
komentari Vinko Žganec, Novinsko — izdavačko i štamparsko poduzeće Čakovec, 
1964., str. 139. 

“* Slobodan Zečević, Elementi naše mitologije u narodnim obredima uz igru. Izdanja 
muzeja grada Zenice, Radovi V, Zenica, 1973., str. 21. 

potječe od imena praslavenske 1 sveslavenske božice Kolede ili boga 
Koleda.?* 

Koleda baštini naziv prema grčkom i latinskom glagolu caleo što 
znači zazivati, pozivati, sazivati.“ Neki znanstvenici smatraju da naziv 
koleda potječe od latinske riječi kalendae što znači prvi dan u mjesecu. 

Koledarski ophodi izvodili su se u različitim krajevima u različito 
vrijeme: od Sv. Martina (11. studenoga) na Korčuli; na Braču u adventu 
u onim kućama gdje je imenjakinja ili imenjak svetice ili sveca: na Sv. 
Katu (25. studenoga), Sv. Andriju (30. studenoga), Sv. Barbaru (4. 
prosinca), Sv. Nikolu (6. prosinca), Sv. Luciju (13. prosinca), Sv. Tomu 
(21. prosinca), na Badnjak (24. prosinca), na Božić (25. prosinca), na Sv. 
Stjepana (26. prosinca), Sv. Ivana (27. prosinca), uoči i na Novu godinu, 
te na Sveta tri kralja (6. siječnja). Koledarske je skupine najčešće činilo 
pet do sedam mladića. Kod gradišćanskih Hrvata koledarska je skupina 
brojala dvadesetak mladića. Koledari idu od kuće do kuće pjevaju, 
čestitaju imendan ili blagdan koji je toga dana te traže simbolične darove. 
Koledare su ponekad činili momci i djevojke zajedno. Pokatkad su to bili 
samo odrasli ljudi, a ponekad muška djeca (dječurlija). U Belom na 
otoku Cresu dječaci su od dvanaest — trinaest godina odmah nakon što bi 
povečerali na Badnju večer zapalili feratić, uzeli vrećicu i otrčali iz kuće. 
Na večer bi se sastali u skupine po tri — četiri i po dogovoru krenuli 
obilaziti selo. Išli bi do kuća u kojima su znali da će dobiti darove te bi 
pokucali i svima čestitali Božić i predstojeće blagdane.“ 

Premda se motivi u koledarskim pjesmama prepleću s motivima 
adventskih 1 božićnih usmenih lirskih vjerskih pjesama, te su pjesme 
pretežito svjetovne. Strukturom su bliske zdravicama i blagoslovima. 
Najčešće im svaki stih završava pripjevom koledo, koledo. Većina je 
antologičara adventske i božićne pjesme nazivala koledskim. Sadržaj je 
koledarskih pjesama raznovrstan i varira od ljubavne, povijesne, mitske 
do vjerske tematike. Koledari su u svojim pjesmama veličali domaćine i 
njihove dvore, a za darove nisu vele iskali. Koledarske su pjesme vesele, 





3 Isto, str. 21-26; Usp. Vitomir Belaj, Hod kroz godinu, Golden Marketing, Zagreb, 
1998., str. 137-138. 

* Alemko Gluhak, nav. dj. str. 328; Ivan Lozica, Poganska baština. Golden marketing, 
Zagreb, 2002., str. 178. 

* Tvrtko Čubelić, Povijest i historija usmene narodne književnosti, Zagreb, 1990., str. 
72. 

* Andrija Bortulin, Božić, običaji u Belom na otoku Cresu. Zbornik za narodni život i 
običaje južnih Slavena, Zagreb, Jugoslavenska akademija znanosti i umjetnosti, knjiga 
XI, sv. 1., urednik dr. D. Boranić, Zagreb, 1906., str. 152-155. 


28 


živahnoga ritma. U njima su često prisutne šale, ali i kletve ukoliko 
domaćin ne bi simbolično darovao koledare. 

Adventske i božićne pjesme pripadaju usmenim lirskim vjerskim 
pjesmama (molitvama) i njih vjernici mole pojedinačno, primjerice na 
Dan Bezgrješnog začeća Blažene Djevice Marije (8. prosinca); ili skupno 
kao na Badnju večer ili pak u crkvama za vrijeme svetih misa. 

Kolede su s obzirom na tekst koji je pratio dionice ophoda imale tri 
dijela. Prvi je dio činilo pjevanje pod prozorom, kapijom ili vratima 
doma, a drugi i treći dio izvodili su se u domu domaćina. 

Uvod je činio pozdrav ukućanima, na primjer: 


Pukla grana od orija, 
Jaljen Isus i Marija. 
Priko svega sela prošli, 
na poštena vrata došli. 
Na poštena ova vrata, 
a u Ante ka u brata. 


Na području nekadašnje Poljičke Republike kolenda se izvodila na 
Badnjak kada bi se svi ukućani skupili. Najstariji muškarac u kući kojega 
su svi zvali otac stavljao je tri bije (badnjaka) na kamin. Bije su komadi 
grana drveta, često maslinova, a čestitalo bi se: 


Otac: Hvaljen Isus! / Dobro vam došla Badnja večer! / Ostali: I 
tebi! / Otac: Stipan dan! / Ostali: I tebi! / Otac: Ivan dan! / Ostali: I tebi! 
/ Otac: Mladenci! (Nova godina)! / Ostali: I tebi! / Otac: Mlado lito! / 
Ostali: I tebi! / Otac: Vodokršće! / Ostali: I tebi! / Otac: Posve novo 
godišće! / Ostali: I tebi! 


Kad se sve to izgovorilo, na kamin bi se, osim tri bije, stavljalo 1 
drvo za naložiti pa bi se vatra zapalila. Bije bi se pustilo da samo malo 
gore jer one su morale trajati do Nove godine, a vatra se palila svake 
večeri. Zato su bije morale biti velike. Na vatru bi se posula pšenica i 
reklo: Rodilo na drvetu i kamenu i polju vinovu!"' Obred posipanja 
pšenice ima panspermijski karakter. 

Kod koledarskih pjesama, primjerice u Gornjem selu na otoku 
Šolti, nakon svake strofe slijedio bi pripjev ovisno o blagdanu na koji se 
koledalo: 


*“" Zapisala je Zrinka Matić 2006. g. u Gornjem Selu na otoku Šolti, a kazivao joj je 
Bogdan Jakovčević (rođ. 1923. g. u Gornjem Selu na Šolti). Rkp. FF Split, 2006., sv. 
101, str. 7-8. 

Za Božić bi pripjev glasio: U kući vam oštar nožić, / na dobro vam 
doša Božić. 


Na Novu bi godinu pripjev glasio: Sada vazda i do lita ovde, / na 
dobro vam Mlado lito dojde. 


U središnjem su dijelu spominjani ukućani poimence. Običaj je 
najprije se pravim imenom obratiti najstarijem 1 ujedno najuglednijem 
ukućaninu, zatim njegovoj ženi, sinovima, kćerima po uzrastu i mogućim 
gostima. Hvaljeni su domaćin, domaćica, kćeri i snovi.“ Pelješki su 
kolendari kolendali gosparima koji su živjeli iza srebrom zalivenih i 
zlatom okovanih vrata. Iskazivali su želje da Bog gosparu dade sina koji 
će se oženiti i od pira podijeliti bogatom i ubogom ali još više 
kolendarima. Pjesma šaljivo završava jer je kolendarima dosta jedan 
kolač od Božića i jedna noga od praščića, a njihovom vođi starcu 
dovoljna je mantalica (plećka). 

Dubrovački su kolendari dolazili gosparima i njihovim dvorima 
hvale dati. Dvori su u tim pjesmama zlatni tori, a u njima je golubica — 
domaćica koja će gosparu rijeti da oni nisu prokleti već su pravi 
dubrovački leri (pjevači, svirači). Dubrovački kolendari za darove nisu 
vele iskali: malo smokav i oraha jer je bura u njihovim smočnicama.?* 

Završni dio kolede sastojao se od rima kojima su koledari tražili 
darove: Otvorite škafetine, / izvadite baškotine, / otvorite ormarune, / 
izvadite botiljune. 

Na kraju bi domaćini pozvali koledare u kuću i počastili ih, 
primjerice: pršuratama, baškotinama, prošekom, vinom ili rakijom (na 
Šolti); fritulama, mindulama (bajamima), orasima, te rakijom, crnim 
vinom i prošekom, a u “bolje stojećim kućama pojilo bi se 1 čakad 
boljega" komad mesa ili pršuta (u Zlarinu kod Šibenika); mali pinezni 
dar (u Gradišću i drugdje); smokava i oraha (u dubrovačkom kraju); u 
Belom na otoku Cresu djevojka je koledare darivala smokvama, orasima 
i mlincima itd. 

Koledari bi, kad ih ukućani ponude, ostali jesti i piti ili bi sa sobom 
odnijeli hranu u torbama.*“ Posjeti koledara smatrani su čašću i 





* Vidi: Zlatna knjiga hrvatske narodne lirike, sastavio Krešimir Mlač, MH, Zagreb, 
1972., str. 127. 

* Vidi: Stipe Botica, Hrvatska usmenoknjiževna čitanka, Školska knjiga, Zagreb, 1995., 
str. str. 46. 

* Eni Buljubašić zapisala je u Žrnovnici kod Splita 2005. godine po kazivanju svoga 
djeda Pavla Mihanovića (rođ. 1934. g.) i svoje bake Jozice Mihanović (rođ. 1941. g. u 

pridonosili su jačanju prijateljstva i boljem povezivanju mještana, te 
općem dobrom raspoloženju u vrijeme adventskih, božićnih i 
novogodišnjih blagdana.?! 

U Kaštelu Starom koledanjem se zvalo pjevanje mladića pod 
prozorom dragane na blagdan Sv. tri kralja. Mladić je virna sluga 
djevojke i došao je pod njezin prozor da joj uruči dar. Dojmljivi su lirski 
efekti u toj pjesmi: mladić djevojku naziva dušom svojom, gospojom i 
vilom, cvitom od slatkosti, urešenjem svojim, krunom od liposti, zlatnom 
kitom. Mladić izriče žal zato što su prošli božićni blagdani i Mlado lito 
ali on svoju zlatnu kitu nije darovao. Vodokršće je, također, vrijeme kada 
se daruju među sobom dragi. Međutim, momak nema drugoga dara nego 
da joj dariva srce s ljubavlju. 


Dobra večer, Bog da, 
draga dušo moja, 
da ti dara poda 
virna sluga tvoja. 
Gospojo i vilo, 
cvite od slatkosti, 
urešenje moje, 
kruno od liposti. 
Evo nam projdoše 
od Božića blagdani, 
ali ne projde 
ljubav među nami. 
Projdoše Božići, 
projde Mlado lito, 
ja te ne darova, 
moja zlatna kito. 
Evo su nam došli 
Vodokršća kralji, 
kad se daruju 
među sobom dragi. 
Moja dušo draga, 
ja dara ne imam, 


Privoru — dijelu Žrnovnice). Oboje kazivača skoro cijeli život žive u Žrnovnici. Rkp. FF 
Split, 2005. sv. 67. str. 1.- 4. 

*' Zapisala je Zrinka Matić 2006. g. u Gornjem Selu na otoku Šolti, a kazivao joj je 
Bogdan Jakovčević (rođ. 1923. g. u Gornjem Selu na Šolti). Rkp. FF Split, 2006, sv. 
2101, str. 7.-8. 

nego da ti srce 

s ljubavlju darivam. 
Zbogom, dušo moja, 
zbogom, srce moje, 
zbogom mi ostavaj, 
vilo i gospojo.?? 


Narodni pjevač tugu mladića zbog rastanka od djevojke izriče 
anaforama: Zbogom, dušo moja, Zbogom, srce moje, Zbogom mi ostavaj. 


Drevni se običaji u novije vrijeme modificiraju. Desetogodišnja je 
koprivnička tradicija koledanje u humanitarne svrhe, a počinje na 
Badnjak u sedamnaest sati. U Dubrovniku se koledva ispred Vijećnice 
kad odzvoni podne.?? 


VESELANJE 


U jugoistočnoj Hercegovini se do danas sačuvao blijedi odsjaj 
negdašnjega veselenja pa ondje dječurlija od Sv. Nikole do Sv. tri kralja 
idu kroz selo i traže darove. Neke od tih pjesama imaju pripjev veselo, 
veselo. Taj pripjev se u najvećem broju pjesama uzastopce iza svakoga 
drugoga stiha izmjenjuje pripjevom koledo, koledo. 


BOŽIĆ NAM JE, MILO NAM JE 


Božić nam je, milo nam je, 
veselo, veselo. 

Što Božić ne pjevamo, 
veselo, veselo. 

Ali mu se ne nadamo, 
veselo, veselo. 

Oj brštane, goro sveta, 
veselo, veselo; 

a najviše na kršćane, 
veselo, veselo. 

Eto Bože preko vode, 


** Vidi: Marko Dragić, Sveta tri kralja u hrvatskoj tradiciji, Crkva u svijetu br. 1 (1- 
192), Katolički bogoslovni fakultet Sveučilišta u Splitu, Split, 2007., str. 96-117. 
3 TV Nova Dnevnik 24. 12. 2006. 19, 20 i HTV Dnevnik 24. 12. 2006. 19,45. 

veselo, veselo. 
Nosi nama struk bosilja, 
veselo, veselo. 
U zdravlju nas Božo našo, 
veselo, veselo. 
U boljemu proslavili, 
veselo, veselo. 
Širi Bože, vjeru našu, 
veselo, veselo; 
vjeru našu katoličku, 
veselo, veselo. 
Naš Božiću, šimširiću, 
veselo, veselo, 
širi tamo, dođi vamo, 
veselo, veselo. 
Na dobro vam Božić došo, 
veselo, veselo.“ 

(Stolac) 


U navedenoj veselarskoj pjesmi mitski su motivi: Eto Bože preko 
vode / Nosi nama struk bosilja. 


JURJEVSKI OBREDI I PJESME 


Dan sv. Jure (23. travanj) značio je svršetak zime i početak novoga 
boljega 1 ljepšega vremena. Od toga dana se intenzivirala gospodarska 
godina.** Taj dan se obilježavao i kao dan pastira. U drevnome Rimu dan 
pastira palije (palilije) slavio se 21. travnja, a na taj dan kitila se stoka 
biljem 1 cvijećem i palile očisne vatre. Običaj ovjenčavanja stoke bio je 
tradicionalan u sjeverozapadnim krajevima Hrvatske i koncem tridesetih 
godina dvadesetoga stoljeća.?* 

U narodnoj je tradiciji sv. Jure zaštitnik ratara, pastira, konja i osta- 
le stoke, zemlje, usjeva, zelenila. Zelenilo je boja proljeća i vegetacije i 
simbolizira nadu; pobjedu proljeća nad zimom, pobjedu života nad 





* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, Matica hrvatska 
i HKD Napredak, Sarajevo, 2006., str. 67.-68. 

> Na taj dan okupljali su se hajduci u planini. Do danas je ostala uzrečica Jurjev danak 
hajdučki sastanak, Mijoljdanak (29. rujna) hajdučki rastanak. 

%&6 Milovan Gavazzi, nav. dj., str. 41.-42. 

smrću. U poganskim inicijacijama zelena je boja vode. Temeljem te 
simbolike sv. Ivan Krstitelj ponekad je nosio zeleni ogrtač što simbolizira 
duhovnu inicijaciju krštenja na Jordanu. Zeleno liturgijsko ruho simboli- 
zira nadu i iščekivanje kraljevstva Božjega. ?' 

Na Jurjevo su se zelenilom kitili ljudi, domovi, štale, stoka, prilazi 
u dvorišta. Vjerovalo se da će zelenilo odagnati demone. U narodnom 
vjerovanju i sv. Jure se pojavljuje u zelenilu. Zelenilo, dakle, u narodnom 
vjerovanju ima apotropejsku moć. 

Nekoć su se na Jurjevsko navečerje, a ponegdje i na Jurjevo palili 
krjesovi. Po garištu tih krijesova pregonila se stoka. Taj je obred istovje- 
tan navedenom obredu kod uskrsnih krjesova i ima apotropejski karakter. 

U rano Jurjevo jutro domaćin s vodokrsnom vodom, moleći se, 
poškropio bi štalu i stoku kako bi cijelu godinu bila sačuvana od vukova, 
bolesti 1 demona. Prije izlaska sunca travari su brali trave kojima su 
liječili ljude. Vračari su također prije izlaska sunca brali trave kojima su 
vračali.? 

Među Hrvatima u Bosni i Hercegovini, Dalmaciji, Panoniji i 
drugdje na Jurjevo su momci i ljudi obilazili sela trubeći u trubaljke 
(trubaljike) savijene od vrbove ili ljeskove kore. Tim apotropejskim 
obredom željeli su se otjerati demoni i pokvariti čini raznim vračarama. 
U dinarskim je krajevima kod Hrvata i muslimana bio običaj ljuljanja 
mladeži. I taj je obred imao apotropejski karakter jer se vjerovalo da će 
se tim obredom predusresti bolesti. 

Na Jurjevo bi se prije izlaska sunca kupalo ili umivalo vodom u 
koju bi se stavljalo bilje ili omaja (pjenušava voda s mlinskoga kola). 
Vjerovalo se da to doprinosi zdravlju i ljepšem tenu. 

Stoka se udarala blagoslovljenom ili svježom zelenom grančicom i 
vjerovalo se da će se tako zaštiti od uroka, vještica i drugih demona.?? 

Kao i drugi običaji i običaj Jurjeva se različito obilježavao u 
pojedinim mjestima. Nekoć se na taj dan u sjevernim hrvatskim 
krajevima moglo vidjeti dosta svijeta sa zelenom grančicom kao znakom 
da traže pastirsku službu. 

U Bikovecu kod Maruševca, primjerice, na “lesu" se stavljalo trnje 
“kako coprnice ne bi mogle dojti v hižu“. (O vješticama je riječ u 
poglavlju Demonske predaje.) Uoči Jurjeva ispred ulaza u dvorište kuće 


*" Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, uredio Anđelko Badurina, Kršćanska sadašnjost, Zagreb, 1990., 
str. 590. 

* Luka Ilić Oriovčanin, Narodni slavonski običaji, Zagreb, 1846., str. 127. 

* Milovan Gavazzi, nav. dj., str. 52.-57. 

naložio bi se mali krijes. Vjerovalo se da ugljevlje 1 pepeo od krijesa štite 
kuću, štale, njive, vrtove, livade od demonskih sila koje noću hodaju 
selom. Prije izlaska sunca djeca, mladež i stariji hodali su u krug po 
pepelu krijesa moleći tri puta Vjerovanje. Ljudi su i stoku vodili preko 
pepela krijesa. Taj obred ima apotropejski karakter jer se vjerovalo da će 
se tako izbjeći bolesti i demonske sile. U nekim drugim maruševačkim 
selima djevojke su oko krijesa plesale kolo, a na glavi su imale koprive 
koje su poslije plesa bacale u vatru. Vjerovalo se da će se tako zaštiti od 
bolesti. Djevojke su uz zapaljeni krijes pjevale pjesmu: 


Sveti Jura kres naloži, 
kak naloži tak pogori. 
Hodi Jura k nam k večeri, 
kaj se bumo spominjali 
komu bumo kćerku dali 
je lk suncu, je lk mesecu 

je lk drobnim zvezdicama.*" 

U Lici je Jurjevo Dan pastira kad se pale vatre 1 oko njih igra kolo. 
Na taj dan u vatru se bacaju stari obojci“' da bude što više gustog dima. 
(Dim u kršćanstvu simbolizira prolaznost života i uzaludno traženje 
zemaljske slave.) Puca se preko štale, a u sredinu štale bi se stavilo uže u 
obliku kruga. U krugu bi stajao gol muškarac da prestraši viške.“ 
Vjerovalo se da uoči Jurjeva viške jaše na metli i odlaze na Klek, putem 
pjevajući: Ni o drvo, ni o kamen. Čobani žele da se viške razbiju pa 
pjevaju: Z o drvo i o kamen, a djeca lupaju štapovima po kamenju i 
kantama vičući Ošini, ošini po viški, višketini. 

Vjerovalo se da će cijele godine biti lijen onaj koji ne ustane na 
Jurjevo i ne okiti kuću zelenilom. Također se vjerovalo da će ona djeca 
koja to jutro rano ustanu vidjeti sv. Juru na zelenom konju. Običaj je bio 
na taj dan prije izlaska sunca svetom (kršćenom) vodom poškropiti“ 





* http//www.marusevac.hr/kultura-obicaji.htm 

*! Pleteni dio vunene obuće koji se obuvao na čarape. 

# Viške — vještice, coprnice, štrige, more, stuhe. 

* Zapisala je 2004. g. na području Gospića, Kosinja i Perušića Lidija Đerek od svoje 
obitelji: bake, djeda, ujni i rođakinja. Rkp. FF Split, 2004., sv. 44, str. 8.-9. 

* Škropljenje je obred kojim se blagoslovljenom vodom prskaju osobe, stvari, domovi, 
štale, dvorišta, vrtovi i sl. s namjerom da se očiste i da se odagnaju demoni. Obred je 
drevnoga postanja i nalazi se u mnogim religijama (lustracija). U Katoličku crkvu 
uveden je u 15. stoljeću. 

kuće, štale, dvorišta, bašte i njive kako ne bi zmije ujedale.“* Kod mnogih 
je drevnih naroda zmija bila predmet kulta, jer je ona izvor svih nevolja 
na svijetu pa je zbog toga treba umilostiviti. U kršćanskoj je simbolici 
zmija poistovjećena sa sotonom.“* 

Jurjevske su obrede pratile narodne igre i pjesme u kojima su 
raznovrsni mitski, ljubavni i vjerski lirski motivi. Po svom postanku su 
poput ostalih obrednih pjesama veoma stare, ali su do naših dana u sebi 
sačuvale mitske elemente. Tako su, primjerice, u sljedećoj pjesmi 
antropomorfirani sjajan Mjeseče i za njim zvijezda Danica: 


Isteče sjajan Mjeseče, 

za njim je zvijezda Danica. 

Mjesecu zvijezda govori: 

“Polako, ja sam mjeseče! 

Ija ću s tobom za polje, 

i ja ću hvatati volove, 

i ja ću orat dolove. 

I ja ću sijat konoplje, 

i ja ću plesat tenefe, 

i ja ću vezat djevere. 

Ko ono leže kod kola, 

ka ono junci kod tora? 

Što oni ne će u kolo? 

Danas je slavni Jurjevdan, 

a oni leže cio dan." 
(Široki Brijeg) 


Anaforama: i ja ću s tobom za polje, / i ja ću hvatati volove, / i ja 
ću orat dolove. / I ja ću sijat konoplje, / i ja ću plesat tenefe, / i ja ću 
vezat djevere / izriče se marljivost, da bi se potom prekorile lijenčine koje 
leže kod kola kao junci kod tora. 





* Radmila Kajmaković, Narodni običaji stanovništva Lištice. Glasnik zemaljskog muze- 
ja Bosne i Hercegovine. Etnologija, NS, sv. XXIV/XXV, Sarajevo, 1969./1970., str. 
309. 

** Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, uredio Anđelko Badurina, Kršćanska sadašnjost, Zagreb, 1990., 
str. 592. 

€ Vidi: Hrvatska usmena književnost Bosne i Hercegovine: lirika, epika, retorika, 
priredio Marko Dragić, Hrvatska književnost Bosne i Hercegovine u 100 knjiga, Matica 
hrvatska i HKD Napredak, Sarajevo, 2006., str. 69. 

U okolici Karlovca na Dan sv. Jure seoski su mladići pjevali po 
selu 1 gradu. Jedan je visoko nosio mladu zelenu brezu okićenu 
maramom i šarenim papirima, dvojica su nosila kite brezovog granja, a 
Zeleni Jure je bio u košu ispletenom od vrbe i jagnjeda. Sve su vrtlarice 
dobivale grančicu iz kite ili koša i stavljale ih među zelje, kelj ili 
korabicu da im bolje rodi. Djevojke koje su uoči Jurjeva i na Jurjev išle 
po selima i varošima nazivane su krisnice. 

U sjeverozapadnom i središnjem dijelu Hrvatske mladići koji su 
sudjelovali u jurjevskim ophodima zvali su se jurjaši, jurjevčani,“ a 
djevojke koje su bile sudionicama u tim ophodima nazivane su 
jurjašicama. 


(O Zelenom Jurju bit će riječi u poglavlju Folklorno kazalište.) 
LADARSKI OPHODI I PJESME 


Lado se prvi put spominje u poljskim Statuta provincialia nastalim 
oko 1420. godine."' U Poljskoj se u svadbenim pjesmama spominjao 
pripjev lado. U 15. i 16. st. u Češkoj su se u svadbama izvodile obredne 
pjesme u kojima je pripjev Lado. U staročeškom lada znači djevojka. U 
Bugarskoj 1 Sloveniji su se na Ivandan izvodile pjesme u kojima je 
pripjev lado.“ Lado se spominje u proljetnim, ljetnim i svadbenim 
pjesmama slavenskih i baltičkih naroda. 

Matija Petar Katančić piše da “odjek božanstva starih Panonaca, 
boga Latobiusa jest božanstvo Lado koje se u pučkom pjevanju, za 
ljetnih radova Podravki i Posavki, navodi za bilo koje božanstvo. Trag 


* Vidi: Fredo Heffler, Krisnice i Zeleni Jure u karlovačkoj okolici u XIX stoljeću, u: 
Narodna starina, 26. X. knjiga, 2. broj, vlasnik, glavni i odgovorni urednik Dr. Josip 
Matasović, Zagreb, 1931., str. 278.-280. 

* Jurjaši su u svakom domu koji bi ih darovao ostavljali komadić zelenila koje su 
domaćini kasnije ostavljali u kući, štali, vrtu, polju i sl. vjerujući da će tako odvratiti 
demonske sile. Vidi: Milovan Gavazzi, nav. dj. 

* Ophođani su se nazivali jurjevčani, đurđari, Đure. Od zelenila kojim je bio prekriven 
Zeleni Juraj bilo je dopušteno otkinuti dio grančice za koju se vjerovalo da će ukućane i 
njihovo imanje štititi od demona, ali će i povećavati plodnost. Vidi: Petar Grgec, 
Hrvatske narodne pjesme, Hrvatska državna tiskara, Zagreb, 1943., str. 154. 

*! Vitomir Belaj, Hod kroz godinu, Golden Marketing, Zagreb, 1998., str. 247. 

** Slobodan Zečević, Elementi naše mitologije u narodnim obredima uz igru. Izdanja 
muzeja grada Zenice, Radovi V, Zenica, 1973., str. 118.-120. 

drevnosti naše popivke (...) prepoznaje se (...) u hrvatskom 
(kajkavskom) i bosanskom (slavonsko-ikavskom) narj ečju.?* 

Luka Ilić Oriovčanin navodi da su naši pređi Ladom ili Ljeljom 
nazivali boga ljubavi, a mladež mu je obojega spola žrtve (aldove) 
prikazivala.“ Vuk Stefanović Karadžić objašnjava riječ Jadati “(u Hrv. u 
okolici Karlovca) djevojke kršćanske nakićene vijencima idu po selima 
uoči Đurđeva dne, a u varoši na Đurđev dan ujutru od kuće do kuće i 
pjevaju?“ 

Po ruskoj i poljskoj tradiciji Lada je bila božica proljeća, 
mladosti, ljepote i plodnosti. 

Ivo Pilar prisustvo božice Lade u slavenskoj mitologiji ilustrira 
toponimima Ladin Vrh kod Obrovca, kao i toponimima Ladina, Ladinec, 
Ladešići, Laduć, Ladovac, Ladovica.?* 

U slavenskoj je mitologiji Ladin sin Ljeljo — bog ljubavi. Pilar 
navodi, a Slobodan Zečević ga citira, da su dalmatinski renesansni pisci 
uvijek navodili božanstvo Lelja kao sinonim za Amora ili Kupidona. 
Prisustvo Ljelja u južnoslavenskoj mitologiji Pilar afirmira i višebrojnim 
nazivima planina Ljeljen u Bosni i Hercegovini, te Ljeljen-brdo na 
razmeđu Dalmacije i Hercegovine, Ljeljen Glavica u Konavlima, Lelija 
Planina u Hercegovini, Ljeljen — vrh planine Visočica kod Konjica i t. 
d*" U nekim je kraljičkim pjesmama pripjev ljeljo po kojemu su se te 
kraljice nazivale. Mazuri i Poljaci slavili su božanstva Ljelja i Poljelja. 

U Poljskoj, Rusiji i Litvi spominjao se i Ladin sin Poljeljo. U tim je 
zemljama bio drevni običaj da od prve nedjelje po Uskrsu do Ivandana 
djevojke i žene u kolu pjevaju pjesme u čast Lade. 

Bratoljub Klaić navodi da je mišljenje o Ladi kao božanstvu 
znanstveno opovrgnuto.** Tvrtko Čubelić Jade (ladarice) iz Hrvatskoga 
zagorja poistovjećuje s dodolama.** U Rječniku hrvatskoga jezika (2000. 
8.) ladarice su “djevojčice, djevojke koje u svečanoj povorci obilaze se- 


** Matija Petar Katančić, izbor iz djela, priredio i predgovor napisao Stanislav 
Marijanović, Erasmus naklada, Zagreb, 2004., str. 72.-73. 

** Luka Ilić Oriovčanin, Narodni slavonski običaji, Zagreb, 1846., str. 145. 

* Srpski rječnik, istumačen njemačkijem i latinskijem riječima, skupio ga i na svijet 
izdao Vuk Stef. Karadžić, u Beču u štampariji jermenskoga namastira 1852., str. 320. 

* Ivo Pilar, O dualizmu u vjeri starih Slovjena i o njegovu podrijetlu i značenju. 
Zbornik za narodni život i običaje južnih Slavena. Jugoslavenska akademija znanosti i 
umjetnosti, knjiga XXVIII, sv. 1, urednik dr. D. Boranić. Nadbiskupska tiskara Zagreb, 
Zagreb, 1931., str. 74. 

*" Isto, str. 12-73. 

* Bratoljub Klaić, Rječnik stranih riječi, Nakladni zavod MH, Zagreb, 1980., str. 779. 
Tvrtko Čubelić, Povijest i historija usmene narodne književnosti, Zagreb, 1990., str. 
76. 

oske kuće za Duhove ili Jurjevo i pjevaju prigodne pjesme".*“ Međutim, 
Jurjevo je prije Duhova 1 takvo je objašnjenje invalidno. Na web stranici 
ansambla Lado prva je rečenica: “Lado je arhaična slavenska riječ često 
korištena kao pripjev u starim obrednim pjesmama sjeverozapadne 
Hrvatske, a sinonim je riječima dobar, mio, drag.?“' 

Prema narodnim pričama ladarice hodaju svijetom od Jurjeva do 
Ivanja. Uz to vjerovanje veže se običaj kada na Ivanje djevojčice 
Ivančice u grupi od četiri ili osam s vjenčićima na glavi obilaze sela i 
pjevaju. 

Temeljem relevantne literature i motiva u pjesmama koje su 
zapisane kao i onima koje informanti na terenu i danas kazuju može se 
ustvrditi da su se u Slavoniji i Hrvatskom zagorju ladarske pjesme 
izvodile na blagdane: Sv. Jure, Sv. Filipa i Jakova, Duhove, Sv. Ivana 
(24. lipnja) te za vrijeme sušnih proljetnih i ljetnih dana. 

Dakle, vremenski su skoro istovjetno izvođeni ladarski obredi u 
Hrvatskoj kao u Rusiji, Poljskoj i Litvi. Djevojke se po pripjevu u 
pjesmama oj Lado, oj zovu ladarice, lade. 

Prvi svibanj je Dan svetoga Josipa radnika koji je zaštitnikom 
radnika. Radi toga se taj dan obilježava kao Međunarodni praznik rada. 
Kod Hrvata je tradicija obilježavanja prvoga svibnja veoma stara. U 
starinskim usmenim lirskim pjesmama koje su se izvodile na taj dan 
prevladavale su obredne pjesme s mitskim motivima. 

U Brusju na Hvaru pjevane su pjesme u kojima je svojevrsna invo- 
kacija kojom se kazuje da je u tomu mjestu pribivao običaj po kojemu bi 
dragi dragoj nazivao mjesec svibanj. Nazivanje bi počelo prvoga svibnja 
prikazujuć voća u svojoj istini. Pjesma alegorijski erotizira ljubav 
mladića prema djevojci — on traži zelen bor da joj ga usadi na njezin bili 
dvor. Dragi dragu gradacijski naziva borom, jelom, duhom premilim, 
cvićem nerazličnim, anđelom milim, saopćava joj da bora nije našao i da 
njega uzme umjesto bora jer što će joj zelen bor koji vene od sunca. 


U ovome mistu običaj pribiva, 
da svaki dragi dragoj maž misec naziva. 
ovo nazivanje prvi dan se čini, 
prikazujuć voća u svojoj istini. 


% Rječnik hrvatskoga jezika, glavni urednik Jure Šonje, Leksikografski zavod Miroslav 
Krleža, Školska knjiga, Zagreb, 2000., str. 527. 

5 http://www.lado.hr/lado.htm 

52 http:/Awww.anita.f20.org/vile.htm 

Isčući zelen bor, da ti ga usadim 
na tvoj pribili dvor za ljubav postavit. 
O boru! O jele! O duhu primili! 
Cviće nerazlično, anđele moj mili! 
Bora nisam našo, uzmi za bor mene, 
što će ti zelen bor, koj ' od sunca vene?“ 
(Brusje na Hvaru) 


I u Kaštelu Starom mladići su djevojkama prvoga svibnja pod 
prozor ili uz kuću stavljali neko stabalce i pjevali pjesme. Do naših je 
dana sačuvana pjesma o prvom svibnju kojem se vesele anđeli od raja. 
Pjesma je komponirana od devet šesteračkih katrena i po svojoj strukturi 
je bliska usmeno-retoričkim oblicima. Međutim, ta je pjesma iznimno 
lirična. 

Premda se mladić ne spominje u pjesmi, razvidno je da on, kao i u 
prethodnoj pjesmi, gradacijski svoju divojčicu naziva divojčicom 
mladom, jelom visokom, zenicom pridragom, jelom uvitom radi koje se 
trudio sva svoja ljeta. Iskao je zelen bor, uvitu jelicu, javor kitnovasti za 
svoju deklicu, ali nije našao ni bora niti jelene zelene te je umjesto toga 
nudio sebe. Umilna je molba djevojci da nikada od ljubavi ne razdili 
dragog svoga jer ljubav izlazi iz srdaca, a iz lišca dragane izlazi zrak od 
SUunašca. 


Dobra večer, Bog da, 
prvi dan od maja, 
kome se vesele anđeli 
od raja. 


Divojčice mlada 
i jelo visoka, 
zenice pridraga 
od mojega oka. 


Divojčice mlada 

i jelo uvita, 

rad ke sam se trudi 
po sva moja lita. 


5 Zlatna knjiga hrvatske narodne lirike, sastavio Krešimir Mlač, MH, Zagreb, 1972., 
str. 139. 

Išćući zelen bor, 
uvitu jelicu, 
javor kitnovasti, 
za takvu deklicu. 
Bora nisam naša, 
ni jelene zelene, 
moja dušo draga, 
uzmi za bor mene. 


O bore i jelo, 
javore premili, 
o cvite razliki, 
anđele moj mili. 


Ti me ne razdili, 
od ljubavi tvoje, 
ja ne ću od tebe, 
nikad srce moje. 


Znaj, ljubav izlazi, 
dušo iz srdaca, 

a iz tvoga lišca 
zrak od sunašca. 


Ovim te pozdravljam, 
mirna ti mrkla noć, 
anđeli nebeski 
bili ti u pomoć!“ 
(Kaštel Stari) 


Pored stilske figure gradacije u navedenoj je pjesmi cio niz epiteta: 
divojčice mlada, jelo visoka, zenice pridraga, jelo uvita, javor kitnovasti, 
javor premili, mrkla noć. 

Blagdan sv. Filipa i Jakova je 3. svibnja.“ Uz taj blagdan vezuju se 
ophodi filipovčica koje zahvaljuju slavonskoj šumi jer se svako proljeće 
ponovno zeleni i svojom ljepotom nadahnjuje:** 


 Zapisala je 2006. g. u Kaštel Starom Marina Žarković, a kazala joj je Srećka Puljas 
(djev. Puljas, rođ. 1935. g. ). Rkp. FF Split, 2006., sv. 29, str. 10. 


41 


Blago tebi, zelena šumice! 
Ti se mladiš svake godinice, 
a ja sada i više nikada. 


Obredi su filipovčica slični jurjevskim proljetnim ophodima.“ 
Sljedeća dijaloška filipovska pjesma može se svrstati u ladarske — 
filipovske. U njoj filipvčice pitaju staru majku: Je li Filip doma? Stara 
majka odgovara da Filip nije doma, već je otišao u Vukovar kupovati 
crne čizme i maramicu svilenicu, crven pojas sebi za pas. 


Filipovo, Jakobovo 
Ladole mile, oj Lado, oj! 
Filipova stara majko, 
Ladole mile, oj Lado, oj! 
Jel' Filip doma? 

Ladole mile, oj Lado oj! 
Nije doma draga dušo, 
Ladole mile, oj Lado, oj! 
Otišo je u Ukovar, 
Ladole mile, Oj, Lado, oj! 
Kupovati crne čizme, 
Ladole mile, oj Lado oj! 
I maramu svilenicu, 
Ladole mile, oj Lado, oj! 
Crven pojas sebi za pas, 


6% Sy, Filip se povezuje u izvještaju o čudesnom umnažanju kruha. Po predaji je 
propovijedao evanđelje među Skitima i ondje je vidio kako narod štuje neku golemu 
zmiju. Križem je učinio da nestane zmije, a iza nje je ostao strašan smrad od kojega su 
mnogi umirali među kojima i kraljev sin. Filip je uz pomoć križa mladića oživio. 
Svećenici koji su štovali zmiju uhvatili su Filipa i pogubili ga. 

Jakov Stariji, apostol brat je sv. Ivana i u bliskom je srodstvu s Isusom. Po predaji je 
Španjolsku oslobodio od Maura i ondje postavio temelje kršćanstva. Po povratku u 
Judeju odrubljena mu je glava. Zaštitnik je Španjolske. (Navodim prema: Leksikon 
ikonografije, liturgike i simbolike zapadnog kršćanstva i Uvod u ikonologiju Radovana 
Ivančevića, uredio Anđelko Badurina, Kršćanska sadašnjost, Zagreb 1990., o sv. Filipu 
str. 228., o sv. Jakovu str. 292.) 

56 Www.otok.hr 

9 Tvrtko Čubelić, Povijest i historija usmene narodne književnosti, Zagreb, 1990., str. 
76. 

Ladole mile, oj Lado, oj! 
(Vinkovci) 


Ta je pjesma, kao i druge obredne pjesme, komponirana tako da 
njezini stihovi proizvode magijsku moć. Magijski je efekt postignut 
pripjevima Ladole mile, oj Lado, oj! kao 1 stilskim figurama: retoričkim 
pitanjima,  asonancijama,  aliteracijama, epitetima, metaforama i 
alegorijama. 

Drevnoga su pretkršćanskoga podrijetla ophodi koji su se izvodili 
za vrijeme proljetnih i ljetnih sušnih dana. U Slavoniji i Hrvatskom 
zagorju ladarice su se molile višnjem Bogu da udari rodna kiša i porosi 
polja i travicu i da se ugoje stada: 


Molimo se, Lado! 
Molimo se višnjem Bogu, 
Oj Lado, oj! 
Da popuhne tihi vjetar, 
Da udari rodna kiša, 
Oj Lado, oj! 
Da porosi naša polja 
I travicu mekušicu, 
Oj Lado, oj! 
Da nam stada, Lado, 
Ugoje se naša stada. 
Oj Lado, oj! 

(Šamac kraj Slavonskog Broda) 


KRALJIČKI OPHODI I PJESME 


Kraljičke pjesme izvodile su djevojke o Duhovima (Dovima). Na 
taj je dan Isus Krist svojim učenicima podario Duha Svetoga i tako im 
dao moć govora na više jezika kako bi mogli po svijetu propovijedati 
Kristovu vjeru. Duh Sveti je u središtu kršćanskoga postojanja. Po 
Ivanovu evanđelju “Duh je onaj koji oživljuje, a tijelo ne koristi ništa“. 


% Marko Dragić, Ladarice, kraljice i dodole u hrvatskoj tradicijskoj kulturi i 
slavenskom kontekstu, Hercegovina, godišnjak za kulturno i povijesno nasljeđe br. 21. 
Mostar, 2007., str. 282. 

% Zlatna knjiga hrvatske narodne lirike, sastavio Krešimir Mlač, MH, Zagreb, 1972., 
str. 142. 

(Ivan, 6, 63) Po Duhu Uskrsloga Gospodina “vjernici postaju jedno tijelo, 
jedan Duh u Kristu". 

Kraljice ljelje nazivaju se i rusaljkama. To je slavenski naziv za 
vodene vile. (O vilama će biti riječi u poglavlju Mitske predaje.) Po 
nekim drevnim predajama rano preminule djevojke i žene pretvarale su 
se u vodene vile - rusaljke. Neki antropolozi smatraju da su u narodnoj 
mitologiji rusaljke nasljednice vila." U južnoj Dalmaciji Duhovi se 
nazivaju Rusalije. Slovenci taj blagdan nazivaju Risale, a risalčak, 
risalček, risaliček slovenski je naziv za svibanj. Kod Rusa su, također, 
rusalije vezane uz Duhove. Ukrajinci i Bjelorusi duhovsku nedjelju 
nazivaju rusalnom nedjeljom. Kod Čeha se taj praznik zvao Rusadle. U 
Bugarskoj su se obredni igrači nazivali rusalije, a mjesec lipanj nazivan 
je rusalski mjesec. U Rumunjskoj je narodni naziv za Duhove bio Rusali. 
U Makedoniji su se Duhovi nazivali Rusale. "* 

" Suvremena katolička enciklopedija, A — E, priredili Michael Glazier i Monika K. 
Helwing, Slobodna Dalmacija, Split, 2005., str. 244.-245. 

" Spasoje Vasiljev, Slavenska mitologija, Srbobran 1928. http:/www.rastko.org.yu/ 
antropologija/ svasiljev mitologija.html#_Toc530384684 

"* Dr. Slobodan Zečević, Elementi naše mitologije u narodnim obredima uz igru, 
Izdanja muzeja grada Zenice, Radovi V, Zenica, 1973., 99.-100. 


44 


Dok etnolozi  kraljičke ophode pripisuju  praslavenskim 
mnogobožačkim vremenima u Đakovštini se i danas pripovijeda o 
nastanku kraljica: 


Stara predaja kaže da su Turci zarobili sve muškarce u selu, a 
njihove su se žene obukle u šarenu odjeću, na glave stavile muške šešire 
okićene umjetnim cvijećem i u ruke uzele srpove i kose, te tako obučene 
otišle pred turski tabor. Turci su pomislili da su došli duhovi, uplašili se i 
pobjegli. Tako su gorjanske žene oslobodile svoje muževe, očeve i braću. 
Od tada su se isto tako oblačile na blagdan Duhova, u spomen na taj 
događaj." 


Obično je kraljica bilo osam do deset, ali je bivalo 1 manje i više od 
toga. Dijelile su se u dvije skupine. Glavni su skup činile one djevojke 
koje su na glavama imale muške šešire okićene čapljinim ili paunovim 
perima te cvijećem, najčešće smiljem i koviljem. U toj su skupini 
posebice bile urešene jedna ili dvije djevojke koje su bile prvakinje. Na 
njihovim je klobucima sprijeda bilo ogledalo, a straga nekoliko obješenih 
šarenih vrpca. U rukama im je bio stari pravi ili drveni mač o kojem su 
bili obješeni šareni trakovi ili su bili zabodeni u jabuku, naranču ili 
limun. Među djevojkama se isticala kraljica ili kralj. U družbi su često 
bili i kralj 1 kraljica koja se još zvala mlada i imala je koprenu na glavi. 
Jedna ili dvije djevojke bile su barjaktar(i), a one su na štapu nosile šaren 
barjak. Polovicom 19. st. u Slavoniji jedna je djevojka bila barjaktar, a 
druga dvorkinja (služavka) kraljičina. “* U družbi su bili i diver i mlada 
koja je na glavi imala koprenu i vijenac, a razlikovala se od kraljice — 
mlade. Kraljički su ophodi u Đakovštini obnovljeni 2005. godine. 

Cijela se skupina ponegdje dijeli na kraljeve i 
kraljice, a jedna ili dvije su im prvaci i one s krunama 
na glavi. Među kraljicama su i djevojke ali i mladići - 
sabirači darova prosjaci,  torbonoše, = sirgonja, 
kajmačar i sl. Kada bi kraljice došle pred kuću, 
dvorkinja postavi stolac na koji kraljica sjedne. Iza 
kraljice stane dvorkinja, a iza njih u obliku srpa 





5 U Gorjanima kod Đakova zapisala je 2008. godine Zdravka Vranješ iz Osijeka koja 
pod mojim mentorstvom piše diplomski rad. Rkp. FF Mostar 2008., D. 
“ Luka Ilić Oriovčanin, Narodni slavonski običaji. Zagreb, 1846., str. 145.-146. 

kraljice — ljelje izvode pjesme uz pratnju gajdaša ili tamburaša. 


Osebujni su obredi i pjesme koje su do pedesetih godina 20. 
stoljeća izvodile kraljice u bunjevačkim" krajevima.'" Bunjevački su 
Hrvati na taj dan Duhova ranim jutrom kitili prozore, kapije, te na 
salašima: volarice, kokošinjce, obore i čardake. Pripreme za obred 
kraljica počinjale su već od Uskrsa. Tada bi se mlade kraljice u dobi od 
deset do petnaest godina okupljale u dogovorenoj kući gdje ih je običaju i 
pjesmama podučavala žena koja je već bila kraljica. 

Dan prije Duhova kraljice su se sastajale u kraljičinoj kući i 
dogovorile bi kojim će putem ići, koje pjesme pjevati i kao će podijeliti 
darove? Bile su obučene u bijelu š/ingovanu bluzu i suknju. Nekoć su išle 
bose, a u kasnijim vremenima bile su u bijelim čarapama 1 crnim 
lakiranim cipelama. Na glavi su imale krune od cvijeća ukrašene 
perlicama, pantljikama i zrcalom preko kojega je bio đerdan. Kose su noć 
ranije upletale u pletenice, a kada su polazile u ophod rasplitale su ih. 
Obilazile su gušće naseljena mjesta. Kraljički su ophodi trajali najčešće 
prvi i drugi dan, a ponekad i treći dan Duhova. 

Kraljice u Subotici nisu nosile barjake ni mačeve. Išle su u paru po 
ustaljenom rasporedu: pridnjaci, sabljari, diver s kraljicom (koja je bila 
najmlađa od svih sudionica), a posljednji su par bili ban i banica. Putem 
su pjevale, “a na pripjev Ljeljo bi zastale, odigle se petama od zemlje i 
naklonile se". To je davalo dojam da stalno pocupkuju, a đerdani su im 
lupkali o zrcala i proizvodili potmuo zvuk. Domaćice su bile počašćene 
posjetima kraljica te su ih darivale jajima, šunkom te novcima. Vjerovala 
se da će gadna nevolja stići onaj dom u kojem se ne bi primile 1 darovale 
kraljice. Vjerovalo se da proljeće ili ljeto nastaje kad kraljica pobijedi. 
(Po tome je nastanak proljeća ili ljeta ovisio da li su Duhovi početkom 
svibnja ili u lipnju.) Kraljice su izvodile obred tako da kraljica sjedi, a 
ostale oko nje bosonoge i raspletenih kosa igraju. Vjerovalo se da 
bosonoge kraljice svoju plodnost prenose na zemlju, a što tome obredu 





? Milovan Gavazzi, nav. dj. str. 72.-74. Usp. Ivan Lozica, Poganska baština, Golden 
marketing, Zagreb, 2002., str. 195.-196. 

" Bunjevci su 1687. g. od osmanskoga terora masovno pobjegli s područja Bune kod 
Mostara i nastanili današnje krajeve. Od 2007. g. taj egzodus obilježavaju pohodeći 
pradjedovska ognjišta. 

" Bunjevačke kraljičke običaje kao i pjesmu koračnicu navodim prema: mr Suzana 
Kujundžić Ostojić, Kraljičke pisme,,; http://www.bunjevci.org.yu/site/narodna-knjizev- 
nost/kraljicke-pisme/ mr Suzana Kujundžić-Ostojić, Kraljice, http:/www.bunjevci. 
org.yu/site/bunjevacki-obicaji/kraljice/. 

daje panspermijski karakter. Također se vjerovalo da bi upletena kosa 
usporavala ili čak zaustavila vegetaciju. 

Kraljičke su pjesme komponirane od šesteračkih stihova nepravil- 
nih cezura. Dijele se na: koračnice, vesele i žalosne. Koračnice bi kraljice 
pjevale dok bi išle od kuće do kuće. Te su pjesme živahne, ritmične i 
jednostavne. Imale su i svoju praktičnu životnu funkciju jer su mlade 
kraljice idući od kuće do kuće mogle vidjeti buduće mladiće pa i svekra i 
svekrvu. 


Mi selu iđemo, 
selo od nas biži, 
a što od nas biži? 
Mi mu ne iđemo, 
da ga porobimo, 
već mi mu iđemo 
da ga veselimo. 


Vesele su se pjesme pjevale djeci i mladima. Karakterizira ih melo- 
dioznost, nježnost i blagost. U tu skupinu idu i šaljive kraljičke pjesme. 
Među tim pjesmama su i one alegorijske mitske pjesme u kojima kraljice 
pjevaju o ljepoti svoje druge pitajući: je li joj tato mladi mjesec bio, a 
nana žarko sunce bila: 


Oj ti naša drugo, 
Alaj si ti lipa, 

Ko da ti je tato 
Mladi misec bio, 
Ko da ti je nana 
žarko sunce bila! 
—Alnimi je, druge, 
Tato misec bio, 
Al ni mi je nana 
žarko sunce bila, 
Već je mene riba 
U vodi rodila, 
žuna me je tica 
U kljunu iznela. 
Tica lastavica 
Bila j' dadiljica, 
Rastova korica 

Bila j' kolivčica. "? 
(Vancag) 


Kraljice su vesele pjesme pjevale u skupinama 
dvije po dvije okrenute jedna prema drugoj, lagano 
pocupkujući, a na pripjev Ljeljo odignu se petama od 
zemlje i lagano poklone. Žalosne su pjesme kraljice 
pjevale okrenute jedna prema drugoj, ali na pripjev 
Ljeljo ne bi pocupkivale nego bi se lagano njihale. 

Žalosne su kraljičke pjesme pjevale o vojnicima 
(katanama). U kraljičkim su pjesmama mnogobrojne 
narodne mudroslovice. Kraljice su pjevale pjesme o 
sudbinama u kojima se ogledala sudbina zajednice i naroda. Neke od tih 
pjesama imaju strukturu tužbalica: 





Oj borci, vojnici, 
Tužne majke sinci, 
Kako vam je stanje 
U polju bojnome, 
Tužnom ledenome? 
Strahotom vas bije, 
Krv se vaša lije 

I zelena trava 
Ostaje krvava. 
Zemlja vam je tvrda, 
Propast ne možete. 
Nebo je visoko, 
Popet s' ne možete. 
Kad sunce ograne, 
Ogrije vam rane, 
Misec se promine 
I pokaže vrime, 

Da prolazu dani, 
Proć će i mejdani. 
Kad tako mislimo, 
S otim se tišimo." (Subotica) 


* Zlatna knjiga hrvatske narodne lirike, sastavio Krešimir Mlač, MH, Zagreb, 1972., 
str. 145. 
? Isto, str. 144.-145. 

U repertoaru su kraljičkih pjesama i one pjesme koje imaju 
elemente vjerske usmene lirske pjesme: 


Gospodin plebanoš, 
ustaj, pa pošetaj, 

iz cele u celu, 

u baštu pod ružu, 
kud Gospodin hodi, 
za njim cviće rodi 
svakojake fele: 
modre i zelene, 
žute i crvene. 

ruža se razvila, 

u kalež savila, 

na oltar nošena, 
misa govorena. 3 


Siroče je čest motiv u hrvatskoj tradicijskoj kulturi. I danas su 
mnoge usmene lirske pjesme i predaje koje kazivači kazuju o siročićima. 
Česta je narodna izreka Da nije siročadi ne bi ni Sunce grijalo. Te su 
pjesme pjevane i siročićima. I kraljice su pjevale žalosne pjesme 
siročićima. Sirotica Milka sjedila je u bašti, naletjela je ptica i krilima je 
udarila: 


Sirotica Milka, 
Sidila u bašći, 

Tica naletila, 
Krilim udarila, 
Kanda j ' tica znala, 
Da je sirotica. 
Kako j'tici, nane, 
Letiti brez glave, 
Tako j' Milki, nane, 
Brez njezine nane, 
Kako j' tici, nane, 
Letiti brez oka, 


*" Mr Suzana Kujundžić-Ostojić, Kraljičke pisme, http://www.bunjevci.org.yu/site 
/narodna knjizevnost/ kraljicke-pisme/; 








49 


Tako j' Milki nane, 
Brez njezinog oca. 
Kako j' tici, nane, 
Letiti brez vrata, 
Tako j' Milki, nane, 
Brez njezinih braća. 
Kako j' tici, nane, 
Letiti brez perja, 
Tako j' Milki, nane, 
Brez njezinih sela. 
Kako j' tici, nane, 
Letiti brez repa, 
Tako j' Milki, nane, 
Brez njezinih teta. 
Kako j' tici, nane, 
Letiti brez noga, 
Tako j' Milki, nane, 
Brez njezina roda.*! 
(Tavankut kod Subotice) 


Navedena je pjesma komponirana  retoričkim pitanjima i 
odgovorima: kako je ptici letiti bez glave, tako je Milki bez njezine nane; 
kako je ptici letiti bez vrata, tako je Milki bez njezine braće; kako je ptici 
bez perja, tako je Milki bez njezinih sela. (...) Retorička pitanja i 
odgovori na njih u pjesmi Sirotica Milka komponirani su narodnim 
mudroslovicama. 


*! Zlatna knjiga hrvatske narodne lirike, sastavio Krešimir Mlač, MH, Zagreb, 1972.. 
str. 145. 

DODOLSKI OPHODI 


Dodolske pjesme su, također, nastale u prastarim mnogobožačkim 
vremenima. Pjevale su ih djevojke prekrivene zelenilom u vrijeme 
proljetnih i ljetnih suša. 

Vuk Stefanović Karadžić dodole objašnjava kao skupinu djevojaka 
koje za vrijeme suše idu “po selu od kuće do kuće, te pjevaju i slute da 
udari kiša. Jedna se djevojka svuče do košulje sa svijem pa se onako gola 
uveže i obloži različnom travom i cvijećem 1 tako da se nigdje ne vidi ni 
malo, a to se zove dodola (...)?. Pred kućom dodola igra sama, a druge 
djevojke iz te skupine stanu u red i pjevaju različite pjesme. Potom 
domaćica ili netko drugi uzme pun kotao vode 1 izlije na dodolu koja se 
na to ne obazire nego i dalje igra.“ 

Slobodan Zečević navodi da se obred dodola izvodio i u sedamde- 
setim godinama 20. stoljeća. Dodola je djevojčica i glavna je u skupini. U 
davnim je vremenima bila naga i uvijena u zelenilo. Morala je biti uzorna 
ponašanja i seksualno čedna. U nekim je krajevima dodola bila siroče bez 
roditelja, a u nekim je bila posljednje dijete u majke - neporođena. Dok 
dodola igra, pjesmom je prate njezine pratilje. “Pred svakom kućom 
dodolu polijevaju vodom (...).7 


** Srpski rječnik, istumačen njemačkijem i latinskijem riječima, skupio ga i na svijet 
izdao Vuk Stef. Karadžić, u Beču u štampariji jermenskoga namastira 1852., str. 128. 

* Dr. Slobodan Zečević, Elementi naše mitologije u narodnim obredima uz igru. 
Izdanja muzeja grada Zenice, Radovi V, Zenica, 1973., str. 125.-126. 

U Skopskoj Kotlini dodolski su ophodi bili u četvrtak po Uskrsu. 
Četvrtak je dan Peruna, vrhovnog slavenskog boga koji je slavljen i kao 
bog groma i kiše. Iz tih razloga u Mačvi od Velikoga Četvrtka do 
Spasovdana u sve četvrtke nitko nije smjeo orati, kopati, tkati, prati, 
tjerati kola.š* 

Bratoljub Klaić u svome Rječniku ne navodi dodole, a u Rječniku 
hrvatskoga jezika (2000.) dodole se objašnjavaju narodnim običajem ma- 
gijskog prizivanja kiše u doba suše te mladićima i djevojkama koji oki- 
ćeni cvijećem i zelenilom sudjeluju u obrednoj pjesmi zazivanja kiše.Š* 
Matej Sova navodi da bi u Dalmaciji za vrijeme sušnih dana momci 
okićeni zelenim granama 1 cvijećem išli od kuće do kuće pjevajući i 
plešući. Momci su se nazivali prporuše a njihov kolovođa prpac. 
Djevojke su skladno poigravale pjevajući pjesme a domaćin ili domaćica 
polijevali su ih vodom vjerujući da će im se božanstvo smilovati i 
podariti kišu. Neke od tih pjesama imaju šaljiv karakter. Kultni su kiša i 
zelenilo u tim obredima. U Somaliji i nekim drugim zemljama sačuvao se 
obred u kojem za vrijeme suše najljepše djevojke gole gledajući prema 
nebu pjevaju magijske pjesme kako bi kiša udarila. 

Starozavjetna je /lijina kiša koja je u zemlji kralja Ahaba pala po 
zagovoru proroka Ilije nakon tri godine suše u kojoj su istrijebljeni 
Baalovi svećenici. 

Djevojke u pjesmama pjevaju pripjev oj dodo, oj dodo, le pa se 
prema tome zovu dodole: 


Naša doda Boga moli, 
da udari rosna kiša. 
Oj dodo, oj dodo, le. 
Da pokisnu svi orači, 
svi orači i kopači, 
svi po kući poslovači. 
Oj dodo, oj dodo, le. 3 
(Prisap pokraj Livna) 





* Isto, str. 127.-128. 

* Rječnik hrvatskoga jezika, glavni urednik Jure Šonje, Leksikografski zavod Miroslav 
Krleža i Školska knjiga, Zagreb, 2000., str. 194. 

** Matej Sova, Pregled narodne književnosti s primjerima i teorijom, Školska knjiga, 
Zagreb, 1955., str. 43. 

*" U Prisapu pokraj Livna 25. 09. 2004. g. studentici Fakulteta filozofsko-humanističkih 
znanosti Sveučilišta u Mostaru, Marini Maganić, kazao Jako Krole (rođ. 1937. g.). Rkp. 
FF Mostar, 2005., sv. 2., str. 5. Kazivači uvijek ne kazuju pripjev oj dodo, oj dodo, le. 

Prastari običaj dodola zadržao se u Đakovštini, napose u 
Potnjanima i Gorjanima, do Drugog svjetskog rata. U Potnjanima je bilo 
jedno naselje Roma i oni su ostali posljednji koji su taj ophod obdržavali. 

Dodole ili dojdole (oba izraza se jednako koriste) je grupa mlađih 
djevojaka (od 14 — 15 god.) i poneki dječak koji za velikih suša obilaze 
selo 1 u kući pjevaju dodolske pjesme, zazivajući kišu 1 spas uroda. 
Obično je to 6 — 10 djevojaka i 2 — 3 dječaka. Dva dječaka su ,,prosjaci“, 
oni nose košaru u koju im domaćin nakon otpjevane pjesme stavlja 
darove (jaja, jabuke, slaninu i što se već nađe, ponekad i novac). Treći 
dječak obično bude doda ili dodola. Njega obaviju zelenilom od glave do 
pete od granja, najčešće abdovine i bazge. Taj zeleni oklop je u obliku 
stošca, pa da bi vidio vode ga dvije manje djevojčice. Djevojke su 
obučene u rubine, bosonoge su i raspletene kose. Oko glave imaju grube 
vijence od zelenila (prave hlad glavi na uzavrelom suncu) te oko pasa 
granje koje visi do zemlje (adbovina, bazga, vrba 1 dr.). 

Putem galame, sviraju u trube i svirale ili škrebeću kako bi ih 
domaćini čuli i dočekali. Kada uđu u dvorište, pozdrave tradicionalnim 
katoličkim pozdravom ,,Faljen Isus“ i počinju pjevati. Domaćin ili 
domaćica poliju vodom dodu, a ovaj se na riječi iz pjesme ,,Ajd poigraj 
dodole“, vrti, otresa vodu i imitira kišu. Nakon što im domaćin stavi dar 
u košaru odlaze u drugu kuću. % 


PREPERUŠKI OPHODI U JEZERIMA NA OTOKU MURTERU 


U Dalmaciji i Istri djevojke se zovu preporuše (prporuše, 
preporuče), ana otoku Murteru preperuše. 

Kazivači u Jezerima na otoku Murteru 2006. godine pripovijedaju 
“o puno staroj fandaniji (običaju) zvanja kiše" koji se održao do prije 
nekoliko godina. Običaj se sastojao u tome da bi djeca, a pokatkad 
momci i djevojke pa 1 ljudi ubirali grane tešara (biljke smrdljivice). 
Potom bi išli putem, mahali tim granama 1 dozivali kišu pjevajući: 


Preperuše odile, 





**O dodolama je 2008. g. Zdravki Vranješ kazivao Zvonko Vugrinović, rođen u Đakovu 
1956. g. Bio je dugogodišnji direktor Turističke zajednice Grada Đakova. Dragovoljac 
je Domovinskog rata. Oženjen, otac dvoje djece. Sa suprugom Dubravkom suvlasnik je 
Turističke agencije Orion Turs i vlasnik Gastro-etno imanja ,,Slavonska kuća“. Rkp. FF 
Mostar, 2008., D. Vidi: Josip Vinkešević, 40. Đakovački vezovi, Jubilarna revija br. 36, 
Godina XXXVII., Gradsko poglavarstvo Grada Đakova. 

sve su Boga molile: 
“Daj nam, Bože, kišicu 
i nebesku rosicu, 

da urodi godina 
i šenica bilica 

i vinova lozica. * 
Niki sira, niki jaj, 
To je naman za ufar. 


, 


Kada bi domaćice vidjele da idu preperuše dozivale bi: 


Oj dodole, moj dodole, 
Dojdi k meni zlato moje. 


Zatim bi preperuše polijevali vodom, a onaj koji bi ih polio trebao 
im je dati neki dar: “komad sira oli koje jaje. Na kraju bi se preperuše 
skupile na Koledišće užgale veliku koledu i podilile darove ča su 
skupile.?*? 


Prporuše hodile, 

kuda one hodile, 

tuda Boga molile 

da nan Bog dd dažda 

i crlena mazda, 

šenice bilice, 

sake dobre srićice. 

Šenica nan rodila, 

dičica prohodila, 

šenicu pojili 

dicu poženili. 

Skupi, Bože, oblake, 

struni Božju rosicu 

na “vu svetu zemljicu.?“ 
(Okolica Pazina) 


* Ivana Klarin zapisala je u studenom 2005. godine u Jezerima na otoku Murteru po 
kazivanju Konstantina (Ukasa) Klarina (rođ. 1938. g.) i Ante Klarina (rođ. 1934. g.). 
Kazivači su rođeni u Jezerima na Murteru. Rkp. FF Split, 2005., sv. 59. str. 6. 

% Narodne lirske pjesme, priredio Olinko Delorko, Zora, Matica hrvatska, PSHK, knj. 
23, Zagreb, 1963., str. 91. 

U navedenom je primjeru zdravica: da nan Bog dd dažda / i crlena 
mazda, / šenice bilice, / sake dobre srićice./ Šenica nan rodila, / dičica 
prohodila, / šenicu pojili / dicu poženili / te molitva: Skupi, Bože, oblake, 
/ struni Božju rosicu / na “vu svetu zemljicu. 


U Gdinju na Hvaru molilo se za kišu: 


Križi gredu po nebu 

Križi gredu po nebu, 

Za njima djeva Marija, 

Svoga sina molila, 

Da nam poda lipi dažj, 

Bog je Petru ključe da, 

Da otvori slavni raj, 

Da očuva mornara na moru, 
Težaka na polju, 

Da nam da mučicu karščansku, 
Čini vitar, čini daži, 

Ništa da nan ne istuče grad. 


IVANJSKI OBREDI I PJESME 


Sv. Ivan nosi naziv Krstitelj jer je u rijeci Jordanu krstio Isusa. 
Posljednji je starozavjetni prorok. Sin je starozavjetnog svećenika 
Zaharija i Elizabete, rođakinje Bogorodičine. 

Uz blagdan rođenja sv. Ivana Krstitelja (24. lipnja) vezuju se 
pretkršćanski kultni običaji paljenja krjesova (kresova, krisova).“ U 
Bosni i Hercegovini te Dalmaciji svitnjak je sinonim za krijes. U Tisnom 
na otoku Murteru 23. lipnja “uoči Ivanje žetvene" ** vršilo se paljenje 
kolede. Običaj paljenja krjesova na taj dan bio je prisutan kod Rusa, 





* Ivana Kardum zapisala je u Gdinju na Hvaru 2007. godine, a kazala joj je Mande 
Visković, (djev. Visković, rođena 1932.). Rkp. FF Split, 2007., E, str. 8. 

* Vitomir Belaj, nav. dj., str. 214. 

% Marina Lampalov u travnju 2006. godine zapisala u Tisnom na Murteru po kazivanju 
Šime Grgurine rođ. 1930. g. Kazivač je po zanimanju ribar, a sada je umirovljenik. Rkp. 
FF Split, 2006., sv. 17. str. 7. 

Poljaka, Čeha, Slovaka i dr.** Neki etnolozi paljenje ivanjskih krijesova 
interpretiraju kao ostatak Sunčeva kulta. 

U nekim je hrvatskim krajevima, primjerice u Velikoj kod 
Slavonske Požege, bio običaj da muškarci nekoliko dana prije Sv. Ivana 
pripreme baklje (lučevi), stave ih na kuće te ih na večer uoči Sv. Ivana 
upale. Ti su se mladići nazivali bakljari. Djevojke bi ubrale razno cvijeće 
od kojega bi isplele vijence te se njima kitile u ivanjsko navečerje i 
sutradan kada idu u crkvu. Najznamenitiji je cvijet u ivanjskim vijencima 
bio paprat. Mladići su se s bakljama penjali po zidinama i stijenama. ** 

U živoj je narodnoj tradiciji sv. Ivan veliki zaštitnik vrela voda. 
Stara je hrvatska tradicija da se na izvorskoj vodi treba okupati prije 
izlaska sunca. 

Kao i drugi obredi 1 ivanjski su raznovrsni. Tako je, primjerice, 
seoski čuvar u Brestu u Istri nekoliko dana prije Sv. Ivana obavještavao 
mladiće gdje ima suhih drva u šumi. Mladići bi ta drva sabrali i donijeli 
na kraj sela. S tim bi se drvima na viliju (uoči) Sv. Ivana zapalio krijes 
oko kojeg bi se skupili djeca, djevojke, mladići 1 stariji svijet. Oko krijesa 
bi se veselilo, kolo igralo, pištolji pucali, svirali mjehovi (dude). Buka, 
galama te pokatkad pucanje iz pištolja imali su u narodnoj percepciji 
apotropejsku moć kojom su se tjerali demoni. 

Stariji i djeca bi se veselili do pola noći, a poslije toga su odlazili 
kućama. Djevojke i mladići ostajali su kod krijesa do zore. Kad bi vatra 
jenjala, mladići su preskakali krijes “jedni ovamo, a drugi onamo“. 
Skakali su vjerujući da im preko ljeta buhe ne će gristi noge. Djevojke su 
jedna drugoj tri puta preko vatre bacale povezane rukoveti cvijeća. To se 
cvijeće na Sv. Ivana stavljalo na strehu i u rupice u zidu. Taj je obred 
imao apotropejski karakter te se vjerovalo da će tako godina biti rodnija 
sijenom. 

Seljaci su uoči Svetog Ivana po poljima palili male krjesove 
vjerujući da će tako dozvati jaču sunčanu toplotu i da će im polje što 
bolje roditi.Te je običaje cijelu noć pratila zvonjava crkvenih zvona. U 
Istri su se krjesovi palili i na blagdane Sv. Petra i Pavla te Sv. Ćirila i 





** Luka Ilić Oriovčanin, nav. dj., str. 154. 

> Jasna Čapo Žmegač, Hrvatski uskrsni običaji, Korizmeno-uskrsni običaji hrvatskog 
puka u prvoj polovici XX. stoljeća, pučka pobožnost, zajednica. Golden marketing, 
Zagreb, 1997., str. 16.-17. 

* Luka Ilić Oriovčanin, nav. dj., str. 158.-162. 

* Vitomir Belaj, nav. dj.,. str. 215. 

Metoda. Tako je 1933. godine u ZZNŽO JS pisao Jakov Mikac i ustvrdio 
“Kresovi su se u posljednje vrijeme prestali paliti". 

U okolici Karlovca djevojke bi uoči blagdana Sv. Ivana u polju 
nabrale puno ivančica 1 od njih plele vijenac. Okićene bi djevojke išle po 
selu pjevajući pred pojedinim kućama i kiteći vratnice 1 prozore 
cvijećem. U nekim se selima taj obred vršio na samo Ivanje. 

Po selima su išle po četiri djevojke u dobi od petnaest do osamnaest 
godina, a mogle su biti i mlađe. Djevojke su se zvale krisnice. Razli- 
kovale su se seoske i gradske krisnice. Seoske su krisnice bile okrenute 
jedna prema drugoj, a gradske jedna iza druge. Oko pojasa su imale bijeli 
komot, na rukavima bijeli opšiv, a sa strane im je visjela kesa od perlov. 
Seoske su krisnice nosile košare. ? 

Neke Ivanjske pjesme pjevaju o vrijednim domaćinima i njihovoj 
vrijednoj djeci.'““ Djevojke su pjevale i dijaloške ivanjske pjesme u 
kojima je Ive krijes potpalio na Ivanjsko navečerje. U pjesmi se traži od 
majke, oca, brata, sestre da daju na krijes Ivana. Nitko od njih nije dao na 
krijes Ivana, ali ga je na krijes dala njegova ljuba. Pjesma je komponirana 
osmercima s cezurama iza četvrtoga sloga i bila je prikladna pri obredima 
koji su pratili paljenje krijesova.!“! 

Sv. Ivan se osobito slavio u Gornjem Selu na Šolti. Spremalo se 
bolje jelo, vino i prošek, očekivali su se gosti iz drugih sela. U popo- 
dnevnim satima domaćini i gosti, osobito mladež, izlaze na određena 
okupljališta u selu na druženje i zabavu. Dan prije Sv. Ivana Krstitelja 
Šoltani su kadili vinograde, palili hrpe smilja i druge makije, kojoj bi 
dodavali malo blagoslovljena cvijeća, grančice blagoslovljene masline ili 
ugljevlja što je preostalo od božićne vatre. Uvečer uoči Sv. Ivana palili su 
vatru pred crkvom, gdje se skupljalo cijelo selo. Zvona su zvonila cijelu 
noć. Sa zvonika se ispaljuju rokete, a ljudi su preskakivali vatru govoreći: 


Od Ivana do Ivana, 
Od vode do vode, 
Da me noge ne bole. 
od Ivanje do Petrove 





* Jakov Mikac, Godišnji običaji (Brest u Istri). Zbornik za narodni život i običaje južnih 
Slavena. Knjiga XXIX, sv. 1, urednik dr. D. Boranić. JAZU, Zagreb, 1933., str. 215- 
223. 

* Ferdo Heffler, nav. dj., 278.-280. 

1% Vidi: Petar Grgec, nav. dj., str. 155. 

Zlatna knjiga hrvatske narodne lirike, sastavio Krešimir Mlač, MH, Zagreb, 1972., 
str. 148. 

da nas vile ne pohode. 


Također su se palile i manje vatre po vlastitim dvorištima koju su 
preskakivali i zabavljali se ukućani i susjedi. '% 

Običaj “paljenja svitnjaka" dugo se zadržao i u samom Splitu i bio 
je iznimno omiljen među djecom, mladima ali i starijima. Već poslije 
ručka dan uoči blagdana Sv. Ivana djeca bi po susjedstvu skupljala drva i 
sve ono što je od drveta, a da je staro i da ljudima ne treba. Kad bi sve to 
sakupili s nestrpljenjem su očekivali mrak kada bi netko od starijih i 
iskusnijih muškaraca zapalio svitnjak, a jedna od žena bi blagoslovila 
vatru. Kad bi se vatra rasplamsala, djeca bi se zatrkivala i preskakala 
vatru jer se vjerovalo da će onaj koji preskoči vatru biti sretan i zdrav. 
Vatru su uglavnom preskakali dječaci i mladići dok bi ostali stajali okolo 
i uživali u tom prizoru. Stari su govorili da u toj vatri trebaju sagorjeti sva 
zla koja su nas zadesila kroz proteklu godinu. Sutradan bi se pričalo u 
čijem je kvartu bio najbolji svitnjak. Taj se običaj u Splitu posljednjih 
godina gasi, ponajviše zbog urbanizacije grada. 

Dok su neke ivanjske pjesme sačuvale mitske motive, dotle je slje- 
deća u cijelosti kristijanizirana. Narodni je pjevač stilskom figurom, 
antitezom te višestrukim deminutivima spjevao ritmičnu lirsku vjersku 


pjesmu: 


Poleti tić perutić, 
Nije tić perutić, 

neg anđeo krilutić. 
Pod krilima krizmica, 
U krizmici Marija, 
Šta j* Boga rodila 

i Ivana krstila. 

Krst' Ivane i mene 
da virujem u tebe, 

U sve crkve zemaljske, 
u anđele nebeske. “* 


(Ružić kod Drniša) 


1? Vidi: Marko Dragić, Apotropejski obredi, običaji i ophodi u hrvatskoj tradicijskoj 
kulturi, Croatica et slavica Iadertina, Sveučilište u Zadru, Zadar, 2007., str. 384. 
103 
Isto, str. 385. 
14 Zsto, str. 385. 

U Bosni i Hercegovini 
se do naših dana sačuvao 
običaj paljenja svitnjka_u 
sumrak prije blagdana Sv. 

Ivana. Donedavno je bio 
običaj da se svitnjak pali kod svake kuće i da se na najuočljivijim 
mjestima pale veliki svitnjaci. Pastiri su se natjecali tko će imati veći i 
bolji svitnjak. Oko svitnjaka se okupljao mlađi i stariji svijet. Mlađi su se 
igrali oko svitnjaka, a stariji su sjedili. Kada bi svitnjak dogorijevao i 
plamen mu se smanjio, mladići su ga preskakali. 

Od osamdesetih godina dvadesetoga stoljeća nekoliko obitelji kod 
kuća zajednički zapale svitnjak. Do danas se sačuvao običaj da se ujutro 
prije izlaska sunca po pepelu svitnjaka hoda ukrug moleći tri puta 
Vjerovanje, a nakon toga se, također, prije sunca umiva i kupa na 
izvorskoj vodi. Vjeruje se da će se time spriječiti naboji, bradavice i 
kurije oči na nogama te da će se tako izliječiti i spriječiti kožne bolesti. 

Mnoga su kultna vrela diljem Bosne i Hercegovine kojima narod 
hodočasti i pripovijeda o čudotvornim izlječenjima na tim vrelima. Takva 
su primjerice: Jakovljevo vrelo kod Kreševa (Vrelo Jakova Markijskoga), 
Mrtvalj u Podmilačju kod Jajca, Svrabivica u Perićima kod Prozora 
(Rama), Vrilo u Knešpolju kod Širokoga Brijega i mnoga druga. 

Pepeo je u kršćanskoj simbolici znak pokore i obraćenja. Na 
Pepelnicu (Čistu srijedu) stavlja se pepeo na čelu što označava početak 
korizme koja počinje s tim danom. Pepeo simbolizira smrt tijela i 
prolaznost ovozemaljskoga života. 

Voda je magijski izvor moći, a u kršćanstvu simbolizira pranje, 
čišćenje i nevinost. Vatra, pepeo, ugljevlje od krijesa, izvorska voda, 
zelenilo, vijenci od cvijeća u ivanjskim obredima imaju apotropejske 
karakteristike. 





koko 


Krjesovi su se palili i za Dan sv. Petra i sv. Pavla (29. lipnja) po 
jadranskom području i Bosni; za Vidovdan (na sjevernom jadranskom 

području i Podravini); Zlindan (20. srpnja) po Podravini.!“* Neke Ivanjske 
pjesme pjevaju o vrijednim domaćinima i njihovoj vrijednoj djeci: 


LIPI IVE KRIS NALAŽE 


Lipi Ive kris nalaže, 

kris nalaže, venac plete. 
Stare majke bud 'te kćerke, 
da se ćerke zorom staju, 
da počešu plave kose 

i umiju belo lice 

i pometu bele dvore, 
bele dvore i komore 

i oriblju žute stole, 

žute stole javorove, 

i donesu bistre vode 

i naliju čiste lonce. 
Stari ćaćke bud 'te sinke, 
da se sinki zorom staju, 
da izrenu riđe vole, 

riđe vole u lugove, 

i napasu riđe vole 

i posiju belo žito. 

dajte, dajte, stare majke, 
ako li nam niš ne date, 
vi nam dajte lipog Ivu, 
izpeljajte pod jabuku, 
pod jabuku crljeniku, 

da mi s njim se poigramo, 
poigramo, potancamo, 

i lipo ga nakitimo 

z rožicami ivanjskimi 

i k sebi ga odpeljamo. 
Mi ćemo ga dobro ranit 
suvim sirom i pogačom, 
belim mlikom i šećerom. 
Ajdmo sada, lipi Ivo, 


195 Milovan Gavazzi, nav. dj., str. 85; 95. 

ajdmo sada pjevajući: 

Daj nam, Bože, dobro leto, 

dobro leto i proliće 

o Ivanju i Štefanju.'“ 
(Karlovačka okolica) 


6 


Krijesovalje (ladarice, ivančice) bile su djevojčice koje su na 
blagdan Sv. Ivana (24. lipnja) u skupinama od četiri, a negdje od osam, 
ovjenčane vijencima od cvijeća išle po selima i pred kućama izvodile 
kolo 1 pjevale pjesme hvaleći gazdu i gazdaricu. Vijence su po završetku 
ophoda djevojke bacale u tekuću vodu vjerujući da će se udati onamo 
kuda vijenac otplovi.!"? Djevojke koje su izvodile ivanjske ophode 
nazivane su još ladekarice, ladanjke, kresovaljke, krisnice.' Na Dan 
sv. Ivana ladarice su pjevale: 


Podajte nam Ivaneka, 

Oj lepa Lado, Lado, Lado! 
Znesemo ga na vulico, 

Na vulico pod lipico, 

Kaj se bomo ž njem igrale, 
Po poteku, po praheku, 
Znesemo ga na vulicu, 

Na vulicu, pod lipicu, 

Pak mu bomo ruže brale, 
Sve na slavu Ivaneka!!? 


(Okolica Koprivnice) 





'% Stipe Botica, Hrvatska usmenoknjiževna čitanka, Školska knjiga, Zagreb, 1995., str. 
41. 

9 Milovan Gavazzi, Godinu dana hrvatskih narodnih običaja, II priređeno izdanje, 
1988, http:www.studio-tanay.hr/dodatak2003.html 

1% Vitomir Belaj, Hod kroz godinu, Golden Marketing, Zagreb, 1998., str. 215. 

'% Zlatna knjiga hrvatske narodne lirike, sastavio Krešimir Mlač, MH, Zagreb, 1972., 
str. 147. 

U Blatu na otoku Mljetu na Svetoga 
Ivana uvečer bi se ubrala “tri badeja, pa hi se 
na ognju dobro popali i klade (stavi) pod 
tundjelu kad se ide spavati a svakoga od njih 
namijeniš na jedno čejade, i koji od njih do 
jutra procvijeta, tu će poći ono čejade, koje hi 
je ubralo, udaće se za onega, kome je badej 
bio namijenjen. (Ovo rade u prvom redu 
djevojke za udaju.)!!“ 


O vukarskim (vučarskim) ophodima i 
pjesmama riječ je u poglavlju Folklorno 
kazalište. 





3. POSLENIČKE PJESME 


Nastanak posleničkih pjesama, također, seže u davna vremena. Te 
su pjesme pjevane za vrijeme predaha kod teškog težačkog posla - 
oranja. U njima se pjeva o težaku koji ore kraj zelene gore, volovi su mu 
sivi sokolovi, ralo — drvo šišmirovo, jaram — drvo javorovo: 


TEŽAK ORE KRAJ ZELENE GORE 


Težak ore kraj zelene gore, 
kako ore ne vidi se gore. 
Volovi mu sivi sokolovi, 
ralo mu je drvo šimširovo, 
jaram mu je drvo javorovo. 
Težak ore kraj zelene gore.! 
(Bučići kod Novog Travnika) 


ll 


Emocionalni je efekt u prethodnoj pjesmi postignut stilskim 
figurama: aliteracijom (ponavljanjem suglasnika r, kao i suglasnika v); 
metaforom (volovi mu sivi sokolovi); epitetima (zelene gore, sivi 


"9 Tomislav M. Macan, Čaranje i gatanje. Zbornik za narodni život i običaje južnih 
Slavena. Knjiga XXIX, sv. 1, urednik dr. D. Boranić. JAZU, Zagreb, 1932., str. 225. 
"Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, Matica hrvatska 
i HKD Napredak, Sarajevo, 2006., str. 83. 

sokolovi) i inverzijama (drvo šimširovo, drvo javorovo). (Šimšir i javor u 
narodnoj tradiciji imaju mitska obilježja.) 


riza ii 
SSSH 





De i 


Oranje ralom na vitlo 


Težačke pjesme pjevaju o marljivom domaćinu koji rano ustaje, 
budi dječicu, družinu doziva da tjeraju volove u jaram i konje ispred njih 
jer će sutra orati i žito sijati, a domaćica će pripremiti pečenku s lukom i 
gibanicu s kukom: 


MUŽEK RANO VSTAJE 


Mužek rano vstaje, 
Na sve strane zgleda, 
Dečicu zbuđiva, 
Družinu sezava: 
“Prizmi ti, Đurina, 
Stani, Jendrašina! 
Tiraj voli v jarem, 
To je muški najem. 
To roginju, čadonju, 
Dva konjička naprv, 
Zutra bumo orali, 
Žito bumo sejali. 
Žito bumo sejali, 

Kaj smo lani vejali. 
Polje je široko, 
Sunce je visoko. 
Poldan nam dohaja, 
Obed se zgotavlja: 
To pečenka z lukom, 
Gibanica s kukom. 
Kaj bude kovaču, 
Ki spleplje oraču? 
Pojdi, Jendrašina, 
Po tu tikvu vina! 
Zutra bumo orali, 
Žito bumo sejali, 
Žito bumo sejali, 
Kaj smo lani vejali!? 
(Hum u Hrvatskom zagorju) 


>112 


Sve do sedamdesetih godina dvadesetoga stoljeća poseban je bio 
kosidbeni običaj. Okupilo bi se pet-šest i više kosaca koji su se natjecali 
koji će brže, bolje i ljepše kositi. Najbolji je bio na čelu i zvao se 
kosibaša. Nakon obavljenoga posla kosibaši je kao nagrada pripadala 
glava pečenoga jagnjeta ili ovna. Za vrijeme kosidbe i predaha u njoj 
pjevane su pjesme različite tematike. Neke su težačke pjesme baladno 
intonirane: 


OTKIDE SE GRANA JORGOVANA 


Otkide se grana jorgovana 

I ubila tri čobana mlada. 

Prvog žali i otac i majka, 

Drugog žali bratac i sestrica, 

A trećega nitko od nikuda, 

Samo jedna sirota djevojka: 

“Suđeniče i nesuđeniče, 

Rano zađe moje jarko sunce!??'3 
(Babina Greda) 


"'* Zlatna knjiga hrvatske narodne lirike, sastavio Krešimir Mlač, MH, Zagreb, 1972., 


str. 115.-116. 
113 Tsto, str. 142. 

Pokatkad je i sam domaćin kosio svoju livadu. Bregava se koscu 
javila da mu dolje u ladu draga spava. On baca kosu nek se trava suši i 
odlazi poljubiti dragu što u ladu spava. 


KOSIO SAM SIJENO 


Kosio sam sijeno, 
dolje kod Bregave. 
Putem prolazile, 
Bregavke garave. 
Bregava mi šumi, 
tiho progovara: 
“Eno dolje draga, 
u ladu zaspala. * 
Bacio sam kosu, 
nek se suši trava, 
poljubit ću dragu, 
što u ladu spava.!'* 
(Vrapčići kod Mostara) 


"4 Marinu Škobiću u Vrapčićima kod Mostara 2005. g. kazao Veselko Sesar (rođ. 
1959. g.). Vl. rkp. 2005., sv. R, str. 4. 

Žetelačke su pjesme pjevale žetelice žanjući žito. Pjesme pjevaju o 
ljubavi, o želji djevojke da joj to bude zadnja žetva kod roditelja i da to 
žito ne jela ona nego ga pozobali njezini svatovski konji i dr. 


VAZDAN ŽELE MLADE ŽETALICE 


Vazdan žele mlade žetalice, 
vazdan žele, vazdan pripivale, 
samo nije ljuba Ivanova. 

Kad je bilo ićindiji k mraku, 
ugledala jednog čobanina. 
Tad zapiva seko Ivanova: 

“Oj Ivane, materin čobane, 
jesi I bio kud smo jučer bili, 
jesi I naše cviće nalazio?" 
Čoban dipli i kroz diple kaže: 

“Jesam bio kud smo jučer bili, 
jesam naše cviće nalazio, 
zalivo ga od jabuke mlikom: 
cviće vene, ne mere bez tebe. " 
To se niko dositio nije, 
dositi se ljuba Ivanova, 
pa govori svom Ivanu mužu: 

“Šalji seku za goru na vodu, 
iđi za njom tio stranputice. 

U seke je čedo ponejako: 
da ga ne bi umorila mlado. "'!? 


(Prozor — Rama) 


"5 Marko Dragić, Tuj tunja tu jabuka, Mala nakladna kuća Sveti Jure, Baška Voda, 
1995., str. 69. 

Ovako se nekada vrhlo žito na gumnu 


Do sedamdesetih godina dvadesetog stoljeća odjekivale su po pla- 
ninama, šumama, proplancima i poljima milozvučne pjesme pastirica. Te 
su pjesme dragom otkrivale gdje se nalazi njihova dragana. Mladići su se 
skladnim sviranjem na svirali (dvojnicama) javljali svojim djevojkama. 
Pastiri su pjevali i molitvene pjesme svecima: Anti, Peri, Tomi, Grgi, 
Iliji, Luki, Vidu, Dujmu, Pavlu, Svetoj Gospi, Isusu. Pastiri su, također, 
molili pjesme protiv groma, oluje i nevremena. 


ČUVAM OVCE PO LIVADI SAMA 


Čuvam ovce po livadi sama, 
niko nema od naših čobana, 
samo Rade što kosi livade 
i on ljubi čobanice mlade. 
Prvi otkos, zelenika trava, 
drugi otkos, ljubičica plava, 
treći otkos, zelena rozeta, 

mila majko dobila si zeta! 

Mlada zeta od sedamnaest ljeta, 

još se nije nagledao svijeta!!!“ 
(Čapljina) 


Najmanje je ribarskih pjesama koje su kazivači kazivali ili još 
uvijek kazuju. Odgovor je tomu u viškoj ribarskoj poslovici: Kad je 
vrime veslonju / Nije misto kantonju. Ribari se, dakle, u veslanju moraju 
stalno naprezati i boriti protiv vjetra i valova. Ipak se nalazilo vremena za 
pjesmu. Uglavnom su pjevali mlađi ribari na poštama čekajući svićaricu, 
za vrijeme velikih fešta i poznatih regata. 

Pjevušilo se 1 molilo za vrijeme rastiranja i skupljanja mreže. 


OTO MUŽI S PALAGRUŽE 


Oto muži s Palagruže, 

oparčojte žene ruže. 

Da si o srebra, suha zlata, 

izišla bi sad na vrata, 

ili na vrata na ponistru, 

vidila bi svoju sriću, 

svoju sriću ol ljubavi, 

mala moja cvit gizdavi. 

Ki gariful, ki son brala 

al ga nison rakamala. 

Valja će ga rakamati 

svome dragom darivati. 

Drugi mi te trga, bere 

a jo pijen gorki čemer. 

Goj, se goj, cviće moje, 

dok ne dojde vrime tvoje, 

uživat će sarce moje.!'" 
(Komiža, Vis) 





"* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, Matica hrvatska 
i HKD Napredak, Sarajevo, 2006., str. 81. 

"7 Jeleni Marušić u Komiži na Visu 2006. g. kazao Petar Mihovilović — Bejota (rođ. 
1947. g.). Petar je proveo 8 godina u Engleskoj gdje je završio Koledž za grafički dizajn. 
RKp. FF Split, 2006., sv. 110, str. 13.-15. 

Putničke su pjesme pjevali putnici vraćajući se uveče svojim 
ukućanima nakon obavljenog putovanja ili nakon obavljenih težačkih 
poslova. Tim su pjesmama ili sviranjem na svirali davali do znanja 
svojim ukućanima da se vraćaju. 


OJ DJEVOJKO MOJA 


»Oj djevojko moja, 

napoji mi konja." 

,Ja ne mogu bosa, 

pala je rosa, 

ja ne mogu bosa, 

pala je rosa; 

» Oj djevojko moja, 

napoji mi konja. * 

,Ja ne mogu bosa, 

pala je rosa; 

ne mogu sama, 

pala je slana. *" 

,, Sazuj nalune, 

obuj cipele; 

dok i meni mili Bog pomogne, 

kupiću ti postole. *"'!* 
(Prozor) 


Kiridžije su ljudi koji su iz Duvna na zaprežnim kolima vozili 
sijeno, slamu i ostalu ljetinu i prodavali u Hercegovini ili Dalmaciji ili 
trampili za vino i rakiju i prodavali u Duvnu. Nakon uspješno obavljenog 
posla preko polja bi pjevali pjesme i tako javljali obitelji da živo i zdravo 
idu svojim kućama. 


DEDER KUME DAJ DA ZAPIVAMO 


Deder kume daj da zapivamo, 
ako mogli i ako se dalo, 


"Š Ludvik Kuba, Pjesme i napjevi iz Bosne i Hercegovine, Svjetlost, Sarajevo, 1984., 
str. 97. 

ako bi nas grlo poslušalo. 

Sve u strahu Boga Velikoga, 

da nam Bog da zdravlje i veselje. 

Tilu zdravlje da se veselimo, 

a spasenje da se ne gubimo. 

Najsvetije ime Isusovo, 

a po njemu ime Marijino, 

Bogu hvala i slava u vike.!"? 
(Tomislavgrad) 


Žetelačke, pastirske, težačke, putničke i kiridžijske pjesme pjevane 
su i na sijelima (prelima). U poselničkim pjesmama nalaze se i elementi: 
mitskih, obrednih, svatovskih i ljubavnih lirskih pjesama te usmenore- 
toričkih oblika. Napitnice vinske su pjesme koje se pjevaju uz vinograde 
i vino. Te pjesme su strukturom najbliže zdravicama, a u njima su česti 
elementi šale. 

VESEL 'MO SE, BRAĆO 


Vesel mo se, braćo, 

Kad se sastasmo. 

Tug'i žalost prođe, 

Kad se vidjesmo! 

Lijepo ime Ivo, 

Bog te živio, 

A iz ove čaše 

Vince ispio! 

Ako ne ćeš sve popisti, 

Ne imo se čim pokriti, 

Ni sebe, ni žene, 

Ni djeteta kraj sebe, 

Već te žena lupala, 

Dok ti duša ispala, 

Neg' li čim, neg' li tim 

Već držalom motičim.!“" 
(Hvar) 


"* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, Matica hrvatska 
i HKD Napredak, Sarajevo, 2006., str. 87. 

'" Zlatna knjiga hrvatske narodne lirike, sastavio Krešimir Mlač, MH, Zagreb, 1972., 
str. 180. 

U Bosni i Hercegovini nisu zabilježene napitnice vinske. 


Na Visu se u starim vremenima pšenica mjerila u žrvnjevima. 
Mnoge su obitelji imale svoj vlastiti žrvanj zavrvanj (pl. zorna). Taj su 
posao obavljale žene ili djevojke. One su malanom po taktu vrtjele gornji 
žrvanj koji se uz škripanje i posebni šum kotrljao po donjem 
nepomičnom kamenu i drobio zrnje koje se nalazilo između dva kamena. 
Za to su vrijeme pjevale kratke pjesme koje su tematikom bile vezane uz 
taj posao, kruh i gladnu dječicu. 


MEJI, MEJI ZARVANJ MOJ 


Meji, meji zarvanj moj, 

dok ti recen: zarvanj stoj! 

Kad samejem jo ću stat 

u posteju poću spat! 

Kad mi projde slatki san 

i ustanem sutra dan, 

farinu ću umisit 

lipe kruhe ucinit. 

I speći ću bublice 

za svu braću i sestrice. !“! 
(Komiža, Vis) 


Mnogobrojni su drugi narodni običaji koje su pratile usmene lirske 
pjesme: Komušalje su donedavna bile običaj u kojem su se u rujanski ili 
listopadski sumrak skupljali mladići 1 djevojke i komušali kukuruz. 
Vlačilje su bile djevojke i žene koje su se skupljale u jesenji i zimski 
sumrak 1 vlačile vunu. Prelje su bile djevojke i žene koje su se okupljale 
u ranu jesenju i zimsku večer kako bi oprele vunu. Vlačiljama i preljama 
bi kasnije dolazili mladići. U tim prigodama su se rađale prve ljubavi. 
Sijelilo bi se, igralo, veselilo, šalilo, pjevalo 1 natpjevavalo do zore. 
Različite su se vrste usmenih lirskih pjesama izvodile u tim prigodama. 
(Nikakvih sijela nije smjelo biti za vrijeme Korizme.) Nabijalje su bile 
žene i djevojke koje su na stupici nabijale konoplju koja se tako nakon 
kiselenja (u močilima) i sušenja pripremala za daljnju obradu. 


'"! Jeleni Marušić u Komiži na Visu 2006. g. kazao spomenuti Petar Mihovilović — 
Bejota (rođ. 1947. g.). Rkp. FF Split, 2006., sv. 110, str. 17. 

Za razliku od prethodnih narodnih običaja u kojima je sudjelovalo 
po petnaest-dvadeset i više mladića 1 djevojaka tkalje su bile djevojke i 
žene koje su posao tkanja platna obavljale same pjevušeći ljubavne 


pjesme. 


U Rami i Bosni se 
sedamdesetih godina 20. st. rezala 
stara odjeća te se = kasnije 
pomiješana sa sintetikom tkala i 
tako su nastajale ponjave koje su 
služile kao  “prostirka" = (kao 
današnji tepisi). To sijelo nazivalo 
se rutalje. 





4. POVIJESNE PJESME 


Lirske povijesne pjesme pjevaju o: kralju Vladimiru; padu 
bosanskoga kraljevstva, Kaurima koji porobiše Livno, robinjicama koje 
su bile zasužnjene jer nisu htjele prihvatiti islam, te o povijesnim 
osobama: Marku Kraljeviću, hercegu Stipanu Vukčiću Kosači, braći 
Morić, Mijatu Tomiću, Stojanu Jankoviću, Andrijici Šimiću i dr. U 
mnogim su povijesnim pjesmama patnje i stradanja pod mletačkom, 
ugarskom, francuskom vlašću i drugim nenarodnim vlastima. Međutim, 
najviše je povijesnih pjesama o višestoljetnim (1463.-1878.) progonima i 
stradanjima Hrvata pod osmanskom vlašću. (O tome je više riječi 
poglavljima o usmenim epskim pjesmama te povijesnim predajama.) U 
povijesnim su pjesmama česti mitski motivi. 

Stoljećima su Hrvati služili tuđe vojske i bili se prisiljeni boriti za 
tuđe interese. Zbog toga je kod Hrvata sve do devedesetih godina 
dvadesetoga stoljeća svaka vojska bila omražena, a odlasci u vojsku 
iznimno bolni: 


!"" Komušalje, vlačilje, prelje i nabijalje su običaji koji su se u Rami održali do 
sedamdesetih godina dvadesetoga stoljeća. Zacijelo su ti običaji bili prisutni i u drugim 
krajevima. Od 2000. g. moji studenti i ja nismo zabilježili te običaje ni u Hrvatskoj ni u 
Bosni i Hercegovini. (Dakako, to ne mora značiti da ih ipak nigdje više nema.) 

DOŠLI SU MI GLASI 


Došli su mi glasi 
Od principa moga, 
Da se imam dilit 
Od Splita biloga. 
Dilit ću se, dušo, 
U jutorak rano. 
Komu ću t' ostavit, 
Moja juta rano? 
Majci al' sestrici, 
Al u Pojišanu 
Mariji Divici ?!?* 
(Split) 


Dok su mladići služili tuđinske vojske njihove su ih djevojke 
iščekivale strepeći hoće li u tuđini izljubiti druge djevojke? 


POĆI ĆU NA MORE 


Poći ću na more 

Vidit je li bistro, 

Je li dojidrilo 

Drago mi doisto. 

Jidri, drago moje, 

Vice ti je vrime, 

Jesi li obaša 

Sve mletačke rive. 

Sve mletačke rive 

I po Zadru porte, 

Jesi 1" izjubio 

Zadarske divojke ? 

Zadarske divojke, 

Pobojte se Boga, 

Vi pošjite meni 

Moga draga doma.!?* 
(Split ) 


' Zlatna knjiga hrvatske narodne lirike, sastavio Krešimir Mlač, MH, Zagreb, 1972., 


str. 277.278. 
124 sto, str. 278. 

Mnogi su hrvatski mladići izginuli po raznim ratištima. Mnoge su 
hrvatske udovice ostajale same sa svojom siročadi. Te pjesme imaju 
elemente naricaljki: 


S BOGOM, S BOGOM, PAREC I PAJDAŠEC 


S Bogom, s Bogom, parec i pajdašec, 

Gdo bu sada kaj preskrbel 

Dečici i mene? 

Nismo mi tak dokončali, 

Da se bumo mi rastali, 

Mi smo lepo dokončali, 

Da si bumo dečicu hranili. 

Parec, parec i pajdašec, 

Zakaj si me ti prevari!, 

Samu s decom sad ostavil?'? 
(Stupnik kraj Zagreba) 


Prema turskim defterima 1 drugim povijesnim izvorima, u trenutku 
pada Bosne i Hercegovine pod osmansku vlast 1463. g. u toj je zemlji 
živjelo 750 000 Hrvata katolika, 80 000-90 000 krivovjeraca i 30 000 
Srba pravoslavaca. “* Prema turskom defteru iz 1489. godine na islam je 
u Bosni bilo prešlo 38 000 bosanskih kršćana. '“' Progoni Hrvata pojačani 
su 1524. godine, kada su razrušeni mnogi samostani i crkve.'“* Broj 
Hrvata se strahovito smanjivao. U posljednjim desetljećima XVII. st. u 
Bosni i Hercegovini ostaje 150 000 Hrvata katolika. Nakon prodora 
Eugena Savojskoga i pustošenja Sarajeva, u Bosni i Hercegovini 1699. 
godine ostaje samo 29 000 Hrvata. Godine 1723. u toj je zemlji samo 23 
000 Hrvata katolika. To je najmanji broj Hrvata od kako su nastanili tu 
zemlju u sedmom stoljeću. !? 





'5 Isto, str. 361. 

'* Dominik Mandić, Sabrana djela 5, Etnička povijest Bosne i Hercegovine, II. izdanje, 
ZIRAL, Toronto-Ziirich-Chicago, 1982., str. 173., Josip Butorac — A. Ivandija, Povijest 
katoličke crkve među Hrvatima, Zagreb, 1973., str. 167. 

'" Dobri pastir, Kalendar 1991. priredio dr. Ljubo Lucić, Sarajevo, 1990., str. 83. 

! Usp. Marko Dragić, Deset kamenih mačeva, Baška Voda, 1999., str. 21.-116. 

!? Vidi o tomu više: Marko Dragić, Od Kozigrada do Zvonigrada, Baška Voda- 
Mostar-Zagreb, 2001., str. 41.-51. 

Najbolnije su = patnje 
kršćana pod osmanskom 
oovlašću bile Prava prve 
bračne noći po kojem su 
kršćanke svoju — prvu 


bračnu noć morale 
provesti s begom, agom, 
pašom ili drugim 


osmanskim vlastodršcima. 
Mnoge su = kršćanke 
ostajale trudne te su nakon 
toga rađale djecu svojih 

: krvnika silovatelja. Te su 
djevojke kazivale silovatelju za koga se trebaju udati, a ako bi ih odbio, 
njihov odabranik morao je pobjeći ili bi bio pogubljen. Mnogo je 
povijesnih predaja koje kazivači i danas o tome pripovijedaju. 

Iznimno su bolna bila i nasilna prevođenja na islam. Pokatkad su 
svi ukućani bili prisiljeni prijeći na islam kako bi sačuvali život 1 imanje. 
Međutim, u narodnome su pamćenju djevojke koje su svoju vjeru 
zasvjedočile patnjom i mučeničkom smrću. Takva je bila i Ana Banović. 
Ana se razboljela, ali se grohotom smijala jer su joj od raja vrata 
otvorena, a na vratima njezina seka Mara: 





POTURČI SE KUĆA BANOVIĆA 


Poturči se kuća Banovića 

I u kući trideset čeljadi, 

Ali ne će Ane Banovića. 

Za Anicom pristavaše majka: 
“Poturči se, Ane, kćeri moja! 
Ne ćeš postit petka ni subote, 
Ni korizmom za sedam nedjelja, 
Ni četvrte kvatre u godini, 
Nego trides 't dana ramazana. ' 
“Bogme neću, mila majko moja! 
U Turčina sveca ne imade; 

Dva bajrama u godini dana, 

Te ne znadu, kad im koji dođe, 
Već gledaju po nebu mjeseca 
Kano lovac po planini zeca. " 


, 

Malo bilo, zadugo ne bilo, 
Razboli se Banović Anica: 
Bol boluje, grohotom se smije. 
Više kćeri ostarjeli babo, 
Pa besjedi svojoj kćeri Ani: 
“A bora ti, Ane, kćeri moja, 
Bol boluješ, a grotom se smiješ." 
“Ne pitaj me, ostarjeli babo, 
Ja se smijem, imam zašto, babo, 
Od raja mi otvorena vrata, 
A na vratim moja seka Mare, 
Pa me zove: “Hodi k meni, seko!" 
To izusti, a dušu ispusti.“ 

(Kozica kraj Makarske) 


, 


Sve do devedesetih godina dvadesetoga stoljeća bolni su rastanci 
bili s mladićem koji je odlazio u vojsku. Nekoga je pratio i otac i majka, 
nekoga bratac i sestrica, a nekoga previjerna ljuba. (Emotivni je stav 
izražen epitetom - previjerna ljuba.) 

Nikolu nije imao tko pratiti osim sestrice Jelice koja ga pratila sve 
do sinjega mora koje je suzama zamutila. Soldati su, zato, molili cara da 
pusti mila brata seki kako bi se sinje more izbistrilo i pokrenule šajke. 
Car je pustio mila brata seki, more se izbistrilo i lagane šajke pokrenule: 


SINOĆ PISMO U DUBICU DOĐE, 


Sinoć pismo u Dubicu dođe, 
Da se kupe mlađani soldati. 
U subotu vazdan se kupili, 
U nedilju rano polazili. 
Nekog prati i otac i majka, 
A nekoga bratac i sestrica, 
A nekoga previjerna ljuba. 
A Nikole nitko ni odakle. 
Pratila ga sestrica Jelica, 
Pratila ga do sinjega mora. 
Suzama je more zamutila 

A s jaukom šajke sustavila. 


Zlatna knjiga hrvatske narodne lirike, sastavio Krešimir Mlač, MH, Zagreb, 1972., 

Kad viđoše mlađani soldati, 
Oni mole cara gospodina: 
“Bora tebi, care gospodine, 
Daj pusti-der mila brata seki, 
Ne bi 1 nam se more razbistrilo, 
I lagane šajke pokrenule!" 
Kad to čuo care gospodine, 
Pustio je mila brata seki, 
Nama se je more razbistrilo, 
I lagane šajke pokrenule. !?! 
(Zrinj) 


Neke povijesne pjesme mogu se svrstati i u tužbalice. Udovica kuka 
kao kukavica i obraća se poginulom mužu koji ju je ostavio sa sirotom 
dječicom koja su ga tatom zvala: 


ŠTO UČINJE VELE JADE 


Što učinje vele jade 
Mladoj tvojoj kukavici, 
Kojojzi si vjeru dao, 
Da je ne ćeš ostaviti? 


Eto sada vjerom svrnu, 
Jutros si je zacrnio, 
Nadjede joj hudo ime, 
Hudo ime “udovica '! 
Gdje bi sjela, da ne sjede, 
Gdje bi pošla, da ne pođe, 
Što bi rekla, da ne reče? 
Ma te moli kukavica: 

Ah, nemoj me bandunati 
I za ljubav, što imaste, 

Ni dječicu ludu svoju, 
Koji su te tatom zvali, 

Ali ima uzdanicu 

U tu tvoju mudru glavu, 
Da je ne ćeš bandunati, 
Ni ostalu muku tvoju, 


11 7sto, str. 302. 

Kojuno si ti mučio 

Od djeteta malenoga, 

Ni sirotnu djecu tvoju 

Bez nastave i nauke, 

Bez celiva i grljenja 

I bez svakog dobra tvog. 
(Kaštela u Dalmaciji) 


an? 






zagu em: T I Ki“ U 

Narodna nošnja gornjih Kaštela 


Dirljiva je pjesma sina kojem je otac poginuo te ga u grob nose, a 
ne daju zvoniti niti groba škropiti. Zato mu sin svojim pjesmama zvoni i 
suzama grob mu škropi: 


132 Zsto, str. 360-361. 

IŠEL SAM ČEZ GORU PO ZUBLJU VISOKEM 


Išel sam čez goru po zublju visokem. 

Oček mi umira, na grob ga peljaju, 

Nit mu daju zvonit, nit groba škropiti, 

Neg mu sad zvonite s mojimi pesmami, 

Grobek mu škropite s mojimi suzami.!?? 
(Selnica u Hrvatskom zagorju) 


5. LJUBAVNE PJESME 


Koliko je do sada poznato najstariji zapis hrvatske svjetovne 
lirske ljubavne pjesme seže u period između 1421. 1 1430. godine. Pje- 


čaja gr 


Sada sam ostavljen 
srid morske pučine 
valovi moćao bj 'en 
daž' dojde s visine. 
Kad dojdoh na kopao, 

ž 134 
mnih da sam... 


Renesansa je imala svoj procvat u: Šibeniku, Splitu, Dubrovniku, 
Korčuli, Hvaru, Zadru. Nepunih stotinjak godina prije Montaignea 
Šibenčanin Juraj Šižgorić oduševljavao se hrvatskim narodnim običajima 
i književnošću. 

U ljubavnim dvojbama i jadima djevojke su se povjerovale svojim 
majkama i sestrama. Tužne i nesretne su bile one djevojke koje nisu 
imale ni majku ni sestre, a prijateljice su im bile daleko: 


CRNA GORO, PUNA TI SI LADA 


Crna goro, puna ti si lada, 
srce moje još punije jada. 
Jad jadujem, nikom ne kazujem, 


Isto, str. 361. 
'* Milorad Medini, Povijest hrvatske književnosti u Dalmaciji i Dubrovniku, knj. 1, 
MH, Zagreb, 1902., str. 123. 

majke nema, da joj jade kažem. 

Nit sestrice da joj se potužim, 

osim drage, al je na daleko. 

Dok ja dojdem, već i zora svane, 

svane zora, kući ić" se mora.'? 
(Okolica Osijeka) 


Različite su ljudske sudbine. Djevojka je imala dragoga koji je 
otišao na zanat. Razbolio se i svojoj dragoj poslao pismo da mu pošalje 


pokrov bijeli. Gizdava je djevojka otišla mladome dućandžiji 1 zamolila 
najtanjega platna. Da je draga znala da će joj dragi umrijeti, izvezla bi mu 
gusto pamučno platno: 


135 


136 Zsto, str. 155.-156. 


ZAZVONILA ZVONA SEMERINSKA 


Zazvonila zvona semerinska 
da sve tutnji zemlja vukovarska 
jer umira momče na zanatu. 
On na svitu nigdi nikog nema 
samo jednu gizdavu divojku. 
Knjigu piše gizdavoj divojki: 
“Oj divojko draga dušo moja, 
pošalji mi jedan pokrov bili. " 
Knjigu štije gizdava divojka, 
knjigu štije grozne suze lije. 
Ona ide gori u dućane 
pa govori gizdava divojka: 
“Boraj tebi, mladi dućandžija, 
daj ti meni najtanjega platna 
da pokrijem svojeg milog dragog. 
Pokrov šije gizdava divojka: 
“Da sam znala, drago srce moje, 
da sam znala da ćeš mi umreti, 
dala bi te na pargal izvesti. ''** 
(Vukovar) 


Usmene lirske pjesme, priredio Stipe Botica, SHK, MH, Zagreb, 1995., str. 155. 

Mnoge su nesretne ljubavi bile zbog nerazumnih majki. Nesretne 
su ljubavi pokatkad bile i zbog prvog komšije. Ceste su, zbog toga, kletve 
u tim ljubavnim pjesmama: 


KOLKA JE NOČCA NOĆAŠNJA 


Kolka je noćca noćašnja, 
Svu noć ja zaspat ne mogoh 
Od svoga jada golema 
Slušajuć kolo i pjesme. 

U kolu moja djevojka 

Sve moje pjesme ispjeva, 
U svakoj mene pripjeva: 

“Ah moje prvo gledanje! 
Ko nam se uzet ne dade? 
Ni s moje majke ni s tvoje, 
Već s našeg prvog komšije. 
Neka te, komšo, neka te, 
Duša ti u raj ne došla, 

Već ti se vila i vila 
Pa u dnu pakla savila! ">" 

(Sarajevo) 


Ljubavne pjesme u vrijeme zagledanja pjevaju o ruži koja je 
procvjetala, a djevojka je, gledajući je, zaplakala jer misli na blagi pogled 
svoga dragog. U tim je pjesmama mnogo tuge i kletava zbog neuz- 
vraćenih simpatija i ljubavi. U nekima od tih pjesama majka savjetuje 
kćerku da pazi koga će odabrati jer momci znadu privarit i ostavit. 
Narodni pjevač po načelu dobro — loše komparacijom poučava kakve su 
razlike između ljubljenih i neljubljenih djevojaka (poštenih i nepoštenih). 


LASNO TI JE POZNATI DIVOJKE 


Lasno ti je poznati divojke 
Koje ti su ljubljene u majke: 
Crne su im oči zamućene 
Kako voda u mutnu jezeru; 


"7 Zlatna knjiga hrvatske narodne lirike, sastavio Krešimir Mlač, MH, Zagreb, 1972., 


str. 196.-197. 

Crne su im kose zamršene 
Kako svila u loša trgovca. 
Još je lašnje poznati divojke 
Koje nisu ljubljene u majke: 
Bistra im je od oka zenica 
Ko sunašce litno na istoku; 
Crne su im kose razglađene 
Kako perje u mlada sokola; 
A nadasve lišce neljubljeno 
Kako zimi nebo po vedrini. 5 
(Dubrovnik XVIII st.) 


Majke su svoje kćerke savjetovale da se ne zagledaju u vojnike jer 
su vojnici siromasi i nigdje nikoga nemaju, dom im je siva kabanica, a 
ormari — vojnički rukavi: 


MAJKA SVOJU JEDINICU KARA 


Majka svoju jedinicu kara: 

“Ne pij, ćerko, soldačkoga vina, 

soldat bogec nede nikog nema, 

hiža mu je siva kabanica 

a ormari — soldački rukavi. 
(Hrašće kraj Zagreba) 


,>139 


U sljedećoj je pjesmi nekoliko lirskih slika koje jezičnim izrazom 
oslikavaju ljubav drage i dragoga. Draga preko murtelice na balkonu 
pozdravlja dragoga na kormilu koji rukama jedra podvezuje, a crnim 
očima na nju pogleduje. 


MURTELICE DROBNA 


Murtelice drobna 

ka si na balkunu, 
pozdrav ' draga moga 
što je na timunu. 


13% Zsto, str. 188. 
' Narodne lirske pjesme, priredio Olinko Delorko, Zora, Matica hrvatska, PSHK, knj. 
23, Zagreb, 1963., str. 201. 

biliman rukaman 
jedra podvezuje, 
crniman očiman 


mene pogleduje. 220 


(VIS) 


Do sedamdesetih 
godina — dvadesetoga 
stoljeća u Bosni 1 
Hercegovini kod 
Hrvata je bio običaj 
da jedna djevojka 
ašikuje S više 
momaka. Momci su 
se odmicali = kod 
djevojke ašikujući na 
sijelima, kod kola, u 
svatovima; idući od 
crkve do kuće ili 
idući od škole do kuće. Momak bi rukom po ramenu dodirnuo onoga koji 
ašikuje s djevojkom i on bi se odmaknuo, a nastavio bi ašikovati onaj 
koji je odmaknuo suparnika. 

Pjesme za vrijeme ašikovanja su snažno emocionalne. Pune su 
ljubavne čežnje, ali i patnje i kletve zbog neuzvraćene ljubavi. 

Još od drevnih književnosti Bliskog i Dalekog istoka draga je 
nazivana golubicom, sokolicom, košutom, srnom, a dragi golubom, 
sokolom, itd. Isto je i u hrvatskoj usmenoj književnosti. 

Djevojka ne može zaspati dok se njezin golub oko kuće šeta. Kad 
je malo usnila, sanjala je da je bijelo tijelo dragog kraj njezinoga ležalo. 
Dragi joj se u mislima javlja i dozivlje je da dođe kod njega ležati i da će 
ozdraviti, a ona izriče svoj sinoćnji san u kojem je sa svojim golubekom 
bila na rastanku: 





SA VILA SE TUGA OKO MENE 


Dremle mi se, dremle, spati mi se ne će 
Dok moj dragi, ej golobek, pokraj hiže šeće. 


' Tanja Perić-Polonijo, Tanahna galija, Književni krug Split, Split, 1996., str. 99. 

Snoćka mi se malo, malo zasenjalo 

Da je tvoje belo telo kre mojeg ležalo 

Čul ja jesam, draga, da si bita bila! 

Dojdi k meni, ej, večer spat, bodeš ozdravelal 

Snoćka sam ti, dragi, čitala čitanku 

Da sam bila, ej golubek, s tobom na rastanku. 5 
(Okolica Koprivnice) 


Metafora je česta stilska figura u hrvatskom usmenom pjesništvu - 
djevojka od ljubavnih jada vene kao pokošena trava na sunašcu: 


VIDI, DRAGI, TU TRAVU ZELENU 


Vidi, dragi, tu travu zelenu, 
Pokošenu a ne pokupljenu, 
Kako ona od sunajca vene, 
Tako i ja kad ne vidin tebe! a 
(Murter) 


Tuga se savila oko djevojke kao brštan oko vite jele i ne će ostaviti 
jele dok joj korijen ne uvene. Djevojku ne će ostaviti tuga dok dragi ne 
dođe do nje. 


SA VILA SE TUGA OKO MENE 


Savila se tuga oko mene 

Kao brštan oko vite jele, 

Ne će da se ostavi od jele 

Dokle god joj koren ne uvene, 

Tako ne će ni tuga od mene 

Dok moj dragi ne dojde do mene.! 
(Prvić Luka) 


43 


Djever je često prisutan u hrvatskoj usmenoj lirici. To je brat ili 
najbliži rođak od djevojčina odabranika i bio je zadužen paziti djevojku u 


'"! Zlatna knjiga hrvatske narodne lirike, sastavio Krešimir Mlač, MH, Zagreb, 1972., 
str. 212. 

odo ste 212. 

3 Isto, str. 212. 

odsutnosti njezinog dragog. U usmenoj je hrvatskoj lirici djever - siv 
golub. 


VEZAK VEZLA DIVOJČICA 


Vezak vezla divojčica 

na sunašce prid pendžerom. 
Tud preleti siv golube. 
Uzgovori siv golube: 
“Navez ' mene, divojčico, 
navez' mene desno krilo, 
ja ću biti ručni diver. " 
Uzgovori divojčica: 

“Da bi znala da ćeš biti, 

da ćeš biti ručni diver, 
navezla bi i obadva 

ina krilje i pod krilje, 

da se viješ prid golubi 
kano misec prid zvizdama 

i Danica prid zorama!"!# 

(Rekaš, Rumunjska) 


Djevojka je dragog tri puta prevarila i on je naziva kurvom: 


TRI PUTA ME PRIVARILA DRAGA 


Tri puta me privarila draga, 
prvi me je privarila puta: 
Dojdi, dragi, na vodicu ladnu. 
Kad ja dojdo na vodicu ladnu, 
ona kurva i došla i ošla, 

na bajeru cvita ostavila, 

da ja znadem, da je dolazila. 
Drugi me je privarila puta: 
Dojdi, dragi, kolu velikomu, 
ja ću kolu kolovođa biti. 

Kad ja dojdo kolu velikomu, 


'“ Usmene lirske pjesme, priredio Stipe Botica, SHK, MH, Zagreb, 1995., str. 134. 

ona kurva med dva brata igra, 
med Ivanom i med Marijanom. 
Ireći me je privarila puta: 
Dojdi, dragi, u večer pod pendžer. 
Kad ja dojdo u večer pod pendžer, 
a drugi joj bilo lice ljubi. S 
(Otok kod Vinkovaca) 


Djevojka se u usmenoj književnosti često metaforično naziva vi- 
lom. (O vilama će biti riječi u poglavlju Usmene priče — mitske predaje.) 

Kada je momak odlazio od kuće (u vojsku ili na rad ili na 
školovanje) svojoj djevojci je ostavljao poklon kako bi ga se ona sjećala i 
mislila na njega. Najčešće je to bila fotografija ili neki sitan poklon. 

Zaljubljeni mornar žali što svoju vilu još nije darovao, a mora je 
darovati i njezinoj majci ostavljati kako bi ga se sjetila hodeći u crkvu. 
Mornar će se svoje vile sjećati ploveći niz more i perući palubu: 


ZALJUBLJENI MORNAR 


Od Zirone pa do bila Visa, 

Još te, vilo, ja darovd nisan, 

Toka mi te, vilo, darovati 

I tvojoj te majki ostavljati. 

Pomeni me u crikvu odeći, 

Ja ću tebe niz more ploveći, 

Spomeni se mirlice pletući, 

Ja ću tebe kuvertu peruči!!“* 
(Marina kraj Trogira) 


'5 Isto, str. 155. 
'* Narodne lirske pjesme, priredio Olinko Delorko, Zora, Matica hrvatska, PSHK, knj. 


23, Zagreb, 1963., str. 183. 

Kada bi _ se 
mladić 1 = djevojka 
nakon  zagledanja 1 
ašikovanja — odlučili 
oženiti, zaručili bi 


jedno drugo 
prigodnim darom: u 
starija vremena 


skromnim darovima, 
a od šezdesetih 
godina XX. st. 
ručnim — satom ili 
verom (viticom). 
Zaruke su značile da 
su se djevojka i mladić odlučili na brak. Nakon zaruka djevojka i mladić 
nisu više smjeli ašikovati s drugim mladićima i djevojkama. Kad bi se 
dogodilo da pogaze vjeru i ne ožene se jedno drugim, po narodnom 
vjerovanju, u životu nisu imali sreće 1 kroz život su ih pratile teške 
nevolje. 

Zaruke su pratile pjesme koje su pjevale prijateljice zaručnice. U 
tim je pjesmama izražen žal što ih kolegica napušta i odlazi u novi dom. 
Nesretne djevojke, što je njihov nesuđeni drugi odabrao drugu, pjevale su 
djevojačke kletve. Narodni pjesnik ističe da je lijepo cvijeće u proljeće, 
ali je još ljepša djevojka u jesen. Djevojka je rumena jabuka, stara ju je 
majka nakitila i dala za njenog odabranika: 





LIPO TIJE CVIĆE U PROLIĆE 


Lipo ti je cviće u proliće! 

Još je lipša u jesen divojka. 

Oj divojko, rumena jabuko! 

Stara te je nakitila majka. 

“Za kog si je nakitila, stara? ' 

Ali za me, al za pobru moga? " 

Stara majka njemu odgovara: 

“Za kog htela mlađena divojka 
(Podgora u Dalmaciji) 


/ »,147 


!4 Krešimir Mlač, nav. dj. str. 233. 


87 


Zaručnik je sretan sa svojom zaručnicom. U tu čast njemu sviraju i 
pjesme pjevaju, a on ponosno kazuje da je njegova zaručnica iz sela 
Janica koja mu je dala: rubaču, trikrat tanjšu neg bratu; dala mu je kiticu, 
trikrat lipšu neg bratu; dala mu je i jabuku, trikrat slajšu neg bratu. 


NA VRHU MI SURLAJU 


Na vrhu mi surlaju, 
Vsimi piski piskaju. 
“Povij meni ti, mili, 
Ko je tvoja zaručnja. * 
“U selu je Janica, 
To je moja zaručnja. 
Dala mi je rubaču, 
Trikrat tanjšu neg bratu; 
Dala mi je kiticu, 
Trikrat lipšu neg bratu; 
Dala mi je jabuku, 
Trikrat slajšu neg bratu. " 
“Grizi, mili, jabuku, 
Ne vgrizi se za ruku. ' 
“Željna moja ručica! 
Željan sam te divojke, 
Lipe Jane u majke!'"'* 

(Imed u Gradišću) 


, 


, 


Svatovske se pjesme mogu klasificirati na: 


145 7sfo, str. 233. 


a) 
b) 
c) 
d) 
e) 


f) 
g) 


pjesme pri odlasku po djevojku, 

pjesme pri dolasku u djevojački dvor, 

pjesme u djevojačkom domu, 

pjesme pri odlasku iz djevojačkog doma, 

pjesme na putu od djevojačkog doma do crkve i od 
crkve do mladoženjinog doma, 

pjesme pri dolasku u mladoženjin dom, 

pjesme na piru. 

Do konca sedamdesetih godina dvadesetoga stoljeća svadbe su se 
održavale između Božićnih blagdana i Čiste Srijede. Utorkom su svatovi 
oko dva do tri sata popodne, na konjima, odlazili do djevojačkog doma. 

Tu noć bi svatovi prenoćili u domu mlade kao i u bližnjim 
domovima. Srijedom se išlo na vjenčanje u crkvu. (Vjenčanja kod 
matičara obavljana su prije svadbe. Taj se čin nije svečano obilježavao, a 
zvao se sudbeno vjenčanje.) Iz crkve se veselo odlazilo mladoženjinom 
domu. Pri dolasku pred novi dom mlada je ljubila mladoženjine roditelje 
i rodbinu te jabukama prebacivala kuću. Organizirane su konjske te 
pješačke utrke. Vlasnik konja koji je pobijedio kao 1 najbrži trkač dobijali 
su za nagradu ručno tkani i vezeni peškir. Oni su bili ponosni. O njima se 
pričalo i bili su vrlo cijenjeni. Srijedom je bio pir za mlade. Dugo u noć 
se pjevalo, igralo i veselilo. Kada su mlada i mladoženja odlazili na 
počinak (najčešće u magazu), mladići su pred vratima pjevali erotizirane 
ljubavne pjesme. Ti mladići su se zvali vukovi. 

Četvrtkom je bio pir za odrasle, nazivan Veliki ručak. Na tomu 
ručku kupila se jabuka. Glavni su svatovi bili: kum, čauš, stari svat, 
djever, jenjga, barjektar. Kum je najčešće bio mladoženjin zet. Čauš je 
bio zadužen za komoru (djevojačko ruho) koje je nekoliko dana prije 
svadbe na konjima u baulama dotjerano iz djevojačke u mladoženjinu 
kuću. Čauš je bio zadužen za zbivanje šala i za zabavu. Stari svat je bio 
odgovoran za red. Djever i jenjga su najčešće bili mladoženjin mlađi brat 
i sestra ili najbliži rođaci (ako mladoženja nije imao brata 1 sestru). 
Glavna im je zadaća bila čuvati nevjestu. Barjektar je na čelu svatova 
nosio barjak. Svatovski običaji sinkretiziraju folklorno kazalište, ljubavne 
i druge lirske pjesme, usmenoretoričke oblike (zdravice i blagoslove). 

Mnoge su pjesme svatovi pjevali mladoženjinoj majci izričući u 
njima veselje što joj dovode kućnu pomoćnicu i u polju radnicu i u 
planini kopačicu i u polju čuvaricu, ocu i majci pripomoć. Lirsk1 efekt i 
poruka mladoženjenoj majci, ali 1 ocu, postignuti su anaforom “i vu? te 
ponavljanjima stihova / vu polju delaricu. / I vu polju delaricu, /I vu 
goru kopačicu. / I vu goru kopačicu, /I vu dolu čuvaricu, I vu dolu 
čuvaricu. 


VESELI SE, STARA MAJKA 


Veseli se, stara majka, 
Peljamo ti lefkotico, 
Lefkotico, pomočnico 
I vu polju delaricu. 

I vu polju delaricu, 

I vu goru kopačicu. 

Ivu goru kopačicu, 

I vu dolu čuvaricu. 

I vu dolu čuvaricu, 

Ocu, majki poleščicu.! 
(Hrvatsko Zagorje) 


49 


Svatovi pjevaju mladoženjinoj majci da im otvori bijele dvore jer 
joj vode djevojku jagodu — ranu volaricu koja će do pol noći biti jagoda 
divojka, a od pol noći snešica rumena. Djevojka je, dakle, metaforično 
nazvana jagodom. 


OTPRETE NAM MAJKA TE BELE DVOROVE 


Otprete nam, majka, te bele dvorove, 

Pelamo vam, majka, jagodo divojku, 

Jagodo divojku, rano volarico. 

Do pol noći nam bo jagoda divojka, 

Od pol noći bode snešica rumena. 
(Koprivnica) 


MARI MAJKA VIJENAC MEĆE 


Mari majka vijenac meće, 

Vijenac meće i govori: 

“Budi dobra, ćeri moja, 

Rano rani, kasno lijegaj, 

Još pri svijeću dvore meti, 

A uzgrede kosu pleti, 

Lice vodon tek dodirni, 

Bez žamora dvoron hodaj, 

S praznim vjedron k vodi hitaj, 

A s punim se brzo vraćaj, 

Svog se posla žustro laćaj!"'>! 
(Ston) 


149 sto, str. 249. 
150 7sto, str. 249. 
151 sto, str. 249. 

PIRNA PJESMA 


Svima dobra večer 
ki ste u ovon piru 
vazda hvalte Boga 
i živte u miru. 


Mlada nevistice, 
veselju vašemu 
svi se radujemo, 
času, miru ovomu. 


Mlada nevistice, 

poklon ti dajemo, 
svega roda diko 
svi se radujemo. 


Od majke vas prosili 
a poštenjen tolikin 
ter su nas proveli 

s veseljen velikin. 


S veseljen velikin 
nas jesu svi tako, 
da su nas držali- 
ne umin reći, kako. 


Ter su nas jubili 
kako majka dite, 
buduć tako i vili 
dostojne te dike. 


Celivat vas hoće 
vaš pridragi sluga, 
nego vas je celival 
vaš pridragi otac 


Blagoslov od fratra 
jeste vi prijali, 


u jubavi Božjoj 

vika uživali. 


U jubavi Božjoj 
vika uživali, 

od sarca dičice 
da biste imali. 


Na prvom rojenju 
mladu nevisticu 
koja će van zibat 
svu ostalu dicu. 


Na drugom rojenju 
mladoga mornara 
ki će van biti 

u starosti hrana. 


Na trećen rojenju 
popa redovnika 
koji će van biti 
u starosti dika. 


Da budu kuntenti 
veseli svej biti 
i takoj mladici 
svej se veseliti. 


A sal na diljenju 
dobar večer budi 
anjeli poslani 

za bit van u družbi. 


I još hoću reći 
maslina zelena, 

jubi (ime) 
jabuko rumena! I 


5". Dijani Mišetić kazao je 21. veljače 2004. god. u Selcima don Stanko Jerčić. Don 
Stanku 1999. god. kazala je pok. Mandina Vrsalović-Livaj, Povlja. Rkp. 2008., D. 

To je najpoznatija bračka pirna pjesma koja se pjevala pred 
kućom u kojoj se pirovalo. 


Poskočice karakterizira ritmičnost. Uz njih su se bez glazbene 
pratnje kola igrala. Pokatkad su te pjesme svirane na glazbalima: fruli 
(ćurliku), svirali (dvojnicama) diplama, usnoj harmonici, šargiji 1 od 
šezdesetih godina XX. st. harmonici. Uz tu glazbu igrali su djevojke i 
mladići. Mlade su djevojke uz poskočice nasamo učile igrati kolo. 
Poskočice su svojom strukturom najbliže brojalicama. Uz kola su 
djevojke 1 mladići pjevali ljubavne pjesme. Tako su se rađale mnoge 
ljubavi. U nekim od tih pjesama nalaze se i elementi šaljivih pjesama. 


SVAKI SVOJOJ BARŠUN KUPI 


Svaki svojoj baršun kupi, 
a moj meni ne će. 

Ubila te žalost moja, 
zakaj sem pak tvoja. 


S vaki svojoj pojas kupi, 
a moj meni ne će. 

Ubila te žalost moja, 
zakaj sem pak tvoja. 


Svaki svojoj čizme kupi 
a moj meni ne će. 
Ubila te žalost moja, 
zakaj sem pak tvoja. 


Svaki svojoj peču kupi, 
a moj meni ne će. 
Ubila te žalost moja, 
zakaj sem pak tvoja. 


Svaki svojoj prsten kupi 
a moj meni ne će. 
Ubila te žalost moja, 
zakaj sem pak tvoja. nI 
(Mikovac kod Križevaca) 


3 


'% Narodne lirske pjesme, priredio Olinko Delorko, Zora, Matica hrvatska, PSHK, knj. 


23, Zagreb, 1963., str. 149.-150. 

VINJANSKO KOLO 


Mara: Lipo ti jeu mom kolu, 
đel divojko, đel dušice 
đelema meni na ruku 


Ivan: Još je lipše oko kola 
đel divojko, đel dušice 
đelema meni na ruku 


Mara: Vid u mene lipe kose 
đel divojko, đel dušice 
đelema meni na ruku 


Ivan: Ja ću ti je razmrsiti 
đel divojko, đel dušice 
đelema meni na ruku 


Mara: Vid u mene lipa oka 
đel divojko, đel dušice 
đelema meni na ruku 


Ivan: Evo mi ga i još lipšeg 
đel divojko, đel dušice 


đelema meni na ruku 


Mara: Vid u mene lipa lica 
đel divojko, đel dušice 
đelema meni na ruku 


Ivan: Ja ću ti ga poljubiti 
đel divojko, đel dušice 
đelema meni na ruku 


Mara: U mene je čvrsta straža 
đel divojko, đel dušice 


đelema meni na ruku 


Ivan: Ja ću stražu preskočiti 
đel divojko, đel dušice 

đelema mi na ruku 


Mara: Ne priskoči, ne poljubi 
đel divojku, đel dušicu 
đelema meni na ruku 


Ivan: Priskočio, poljubio 
đel divojku, đel dušicu 
đelema meni na ruku... 


Između posljednje dvije kitice kolo stane, Ivan priskoči kolo i 
poljubi Maru i njih dvoje ponovo povedu kolo i pjeva se: Priskočio, 
poljubio, đel divojku, đel dušicu... U Vinjanskom kolu prije svih ovih 
pjesama koje izvode plesači, gangaši u pratnji gangaju ljubavnu pjesmu 
Oj, divojko, moje janje malo: 


OJ DIVOJKO, MOJE JANJE MALO 
(ljubavna pjesma uz pratnju dipala) 


Oj, divojko, moje janje malo! 
Oj da sam ja tvoje janje malo 
ti bi doša i janje obaša! 


Neman kada, moje janje malo! 
Imaš, bolan, digod u nedilju! 
U nedilju bija na livadu, 

ja te, janje, ni vidio nisam! 


Vidio san tvoje konje vrane, 

na vrancu ti zelena dolama, 

u dolami vezena marama!!** 
(Donji Vinjani) 


To je izvorno Vinjansko kolo koje se njeguje još od davnina i s 
kojim se i danas članovi HKUD-a “Seljačka sloga" iz Vinjana Donjih 
predstavlja na svim smotrama folklora diljem domovine. U patrijarhalnoj 
zajednici mladoženja i mlada su poštivali najstarije muško čeljade u kući. 
Bilo je sramotno pokazivati ljubavne osjećaje muža i žene. Međutim, 


'* Studentici Filozofskoga fakulteta u Splitu, Antoneli Rebić, u Vinjanima Donjim kod 
Imotskoga kazala Iva Rebić, rođ. Bušić 1919. Rkp. FF Split, 2004., sv. 13, str. 21. 

dirljive su pjesme supruge prema mužu koji je otišao u rat odakle se često 
nije živ vraćao. Iznimno su emotivne pjesme žene koja ih u samoći pjeva 
čekajući da joj se muž vrati s privremenoga rada u inozemstvu. 


ĆA SE ONO USRID MORA BELI 


Ća se ono usrid mora beli, 

Jesu 1' vali al mornari mladi, 

Ali vile, ali ljute zmije? 

Nit su vali nit mornari mladi, 

Nit su vile niti ljute zmije; 

Da su vali, va moru bi bili, 

Da su vile, va gori bi bile, 

Da su zmije, va grmu bi bile, 

Već je ono Ive, dite mlado, 

Na njemu se košuljica beli. 

Nij je prala majka ni sestrica, 

Već ju j“ prala vijerna ljubčica. 

Nij je prala va sinjemu moru, 

Nit sušila na žarkom sunašcu, 

Već ju j' prala v groznimi suzami 

A sušila na svojem srdašcu.!* 
(Novi Vinodolski) 


IŠLA J' DIKLA PO TRAVICU 


Išla j' dikla po travicu, 

Vzela srpac i platnicu. 

Žela j', žela dikla travu 

Pri Budimu, belom gradu. 

Ća j' nažela, to svezala, 

Na miloga pogledala; 

“Hodi, mili, pomozi mi, 

Vu travicu na glavicu, 

Da si sinka ne zagnjavim, 

Sama sebe ne pokvarim!" ia 
(Čatar u Gradišću) 


55 Krešimir Mlač, nav. dj. str. 262. 
156 Tsto, str. 262. 

Korjeni uspavanki sežu u prvobitne zajednice. Poznaju ih sve 
civilizacije. Malom djetetu nad kolijevkom uspavanke pjevaju majke, 
rjeđe očevi, te bake i starija sestra ili brat. U nekim suvremenim zapisima 
uspavanki opažaju se mitski elementi: srmali beša, na moru kovata, 
kovale je do tri kujundžije — prvi kuje, drugi pozlaćuje, treći meće zlatne 
jabuke itd. Čest je kršćanski motiv: anđeli ti na san dolazili. Neke 
uspavanke imaju elemente romanci i brojalica. Uspavanke izražavaju 
snažnu majčinsku ljubav prema djetetu. Majka djetetu u kolijevci pjevuši 
najdraže i najslađe riječi dok ga njiše da ga uspava. Majke za svoju djecu 
podnose sve 1 obavljaju najteže zavjete. Majke su nekoć na dijete 
stavljale svete sličice i kipiće, a iznad kolijevke na polukružni obruč 
služile kao ukras 1 igračka djetetu, ali i kao predmet protiv uroka. Uz 
kolijevku se pjevaju i pjesme kojima majka budi svoje zlato jer je zora, a 
bez njega je tužna zora. Maloj djeci se pjevaju pjesme dok su u krilu ili 
naručju majke. Te pjesme najčešće imaju elemente romanci i brojalica. 


NINI, NANI, NI GA DOMA 


Nini, nani, ni ga doma 

U poju je, bere ruže 

Bere ruže i vijole 

Nabro jih je kanistricu 

i još druge polovicu 

Pak jih nosi prid kraljicu 

Kraljica se dobro zbrine 

Ča će malom darovati 

Daruje mu konja vrana 

ina konju divojčicu 

Kako zlatnu jabučicu. 
(Bogomolje na Hvaru) 

SPAVAJ, SPAVAJ ČEDO PRENEJAKO 


Spavaj, spavaj čedo prenejako, 
naspavaj se u šimšir bešici. 


"7 Studentici Filozofskoga fakulteta u Splitu, Ljubici Rudan, 2004. u Bogomoljama na 
Hvaru kazala Anka Godinović. Rkp. FF Split, 2004., sv. 49, str. 13. 


91 


Beša ti je u moru kovana, 
kovale je četiri kujundžije: 
Jedan kuje, drugi pozlaćuje, 
treći meće alem kamen dragi, 
pokraj kog se vidi večerati. 
Trgovac je bešu donosio, 
babo bešu sinu kupovao, 
za nju dao dva tovara blaga, 
da se ljulja čedo prenejako.!** 
(Trn kod Širokoga Brijega) 


Diljem Bosne i Hercegovine i Hrvatske Hrvatice kazuju potresnu 
pjesmu o siročetu koje je bez majke ostalo, a kad je dijeto saznalo na 
grob je kleknulo, iglicom kopalo, majku dozivalo. Majka se djetetu iz 
groba javila 1 govorila da ide kući majci novoj, a dijete je žalilo da nije 
ono majka! 


JEDNO DITE MALO 


Jedno dite malo, 

bez majke ostalo. 

Kad je dite znalo, 

na grob istrčalo, 

Drstićim po grobu: 

, Otvori se, grobe mili, 
ovd 'e su mi mamu skrili!“ 
Grob se otvora, 

a iz groba progovara: 
“Iđi, sine, svome domu, 
tamo imaš mamu novu. * 
“Ta mi mama nije mila, 
kao što si ti mi bila. 
Kad mi glavu kupa, 

od korito lupa; 

a ti kad si prala, 

ti si milovala. 


, 


158 pe ; : o j : A 
Hrvatska usmena književnost Bosne i Hercegovine: lirika, epika, retorika, priredio 


Marko Dragić, Hrvatska književnost Bosne i Hercegovine u 100 knjiga, knjiga 4, 
Matica hrvatska i HKD Napredak, Sarajevo, 2006., str. 142. 

Kad mi rublje pere, 

svega ga podere, 

a ti kad si prala, 

ti si sačuvala. 

Kad mi kruva daje, 

broji zalogaje, 

a ti kad bi dala, 

ti bi medom namazala 
(Gmići kod Prozora) 

NARICALJKE (TUŽBALICE, TUŽALJKE) 


Naricaljke (tužaljke, tužbalice) su poznate još od najstarijih 
civilizacija. Drevni Egipćani 1 Mezopotamci pjevali su himne-tužaljke 
razorenom hramu ili gradu.!*% Naricaljke su pjesme koje se nariču nad 
pokojnim. Snažno su bolne ali i dostojanstvene. Neke su hrvatske 
tužaljke biblijske provenijencije. !“' 

Naricaljke su komponirane osmercima ili desetercima. Iznimno 
tužan lirski efekt postiže se višestrukim upotrebama  asonancija, 
prigodnih lirskih epiteta, anafora, metafora, alegorija i drugih stilskih 
figura. Namijenjene su oplakivanju pokojnice ili pokojnika u domu, na 
pogrebu i na grobu. 

Majka oplakuje svoga sina — jabuku zelenu koja nije dozoriti 
mogla. Kroz cijelu je pjesmu majčin žal što nije dočekala da oženi 
momče neženjeno i proklinje crnu zemlju što odmami jedinka od majke. 
Majka nariče jer joj je sin sakupio sve svate žalosne / gdino nema gajdi i 
barjaka, / niti ima snaše odabrane, / već se ovdi i plače i cvili. 

Iznimno su dirljiva i majčina pitanja sinu: Oj, jedinče, drago srce 
moje, / što si tako ucvilio majku! / Tko će starog dadu zaminiti, / tko će 
dadi konje dovoditi, / tko će dadi poslove raditi, / tko će dadu do smrti 
braniti? 





' Po mnogim krajevima pjevane su slične pjesme. U zaleđu Zadra zapisao sam 1979. 
godine: Jedno dite malo, / siroče ostalo, / po selu skitalo, / taticu pitalo: / “Tatice, 
tatice, / di je moja mamica?" Marko Dragić, Ramo moja,Hrvatske narodne lirske 
pjesme iz Rame, Franjevački samostan Rama Šćit i Matica hrvatska ogranak Rama- 
Prozor, Sarajevo, 1992., str. 76.-77. 

' Vidi: Marko Višić, nav. dj. str. 9. 

'" Usp. Stipe Botica, Biblija i hrvatska kulturna tradicija, V1. nakl., Zagreb, 1995., str. 
94. 

Na koncu majka mrtvoga sina moli da se okrene ma na koju stranu 
i požali žalosnicu ucviljenu majku svoju: 


Jaoj, moja jabuko zelena, 
koja nisi do vrimena došla, 
koja nisi ni dozriti mogla! 
Jaoj, moja jabuko zelena, 
jaoj moje momče neženjeno, 
koje majka oženila nije! 
Crna zemljo, prosto ti ne bilo, 
što odmami jedinka od majke! 
Oj težaku mile majke svoje, 
vridno srce mile majke svoje, 
vridno srce i vridnoćo moja, 
i sad si mi, zlato, poranio, 
mile majke mili mladoženjo! 
Majka te je jedva dočekala, 
još je rano svatove kupiti. 

A što si mi zlato požurio? 
Nije vrime, zlato, od svatova 
nisi sebi snašu odabrao, 
divojke se udavati ne će. 

Ti si mene, zlato, privario, 
pa si rano, srce, požurio, 
sakupio sve svate žalosne, 
gdino nema gajdi i barjaka, 
niti ima snaše odabrane, 

već se ovdi i plače i cvili. 

Oj, jedinče, drago srce moje, 
što si tako ucvilio majku! 
Tko će starog dadu zaminiti, 
tko će dadi konje dovoditi, 
tko će dadi poslove raditi, 
tko će dadu do smrti braniti? 
Ne brineš se, drago srce moje, 
što si tako ucvilio majku. 
Kako ti se sažalit ne more 
što te tvoja tako moli majka? 
Okreni se ma na koju stranu 

pa požali žalosnicu svoju, 
žalosnicu ucvilitu majku.!* 
(Otok kraj Vinkovaca) 


U nekim naricaljkama se preko pokojnika šalju poruke najdražima 
koji su prije upokojeni. Sestra oplakuje umrlu sestru moleći je da joj 
pozdravi upokojenoga muža Matu i poruči mu da su mlađarija po svijetu 
rasturena, kuće su se popravile i nanovo sagradile, a njegova se kuća 
porušila i po njoj raste mahovina: 


Mila moja, seko moja, 

ti si uvik dobra bila 

i mene si razumila. 

Ti odlaziš, seko moja 

i pozdravi Matu moga. 

On će tebe, seko pitat: 

“Šta je novo u Merčepin? " 

Ti mu kaži, seko moja: 

“Mlađarija podgojena 

i po svijetu rasturena. 

Sve se kuće popravile 

i nanovo sagradile. 

Njegova se porušila 

i po njoj raste maovina.!9? 
(Imotski) 


Do bola je dirljiva naricaljka sestre za mrtvim bratom kojega 
metaforično naziva borom povaljenim i gradom razorenim: 


A moj brate, diko moja, 
Di je lipa mladost tvoja? 
A moj bore, povaljeni, 

A moj grade razoreni! 
Evo iđu blagi danci, 
Gizdaju se mladi momci, 


' Vidi: Stipe Botica, Hrvatska usmenoknjiževna čitanka, Školska knjiga, Zagreb, 
1995., str. 96. 

'# Nekoliko je studenata Filozofskoga fakulteta Split u Imotskomu 2004. i 2005. godine 
zapisalo tu naricaljku. Istu je naricaljku u Ogorju 2006. g. zapisala Željana Rončević, a 
kazala joj je Iva Šerić (rođ. 1943. g.) Rkp. FF Split, 2006., sv. 97, str. 8. 

Mladi momci i divojke, 
Skupljaju se u sastanke. 
Tebe brate, vidit nema, 
Ni u crkvi ni u kolu, 

Ni u tvome bilon dvoru. 
A moj brate, tugo moja, 
Jadna ti je sestra tvoja. 

(Zmijavci kod Imotskog) 


Premda se kazivači prisjećaju da su nekoć kod Hrvata u 
Hercegovini postojale narikače, njihove naricaljke nisu zabilježene. 


RODOLJUBNE PJESME 


Zbog nenarodnih vlasti koje su represijom sprječavale nacionalni i 
vjerski ponos do naših je dana vrlo malo sačuvanih rodoljubnih pjesama. 
Te su pjesme iznimno potresne. 


KAD SE SJETIM ČETRDESET PETE 


Kad se sjetim četrdeset pete, 
same suze iz očiju lete. 

Kad je borba na Odžaku bila 
i mene je tuga zadesila. 
Imala sam muža i djevera, 
obojica pala od gelera. 

Oba mrtva ležaše na travi, 
glave su im okrenute Savi. 
Moj Ilija zagrlio Luku, 

preko njega prebacio ruku. 
Djevera sam po ruci poznala, 
do koje sam u kolu igrala. 
Svojom sam ih rukom pokopala, 
nikom ništa nisam kazivala. 
Tri godine mučila sam muku, 
spominjući Iliju i Luku. 


U Zmijavcima kod Imotskoga 2006. g. zapisala Tihana Cvitanušić, a kazala joj je 
Pavica Tonković (djev. Gudelj, rođ. 1934. g. u Zmijavcima, gdje i danas živi). Rkp. FF 
Split, 2006., sv. 96, str. 4. 

Svake noći moja majka stara, 
sa svojom se djecom razgovara: 
“Djeco moja, sokolovi sivi, 
dođ te majci ako ste mi živi. 
Jedno jutro prije rane zore, 
svekrvica mene mladu zove: 
“Odi nevo, vidi djece moje, 
vidi moga Ilije i Luke, 
što miluju materine ruke!" 
To izusti i dušu ispusti."* 
(Žepče) 

6. ROMANCE 


Nazvane su prema španjolskom el romance što je značilo 
španjolski narodni jezik za razliku od latinskoga. Zbornik španjolskih 
usmenih pjesama Romancero (konac XIII. st.) ide u najznačajnije zbirke 
svjetske usmene poezije. Snažan je utjecaj toga zbornika na svjetsku 
poeziju. Zbornik lirskih pjesama Carmina Burana (oko 1230. g.) sadrži 
250 latinskih i 50 njemačko-latinskih svjetovnih i religioznih pjesama. 
Neke od tih pjesama pripadaju usmenoj lirici. 

Romance su pisali mnogobrojni svjetski pjesnici, primjerice F. G. 
Lorca, kao i hrvatski pjesnici među kojima su A. Harambašić, S. S. 
Kranjčević 1 drugi. Romance u pisanoj književnosti imaju epske 
elemente, a usmene romance ih vrlo rijetko imaju. Tema je romanci 
najčešće ljubavna. Njihov je ritam ubrzan i vedar. Mnogobrojne romance 
raznovrsnih motiva kazivači i danas kazuju. 


JOŠ POIDOH RAVNIM POLJOM 


Još poidoh ravnim poljom 
susrite me devojka, 

tanka boka, visoka, 

a na bili rumena. 


"5 Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knjiga 4, 
Matica hrvatska i HKD Napredak, Sarajevo, 2006., str. 161-162. 

Još mislit, ter pomislih: 
Bih liš bil za divojku? 
Bar sad bih, neg ne bih. 
Zaš ja dam da m' ju dadu? 
Pojdoh sam da se minem.!* 
(U Zadru, 4. XI. 1484.) 


MARINA KRUNA 


Popuhnul je hladan vetar, 
hladan vetar od Levanta, 
i odnesal Mari krunu. 
Sprogovara lipa Mare: 
“Ajme meni, kruno moja, 
ki bi meni krunu našal, 
njegova bim ljuba bila. * 
Šli je iskat dva Bakrana, 
dva Bakrana, tri Rečana 
i još jedan černi Moro. 
Našal ju je černi Moro. 
i govori lipa Mare: 
“Volila bim krunu zgubit, 
leh černoga Morca ljubit. 
(Iz Istre) 


, 


»»167 


Mnogi etnolozi Marinu krunu smatraju jednom od najljepših 
hrvatskih usmenih lirskih pjesama. Pavao Ritter Vitezović prvi se 
osvrnuo na pjesmu Marina kruna ukazujući na domoljublje u njoj jer 
Mara je Hrvatica, a černi Moro Mađar.!% 


TRUDAN JUNAK KROZ GORICU PROĐE 


Irudan junak kroz goricu prođe 
od truda se na mač naslanjaše, 
a od sunca štitkom zaklanjaše. 


'* Usmene lirske pjesme, priredio Stipe Botica, SHK, MH, Zagreb, 1995., str. 43. 


'€ Narodne lirske pjesme, priredio Olinko Delorko, Zora, Matica hrvatska, PSHK, knj. 
23, Zagreb, 1963., str. 37. 
1% Zsto, str. 210. 

Divojka ga s prozora gledaše, 
svojoj miloj majci govoraše: 
“Majko moja, jada velikoga, 
trudan junak kroz goricu prođe, 
od truda se na mač naslanjaše, 
a od sunca štitkom zaklanjaše, 
vode žedan, divojak željan. 
Majka ćerci tiho govoraše: 
“Crpni, ćerce, u konderu vode 
tere napoj trudahna junaka, 
ma mu nemoj lica sagledati. " 


Ufatila u konderu vode, 
junaku je na konju dodala, 
bijelo mu lice sagledala: 
“O junače, crne oči tvoje 
(Kotor, početkom XVIII. st.) 

POKRI, DJEVOJKO, KOPRINOM KOSE 


Pokri, djevojko, koprinom kose 

da ti od sunca biser ne puca, 

da ti od sunca ličce ne gori, 

da te od draga žeja ne mori!" 
(Korčula, početkom XVIII. st.) 


UTICALI SE GOSPODIČIĆI 


Uticali se gospodičići 
uz ravno poje, 
na vrane konje. 
Petrova majka Boga molila 
da Petra konjic najbrži bude 
prid gospodinom, 
meju družinom.!"! 
(Korčula, početkom XVIII. st.) 


' Usmene lirske pjesme, priredio Stipe Botica, SHK, MH, Zagreb, 1995., str. 78. 
Do Isto, str. 78. 
Ma Isto, str. 78. 

JUBAVI, JUBAVI! 


Jubavi, jubavi, 
vrag ti odni kosti, 
šta si mi skončala 
cvit moje mladosti. 


Jubavi, jubavi, 
da te ne bi bilo, 
ni tebe, ni mene, 
moja bila vilo! 


Da nije jubavi 
ne bi sunce sjalo, 
ni tebe ni mene 
ne bi ogrijalo. 


Da nije jubavi 

ne bi svita bilo, 

ni tebe ni mene, 

moja bila vilo! o 
(Split) 


SIDILA MOMA KRAJ MORA 


Sidila moma kraj mora. 

Momica moru govori: 

“Je li što šire od mora, 

Je li što slađe od meda, 

Je li što draže od brata? " 

Ribica glavu promori, 

Ribica momi govori: 

“Šire je nebo od mora, 

Slađi je cjelov od meda, 
Draži je dragi od brata!" 


"7 Isto, str. 119. 
!7 Tu je pjesmu zapisao Ferićev učenik Marko Bruerović (Lion, oko 1770. — Cipar, 
1823.) u Bosni, vjerojatno u Travniku gdje je bio francuskim konzulom, koncem XVIII. 

STRIJELE OSVETNICE 


Bilo vedro, pak se naoblači, 
Iz oblaka tri strile puknule: 
Jedna bila na moru trgovca, 
Druga tuče na polju volara, 
Ireća ubi u gori čobana. 

Što je pukla na sinjemu moru, 
I ubila na moru trgovca, 

I pravo je, da ga je ubila; 
Krivo miri, a drago prodaje. 
Što ubila na polju volara, 

I pravo je da ga je ubila; 
Svoje ore, tudje preorava. 
Što ti ubi u gori čobana, 

I pravo je, da ga je ubila; 
Svoje pase, ali tudje krade.!"* 
(Šibenik) 
NA UMORU DJEVOJAČKA MAJKA 


N umoru djevojačka majka, 

ali njena kćerka govorila: 

“Mila majko, nemoj mi umrijeti, 

ko će mene sirotu uzeti. 

Ja sirota na ovome svijetu, 

svak će reći ja sirotu neću. 

Mila majko, nemoj mi umrijeti, 

svake ću ti ponude doniti: 

suvi šljiva sa sirovi grana, 

cukra, kave iz svakog dućana, 

nove ribe, grožđe iz Mostara. 
(Ervenik Gornji kraj Knina 

st.. Pjesmu Sidila moma kraj mora navode mnogi antologičari, primjerice K. Mlač (str. 
46.), S. Botica (1996: 97.). 

"Hrvatske narodne pjesme, knjiga prva, Mihovil Pavlinović, priredio Stipe Botica, 
Književni krug Split, Split, 2007., str. 104; Pjesma je objavljena i u: Hrvatske narodne 
pjesme, Knjiga peta, Ženske pjesme, Sveska prva, uredio Dr. Nikola Andrić, MH, 
Zagreb, 1909., str. 19.-20. 

"5 Stipe Botica, Hrvatska usmeno književna čitanka, Školska knjiga, Zagreb, 1995., str. 
89. 

Pakovačka narodna nošnja 


7. BALADE 


Balade su nazivane prema provansalskom balar što znači plesati i 
prema keltskoj riječi balad koja znači usmena (narodna) pjesma. U 
baladama su pretežito lirski ljubavni motivi. Rijetke epske epizode u 
funkciji su pojačavanja lirskoga tona. Balade najčešće pjevaju o nesretnoj 
ljubavi čiju je tragiku izazvala mladićeva (ili suprugova) majka. Velik je 
broj iznimno potresnih balada koje i danas kazivači kazuju. Škotska 
balada Edward (XII.-XIII. st.) jedna je od najstarijih i najljepših balada. 

Najčešći su akteri u hrvatskim baladama Ivo i Anica (Ane, Anuša), 
Ivo 1 Mara (Mare, Maruša, Marija). Raznovrstan je tematski svijet 
balada. Neke od njih pjevaju o: povijesnim osobama i događajima; 
nasilnim prelascima na islam; o moriji (kugi) koja je pomorila Mostar; 
bratovim sirotama; smrtnom madežu, itd. Završetak je balada tragičan. 


ŠTO GLEDAŠ NE OSTAVLJAJ 


Leti vila priko Varadina, 

Pa dozivlje Sarajke djevojke: 
“Malo rad te, puno ašikujte! 
U Stambol je kuga udarila, 
Sve pomori i staro i mlado, 

A rastavlja i milo i drago; 
I sinoć je dvoje rastavila, 
Rastavila jedinka od majke. 
Ne da majka u groblje kopati, 
Već u bašču pod žutu naranču. 
Rano rani jedinkova majka, 
Ona iđe u zelenu bašču, 
U đulbašču pod žutu naranču, 
Ona zove svog jedinog sinka: 
“Je li tebi crna zemlja teška? 
Je li tebi tvrdo bez dušeka? 
Je li tebi nisko bez jastuka ? 
Je li tebi zima bez jorgana? " 
Iz groblja joj nešto odgovara: 
“Nije meni crna zemlja teška, 
Nit je meni tvrdo bez dušeka, 
Nit je meni nisko bez jastuka, 
Nit je meni zima bez jorgana, 
Već pozdravi sve moje jarane: 
Što gledaju, nek ne ostavljaju, 
Jer su teške djevojačke kletve, 
Kad uzdahnu, do Boga se čuje. 
(Mostar) 


9176 


ČUVA OVCE IVO I ANICA 


Čuva ovce Ivo i Anica, 

u Kunari, visokoj planini. 

Ne dolaziše devet godin kući. 
Jedno drugom viru uložili 

da se nikad privariti ne će: 
tvrđa vira nego mramor stina. 
Za to čula Ivanova majka, 

pa mu našla Gabelku divojku: 
od Anice i lipša i viša, 


'* Hrvatske narodne pjesme, knjiga prva, Mihovil Pavlinović, priredio Stipe Botica, 


Književni krug Split, Split 2007, str. 85-86; Pjesma je, pod naslovom Djevojačke kletve 
objavljena i u: Hrvatske narodne pjesme, knjiga peta, skupila i izdala Matica hrvatska, 
dio drugi, ženske pjesme, sveska prva, (romance i balade), uredio dr. Nikola Andrić, 
Tiskara Hrvatske stranke prava d. d. Zagreb, 1909., str. 146.-147. 

od Anice i ruhom bogatija. 
Majka sprema svog prvog komšiju 
u Kunaru, visoku planinu, 
kod Ivana, svog jedinog sina, 
da on saje, da ga majka ženi. 
Kad komšija kod Ive došao, 
pozdrav Božju njima je nazvao. 
Oni njemu pozdrav prifatili. 
Tad govori komšija Ivanu: 
“Ajde, Ivo, majka ti je rekla, 
i divojku majka ti je našla: 
od Anice i lipša i viša 
i ruhom je od nje bogatija. * 
Tada Ivo njemu progovara: 
“Uzalud je i lipša i viša 
i ruhom svojim bogatija. 
Komšija se nazad povratio, 
Ivanovoj majci govorio: 
“Tvoj je Ivan tebi poručio 
da on Ane privariti ne će. * 
Kad je majka aber razumila, 
ona se je svom Ivanu uputila 
uz Kunaru, visoku planinu. 
Kad izašla, sinu govoraše: 
“Ajde, sine, majka da te ženi, 
našla sam ti Gabelku divojku: 
od Anice i lipša i viša, 
od Anice ruhom bogatija. *" 
Tada Ivan majci govoraše: 
“Uzalud je, moja mila majko, 
ja Anicu privariti neću. " 
Tada majka Ivu zaklinjaše 
svojim mlikom kojim ga odgojila: 
“Ajde, Ivo, mliko materino!" 
Opet Ivo majku ne posluša. 
Tad govori Anica divojka: 
“Ajde, Ivo, kad te majka zove!" 
Tada Ivo Anu poslušaše i 
Aninu košu obukaše, 
onu košu što je Ane vezla. 


, 

Tada Ane odma za njim poje, 
svojoj majci ona sritno doje 

i ispriča što se dogodilo: 

da je Ivo mladu privario. 
Majka Anu s devet ključa zaključa, 
da svatove Ivine ne gleda. 

Kad se Ivo s vinčanja povratio, 
majci svojoj on je govorio: 
“Nemoj mene, moja majko, budit 
dok mi braća kavu ne popiju, 

a seke mi kolo ne ufate! 

Kad su došli da Ivana zovu, 
vrata im se otvorit ne dadu. 
Tada doje majka da ga zove. 
Ona budi svog Ivana sina: 
“Otvori mi, sine Ivane! 

Zar ti nije zlato omililo? " 

Kad je majka vrata otvorila, 
ugazila u krv do kolina. 
Ugledala svoga mrtvog sina 

i uz njega Gabelku divojku. 
Gabelka je pismo ostavila: 

“Kad je s mene, nek nije ni mene!" 
Tad su braća za njim zaplakala, 
a seke su kolo zastavile. 

Mrtva tila u greblje ponili, 

a Anica Boga je molila: 

da joj dadne grome i topove, 

da razbije devetera vrata. 

Bog joj dade grome i topove, 
ona razbi devetera vrata. 

Kad izašla, sprovod zaustavi, 

i Ivana spustiše na zemlju. 

Ona pade po njegovu tilu, 

živa pade, više ne ustade. 
Svatri tila u greb ponesoše, 

u zemljicu svatri pokopaše. 
Povr glave ruža je procvala, 
ispod nogu voda je provrla. 

Ko je žedan, neka vodu pije, 

vodu pije a pokoj pridaje. 

Ko voli ružicu rumenu, 

nek se kiti a pokoj pridaje. 

Jer tih tila nikad ne će biti.! 
(Rumboci u Rami) 


17 


ŠUJIČKINA MARA 


Pasla ovce Šujićkinja Mara, 
Pasla ih je ispod Malovana; 

S njom pored dva Jakšića mlada, 
Oba mlada, oba Mari draga. 
Mara njima jeste besidila: 

“O bora vam, dva Jakšića mlada, 
oba mlada, oba meni draga, 

ne mogu vam obim biti ljuba! 
Okrećite bile ovce svoje, 
Okrećite podno Malovana 

Ja ću kretat povr Malovana. 
Kad ja manem vezenom maramom, 
Poletite dva Jakšića mlada; 

Koji meni ponajprije dođe, 
Onoga je Šujićkinja Mara, 

Koji meni malo potlje dođe 
Onoga je vezena marama!" 

Kad ujutro malo osvitalo 

Mara krenu povr Malovana, 
Braća krenu podno Malovana. 
Kad su bili na po Malovana, 
Obadva se pinom zapinila: 

Pero bilom, Nikola krvavom. 
Niko pade, a Pero dopade. 
Gleda Mara u Perine oči: 

Umro Pero, pokojna mu duša! 
Pođe gledat u Nikine oči: 

Umro Niko, pokojna mu duša! 
Vadi Mara nože okovane: 


'7" Marko Dragić, Tuj tunja, tu jabuka, Mala nakladna kuća Sveti Jure, Baška Voda, 
1995., str. 72.-74. 

“kad je s mene, nek nije ni mene!" 
Naletiše tri gavrana crna: 
Jedan nosi pera od Perine, 
Drugi nosi burmu od Nikole, 
Ireći nosi vezenu maramu. 
Izletiše prid žalosne majke, 

Tri žalosne zakukale majke. 
Zakukala Nikolina majka: 
“Ovo jeste moga Nike burma!" 
Zavikala mladog Pere majka: 
“Ovo jeste mog Pere pero!" 
Izletila majka Marušina: 

“Ovo jesti Marina marama!" 
Trče gledat prižalosne majke. 
Kad dođoše uvr Molovana, 

Sve troje ji bilo preminulo. 

Tu su majke zakopale sinke, 
Među njima Šujićkinja Mara. 
Kroza zemlju ruke sastavljali, 
U rukama im zelene jabuke. 
Oko nji su voće posadili, 

Iko je željan neka voća jede; 
Oko nji su vodu navratili, 

Iko je žedan neka vodu pije, 
Neka njima pokoja nazivlje! nA 

(Tomislavgrad) 


' Zapisala Josipa Bagarić 2004. u Tomislavgradu. Kazala Ilka Križanac (rođ. 1927.). 
Rkp. FF Mostar, 2004. Usp. Hrvatske narodne pjesme, knjiga prva, Mihovil Pavlinović, 
priredio Stipe Botica, Književni krug Split, Split 2007, str. 378-381. 

ROSANDA I MLADEN 


Desetine su studenata fragmentarno zapisali baladu o Rosandi Visković i 
Mladenu Andrijaškoviću. 
Rose i Mladen bili su iz 
Biokova, selo Podaci. Rose 
se mogla udat u grad za 
poštara, ali nije htjela jer je 
voljela Mladena. On je otišao 
u vojsku, a Rose mu nije 
smjela pisati jer joj mater nije 
dala. Kada se vratio, rekao joj 
je da će se ubiti ako ona ne 
želi bit s njim. Toga dana je 
rekao težacima da mora 
obaviti važan posao. Tako na 
kraju ubija sebe i nju. Na 
kraju majka proklinje sebe 
što se miješala u ljubav svoje 
kćeri. Tragedija se dogodila 12. ožujka (na Grgurevo) 1939. godine. 

Nakon smrti dvoje mladih ljudi iz pjesme, Podace je obavila 
koprena tuge i žalosti. Nekoliko ljudi željelo je poslati poruku svim 
roditeljima kako se tragedija ne bi ponovila nikad više. 

Ganut tom tragedijom Dinko Bekavac spjevao je 941 stih: '? 





!? Tonka Bulić rođ. Šinković zapisala ju je u Splitu 14. veljače 1968. godine. Godine 
2008. dala ju je Jeleni Markoti, studentici Filozofskoga fakulteta Sveučilišta u Splitu 
koju je ona navela u svome seminarskom radu iz predmeta Hrvatska usmena 
književnost. 

Divno brdo Biokovo milo, 
visoko se nad more nizilo. 

S tebe divan pogled je na more, 
kao sunce kad sja iza gore. 


Od kada su te tvoje visine, 
ispod tebe morske pučine 

i po tebi te visoke gore, 

niz tebe to Jadransko more. 


Naokolo gradovi i sela, 
neostala majka nevesela, 
kao što je ovoga vremena, 
Viskovića Mara, Ante žena. 


U Podocima selu malenome 
Makarskom srezu velikome 
Na dvanaesti ožuljka mjeseca 
Slušaj dobro golema udesa. 


Te se desi dragi pobratime, 
baš trideset devete godine, 
divnu ćerku Mara je gojila, 
a sad ju je majka izgubila. 


Divnu ćerku, Rosanda joj ime, 
kad pomislim meni srce gine. 
Rosi biše petnest godinica, 
Imala je suviše mladića. 


Svima momcim ona hvalu dala, 
jednome se mlada obećala. 
Nije stalno već mu ona veli: 
“Poslušaj me mladiću veseli, 


ja sam dite od petnest godina. 
Od ljubavi ne razumin ništa, 
ako si ti mladić od riječi, 
vjeruj meni neću ti pobjeći. 


Ti ćeš momče poć u vojsku sada, 
dok se vratiš čekat ću te mlada. 
Samo budi kao što sam i ja, 
nemoj dati volju dušmanima. " 


A mladiću ove riječi mile, 
u srcu se momku usidrile. 
Vjetrovi ih nebi odnosili, 
a kamoli ljudi omrzili. 


Jer on misli to dite nevino, 
te mu tako govori ozbiljno. 
Aion se ozbiljno držao, 
te se nije često sastajao. 


Prolazeći dani i sedmice, 
momče primi pismo do vojnice. 
Sad drugoga razgovora nema, 
mlado moče u vojsku se sprema. 


Nema mira on u srcu svome, 
pođe da se javi zlatu svome: 
“Ti si Rose nevino za mene, 
al za tobom moje srce vene. 


Ja ne mogu da pođem od kuće, 

da se s tobom ne pozdravim vruće. 
Nemoj dušo da ti srce pati 

iz vojske ću ja tebi pisati. * 


Mlada cura sinpatično zbori, 
na rastanku mladiću govori: 
“Što smo rekli misli samo na to, 
moj Mladene i srebro i zlato. " 


Jer mladiću Mladen ime biješe, 
Andrijašković se zovijaše. 

On bijaše rumenoga lica, 

kao kita iz pitara cvića. 

Rose prije neg se s njim rastala, 
divno ga je mlada darovala: 
“Mi ćemo se dragi sad rastati, 
samo ne znam što ću tebi dati. 


Na ti dragi čarapa dva para, 
ja ti drugog ne imadem dara. 
Još evo ti maramice ove, 

te se sjeti ti Rosande svoje. " 
“Rose draga, mnogo tebi hvala, 
na darovim koje si mi dala, 


sada Bogom, s tobom se rastajem. * 


Još mu Mare sto dinara daje. 


“Evo dragi tebi sto dinara, 

te se sjeti kada sam ih dala. 
Mladen htjedne da neće primiti, 
A Rosa stade govoriti: 


“Primi dragi, ovaj novac mali, 
te se sjeti ka smo se rastali. 
Dugo imaš ti u vojsci stati, 
novac dušo tebi će trebati. " 
Za bijele se ruke uhvatiše, 
srdačno se mladi pozdraviše. 
Kitu cvijeća još ćeš ti primiti 
Koja će te dragi veseliti. 


Ti ćeš dragi morem putovati, 
ovo cvijeće moraš pogledati. 
Ako dragi ti za menom patiš, 
utjehu će tebi cvijeće dati. " 


Od kuće se hladan uputio, 

u carevu vojsku odlazio. 

U svom srcu nema mira više, 
on Rosandi sitno pismo piše. 


“Oj Rosando jutarnja danico, 
za tobom mi vene moje lice. 
Sinoć dušo s tobom se rastao. 
na rastanku desnu ruku dao. 


Čini mi se ne vidim tvog lica, 
da je prošla cijela godinica. 
Ja sam išo preko sinjeg mora, 
ti ostala kod majčina dvora. 


Ali šta ću kada mora biti tako, 
tebe neću ostavit nikako. 

Primi pozdrav od odlaska moga, 
tebe ljubim i više nikoga. " 


Iz vojnice Mladen Rosi piše, 
Rose ima osjećaj još više. 

Na pismo mu cura odgovara: 
“Moj Mladene srce iz nidara, 


ja sam našu tajnu ljubav krila. 
Ni dan danas nisam je otkrila. 
Ti znaš dušo da sam prenejaka. 
ali mi je to doznala majka. 


Da ti meni sitno pismo pišeš 

s dana u dan na ljubav pristaješ. 
Ja sam majci odgovore dala, 
naša ljubav da ostaje šala. 


Ali majka nije vjerovala, 

već nad menom nadzora imala 
i jednoga me dana preobašla 

i sakrita pisma mi je našla. 


Draga dušo kojeg si mi pisa, 

u vojnicu kada si otiša. " 

će . s . . 
Te mi kaže nesretnice mila, 

otkrila se ljubav šta si krila. 

Rađe će te majka pokopati, 
nego ću te ja Mladenu dati. 
Zašto sam te odgojila majka, 
da ti ljubiš jednoga težaka. 


Ti se možeš za suca udati, 
a nećeš se težakinja zvati. 
Ako hoćeš kćeri da se vjeraš, 
ti imadeš mladoga poštijera. 


Koji želi tebe oženiti, 
is njim će ti, ćeri, dobro biti. 
Ti ćeš sa njim u gradu živiti, 


sa knjižicom u dućan hoditi. 


Bolje ti je u dućan sa knjižicom, 


neg u polje da ideš sa britvicom. 


Ako hoćeš Mladenu pisati, 
ti se moja ćerka nećeš zvati. * 


“Još suviše mene majka psuje, 
sve ne mogu da ti opisujem. 
Već oproštaj ja ti šaljem mili, 
kad od tebe moram da se dilim. 


Ja sam tvoja al mi neda majka, 
a ti dušo imaš djevojaka. 
Kad tvoja nemogu ostati, 
ja se mlada neću udavati. 


Ali, zlato, ne izgubi sreće, 
a moje će uvenuti cvijeće. 
Još mi srce u grudima preda, 
ja te ljubim a majka mi ne da. 


Ja imadem dosta da ti pišem, 
na te mislim te ne mogu više. 
Nemoj dušo više mi pisati, 
da me više ne napada mati. 


Ja se moram od tebe rastati, 
proklet bio ko nam ljubav krati. 
Moj Mladene, željo srca moga, 
Rosanda te ljubi sve do groba. * 
Kad Rosanda pismo napisala, 
sa poštom ga mlada opremila. 
Pismo ode Rosanda ostane, 

al na srcu ona nosi rane. 


Pa se misli cura svakog dana, 
Boga moli za svoga dragana, 
Bože vidiš s velike visine, 
kako moje mlado srce gine. 


Pismo Mladen kada je primio, 
hitno ga je mladić otvorio. 
On ne misli tako ništa više, 
već on prati šta mu Rose piše. 


Do pola ga nije pročitao, 
suzama ga Mladen okupao. 
Dragi Bože, šta ću činiti, 

kad ne mogu, šta volim ljubiti? 


“Oj Rosando, srce iz nidara, 

šta će od nas, tvoja majka Mara? 
Bog jedini neka majci plati, 
zašto ona našu ljubav krati. 


Al ću isto prvo poginuti, 

nego poći drugu ja ljubiti. 

Tako Mladen sam sobom govori, 
pismo čita te ga on zatvori "'. 


Na Rosandu on misli sve više, 
uze pero te rođaku piše: 
“Poslušaj me Slavko rodijače, 
moje srce bez prestanka plače. 

Od kada sam od kuće pošao, 
ja radosti još nisam imao. 
Niti ću ja veselja imati. 

dok ti meni odgovor ne vratiš. 


Kada pišeš javi mi, kako je? 
I što mi je od Rosande moje, 
zadnje pismo meni Rose piše 
da ja ne smim da je ljubim više. 


Da od majke napadaj imade 

i da mene ljubit je ne dade, 

a da ona mene isto ljubi, 

sve na veće da svoj život gubi. 


Zato Rosi neću pisat sada, 

nek je majka veće ne napada. 
Slavko rode, Rosu mi pozdravi 
i opširno pismo meni javi. " 


Slavko pismo kada je primio, 
u sakrito Rosi ga odnio. 

Vidi Rose što u njemu piše, 
iz sveg srca žalosno uzdiše. 


Već ne može da stoji od jada, 
Slavku mlada progovori tada: 
“Slavko moga Mladena pozdravi, 
da ga neću mlada zaboravit. 


Nek on meni ne piše nikako, 
kad on dođe da ćemo mi lako. *" 
Slavko mladu djevu poslušao, 
svom rođaku odgovor je dao. 


Tu pismu ovako mu piše: 
“Rode mili, ne misli se više. 
Rosanda te od srca pozdravlja, 
najmiliji pozdrav tebi dava. 


Slavnog kralja da ti služiš virno, 
mlada će te Rosa čekat mirno. 
Ako Bog da da se zdravo vratiš, 
tvoja ljubav Rose će se zvati. 


Jer mi kaže Rose da ti javim, 
da ti pratiš da ne zaboraviš. 
Kada bi ti drugu oženio, 

a Rosandu mladu ostavio. 


Da nju neće drugi uživati, 
sama sebi smrt će zadati. 
Dragi rode, sve sam ti pisao, 
jer ja znadem da ti nije žao. * 


Kada Mladen ovo pismo primi, 
mlado srce malo mu se smiri. 
On je vazda živio u nadi, 

Bože šta mi sada Rosanda radi. 


Dan za danom prođe godinica, 
te i druge prođe polovica. 
Mladen kralja vjerno oslužio 

i zdravo se kući povratio. 


Istog dana kada kući dođe, 
nema mira on do Rose pođe. 
Samu djevu u kući zateče: 
“Kako si mi golubice reče. 


Prve riječi ti ćeš meni dati, 
psuje li te veće draga mati? " 
Suzicama Rose okupana, 

te mladiću odgovor je dala: 


“Ima dušo nekoliko dana, 

da je meni rekla stara nona: 
Rose draga ti otvori oči, 

iz vojske će brzo Mladen doći. 

S njim se nemoj često sastajati 
ako majci želiš život dati. 

Ti si Rose krasan život stekla, 
pazi dobro što je majka rekla!" 


Rose mlada momku progovara, 
dok evo ti njena majka Mara. 
Kada ih je skupa ugledala, 
svojoj ćeri Mara progovara: 


“Kćeri mila nesrećo nejaka, 

ti ne slušaš šta ti kaže majka. 
Sa Mladenom ti si se sastala, 
šta si svojoj majci obećala. 


Rose draga kad ti oćeš tako, 

s njim se nećeš sastajat nikako. 
Dok je bolje to tvoje noselje, 
nego none svoje majke mile. " 
“Majko draga, ti mi slabo veliš, 
ja ću ljubit što mi srce želi. 

Na stranu mi ostavi svakoga, 
samo ljubim ja Mladena moga. 


Rado bi se majko utopila, 
nego ja drugoga ljubila 
i najprje da će se desiti 


ne budem li moći ja njega ljubiti. " 


Stara dragu ćerku razumila, 
Mladenu je tada govorila: 
“Moj mladiću Rosu mi ostavi, 
drugu nađi te se s njom zabavi. 


Moja Rose još je prenejaka, 

ja joj ne dam da postane majka. 
Vrijeme svoje kad bude imati 
tada će je majka udavati. 


Progovara sad Mladen polako: 
“Slušaj mene od Rosande majko, 
što mi kažeš to nije istina, 

tvoja kćerka da je prenevina. 


Svršila je sedamnest godina, 
a krasan je život odgojila. 
Ko da joj je dvadeset godina 
i Rosa je za mene sudbina. 


Srce naše ne može da pati, 
sami sebi mi ćemo smrt dati, 
već našega neće biti lica, 
crna će nas uživat zemljica!" 


Na to se je Mare nasmijala 

i Mladenu odgovor je dala: 
“To su momče stare poslovice, 
da će vaše uvenuti lice. 


Da vam vaša mladost tako pati 
i da će te sami smrt zadati. 

I mnogi su tako govorili, 

ali nisu ništa učinili. 


Nemoj momče o tom govoriti, 
moju Rosu ti nećeš ljubiti! 
Već te molim i to bi ti mora, 
da ti pođeš iz mojega dvora. 


Tvoje srce nemoj da ti pati, 

ja Rosandu neću udavati. 
Rose slike napraviti mora, 
otplovit će preko sinjeg mora! 


Dragi otac Rosi piše sada, 
da do njega ona dođe mlada, 
da se ona ostrani od svega, 
u Americi da dođe do njega. ' 


, 

Kad je Mladen staru razumio, 
ovako je njoj govorio: 

“Kad si znala da mi je neš dati, 
Zašto si me pošla darivati? 


Znadeš kad sam u vojsku išao, 
od tebe sam ja novac primio. 
I rekla si ti, gospođo, tada, 

da će moja biti Rose mlada. 


Što si rekla to nosim u glavi, 
nikad neću ono zaboraviti. 
Rađe ću se smrti odlučiti, 

neg će drugi Rosandu ljubiti!" 


Sa majkom je razgovor svršio, 
Rosandi je mladić govorio: 
“Rose draga, bolno srce moje, 
ja odlazim sad od kuće tvoje. 


Ovi dani brzo će nam proći, 
nedjelica sveti dan će doći. 
Kada svane danak nediljice, 
Dođi draga do bijele crkvice. " 
Rose momku odgovara na to: 
“Poslušaj me, milo moje zlato, 
moj Mladene, crne moje oči, 
ja ću doći ako budem moći. " 


Ove riječi Rose momku dala, 
te se mlada od njega rastala. 
Mladen ode polako kroz selo, 
te zapjeva on pjesmu veselo: 


“Tužni dani, kad ćete mi proći, 
nediljica sveta kad će doći? 
Ljubav moju s Rosom da sastavi, 
koja neće nikad nas rastaviti. *" 


Iz džepova lervorver trgao, 
pjevajući iz njega je pucao. 
Pet hitaca u zrak upalio, 
u tome se mladić veselio. 


Tu pucnjavu ko je ućutio, 
prosto su se pucanju čudio, 
al se je isto doznalo, 

da je mladić te noći pucao. 


Mladić dođe kući polagano, 
te sutradan, on se digne rano. 
Ode svoje prijatelje zvati, 
neku zemlju da idu kopati. 


Koju jesu bili pogodili, 

a nisu je jošte dovršili. 
Cijelog dana onu zemlju rade, 
povedoše razgovore razne. 


Dan prolazi, noć se pribilžava, 
radnik posa mora da ostavlja. 
Tako oni rađu ostaviše 

i svojoj se kući uputiše. 


Putujući njima Mladen veli: 
“Čujte me, dobri prijatelji, 

ove tamne noći kada prođe, 
ponedjeljak sretni dan će doći. 


Vi tad poso nastavite, 

te čovjeku rađu uredite. 
Tako kao što smo pogodili, 
uredite prijatelji mili. 


Ja taj dan neću s vama biti, 
važan posa moram opremiti. 

Na kog mislim imadem vremena 
i baš sutra taj posao opremam. 

Ne mogu vam taj posao kazati, 
Bože zdravlja vi će te ga znati. 
Sad zbogom s vama se rastajem 
i srdačno pozdrav vama dajem. * 


Sa Mladenom tu se rastadoše, 
odgovore ovome dadoše: 
“Prijatelju, Bog ti sreću dao, 
ti ne misli radi svoj posao. " 


U pameti jer ni jedan nema, 
na koji se on posao sprema. 
Da su znali o čemu se radi, 
oni bi ga umirili mladi. 


Noćca tamna to je prolazila 
i bijela zora zarudila. 

Sunce sine sa visoki planina, 
obasjava brda i doline. 


Obasjava ona plavo more, 
obasjala mlade Rose dvore. 

Po maslinama propjevale ptice, 
dan osvane svete nediljice. 


Mlada Rose rano se ustala, 
svoju kuću opremat je stala. 
Potpuno je kuću uredila, 
tad u svoju sobu ulazila. 


Uze Rose studene vodice, 

pa umiva svoje bijelo lice. 
Pramen kose mlada raščešjava, 
ide cura te se ogledava. 


Sjajno lice Rosi je ostalo, 

bolje nego sjajno ogledalo. 
Divnu svoju robu uzimala, 
te se mlada obučivat stala. 

Da vidite moja braćo mila, 
obukla se kao gorska vila, 

uz brda bi vodu okretala, 
kamol ne bi momka prevarila. 


Što suviše ugodna bijaše, 
zato momci za njoj ludovaše. 
Stara majka za njoj istrčala, 
te Rosandi govorit stala: 


“Rose draga šta si odredila, 
kad si mi se tako uredila? " 
“Majko, nemoj ništa govoriti, 
danas Mladen može me ubiti. 


Ija ću mu mlada dozvoliti, 
kad ne mogu ja njega ljubiti!" 
“Rose draga, materino zlato, 
ajd u crkvu te ne misli na to. 


Majci Božjoj ti molitvu obrati, 
nije priša ti ćeš se udati. 

Ovako je kako majka zbori, 

ti ne slušaj što Mladen govori!" 


Rose prije neg u crkvu dođe, 
do rodice ona svoje pođe: 
“Oj Katice, drugarice mila, 
jesi I mi se mlada opremila?" 
“Jesam Rose, al čekam na tebe, 
jer ne mogu da pođem bez tebe. " 
Djeve mlade, dvije drugarice, 
otiđoše do bijele crkvice. 


Katica je Rosi govorila: 
“Rose draga, drugarice mila, 
znam da ti je dosadno živit, 
kad ne možeš šta voliš ljubit. 

Sve tajnosti tvoje Rose znadem, 
ne mogu ti ja pomoći mlada. " 
Tako cure mlade putovaše, 
razgovore velike imaše. 


Razgovore cure prekiniše, 
te u svetu crkvu uniđoše. 
Kad se poče misa govoriti, 
cure Bogu stale se moliti. 


Misa svrši po svom običaju, 
narod ode svome zavičaju. 
Dvi rodice skupa hodale, 
pod ruku se mlade uhvatile. 


U putu ih Mladen dočekao 
i lijepi pozdrav njima dao. 
Putujući njih troje polako, 
dokle mladić govori ovako: 


“Rose draga, malo ćeš ostati, 
imam tebi nešto kazivati. 

Ti Katice, možeš doma poći, 
Bože zdravlja i mi ćemo doći. " 
Katica je naprid odlazila, 

njih dvojicu mladih ostavila. 
Njih dvojica sami biše tada, 
Mladen reče: “Slušaj Rose sada, 


rad ljubavi koju dušo nosim, 
već ne mogu dalje da podnosim. 
Put ne vidim po kojem putujem, 
ne razumim šta mi to kazuješ. 


Ima dušo već nekoliko dana, 
dolaze mi pisma sa svih strana. 
U svakome pismu meni piše, 
da ti mene nećeš ljubit više. 


Svako pismo bez marke je bilo, 
pojedino sam pismo otkupio. 
Ko mi piše to sam Bog znade, 
jer ni jedno potpisa nemade. 


Zato Rose, ja ću se ubiti, 
ako nećeš ti mene ljubiti! 
Staru majku ti nemoj slušati, 
a sa mnom ćeš mlada uživati. 


Zaboravi sve u kući svojoj, 

hodi sa mnom, milo dobro moje!" 
Rosandi se od srca uzdane, 

te mladiću govorit stade: 

“Moj Mladene, za mene suđeni, 
sve je dobro što govoriš meni. 
Kad bi ja sa tobom ostala, 
dozvolu mi majka ne bi dala. 


To bi bilo od Boga grehota, 
a od ljudi golema sramota. 
Te bi rekli vidi cure nejake 
jer ne sluša riječi svoje majke. 


I još dragi, govorim ti milo, 

i meni bi to sramota bilo. 

Kad bi s tobom sada pobjegnula, 
a majka mi nije dozvolila. 


Čini dragi, kako god i znadeš, 
samo mene, ne ostavljaj mlade. 
Moj Mladene, tebe ću ljubiti, 
za tobom ću život izgubiti! " 


Kad je Mladen djevu saslušao, 
odgovor je ovaj njome dao: 

“Dan za danom smrt se približava, 
naša ljubav vazda se sprečava. 

Ne možeš dalje podnositi, 
danas ćemo skupa poginuti. 
Levorver ćeš, dušo, sad vidjeti, 
koji će nas ovdje pogubiti. 


Cijelom svijetu da mi ugodimo 
i da našu ljubav sastavimo, 
koju ćemo danas sastaviti 

i narodu sjenu ostaviti. 


Širom svijeta nek se spominje, 
nas dvojica mladi kad pogine. * 
Mlada Rose momka razumila, 
a usto mu odgovor vratila: 


, 


“Uživanja ja bez tebe nemam, 
dragovoljno se u smrt spremam!" 
Još odgovor Rosanda ne vrati, 

od Rosande preteče ih mati. 


Ona dođe da Rosandu traži, 

“Di si Rose, majka tebe traži. 
Hoćeš dite, da majka obolim, 
jer ne slušaš što ja govorim. " 


Htjede majka da još nešto reče, 
al joj Mladen riječ preteče: 
“Nemoj dalje na nas napadati, 
već ti možeš malo pričekati. 


Ako želiš našu smrt vidjeti, 
kako ćemo sada poginuti!" 
Nato se je stara nasmijala, 
vazda misli da ja ono šala. 


Ali majka, mira ne imade, 
već mladića obilazit stane. 
Obilazi mladiću džepove, 
te i dalje Rosu kući zove. 


“Rose draga, nemoj mi se strašit, 
nema sučim tebe pogubiti. 
On oružja ništa ne imade, 
on te neće pogubiti mlade. 


Već on hoće silom napadati, 
da se moraš ti njegova zvati. 
Nemoj Rose, činit svoju mati, 
da se budem vraćat tebe zvati. 
Al pozadi jedan džep je stao, 

u kojem levorver počivao. 

Te džepove majka ne obašla, 
da je znala bila bi ga našla. 


Majka pođe njih dvoje ostane, 
obojica od srca uzdahne. 

Oko vrata rukom se sklopiše, 
nebrojno se puta poljubiše. 


Tad levorver Mladen izvadio, 
na Rosandu on ga je pružio. 
Ubojito oružje okači, 
prisloni ga njoj na slipe oči. 


On oružju živi ogan dade, 

hitac puče djevojke nestade. 

Krasna djeva na zemljicu kleče, 

će . BB] s 
oj Mladene, mene nema ", reče. 


Milog glasa djevojci nestade, 

to izusti, Bogu dušu dade. 

Bez pameti Mladen je ostao, 
mrtvu djevu kraj sebe je gledao. 


On revorver upotrebi tada, 
da i sebe on pogibe mlada. 
Hitac puče i drugoga puta, 
ukaza se momku rana ljuta. 

Ranjen Mladen, sruši se na travu, 
na Rosandu naslonija glavu. 

Iz Mladena crna krv se lije, 
mrtvo lice Rosandi umije. 


Ranjen mladić gledati ne može, 
čudne smrti milostivi Bože. 

Ne može se perom opisati, 
cijeli slučaj o ovom kazati. 


Tu doleti njihova rodbina, 
sestre braća i majka im mila. 
Neprestano tu oni plakali, 
prolivenu krvcu cjelivali. 


Majka Mara u afan je pala, 
mrtvu Rosu kad je ugledala. 
“Rose draga, moja ćeri mila, 
kako si mi danas poginila? " 


Ovdje mnogi ljudi dolazili, 
događaju vele se čudili. 

Njih dvojicu mladi preobašli, 

i kod njih su jedno pismo našli. 


U tom pismu dobro se vidilo, 
jedno s drugim da se je volilo. 
Mrtvu djevu sa mnom uslikajte, 
preko štampe naše slike dajte. 


U posjeti rod nek ostane, 

nas dvojici kad mladi kod matere. 
skupa nismo mogli ljubovati, 
skupa će nas zemljica uživati. 


Bože dragi strašna mi je miso, 
kad pomislim ja na ovo pismo. 
Na petoga su datuma pisali, 

dvanestoga su se na smrt dali. 


Petnest dana prije su mislili, 
kako bi se na smrt odlučili. 

Što mislili tako učinili, 

njih dvojice mladi, nema živi više. 


Divna Rose, mrtva na ulici, 
žalost dođe cijeloj porodici. 
Petnes sati mrtva je ležala, 

cijelu noć je kod njih straža stala. 


Komisiji jer su se volili, 
mrtvu djevu sutradan digoše. 
Njezinoj je kući odnesoše, 
moj narode, žalosti odviše. 


Kad djevojku u kuću uniše, 
majka Mara, na krilo joj pala. 
Krvavo joj lice ljubit stala, 
Rose draga, srce majke svoje. 


Ozovi se, tebe majka zove! 
Mrtva joj se Rose ne oziva, 

u vječnome ona snu počiva, 
ljubi majka rane joj na glavi. 


Rose draga, moj cvit ubavi, 

prvo sam se ja smrti nadala, 

nego da ću te ja mrtvu ljubit sada, 
te u plaču Mare progovara: 


“Oj prokleta bila svaka mati 
koja djeci u ljubavi krati. 
Sad ne mogu ništa učiniti, 
već ću ja života izgubiti. 


Od Rosande dođu drugarice, 
naplakano njihovo je lice. 

Što dolaze sve stadu plakati, 
zadnju posjet drugarici dati. 

Cure nosu studene vodice, 
umivaju od Rosande lice. 
Krvca smrzla, umit se ne može, 
ah žalosti milostivi Bože. 


Mrtvo lice, kad su okupali, 
te je mrtvu preoblačit stali. 
U čistu je preobukli svilu, 

kao bijelu nagorkinju vilu. 


Sine lica od mrtve djevice, 

kao perje bijele golubice. 

Krunu stavu, na glavu joj mladu, 
kao da je vjenčat imadu. 


Ispod krune, vel bijeli stavjaše, 
mrtvu djevu u vel obaviše. 
Seko Rose, neprestano cvila, 
seko Rose, moj anđele mili. 


Ja pred tobom klečin na koljeno, 
gazim plačem i suze prolijevam. 
Ljubim sada tvoje crne oči, 
ja bez tebe živjet neću moći. 


Oči tvoje sjajnije su bile, 

sad su žarku sjajnost izgubile. 
I na glavi te strašne ranice, 
mene vode do crne zemljice. 


Šta ću tužna seko učiniti, 

za tobom ću život izgubiti. 
Bog Mladenu grijehe oprostio, 
zašto te je mladu pogubio. 


Draga braćo, istinu vam pišem, 
slika će vam svjedočit najviše. 
Evo slike od mrtve djevice, 
pogledajte sliku golubice. 


Kad je mrtva ovako pogledati, 
dok je živa to možete znati. 
Da je bila po izbor curica, 
koju pozna ova okolica. 


Ja sam Rosu dobro poznavao, 

u životu nisam mir imao. 

Niti sam ja zadovoljan bio, 

dok vam nisam pjesmu sastavio. 


Moj narode, pjesmu kad izjavim, 
onda hoću da miran počivam. 
Njima mladim spomen će ostati 
a ija se hoću spominjati. 


Ja vam braćo nisam pjesnik bio, 
niti sam koju pjesmu sastavio. 
Ovu ću vam pjesmu sastaviti, 
koja će vam žalostiva biti. 


Draga braćo i družino mila, 

nek zna ko vam ovu pjesmu piva. 
Dok ne dođem svrha pjesme ove, 
kazat ću vam kako se ja zovem. 


Ja sam mornar jadranske plovidbe, 
svakog dana što po moru idem. 
Koju novost ja po svijetu čujem, 

na papir vam braćo upisujem. 


Ja sam rodom iz sreza istoga, 

iz Brala sam sela malenoga. 

Ja sam Dinko pjesnik pjesme ove, 
po imenu Bekavac se zovem. 


Događaj sam cijeli opisao, 
kako mi je narod kazivao. 
Putujući sa mnom putovali, 
strašan slučaj meni kazivali. 

Ovaj slučaj kad se je desio, 
novine sam taj dan primio. 

Iz novina pjesmu sam spjevao, 
draga braćo, nisam lijepe znao. 


Ako budem stoga pogriješio, 
nisam nikog ništa uvrijedio. 
Pjevam pjesmu od prostoga mira, 
Braćo moja, vi nam zdrava bila. 


Cure mlade oči otvorite, 
a na ono dvoje pomislite. 
Na koji način poginili 

i svoj mladi život izgubili. 


Ali ima dosta djevojaka, 
žalosne ih porodila majka. 


7.ŠALJIVE PJESME 


Jednome se momku obećale, 
a drugome na ljubav pristajale. 


Momci mladi, pametni budite, 
dok ljubavi život ne gubite. 

Ne volite cura ti je rekla, 
druga cura tebe jedva čeka. 


Roditelji pameti imajte, 

u ljubavi djeci ne smetajte. 
Prvo ćete djecu izgubiti, 
neg njihovu ljubav rastaviti. 


Čitaoci Bog vam sreću dao, 

evo sam vam pjesmu ispjevao. 

Na svršetku pozdravljam vas lijepo, 
sve po izbor i malo i veliko. 


Saljive su se pjesme najčešće izvodile na sijelima (prelima) 1 u 
svatovima. Karakterizira ih humor i ironija. One pjevaju o svekrvi, mužu, 
djeveru, zaovi, jetrvi. Neke od tih pjesama kroz šalu poučavaju. 


UDADE SE MLADA -LUDA 


Udade se mlada-luda: 
dino zava neudata, 
dino svekar i svekrva, 
dino diver i jetrva. 
Svekrva me istirala, 
oko dvora optirala. 
Ja se vrnu u birtiju. 
U birtiji kolo igra, 
kolo igra, kolo piva. 
Ja se vati u to kolo: 
kolo igra, kolo piva. 

Otud iđe zava moja: 

“Ajde kući, nevo naša, 

umrla je majka naša!" 

Ja se zavi ne virujem: 

kolom igram, kolom pivam. 

Otud iđe moj divere: 

“Ajde kući, nevo naša, 

umrla je majka naša!" 

Ja s diverom dvoru odo. 

Kad sam prid dvor dolazila, 

kupaljkama govorila: 

“Ne kupajte vrilom vodom, 

da se nije utajila!" 

Nosiocim govorila: 

“Ne dižte je povr sebe, 

da je vijor ne ponese, 

da je dvoru ne donese!" 

A kopačim govorila: 

“Ne kopajte blizu plota, 

da se koca ne dokopa, 

da me mladu ne istuče! "9 
(Gmići kod Prozora u Rami) 


9, BEĆARAC, GANGA 


Bezbrojni su dvostihovi koje kazivači kazuju. Mnogi od njih 
pripadaju pučkoj književnosti, a mnogi nemaju estetsku funkciju. Pjevaju 
se kao ganga, bećarac, ojkalice, rera, natpjevavanja u raznim prigodama. 
Neki od dvostihova imaju iznimnu umjetničku i životnu funkciju. 


SELO MOJE, ALALIM TI PUTE 


Selo moje, alalim ti pute, 
živa bila, a ne došla u te. 
Ko se voli, taj se uzet ne će: 


"Marko Dragić, Tuj tunja, tu jabuka, Mala nakladna kuća Sveti Jure, Baška Voda, 


1995., str. 63. 

to će biti - ja i moje cvijeće. 


Ja se, dragi, zaljubila u te, 
pa ne mogu bez tebe minute. 


Ja malena, košulja šarena: 
svaka šara po tri momka vara. 


Ljubav, dragi, u srce se piše, 
ne na papir, jer se lako briše. 


Oj ljubavi rano započeta, 
ne mereš se zaboravit kleta. 


Nije, dragi, samo doviđenja: 
osta naša ljubav neriješena. 


Moja lola nosi crnu mašnu: 


ME KAK <. Ci6d 
žali našu ljubav nekadašnju. 


I Isti se dvostihovi izvode diljem Bosne i Hercegovine i Hrvatske. Navedeni su 
dvostihovi iz moje knjige Tuj tunja, tu jabuka, str. 75.-93. 

VJERSKA USMENA LIRIKA 


Vjersku usmenu liriku čine: molitvene pjesme, prenja, versificirane 
legende. Vjerski pisac i propovjednik Nikola Krajačević Sartorius (Sisak, 
1582. — Zagreb, 1653.) u svome djelu Szveti evangeliomi (Graz, 1651.) 
zagovarao je duhovne pjesme. 

Povijesni, arheološki, arhivski i drugi izvori svjedoče da su Hrvati 
pod utjecajem Rimljana već u VII. st. prihvatili kršćanstvo i europsku 
kulturu. Po Konstantinu VII. Porfirogenetu, Heraklije je iz Rima doveo 
svećenike i od njih proizveo biskupe, nadbiskupe, prezbitere i đakone 
koji su pokrstili Hrvate. Hrvatska vjerska usmena lirika može se pratiti 
od XIII. st. do naših dana. Te pjesme svjedoče o dubokoj religioznosti 
hrvatskoga katoličkog puka koji je svoju vjeru i običaje sačuvao kroz 
stoljeća i pod tuđinskom i pod nenarodnom vlašću. 

Budući se prema crkvenome učenju godišnje vrijeme dijeli na 
Advent, Božić, Korizmu, Uskrs i Vrijeme kroz godinu molitvene pjesme 
mogu se klasificirati na: 


a) Adventske i božićne. 
b) Korizmene i uskrsne. 
c) Svetačke. 


Toj klasifikaciji mogu se dodati: Molitvene pjesme Isusu, Molitvene 
pjesme Mariji, Jutarnje, Večernje, Obredne, Prigodne, Općinske 
(priporuke). e 


1. ADVENTSKI I BOŽIĆNI OBIČAJI I PJESME 


Riječ advent dolazi od lat. riječi adventus, što znači dolazak, 
dohod, početak. Slavljenje adventa, tj. pripremnog razdoblja pred Božić, 
potječe iz 4. stoljeća. Nedjelja koja je najbliža svetkovini Sv. Andrije 
prva je nedjelja adventa. Ponedjeljkom iza toga dana u crkvi počinju 


'" Marko Dragić, Duša tilu besidila (hrvatske pučke molitvene pjesme iz Bosne i 
Hercegovine) Mala nakladna kuća Sv. Jure, Baška Voda, 1997. 

zornice. Te svete mise započinju obično u šest sati ujutro. Na zornicama 
se molilo i pjevalo u čast Majke Marije. 

Koliko je do sada poznato hrvatska vjerska lirska pjesma Narodil 
nam se kralj nebeski seže u XIII. stoljeće. Ta se pjesma usmenom 
komunikacijom sačuvala do naših dana, kao i božićne pjesme: Bog se 
rodi u Vitliomi (XIV. st.) i Va se vrime godišća. (XV. st.). Povjesničar 
književnosti Slobodan Prosperov Novak ustvrdio je da je božićna pjesma 
U se (Zovo) vrime godišća prevedena s latinskog jezika In hoc anni 
circulo. 


Slavljenje adventa potječe iz 4. stoljeća. Podrijetlo je riječi 
advent od lat. riječi adventus, -us, m. što znači dolazak, dohod, početak. 
Advent se sastoji od četiri nedjelje koje prethode Božiću a simboliziraju 
četiri tisućljeća od stvaranja svijeta do dolaska Isusa Krista. Nedjelja koja 
je najbliža svetkovini Sv. Andrije '** prva je nedjelja Adventa (Došašća). 
Advent je vrijeme posta, molitve i svekolike priprave za doček Božića. 
Od dana sv. Andrije prestaju svadbe, a o tomu svjedoči i izreka zapadno- 
hercegovačkih Hrvata: Sveti Andrija svadbi zavezanija. To je dan kad su 
djevojke običavale nagađati o budućem ženiku i uopće o budućnosti. Do 
II. svjetskog rata, brak se sklapao isključivo u crkvi, pa se i vrijeme za 
vjenčanje biralo prema crkvenom kalendaru. Crkva nije odobravala 
sklapanje braka u adventu i za vrijeme korizme. Iznimno se i tada moglo 
obaviti vjenčanje, ali u tom slučaju nije bilo pira — fešte. '* U 


"5 Kombol — Novak, Hrvatska književnost do narodnog preporoda, Školska knjiga, 
Zagreb, 1996., str. 29. 

"Sveti Andrija je brat Šimuna Petra. Bio je ribar u Betsaidu u Galileji i jedan od 
prvih Kristovih učenika. Prema predaji, kad su se apostoli razilazili i kad je svima 
određen jedan dio svijeta gdje će propovijedati Kristovu vjeru, Andriji su dodijeljeni 
sjeverni krajevi sve do današnje Ukrajine. Obratio je velik broj ljudi na kršćanstvo te se 
rimski upravitelj Patrasa u Grčkoj poplašio narodnoga ustanka. Naredio je da se uhvati 
Andrija i dadne svakakvim mukama. Na koncu ga je pribio na križ koji je po nekima bio 
u obliku znaka X. Jedan je od glavnih zaštitnika Škotske. Leksikon ikonografije, 
liturgike i simbolike zapadnog kršćanstva i Uvod u ikonologiju Radovana Ivančevića, 
priredio Anđelko Badurina, Kršćanska sadašnjost, Zagreb 1990, str. 114. 

U poljičkoj je tradiciji izreka: Sveti Andrija kroji kabanice ( red je zagrnit kabanice jer 
striže za ušima bura i led). Frano Ivanišević, Poljica, narodni život i običaji, reprint 
izdanja JAZU iz 1906. i neobjavljena građa, Književni krug Split, Split, 1987., str. 457. 
"5 Kristina Babić zapisala je 2008. godine u Turjacima. Kazala joj je Anđelka 
Kovačević rođ. 1948, djev. Budimir. Rkp. FF Split, 2008., E. 

Lašvanskoj dolini, također, nije bilo vjenčanja, ali ako bi se neko 
vjenčanje moralo obaviti, bilo je bez svirke i slavlja. '%* 

U vareškom kraju, primjerice, na Dan sv. Andrije održavala se 
Zavezanija ili Andrijinsko sijelo nakon kojeg su se zaustavljale sve slave 
preko cijeloga adventa do Božića. ,,Zavezati“ je značilo prestati sa 
zabavom i igrom. Djevojke su tada obično pjevale: Sveta Kato rastavi me 
s majkom / Da ne čekam ćelavog Andrije. Pošto se kroz Zavezanije do 
Božića nisu svadbe pravile jer je svako slavlje bilo zabranjeno pravile bi 
se prosidbe, dogovori i svadbe od Svete Kate do Svetog Andrije. Običaj 
je bio u Varešu da mladić, na upoznavanju s djevojčinim roditeljima a u 
doba prije adventa, od budućih punice i punca dobije paprenik!*" koji 
ponese svojoj kući. 

U Benićima kod Vareša, Zavezanija se proslavljala svakoga 30. 
studenoga kolom i šaljivim igrama s početkom u podne. Tada se kolo 
igralo obično u nanulama pa čak i po snijegu. Trebalo se iskolati'** da 
bude dosta za mjesec dana. Igre su trajale sve do ponoći kada su crkvena 
zvona označavala prestanak zabave 1 svi su bez pogovora išli kućama jer 
je počeo Advent, i sutradan se ujutro u pet sati išlo na ranu misu 
Zornicu. 

U adventu se nije pjevalo ni igralo, niti se «gizdalo». Iznimka je 
bio blagdan Bezgrješnoga začeća Blažene Djevice Marije (8. prosinca). 
U dugim zimskim noćima djevojke 1 žene su se skupljale na sijelima 
(prelima) i čijale perje, vezle (u Slavoniji) vlačile i prele vunu, krojile 
rute'* (u Bosni) i pripovijedale, a muškarci su igrali prstena i kartali. 

Običaj je bio u stara vremena da se kroz Advent, a s početkom na 
Svetog Andriju, pale svijeće na prozorima i to je bio znak da su 
Zavezanije počele. To je bio i znak da se ide na sijela kod ,,prijatelja“ na 
kojima se obično igrale igre kao na pr.: igra prstena u kojoj se prsten 
sakrije u jednu vunenu čarapu i onda se traži, tko nađe dobije nagradu. 
Zavezanije podsjećaju i na poklade samo što nema toliko raskoši. Ovo 
sijelo je posebno odgovaralo djevojkama koje su pričale o momcima i 





'* Ivana Valenta zapisala je 2008. godine. Kazala joj je njezina baka, Ivka Sekić. 
Rođena je 1936. godine u selu Pećine, blizu Novog Travnika, u Bosni. Sada živi u selu 
Rankovići u Novom Travniku. Rkp. FF Split, E 2008., str. 535. 

'# Paprenik — vrst kolača pripravljenog u kalupu. 

'% Iskolati — naigrati kola. 

O Rami i Bosni se sedamdesetih godina 20. st. rezala stara odjeća te se kasnije 
pomiješana sa sintetikom tkala i tako su nastajale ponjave koje su služile kao 
«prostirka» (kao današnji tepisi). 

savjetovale se i dogovarale koja će što pokloniti svom momku.!*“ U 
požeškom kraju je običaj, u vrijeme Došašća, novcem, hranom, obućom, 
odjećom, ogrjevom pomagati i darivati one kojima je pomoć potrebita. 
Taj dar naziva se božićnicom.!?! 

Ponedjeljkom iza toga dana u crkvi počinju zornice. Te svete mise 
započinju obično u šest sati ujutro. Na zornicama se molilo i pjevalo u 
čast Majke Marije. Zora je simbol Kristova dolaska, a znakom je i 
Kristove prolivene krvi kojom je nadvladan grijeh i ostvaren vječni 
spas. "> 

Došašće karakterizira pokora i priprava te radosno iščekivanje 
Gospodinova dolaska. Čitanja su u crkvama usredotočena “na mesijanska 
proročanstva Ivana Krstitelja i Izaije te na odlomke iz evanđelja koji 
prikazuju i opisuju Isusa kao ispunjenje tih proročanstava". !'?* Svećenici 
u tom razdoblju nose ljubičaste misnice, a na treću nedjelju mogu 
upotrijebiti i ružičaste misnice čime se još više naglašava pokora. U 
zadnjem se tjednu liturgija usmjerava na Kristovo rođenje, a posebno se 
naglašava uloga Majke Kristove. !** 

U narodu se treća nedjelja prije Božića naziva Ditići, Djetići, 
Ditinci. Stariji tada prijete djeci pa ih djeca, da ih udobrovolje, daruju. 

U kajkavskoj je Hrvatskoj pučki naziv za taj dan Barbarinje. Na 
Dan svete Barbare (4. prosinca) sijala se pšenica. U adventsko vrijeme 
darivala su se dobra, a kažnjavala loša djeca. U Slavoniji se običavalo da 
na taj dan jedno čeljade ogrnuto plahtom do zemlje i sa šipkom u jednoj 
ruci a torbicom s darovima u drugoj ruci ide u one domove u kojima je 
bilo male djece. Ta bi osoba predstavljala Sv. Barbaru koja bi dobru 
djecu nagrađivala jabukama i orasima, a lošu bi djecu išibala. 

Versificirana legenda o divojci Barbari pripovijeda kako je ona, 
šetajući, govorila da bi, kad se kralja ne bi bojala, od dragoga kamena 
crkvu izgradila. Kraljeve sluge su je uhvatili. Kralj ju je utamničio. 
Nakon godinu dana stražari su išli pogledati Barbaru divojku. Našli su 
Barbarine kosti i na kostima golubicu bijelu. Barbara se u nebo prošetala. 





* Zapisala je Katarina Pejčinović u kolovozu 2007 godine od Serafine Pejčinović (rođ. 
1912. g). Rkp. FF Mostar, D 68, 2007., str. 55. 

*! Ivani Đimoti 2008. godine u Ljeskovici kod Požege kazao je Ivan Đimoti (rođ. 1929. 
£.). Rkp. FF Mostar, 2008., sv. 30, str. 9. 

** Leksikon ikonografije, liturgike i simbolike zapadnog kršćanstva i Uvod u ikonologi- 
ju Radovana Ivančevića, priredio Anđelko Badurina, Kršćanska sadašnjost, Zagreb, 
1990., str. 593. 

* Suvremena katolička enciklopedija, A — E, priredili Michael Glazier i Monika K. 
Helwing, Slobodna Dalmacija, Split, 2005., str. 223. 

* Isto, str. 223. 

Šetala se Barbara divojka 

Gore dole po širokom polju, 

Šetjuć mi je rečku govorila: 

“Da bi mi se kralja ne bojati, 

Bi si dala cirkvu zazidati. 

Cirkva bila b' z dragoga kamena, 

Turen bil bi iz samoga zlata. 

Saki dan bi k maše došetala, 

Po talera na oltar metala, 

Po dva, po tri bogcem razdeljala. *" 

To začuli slugi i dvorjani, 

Povedali kralju i kraljici; 

Vulovili Barbaru divojku, 

Vergli su ju vu tamnu tamnicu. 

Nutre budi oko leto dana. 

Zminulo je oko leto dana. 

Išli gledat Barbare divojke; 

Nesu našli Barbare divojke, 

Neg su našli Barbarine kosti, 

Na kosti je bela golubica. 

A nek mi je Barbarne srdašce, 

I nek mi je Barbarna dušica. 

Barbara se v nebo prošetala. 
(Hlašćina kraj Zagreba) 


195 


Od Svete Barbare do Božića je dvadeset dva dana. Radost dolaska 
Božića ogleda se i u barbarinjskim pjesmama. Sv. Barbara je lijepa, a još 
je ljepša Marija koja je Isusa rodila. Barbara je zibala — tog maloga 
našega Isusa: 


Lijepa je sveta Barbara, 
A još je ljepša Marija, 
Koja je Isusa rodila. 
Barbara ga je zibala. 
Zibli ga, zibli, Barbara, 
Nek se ga zipka nazible, 


' Krešimir Mlač, nav. dj. str. 116.-117. 

Nek se ga ljudi naglede, 
Tog maloga našega Isusa!'"?* 
(Mraclin u Turopolju) 


U primorskim krajevima posebno se štovao zaštitnik pomoraca 

Sveti Nikola (6. prosinca). U narodu se taj svetac zove sv. Mikola ili sv. 

Mikula ili sv. Miko. U Splitu se vjerovalo da sv. Mikola bogatima donosi 
darove. 

I u lirskim pjesmama o sv. Nikoli lajtmotiv je rođenje Spasitelja. 

Dok sv. Mikula tvrdo spava, njemu dolazi anđeo, budi ga, šalje u šumicu 

da odsiječe jelvicu i napravi zipčicu jer će Marija roditi našega Spasitelja. 


Sveti Mikula tvrdo spi, 
K njemu angel doleti. 
“Ustaj, ustaj, Mikula, 
Pa ti ajde v šumicu 
I odseci jelvicu 
I napravi zipčicu. 
Roditi će Marija 
Našega Spasitelja, 
Moramo se pripravit 
Spasitelja pozdravit. 
(Siingel kod Mrkopolja) 


,197 


U zajedničkim (općinskim) molitvama Hrvati se preporučuju sv. 
Nikoli, primjerice, u Rami: 


Svetom Nikoli putniku, / za naše putnike i bolesnike koji putuju / 
da zdravo kući dolaze /koji boluju, da im Bog / dadne lašćinu. '* 


Na Murteru se posebno slavio blagdan Svetog Nikole. Tog bi se 
dana održala procesija koja bi krenula iz župne crkve prema Hramini 
kako bi se uzeo kip sv. Nikole, postavljen u kapelici na uglu Malina, i 
prenio u crkvu Sv. Mihovila. Na blagdan Bezgrješnog začeća, također u 


"sto, str. 117. 

"7 Isto, str. 117. 

" Mirjana Ćališ zapisala je u ožujku 2008. po kazivanju Lilje Zadrić, djev. Kuraja, 
1972, Gmići, čula od svoje bake Anđe Kuraja, 1906, Borovnica. Rkp. FF Mostar, 2008., 
D str. 23. (Lašćina — olakšanje) 

procesiji, kip sv. Nikole vraćao se natrag, na svoje mjesto, u kapelicu na 
Hramini. Izuzeće Bogorodice od istočnoga grijeha smatra se 
povlasticom i zahtjevom časti buduće Kristove majke. Kult Marijina 
bezgrješnoga začeća dobio je punu papinsku potvrdu 1477. godine. 
Zapovjednim je blagdanom od 1644. g. u Španjolskoj, a od 1708. g. u 
općoj Crkvi. Slavi se 8. prosinca. 

U ikonografiji istočne crkve (u početku i zapadne) bezgrješno 
začeće izražava se poljupcem Bogorodičinih roditelja Zaharija i Ane, u 
susretu na Zlatnim vratima. Blažena Djevica Marija u otajstvu Božića uz 
malog Isusa ima glavnu ulogu. Zato joj pučka pobožnost u doba Došašća 
posvećuje osobito štovanje, koje se na poseban način odražava u 
zornicama, ranim jutarnjim misama na čast Majci Božjoj. 

U narodnoj je percepciji Divica Marija vezak vezla u bašči pod 
žutom narančom. Njojzi je dolazio stari svećeniče koji je obećao 
pobrinuti se o njoj te joj je našao pobožnog zaručnika koji je stidljiv od 
svake divojke. Marija je vezak odložila, otvorila dva nebeska oka, a 
njemu je tio besidila: “Srce moje samo Bogu leti, / udaja mi nije na 
pameti. Starac je otišao, a Jozip se javio. I vinčaše se dva ljiljana bila, / 
čista, lipša, draža od anđela: 


Vezak vezla Divica Marija, 

baš u bašči pod žutom narančom. 
K njoj dolazi stari svećeniče, 

pa je njojzi tio besidio: 

“Dite moje, Divice Marijo, 
obećao sam s tobom pobrinuti, 
pa ti evo nađe zaručnika. 
Pobožan je kao patrijar, 
stidljiv je od svake divojke. * 
Marija je vezak odložila, 
otvorila dva nebeska oka, 
pa je njemu tio besidila: 
“Srce moje samo Bogu leti, 
udaja mi nije na pameti. * 
Starac ode, a Jozip se javi: 
“Sestro moja, Divice Marijo, 


, 


"Ivona Tolić zapisala je na Murteru 2008. godine. Kazala joj je Ivanica Mudronja, 
Murter, (rođ. 1928.). Rkp. FF Split, 2008., E. 


135 


vele meni da se s tobom ženim. * 
Marija mu puna sriće vrati: 

“O Jozipe, brate ko od majke, 
nu milosti Boga velikoga 

ija sam se njemu povirila, 

da Divicom vik ću vikovati. 

Eto sada on nas sastavijo, 

da bi mogli po volji Božanskoj 
u ljubavi živit divičanskoj. 

I vinčaše se dva ljiljana bila, 
čista, lipša, draža od anđela. 
Amen.?" 

(Bukovica kraj Tomislavgrada) 


Nekoliko je stilskih figura u navedenoj pjesmi, primjerice: 
aliteracija — Vezak vezla divica Marija; asonancija — divicom vik ću 
vikovati; epiteti — žutom narančom, stari svećeniče, dva nebeska oka, dva 
ljiljana bila; usporedba — čista, lipša, draža od anđela; simbol — ljiljani 
bijeli; metafora — dva ljiljana bila. 


Na blagdan Svete Lucije (13. prosinca) sije se pšenica za božićnu 
svijeću. U Splitu se vjerovalo da sv. Lucija donosi darove siromašnima. 
U hrvatskom Zagorju pučki je naziv za taj dan Lucinje. 


Materice, Majke nebeske obilježavaju se druge nedjelje prije 
Božića. Muškarci tada ucjenjuju djevojke i žene i traže otkup. Majke 
darivaju djecu. U Dugobabama kod Splita djeca bi, šaleći se, pripremila 
konop i prijetila majci da će je objesiti ako se ne iskupi. Majka bi se 
iskupljivala tako što bi djeci dala slatkiše i voće. Isto su djeca činila 
očevima nedjelju dana kasnije na Očiće.“"' U nekim mjestima Bosne i 
Hercegovine (primjerice Stolac i Vitez) taj dan karakteriziraju maskirni 
ophodi. 





*% Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, Matica hrvatska 
i HKD Napredak, Sarajevo, 2006., str. 294-295. 

* U Splitu 2006. g. zapisao Marijan Buljan, a kazala mu je njegova baka Marica 
Vučica (rođ. 1935. g. u Dugobabama, a 1951. g. preselila se u Split). Rkp. FF Split, 
2006., sv. 36, str. 4. 

Očići, Oci, Oci nebeski obilježavaju se nedjelju dana prije Božića. 
Djeca, djevojke i žene traže od muškaraca da se otkupe. Ujutro rano 
urane da oca uhvate u postelji te ga zavežu kako bi se morao otkupiti 
(ciniti, darovati).*“? 


Sveti Toma (21. prosinca) bio je jedan od Kristovih učenika. Često 
se naziva nevjerni Toma jer nije htio vjerovati u Kristovo uskrsnuće dok 
se ne uvjeri svojim očima i rukama. Prema predaji nije vjerovao ni u 
Marijino uznesenje na nebo. Krist je uvjerio Tomu da se uvjeri 
pozivajući ga da stavi svoju ruku u njegov bok, a Marija ga je uvjerila 
bacivši mu s neba svoj pojas. Međutim, Toma je bio hrabar. Kada se 
Krist htio vratiti u Judeju, usprkos pogibeljnim prijetnjama Židova, Toma 
je pozvao ostale učenike da krenu i umru s Kristom. Prema predaji Toma 
je do Indije širio Kristovo evanđelje i ondje utemeljio Kristovu crkvu. 
Indijski je kralj dao Tomi mnoštvo novaca da sebi sagradi palaču, ali je 
on sav novac podijelio siromasima. To je naljutilo kralja te odluči osvetiti 
se Tomi. Ubrzo je umro kraljev brat Gad. Kad je došao u nebo anđeli su 
ga upitali gdje bi htio živjeti, a on je prstom pokazao na veličanstvenu 
palaču koja je ondje stajala. Anđeli su ga od toga odvratili rekavši mu da 
je palaču sagradio neki kršćanin za njegova brata Gondofora. Kad se Gad 
ukazao bratu Gondoforu i to mu rekao, kralj je Tomu oslobodio. Tada je 
Toma kralju «protumačio kako se vjerom i ljubavlju na ovom svijetu 
skuplja veliko blago na nebesima». 

Sv. Toma označava početak prvih božićnih blagdana. Tada se ide 
na ispovijed 1 pričest te se kolje ono što je pripravljeno za Božić. U 
Merolinu u Slavoniji se na taj dan blagoslivljaju božićne svijeće.“ Do 
toga blagdana, u Rujanima kod Livna, svatko se morao vratiti doma pa 
ma gdje bio.“ 

Do svetog Tome trebaju svi godišnji poslovi biti dovršeni, a o 
tomu svjedoči i izreka: Sveti Toma, dotraj mi sve doma.?“* U narodu je, 
primjerice u Kučinama kod Splita, i danas poznata izreka Sveti Toma, 





** Zapisala je u Slivnu 2006. g. Antonija Vuletić, a kazali su joj Mila Krivić (rođ. 1916. 
£.) i Milan Vuletić (rođ. 1954. g.). Rkp. FF Split, 2006., sv. 75, str. 11.-12. 

“Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, priredio Anđelko Badurina, = Kršćanska sadašnjost, Zagreb, 
1990., str. 567-568. 

"U Merolinu u Slavoniji 2006. g. zabilježila Stjepanka Čikeš. Rkp. FF Split, 2006., sv. 
115, str. 3.-7. 

*5 U lipnju 2007. g. zapisao je Ante Jureta u Rujanima kod Livna, a kazala mu je Mira 
Jureta (djev. Barun, rođ. 1941. g). Rkp. FF Mostar, 2007., sv. 50, str. 1. 

2% Jerko Suton, Vjerski život i običaji Zapadne Hercegovine, Mostar, 1968., str. 126. 

ubij prasca doma. Na taj dan domaćice počinju pripravljati razne vrste 
peciva i kruha. U Bosni je, primjerice, svojevrsno natjecanje tko će bolji 
kruh pripraviti, a ondje se sv. Toma zove milivosija, kruvar, kruvokriž. 
Božićna se peciva i kruhovi pomoću tijesta ukrašavaju motivima križa, 
ptičica, klasa, janjeta, bačve, djeteta u kolijevci i sl. U Bosni se ukrašava 
križem, krunicom, fildžanom, čašom, vilicom, ključem i td. Višestruki su 
nazivi za božićni kruh: božićnjak, božićnica (Žumberak, Bosna), 
česnica/časnica (Bosna i Hercegovina), badnjak, badnjača (Vojvodina, 
Slavonija), koleda, koladek (Hrvatsko Zagorje), križnica, krsnica 
(Bosna), /uk, ljetnica, litnjak (južna Dalmacija), čurek, kićenjak, šareni 
kolač, bogatica, žitnica, božićni somun, božićna pogača (Bosna i 
Hercegovina), bravarica (Dalmacija). U Bosni i Hercegovini domaćice 
spremaju kovrtanj i srićicu za pastire i obrede s ovcama. U Zapadnoj 
Hrvatskoj pripravlja se krušnica u koju se utiskuje svakoga žita i klip 
kukuruza, a što ima panspermijski karakter. U Žumberku i Slavoniji 
pripravljao se kruh za stoku i pčele, a zvao se: volarica, konjarica, 
ovčarica, čelarica, zdravlje i td.?“" 

Žene su prije, a 1 sada to neke rade, na blagdan sv. Tome, 
isijavale brašno za božićne kruhove koji se uvijek ranije prave. Napeče ih 
se dovoljno za sve dane Božića jer nema nikakvog kuhanja u božićne 
dane. Žene bi ih prije naredale po nekoliko u ostavama. Od kolača prave 
se vitice, kovrtnji. To su okrugla peciva, zanimljiva su djeci koja ih vole 
nabadati na prste. Djeci su se pravile tzv. ptice koje su im se davale kao 
poklon. I uz taj dan se vezuje proricanja o budućem mladoženji.““? 

Dan prije Badnjaka u narodu je poznat kao Tuci dan, Tuči dan, 
Tusti dan. Kao i na Dan sv. Tome kolje se ono što je spremljeno za 
Božić. Ponegdje se taj dan naziva Kokošji badnjak. 





27 Milovan Gavazzi, Godina dana hrvatskih narodnih običaja, HI izdanje, Hrvatski 
Sabor kulture, Zagreb, 1991., str. 125-126. 

*%* Gordani Vujica 5. srpnja 2007. godine kazao je u Drežnici kod Kreševa Marko 
Đerek (rođ. 1936., selo Drežnice, Kreševo). Rkp. FF Split, 2007., D 69, str. 33. 

** Vidi: Poslovice, zagonetke i govornički oblici, priredio Josip Kekez, MH, SHK, 
Zagreb, 1996., str. 301-302. 

BADNJAK 


U folklornom smislu Badnjak je najbogatiji i najraznovrsniji dan u 
kršćanskoj tradicijskoj kulturi. Karakteriziraju ga priprava hrane za Bo- 
žić; škropljenje blagoslovljenom vodom: ukućana, domova, štala, stoke, 
dvorova, njiva, voćnjaka, maslinika, vrtova, pčelinjaka, badnjaka; kićenje 
zelenilom, najčešće bršljanovim i lovorovim grančicama: domova, štala, 
dvorova, njiva, voćnjaka, maslinika, vrtova, pčelinjaka, badnjaka; 
groblja; badnje pucanje; badnji krjesovi; slama; posipanje žitom badnjaka 
i onoga koji ga unosi '“; božićne svijeće; božićni bor; božićne jaslice; 
badnji post i badnja večera; večernja molitva; čekanje polnoćke; badnje 
koledanje; badnji ophodi; čestitanje; badnje zdravice. 

Dakle, iznimno je važno škropljenje blagoslovljenom vodom, jer je 
blagoslovljena voda prvi sakramental kojemu se davala najveća zaštitna 
uloga protiv demonskih sila. Škropljenje je obred kojim svećenik ili 
biskup škropilom, a domaćin, domaćica ili drugi tko od ukućana 
grančicom — na primjer, hrasta, bora ili jele — prskaju blagoslovljenom 
vodom osobe, stvari, domove, štale, dvorišta, vrtove 1 sl. s namjerom da 
se očiste i da se od njih odagnaju demoni. Obred je drevnoga postanja i 
nalazi se u mnogim religijama (lustracija). 

U kršćanskoj civilizaciji obred škropljenja u sakramentu krsta 
postoji od samih početaka. Osim sakramenta krsta u Katoličku crkvu 
obred je uveden preko galikanske Crkve u 15. stoljeću. “'' Radi toga 
sinoda ju je 1688. godine predvidjela za sve nedjelje. Po “ondašnjem 
teološkom poimanju vjernici su imali trostruku korist od škropljenja 
blagoslovljenom vodom ako se upotrebljavala popraćena pravom vjerom 
u Boga i uvjerenjem da će Bog dati svoju pomoć zbog vjere svoje Crkve, 
koja ju blagoslivlja i daje na korištenje svojim vjernicima.? Prva je korist 
što se vjernici čiste od lakih grijeha. Druga je korist od škropljenja ta što 
je od poškropljenih mjesta bježao đavao sa svojim djelima. Treća je 
korist stvarna i propicijatorna jer po blagoslovljenoj vodi bolesnici 
primaju zdravlje; ozdravljuju i živine, a zemlja postaje plodnijom. Prema 
navedenoj sinodi svećenici su pozivali narod da je koriste svakoga jutra i 





2 Vidi: Marko Dragić, Drvo badnjak u kršćanskoj tradicijskoj kulturi, Crkva u svijetu 
br. 1 (1-196), Katolički bogoslovni fakultet Sveučilišta u Splitu, Split, 2008., str. 67-91. 
*! Leksikon ikonografije, liturgike i simbolike zapadnog kršćanstva i Uvod u 
ikonologiju Radovana Ivančevića, priredio Anđelko Badurina, Kršćanska sadašnjost, 
Zagreb, 1990., str. 560); Usp. Marko Dragić, Sveta tri kralja u hrvatskoj tradiciji. Crkva 
u svijetu, br. 1, 1-192. Split, 2007., str. 98-101. 

večeri kako bi Sotona ostao daleko, a majkama je savjetovano da škrope 
djecu kako im ništa ne bi naškodilo.?'? 

Od Badnjega jutra do odlaska na polnoćku u središtu je zbivanja 
drvo badnjak. Paljenje badnjaka spominje biskup Martin iz Bracare u 
Španjolskoj (umro 580. godine). Od davnina su badnjak palili drevni 
Rimljani, južnoslavenski narodi, te Englezi, Francuzi, Nijemci, Portu- 
galci, Letonci i dr. 

Najstariji spomen paljenja badnjaka kod Hrvata nalazi se u 
dubrovačkom Statutu Liber statutorum ciuitatis Ragussi iz 1272. godine, 
a spominje pomorce koji na Badnjak donose i u vatru polažu panj te bi za 
to bili nagrađeni. 

Kod gradišćanskih Hrvata badnjak se spominje već u 16. stoljeću. 
U drugoj polovici 17. st. lochan Weichard Walvasor spominje paljenje 1 
darivanje hranom badnjaka u Istri. 


*!2 Fra Luka Tomašević, Između zemlje i neba, (Vjera i moral u životu kršćana Sinjske 
krajine u 18. stoljeću) Knjižnica “Gospa Sinjska" knjiga br. 6, Sinj 2000, str. 131. 

Mnogobrojne su sličnosti katoličkih i pravoslavnih narodnih 
običaja:“!? 





25 V, S. Karadžić 1852. godine napisao je: Kod Srba pravoslavaca badnjak je sirova 
cerova glavnja što se uoči Božića loži na vatru. Moraju biti dva do tri badnjaka i 
moraju se usjeći na Badnji dan prije sunca. Badnje drvo se najprije pospe žitom uz 
riječi «Dobro jutro i čestit ti Badnji dan», te se sječe samo s jedne strane, a s druge se 
zasječe samo jednom. Po nekim mjestima vršak od badnjaka korišten je umjesto 
vatralja, dokle god položajnik u kuću ne dođe, pa onda domaćica na njega sveže 
povjesmo i baci ga pod strehu. Uvečer domaćin unosi badnjake u kuću govoreći: 
«Dobro veče i čestit vam badnji dan., a pri tome ga neki muškarac iz kuće pospe žitom i 
govori: «Dao ti Bog sretnji i čestiti.» Kad se badnjak stavi na vatru, pomakne se tri puta 
unaprijed, a kad pregori gornji kraj se dočeka u rukavicama pa se obnosio oko košinca i 
po tom ugasi te ostavljao na kakvu mladu šljivu ili jabuku. U Risnu se badnjaci kićeni 
lovorikom, u Crmnici onaj koji je unosio badnjake nazdravljao ih je milojkim vinom i 
pošto se napije, napoji i badnjake (polije ih vinom). U Hercegovini gdje su velike kuće 
badnjake je dovlačilo šest ili osam volova, te ih tjerali da prođu kroz kuću, a badnjake 
su ostavljali u kući. Srpski rječnik, istumačen njemačkijem i latinskijem riječima, skupio 
ga i na svijet izdao Vuk Stef. Karadžić, (1852) u Beču u štampariji jermenskoga 
namastira. str. 11-12. Pravoslavci za badnjake koriste drvo cera, a ako nema toga drveta 
onda se koristi drvo hrasta, graba ili kojeg drugog tvrdoga drveta. Cerovo drvo 
simbolizira drvo kojim se novorođeni Isus grijao u pećini, kao i drvo na kojemu je Isus 
razapet bio. U novije vrijeme u urbanim sredinama pravoslavci na tržnicama kupuju 
grane cera jer s toga drveta ne opada lišće i koriste ih za badnjake. Domaćin kuće, 
najčešće djed, sa svojim unukom ili unucima u ranu zoru ide usjeći badnjak i pri tome 
nosi kolač koji je domaćica specijalno za tu priliku pripravila, koristeći se lučom 
zapaljenim u posudi koju bočno vrti u krug i tako osvjetljava put. (Tako se nekoć išlo na 
sijela i svadbe.) U nekim mjestima pri dolasku u šumu domaćin i unuci koji su s njim 
prekrste se, razlome kolač i po komad pojedu, a ostatak kolača ostave na panj 
usječenoga badnjaka da ga životinje pojedu. Badnjak od cera zove se veseljak. Kad se 
dođe do drva koje će se usjeći za badnjak okrene se prema istoku drveta i tri puta 
prekrsti i pri tome se drvo posipa pšenicom te rekne: Dobro jutro badnjače, naš stari 
rođače. Dobro nam došao, u kuću ušao. 

Drvo se siječe s njegove istočne strane, a sjekirom se zasijeca tri puta. Pri tome se 
odsiječe debela trijeska koju će unuk ponijeti baki da taj komad drveta (iverka, iver) 
blagoslovi. Vjerovalo se da će kajmak biti onoliko debeo koliko je debeo iver. Tim 
iverom se ukrašavala česnica koju domaćica priprema okrenuta prema istoku. Iverom 
umočenim u tijesto za česnicu domaćica, također, okrenuta prema istoku na zidu tri puta 
napravi krst. Česnica je tradicionalna pogača u koju se stavlja novčić. 

Domaćin donese badnjak pred kuću, a domaćica ga posipa pšenicom. U nekim 
mjestima pri tome i domaćin domaćicu posipa pšenicom. Domaćin uvečer presječe 
badnjak na tri dijela i unosi ih u kuću te ih u dnevnom boravku složi po debljini. Dok se 
badnjaci unose u kuću netko od ukućana ih posipa pšenicom. Domaćica ih ukrasi 
mahovinom, grančicama cera s lišćem, ukrasnim trakama i sl. te ih polijeva vinom. 
Vino simbolizira Hristovu krv. Tri su se badnjaka stavljala u vatru na Badnju večer, a 
dva na Božić. Također su se čuvali badnjaci za Mali Božić (Pravoslavnu Novu godinu). 

Domaćin vinom polijeva badnjake 





U novije vrijeme domaćin na štednjak po debljini s desna na lijevo poslaže badnjake 
koji su prethodno bili poslagani u dnevnom boravku. Domaćica ljubi badnjake i svaki 
put se prekrsti. Nakon toga domaćin stavlja badnjake u štednjak. Netko od ukućana 
otvara štednjak te raspiruje vatru, te uz iskrice od badnjaka izražavaju želje u 
nadolazećoj godini. (Na pr. da bude janjaca, jaradi, novaca, koliko iskri.) Badnjak se 
najprije čestita domaćinu riječima O domaćine Hristos se rodi, a domaćin odgovara Bog 
ti pomogo. Zatim se čestita drugim ukućanima uz riječi: Mir Božji, Hristos se rodi, / 
Poklanjam se Hristu / i Hristovom carstvu, / od sada do vijeka. Tu čestitku ukućani 
izgovaraju ljubeći se. Čestitanje narod naziva mirobožanje. U novije vrijeme u nekim 
mjestima pripravlja se središnji mjesni Badnjak. Siječe ga kum Badnjaka odjeven u 
narodnu nošnju, a prevozi se do trga uz pratnju automobila. Paljenje badnjaka na 
otvorenom narod naziva Badnje krijesnice. Pravoslavci, također, za Badnjak poste. 
Pripravljaju se posna jela: grah (najčešće bijeli), pogača, riba, posna pita. BN TV, 4. 
siječnja 2007. 23 h; BN TV 6. siječnja 2007. 15.; RTS 6. siječnja 2007. 13 h.; HTV 
Dnevnik 6. siječnja 19.40. 

BOŽIĆ 


Božić u narodu označava početak nove godine. Božiću se raduju i 
mladi i stari, i bogati i siromašni. Nakon polnoćke rodbina susjedi i 
prijatelji se božićaju ili mirobože. Za obiteljskim ručkom pale se božićne 
svijeće koje su postavljene u pšenicu posijanu u zdjelu na Dan sv. Lucije. 
Tradicionalna je hrvatska katolička čestitka Na dobro vam došo Božić, 
Sveto porođenje Isusovo, a odgovara se / s tobom Bog dao zajedno. 
Darivanje je, također, stara narodna tradicija. U minulim je vremenima 
najčešći dar bio crvena jabuka. Za Božić se novcem, odjećom, obućom, 
ogrjevom, hranom darivaju siromašni, bolesni, nemoćni i uopće oni 
kojima je pomoć potrebna. Taj se dar naziva božićnica. Na taj su se dan 
ukućani prisjećali svojih najmilijih koji nisu među njima pa bi se radi 
toga isplakali. 

Sjemenje, božićni kruh, jabuka, pšenica posijana u posudu na Dan 
sv. Lucije, zeleni bor, zelene grančice: masline, božikovine, kadulje, 
lovora, borovice koje su se stavljale iznad ulaznih kućnih vrata i kitili 
domovi i štale simboliziraju želju za blagostanjem u nadolazećoj godini, 
a zelenilo, po narodnom vjerovanju, odgoni demonske sile. Podrijetlo je 
takvih običaja u novogodišnjim okićenim granama, strenama“!* koje su 
drevni Rimljani davali najbližima za dar. 

Jaslice svojom jednostavnošću približavaju vjernicima događaj 
Božića, rođenja Isusova. Od 17. st. u srednjoeuropskim crkvama su se 
počele izrađivati jaslice, a u kućnoj su izradi prisutne dvjestotinjak 
godina. U Zagorju su najstariji primjeri jaslica u Hrvatskoj.?'? 

Blagdanskim raspoloženjem i prigodnim pjesmama“'* izražava se 
radost što se po Isusovu rođenju očitovala dobrota Boga, našega 
Spasitelja, i njegova ljubav prema ljudima. 


* Lat. strena, -ae, f. — znači znamenje, kob, dar o Novoj godini. Latinsko hrvatski ili 
srpski rječnik, pri. Veljko Gortan, sedmo izdanje, Školska knjiga, Zagreb 1979, str. 251. 
2? Josip Barlek, Hrana, 02. 10. 2002., http://www.cursor.hr/ 

*'* Usp. npr.: Vladoje Bersa, Zbirka narodnih popievaka, HAZU, Zagreb 1944; Vlatko 
Pavletić, Zlatna knjiga hrvatskog pjesništva, Matica hrvatska, Zagreb 1971.; Izbor iz 
religioznog stvaralaštva — neke stare molitve, Hutovo, priredio Ivica Puljić, Mostar 
1994.; Fra Kamilo Milas, Neki vjerski običaji, u: Župa Tihaljina, Sveta baština, Duvno 
1989.; Botica, Stipe, Biblija i hrvatska kulturna tradicija, Vl. nakl., Zagreb, 1995.; 
Botica, Stipe, Hrvatska usmenoknjiževna čitanka, Školska knjiga, Zagreb, 1995.; Petar 
Gudelj, Hrvatska pučka molitvena pjesma, u: Marko Dragić, Duša tilu besidila, 
hrvatske pučke molitvene pjesme iz Bosne i Hercegovine, Mala Nakladna kuća Sv. Jure, 
Baška Voda 1997.; Molitvice (nabožne pjesme u selu Kijevu) Ante Jurić Arambašić, 
Župni ured Kijevo, Zagreb 2001. 

Značajke jezika božićnih lirskih pjesama su: emocionalnost, 
simboličnost, slikovitost i konkretnost. Narodni pjevač slika porođenje 
Isusovo u štalici među marvalija, u razdrtoj štali i moli Josipa da nam 
užeže svijeću da ne mre od zime Isus, malo Dite: 


DIVICA MARIJA SINKA PORODILA 


Divica Marija Sinka porodila 
U štalici, na slami među marvalija! 
O blago Ditešce, moj Isuse mali, 
što ćemo od zime u razdrtoj štali. 
Ko će nam pomoći, ko li će nam doći, 
Ko li će, moj Sinko, tebe ugrijati? 
Josipe, Josipe, užeži nam sviću, 
Da ne mre od zime Isus, malo Dite. 
Volari, volari, stari gospodari, 
Odite, vidite, di je Isus mali.?'" 
(Bač) 


U svim je božićnim pjesmama iznimno snažan lirski efekt. U tim 
pjesmama ogleda se veselje jer se rodio Spasitelj i Otkupitelj svijeta, ali 
se iskazuje i briga jer je malom Isusu hladno. Među mnogobrojnim 
usmenim božićnim pjesmama nalaze se i uspavanke. Korijeni uspavanki 
sežu u prvobitne zajednice. Poznaju ih sve civilizacije. Uspavanke 
izražavaju snažnu majčinsku ljubav prema djetetu. Majka djetetu u 
kolijevci pjevuši najdraže i najslađe riječi dok ga njiše da ga uspava. 
Majke za svoju djecu podnose sve i obavljaju najteže zavjete. 

Narodni pjevač pjeva uspavanku nebeskom kraljiću, na tvrdim ja- 
slicama gdje ga je stavila Djevica, premila majka. Harmoničnost stihova 
uspavljuje Isusa i daje mu nježnost i toplinu da ne drhti i leda se ne boji. 


Spavaj, spavaj, Djetiću, 
Ti nebeski kraljiću, 

Na tin tvrdin jaslican, 
Gdje te stavi Djevica, 


* Krešimir Mlač, nav. dj. str. 118. 
Bački Hrvati podrijetlom su s Gradovrha kod Soli (Tuzle) odakle su 1688. godine 
morali pobjeći od osmanske odmazde. Ove (2008.) godine na najvišoj razini obilježava 
se tristota obljetnica toga egzodusa. 

Majka tvoja premila. 
Spavaj, nemoj drćati 
Ni leda se bojati, 
Jer volak će dihati, 


S tovarčićen grijati!?"* 
(Grohote na otoku Šolti) 


U nekim suvremenim zapisima božićnih uspavanki opažaju se 
mitski elementi: srebrena bešika, zlatna kremešnica: 


Šta no na gori škripuće, 
Gospe sina ninuće, 

u srebrenoj bešici, 

u zlatnoj kremešnici. 
Gospe sina uzeše, 

na more ga odnesoše. 

Na moru je jaki brod, 
pomogao nam dragi Bog?! 


(Bistrica, Uskoplje — Gornji Vakuf) 


9 


U sljedećoj se pjesmi s vjerskim motivima prepleću svjetovni 
motivi: u kućama je ružmarin, otac reže slaninu, djevojčice se darivaju 
lijepim zelenim venčekom koji nam kazuju o božićnim običajima u 
Hrvatskom zagorju. 


Dobro vam večer, gospodar, 
Došlo je novo leto k nam! 
Novo se leto veseli, 

Da nam se sinek narodil. 
Svetle su zvezde shajale 

Za one gore visoke. 

Oslik i volik dišejo, 

Malo detešce grejejo. 

Tople su rose padale, 

Ke su to djete kupale. 


215 To, str. 118. 


* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knjiga 4, 
Matica hrvatska i HKD Napredak, Sarajevo, 2006., str. 291. 

Oslik i volik dišeju, 

Malo detešce nunaju. 

Devojke po “iži kišejo 

Pa nam božićnice iščejo. 

Vaši je “iži zelenje, 

dej vam Bog zdravlje, veselje. 

Vaši je 'iži ružmarin, 

Tu budi sam Marijin sin. 

Japica po lotri smicajo 

Pa nam slanine cicajo. 

Devojčice mi darujemo 

Z lepim zelenim venčekom. 

Naši je pesmi konac kraj, 

Daj Bog dušicam svetli raj.?“ 
(Hrvatsko Zagorje) 


0 


Snažna je lirska slika neba koje škripuće dok Gospa sina ninuće. 
Narodni pjevač moli pomoć Djevice Marije da pogleda u nebo i vidi je li 
nebo ranjeno 1 je li duša našla spasenje: 


Što no nebo škripuće, 

Gospa sina ninuće. 

Pomozi nas Djevo 

i Djevice Marijo; 

i vrućice vodice, 

da operem ručice. 

Kad pogledam na nebo, 

je li nebo ranjeno. 

Jesi 1" dušo spasenje? 

Spasi Bože i mene, 

ja vjerujem u tebe." 
(Žepče) 


U božićnim je pjesmama čest motiv vode vrućice koja vrije iz 
kamena vodušća. Na tomu kamenu sjedi Divica, / na glavi joj krunica,/ 
bile ruke umiva, / i grišne duše oprašća. Narodni pjevač puku govori 


*2 Krešimir Mlač, nav. dj. str. 125.-126. 

*! Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knjiga 4, 
Matica hrvatska i HKD Napredak, Sarajevo, 2006., str. 301. 

taknite se ramena / za Isusa ranjena, / i pogledajte gori-doli / kako j 


, 


zemlja procvatila, jer je Gospa porodila Spasitelja i Otkupitelja: 


Vrije voda vrućica 

iz kamena vodušća. 

Na njem sidi Divica 

na glavi joj krunica. 

Bile ruke umiva 

i grišne duše oprašća. 

Ivi bile ručice, 

i vi grišne dušice 

taknite se ramena 

za Isusa ranjena, 

i pogledajte gori-doli 

kako j' zemlja procvatila, 

Gospa j' sina porodila 

svemu svitu na veselje, 

dušam našim na spasenje. 

O, Isuse, spasi duše naše! 

Sinu Božji budi “valjen 

po sve vike vika. Amen. sic 
(Kljaci) 


Neke su božićne molitve tijekom cijele godine služile protiv 


nevremena: 


Sjedi Gospa u dočiću, 

na zlatnu stočiću. 

Sina svoga povijaše. 

Kud povojom okretaše, 

tud zlo vrijeme ne mogaše. 
(Ravno) 


223 


U Gradišću su Hrvati pjevali i lirsku minijaturu: 


Srićna noć je prispila, 





“2 Studentici Filozofskoga fakulteta u Splitu, Mariji Šarić, u Kljacima 2004. godine 
kazala Luca Šarić (djev. Brković, rođena 1946. u Kljacima). Rkp. zb. FF Split 2004., sv. 
15. Usp. Hrvatska usmena književnost Bosne i Hercegovine: lirika, epika, retorika, 
priredio Marko Dragić, Hrvatska književnost Bosne i Hercegovine u 100 knjiga, knjiga 
4, Matica hrvatska i HKD Napredak, Sarajevo, 2006., str. 290. 


223 Isto, str. 140. 

misečina j ' svitlila, 
igrale su zvezdice, 
+0 OBA 
pri porodu Divice. 
Do danas je u Bosni i Hercegovini ostala uzrečica da nakon Božića 
dani postaju duži onoliko koliko pijevac skoči s kućnoga praga. 


Stipanjdan, Stipanje, Štefanje je drugi dan Božića. Narod je taj dan 
posvećivao konjima jer je sv. Stjepan zaštitnik konja. Seljaci su se tada 
utrkivali konjima. 


Ivandan, Ivanjdan, Ivanuš, Janušovo je treći dan Božića. Tada se 
vrši blagoslov vina u crkvama. Iznosi se božićna slama, stavlja na voćke i 
pali se koleda. Na taj dan bi se kuća pomela što se nije smjelo raditi na 
sam Božić ili Stipandan. 


Treći dan od Božića blagdan je Nevina dječica. Tada su djeca 
obilazila kuće i pozdravljala ukućane riječima: “Na zdravlje vam došla 
nevina dica“, a domaćice su ih darivale kolačima, jabukama, orasima, 
lješnjacima. Majke bi na taj dan išibale svoju dječicu kako bi se 
prisjećala onoga dana kada je Herod poubijao svu djecu misleći da će 
među njima ubiti i Isusa. 


NOVA GODINA, MLADO LITO, POČELO 


Stara godina je završavala molitvama i škropljenjem čeljadi, blaga, 
kuće, dvorišta i štale. Nova godina, Mlado lito ili Počelo također je veliki 
blagdan. Čestitalo se rukujući i ljubeći uz riječi Na dobro vam došla 
Nova godina. U Bosni i Hercegovini, a i drugdje kod Hrvata, najčešći je 
odgovor bio / s tobom Bog dao zajedno. Na taj su dan djeca dobivala 
jabuke u koje su stavljani novci. I na taj dan bi se stari svijet prisjetio 
svojih najmilijih te bi se rasplakao. 

U župi Žeževici (kod Šestanovaca) se do naših dana sačuvao običaj 
blagoslova puka na Novu godinu. Taj blagoslov svećenik pjeva na kraju 
pučke mise na Novu godinu. 


*# Jačkar (hrvatske narodne jačke iz Gradišća), sabrao Martin Meršić, redakcija Vinko 
Zganec, Cakovec, 1964., str. 138. (Stranica nije numerirana). Pjesmu je priređivač 
svrstao u kolede. 

Blagoslovom svećenik moli Boga da ga usliši i blagoslovom sve 
utiši, da digne svoju desnicu i brani Crkvu zaručnicu, ujedini sve kršćane. 
Svećenik moli blagoslov i za splitskoga biskupa, za sve svećenike i 
koludrice i ostale sve divice; poglavare, vojvode, vojnike, pješake, 
konjanike; putnike, mornare i trgovce da pomognu uboge; težake; sve 
ostale muške glave, navlastito, bolesnike, nevoljne uboge; tamničare; naš 
hrvatski narod cili; zemlju, vodu, zrak i vjetar da ne čine puku škodu; 
mora, brda, polja, gore; sve potoke, rijeke i otoke; svu živinu i pčelice 
mlade. U blagoslovu svećenik moli Boga da puk zaštiti od gladi 1 rata te 
mu dade zdravlja i radosti. 


SVETA TRI KRALJA 


Sveta tri kralja, ili Bogojavljenje, ili Vodokršće predstavljaju 
završetak božićnih blagdana. Taj blagdan se nekada zvao Tri mudraca od 
istoka. U crkvama se blagoslivlja voda koja će se do idućega Vodokršća 
čuvati u kućama i kojom će domaćin u određene dane i po potrebi 
škropiti ukućane, stoku i imanje. Na taj dan se iznosi ugljen, pepeo i 
nedogorjeli badnjak i ostavlja u vinogradu ili voćnjaku ili masliniku i sl.i 
služi kao zaštita od nevremena i za uspješniji rod; iz kuće se iznosi 
božićni bor. Toga dana župnik blagoslivlja kuće. Iznad ulaznih vrata 
napiše G + M + B (početna slova imena mudraca: Gašpar, Melkior i 
Baltazar). Stari je običaj da se za ovu prigodu priprema podil za župnika. 
Podil čine pršut i suho meso, grah i novci. Ako bi župniku bilo potrebno 
što popraviti u kući, župljani su se dobrovoljno javljali. 

Posjeti obitelji, prijateljima, susjedima u božićno vrijeme i blago- 
slov vode na Bogojavljenje su kraj toplih, vjerničkih dana. Ovi dani u 
srcima vjernika bude svijest o pripadanju Božjem narodu, poticaj su da 
poput mudraca s Istoka svatko potraži Boga, pokloni mu se i daruje ono 
što u srcu nosi. 

U togirskom kraju badnjak se gasio na blagdan Sv. Tri kralja 1 
nosio iz kuće te stavljao u tor u zid gdje su stale ovce jer su ljudi 
vjerovali da su tako ovce zaštićene od bilo kakvih bolesti.“ Na taj 
blagdan pjevale su se pjesme o Tri kralja koji su plovili da bi Isusa vidjeli 
u Betlehemu te mu se poklonili i hvalu davali: 


25 Zapisala 2006. g. Ivana Nevišćanin u selu Gustirni kod Trogira. Rkp. FF Split, 2006., 
sv. 6, str. 3. 

Tri su kralja idrila, 

da b' Isusa vidila. 

Mnogu goru projdoše 

dok u Betlem dojdoše. 

Kad u Betlem dojdoše, 

to Isusa nađoše 

i njemu se klanjaše, 

Bogu hvalu davaše 

Sveton Divon Marijon.? 
(Okrug Gornji kod Trogira) 


26 


Tri kralja jahahu i nosjahu darove: miris, zlato i tamjan. Pod njima 
su konji kano bile vile. Prvi je u bijelu, drugi u crvenu, a treći sav u zlatu. 
Kad su došli u Jeruzalem pitali su vratara, a potom Iruda, gdje se Isus 
rodi? Irud im je odgovorio da i on zna da se Isus rodio, ali ne zna gdje, te 
je zatražio od kraljeva da i njemu glase donesu kada se budu vraćali od 
Isusa. Kraljevi su slutili da Irud želi ubiti Isusa. Kraljevi od anđela upute 
dobiše, te se drugim putem vratiše: 


Tri kraja jahahu, 

S onih sunčanih stran. 
Tri dara nosjahu: 
miris, zlato i tamjan. 
Pod njima su konji, 
kano bile vile, 

niti zobi zobju 

nit im žeđa priđe. 
Prvi je bijelu, 

drugi u crvenu, 

treći sav u zlatu, 

kao sunce sija. 

Prvi je Gašpar kralj, 
dobroga je roda 

i on želi vidit 

slavu Oca Boga. 
Drugi je Melkior, 


* U Okrugu Gornjem kod Trogira 2006. zapisao Ivan Marić. Kazivači su bračni par 
Jozo (rođ. 1932. g. u Vinišću kod Trogira) i Zorka Marić (rođ. 1936. g. u Okrugu 
Gornjem). Kazivači već 30 godina žive u Okrugu Gornjem. Rkp. FF Split, 2006., sv. 18, 
str. 2. 

dobroga koljena 

i on želi vidit 

slavu Gospodina. 

Ireći je Baltazar, 

dobroga roda 

i on želi vidit 

slavu Oca Boga. 

I tako dođoše, 

pred grad Jeruzalem, 

Ditajuć za mjesto, 

gdje se Isus rodi? 

Vratar odgovori: 

“Mi toga ne znamo 

i naš se kralj boji 

imi svi priznamo 

da se On rodi. 

Rodi bi se u palaču, 

a ne na toj gori, 

gdje pastiri skaču. 

ako ga nađete, 

natrag se vratite 

i meni Irudu 

glase donesite ". 

“Irude prekruti, 

Irude prehudi, 

Krista hoćeš ubit 

to nam srce sluti ". 

Al od anđela upute dobiše, 

te se drugim putem vratiše. 
(Pučišća na Braču) 


227 


Pored ostaloga i arhaični oblici imperfekta jahahu, nosju, zobju 
svjedoče o starini te pjesme. 

Svake se godine na blagdan Sv. Tri kralja u crkvi Sv. Ivana 
Krstitelja u Postirama na Braču izvodi pjesma Kad se Bog čovik učini, a 
kazivačica navodi da je pjesma stara pet stoljeća. Narodni je pjevač u 
pedeset katrena opjevao dolazak Stvoritelja i Otkupitelja svijeta. Snažne 


šo oš 


“7 Vidi: Marko Dragić, Sveta tri kralja u hrvatskoj tradiciji, Crkva u svijetu br. 1 (1- 
192), Katolički bogoslovni fakultet Sveučilišta u Splitu, Split, 2007., str. 96-117. 

čudesima koja se dogodiše: noć se u dan promijeni; anđeli s neba sletiše; 
jasno je sunce zasjalo, a tamnost noćna pobjegla; živine su Stvoritelja 
poznale, a đavolu je snaga izginula. Na svijetlom istoku zvijezda se 
ukazaše i kad je vidješe tri kralja: Gašpar, Melkior i Baltazar se vele 
čudiše. Kraljevi su shvatili da se kraljić porodi, koji će s nami vladati. 
Spremili su vojsku i službu, i dobre konje vrh svega, a zvijezda im je bila 
u družbi. Kad su stigli u Jeruzalem, kraljevi su pitali građane: u ke se rodi 
Bog strane /i k stanu put im da kažu. 

Za dolazak kraljeva čuo je srditi Irud, hitro je krenuo prema njima 
te ih pitao kamo su pošli? Saznavši od kraljeva da se rodio Isus, Irud 
sazva sve svoje zbore da vidi što mudraci govore gdi će se Isus roditi. U 
Betlem odgovoriše, / da se porodit imaše./ Irude, ti ne čudi se/ jer pisma 
tako tumače. Zatim je Irud uputio kralje u Betlehem jer će ondje Isusa 
naći, ali da mu na povratku kažu gdje je Isus. Ponovno je zasjala zvijezda 
koja je od kraljeva pobjegla kada se pojavio Irud. Zvijezda je tri kralja 
dovela do spilice i ondje je zvijezda iskricam kapala. 

Pred kućicom Svet Osib (Josip) šetaše i s trudom drva beraše, jer 
bihu dnevi studeni. Kada Osib ugleda mnoštvo od straha tužan uspreda, 
Mariju brzo zazove da sinka probudi i sakrije. Kralj ga je Baltazar tješio 1 
molio da su s najboljom namjerom prišli da od nebeskoga poroda prime 
blagu utjehu. Osib drhćući otvori vrata, kralji s glave skinuše predrago- 
cjene te krune, padnu na koljena te svaki od njih Božjeg sina nadari. Isus 
tada kraljevima udijeli blagoslove, a Bog im objavi da se ne vraćaju istim 
putem. 

Pjesma završava molitvom upućenom Isusu da nama grijehe 
oprosti i neka se duša napuni njegvom blagom milosti." 


2. KORIZMENE I USKRSNE 


Srednjovjekovne su vjerske pjesme: Muka Isusova i Gospin 
plač.?? Na vjersku je liriku utjecala Sibenska molitva (krajem XIV. st.), 
“pisana u ritmičkoj, recitativnoj prozi". 


“* Vidi: Marko Dragić, Sveta tri kralja u hrvatskoj tradiciji, Crkva u svijetu br. 1, 1- 
192, Katolički bogoslovni fakultet Sveučilišta u Splitu, Split, 2007., str. 96-117. 

** Usmene lirske pjesme, priredio Stipe Botica, SHK, Zagreb, 1996. str. 18. 

2 Ivo Frangeš, Povijest hrvatske književnosti, MH, Zagreb — Ljubljana, 1987., str. 27. 

Korizma obuhvaća četrdeset dana prije Uskrsa, a počinje na Čistu 
srijedu i završava na Veliki petak. Kršćani se pripremaju za slavljenje 
Uskrsa molitvom, postom, slušanjem i čitanjem Božje riječi te dobrim 
djelima. Odrasli pripadnici za krštenje, katekumeni imaju u korizmi 
završne pripreme za svoje krštenje u uskrsnoj noći. U korizmi, kršćani 
pristupaju sakramentu ispovijedi, da pomireni s Bogom 1 ljudima 
radosnije mogu slaviti Uskrs. 

Unutar korizme ima šest nedjelja i svaka ima svoje ime. Prva 
korizmena nedjelja zove se Čista, druga je Pačista, treća Bezimena, 
četvrta Sredoposna, peta Gluha (Glušna), a šesta je Nedjelja muke 
Gospodnje ili Cvjetnica.““! 

Korizmene i uskrsne molitvene pjesme molile su se od Čiste 
srijede do Uskrsa. To je vrijeme kada katolici posebno skrušeno žive i 
pripravljaju se za najveći blagdan — Uskrs. Mnogobrojne su starinske 
molitve koje kazivači i danas kazuju. 


POKLADNA NEDJELJA 


Pokladna nedjelja posebno značenje ima u mjestu Gromiljak kod 
Kiseljaka. Tu se već više od deset godina ovaj blagdan slavi na nešto 
drugačiji način. Na misu dolaze mnogi vjernici u narodnim nošnjama i iz 
mnogih drugih mjesta i župa, a oni koji imaju mogućnost dolaze u 
kočijama. Također se maloj djeci oblače narodne nošnje. Nakon mise 
slijedi obvezno kolo ispred župne crkve, nakon čega “povorka? kreće 
dalje. Sve kočije krenu dalje do obližnjeg Kiseljaka gdje se pomole na 
gradskom trgu ispred spomenika poginulim braniteljima, te se i tu 
nerijetko poigra kolo. Put se potom nastavlja dalje, kroz cijeli grad do 
nekog od okolnih mjesta, gdje se obično unaprijed organizira proslava za 
sve uključene.??? 

U Poljičkoj krajini poklade su ludo pijano vrime. Na zadnji dan, to 
je utorak pred Čistu srijedu, svijet se najede mrsna do grla, jer grjehota je 
da propadne, a sutra je korizma i više se ne smije jesti. Pokladni utorak 


2! "http://hr.wikipedia.org/wiki/Korizma"Kategorija: Kršćanski blagdani 

** Gordana Vujica zapisala je 2. srpnja 2007. u Gromiljaku kod Kiseljaka, a kazao joj je 
don Marko Perić, rođen 1938. u Vidovicama kod Orašja, župnik župe Gromiljak. VI. 
rkp. D, sv. 69. 2007. 

su prave poklade ili krnjeval. “Govori se da iđu tirat krnju. O pokladin se 
vrigaju ušćipci".“?? 


ČISTA SRIJEDA 


To je početak korizme, valja 
“očistit criva“. Za Uskrs 
priprave počinju već blagdanom 
Pepelnice ili Čiste srijede, kad 
se vjernici posipaju pepelom uz 
riječi “Sjeti se čovječe da si 
prah i da ćeš se u prah vratiti? 
Taj dan je obvezan post i nemrs, 

M ni po mogućnosti jede se samo 
kruh i pije voda: Taj dan započinje korizmeni post. Starija čeljad, 
pogotovo žene, ne će ni u radne dane ni u blagdane (svece), ništa mrsno 
staviti u usta. 





KORIZMA 


U Lepeničkom kraju nekoć se prije korizme otkuhavalo i pralo sve 
suđe, kako u njemu ne bi ostao mrs jer se u korizmi jela samo posna 
hrana. Govorilo se: “Nema, dok ne zaviče aleluja, ja se neću omrsit". 
Molitve su obvezne uz jelo, a završavaju: “Hvala ti, Bože, na ovim 
darovima, podaj onima koji nemaju.? 

U korizmi posti kad god tko može, svatko sebi odredi dane koje će 
postiti, dok se petkom obvezno posti i ide na Put križa. Također svatko 
nastoji odreći se nečega što jako voli kao žrtvu u spomen na ono što je 
Isus pretrpio za nas. Ljudi se obično odriču alkohola, cigareta i ostalih 
poroka što, nažalost, ponekad izgubi svoju prvotnu svrhu. 

Korizma je vrijeme duhovne obnove čovjeka kada se ne pije, ne 
prave igranke ni bilo kakva druga veselja. “Nema ženidbe za vrijeme 
korizme i uopće u to proljetno vrijeme oko Uskrsa. Zato se i kaže 
Proljetna mlada i jesensko šćene na istoj deredži.'' Do odstupanja od 


25 Miji Gojsalić 11. rujna 2007. g. ispričao je Ivan Gojsalić, sin Matije, rođen 1954. 
RKp. FF Split, 2007., sv. 64/07, (E), str. 9. 

svega dolazi samo na Dan sv. Josipa, kad se obično onaj koji se nečega 
odrekao, može omrsiti.?** 


SVETI GRGUR ČUDOTVORAC 
(GRGUREVO, 12. OŽUJKA) 


Sveti Grgur Čudotvorac rođen je oko 213. godine u poganskoj 
obitelji u Neocezareji (današnji Niksar u Pontu) u Maloj Aziji. Preobratio 
se na kršćanstvo i postao biskupom rodnoga grada koji je tijekom svoga 
biskupovanja pokrstio do svoje smrti (270. g.). Nadimak  Čudotvorac 
baštini po mnogobrojnim iznimnim čudesima. Sačuvani su njegovi 
mnogobrojni spisi, među kojima je i prva kršćanska autobiografija. Bio je 
patronom bosanskih kraljeva Kotromanića. Nalazi se na novcu kralja 
Stipana Ostoje,?* a na zamolbu zadnjega bosanskoga kralja Stipana 
Tomaševića 7. studenoga papa Pio II. proglasio ga je patronom 
Bosanskoga kraljevstva.“*“* (O Grgurevu bit će riječi i u poglavlju 
Povijesne predaje.) 





2 Gordani Vujica kazao je Ratko Raguž, rođen 1955., selo Podastinje, Kiseljak. 

"5 Stipan Ostoja, kralj bosanski, nezakoniti sin kralja Tvrtka I., Ostoja, izabran je za 
bosanskoga kralja 1398. godine. Ratovao je s Dubrovčanima i Hrvojem Vukčićem 
Hrvatinićem. Kralj Ostoja je živio raskalašenim životom ne prežući ni od silovanja 
plemkinja, te se puk i plemstvo 1404. godine pobuniše i istjeraše ga iz kraljevstva. Tada 
je kralj Ostoja pobjegao u Bobovac i molio od Turaka pomoć za preuzimanje 
kraljevstva, obećavši im plaćanje godišnjeg danka od dvadeset tisuća škuda i svoga sina 
Radivoja za taoca. Prva žena kralja Ostoje bila je Vitača, nepoznata podrijetla, druga 
Kujava iz vlastelinske obitelji Jablanovića-Radinovića. Drugi Ostojin sin, ne zna se iz 
kojega braka, bio je Stipan Tomaš. Godine 1408. Ostoja je svrgnuo kralja Tvrtka II. i 
ponovno postao bosanskim kraljem. Uzalud je 1415. godine nastojao zagospodariti 
Šibenikom. Kada je Hrvoje 1416. godine umro, kralj Ostoja je svoju ružnu kraljicu 
Kujavu otjerao i za ženu uzeo Jelicu, Hrvojevu udovicu. Krajem ožujka ili početkom 
travnja 1418. godine kralj Ostoja je, vjerojatno u Bišću, umro od groznice, “koju bijaše 
skrivila njegova neutaživa pohota". (Vidi: Marko Dragić, Od Kozigrada do Zvonigrada, 
Mala nakladna kuća sveti Jure i Zajednica izdanja ranjeni labud ZIRAL, Baška Voda- 
Mostar-Zagreb 2001, str. 69.) 

2" Leksikon ikonografije, liturgike i simbolike zapadnog kršćanstva i Uvod u 
ikonologiju Radovana Ivančevića, uredio Anđelko Badurina, Kršćanska sadašnjost, 
Zagreb, 1990., str. 246-247. 

SVETI JOSIP 


Sv. Josip (19. ožujka), muž Marijin zakonski je iako ne i naravni 
otac Isusov. Potomak je kralja Davida kome Bog obeća da će od njega 
poteći Mesija. Po zanimanju je bio stolar. Evanđelja ne navode niti jednu 
njegovu riječ, a ono što znamo o njemu sadržano je uglavnom u dva prva 
poglavlja Matejeva i Lukina evanđelja. U tim prigodama Josipu se 
uglavnom javlja u snu anđeo da mu dadne potrebne naputke: da se ne 
boji uzeti Mariju za ženu, jer “što je u njoj začeto, doista je od Duha 
Svetoga", da bježi u Egipat pred Herodom koji želi ubiti Isusa, da se vrati 
u Nazaret kad je ta opasnost prošla. Vodi svoju zaručnicu Mariju na 
popis stanovništva iz Nazareta u Betlehem kojom se prilikom rodio Isus, 
traži s Marijom Isusa koji je ostao u hramu u Jeruzalemu. Nakon ove 
zgode s Isusom u hramu Josip se više 
ne spominje pa se pretpostavlja da je 
umro prije Isusova javnog nastupa. 


Hrvatski sabor je 1687. godine 
proglasio sv. Josipa zaštitnikom 
Hrvatskog kraljevstva, a time i cijelog 
hrvatskog naroda. U prosincu 1870. 
godine papa Pio IX. proglasio je sv. 
Josipa zaštitnikom sveopće Crkve. 

Sv. Josip je tiha svetačka 
veličina. Dostojan je velike časti, jer 
mu je takvu čast ukazao sam Bog 
odabravši ga za brižnog čuvara i 
skrbnika  najsvetije obitelji. Pred 
ljudima je Isus bio njegov, i za njega 
je on odgovarao. Bio je pravedan 
muž, čovjek vjere i poslušnosti, 
čovjek dobra srca. Velika je snaga 
njegova zagovora kod Boga. 

Dodajmo još da je sv. Josip zaštitnik bolesnika i umirućih i uzor 
obiteljskog života te kako se služi Bogu. 

KRIŽIĆANJE 


Poznata je predaja kako su Turci upadali u cincarska sela 1 
otimali djecu, uglavnom žensku. Tako od nekog bogatog Cincara beg 
zatraži kćerku za ženu. Otac nije smio odbiti bega pa mu je rekao da dođe 
nakon mjesec dana kad sve bude spremno za svadbu. Djevojci su 
istetovirali križ na čelu pa je beg nije mogao uzeti za ženu. Otada su sve 
cincarske djevojke tetovirale križ na čelu i na rukama. 

U tursko doba, kad su age i turski gospodari bili strah i trepet 
katoličkom pučanstvu, posebno ženskom stanovništvu, žene su vjerovale 
da ih samo Bog može u tome sačuvati. Zato su još od rane mladosti crtale 
križeve po rukama. 

Na Dan svetoga Josipa djevojke i mladići su, u dobi od trinaest do 
šesnaest godina, križićali. Pored blagdana Svetoga Josipa križićalo se i na 
Blagovijest, Cvjetnicu, u dane Velikoga tjedna, na Jurjevdan i na 
Ivandan. 

U jednoj zdjelici zamiješao bi se med i usitnjeni ugalj od izgorenog 
drveta. Prah je trebao biti sitan. Kad bi se pomiješao s medom, dobivala 
bi se crna smjesa. Tada su bake i mlade žene iglom zamočenom u tu 
smjesu crtale križeve po rukama. Kad bi ih nacrtale, onda su ponovno 
manjom iglom bockale to ucrtano mjesto. Ta smjesa ulazila je pod kožu. 

Postupak se ponavljao i nekoliko puta dok bi ta crna smjesa ostala 
plavkasta na koži. Ranice bi zarasle 1 crteži križa ostajali su za cijeli 
život. Vjerovalo se da ih ti križevi štite od napasnika. Čuvalo se poštenje 
i ponos. S tim se križevima i umiralo i svaka od njih je vjerovala da ju je 
samo Bog tako zaštitio od napasnika.“** 

U Imotskoj krajini još uvijek se na rukama starica može vidjeti 
sjetnik na vrijeme osmanskoga terora. Sam postupak tetoviranja je bio 
slijedeći: oštrom iglom bi se bockala koža pa se u ranice ubrizgavala boja 
da se na koži trajno vidi križ - simbol krštene duše. U Imotskoj krajini 
tetoviranje je uzelo maha za vrijeme turskih provala. Oni bi vršili razne 
zulume te bi, između ostalog, lovili kršćanske djevojke i žene te ih silo- 
vali. Da bi se to nasilje spriječilo, jedini način je bio da se na rukama iste- 
tovira više manjih križića, a na prsima malo veći križ. Znalo se da Turci 
bježe od križa i da se nikada ne bi dotakli rukom ruke kršćanke na kojoj 
bi ugledali križ, ili prsiju, na kojima bi bio još veći križ. Čak su i majke 


27 Katarina Tomas zapisala je 2007. g. a prenijela joj je majka Ana Tomas (djev. 
Todorić, rođ. 1949. godine). Rkp. FF Mostar, 2007., D 60, str. 41. 

svoje mlade kćeri tetovirale, i to obavezno na šaci jer je to bilo jedino 
uvijek vidljivo mjesto na koži, zbog običaja nošenja dugih rukava. ?* 


Glušna nedjelja u kršćanskoj tradicijskoj kulturi javlja žalosne 
dane. Oltari su u crkvi pokriveni, primiče se dan muke Gospodinove. 


CVJETNICA 


Cvjetnica ili Nedjelja Muke Gospodnje je kršćanska svetkovina 
koja se slavi u nedjelju prije Uskrsa i uvod je u Veliki tjedan. Na taj dan 
se slavi Isusov trijumfalni ulazak u Jeruzalem u dane prije Pashe, opisan 
u sva četiri Evanđelja (Marko 11:1-11, Matej 21:1-11, Luka 19:28-44, i 
Ivan 12:12-19). Narod je dočekao Isusa, mašući palminim i maslinovim 
grančicama i rasprostirući svoje haljine, putem kojim je Isus išao jašući 
na magarcu. U spomen na to, na Cvjetnicu se obavljaju procesije s 
blagoslovljenim palminim i maslinovim grančicama. Također se za 
vrijeme sv. Mise, čita izvještaj o Isusovoj muci. 3? 

Na Cvjetnicu, ponegdje i na Veliku subotu mladež se umivala 
izvorskom vodom u koju se dan ranije stavljalo tek ubrano cvijeće 
ljubičice, jagorčevine 1 drugog proljetnoga cvijeća. U nekim se mjestima 
umivalo vodom u koju su stavljene grančice bršljana. Ponegdje se 
umivalo izvorskom vodom u koju se stavljala grančica drijenka. Drijen je 
u narodu metafora za zdravlje. Vjerovalo se da time donose zdravlje 1 
ljepotu lica. 

Na Cvjetnicu se, u livanjskom kraju, moli i sljedeća molitva: 


CVITNA MOLITVICA 


U nedilju bio cvitak, 

ni od krvi ni od puka, 

već začet po Duvu svetom. 
Na njemu su zlatna vrata, 
na vratima Gospa kleči 

i u rukam knjige drži 


** Ines Ivelja zapisala je 2008. godine u Prološcu Donjem kod Imotskoga. Kazali su joj 
Ante Juričić Zele; rođen 1951. godine i Marija Klarić (djev. Petričević; rođ. 1953. 
godine). RKp. FF Split, 2008., E str. 313. 

** "http://hr.wikipedia.org/wiki/Korizma"Kategorija: Kršćanski blagdani 

i u knjige Boga moli. 

Veseli se Gospe lipa, 

veseli se Gospe zdrava. 

Evo tebi dvanest apoštola 

i četiri vanđelista 

i prid njimi bili čovo. 

On je bilji od sunašca, 

sjajniji je od miseca. 

O Isuse, budi faljen, 

svojom majkom uvik. Amen. 
(Doli u Vidoši kod Livna) 

U Kaštelu Starom na Cvitnicu bi mladići djevojkama posipali dvore 
cvijećem i pjevali: 


Evo anđel pred očiman, 
jest moj anđel znam doisto, 
cvitak nosi za prsiman, 

s kojim kaže mlado lito. 
Od ljubavi Bože mili, 
pošlji meni zgor s nebesa, 
ovoj lipoj mojoj vili, cvit 
anđelski od uresa. 

Nek izajde nakićena, 
rajskim cvićem od liposti, 
među ostale divojčice, 

u nje lipi cvit mladosti. 
Svim deklicam nek je dika, 
nje lipota privelika, 

nek nakiti lipo lišce, 

na dobro joj dan Cvitnice. 
Neka misec, svitle zvizde, 
neka kitu moj deklicu, 

i lipotu nje nagizde, 

kad osvane na Cvitnicu. 
Neka lipost nju odiva, 


* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knjiga 4, 
Matica hrvatska i HKD Napredak, Sarajevo, 2006., str. 305. 

Kako žarko sunce siva, 
ev" izberi cviće milo, 

koj" ugodno tebi vilo. 
Uzmi cvitak ma ljubavi, 
ter prem srcu njega stavi, 
teb' ga daje drago tvoje 
za obiližje od ljubavi. 

S njim ti dajem srce moje, 
da g' uživaš ma gospojo, 
ovo cviće moj ' rumeno 
tebi vilo, moj ' danice. 
Ter s njim drago moj žuđeno 
na Cvitnicu okiti se, 
golubice ma gizdava, 
urešeni žilju bili. 

Ti si dika moj 'i slava, 
nad sve vile ke mi omili, 
o lipoto meni mila, 

svitla moja o danice. 

Ja ostavljam tvoje lišce, 
zbogom bila golubice, 

da počivaš u radosti, 

dok ti svane dan Cvitnice. 
Mili, dragi moj pokoju, 
primi na dar ljubav moju, 
na nebu su sve zvizdice, 
zbogom bila golubice.?*! 


VELIKI ČETVRTAK 


Veliki ili Sveti četvrtak je dan Isusove posljednje večere; 
Katolička crkva ulazi u sveto trodnevlje i sprema se na slavljenje Uskrsa. 
Na Veliki četvrtak je Isus sa svojim učenicima proslavio posljednji put 
židovski blagdan Pashe i to jedan dan prije samog blagdana, te ustanovio 
svetu misu, po kojoj se kršćani osobito prepoznaju. Znak svoje 
prisutnosti Krist je ostavio Crkvi i svijetu u kruhu i vinu, predavši tako 


*! Mariji Lučić kazala 2007. godine u Kaštel Starom Ivana Penga (djev. Peran, rođena 
1967). Rkp. FF Split, 2007., sv. E, str. 57. 

Crkvi 1 čovječanstvu svoje ljudsko tijelo 1 svoju krv, kao polog i jamstvo 
pobjede nad: patnjom, smrću, krivicom, zlom i tamom. Na taj je dan Isus 
izrekao najhumanije riječi apostolima i svijetu, čudesno je molio za nas i 
obećao svog Duha protiv duha zloće, nehumanosti i razaranja. Toga je 
dana bio izdan, uhićen i cijelu noć sudski ispitivan, jer se mrak čovjekove 
duše pokazao najgušćim, a čovjek pao u bezdan zavisti i mržnje na Boga. 
Ali, na taj dan je milosrđe jače od krivice, dobrota je pobijedila zloću; pa- 
kost čovjeka pretvorena je u pokajanje, zrakom nade pobijedio je mrak. 
U dvorani posljednje večere Isus je oprao učenicima noge, što simboli- 
zira gostoprimstvo. Isus dakle želi reći da kroz njegovu smrt, u koju sada 
odlazi, i kroz skoro uskrsnuće, on otvara svoje nebeske dvorane, u koje 
nas poziva kao svoje uzvanike. 

Isus je svojom krvlju ustanovio novi i vječni savez između Boga i 
ljudskog roda govoreći: “Ovo je moje tijelo koje se za vas predaje", “Ovo 
je krv koja se prolijeva za vas i za sve ljude na oproštenje grijeha". Juda 
je otišao u mrak, predao Učitelja iz Nazareta u smrt za trideset srebrnika, 
te se od očaja objesio. 

“Sveta misa je predokus i nada da smo djeca Božja i baštinici 
neba. U svetoj misi postajemo jedno s Isusom, on postaje naš brat i 
učitelj". U tajnovitosti liturgijskih slavlja na Veliki četvrtak, “šutnje 
zvona sve do Uskrsa, nečeg nadonosnog u zraku, spušta se otajstvo 
čovjekova pada i uzvišenje među nas, da naučimo biti ljudi i dobri jedni 
drugima".?? 

Na Veliki četvrtak zavežu se crkvena zvona, U Poljičkoj krajini 
“učini se grob Gospodinov" 1 čuva se preko dana. Zvona su zavezana do 
na Bilu subotu, kada se proslavi uskrsnuće Gospodinovo. Mnogo čeljadi 
moli stotinu Očenaša, stotinu Zdravi" Marija i deset Slava Ocu na čast 
muke Isusove i na oprošćenje grija.?? 

Na otocima Ugljanu i Pašmanu kod Zadra početak svete mise na 
Veliki četvrtak, Veliki petak 1 Veliku subotu umjesto crkvenih zvona 
najavljivala je skupina od pedesetero do stotinu djece koja su tri puta 
prolazila oko mjesta stvarajući buku krčalima (drvenim glazbalima ručne 
izrade) načinjenim od nazubljenog koluta koji se okreće i drvene letvice 
koja udara o zupce koluta i izaziva klaparanje.*“* Slično je 1 u drugim 





*# Dr. Tomislav Ivančić http://www.katolici.org/duhovnost.php?action=c_vidi&id=990 
*5 Miji Gojsalić 11. rujna 2007. g. ispričao je Ivan Gojsalić, sin Matije, rođen 1954. 
RKp. FF Split, 2007, (E), str. 9. 

“AVidi: Hrvatski običaji, Zbornik studentskih radova, priredili doc. dr. sc. Vanda Babić 
i mr. sc. Josip Miletić, Odjel za kroatistiku i slavistiku, Sveučilišta u Zadru, Zadar, 
2006., str. 18; 26. 

mjestima u Dalmaciji, Lici, Konavlima, središnjoj Hrvatskoj, Slavoniji i 
Srijemu.“ Ta buka upućuje na galamu i klepetanje kojim su džudije 
pratile Isusa dok je nosio križ prema brdu Glavica na Kalvariji. 

Diljem Hrvatske i Bosne i Hercegovine mladi kazivači i danas 
kazuju molitvu koju mole na Veliki četvrtak: 


DUŠICE GRIŠNA 


Dušice grišna, 

budi u viri kripna. 

Kada budeš putovati 

dugin putin, 

uskin klancin, 

susrist će te duv nečisti. 
Pitat će te duv nečisti: 

Jesi 1" moja il' si Božja? 

Ti ćeš reći: 

Tvoja nisan, 

Božja jesan. 

Kad san bila na onom svitu, 
na pribilomu cvitu, 

izmolila san 

sto križića, sto amena, 

sto se puta prikrstila 

na blag danak, 

na Veliki četvrtak. 

Ujmoca i Sina i Duva svetoga, 
amen!?*9 


(Svib) 





*5 O tome više: Jasna Čapo Žmegač, Hrvatski uskrsni običaji, Korizmeno-uskrsni 
običaji hrvatskog puka u prvoj polovici XX. stoljeća, pučka pobožnost, zajednica, 
Golden marketing, Zagreb, 1997., str. 69.-71. 

* Studentici Filozofskoga fakulteta u Splitu, Margiti Čondić Bijader, 2004. g. u Svibu 
kazao Ilija Čondić Bijader. Rkp. FF Split, 2004., sv. 4. To je molitvena pjesma koju su 
najčešće kazivale kazivačice i kazivači diljem Bosne i Hercegovine i Hrvatske. 

VELIKI PETAK 


Veliki petak je kršćanski spomendan Isusove muke i smrti. Slavi se 
u petak prije Uskrsa. Zajedno s Velikim četvrtkom i Velikom subotom 
čini Vazmeno trodnevlje. Na Veliki petak, ne slavi se euharistijsko 
(misno) slavlje. Oltar je bez križa, svijećnjaka, cvijeća i oltarnika, što 
simbolizira Isusovu muku i smrt. 

Veliki petak je dan žalovanja, nitko ne pjeva. Sve zamre, a svatko 
posti suho. Veći dio dana stoji se u crkvi, pjeva se Muka Gospodinova, 
ljubi se raspelo i kupi lemozina. Narodno je vjerovanje da se vino 
popijeno na taj dan pretvara u krv. Moli se sto pedeset Zdravi ' Marija i 
sto pedeset Slava Ocu. Ne moli čeljad zajedno u kućama, nego svak za 


Aleksandar Komulović 1704. godine u Mlecima je objavio djelo 
Zrcalo od ispovijesti u kojemu opisuje život Isusa Krista od 1 sata poslije 
ponoći na Veliki četvrtak do 12 sati na Veliku subotu: 

Od 1 h od noći na Veliki četvrtak: Isus šalje Petra i Ivana napraviti 
gdje imaše večerati. Blaguje janjca vazmenoga s učenicima; umiva noge 
apostolima i Judi. 

2 h: Govori: “Jedan će me od vas izdati." Ivan pita — tko? 

3 h: Juda izlazi van izdati Isukrsta. Isus hrabri učenike. 

4 h: Petar obećava slijediti ga do smrti. Isus mu govori da će ga 3 
puta izdati. 

5 h: Isus čini molitvu i budi učenike da i oni mole. Od velike tuge 
krvavim se znojem znoji. Anđeo s neba krijepi ga 1 tješi. Vraća se 
učenicima i govori da Juda vodi oružnike koji će ga uhititi. 

6 h: Juda ga poljubcem izdaje. Petar odsječe uho Malku a svi 
apostoli pobjegoše i ostaviše njega samoga. 

7 h: Isusa svezaše, bijući i tukući ga vode Jerusalemu. Slijede ga 
Petar i Ivan. 

8 h: Isus je poveden u kuću Ane gdje mu jedan sluga udari 
zaušnicu. Povedoše ga u Kaifinu kuću koji ga upita je li on sin 
Gospodnji. 

9 h: Osuđuju ga na smrt i tuku. Petar ga zataji tri puta a na 
posljednje zatajenje zapjeva pijevac kako je i rekao Isus. Isus pogleda 
Petra koji se pokaja, iziđe vani i gorko zaplaka. 


* Miji Gojsalić 11. rujna 2007. g. ispričao je Ivan Gojsalić, sin Matije, rođen 1954. 
RKp. FF Split, 2007., sv. 64/07, (E), str. 9. 

10 h: Isusa strašno tuku. 
11 h: Isus je u velikim mukama. 
12 h: Svezanoga Isukrsta vode u Pilatovu kuću. 


Na prvu uru Pilat pita Isusa je li on Kralj a Isus mu reče da nije 
njegovo kraljevstvo od ovoga svijeta. Juda se na tu uru objesi. 

2 h: Pilat Isukrsta šalje Irudu koji mu se naruga i obuče ga u bijelo. 

3 h:Pilat traži način da oslobodi Isusa i pita žudije hoće li osloboditi 
Isusa ili Barabu. Svi odgovoriše Barabu. Pilat čini izbičevati Isusa na 
kamenom stupu ne bi li tako zasitio židovski gnjev. Oružnice ga okrune 
trnovom krunom i obuku u crveno. 

4 h Pilat izvodi Isusa pred svjetinu. Svi zaviču: Raspni ga. Pilat 
umiva ruke da osudi Isusa. Pilatova žena šalje Pilatu znake da oslobodi 
Isusa. 

5 h Svukoše mu crvenu a obukoše njegovu haljinu. Nosi križ 
padajući. Žene za njim plaču a on im govori da ne plaču radi njega nego 
radi sebe i svojih sinova. Djevica Marija ga slijedi do gore Kalvarije. 

6 h Dođoše do Kalvarije i dadoše mu piti vino pomiješano. 
Raspinju ga i čavlima pribijaju na križ. Dižu križ, krv teče iz rana i 
postavljaju ga između dva lupeža. 

7 h Igraju se i njegove haljine dijele na četiri dijela. Džudije ga 
psuju i proklinju zajedno s lupežom; a drugi mu se lupež preporučuje i 
Isus mu obeća raj. Mater svoju preporučuje Ivanu. 

8 h Vapi da je žedan. Daju mu pit žuč i ocat. Reče Isus: “Svršeno 
je. Bože moj, Bože moj zašto si me ostavio?" 

9 h Preporučuje dušu ocu govoreći: “Oče u ruke tvoje 
preporučujem dušu svoju." Ispusti dušu i glava mu klone. 

Sunce se pomrači i nasta tmina. Zemlja se potrese; kamenja se 
raspukoše. Svi govoraše: “Ovo biše pravi sin Božji." 

10 h Razbiše noge lupežu. Isukrstu probodoše prsa, a iz njih izađe 
krv i voda. Skidaju ga s križa. 

11 h Majka Marija prima ga u krilo. Mažu ga mašću koju je donijeo 
Nikodemo i zaviju ga u bijelo čisto platno. Staviše ga u grob u vrtu blizu 
mjesta gdje je raspet. 

12 h Žudije traže od Pilata da se grob čuva jer je Isus rekao da će 
uskrsnuti. Šalju oružnike da čuvaju grob. Postavljaju Isusa u grob koji 
zatvoriše kamenom i zapečatiše ga.7** 

Bartol Kašić o Muci Gospodina našega Isusa Krista napisao je u 
Rimu 1638. godine: 

Poznaše Pilat da je Gospodin čist i pravedan i da je lažno radi 
zavisti optužen te ga htijaše osloboditi (bijaše običaj na Vazmeni dan 
osloboditi jednoga tamničara), a da bi utažio jadovita i gnjevna srca 
židovska; Pitao je svjetinu: Koga hoćete da vam oslobodim — ili barabu 
ili Isusa? 

Mislio je da će svjetina tražiti da se kazni baraba jer je mnoga 
zlodjela počinio. Međutim, slijepi puk prevaren od Skriba i Farizeja 
tražio je da se na križ razapne Stvoritelj od života i tako bi pušten baraba. 

Vidjevši Pilat da nije uspio osloboditi Isusa smisli da Isusa 
bičevima izudaraju šestorica koji ga svukoše i privezaše na stup. Udarali 
su ga i svega izranjavali “izlivaše se oda svih strana, kakono rika, krv 
božanstvena i neprociniva." Kažu da je na Isusu bilo pet tisuća udaraca. 
Najprije je bio udaran šibama od drače te bičevima od konopca koji na 
kraju imahu zvizde gvozdene i na kraju verigama od gvožđa. Izranivši 
tako Gospodina našega a zbog grijeha i opačina naših, krvnici ga 
pregrnuše starom odrpanom kraljevskom haljinom i nabiše trnovu krunu 
do moždana, šamarajući ga. 

Pilat ga je izveo pred svjetinu i kazao da u njemu ne vidi nijednu 
krivicu radi koje zaslužuje smrt: ,Dostojno je dakle da se na njega 
smilujete, oprostivši ga.“ 

Svjetina je i dalje vikala: ,,Križu ga pribij, križu ga pribij!" Čuvši 
to, Pilat reče svjetini (pučini) da ga oni uzmu i prikuju na križ. Pilat je 
pitao Isusa: Odakle si ti? Isus mu nije odgovorio te Pilat nastavi: ,,Meni 
ne odgovaraš ti? Ne znaš li da ja imam vlast prikovat te na križ? Isus mu 
odgovori da on (Pilat) ne bi imao nikakvu vlast da mu nije dana 
odozgora. Poslije toga Pilat je nastojao osloboditi Isusa. Kad su to začuli 
Židovi vikali su ako ga oslobodi bit će neprijatelj ćesaru. 

Ženu svoju Pilat ne htjede slušati da oslobodi Isusa. Žena mu je 
pripovijedala da je u snu radi njega pretrpjela strašna prikazanja. Pilat je 


12? 





** Aleksandar Komulović, Zrcalo od ispovijest, (1704), Razmišljanja od Muke 
Gospodinove poglavlje XII, u: Zbornik proze XVI. i XVII. stoljeća, priredio Jakša 
Ravlić, PSHK, knjiga 11, Zora i Matica hrvatska Zagreb, 1972., str. 137.-147. 

** Bartol Kašić, Život Gospodina našega Isukrsta, u: Zbornik proze XVI. i XVII. 
stoljeća, priredio Jakša Ravlić, PSHK, knjiga 11, Zora i Matica hrvatska Zagreb, 1972., 
str. 202. 

sjedio i umio ruke (po židovskom običaju kako bi ukazao da on nije kriv 
za Isusovu smrt). Isus je osuđen 1 naprćen teškim križom. Budući se 
razbojnicima žurilo Isusu su dali Šimuna Cirenca da mu pomogne nositi 
križ. Isusa je slijedilo veliko mnoštvo koje je molilo i plakalo. Isus im je 
rekao da ne oplakuju njega nego sebe i svoje sinove. Među tim ženama 
bila je i Veronika koja je rubac s glave dala Isusu da otare s lica znoj i 
krv. Isus je to učinio i na rupcu ostavio svoju priliku zapečaćenu i svoju 
krv. Taj se rubac tijekom godine više puta pokaže svemu puku u crkvi 
Sv. Petra. 

Kad je Bogorodica Djevica Marija saznala da joj sina vođahu, s 
velikom je žurbom krenula. Po tragu kapljica krvavih, glasovima od 
trubalja i galami mnoštva slijedila je put. Došavši na Glavicu (tj. glave 
mrtvačke, gdje se imaše posvetilište učiniti Bogu). Na tome je mjestu 
Abraham od svoga sina Izaka htio učiniti posvetilište. Krvnici su 
Gospodinu našemu dali da se napije vina pomiješanog sa žuči, a on ga ne 
htjede ni okusiti. Tu je Isus pribijen na križu ostao do smrti. “O grišniče, 
razgledaj raspetoga Isukrsta čestokrat i s pomilovanjem kajući se od 


griha tvojih, počni prolivati i ti riku od suza i očiju tvojih i ne pristani".?“ 


POĐE GOSPE TUŽNIM PUTEM 


Pođe Gospe tužnim putem 
Zagrnu se crnim skutem 

i ugleda drven križ. 

Isus s križa progovara: 

O Marijo, moja mali, 

ne velem ti da si moja 

već ti velim da si Božja. 
Teže mi je uzdisanje Tvoje 
neg na križu rane moje, 
ko god ovu pjesmu zna 

na blagdanak na Veliki petak 
Bog mu dao, duševni raj 


2% Bartol Kašić, Život Gospodina našega Isukrsta, u: Zbornik proze XVI. i XVII. 
stoljeća, priredio Jakša Ravlić, PSHK, knjiga 11, Zora i Matica hrvatska Zagreb, 1972., 
str. 206. 

g 251 
na umrli dan. 


(Ustirama u Rami) 


Tu pjesmu je ramski puk molio na Veliki petak. Ljudi bi se 
zavjetovali da je izmole pedeset puta do podne. Molitva je slična 
Križićima koji su se molili na Veliki četvrtak sto puta. Za Križiće su znali 
gotovo svi kazivači, diljem Hrvatske i Bosne 1 Hercegovine, a ovu 
molitvenu pjesmu znala je jedino Ruža Džalto koja ju je naučila od svoje 
pokojne majke. 

Veliki petak je dan smrti i muke Isusove, pa je to i tema ove 
pjesme. Prvi stih: Pođe Gospe tužnim putem vjerojatno govori o 
Gospinom hodu za Isusom za vrijeme njegovoga križnog puta. Crni skut 
iz drugoga stiha otkriva nam Gospinu tugu i bol. Sljedeći stihovi imaju 
dramske elemente kao i većina ovakvih pjesama. Gospa dolazi do 
Isusova križa, a on joj se obraća, žali zbog njezine patnje više nego zbog 
rana koje su Mu zadali. Naziva je, ne svojom, nego Božjom Majkom. 
Kraj je također karakterističan za pjesme ove vrste — obećava se spas 
onome tko bude molio ovu molitvu na Veliki petak. Među molitvama 
koje su se šaputale na Veliki petak jesu 1 ove: 


IŠLI JESU TRI PUTNIKA 


Išli jesu tri putnika 

K Majke Božje na Bistricu. 
Kad su došli na pol puta, 
Našli jesu malo dete, 
Malo dete Bog-Jezuša. 
Jedan veli: “Nosimo ga!" 
Drugi veli: “Ne ćemo ga!" 
Ireći muči pa ga nosi. 
Kad su došli bliz' Bistrice, 
Sami zvoni zazvonili, 

Sam ' se vrata otvaraše, 
Sami Jezuš misu služi. 
Gospa češlja zlatne vlasi, 
Anđel nosi tužne glasi: 
“Sinka su ti ulovili, 

Na Kalvari otpeljali. 


*! Mirjana Ćališ zapisala je u siječnju 2008. po kazivanju Ruže Džalto, rođ. 1959. na 
Ustirami u Rami. Cula ju je od svoje pok. majke. Rkp. FF MO 2008., D. 

Po kamenu hodit mora, 
Teret križa sam si nosi. * 
(Žumberak) 


, 


OJ NEDILJO TI SI SVETA 


Oj nediljo ti si sveta, 

ti si sveta i presveta. 

U tebi su lijepe crkve, 
lijepe crkve sagrađene. 
Sagrađene, prigrađene, 
sve su križim prikrižene, 
svetim uljem pomazane. 
Tude slavna Gospa kleči, 
iza svega srca ječi. 

Svoje grozne suze roni, 
sveta, slavna prsa lomi. 
Njoj dolazi sveti Pero, 
sveti Pero, sveti Niko. 
Progovara sveti Pero: 
“Što ti Gospe tude klečiš, 
iza svega srca ječiš, 
svoje grozne suze roniš, 
sveta, slavna prsa lomiš? " 
Slavna Gospa progovara, 
svetom Peri odgovara: 
“Kako neću ovdje klečat, 
iza svega srca ječat, 
svoje grozne suze ronit, 
sveta slavna prsa lomit. 
Ja imadoh jednog sinka, 
jednog sinka ko jedinka, 
svega svita ponajvišeg, 
svega svita ponajlipšeg. 
Zločinci mi dolaziše, 
Isusa mi odvedoše 

i na križ ga pripetoše. " 


** Krešimir Mlač, nav. dj. str. 160. 

Isusove slavne noge, 

niz križ drvo položene, 
sve su čavlim probodene. 
Isusove slavne ruke, 

po križu su razapete, 

sve su čavlim probodene. 
Isusova slavna prsa, 
sukijom su probodena. 
Isusova slavna glava, 
gdje mu kruna slavna stala. 
Zlatnu krunu odvijaše, 

a trnovu navijaše. 

Naviše je sa svih strana, 
dok mu dođe do moždana. 
Sveta krvca udarila 

i po ploči kapijala. 

Sva se ploča raspadala 
od mirisa Isusova. 

Tu je raslo lipo cviće, 
lipo cviće, lipa ruža. 
Anđeo s neba silazio 

u kitice ukitio, 

u vinčiće uvijao, 

na nebesa odnosio. 

Božja zvona zazvoniše, 
nebesa se rastvoriše, 
anđeli se pokloniše. 

Tude sam Bog sidijaše, 
slavna Gospa govoraše: 
“Ko bi moju molitvicu, 
volio govoriti, 

ovih dana korizmenih, 
svakog petka po pet puta, 
u subotu sedam puta, 
a u nedilju devet puta. ' 
Gospa bi se ukazala, 
Drije smrti petnest dana 
i ljudima govorila: 

“S anđelima ćeš putovati, 
s apostolim vikovati. " 


, 


169 


O Isuse budi faljen, 
po sve vike vikova, amen.“ 
(Hamzići kod Citluka) 

VELIKA (BIJELA) SUBOTA 


Velika subota dan je šutnje i ozbiljnosti, slika te šutnje je 
odsutnost euharistije i ogoljeni oltar. Vjernici posjećuju Božji grob. U 
svim je hrvatskim krajevima na Veliku (Bilu) subotu bio običaj umivanja 
vodom koja je netom blagoslovljena u crkvama, a ukoliko netko ne bi 
imao tu vodu valjalo se umiti na vrelima, potocima, rijekama, moru?“ 

Veliku subotu je karakterizirao obred obnove kućne vatre. U jutro 
toga dana svećenik je pred crkvom blagoslivljao vatru. Uskrsni krijes 
palio se i u noći s Velike subote na Uskrs ili oko tri-četiri sata predu 
samu zoru. Taj je običaj bio posebno raširen u sjeverozapadnoj 
Hrvatskoj. Pastiri su za taj dan pripravljali krjesove budno motreći cijelu 
noć da im tko ne bi prije vremena potpalio krijes. Garištu iza tih krjesova 
pripisivala su se apotropejska svojstva: preko njega pregonila stoka kako 
bi bila zdrava; ugarci s zgarišta stavljani su u njive i vrtove kako bi 
plodnost bila bolja; vjerovalo se da vještice i drugi demoni ne će imati 
vlast dokle dopre svjetlost i dim uskrsnih krjesova.““? Na otoku Ugljanu 
kod Zadra na nekom većem prostoru sličnom trgu palila se od smilja i 
suhih drva uskrsna vatra — koleda, koju su momci i djevojke preskakali 
“u želji za ženidbom odnosno udajom.“ 

U kasnim večernjim satima u crkvama počinje vazmeno bdijenje, 
majka cijele kršćanske liturgije koja završava svečanom euharistijom 
koja označava Kristovu pobjedu nad smrću i u kojoj se odražava snaga 
Božje ljubavi koja od mrtvog čini živa, iz suhe mladice daje da nikne 
novi život. Bdijenje počinje lucenarijem ili službom svijetla. Blagoslivlja 
se vatra izvan crkve, na njoj se pali uskrsna svijeća koja simbolizira Isusa 
Krista uskrsloga - svijetlo. Svijeća se, u procesiji, unosi u župnu crkvu 
koja je u mraku. 





2 Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, Matica hrvatska 
i HKD Napredak, Sarajevo, 2006., str. 297.-299. 

“* Isto, str. 74.-76. 

?55 Milovan Gavazzi, nav. dj., str. 34.-36. 

** Hrvatski običaji, nav. dj. str. 19. 

Unosom uskrsne svijeće u crkvu, pale i vjernici svoje svijeće i 
pale se sva svjetla, nakon čega slijedi svečani pjevani hvalospjev 
uskrsnoj svijeći. Drugi dio bdijenja je Služba riječi. Čitanja 
svetopisamskih tekstova, pjevanje psalama, sluša se Božja riječ o 
stvaranju, kroz psalme hvali se i slavi Gospodina i njegova djela. 

Čitanja završavaju svečanom pjesmom Slava Bogu na visini i tada 
se oglase orgulje, sva zvona na crkvama, pale svijeće na oltaru. To 
simbolizira pobjedu nad grijehom i smrću, a kršćani se pozivaju na 
radosno slavljenje Gospodina. Poslije Službe riječi slijedi krsna služba, 
blagoslivlja se voda za krštenje, krste se katekumeni. Vazmeno bdijenje 
završava euharistij om." 

Na Bijelu subotu je početak vazmenog veselja. U Poljičkoj krajini 
kažu da odmah počnu ptice pjevati. Ujutru je o ručku blagoslov ognja. 
Stopanjica kuha pogaču i vari jaja za blagoslov; bere zelje i blitvu, 
priprema večeru dok zvona slave uskrsnuće Gospodinovo. ?* 


ČUVARI GOSPODINOVA GROBA 


Običaj čuvanja Gospodinova groba u župi Radobilja star je 
najmanje dvjesta pedeset — trista godina, ali nitko sa sigurnošću ne zna 
kad je točno počeo. Tko se odluči čuvati Gospodinov grob, treba se 
najprije zavjetovati i pridbilužit kod župnika. Stražar može biti tko je 
hoće uz uvjet da je doličnoga ponašanja i da živi ili da je podrijetlom iz 
te župe. Broj stražara je neograničen, obično ih svake godine ima između 
trideset i šezdeset. Većinom su mladi, ali ima i starijih, a među njima i 
velik broj onih koji su čuvali grob po dvadeset i više godina. 

Gospodinov se grob uvijek čuva stojeći. Gospodinov grob se jedno 
kraće vrijeme čuvao sjedeći. Jedno je vrijeme bio običaj pranja nogu na 
Veliki Četvrtak, ali ni to nije bilo duga vika. Po starom običaju zvona bi 
se zavezala na Veliki Četvrtak u podne, i tada je nastupala prva straža. U 
svakoj straži nastupaju po dva stražara koja su se u stara vremena 
mijenjala svako pola sata, a danas se mijenjaju svakih petnaest minuta. 
Stražari stoje jedan nasuprot drugomu u stavu mirno, tako mirno da ne bi 
okom trepnuli. Kad je smjena, razvodnik straže dovodi drugu dvojicu 
stražara, postavlja ih paralelno s prvom dvojicom, pogleda lijevo i desno 


27 http://www.katolici.org/kolumne.php?action=c_vidi&id=9425 
“* Miji Gojsalić 11. rujna 2007. g. ispričao je Ivan Gojsalić, sin Matije, rođen 1954. 
RKkp. FF Split, 2007., 64/07, (E), str. 9. 

je li sve u redu, i zatim udari kundakom puške o pod. Tada prva dvojica 
idu korak unatrag, a nova dvojica, jedan lijevo a drugi desno, dolaze na 
njihovo mjesto. Nakon toga razvodnik straže vodi prvu dvojicu na mjesto 
gdje straža boravi - to bi prije obično bilo u mrtvačnici, a otkako je u 
kolovozu 1970. godine otvorena nova crkva, uvjeti stražarenja su znatno 
poboljšani 1 stražari imaju svoju prostoriju na koru crkve, i tu se 
okupljaju i borave kada nisu na dužnosti. Isto je tako bio običaj da onaj 
tko prvi put čuva Gospodinov grob dade nešto simbolično, čisti bakalar i 
krumpire i cijepa drva. Stražari su nosili kapu s frontinom, a na lijevoj 
strani kape svaki je stražar imao po maslinovu grančicu, jer je to znak da 
čuvaju Isusa iz Nazareta. Za vrijeme straže uvijek se postilo. Kako bi 
počela straža, pa dok bi završila, jeo se bakalar, riba, ušćipci i prisnac, 
kojeg bi nekoliko stražara pripremalo. Po iskazima stražara, nikad nije 
bilo ni najmanjih izgreda jer se čuvanje Gospodinova groba uvijek 
smatralo najvećim zavjetom na svijetu. 

Na Veliki Četvrtak se stražarilo navečer za vrijeme obreda, a onda 
bi svi išli kući na spavanje. Straža je opet počinjala na Veliki Petak 
ujutro, oko sedam sati, i trajala cijeli dan do navečer oko devet sati, dok 
bi završio obred Velikog Petka, koji je počinje Gospinim plačom 
popodne u tri sata. Za vrijeme Plača, kad bi župnik rekao: "Udrimo 
Barabana, branimo Gospodina!", narod bi stao udarati po zidovima 
šibama koje su se donosile od kuće. Kasnije se i taj običaj ukinuo. Za 
vrijeme obreda bi bilo toliko svijeta da bi po nekoliko stražara moralo 
praviti red u crkvi, jer je tada župa bila još naseljenija, a i stara je crkva 
bila puno manja nego ova današnja. Svi su bili radoznali i svatko je htio 
vidjeti svoga kako stražari pa bi se stvorila velika gužva. 

Djeca bi jedva dočekala Veliki Petak jer bi ponijela škrgajice, 
kojima bi onda škrgajala do mile volje. I crkva je imala svoje škrgajice, 
kao i danas, a jedan je stražar bio zadužen za njih. Djeca su živjela za taj 
dan, takmičili bi se čije su škrgajice bolje, i zato su djeca jedva čekala 
Veliki Petak da ih isprobaju. 

Na Bilu Subotu straža je također počinjala ujutro. Uskrsna misa bi 
počela već u osam navečer i trajala bi do deset, kada bi zazvonio Slava 
Vični, i tada stražari padaju i već se slavi Uskrs. Na vratima crkve 
stražarima bi se davala uskrsna jaja jer je toga dana bio blagoslov hrane i 
pića. Tako je po starom običaju proslava Uskrsa započinjala već u 
subotu. 

U naše vrijeme, stražari nastupaju na Veliki Petak uvečer oko devet 
sati i čuva se cijelu noć. 


LAŽ 


“Lama > OV 
koj 





Cuvari Kristova groba u staroj crkvi u Katunima 


Na Bilu Subotu čuva se cijeli dan, sve do ponoći, kada zvoni Slava Vični 
i stražari padaju, i time započinje proslava Uskrsa. Sam događaj padanja 
izgleda ovako: u ponoć manje pet minuta dolazi dupla straža, dakle četiri 
stražara. Svi ostali stražari se poredaju po sredini crkve, zdesna i slijeva, 
okrenuti jedni prema drugima. Tada dolazi svećenik, i kada on zapjeva 
Slava Vični, četiri stražara koja su na straži padaju i ostaju ležati nekoliko 
minuta, pri tome su praćeni 
znatiželjnim pogledima 
velikoga broja nazočnih 
vjernika. Zatim u crkvu 
dolazi razvodnik straže s 
dva stražara i budi one 
stražare koji su popadali: 
Stražari Gospodinova 
groba, = zašto = spavate? 
Ustanite! A oni odgovaraju: 
Ne spavamo, = prestrašili 
smo se! Uskrsao je! 

Zatim se dižu i ponizno izlaze iz crkve u njihovu prostoriju na koru 
crkve, praćeni ostalim stražarima. Tu čestitaju jedan drugome Uskrs i 
vraćaju se u crkvu u dva reda slušati svetu misu, svaki red sa po jedne 
strane oltara. Ranije, po starom običaju, padala bi dva stražara, a po 

novom padaju četiri — to se običava od 1952. godine. Također, u ta starija 
vremena narod je sa sobom u crkvu donosio malo vode kojom bi se umio 
kad župnik zapjeva Slava Vični. Ni to danas više nije običaj. 

Kako bi se približavao pad stražara, to jest Slava Vični, nekoliko 
sati unaprijed bi se znalo koje su smjene na redu za padanje. Neki su 
stražari onima što su bili na redu za padanje nudili po sto litara vina i dva 
pečena janjca da im prepuste svoje mjesto, jer je to bila velika čast koga 
bi zapalo da padne. Al uvijek je sve išlo pravim redom i padali su oni što 
su i bili na redu za padanje. 

Grob se čuvao s pravim lovačkim puškama do 1953. godine, kada 
je došla UDBA 1 uz velike probleme pokupila sve puške. Od tada, pa sve 
do naših dana, čuva se s drvenim puškama, koje je izradio pokojni Špiro 
Zečić, stanovnik Blata na Cetini. Za divno čudo, vlasti tada nisu zadavale 
velike probleme, iako je bilo sitnih provokacija na račun čuvanja. 

Važno je napomenuti da su mnogi župljani dolazili iz Europe kao i 
iz prekomorskih zemalja kako bi izvršili taj veliki zavjet. Uvijek, a 
posebice za gladnih godina, župnik bi davao hranu i piće, a također bi i 
novčano pomogao kako bi se održao taj drevni običaj. Posebno je bilo 
teško u poslijeratnim godinama, kada su komunisti na sve načine to 
pokušavali iskorijeniti, ali čak ni u najtežim trenucima nije se posustalo, 
običaj se nije ukinuo i održao se sve do današnjih dana. 7 

Uskrsno  scensko prikazanje Čuvanje Gospodinova groba 
srednjovjekovnoga je podrijetla. Danas se osim u Katunima, Vodicama, 
Baškoj Vodi, Vrlici, Metkoviću i dr. 

(O tome će još biti riječi i u poglavlju Folklorno kazalište.) 


USKRS (VAZAM) 


Uskrs je najveći kršćanski blagdan jer je Isus Krist svojim uskrsnu- 
ćem spasio i otkupio Svijet. Prvotno se Uskrs slavio svake nedjelje, a od 
2. stoljeća slavi se jedanput godišnje nakon prvog proljetnog punog 
mjeseca, između 21. ožujka 1 25. travnja. Podrijetlo mu je u židovskom 
blagdanu Pashe. Židovi su Pashom slavili čudesna Božja djela koja je on 





** Kristini Matić kazao je u Katunima 2008. godine župnik don Većeslav Šupuk. 
Rođen 28. rujna 1936. u Slimenu. U Splitu stječe osmogodišnju naobrazbu u Klasičnoj 
gimnaziji (sjemeništu), a nakon toga završava Teološki fakultet u Zagrebu. Svećenikom 
postaje 1963. godine. Šest godina je djelovao u Australiji, a već 28 godina je župnik u 
župi Uznesenja Blažene Djevice Marije u Katunima. Omiljen je među župljanima. Rkp. 
FF Split 2008., E. 

pokazao posebno izlaskom Izraelaca iz egipatskoga ropstva. Kršćanska 
se vjera usredotočuje na Isusovo Uskrsnuće, odnosno prijelaz iz smrti u 
život. 

Uz blagdan Uskrsa vezani su u Hrvata mnogi drevni pučki običaji. 
Svako dijete hoće da mu se obuče najljepša roba. Djevojke i domaćice u 
crkvu na blagoslov nose jaja, sirnice, soli, mlade ljutike, mlada sira, a 
mladići i domaćini nose na blagoslov u vrču vina. Za ručak se jede 
blagoslov. Ne smije se ništa baciti da se ne poljubi prije, a ne smije se ni 
dati živini. Velika je misa pred podne, a ljudi se sastaju lijepo obučeni. 
Poslije uskršnjega objeda mladež se veseli igrajući 1 pjevajući. 

Nekada se Uskrs slavio tjedan dana, a od 19. st. slavi se samo dan 
poslije Uskrsa - Uskrsni ponedjeljak.“ Na taj dan u crkvama se 
spominje put uskrsloga Isusa Krista u Emaus s dvojicom učenika koji su 
ga prepoznali tek kada je lomio kruh. 

Na taj dan tradicionalno se održava Festival žudija.“' Žudije su 
mladići koji glume rimske vojnike koji su čuvali Kristov grob. 

U Poljskoj, Češkoj i Slovačkoj tradicija je da mladići na Uskrsni 
ponedjeljak probude djevojke prskajući ih svetom vodom koja je 
blagoslovljena na Uskrs. 

Sljedeća molitvena pjesma molila se na sam Uskrs trideset i tri 
puta: 


GOSPE MOJA 


Gospe moja, 

ti meni daj lip dar, 

ja ću tebi lip glas. 
Tvoj je sinak uskrsnuo 
na današnji dan 
Blažena Gospe, 

ti nam ga daj 

na umrli dan. 





2% To je službeni blagdan u gotovo svim europskim zemljama, te Kanadi, Argentini, 
Čileu, Novom Zelandu, Australiji, kao i u nekim afričkim i srednjoameričkim 
državama. 

“5! Ove je godine (2008.) održan 8. festival u Šipurinama na otoku Prviću kod Vodica. 
Festival je posvećen vatrogascima poginulim na Kornatima, a smotru je izvršio jedini 
preživjeli iz kornatske tragedije Frano Lučić. Na Festivalu je sudjelovalo oko četiri 
stotine žudija iz dvadeset dvije župe u Republici Hrvatskoj te iz Vareša u Bosni i 
Hercegovini. Sljedeće godine (2009.) domaćin ta manifestacija bit će Kninu. 

ka 262 
Isuse, smiluj nam se. 


O ISUSE, ISUKRSTE 


O Isuse Isukrste, 

uskrsnulo tijelo tvoje 

na jutrašnji dan, 

o Isuse Isukrste, 

uskrsnula duša naša 
a 263 

na današnji dan. 


Mali Uskrs je tjedan dana iza Uskrsa. Jedu se jaja, komu je 
priteklo. Ali nikakva slavlja u kući nema, ni velike spreme. 


UZAŠAŠĆE (SPASOVDAN) 


Uzašašće (Spasovo, Spasovdan) je blagdan koji je četrdeset dana 
nakon Uskrsa, a slavi Kristov uzlazak u nebo. U stolačkom kraju taj se 
blagdan nekoć obilježavao: 


Prije je bio običaj da se na Spasovdan kolje nešto živo, i na taj dan 
bi se janjci bilježili, uši bi im se zarezivale makazama kako tko hoće. 

Onda ti ima nekavije običaja koji su više Srbi čvarovali ali su i neki 
naši uz nji prifatili. Tako bi ko je imo puno tog živa, ovaca, odredio jedan 
dan u sedmici kad se ne bi ni klale ovce nit bi se ispod nji' đubre 
izbacalo. To su ko radili ako su se bojali vukova ili bolesti pa bi 
čvarovali u to. (To je na neki način bio zavjet ili možda čak i žrtva.) ?* 


KIĆENJE STOKE 


U vareškom je kraju, primjerice, bio običaj uoči Spasova da 
pastiri, koji su gonili stoku na pašu u okolna brda u šumu, od prvoga 


*? Zapisala je Mirjana Ćališ u siječnju 2008. po kazivanju Ruže Džalto, 1959., 
Ustirama. čula od svoje pok. majke. D str. 28. 
263 

Isto. 
*& Mariji Brać ispričala je na Dubravama kod Stolca Cvija Brać (djev. Pazin) rođ. 
1942. Rkp. FF Mostar, 2007., D. 

proljetnog cvijeća naprave vjenčiće koje su stavljali na stoku; kravama i 
volovim' oko rogova a ovcama oko vrata. Navečer bi dotjerali nazad u 
selo tako nakićenu stoku. 

Sutradan bi na Spasovo nosili u šumu dobar ručak, igrali se 
pastirskih igara i ručavali. Potom bi pomuzli krave i međusobno se 
polijevali mlijekom i molili se Bogu da tako bude i dogodine. “9? 


DUHOVI 


Tim pomičnim?* blagdanom, koji je pedeset dana nakon Uskrsa, 
završavaju se uskršnji blagdani. Na taj su dan svi Isusovi učenici bili 
zajedno. S neba se začuo šum, kao kad se digne silan vjetar, i napunio 
svu kuću u kojoj su apostoli sjedili. Pokazali su se razdijeljeni jezici kao 
od vatre i na svakog od njih sišao je po jedan. Napunili su se Duha 
Svetoga i počeli govoriti tuđim jezicima “kako im je Duh Sveti davao 
govoriti". Budući su Židovi toga dana obilježavali Pedesetnicu u 
Jeruzalemu je bilo mnoštvo naroda različitih narodnosti. Mnoštvo je bilo 
zbunjeno kada su čuli apostole kako govore njihovim jezicima. Neki su 
se podrugivali govoreći da su se apostoli ponapijali. Petar je među 
apostolima ustao i rekao da se ispunilo obećanje proroka Joela: “Izlit ću 
duha svojega na svako tijelo". Petar je rekao Izraelcima da je Isusa, 
kojega su oni razapeli, Bog oživio od mrtvih i uzdignuo na nebesa gdje je 
primio Duha Svetoga i izlio ga, “kao što svi vi vidite i čujete (...)". 

Zbunjeno je mnoštvo pitalo što im je činiti, a Petar im je rekao 
da čine pokoru i pokrste se jer će tako primiti Duha Svetoga 1 spasiti se. 
Tada ih se tri tisuće pokrstilo i to je bio rođendan Kristove Crkve." 


3. MOLITVENE USMENE LIRSKE PJESME 


Mnogobrojne su molitvene pjesme koje i danas kazivači kazuju. Te 
se molitve upućuju svecima i sveticama Božjim kao molbe za zdravlje, 
sreću, uspjeh, blagoslov; kao zahvala za uslišane molitve; kao preporuka. 


*5 Katarina Pejčinović zapisala je u srpnju 2007 godine od Jelene Rodić i Kazimira 
Džoje. Rkp. FF Mostar, 2007., D, str. 57. 

2% Taj blagdan nema određen datum, kao što nema ni Uskrs. 

* Janko Oberški, Biblijska povijest Staroga i Novoga zavjeta, Marjan tisak, Split, 
2005., str. 206.-207. 

SVETA, KATO, KATARINO 


Sveta, Kato, Katarino, 
Bole li te tvoje rane? 

“Ne bole me moje rane, 
tuga mi je oko srca 

za Isuson, Isukrston. 
Sinoć jesan ja vidila 
čudnim puton proletiše, 
vruće čavle pronesoše, 

na putu ga uvatiše 

na križ gori razapeše. 
Isus gleda i pogleda 

ne bi 1" koga svog ugleda. 
Nikog svoga ne ugleda 
nego Ivu slugu svoga. 

Oj, ti Ivo, slugo moja, 
dosad si mi sluga bija, 
oslen si mi bratac mija, 

ti otiđi tamo doli, 

nit je blizu ni daleko. 
Tužno plačuć kroz gradove 
nać ćeš Divu pokraj grada 
di raspravlja duge vlase 

i kaži joj tužne glase, 

da je zvizda uvaćena, 

u tamnicu postavljena. 
Tute j' Diva k zemlji pala, 
otolen se j' podizala: 
“Ajme sinko, ajme diko!" 
“Biž otolen, Božja ženo, 
za ne reći moja mati. 
Teže su mi suze tvoje 

neg na križu muke moje. 
Teže mi je tvoje uzdisanje 
neg na križu moje umiranje. "205 (Zadar) 


** Studentici Filozofskoga fakulteta u Splitu, č. s. Katarini Nekić, u Zadru 2004. godine 
kazala Nekić (djev. Baričević, rođena 1924. godine u zaseoku Zelenikovac pokraj 
Jasenica). Kazivačica je šezdesetih godina 20. st. preselila u Zadar. Pjesme je uglavnom 
naučila od svoje majke, na seoskim prelima i čuvajući ovce. Rkp. FF Split, 2004., sv. 
11. 


178 


ZDRAVO ROKO PRIČESTI 


Zdravo Roko pričesti, 
Bog ti hoće milost dati 
Sve od kuge ozdravljati 
Moli za nas sveti Roče 
Po velikoj tvojoj milosti 
Amen.?* 

(Pučišće na Braču) 


Sveti Rok je bio bogat i svoje bogatstvo je 
dijelio sa siromašnima. Propovijedao je po 
gradovima riječ Božju. U jednom gradu u kojem 
, je bio, izbila je kuga, od koje je i on obolio, te je 
bio potjeran iz grada. Sakrio se u drugom gradu 
gdje je živio jedan bogati čovjek. Njegov pas je 
pronašao sklonište sv. Roka i donosio mu hranu. 
Vlasnik je zapovjedio slugama da slijede psa 1 
otkrili su gdje se skrivao sv. Rok. U tom mjestu 
1 je tada izbila kuga. Sv. Rok je molio za to 
mj jesto i otjerao bolest. Otada se štuje kao zaštitnik od kuge. 





Oko 


U knjizi Duša tilu besidila 120 je suvremenih zapisa starinskih 
usmenih molitvenih pjesama iz Bosne i Hercegovine. U knjizi Molitvice 
Ante Jurić Arambašić navodi molitvene pjesme iz Kijeva i uspoređuje ih 
s molitvama iz knjige Duša tilu besidila. 


4. PRENJA (NADMETANJA) 


Prenja su moralno-didaktička nadmetanja, a poznavale su ih 
najstarije civilizacije. Didaktička sumerska poezija ogleda se u prenjima 
Emeš i Enten, Inanna odabira zemljoradnika, Pronalazak i posvećenje 
trnokopa i dr. Odjek sumerske pjesme Čovjek i njegov bog opaža se u 
biblijskoj knjizi o pravednom Jobu. Sumerska je književnost trajala koli- 


** Studentici Filozofskoga fakulteta u Splitu, Branki Ćićerić, u Pučišću na Braču 2005. 
godine kazala Tonka Martinić (rođ. 15.10.1919. god., u Pučišći na Braču). Rkp. FF 
Split, 2005., sv. 1. 

ko i Sumerani. Oko 1600. g. pr. Kr. tisučljetna je sumerska civilizacija 
nestala pod naletom Amorićana. 

Početci staroegipatske književnosti vezuju se uz Staro kraljevstvo. 
Procvat je te književnosti bio od 2300. do 2100. g. pr. Kr. Antologijski je 
primjer staroegipatskog prenja Razgovor čovjeka i njegove razočarane 
duše (oko 2250. g. pr. Kr.). Čovjek se u toj pjesmi razočarao nepravdama 
i sudbinom te je priželjkivao smrt. Uzalud ga je duša odvraćala. Razo- 
čarani je čovjek odabrao smrt?" Istovjetno je intonirana mezopotamska 
pjesma Razgovor gospodara i sluge (oko 1000. g. pr. Kr.). (Velik je broj 
suvremenih zapisa hrvatskih prenja o razgovoru čovjeka i njegove duše.) 

Od asirsko-babilonskih prenja valja istaknuti Razgovor tamarisa i 
palme, a od refleksivnih pjesama poemu AHvalit ću Gospoda mudrosti. 
Babilonska Pripovijest o siromahu iz Nipura (XHNI.-VIII. st. pr. Kr.) je 
jedna od najstarijih humoristično-satiričnih pjesama u svjetskoj 
književnosti.?“! 

U Osorsko-hvarskoj pjesmarici (oko 1530. g.) nalazi se pjesma 
Kako se tuži duša svrhu tila. Pjesma je dvodijelna i napisana je osme- 
račkim dvostihovima i zasigurno je nastala davno prije XVI. st. U toj 
pjesmi duša upozorava i prekorava tijelo da će brzo iz njega ići te mora 
ispovjediti grijehe jer je uživalo u strastima, a na dušu nije mislilo. Duša 
tijelo upozorava da smrt nema milosti i da drage rastavlja u žalosti. 

Duša savjetuje tijelo da se odluči pokoriti i da se ne goji jer će u 
smrdećem grobu u smradu izgnjiti, a grob će tijelu biti svo stanje i 
imanje, palače 1 postelje. 

U Osorsko-hvarskoj pjesmarici je i pjesma Tužen je zločestoga tila 
ko preminuje [s] sega svita u kojoj tijelo govori da će pribivati u zemlji 
do Sudnjega dana. Smrt ga je zatekla, sva lipost odbjegla. Tijelo se tuži 
gdje mu je: ljepota i mladost, dika i užitak, druzi dok je ono u tuzi; gdje 
su mu stanja i imanja, blago koje ljubi vele drago; gdje su mu mladost i 
jakost. 

Tijelo nastavlja tuženje i obraća se družbi miloj i upozorava žive da 
će i oni umrijeti. 

Prenje đavla s Isusom (Kako se je prel đaval s gospodinom 
Isuhristom) razgovor je između Isusa i đavola. U tome prenju đavao nije 





* Nevenka Košutić Brozović, Čitanka iz stranih književnosti I, Školska knjiga, Zagreb, 
1996., str. 3-4. 

2! Isto, 10-12. 

** Hrvatska književnost srednjega vijeka, priredio Vjekoslav Štefanić i suradnici 
Biserka Grabar, Anica Nazor i Marija Pantelić, knj. 1., PSHK, Zora, MH, Zagreb, 
1969., str. 414.-420. 

mogao slušati Isusove riječi te je sa svojom vojskom navalio na Isusa 
koji je zapovjedio da se oblak spusti na zemlju, zahvati đavola “i objesi 
ga glavom dolje".?" 


Velik je broj prenja koja se i danas kazuju.“ 

U suvremenim zapisima duša (umirućem) tilu besidi: 
“Ej ti tilo, gnjilo bilo, 
što me nisi pridisalo, 
čistim postom, suvom žeđom. 


Za drugim si mramoralo, 
žive ljude pritresalo, 


Suvremeni zapis prenja Oj divice, sveta slavna čini 113 stihova. 
DI SE DUŠA S TILON KARA 


Brnjada spašen biše, 

na molitvi svetoj staše, 
sebi Boga otijaše. 

Novo greblje načinjeno, 
skoro tilo pokopano. 

Tu se dara naslušalo, 

di se duša s tilon kara: 
“Kam ' ti sada amir konja? 
Kam ' ti sada plug volova? 
Kam ' ti sada krd ovaca? 
Kam ' ti žena uzorita? 
Kam ti dica plemenita? 
Čime si se ponosio, 

kad si k misi polazio, 
ispod sela zalazio, 

s kutju se zanosio, 

da te sunce ne ograne, 


273 Mihovil Kombol, Povijest hrvatske književnosti do preporoda, MH, Zagreb, 1945., 
str. 13. 

*! Vidi: Marko Dragić, Duša tilu besidila (hrvatske pučke molitvene pjesme iz Bosne i 
Hercegovine) Mala nakladna kuća Sv. Jure, Baška Voda, 1997. i: Molitvice (nabožne 
pjesme u selu Kijevu) Ante Jurić Arambašić, Zupni ured Kijevo, Zagreb 2001. 

da te vitar ne zapune. 
Crne kite ogrizoše, 
goli šljuci ostadoše. 
Maglica se sva stiskaše, 
crnu zemlju pritiskaše. 
Strašni đadri doletiše, 
iz zemlje iznikoše, 
rogi su in ko u magarca, 
jadnu dušu poljamiše, 
duša gori k nebu gleda. 
Gospa kleče na kolina 
prid Isusa Gospodina: 
“Oj Isuse lipi sine, 
moli ti se jedna duša, 
da je primiš gori k sebi. " 
Isus tada “vako reče: 
“Oj Marijo, majko moja, 
nije duša naka bila, 
kad je na onom svitu bila. 
Već se duša krivo klela, 
krivo klela mukan mojin, 
krivo klela ranan mojin, 
krivo klela dragin Bogom. 
Kad se kune mukan mojin, 
mene muke uzimaše. 
Kad se kune ranan mojin, 
mene rane povriđuju. 
Kad se kune dragin Bogom, 
sve se trese nebo, zemlja. 
Prostiću joj tamo doli, 
di gori vatra i žerava. 
Nit će moći prigoriti, 
nit će moći izgoriti, 
već će nako potamnit zauvike. 
(Polog kod Širokoga Brijega) 

*5 Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knjiga 4, 
Matica hrvatska i HKD Napredak, Sarajevo, 2006., str. 312.-313. 

Dijaloške su pjesme vezane i uz pasionsku tradiciju, a nalaze se u 
Trogirskoj pjesmarici, Lucićevu Vrtalu, Pjesmarici Miše Vrančića, 
Budljanskoj pjesmarici i dr.*'* U drugoj polovici XV. st. dramatizirana 
je srednjovjekovna vjerska dijaloška pjesma Muka Isusova. Do naših 
dana sačuvao se običaj kantanja Muke Isusove na Veliki petak. Izvorni 
pučki napjev Gospinog plača prvi je put izveden na Hvaru 1510. 
godine. 


5. VERSIFICIRANE LEGENDE 


Kroz minula stoljeća do naših su dana u usmenoj komunikaciji 
sačuvane versificirane legende: Sveti Jure i zmaj ognjeni i Sveta Kate, 
velevlasti. Od srednjega su vijeka u usmenoj komunikaciji legende o 
Svetom Juri, kao i o kralju Vladimiru. 


SVETI JURAJ 


Po tradiciji je sveti Jure bio rimski časnik. Mučen je i pogubljen u 
Kapadociji (Mala Azija) 23. travnja 303. godine za vrijeme Diokleci- 
janova progona kršćana. Pokopan je u Palestini u Lidu. Na njegovom je 
grobu izgrađena katedrala. Iznimno je štovan svetac kod mnogih naroda. 
Hrvati sv. Juru posebno štuju, a o tome svjedoči i gradnja crkve u čast 
toga sveca u Putalju kod Solina već u IX. stoljeću. Sv. Juri posvećena je i 
crkva u Podbrežju kod Zenice za vrijeme Kulina bana (1193.). Sv. Jure je 
bio zaštitnik srednjovjekovnoga bosanskog kraljevstva, Poljičke Repu- 
blike, Visa, Senja, Lovrana; Barcelone, Genove; Engleske, Portugala, 
Armenije, Gruzije i td. 

Od 6. st. legende pripovijedaju o njegovoj mučeničkoj smrti. Od 
12. st. pripovijeda se o čudesima koja su se dogodila po zagovoru sv. 
Jure, a od tada do danas u usmenoj je komunikaciji motiv sv. Jure koji je 
kopljem proboo zmaja.?'* Godine 1380. nastala je prva hrvatska lirska 





** Dubravko Jelčić, Povijest hrvatske književnosti, (drugo znatno prošireno izdanje), 
Naklada P. I. P. Pavičić, Zagreb, 2004., str. 23. 

*"" HTV, Dnevnik, 06. ožujka 2005. g., 12 sati. 

“Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, uredio Anđelko Badurina, Kršćanska sadašnjost, Zagreb, 1990., 
str. 308.-310. 

pjesmarica, a u njoj je prva pjesma Pisan svetoga Jurja. Ta je pjesma 
“transkribirana i objavljena početkom" XX. st. Daniele Farlati (1690.— 
1733.) u djelu Illyricum sacrum (sv. I-VIIL. Venecija, 1751.—1819.) 
navodi da se pokatkad običavalo prije svete mise u “Jurjevoj crkvi u 
Kaštel Sućurcu recitirati vrlo zbijenom mnoštvu s povišenog mjesta (...) 
ugodnim ritmom hrvatski pisanu povijest o životu i mučeništvu sv. 
Juraja, o glasovitoj njegovoj pobjedi u kojoj je ubio zmaja".*" Ta se 
legenda kod Dalmatinaca skoro od VII. st. običavala izvoditi svake 
godine na Dan sv. Jure u njegovim svetištima. Versificirana legenda o sv. 
Juri koji je kopljem probo zmaja i tako spasio Širin grad, pridodana je 
Kačićevu Razgovoru ugodnomu. Diljem Bosne i Hercegovine i Hrvatske 
Hrvati i danas kazuju (prozne i stihovane) legende o sv. Juri, među 
kojima je i ova: 


SVETI JURE I ZMAJ NEMILI 


Oćemo li jednu zapjevati, 
od staroga fakta i zemana. 
Veseli se Bosno slavna, 
koja si no na glasu odavna. 
5. Eto tebi lijepo proljeće, 
Jurjev danak iđe 
i još će ti ljepša radost doći, 
koju će ti Jurjevdan donijeti. 
Tebi nosi ugodne darove, 
10. tiha rosa zeleni livada 
i još će ti ljepša radost doći, 
koju će ti Jurjevdan donijeti. 
Kod Širen grada bjeloga, 
tu zeleno jezero bijaše, 
15. tu nemili zmaj prebivaše. 
Od naglosti pram gradu iđaše, 
iskakaše gradu na bedeme. 
Pa padaju mrtve na stotine, 
al" od tuge i nevolje one, 
20. grad mu dade mita i darove: 


*? Miroslav Palameta, Diljem književne baštine, Sveučilište u Mostaru, Mostar, 1996., 
str. 13.-14. 

Na dan ovcu i mladu djevojku, 
ne gledajuć ucviljenu majku. 

Ako njemu mita ne dadoše, 
on skakaše gradu na bedeme 

25. i padaju mrtve na stotine. 

Sav se Širen redom obredio, 
pa je redak kralju dolazio, 
da on dade ćercu jedinicu, 
koja tješe biti za kraljicu. 

30. Kad se kralj dobro naplakao, 

lijepo svoju ćercu obukao 
i dao joj širensku gospodu, 
da je vode preko bila grada. 
Djevojka je i od sebe lipa, 

35. mlađena je i visoka lipa. 

Kad su bili nasred polja ravna, 
tu se grozno skupa naplakaše, 
pa gospoda natrag pobjegoše, 

a djevojku cvileć ostaviše. 

40. Buduć Jure, roda viteškoga, 

što pogubi zmaja ognjenoga. 
Božju je pomoć zazivao: 

“Božja pomoć, gizdava djevojko. * 
Ona njemu rukama odgovara: 

45. “Bjež odatle, neznani junače, 

sad će izać zmaj proždera, 
iz onog zelenog jezera, 
pa će t' sa mnom prožderat zajedno. * 
Govori joj vojvoda Jurko: 

50. “Muč, ne boj se, gizdava djevojko. " 

I još joj reče vojvoda Jurko: 

“Oćeš moju viru virovati, 
mojim se krstom pokrstiti, 
ja ću tvoga zmaja pogubiti, 

55. ja ću tebe od njeg izbaviti. 

Oćeš moju viru virovati 
i mojim se krstom pokrstiti. 

“Kad su tebi to dala nebesa, 
kad moreš činiti takva čudesa, 

60. ja ću tvoju viru virovati 


, 


, 

i tvojim se krstom pokrstiti. 
Istom oni u riječi biše, 
zmaj nemili jezero zamuti, 
u naglosti prema njima iđe. 
65. A da vidiš vojvode Jurke, 
ne izmiče junačkoga oda, 
pa povika Isus i Marija. 
Bojnim kopljem zmaja ubio, 
pa je svilen pas otpasao, 
70. pa je tude on zmaja svezao. 
Pojas dade gizdavoj djevojci, 
ljuta zmaja da vodi u ruci. 
Kad su preko polja išli, 
ranjen zmaj zviždi straovito, 
75. a Jure viče tanko glasovito: 
“Pokrsti se, o Širen kralju 
i prevari akarona svoga, 
priznaj kripost Boga istinoga. * 
“Vidim Jure tvoje hrabrosti 
80. i da imaš nebeske kriposti. " 
I krsti se nasrid bila grada 
i s njim vojske dvadeset iljada. 
Sve se krsti što u gradu biše 
i pravom se Bogu pokloniše. 
85. Kralj ga vodi u svoje dvorove, 
da mu dadne velike darove. 
Al mu Jure dara ne htjedoše. 
“Dajem ti prsten s ruke svoje, 
pristojan je te desnice tvoje. 
90. I evo ti draga ćerca moja, 
neka bude zaručnica tvoja. 
I evo ti pola kraljevstva moga, 
mala plaća dostojanstva tvoga. 
Al' mu Jure dara ne htjedoše, 
95. već mu Jure vako govorio: 
“Ti obori, sve idole stare, 
pa sagradi crkve i oltare. 
A ja iđem od mista do mista, 
propovidat viru Isukrsta. * 
100. Tere Jure u Perziju ode 


s 

i on mnoge obrati narode 
i obrati gospoju kraljicu, 
Aleksandru rimskom cesaricu 
105. i krv proli za svog Isukrsta 
i podnese vele muke dosta 
A mi da smo zdravo i veselo, 
da pjevamo, da se veselimo, 
sve u strahu Boga velikoga? 
(Majdan kod Mrkonjić grada) 


Neki toponimi baštine ime po sv. Juri. Tako, primjerice, kod 
Kraljeve Sutjeske (stolnoga mjesta srednjovjekovnih bosanskih kraljeva) 
nalazi se Jurjevo vrelo; vrh Biokova zove se Sveti Jure i td. 

U Bosni i Hercegovini sv. Juru (Đurđa) štuju Srbi. Muslimani su 
posebno štovali sv. Juru. *! (O sv. Juri bit će još riječi u ovoj knjizi.) 


SVETA KATARINA 


Sveta Katarina Aleksandrijska rođena je u 3. st. u Aleksandriji u 
Egiptu. Potječe iz plemićke obitelji koja je kraljevskoga podrijetla. Prema 
legendi Katarina je prije krštenja u snu vidjela Djevicu Mariju kako u 
naručju drži dijete Isusa. Djevica je zamolila Isusa da uzme Katarinu za 
svoju službenicu, ali je dijete okrenulo glavu rekavši da ona nije dosta 
lijepa. Katarina je, međutim, na daleko bila poznata po svojoj ljepoti i 
učenosti. Kad se probudila, pitala se kako bi se svidjela malome Isusu i 
do krštenja se nije smirila. Nakon krštenja Krist joj se ponovno pokazao 
u snu, stavio joj prsten na ruku i uzeo je za svoju nebesku zaručnicu. Kad 
se Katarina probudila, vidjela je prsten na svojoj ruci i nosila ga je do 
kraja života. 

U to je vrijeme car Maksimin II. Daia izabrao Aleksandriju za 
glavni grad svoga dijela carstva. Odlučio je iskorijeniti sve kršćane. 
Katarina je odlučila posjetiti cara i odvratiti ga od njegove odluke. 
Iznenađeni car pozvao je najučenije filozofe da pobiju vjeru. Katarina ih 
je zasjenila, te su se obratili na kršćanstvo. Car je naredio da se filozofi 
pobiju, a Katarina utamniči. Uzalud je car glađu pokušavao na pokornost 
prisiliti Katarinu. Anđeli su joj donosili hranu, a ona je carevu ženu s 


* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knjiga 4, 
Matica hrvatska i HKD Napredak, Sarajevo, 2006., str. 321.-324. 

* FTV, 9. IV. 2004. 12,45. 

pratnjom obratila na kršćanstvo. Razjareni car je tada donio smrtnu 
presudu za sve kršćane osim Katarine. Zanesen njezinom ljepotom 
ponudio joj je brak, ali je ona to s gnušanjem odbila. Očajnički je naredio 
da je svežu između četiri kotača optočena oštricama, te da je tako 
iskidaju na komade. Međutim, dok se presuda izvršavala, snažan je 
plamen s neba uništio kotače. Tada su Katarini odrubili glavu. 

U kršćanskoj ikonografiji sveta Katarina se obično prikazuje s 
krunom na glavi, koja predstavlja kraljevsko podrijetlo, s palmom koja 
simbolizira pobjedu te s mačem koji simbolizira mučeništvo i pobjedu. 
Mnoge slike prikazuju zaruke sv. Katarine 1 Krista. U nekim je slikama 
sv. Katarina s knjigom koja predstavlja njezinu učenost. 

Zapis legende o sv. Katarini potječe 1z latiničnog rukopisa časnih 
sestara Sv. Marije u Zadru s konca XV. st. Tu su legendu zadarske 
redovnice u koru recitirale na Dan Sv. Katarine. Versificirane legende o 
sv. Katarini nalaze se u Korčulanskoj pjesmarici (XV. st.) i u Budljanskoj 
pjesmarici (XVTI. st.).? 

U kršćanskoj je tradiciji sveta Katarina zaštitnica djevojaka. 
Početkom 21. st. mnoge Hrvatice u Hrvatskoj i Bosni i Hercegovini 
kazuju lirske pjesme o starokršćanskoj mučenici sv. Katarini kojoj je 
otac, kralj, rano umro. U Katarinu se zaljubio poganski kralj. Htio je 
Katarinu dovesti u svoj dvor, ali pod uvjetom da ona napusti Kristovu 
vjeru. Katarina je radije odabrala smrt i kralj je naredio da joj odrube 
glavu, a tada: 


Divičanska krv se lila, 
u ruže pritvorila. 
Rumene su ruže cvale, 
: : ge 284 
cilom svitu mirisale. 





** Leksikon ikonografije, liturgike i simbolike zapadnog kršćanstva i Uvod u 
ikonologiju Radovana Ivančevića, priredio Anđelko Badurina, Kršćanska sadašnjost, 
Zagreb, 1990., str. 324-325. 

2. Hrvatska književnost srednjega vijeka, priredio Vjekoslav Štefanić i suradnici 
Biserka Grabar, Anica Nazor i Marija Pantelić, PSHK, knj. 1., Zagreb, 1969., str. 274.- 
277. 

* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knjiga 4, 
Matica hrvatska i HKD Napredak, Sarajevo, 2006., str. 324.-326. 

(Danas u Dalmaciji kazivačice kazuju 1 stihovane legende o sv. 
Nikoli Taveliću, sv. Ceciliji 1 dr.) 


SVETA KAJA, SVETA BILA 


Sveta Kaja, sveta bila 
pa se ne ti udavati, 

ni za grije poznavati. 
Seser prosi na sve strane 
od otalen Irudane. 
“Vidiš tute vaik stati 
neg se moja žena zvati. * 
“Volim ode vaik stati 
neg ' se tvoja žena zvati. 
Mene j' Gospa zaručila, 
A Isus mi prsten dava 
Da ga nosim u raspašću. 
Kad je kralj razumija 

On je slugan naredija: 
“Ajte, sluge, odšetajte 

I kola naperite, 

I ustre naoštrite, 

I Kaju na ustre raznesite, 
I u tavnicu je stavite. 
Neka tavni devet ravni. * 
Kad se navršilo devet 
godinica ravni: 

“Ajte, sluge, odšetajte 
One kosti izvadite. 

Nek se sunca nasunčaju 

I miseca nagledaju. *" 

Kad su sluge došle prid tavnicu 
Sva j ' tavnica ka danica. 

U njoj sidi Kaja ka divica. 
Misecon se opasala, 

zvizdon kapu napuljala. 

Anđeli joj svićon svitle. 

Prid njon puna trpezica 

Kruva pribiloga i mesa debeloga. 
Kad su tako opazile 


, 

one natrag usprednile. 

“A, moj kralju, gospodaru, 

Da ti kažem jedno čudo. 

Kad smo došli prid tavnicu 

sva tavnica ka danica 

u njoj Kaja ko divica. 

Anđeli joj svićon svitle, 

A ona bile knjige štije. 

Misecon se opasala, 

zvizdon kapu napuljala. * 

Kad je kralj razumija 

on je slugan naredija: 

“Ajte, sluge, odšetajte 

Ivi peć ugrijte 

Kaju u peć zaprećite. * 

Kad to Kaja oču, 

Kaja Boga zavapija: 

“Bože mili, ako gine tilo moje 

Nek ne gine duša moja. 

Al' ti pusti tio rosu 

Da zaladi oganj vatre. * 

Kad joj ništa ne mogaše 

U more je uvališe, 

A oko nje se anđeli savijaše 

Na nebesa je odnesoše. 

Sinu Božji budi “valjen 

Po sve vika. Amen.?* 
(Zadar) 


, 


, 


, 


SVETA KATE, VELEVLASTI 


Sveta Kate, velevlasti, 
velevlasti i oblasti, 

daj i nama svete masti, 
da se njome namažemo 
i za grijehe pokajemo. 


*> Zapisala je Katarina Nekić, u Zadru 2004. godine. Kazala joj je Marija Brković rođ. 
Perković, rođena 1921. godine. Rkp. FF Split, 2004. 

Umri Kati, otac kralj, 
pogodi je kao malj. 
Osta Kata sirotica, 

u matere jedinica, 

u Isusa zaručnica. 

lsus ju je zaručio, 

na blag danak u nedilju. 


Livom rukom prstenova, 
desnom rukom znamenova. 
Sveti znamen čar joj daje, 
a prsten joj srcem sjaje. 
Kata cvita u milosti, 

u lipoti i kriposti. 


Kralj poganski za nju čuje, 
pa slugama poručuje: 
“Brzo na put požurite 
ini časa ne kasnite. 
Kata mora prije zore, 
doć u moje bile dvore. 
Da mi bile dvore krasi 
i milinom srdžbu gasi. * 
Virne sluge potekoše 
Katu u dvor dovedoše. 


, 


Od lipote Kata cvala, 
bile dvore očarala. 

Od mudrosti Kata sjala, 
bile dvore obasjala. 
Kralj joj tada progovara 
i pogodbu strogu stvara: 
“Moraš Krista ostaviti, 
da bi mogla slavna biti. 
Kad ostaviš zaručnika, 
cilom dvoru bit ćeš dika. 
Ako ne će tako biti, 
ja ću tebe pogubiti, 

tvoju glavu odrubiti, 
tvoju slavu oblatiti. 

Na to Kata progovara 
kralju vako odgovara: 
“Ni za slavu, ni za glavu, 
neću gazit viru pravu. 
Radije ću mrtva biti, 
nego Krista ostaviti. 
Najveća je moja dika, 
imat Krista zaručnika. * 


Kada kralju biše jasno, 
da će Kata umrit časno, 
on je dade pogubiti 

i glavu joj odrubiti. 
Divičanska krv se lila, 
u ruže pritvorila. 
Rumene su ruže cvale, 
cilom svitu mirisale. 
Anđeli se okupili, 

u raj Katu tad odnili. 
Blista Kata, Božja dika. 
pokraj Krista zaručnika. 


O Isuse budi valjen, 
Do sve vike vikov. Amen. 
(Dragićina kod Gruda) 

VLADIMIR I KOSARA 


Procmili' je sužanj Vladimire 
u tamnici kradja bugarskoga; 
cmili teško i nevolja mu je. 
Začula ga Kosara divojka, 
lipa ćerca kraja bugarskoga. 
Ona mu je besidila mlada: 


** Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knjiga 4, 
Matica hrvatska i HKD Napredak, Sarajevo, 2006., str. 324.-326. 

“Što ti mi je, moj sužnji nevojni? 
Što niz obraz grozne suze roniš? 
Oli ti je stanje dodijalo 
u tamnici lošoj kući mojoj?" 
Odgovara sužanj Vladimire: 
“Duše moja, Kosara divojka, 
stanje mi je dodijalo teško 
u tamnici lošoj kući tvojoj. 
Jur je ovo devet godinica, 
nisam vidi mile majke moje, 
ja se nisam junak oženio; 
Od tega mi ni na pamet nije, 
nego sam se majke uželio 
i mojega dvora bijeloga. 
Moli babu tvoga velikoga, 
da me pusti do dvora mojega, 
a na viru opet ću mu doći. " 
Besidi mu Kosara divojka: 
“Spovidi se, moj sužnji nevojni, 
tiho zboriš, ponizno govoriš, 
rek bi da si roda gosposkoga ? 
Govori joj sužanj Vladimire: 
“Ma ja nisam roda gosposkoga, 
neg sam sinac kraja slovinskoga, 
a sužanj sam starca babe tvoga 
Samojila, da ga bor ubije! 
Na božju me viru privario, 
u tamnicu mene postavio. " 
Kad to čula Kosara divojka, 
mili Bože, ža ti joj je bilo, 
i šeta se babi u kamari, 
i njemu je tiho besidila: 
“O moj babo, velo dobro moje, 
svi ti sužnji u tamnici cmile, 
ma najveće sužanj Vladimire. 
Pusti mi ga, babo dobro moje, 
za mojega draga zaručnika!" - 
- “Vele luda Kosara divojko, 
ti vazimaj ključe od tamnice, 
i pusti mi sužnja do jednoga 

ma ne sužnja moga Vladimira!" - 
- “O tako ti, babo dobro moje, 
ja ti ne ću od krajestva ništa, 
neg mi pusti sužnja Vladimira 
za mojega draga virenika! 
Više mu se s manjim ne mogaše, 
jer se babi vije o grjavce, 
on joj dade ključe od tamnice, 
da pušćiva sužnja Vladimira, 
a za nje je draga virenika. 
Ona pojde tamnici na vrata, 
u tamnicu nogom udarila: 
“Ustani se, sužanj Vladimire, 
i otari grozne suze tvoje, 
jer te draga zaručnica zove!" 
Muči sužanj, kako da ne čuje. 
Opet mu je mlada govorila: 
“Ustani se, moj sužnji nevojni, 
i izajdi tamnici na vrata, 
jer te zove Kosara divojka, 
lipa ćerca kraja bugarskoga. ' 
Kad izajde tamnici na vrata, 
hitila ga za bijele ruke, 
i vodi ga u kamare svoje. 
Mili Bože, velika ti hvala, 
tri barbira ona nahodila; 
jedan brije, a drugi ga striže, 
a treći mu nojte obrižuje. 
Žuta mu je do pojasa brada, 
žuti su mu brci do za uho, 
kraj mu dava ćercu jedinicu 
za njegovu dragu zaručnicu. 
I dava mu po krajestva svoga, 
pa ga šaje dvoru bijelomu, 
da pozdravi milu majku svoju. Ž 
(Smokvica, Korčula) 


, 


87 


* Stipe Botica, Hrvatska usmenoknjiževna čitanka, Školska knjiga, Zagreb, 1995., str. 
119-120. 

koko 


Usmeno-književni žanrovi se pokatkad preoblikuju. Legendu o kra- 
lju Vladimiru fra Andrija Kačić Miošić u Razgovoru ugodnomu navodi i 
u proznom i versificiranom obliku (150 stihova). Navedena lirska pjesma 
Vladimir i Kosara nalazi se u Hrvatskim narodnim pjesmama, knj. VI. 
1914. g. Ta pjesma ima 81 stih, dakle, skoro upola manje od Kačićeve 
pjesme. Stihovane legende o kralju Vladimiru obuhvaćaju epizode: usu- 
žnjenoga Vladimira, susreta s Kosarom, oslobađanje Vladimira i njegovu 
ženidbu s Kosarom. 

*k 

Višestruke su interferencije usmene i pisane književnosti. Usmenu 
legendu o kralju Vladimiru, dakle, prvi je zapisao pop Dukljanin. Ta je 
legenda nadahnula Kačića Miošića da narodnim stilom spjeva Pismu od 
kralja Vladimira. (Nema podataka da li je pjesma o kralju Vladimiru bila 
u usmenoj komunikaciji prije Kačića.) Vjerojatno je Kačićeva pjesma 
prešla u usmenu komunikaciju.“ (O kralju Vladimiru bit će još riječi u 
poglavlju Povijesne predaje.) 


6. RRMARSKE PJESME 
Romarske su vjerske pjesme koje su pjevale skupine hodočasnika. 
ZACVELA VINSKA JAGODA 


Zacvela vinska jagoda, 
prelepa vinska jagoda 
pred Majkom Božjom Bistričkom. 
Vesela bodi Maria, 

veseli tvoji romari, 

veselo k tebi odiju, 

vesele dare nosiju. 
Prelepo drobno čiselce, 
prelepe žute križece. 
Mariu mi darujemo 
zjednom zelenom kiticom: 


** Povijest hrvatske književnosti, knj. 1, napisale Maja Bošković — Stulli i Divna 
Zečević, Liber, Mladost, Zagreb, 1978., str. 72. 

Mariu mi darujemo 

z lepimi drobnimi čiselci; 

Jezuša mi darujemo 

z lepimi žutimi križeci. 

Ponizite se vse gore 

kaj bomo vidli Zagorje, 

Majku Božju Bistričku. 

Pred njom cvete jagoda 

s kem se meše služiju, 

grešna tela napajaju. 

Vesela bodi Maria 

Majka Božja Bistrička. 
(Zbelava) 

U Bosni i Hercegovini nisu zabilježeni primjeri romarskih pjesama. 





Bronzin na kominu 


* Vidi: Stipe Botica, Hrvatska usmenoknjiževna čitanka, Školska knjiga, Zagreb, 
1995., str. 27. 

1. Rkp. FF Split, (Rukopisne zbirke Katedre za Hrvatsku usmenu 
književnost, Filozofskoga fakulteta Sveučilišta u Splitu) 

2. RKkp. FF Mostar, (Rukopisne zbirke Katedre za Hrvatsku usmenu 
književnost, Filozofskoga fakulteta Sveučilišta u Mostaru) 

3. VI. rkp. (Vlastita rukopisna zbirka.) 


Te su rukopisne zbirke nastale kao rezultat izvornih terenskih zapisa 


studenata kojima sam bio mentorom pri izradi golemoga broja 
seminarskih 1 diplomskih radova iz Hrvatske usmene književnosti. 

elektroničkom obliku. Rukopisne zbirke nalaze se kod mene.) 


1. http://www.lado.hr/lado.htm 
2. http//www.marusevac.hr/kultura-obicaji.htm 

II. EPSKA POEZIJA 


SVJETSKA USMENA EPSKA POEZIJA 


Epska pjesma epskom tehnikom pripovijeda ili opisuje sudbonosne 
pojave, događaje 1 osobe. Usmena epska poezija razvijala se (s 
oscilacijama) od najstarijih civilizacija do danas. Što su epske pjesme 
starije, u njima je jače izražen mitski svijet. U hrvatskoj se usmenoj epici 
od konca 15. st. najviše pjeva o znamenitim junacima i sudbonosnim 
povijesnim događajima. Odnos usmene epike i zbilje je objektivan. U 
usmenoj se epici zrcali život ljudi, naroda i čovječanstva. 


Korijeni sumerske književnosti sežu u 2600. g. prije Krista. 
Procvat je te književnosti bio od 2000. do 1800. g. prije Krista. Drevni su 
Sumerani, Babilonci i Asirci u epskim pjesmama opjevali svoje junake 
božanskoga ili ljudskoga podrijetla, stvorivši tako nacionalne epove: 
Enmerkar i gospodar Arate, Gilgameš i Agga od Kiša, Ep o boginji 
Agušaji, Ep o bogu Erri, kao i mitske epove: Lahar i Ašnan, Postanje i 
posvećenje trnokopa, Enkidu i donji svijet, Ep o stvaranju svijeta, Poema 
o potopu i druge.! 

Najznačajniji je sumerski Ep o Gilgamešu (oko 1700. g. pr. Kr.). 
(Neki povjesničari književnosti pripisuju taj ep Babiloncima i Asircima, 
datirajući ga u XX. ili XVIII. st. prije Krista, dakle, u vrijeme procvata 
sumerske civilizacije.) Ep o Gilgamešu je zapisan na dvanaest ploča, a 
“pronađen je u biblioteci asirskog cara Asurbanipala (668.-630. g.)". U 
prvom dijelu (1.-7. ploča) ep govori o prijateljevanju sumersko-babilon- 
sko-asirskoga kralja Gilgameša i Enkidua, čovjeka iznimne snage koji je 
odrastao među divljim životinjama u prirodi. Drugi dio epa (8.-12. ploča) 
pripovijeda o Gilgamešovoj tuzi i strahu od smrti nakon Enkiduove smrti. 
Ep o Gilgamešu sadrži motive koji se nalaze u Bibliji (čovjek 
napravljen od gline, zmija koja je ukrala besmrtnost, čovjek 
pretvoren u prah, opći potop, silazak u podzemlje — pakao i dr.).“ 

Početci staroegipatske književnosti vezuju se uz Staro kraljev- 
stvo. Procvat je te književnosti bio od 2300. do 2100. g. prije Krista, a 
njezin vrhunac bio je za vrijeme Osamnaeste i Devetnaeste dinastije 
(1567.-1200. g.). 





' Marko Višić, Književnost drevnog Bliskog istoka, Naprijed, Zagreb, 1993., str. 5.-6. 
* Nevenka Košutić — Brozović, Čitanka iz stranih književnosti 1, Školska knjiga, 
Zagreb, 1996., str. 10. 

Mezopotamska epska poezija pripovijeda “o uređenju Zemlje i 
utemeljenju civiliziranog života na njoj" čemu su posvećeni mitovi En-lil 
i Nin-lil; Pothvati i djela boga Ninurte; En-Ki i Sumer i dr. Mezopotamci 
su u epskim pjesmama opjevali svoje mitsko viđenje zagrobnoga života. 
Takav je “mit o bogovima donjeg svijeta nazvan Nergal i Ereš-ki-gal.? 

Staroegipatske epske pjesme spjevane su u čast najboljih vladara i 
njihovih podviga. Takve su, primjerice: Pobjednička pjesma faraona 
Tutmesa (Tutmozisa) Trećeg iz 15. st., kao i pobjednička pjesma Bitka 
kod Kadeša (13. st.) koju neki egiptolozi smatraju egipatskim nacio- 
nalnim epom.“ 


koko 


U nekim sumersko-akadskim, staroegipatskim i mezopotamskim 
himnama epskom su naracijom opjevani vladari i njihove pobjede. 


Antička grčka književnost počinje s glasovitim epovima Ilijada i 
Odiseja koji se pripisuju Homeru (oko 800. g. pr. Kr.). Uzalud 
homerolozi od konca XVIII. st. pokušavaju rasvijetliti trilemu oko 
nastanka Ilijade (15 696 heksametara) i Odiseje (12 110 heksametara). 
Po jednima je slijepac Demodok kazivač tih epova, po drugima ih je 
Homer napisao (zapisao), a po trećima su bila dva Homera od kojih je 
jedan započeo, a drugi završio epove. 

Ilijada i Odiseja pjevaju o trojanskom ratu iz XII. st. pr. Krista. Uz 
pomoć epigrafije ustvrđeno je da je grčko društvo Homerova doba bilo 
potpuno usmeno. 

U duhu usmene klasične epske poezije nastala je Enejida Publija 
Vergilija Marona (70.-19. pr. Kr.). Enejida je junački nacionalni ep 
Rimljana. Eneja je pobjegao iz uništene Troje, silazio je u podzemlje, bio 
je predodređen da osnuje rimsku državu. Susreo se s Didonom, kraljicom 
Kartage; napušta je, a ona prokune njega i njegove potomke 1 ubije se. 
Eneja se iskrca na ušću Tibera i ondje se zaljubi u kraljevu kćer Laviniju. 
Božica Junona je neprijateljica Trojanaca, dakle, i Eneje te nagovori 
Turna, bivšeg Lavinijina udvarača da se tomu usprotivi. Eneja u 
pripremljenoj bitci ubije Turna i zasnuje grad nazvavši ga prema supruzi 





* Marko Višić, nav. dj., str. 6. 

Ž Isto, str. 6. 

* Eric A. Havelock, Muza uči pisati, Razmišljanja o usmenosti i pismenosti od antike do 
danas, AGM, Zagreb, 2003., str. 40. 

Laviniji. Vladao je tri godine, a nakon Enejine smrti njegovi potomci 
odsele u Albu Longu gdje se rodiše Romul i Rem, osnivači Rima. 

U svetoj staroindijskoj knjizi Veda (Usmeno znanje, XVI.-VI. st. 
prije Krista) nalaze se i epske pjesme. 

Staroindijski ep Mahabharata (IV. st. pr. Kr. — IV. st. po. Kr.) 
obuhvaća preko 200 000 stihova u 18 knjiga i najopsežnije je djelo u 
svjetskoj književnosti. Po predaji, Mahabharata se pripisuje slijepcu 
Vjasu (Vyds), zajedničkom predku “obiju vladarskih kuća u zapadno- 
indijskom plemenu Bharata."' Ep pripovijeda o ratu među Bharatama. U 
Mahabharati je mnogo umetnutih epova među kojima se ističe Pjesma o 
kralju Nalu koja se nalazi u trećoj knjizi a obuhvaća 26 pjevanja 
ispjevanih u šesnaesteračkim dvostihovima.? 

Ramajana (IV. st. pr. Kr. — IL. st. po. Kr.) drugi je znameniti 
indijski ep. U 48 000 stihova opjevani su doživljaji idealiziranog 
kraljevskog para Rame i Site. Predaja Ramajanu (Ramin udes) pripisuje 
Valmikiju. Ep je bajkovit i basnovit. Rama je pobijedio uz pomoć 
majmunskog kralja; u početku je opisan kao ljudski junak; reinkarniran je 
u boga Višnu? itd. 

Ostatci starohebrejskih junačkih pjesama nalaze se u Bibliji 
(XIII. st. pr. Kr. — I. st. po. Kr.), “npr. u priči o Davidu 1 Golijatu (Prva 
knjiga Samuelova, gl. 17.), u Deborinoj pjesmi (Knjiga o sucima, gl. 5.) u 
priči o Samsonu (Knjiga o sucima, gl. 13.-16.)7/"i dr.'! 

Ši king (Knjiga pjesama, 1300.-500. pr. Kr.) najstariji je zbornik 
usmenih kineskih pjesama koji sadrži 305 pretežito lirskih pjesama, ali 
ima i mitsko-povijesnih epova kao i dužih moralno-refleksivnih pjesama. 


Najznačajniji su srednjovjekovni epovi: Beowulf, Edda, Walter 
snažne ruke, Pjesan o Rolandu, Pjesan o Cidu, Slovo o vojni Igorevoj i 
Pjesan o Nibelunzima. 

Beowulf je staroengleski junački ep koji vjerojatno potječe iz VIII. 
st. a obrađuje anglosaksonsku predaju o gotskom junaku Beowulfu iz VI. 


*“ Milivoj Solar, Povijest svjetske književnosti (kratak pregled), Golden marketing, 
Zagreb, 2003., str. 87.-88. 

" Nevenka Košutić — Brozović, nav. dj., str. 56. 

* Isto, str. 56. 

* Milivoj Solar, nav. dj. str. 47.-48. 

' Vladimir Vratović, i Mate Zorić, Epika i epske pjesme, u: Uvod u književnost (uredili 
Fran Petre i Zdenko Škreb), Znanje, Zagreb, 1961., str. 412. 

"Vidi: Stipe Botica, Biblija i hrvatska kulturna tradicija, V1. nakl., Zagreb, 1995., str. 
95.-106. 

st. Radnja epa odvija se u Danskoj i južnoj Švedskoj, a pripovijeda o 
surovom životu germanskih plemena. 

Edda (IX.-XII. st.) je zajednički naslov za dva staroislandska 
zbornika pjesama. Starija Edda sadrži nordijske junačke i mitske epske 
pjesme koje su nastale od IX. do XIII. st. u Norveškoj i Islandu, a 
obrađuju nibelunske predaje koje će u XII. st. biti u starogermanskoj 
Pjesmi o Nibelunzima. Mlađa Edda je “prozni priručnik nordijske 
mitologije i poetike (...).?'“ 

Iz X. st. potječe germanska junačka pjesma Walter snažne ruke. 

Najpoznatija starofrancuska junačka epopeja je Pjesan o Rolandu 
(XII. st.) koja u 4 000 stihova kazuje o napadu Baska na vojsku Karla 
Velikoga koji se 778. g. vraćao iz Španjolske. Roland je carev nećak i 
simbol je srednjovjekovnoga viteštva. 

Epska Pjesma o Cidu (oko 1140.) je najstarije književno djelo na 
španjolskom jeziku. Ep je podijeljen u tri dijela i sadrži 3 730 stihova 
koji pripovijedaju o junaku zvanom Cid (oko 1040.-1099.) koji je bio 
hrabar ali prevrtljiv feudalac. Narodna ga je tradicija idealizirala i od 
njega stvorila “savršenog kršćanskog viteza".'* Neki povjesničari 
književnosti Pjesmu o Cidu pripisuju nepoznatom  kastiljanskom 
pjesniku. Ep je nadahnuo mnoge književnike među kojima je i Pierre 
Corneille (1606.-1684.) koji je 1636. g. napisao tragikomediju Cid. 

Staroruski ep Slovo o vojni Igorevoj (kraj XII. st.) kazuje o 
neuspjelom pohodu novgorodsko-severskog kneza Igora na Polovce 
(1185.). Neki povjesničari književnosti taj ep smatraju najstarijim 
spomenikom ruske pisane književnosti. 

Finski svojevrsni nacionali ep Kalevala (nastao pretežito u XII. st.) 
u 50 pjevanja s 23 000 osmeraca pjeva o borbama Finaca s Laponcima. 
Ep pripovijeda o životu, običajima, mitologiji i pretkršćanskom 
vjerovanju Finaca. (Neki povjesničari književnosti smatraju da je 
Kalevala zbornik finskih usmenih pjesama.) 

Njemački nacionali ep Pjesma o Nibelunzima (oko 1200.) 
obrađuje mitsku i povijesnu tematiku germanskog plemena Burgunda. Ep 
je komponiran od 39 pjevanja pisanih parno rimovanim katrenima. (I taj 
ep neki povjesničari književnosti pripisuju pisanoj književnosti.) 


Snažan je utjecaj usmene epike na epove: Bijesni Orlando (1516., 
1532.) Lodovica Ariosta (1474.-1533.), Oslobođeni Jerusalem (1575.) 





'" Nevenka Košutić — Brozović, nav. dj., str. 214. 
* Isto, str. 218. 

Torquata Tassa (1544.-1595.), Luzitanci (1572.) Luisa Vaza de 
Camoesa (1524.-1580.) i dr. 

Usmena je književnost doživjela svoj procvat u vrijeme roman- 
tizma. Tada su europski književnici tražili uzore u usmenoj književnosti, 
a ne u antičkoj grčkoj i rimskoj književnosti kao do tada. Romantičari su 
usmenu poeziju smatrali najboljim odrazom narodne duše. Zanimanju za 
usmenu poeziju znatno je doprinio škotski pisac James Macpherson 
(1736.-1796.) svojim epovima Fingal (1762) i Temora (1763.). 
Macpherson te epove pripisuje keltskom narodnom slijepom pjevaču 
Ossianu koji je bio Fingalov sin. Te su pjesme s oduševljenjem primljene 
u Engleskoj i Europi. 

Njemački pjesnik Klopstock građu za svoje drame uzima iz 
germanske usmene epske poezije. Njemački je znanstvenik F. A. Wolf 
1795. g. u Predgovoru k Homeru ustvrdio da su Ilijada i Odiseja zbirke 
usmenih pjesama. 


HRVATSKE USMENE EPSKE PJESME U 
POVIJESNOM KONTEKSTU 


Vatroslav Jagić je ustvrdio da je Kronika dukljanska nastala na 
narodnoj poeziji. !? Ostatci srednjovjekovne usmene epske poezije 
opažaju se u natpisima na stećcima. Versificirana legenda o sv. Juri ima 
elemente epske poezije.“ (O toj pjesmi bilo je riječi u poglavlju o 
usmenoj lirici.) 

Ivan Gundulić (Dubrovnik, 1589. — Dubrovnik, 1638.) u svojim 
djelima često spominje bugarkinje. Isto čine i mnogi drugi. Spomenimo, 
primjerice, Silvija Strahimira Kranjčevića (Senj, 1865. — Sarajevo, 
1908.) koji je svoje prvo djelo naslovio Bugarkinje (Senj, 1885.). 

Značajnije podatke o hrvatskoj usmenoj epskoj poeziji 1531. g. 
navodi Slovenac Benedikt Kuripešič u svom, putopisu Ztinerarium. B. 
Kuripešič je zapisao da Hrvati u Bosni 1 Hercegovini mnogo pjevaju o 





'* Junačke narodne pjesme (hrvatske i srpske), priredio dr. Milan Strašek, Izdanje 
društva srednjoškolskih profesora, Zagreb, 1925., str. V. 

"5 Vatroslav Jagić, Historija književnosti naroda hrvatskoga i srbskoga, knjiga prva, 
Staro doba, Zagreb, 1867., str. 113. 

'* Usp. Usmene epske pjesme I., priredio Davor Dukić, SHK, MH, Zagreb, 2004., str. 
14.-15. 

junacima: Radosavu Pavloviću, Malkošiću i Milošu Obiliću (Kobiliću, 
Kobiloviću). 

U izvješću grada Splita mletačkom senatu 1547. g. spominje se da 
je neki slijepac u Splitu pjevao pjesme o Marku Kraljeviću a narod ga je 
pratio. 

Hanibal Lucić u svojoj drami Robinji (koja je izvedena vjerojatno 
prije 1530.) piše kako narod pjeva o banu Derenčinu, vojvodi Janku i 
Vuku despotu. Nastanak te pjesme datira se u XV. st, a David 
Bogdanović navodi da je u usmenoj komunikaciji bila tridesetih godina 
XX. st. 

Oko 1720. godine u okolici Požege nastao je Erlangenski rukopis 
koji sadrži 217 uglavnom lirskih i epskih pjesama. Zbirku je otkrio 
Nijemac Gerhard Gesemann u njemačkom gradu Erlangenu. 

Filolog Đuro de Matei Matijašević (Dubrovnik, 1670. — Rim, 
1728.) sakupljao je usmenu poeziju. Njegov rad nastavili su Josip 
Betondić (Suđurad, otok Šipan, Dubrovnik, 1764.), Ivan Matijašević i dr. 
Rezultat njihova rada je zbirka Popijevke slovinske skupljene 1758. u 
Dubrovniku koje sadrže 38 bugaršćica i 46 drugih uglavnom deseteračkih 
pjesama. !š 

Neizmjeran je doprinos usmenoj epskoj poeziji dao fra Andrija 
Kačić Miošić (Brist kraj Makarske, 1704. — Zaostrog, 1760.) napisavši 
svoj Razgovor ugodni naroda slovinskoga (1756., 1759.) u stilu usmene 
poezije. Neki smatraju da su Kačićeve: Pisma od vojvode Janka, Pisma 
od Sekule i Pisma od grada Zadvarja izvorne usmene epske pjesme. 

Matija Antun Reljković (Svinjar, danas Davor, 1732. — Vinkovci, 
1798.) svoje djelo Satir iliti divji čovik (1762.) pisao je narodnim 
desetercem; zapisao je usmenu pjesmu Jakšići kušaju ljube. Reljković 
je, kao prosvjetitelj, zamjerao narodu što je pjevao o osmanskom vazalu 
Marku Kraljeviću. 

Izniman je doprinos hrvatskoj tradicijskoj kulturi fra Matije Petra 
Katančića (Valpovo, 1750. — Budim, 1825.). 

Nezaobilazan je rad Julija Bajmontija (Split, 1744. — Split, 1800.) 
koji se bavio proučavanjem Morlaka i pomagao je Albertu Fortisu 
(1741.-1803.) pri sakupljanju i zapisivanju hrvatske duhovnosti. Dra- 
gocjen je, dakle, Fortisov Put po Dalmaciji (1774.) kao i djelo njegova 
osporavatelja Ivana Lovrića (Sinj, oko 1754. — ? 1777). 





" Izabrane narodne pjesme, hrvatske i srpske, priredio dr. David Bogdanović, Zagreb, 
1930., str. 4. 
'* Usmene epske pjesme, priredio Davor Dukić, SHK, MH, Zagreb, 2004., str. 35. 


211 


Koncem XVIII. st. nastao je Požeški zbornik (Kraljevićev 1796. i 
Babukićev 1798.) u kojem se nalaze i epske pjesme. 

O Okružnici zagrebačkoga biskupa Maksimilijana Vrhovca kao i 
Pozivu Matice hrvatske već je bilo riječi u poglavlju “Usmene lirske 
pjesme". U Makarskom primorju epsku poeziju i balade zapisivali su: 
Ante Franjin Alačević te njegovi sinovi Frane i Jerko, i unuk Miroslav. U 
Danici ilirskoj 1836. g. tiskano je desetak zapisa usmene epske poezije. 
Intenzivnije zapisivanje epske poezije započinje polovicom 19. st. U Zori 
dalmatinskoj 1845. 1 1846. g. objavljeno je više usmenih epskih pjesama 
koje su zapisivali Hvaranin Šime Ljubić i dr. U Narodnim slavonskim 
običajima (1846.) Luke Ilića Oriovčanina (Oriovac, 1817. — Novska, 
1878.) ima 13 epskih (junačkih) pjesama. I u pretežito lirskoj zbirci 
Pesme Ivana Kukuljevića Sakcinskog (Varaždin, 1816. — Puhakovec, 
Hrvatsko zagorje, 1889.) ima nekoliko epskih pjesama. 

Polovicom XIX. st. u Bosni i Hercegovini su usmene pjesme 
prikupljali fra Ivan Franjo Jukić (Banja Luka, 1818. — Beč, 1857.), fra 
Grgo Martić (Rastovača kod Posušja, 1822. — Kreševo, 1905.) 1 fra 
Marijan Šunjić (Bučići kraj Travnika, 1798. — Beč, 1860.) te ih 
objavljivali u Kolu i Bosanskom prijatelju. Godinu dana nakon smrti I. 
F. Jukića objavljena je zbirka epskih usmenih pjesama Narodne pjesme 
bosanske i hercegovačke koje su prikupili I. F. Jukić i G. Martić. 

O don Mihovilu Pavlinoviću, Andru Muratu, Vinku Palunku i 
Antunu Radiću već je bilo riječi u prethodnom poglavlju. 

Godine 1867. osnovana je u Zagrebu Jugoslavenska akademija 
znanosti i umjetnosti te su u njezinim publikacijama objavljivali ugledni 
znanstvenici: Vatroslav Jagić, Franjo Rački, Tomo Maretić, Stjepan 
Banović i dr. Taj časopis ima golem značaj za očuvanje i promicanje 
hrvatske usmene književnosti kao i Napretkov Kalendar (Sarajevo) i dr. 


koko 


Najveći su hrvatski pjesnici XIX. st. svoju epsku poeziju pisali po 
uzoru na usmenu epiku. Spomenimo Mirka Bogovića, Ivana Mažuranića, 
Augusta Šenou, Luku Botića, Josipa Eugena Tomića, Grgu Martića 
(Ljubomira Hercegovca), Silvija Strahimira Kranjčevića itd. 

O Nikoli Andriću i Petru Grgecu također je bilo riječi u 
prethodnom poglavlju ove knjige. U rujnu 1912. g. Stjepan Banović je u 
zaostroškom Brdu od Mate Banovića Trliša zapisao najdulju hrvatsku 
usmenu epsku pjesmu (1635 stihova) Kako je Ilija Primorac postrijeljao 
ženine prosce. U ožujku 1999. g. Petar Gudelj je tu pjesmu nadahnuto 

popratio predgovorom i u reprezentativnom izdanju objavio naslovivši je 
Hrvatska Odiseja. 

Branko Vodnik (Drechsler) (Varaždin, 1879. — Zagreb, 1926.) u 
Zagrebu je 1924. g. priredio Narodne pjesme (srpsko-hrvatske) TV. 
izdanje I. dio junačke pjesme. Junačke narodne pjesme (hrvatske i 
srpske) priredio je dr. Milan Strašek, a objavilo je 1925. g. u Zagrebu 
“Društvo hrvatskih srednjoškolskih profesora". Povodom tisućite 
godišnjice kraljevstva Hrvatske u Zagrebu su 1926. g. otisnute Narodne 
pjesme (herojske) koje sadrže 48 usmenih epskih pjesama. Nepotpisani 
je priređivač uvrstio najviše pjesama o Marku Kraljeviću. 

Povjesničar književnosti David Bogdanović (Brod na Savi, 1869. — 
Zagreb, 1944.) priredio je Izabrane narodne pjesme hrvatske i srpske 
koje je 1930. g. u Zagrebu objelodanila Knjižara Kraljevskog sveučilišta 
Jugoslavenske akademije. 

Među najvećim terenskim istraživačima hrvatske i srpske usmene 
epike je profesor praškog sveučilišta, Slovenac Matija Murko, koji je od 
1909. do 1932. g. više puta boravio u središnjoj Hrvatskoj i Dalmaciji i 
fonografski snimao epske pjesme. Taj je rad rezultirao dvotomnim 
djelom Tragom srpsko-hrvatske narodne epike (1951. g.). Njegov su rad 
nastavili Millman Parry i Albert Bates Lord. 

Golem je doprinos zapisivača Stjepana Grčića (Sinj — Podvaroš, 
1879. — Radunić, Zlopolje kod Muća, 1932.) i Silvestra Kutleše kao i 
kazivača Bože Domnjaka (Potravlje kod Sinja, 1844. — Potravlje, 1922.). 
Od njega je S. Grčić zapisao tridesetak tisuća stihova i nekoliko priča. 

Najvažnija izdanja usmenih epskih pjesama u drugoj polovici 20. 
st. objavila je Matica hrvatska u edicijama Pet stoljeća hrvatske književ- 
nosti i Stoljeća hrvatske književnosti. (Uz MH i Zora je nakladnica za 
PSHK.) 

Olinko Delorko (Split, 1910. — Zagreb, 2000.) u PSHK knj. 24. 
priredio je 1964. g. Narodne epske pjesme I. Maja Bošković — Stulli je 
iste godine i u istoj ediciji (knj. 25.) priredila Narodne epske pjesme II. 

Anđelko Mijatović je 1969. g. u Zagrebu priredio Narodne pjesme 
o Mijatu Tomiću. Godine 1975. u Zagrebu su objavljenje Narodne 
pjesme iz Hercegovine i duvanjsko-livanjskog kraja koje je priredio 
Anđelko Mijatović. 

Književni krug u Splitu je objavio je 1990. g. Epske pjesme Bože 
Domnjaka priređivača Ivana Mimice. Isti je izdavač 1992. g. objavio 
djelo Zmaj, junak, bila. Antologija usmene epike iz Dalmacije koju je 

odabrao i uredio Davor Dukić. U ediciji SHK 2004. g. objavljena su 2 sv. 
Usmenih epskih pjesma koje je priredio Davor Dukić. 

Znameniti arheolog Pavao Anđelić (Sultići kraj Konjica, 1920. — 
Sultići, 1985.) u rodnomu mjestu 1957./1958. godine zapisao je 22 
pjesme od kojih je 4 naznačio nedovršenima. !? 


* 


Hvale je vrijedan terensko-istraživački rad studenata kroatistike 
filozofskih fakulteta u Zagrebu, Mostaru, Splitu, Osijeku i Rijeci koji su 
zapisali mnogobrojne usmene epske pjesme. Među tim pjesmama je i 
Pogibija Nakića svatova (586 stihova) zapisana u Vinovu Gornjem 2004. 
godine.“ 

U hrvatskoj usmenoj epskoj poeziji opjevani su najznačajnije 
povijesne osobe među kojima su: Marko Kraljević, Juraj (Skenderbeg) 
Kastriotić, hajduci, uskoci, vladari. 


MARKO KRALJEVIĆ 


Marko Kraljević (2 — Rovine, 1395.) sin je srpskoga kralja 
Vukašina kojega je na vrelu, dok je pio vodu, umorio njegov sluga kako 
bi se dokopao zlatnoga lančića koji je kralju visio o vratu. Nakon 
Vukašina za kralja Srbije, Bosne i Zapadnih strana okrunjen je Tvrtko 
Kotromanić, ban (1353.-1377.) te kralj (1377.-1391.). Marko Kraljević 
poginuo je na Rovinama 1395. g. boreći se na strani Osmanlija protiv 
vlaškog (rumunjskog) vojvode Mirče. 


JURAJ KASTRIOTIĆ (SKENDERBEG, IVANBEG) 


Juraj (Đurad, Skender-beg, Ivan-beg) Kastriotić (1405.-1468.), 
albanski knez, koji je kao talac turskog cara u Carigradu islamiziran. Za 
vrijeme ugarskoga rata protiv Osmanlija koji je 1443. g. vodio Janos 
Hunyadi (Janko Sibinjanin), Juraj Kastriotić je pobjegao od Osmanlija. 
Istaknuo se u borbama protiv Osmanlija te je omilio narodu koji 1 danas o 
njemu pjeva i pripovijeda. O njemu pjeva i Andrija Kačić Miošić u 





" Ta je zbirka objavljena 2006. godine, a priredili su je mr. sc. Tomislav Anđelić i prof. 
dr. sc. Marko Dragić. 

* Vidi: Marko, Dragić, Književna i povijesna zbilja, Napredak, Split, 2005., str. 214.- 
232. 

Razgovoru ugodnomu naroda slovinskoga. (O povijesnim osobama bit će 
riječi i u poglavlju Povijesne predaje.) 


SMRT MIJATA TOMIĆA 


Divan čini care u Stambolu, 
Sve mu lale po divanu stale. 
Care daje agam agaluke 
A pašama d jeli pašaluke, 
5. Spahijama potvrdi berate. 
Sehidiji care govorio: 
“Sehidijo, moja lalo mila! 
Digni, paša, svoju tevabiju, 
Hajde paša na Bosnu ponosnu, 
10. Ti ćeš mojom Bosnom upraviti! " 
A veli mu paša Sahidija: 
“Čestit care, iza gore sunce! 
Bogu fala a i tebi fala! 
Nemoj mene Bosni kalovitoj, 
15. Ne mogu ti Bosnom upraviti, 
Jer na Bosni dvje paše imadu: 
Na Saraj 'vu paša Smahilpaša, 
A na ravnom Duvnu i Lijevnu, 
Ondi kažu Mihat harambašu. " 
20. Govori mu care gospodine: 
“Sahidija, sve moje uzdanje! 
Der podigni svoju tevabiju, 
Valja t' sići na Bosnu ponosnu, 
A evo ti dva katal fermana, 
25. Te pogubi dvje paše bosanske. 
Al' se paši na ino ne može, 
Već podiže svoju tevabiju, 
Ode vezir na Bosnu ponosnu. 
Dan po danak, b 'jeloj Bosni dođe. 
30. Dođe paša šeher Sarajevu. 
Ne htje paša past u Sarajevo, 
Veće prođe šeher Sarajevo, 
Na Gorici pope čadorove, 
Pa doziva mlade Sarajlije: 

35. Ljepo ih je paša dočekao, 
Pod čadorom misto načinio, 
Kavu piju, eglenišu ljepo, 
Reče njima paša Sahidija: 
“Sarajlije, sivi sokolovi! 

40. Jeste 1" mukti Bogu velikomu 
I carevom bijelom fermanu? *" 
Rekoše mu mlade Sarajlije: 
“Gospodine, paša Sahidija 
Mi smo mukti Bogu velikomu 

45. I carevom bijelom fermanu, 
A i tebi, paša gospodine. * 
Sahidiji vrlo milo bilo, 
Zagrnu im ćurke i binjiše, 
Pa odoše šeher Sarajevu. 

50. Pa zaziva pašu Smahilpašu, 
Smahilpaša na Goricu dođe, 
L'jepo ga je vezir dočekao, 
Pod čadorom misto namistio, 
Kavu piju, eglenišu jepo. 

55. Onda reče vezir Sahidija: 
“Smahilpaša od sve Bosne glavo! 
Jesi 1" mukti Bogu velikomu 
I carevom bijelom fermanu? *" 
A veli mu paša Smahilpaša: 

60. “Ja sam mukti Bogu velikomu 
I carevu bijelu fermanu, 
Al' nijesam takom murtatinu, 
Koji dođe prodat Bosnu ravnu, 
Ha! prodati Bosnu u kaure. " 

65. Sahidiji vrlo mučno bilo, 
Pa namače očim na kavaze, 
A kavazi jedan na drugoga, 
Smahilpaši glavu odsikoše, 
Pokriše ga divan kabanicom. 

70. To se čudo po Saraj 'vu čulo, 
To začula Smahilpašinica. 
Uze svoga sina nejakoga, 
Nejakoga, od po godinice, 
Te veziru na Goricu dođe, 

75. Pa govori paši Sahidiji: 
“Sahidijo, gorska haramijo! 
Što pogubi Smahilpašu moga? 
Iko će moga othraniti sina 
Nejakoga od po godinice? " 
80. A govori vezir Sahidija: 
“Ja, kaduno, Smahilpašinice! 
Nijesam ti paše pogubio, 
Zgubiše ga tvoje Sarajlije 
Hrzeći ga bijelu Stambolu 
85. Sve u devlet caru čestitomu, 
Pa ti ga je devlet pogubio, 
Imal mu je begluk okrenuo. 
Molit ću se caru čestitomu, 
Mal će tvomu pokloniti sinu. * 
90. Pa se maši rukom pod serdžadu, 
Izvadi joj stotinu dukata: 
“Haj kaduno, Smahilpašinice, 
Sina hrani i oda zla brani!" 
Pa s" odatle vezir podignuo 
95. Ion ode Duvnu širokomu. 
Paša prvi konak učinio 
U Crnićim kod hana novoga, 
A drugi je konak učinio 
U Kruščici, u Abihodžića. 
100. Paša dođe Duvnu bijelomu. 
Kada dođe, pope čadorove 
Pa doziva duvanjske knezove. 
Dođoše mu duvanjski knezovi 
Pa je paša njima govorio: 
105. “Rajo prava, od Duvna knezovi! 
Brže da ste Tomić Mihovila 
Ja njegovu glavu odsičenu, 
Ja će otić vaša za njegovu!" 
Kad vidiše duvanjski knezovi, 
110. Onda bilu knjigu nakitiše 
Pa je šalju Mihi u planinu: 
“Harambaša, Tomiću Mijate, 
Brže da si u Duvnu b jelomu! 
Tebe ište paša Sahidija, 

115. Jali tebe, jali tvoju glavu, 
Jal' odoše sve naše za tvoju. * 
A kad Mihi tanka knjiga dođe, 
Knjigu gleda Tomić Mihovile 
Pa družini svojoj govorio: 
120. “Hej družino, draga braćo moja! 
Pijte vino ne opijajte se, 
Valja ići Duvnu bijelomu, 
Mene ište paša Sahidija, 
Jali mene, jali moju glavu, 
125. Povezo je duvanjske knezove, 
Pa će otić sve njihove glave 
A za moju glavu sa ramena. 
Nije pravo, moja braćo draga, 
Oh, da ginu pravi siromasi, 
130. Već hajdete pred pećinu donju, 
Oprem 'te se, što ljepše možete, 
Ko da ćete, dico u svatove!" 
To družina Mihu poslušala 
I siđoše pred pećinu donju, 
135. Svaki svoj je sepet otvorio. 
Oni vade đuzel đeisiju, 
Sve oblače svilene košulje, 
A ni tkane, ni predane kose 
Od bijele svile opletene, 
140. Popunjene zlatom žeženijem; 
Pa po njima čohane ječerme, 
U kog dvoje, u kog troje toke, 
A po tokam morkaste dolame, 
Niz njih puca s obadvije strane 
145. Sve od srme, zlatom ožežene, 
Iz njih vise zlatni sindžirići; 
U svakoga kovče i čakšire: 
Više im je pod kolinom zlata 
Nego im je čohe od pojasa! 
150. Na nogama hrvatski čorapi, 
A na njima pleteni opanci; 
Sve podveze, kako guje ljute; 
Oko pasa nozi i sindžiri 
A za njima sv jetli vedenici, 

155. Među njima pale zakovane 
Sve u srmu i u zlato suho; 
Oko glave poše zamotali, 
Iz poša se čisto zlato sjaše, 
Prema žarkim odgovara suncem; 
160. Zavrgli su dugim granalijam; 
Sve se sjaju kako misečina. 
Pa pođoše niz Vran, niz planinu, 
Četrdeset i dva druga više. 
Pred njima je Tomić Mihovile, 
165. Dugačkom se zametnuo šarom, 
Sjaše mu se kano sunce žarko, 
I siđoše na Ljubušu ravnu, 
A na pogled Duvnu bijelomu. 
Ugleda ih paša Sahidija 
170. Pa govori duvanjskim knezovim: 
“Rajo prava, od Duvna knezovi! 
Čij su ono kićeni svatovi, 
Svi pješice, vrlo odiveni? " 
Govore mu duvanjski knezovi: 
175. “Gospodine, paša Sahidija! 
Nisu ono kićeni svatovi, 
To je Mijat sa družinom svojom; 
Eno za njim četres i dva druga. *" 
Tude Mijat društvo zastavio, 
180. Tude Mijat društvu govorio: 
“Hej družino, draga braćo moja! 
Kad budemo pašinu čadoru, 
Valja meni pod čador unići, 
I veziru ruku poljubiti. 
185. Vi stanite okolo čadora, 
Na duge se puške naslonite 
A metnite ruke na balčake. 
Ako meni do nevolje bude, 
Radite vi čador pogaziti, 
190. Barem mene mrtva osvetiti. 
Pa dođoše pašinu čadoru. 
Paši Mijat Božju pomoć viče, 
Paša njemu pomoć prifatio: 
“Bog t' u pomoć, gorska haramijo!*" 

195. Kraj sebe mu misto načinijo. 
Sjede Mijo pod tijem čadorom 
A družina čador opkolila, 
Na duge se puške naslonila, 
A metnuli ruke na balčake. 
200. Kafedžija kafu iznosio, 
Pa je daje Tomić Mihovilu. 
Mijat meće a na prsa ruke: 
“Fala tebi, mili gospodine, 
Bogu fala a i tebi fala, 
205. Neću kafe najpri, gospodine, 
Prije tebe, paša Sahidija! 
Da ti meni u pećinu dođeš, 
Najprije bih tebi nazdravio 
Pa ti, paša, čašu potkučio, 
210. Kafedžiji vezir govorio: 
“Kahfedžija, promini nam kafu!" 
Pa im zdravu kafu donosio; 
Kafu piju, eglenišu I 'jepo. 
Tako reče paša Sahidija: 
215. “Ja, Mijate, haran harambaša! 
Je 1' istina, što mi ljudi kažu, 
Da ti fataš tursku dicu, Miho, 
Te prodaješ, bolan, u kaure? " 
A veli mu Tomić Mihovile: 
220. “Lažu, paša, viru ti zadajem! 
Kad se bijah ja jako odbio 
O, odbio, paša, u hajduke, 
Bijah se ja zurđut dogodio 
Te ufatih dvoje Cigančadi, 
225. Obadvoje dadoh u kaure; 
Potle nisam nikad nikadare 
Ni vlaškoga a ni turskog sina. * 
Al' govori paša Sahidija: 
“Ja, Mijate, haran harambaša! 
230. Je 1' istina, što mi kažu ljudi, 
Da ti ljubiš lijepe divojke 
I neviste skoro dovedene 
A po Duvnu i okolo Duvna?" 
“Lažu, paša, viru ti zadajem! 

235. Toga, paša, ne traže junaci. ' 
Opet paša Miji govorio: 
“Je 1' istina, što mi kažu ljudi, 
Da razbijaš bale i tovare, 
Trgovačko da otimaš blago?" 
240. “Istina je, paša gospodine, 
Ne oremo, paša, ne kopamo, 
Irgovačko blago otimamo, 
Hranimo se i od 'jevamo se. * 
Opet paša Miju zapituje: 
245. “Kaži pravo, tako bio zdravo, 
Sa šta ti se odbi u hajduke? 
A veli mu Tomić Mihovile: 
“To ti, paša, i sam znati možeš! 
Turski zulum kad dotešča raji: 
250. Bog visoko a car je daleko, 
Nitko nama pomoć ne imade! 
Ja imado l'jepe podvornice 
I livadu zelenu Jabuku; 
Sve mi ote od Duvna kadija. 
255. Triput iđoh do turskoga suda, 
Sve je meni uzaludu bilo 
Vlaška vira ne prije Turčina: 
Pa ja odoh potražiti pravdu 
U bogaze i tijesne klance, 
260. Gdino sude gorske kosovice, 
Pa sam Turke sudit naučio, 
Ponajbolje Suzicu kadiju. * 
Opet paša Miji govorio: 
“Reci društvu, nek ti se odmori!" 
265. “Čestit paša mili gospodine, 
Mlada dica, ni umorna nisu, 
Neka dvore i tebe i mene. " 
Pa je Mijo paši govorio: 
“Gospodine, paša Sahidijo, 
270. Što s' povezo duvanjske knezove? 
Mrve im je muke i nevolje, 
Kad im ija na užinu dođem 
A sa svoja četres i dva druga! 
Valja tražit, šta doma nemaju, 

275. Odveži ih ljeba ti careva!" 
Zapovidi paša pašalijam, 
Odvezaše duvanjske knezove, 
Pa se maši rukom pod serdžadu, 
Izvadi mu pedeset dukata: 

280. “Na, Mijate, te se napij vina 
Sa družinom gdjegod u mehani; 
Pak ja odoh u šeher Saraj vo, 
Evo tebi Duvno i Lijevno!" 
Ode vezir k šeher Sarajevu, 

285. Ode Mijat u Vran u planinu. 

Kako vezir u Saraj 'vo dođe, 
Kako se je saćin učinio, 
Pusti vezir po šehru telala: 
“Nije 1" majka rodila junaka 

290. Jal' sekuna brata odnijala, 
Muškijem ga pasom opasala, 
Iko b' otiša u Vran u planinu 
Te donio glavu Mijatovu, 

Ja doveo rukuh svezanijeh ? 

295. Dao bi mu punu kulu blaga 
A iz hasne cara čestitoga. ' 
Telal vika tri pune nedilje, 
Da se junak naći ne mogaše, 

Jer svak znaše, tko Tomić bijaše! 

300. Kad četvrta nastade nedilja, 

Tu se nađe Klišanin Arape 
I on ide carevu veziru, 

Pa govori Klišanin Arape: 
“Gospodine, paša Sahidija! 

305. Evo majka rodila junaka 
I sekuna brata odnijala, 

Koj ' će otić u Vran u planinu 
Te doniti glavu Mijatovu, 
Ja dovesti ruku svezanijeh, 

310. Jer ja znadem, paša gospodine, 
Sve ja znadem, staze i bogaze 
I jatake, gdi dohodi Mijo, 

Jer sam bio devet godin dana 
U hajduštvu s Tomića Mijatom, 

315. Pa mu bijah nešto sakrivio, 
Hrtijaše me Mijat obisiti 
Pa ne dade ostala družina, 

Već onako mene otisnula. 
Već daj meni jednu čizmu blaga 

320. I daj meni dvanaest delija " 

Vezir dade ne reče ni rječi. 
Otle Arap društvo podignuo, 
Dan po danak, u Doljane dođe 
Ka bijelu dvoru Bobovčevu, 

325. Pa Iliju na oranju nađe, 

Zastavi mu ralo i volove: 
“Bogom brate, Bobovac Ilija! 
Daj mi izdaj Tomić Mihovila, 
Da nosimo glavu u Saraj “vo, 

330. Ja svedemo ruku svezanijeh, 

A evo ti puna čizma blaga. 

Kad siđemo u šeher Saraj “vo, 

Bolje će nas vezir darovati, 

Dat će nama punu kulu blaga. ' 
335. Prevari se Bobovac Ilija, 

Prevari se, ujede ga guja 

On zastavi ralo i volove 

Pak otiđe dvoru bijelomu 

Te je bilu knjigu nakitio: 

340. “O moj kume, Tomić Mihovile! 
Dva si meni okumio sina, 
Hodi siđi u selo Doljane, 
Okumi mi sina i trećega, 
Taman mi je djete za kumljenja. 

345. Al' ne vodi ti puno družine, 
Nejman puno vina i rakije. * 
Kad Mijatu tako knjiga dođe, 
Knjigu gleda a na nju se smije. 
Pa govori Vidu Žeravici: 

350. “Žeravico, moja vjerna slugo, 
Opremi se što god lipše moreš: 
Hajdemo mi u selo Doljane, 

Da okumim djete Bobovčevo 
S nama hoće Mali Marijane " 

355. A veli mu Tomica hajduče: 
“Ja moj striče, Tomić Mijovile, 
Ne idi ti, Mijo brez družine, 
Da ne bude kakva prijevara! 
Na to mu se Mijat razljutio, 
360. Samo uze Malog Marijana, 
Ode s njime u selo Doljane, 
Bijelomu dvoru Bobovčevu. 
Ljepo ga je kume dočekao, 
Na bašči mu vatru naložio, 
365. Na odaji pendžer prorezao, 
U odaju Klišanin Arapa 
Zatvorio Bobovac Ilija 
I još s njime dvanaest delija. 
Na bašču mu čedo iznosio, 
370. Te mu Mijo čedo okumio, 
Kose mu je zlatom pozlatio. 
Daruje ga ljuba Bobovčeva, 
Iznosi mu bjela boščaluka 
Te darova Tomića Mijata 
375. Boščalukom krvlju pokapanim, 
A staje mu nogom po nogama, 
Ne bi li se Mijat ositio. 
Al' se Mijat ositit ne može, 
Već premišlja misli svakojake: 
380. Što se moja kuma pomamila, 
Te mi staje nogom po nogama? 
Pa siđoše hladno piti vino. 
Uze Mijo čašu od biljura. 
Poče junak čašom nazdravljati. 
385. Ama Arap, od Boga mu bilo! 
Na pendžer je pušku naslonio 
I dobro je pušku napunio, 
Po dva drama praha latinskoga, 
A dva zrna, jedno za drugijem, 
390. I obadva zrna na sindžiru. 
Poče Mijat hladno piti vino. 
Pušci Arap vatru dobavio 
I pogodi Tomić Mihovila, 
Pogodi ga u grlo bijelo, 

395. Zaklaše ga dva sindžirli zrna. 
Kad Mijata puška udarila, 
Jednoć reče: Jezus i Marija! 
Drugoč reče: Pomozi mi Bože! 
Ireće reče: Drž' me, Marijane! 

400. A četvrto: Biži, Marijane, 

Pa ga uze Mali Marijane, 
Njega baca na pleća široka, 
Bježi s njime momak uz planinu. 
Ama Arap, od Boga mu bilo! 

405. Znadijaše stazu naprečicu 
A uzjaha debela jagaza 
I dostiže Malog Marijana 
Pa se za njim buzdovanom baci 
I u zlo ga misto pogodio, 

410. Pod koljeno u nogu lijevu. 

Mar jan pade a Arap dopade 
Mijatovu odsiječe glavu, 
Marijanu on saveza ruke, 

Pa ga vrati u selo Doljane. 

415. Pa digavši Bobovac Iliju 
I odoše šeher Sarajevu. 

Kad su bili u šeher Saraj “vo, 
Pokloniše glavu Mijatovu, 
Marijana ruku svezanijeh 
420. I dadoše paši Sehidiji. 
A da vidiš Tomice hajduka! 
Sve cvijeli po gori zelenoj 
A ne smije u selo Doljane, 
A sve krije suze od družine. 

425. Jedno jutro Toma uranio 
Pa cvijeli pod omarom vitom. 
Njemu dođe vila Prigorkinja: 

“Ja bora ti, Tomica hajduče, 
Što cvijeliš, muka koja ti je? 

430. “Kako, vilo, cvijeliti neću, 

Kad imadoh dva najbolja druga, 
A, Mijata i s njim Marijana, 

Pa otišli u selo Doljane, 

Da okumi djete Bobovčevo, 

435. Pa ih nejma, vilo posestrimo! 
Ne možeš mi kakav haber kazat? " 
A veli mu vila Prigorkinja: 
“Ja, Tomica, dragi pobratime! 
Rada bih ti dobar haber kazat, 
440. Al' ne mogu, veće kakono je. 
Ja sam vila u planini bila 
U Igmanu niže Sarajeva, 
Vidjela sam svojijem očima: 
Mijatovu glavu pronesoše, 
445. Marijana živa provedoše, 
Dovedoše u šeher Saraj “vo, 
Dadoše ih paši Sehidiji. 
Pita paša Malog Marijana: 
“Otkud tebi takvo odijelo ?' 
450. A veli mu Mali Marijane: 
I sam znadeš, milom Bogu fala, 
Otkud meni ovo odijelo: 
S takih sadro a na se nadero. " 
Njemu paša opet besidio: 
455. Marijane, iz gore hajduče, 
Da mi hoćeš viru založiti, 
Da me, bolan, ne ćeš ostaviti, 
Dovijeka ja moga, ja tvoga, 
Tvoju bih ti glavu poklonio!" 
460. A Marjan mu riječ progovara: 
“Gospodine, paša Sehidija, 
Pokloni mi moju rusu glavu, 
A evo ti tvrdu viru dajem, 
Tebe pašo, ostaviti neću, 
465. Dovijeka ja svoga, ja tvoga. * 
I pušća ga paša Sehidija. 
Bog ubio mlade Sarajlije, 
Bezerdžane i trgovce mlade, 
Ubiše ga iz ruku kamenjem. " 
470. Kad je Toma vilu razumio, 
Cvili junak kao guja ljuta. 
Onda Toma društvu govorio: 
“Ja, družino, draga braćo moja!. 
Hajdemo mi u selo Doljane, 

475. Da mi naše kume upitamo, 
Što je bilo, što 1" se dogodilo. ' 
Pa odoše u selo Doljane 
Bijelomu dvoru Bobovčevu. 
Sve im kaže ljuba Bobovčeva 
480. Pa odoše u Vran u planinu. 
Al' se Arap hasi učinio 
U Saraj “vu hladno pije vino 
Po Varoši i po Latinluku. 
Al' da vidiš mlade Sarajlije, 
485. Bezerđane i trgovce mlade 
Gdje odoše paši Sehidiji: 
“Gospodaru, paša Sehidija, 
Zaludu si zmaja pogubio, 
Ostala je guja u kamenu, 
490. Osto ti je Tomica hajduče 
S Mijatovih druga četrdeset. 
Dobavi nam Mijatovo društvo!" 
Zove paša Klišanin Arapa 
I pobru mu Bobovca Iliju: 
495. “Brže da ste Mijatovo društvo 
Pa se oni na noge skočili 
I uzeše šezdeset delija 
I pođoše u Vran u planinu, 
Dan po danak na Ljubišu b jelu. 
500. Desile se babe na stanovam 
Pa pitaju bake na stanovma: 
“Jeda, babe, društva Mijatova? " 
A govore babe ostarile: 
“Kako nam je Mijat poginuo, 
505. Veće mu se ne zna ni za društvo. * 
Tu se oni rahat učiniše 
I golemu vatru naložiše, 
Vino piju a pripiču janjce, 
Jadne babe masnu prevrtušu. 
510. A sve gleda Tomica hajduče, 
Sve on gleda iz Vrana planine. 
Kad se tamna ufatila noćca 
On ugleda oganj, vatru živu, 
Gdino gori oganj na Ljubuši, 


, 


, 

515. Pa družini svojoj govorio: 
“Hej družino, draga braćo moja: 
Kako nam je Mijat poginuo, 
Mi nijesmo ništa zadobili. 
Golem gori oganj na Ljubuši, 
520. Jal' su svati, jali su trgovci! 
Vi sjedite pred pećinom st 'jenom 
A ja, braćo, odoh na Ljubušu, 
Da ja vidim ko j' kod vatre žive. ' 
Uze dugu po srijedi pušku, 
525. Hajduk brže na Ljubušu siđe, 
Primače se ognju, vatri živoj, 
Al' kod vatre Klišanin Arape 
I kod njega Bobovac Ilija, 
A oko njih mlade pašalije, 
530. Vino piju, a janjce pripiču. 
Biše Toma pušku položio, 
Položio po studenoj stini, 
Na Arapu nišan sastavio: 
Pa se misli Tomica hajduče: 
535. Da b' ubio Klišanin Arapa, 
Uteče mi Bobovac Ilija. 
Već on diže pušku sa stijene 
Pa se vrati hajduk uz planinu. 
Pred pećinu do družine dođe, 
540. Sve družini po istini kaže: 
“Već hajdemo, braćo, na Ljubušu, 
Osvetiti Mijat harambašu 
I našega Malog Marijana!" 
Skočiše se na noge lagane, 
545. Četrdeset, jedan za drugijem, 
I siđoše na ravnu Ljubušu 
Al' se oganj vatra potrnula 
A pospale mlade pašalije. 
Napadoše gorske haramije, 
550. Isikoše šezdeset delija, 
A Arapu ruke savezaše 
I điđi Bobovcu Iliji, 
Pa goleme ražnje donesoše, 
Obadva ih na ražnje nadiše, 


, 

555. Oganj živu vatru potakoše, 

Pa ih ognju živom primakoše, 

Obadva ih žive ispekoše. 

Od Ilije meso odrezuju 

Te ga daju Klišanin Arapu, 
560. Od Arapa odrezuju meso 

Te pitaju Bobovac Iliju. 

Na živu ih ognju ispekoše 

Pa odoše u selo Doljane, 

Bobovčeve dvore zapališe. 
565. Kako su ti onda izgorili, 

Ni danas se nisu načinili! 

I tako ti Miju osvetili 

I svojega Malog Marijana.?! 





*! Anđelko Mijatović, Narodne pjesme o Mijatu Tomiću, Sinj — Duvno, 1985., str. 200.- 
215;Usmene epske pjesme I. (priredio Davor Dukić) SHK, MH, Zagreb, 2004., str. 377.- 
391. Dukić na 406. str. piše da je pjesma navedena prema I. F. Jukić i Lj. Hercegovac 
(fra Grgo Martić ) 1858., br. 50, te da je varijanta te pjesme objavljena u HNP VIII, br. 
42. O posebnom metku “koji jedini može ubiti junaka" pjeva i pjesma br. LVIII., knj. 2 
u Ho&rmannovoj zbirci kao i u članku Maje Bošković Stulli Postojanost epskog modela u 
dvije pjesme iz dubrovačke okolice, u: Usmena književnost kao umjetnost riječi, Zagreb, 
1975., str. 77.-91. Ta je motiv i danas prisutan u povijesnim predajama o pogibiji 
harambaše Mijata Tomića. O tomu vidi: Marko Dragić, Od Kozigrada do Zvonigrada, 


Baška Voda — Mostar — Zagreb, 2001. 

PISMA O SMRTI STOJANA JANKOVIĆA 


Vino pije Stojan Jankoviću 
u Kotarim u pjanoj mehani. 
Do njeg sidi Tintor barjaktare, 
A do njega trideset serdara. 
5. Onda Stojan besidio riči: 
“Moj Tintore, vrstan barjaktare, 
daj nam skupi četu u kotaru, 
Po Kotaru i oko Kotara: 
Jednu četu pet stotin drugova, 
10. Da idemo u tursku krajinu, 
Ama brate Duvnu u ravnine, 
Ravno ćemo porobiti Duvno, 
Sve do kule Jusuf Begovića; 
I još ćemo porobiti Livno 
15. I livanjsko polje do Grahova. 
Ako Bog da, pa srića donese, 
Ako zdravo bilom Livnu sajdem, 
pa ufatim setru Atlagića, 
A ufatim Bajagić Aliju 
20. I kopile Bojčić Delaliju, 
Barjaktare, sve moje uzdanje, 
Hoću tebe čirak učiniti! 
Svoju ću ti ćordu pokloniti, 
Koja jeste u Mlecim kovana 
25. Trim kovačim za pun misec dana. 
Ona siče pancir po junacim, 
Pod pancirom šipke od čelika. 
Ona valja trista mađarija. 
Kad to čuje Tintor barjaktare, 
30. Kupi junak četu po Kotaru. 
On sakupi pet stotin junaka, 
Dovede ih do oblice kule, 
A do kule Stojan Jankovića. 
Kad je Janko četu opazio, 
35. I junaka pod svitlim oružjem, 
On dozivlje Pavla barjaktara: 
“Opremi mi mog dobrog putalja, 
Dok obučem svijetlo odilo!'" 

A da vidiš Pavla barjaktara! 
40. Sađe junak do konja putalja 
Hladnom vodom i raki-safunom, 
Istire ga pamukli-čaršafom, 
Na njega je ćebe nabacio, 
Po ćebetu sedlo sedefliju, 
45. A na sedlo zlatnu abaiju. 
Sve su iz nje kite udarile, 
Po kolinim pucaju putalja. 
Priteže mu četiri kolana, 
Zauzda ga rešmalijom uzdom, 
50. Na njeg meće puške s kuburama, 
Izvodi ga na mermer avliju. 
Eto Janka niz bojali kulu 
Pripaso je okovanu ćordu, 
Sva se sjaje kako ledenica. 
55. Janko dobra uzjaši putalja, 
A za njime Tintor barjaktare, 
krstaš barjak nosi u desnici. 
A za njime četa plemenita, 
Zdravo dođe do vode Kosinca. 
60. Priđe Janko vodu na Kosincu, 
Svu je svoju četu privodio, 
Zdrav u Buško blato dohodio. 
Tude Janka noćca ufatila. 
Svojom četo nočcu prinoćio 
65. Ran ujutro Janko podranio, 
Svu je četu otle podignuo, 
Svu spremljenu, ljuto oružanu 
Zdravo sađe Duvnu u ravnine. 
Robi, pali sela i varoše 
70. Sve do kule Jusuf Begovića. 
Čudno jesu plina zadobili, 
A još više roblja zarobili: 
Udovica, mladih divojaka, 
I nevista skoro dovedenih. 
75. Tu je četa noćcu prenoćila 
Svi u jutro rano podraniše, 
Poje vodom sve konje hatove, 
Bratac Jankov povede putalja, 

Da mu dade studene vodice. 
80. Ma da vidiš čuda velikoga, 
Prigoda se prigodila tude, 
Di s" izvlači zmija iz kubura, 
Zaskače se na dobra putalja, 
Pa s" uvlači u grivu putalju. 
85. Guja grli plemića putalja, 
Na perčin mu naslonila glavu. 
Jankov bratac opazio biše, 
Pa se junak poplašio biše, 
Da će guja ujesti putalja. 
90. On poteže mača zelenoga, 
Pa posiče strahovitu guju. 
Kaca krvca niz dobra putalja, 
Saliva se konju niz kopite 
Studene ga vode napojio, 
95. Povrati ga i metnu mu zobi, 
Bratu Janku imenom kaziva: 
“Ne znaš brate, čuda velikoga, 
Posiko sam strahovitu guju. 
Izvuče se iz tvojih kubura, 
100. Pa s' uvuče u grivu putalju, 
Zagrli ga oko svega vrata, 
Na perčin mu naslonila glavu. 
Ja se, brate poplašio biše, 
Pa posiko guju strahovitu. 
105. Otišće se krvca niz putalja, 
Sve se sliva konju niz kopite. 
Kad je Janko razumio riči, 
On se plesnu rukom po kolinu: 
“Ajme, brate, grdna rano moja! 
110. Svu mi uze sriću i junaštvo. 
To si meni pogubio, brate, 
Vilu moju, moju posestrinu, 
koja mi je u pomoći bila, 
Sad si meni odlomio krila, 
115. Danas ću ti junak poginuti, 
Jal' od puške jal' od sablje britke. " 
Di je srića, tu je i nesrića, 
Tu se turčin prigodio biše, 


, 

Baš iz Prusca Nadžaković Mujo. 
120. Sašlo ture kupit desetinu; 
Potira ga Stojan Jankoviću. 
Biži turčin glavom bez obzira, 
Nosi dugu pušku o ramenu. 
Priko sebe od stra izbacio. 
125. Di je srića tu je i nesrića, 
Njegova ga puška pogodila, 
Pogodi ga u prsa junačka, 
Dino Janku melem ne trebuje, 
Janko konja obrnu putalja, 
130. Do svoje ga čete dogonio. 
Pa dozivlje barjaktara svoga: 
“Moj Tintore, vrstan barjaktare, 
Od puške sam ranu prifatio, 
Di junaku melem ne tribuje. 
135. Od' uzjaši mog junaka putalja, 
Moje svitlo obuci odilo, 
Zadij, brate, moje sjajno krilo, 
Pa uzjaši mog dobrog putalja, 
Svrćaj četu do mrkloga mraka, 
140. Ne daj nikom na juriš otići. 
Ak' doznadu krajišnici turci, 
Da sam junak dopanuo rana, 
Svi hoćete izginuti listom. 
Ne daj glasa društvu ni četici. 
145. Dok se mrkla ne ufati noćca, 
Biži, brate, kamenu Kotaru. ' 
A da vidiš Tintor barjaktara! 
Di uzjaha Jankova putalja, 
A obuče njegovo odilo, 
150. Svitlu mu je pripasao ćordu, 
A pripinje Jankovića krilo, 
Svrće svoju do akšama vojsku, 
Svoju četu natrag povratio. 
Zdravo dojde do vode Žbanice, 
155. Onde Janko vode zaiskao. 
Tu odleti Tintor barjaktare, 
Donese mu vode u maštrafi, 
Dok se Janko napio vodice, 


, 

Namah svijet junak prominio. 
160. Umre Janko, pokojna mu duša! 
Nestalo mu sile i junaštva, 
A kako je poginuo Janko, 
Tu se piva i govore ljudi, 
Da ne biše Tintor barjaktara, 
165. Ostalo bi Jankovića krilo, 
Kod turčina Nadžaković Muje. 
Odnese mu tilo u Kotare. 
Zdravo došo Tintor barjaktare, 
i saveo četu u Kotare. 
170. Mnogo plina zarobio biše 
I doveo roblje i robinje. 
Zdravo došli Jankovića kuli, 
Tu ukopa pokojnoga Janka. 
A u crkvi svetoga Stipana. 
175. A da vidiš Tintor barjaktara! 
Sve ti plino po družini dili, 
A divojke po mladim junacim, 
Udovice po pjanim mehanam, 
Neka služe i dodaju vino, 
180. Kad serdari čaše ispijaju. 
Onda bilo, kadno se činilo. 


U razdoblju između dva Svjetska rata stagnira usmena epska 


poezija, a razvija se pučka usmena poezija. U čitlučkom kraju kazivači 
kazuju pučku epsku pjesmu o pogibiji svatova Ivana Rozića. Svatovi su 


izgorjeli u požaru 10. veljače 1938. godine. 


U epohi SFRJ represivnim mjerama sprječavalo se nacionalno i 


vjersko dostojanstvo. Epske pjesme se sve manje pjevaju, a u onima koje 
su se izvodile prevladavaju mitski elementi i Josip Broz Tito. 


Iz tog perioda zabilježena je 2004. g. u Stepenu kod Tomislavgrada 


epska pučka pjesma koja opisuje pogibiju Ivana Dodiga i Ante Bagarića 


23. travnja 1945. g. u Mirčetu kod Glamoča. 





** Narodne junačke pjesme iz Bosne i Hercegovine, skupio fra Marijan Šunjić, izdao 
Zbor franjevačkih bosanskih bogoslova “JUKIC", II. izdanje, Hrvatska tiskara d. d., 


Sarajevo, 1925., str. 69.-73. 

Buđenjem nacionalne svijesti devedesetih godina XX. st. dolazi 
do velikoga interesa za tradicijsku kulturu. U ovom vremenu cvjeta 
pučka usmena epika, a od zaslužnijih za to valja istaknuti guslara Željka 
Šimića iz Gruda. 


BUGARŠĆICE 


Bugaršćice su starinske pjesme. Najviše je bugaršćica koje 
pripadaju epskoj poeziji. Neke su bugaršćice lirske pjesme a neke se 
mogu promatrati kao lirsko-epske pjesme. Karakteriziraju ih dugi stih 
(dvanaesterac — sedamnaesterac) i tugaljiv ton. Te su pjesme specificum 
Croaticum. Zapisivane su kod Hrvata, ponajviše u priobalnim krajevima. 
Prve je tri bugaršćice zapisao i u svom Ribanju i ribarskom 
prigovaranju (1586.) objavio Hvaranin Petar Hektorović. 

Znanstveni interes za bugaršćice potaknuo je 1851. g. Franz 
Miklošič objavivši Popevku od Svilojevića. U XIX. st. doprinos 
izučavanju bugaršćica dali su još Valtazar Bogišić, Stojan Novaković, 
Armin Pavić i dr. U drugoj polovici XX. st. bugaršćicama se bavio 1 
Miroslav Pantić. Najveći znanstveni doprinos u proučavanju bugaršćica 
dali su Josip Kekez (Katuni iznad Omiša, 1937. — Zagreb, 2003.) i Maja 
Bošković Stulli (Osijek, 1922. — Zagreb, 2012.). 

Mnogo je riječi napisano o podrijetlu naziva bugaršćica. U 
narodnoj je uporabi u Rami i drugdje glagol bugariti a znači kroz plač 
govoriti, jadikovati, žaliti se, tražiti pomoć, tražiti milost i sl. Bugaršćice 
(bugarštice) u povijesti književnosti su se nazivale i pjesmama dugog 
stiha. 

Burna je povijest Hrvata uzrokom što je najstariji zapis bugaršćice 
nastao u Molissama u Italiji kod Hrvata koji su ondje našli utočište 
bježeći od Osmanlija iz Bosne i Hercegovine. 





2 O tome više: Maja Bošković — Stulli, Od bugarštice do svakidašnjice, Konzor, 
Zagreb, 2005., str. 5.-65. 

TAMNOVANJE VOJEVODE SIBINJANIN JANKA 


Bugaršćica, najčešće naslovljena Tamnovanje vojevode Sibinjanin 
Janka, pjeva o Janku Sibinjaninu (Janošu Hunyadiu, Hunyad, Erdelj, 
1387. — Zemun, 1456.) jednom od najistaknutijih i najuspješnijih boraca 
protiv Osmanlija. Godine 1448. prodro je na Kosovo, ali je izdajom 
raškoga despota Đurđa Brankovića zasužnjen. Oslobođen je uz veliku 
otkupninu. Obranio je 1456. godine Beograd i 11. VIII. te godine umro. 
Otac je ugarskoga kralja Matije Korvina. Omiljen je kod Hrvata i Srba 
koji i danas o njemu pripovijedaju. O njemu pjeva najstarija bugaršćica 
zapisana 1. VI. 1497. kod Hrvata u Molissama u Italiji. Pjesmu je zapisao 
Ruggero de Pazienza 1. lipnja 1497. g. (četvrtkom) u mjestu Gioia del 
Colle nedaleko od Barija. Plešući su je pjevali prognani Hrvati iz Bosne i 
Hercegovine u čast kraljice Izabele del Bolzo. 


Ora' vija\ se nad gradom Smederevom. 

Nitkore ne ćaše s njime govoriti, 

nego Janko vojvoda govoraše iz tamnice: 

- < Molim ti se, orle, sidi malo niže 
da s tobome progovoru. Bogom te brata zimaju, 
pođi do smederevske gospode da s“ mole 
slavnomu despotu da m' otpusti iz tamnice smederevske. 
Iako mi Bog pomože i slavni dispot pusti 
iz smederevske tamnice, ja te ću napitati 
črvene krvce turečke, beloga tela viteškoga.“? 
(Mollisse, Italija, 1497. g.) 


MAJKA MARGARITA 


Bugaršćica Majka Margarita pjeva o majci Margariti kojoj su sin 
Ivan i brat Petar otišli u borbu protiv Osmanlija.“ Poginuli su. Majku 


* Josip Kekez, Bugaršćice, III. Izmijenjeno izdanje, Organizator, Zagreb, 2000., str. 
69.-71. 

2 Isto, str. 69. 

* DU Mletačko-turskom ratu od 1499.-1503. godine Turci (Osmanlije) su opustošili 
splitsko, šibensko i zadarsko područje, a 1500. godine osvojili Makarsku i luku 
Busoljinu kraj Trogira. Sljedeće su godine (1501.) osvojili trogirsko i šibensko 
područje. Premda se ne spominje da su Margaritini sin i brat otišli u rat protiv osmanske 
vojske slijedom tih povijesnih događaja kao i stih ako bi ti oba dva turske uze dopadnuli 
upućuju na to da su otišli boriti se protiv osmanske vojske. Kandijski rat (1645.-1669.) 

Margaritu tješila je vila. Majka Margarita je simbol hrvatske žene — 
supruge, žene — majke, žene — sestre. Njezina sudbina reprezentira 
četrnaeststoljetne sudbine neizbrojivih znanih i neznanih Hrvatica. U 
pjesmi Plač Margarite mletački pjesnik Zuan Polo Lionpardi (1541.) 
pjeva o majci Margariti, cvijetu slavenske zemlje.“" Bugaršćicu Majku 
Margaritu zapisao je Juraj Baraković (Plemići kraj Zadra, 1548. — Rim, 
1628.) i ukomponirao u svoju Vilu Slovinku. Vladimir Nazor (Postire 
na Braču, 1876. — Zagreb, 1949.) u svojim je Pjesmama u šikari, iz 
močvare i nad usjevima (1931.) objavio i svoju bugaršćicu Majka 
Margarita. Majka Margarita nadahnula je grandioznog slikara i kipara 
Ivana Meštrovića koji ju je naslikao u svojoj Povijesti Hrvata. 
Skladatelj Krsto Odak (Siverić kraj Drniša, 20. ožujka 1888. — Zagreb, 
4. studenoga 1965), skladao je (1952/53) radijsku operu — Majka 
Margarita. 


MAJKA MARGARITA 


Cvilu to mi cviljaše drobna ptica lastovica, 

ona mala ptica; 
cvilu to mi cviljaše drobna ptica lastovica, 
ona cvilu cviljaše Zadru gradu na pridvratju, 

ona mala ptica. 
Ona cvilu cviljaše Zadru gradu na pridvralju, 
biše mi se cvileći drobna ptica zakasnila, 

ona mala ptica, 
Biše mi se cvileći drobna ptica zakasnila, 
ter ju biše pustilo žarko sunce na zapadu, 

onu malu pticu, 
ter ju biše pustilo žarko sunce na zapadu, 
a biše ju zaskočio sjajni misec na istoku, 


započet je turskim napadom na mletački otok Kandiju (Kretu). Turska vojska se iskrcala 
na otok ali je mletačka vojska blokirala Dardanel i tako spriječila opskrbu te je Kandija 
kapitulirala 6. rujna 1669. g. Turci 1646. g. zauzimaju Novigrad i napadaju područje od 
Zadra do Šibenika. Venecija 1647. g. poduzima napad na Turke i zauzima Zemunik, 
Novigrad, Vranu, Obrovac i Skradin a turski napad na Šibenik propada. Na stranu 
Mlečana prelaze Poljica i niz hercegovačkih plemena. 

U tursko — mletačkom Kandijskom ratu Osmanlije su potisnuti iz Makarskoga primorja, 
Poljica, Klisa, Solina i šibensko-zadarskog zaleđa. U tom ratu istaknuli su se 
zapovjednici: Sorić, Mandušić, Miljanići, Milković i Janković. Glavni junak najdulje 
hrvatske usmene epske pjesme Ilija Primorac bio je zarobljen u tom ratu. 

“ Josip Kekez, Bugaršćice, III. Izmijenjeno izdanje, Organizator, Zagreb, 2000., str. 82. 


237 


onu malu pticu; 
a biše ju zaskočio sjajni misec na istoku, 
ali ono ne biše drobna ptica lastovica, 
ona mala ptica, 
ali ono ne biše drobna ptica lastovica, 
neg mi ono biše stara majka Ivanova, 
majka Margarita; 
neg mi ono biše stara majka Ivanova, 
ona majka klikovaše sinka svoga i brajenka, 
majka Margarita! 
Ona majka klikovaše sinka svoga i brajenka, 
Na nju mi je našetala bila vila planinkinja, 
ona bila vila, 
Na nju mi je našetala bila vila planinkinja, 
ter mi side bila vila staroj majci besiditi, 
majci Margariti, 
ter mi side bila vila staroj majci besiditi: 
“Ča mi tako cviluješ, stara majko Ivanova, 
majko Margarito ? 
Ča mi tako cviluješ, stara majko Ivanova, 
Koja ti je nevolja grozne suze prolivati ? 
majko Margarito ? 
Koja ti je nevolja grozne suze prolivati ?' 
side to mi stara majka biloj vili besiditi, 
majka Margarita, 
side to mi stara majka biloj vili besiditi: 
“Ostaf me se, bila vilo, jadi te se ostavili, 
planinkinjo vilo! 
Ostaf me se, bila vilo, jadi te se ostavili, 
dvi su meni ljute rane na mojemu željnom srcu, 
planinkinjo vilo! 
Dvi su meni ljute rane na mojemu željnom srcu, 
obe su mi, jadovi, ljute rane otrovane, 
planinkinjo vilo! 
Obe su mi, jadovi, ljute rane otrovane, 
i ovo ih ne mogu, jadna majka, priboliti, 
posestrino vilo! 
I ovo ih ne mogu, nikakore priboliti, 
a ove su ljute rane na mojemu željnom srcu, 

posestrino vilo! 
A ove su ljute rane na mojemu željnom srcu, 
ja t' sam majka imila mlada Petra bratca moga, 
posestrino vilo! 
Ja t' sam majka imila mlada Petra bratca moga 
a Ivana hranila, mila sinka, od srdašca, 
jedno malo dite, 
A Ivana hranila, mila sinka, od srdašca, 
i kad sam ih jadna bila do viteštva dohranila, 
posestrino vilo! 
I kad sam ih jadna bila do viteštva dohranila, 
po njih mi je svitla zora od istoka poručila, 
posestrino vilo! 
Po njih mi je svitla zora od istoka poručila, 
obih sam ih, jadna majka, svitloj zori otpravila, 
majka Margarita, 
Obih sam ih, jadna majka, svitloj zori otpravila, 
da li evo ne znadem za njih smrti ni života, 
vilo posestrino! 
Da li evo ne znadem za njih smrti ni života, 
neg su mi se zli bilizi, jadni majci, ukazali, 
majci Margariti: 
Neg su mi se zli bilizi, jadni majci, ukazali, 
gdi se gavran vijaše nad merli od Zadra grada, 
ona črna ptica, 
gdi se gavran vijaše nad merli od Zadra grada, 
a bihu mu crna pera sva od krvi ustrapana, 
onoj črnoj ptici. 
A bihu mu crna pera sva od krvi ustrapana, 
sila sam ga, jadna majka, kumiti i bratimiti, 
onu kobnu pticu, 
sila sam ga, jadna majka, kumiti i bratimiti: 
“Kaži meni, gavrane, te bilige do istine, 
ptice zlokobnice, 
Kaži meni, gavranče, te bilige do istine, 
a ja ti se, jadna majka, virom mojom obituju, 
moj črni gavranče, 
a ja ti se, jadna majka, virom mojom obituju, 
da ti hoću trudna pera sva suzami prehladiti, 

ptice zlokobnice. 
Da ti hoću trudna pera sva suzami prehladiti, 
da li ne hti na mene huda ptica ni gledati, 
ona huda ptica, 
da li ne hti na mene huda ptica ni gledati, 
nego to mi odleti u planinu črnu goru, 
ona huda ptica, 
nego to mi odleti u planinu črnu goru, 
mene, majku, ostavi grozne suze prolijući, 
majku Margaritu! 
Mene, majku, ostavi grozne suze prolijući, 
side to mi bila vila staroj majci besiditi, 
planinkinja vila, 
side to mi bila vila staroj majci besiditi: 
“Ovo ću te, stara majko, radi boga uprašati, 
majko Margarito; 
ako bi ti oba dva turske uze dopadnuli 
kojom bi jih ti spenzom iz tamnice iskupila? 
majko Margarito, 
kojom bi jih ti spenzom iz tamnice iskupila? " 
Side to mi stara majka biloj vili besiditi, 
majka Margarita, 
side to mi stara majka biloj vili besiditi: 


“Ako su mi, bila vilo, turske uze dostignuli, 
posestrino vilo, 
ako su mi, bila vilo, turske uze dostignuli, 
lasno ću ih, jadna majka, iz tamnice iskupiti, 
posestrino vilo, 
lasno ću ih, jadna majka, iz tamnice iskupiti: 
za bratca ću mojega dati moju rusu glavu, 
posestrino vilo, 
za bratca ću mojega dati moju rusu glavu, 
a za sinka Ivana živim ognjem izgoriti, 
za to mlado dite!" 
A za sinka Ivana živim ognjem izgoriti, 
sila mi je bila vila staroj majci besiditi, 
majci Margariti, 
sila mi je bila vila staroj majci besiditi: 
“Nisu ti jih, stara majko, turske uze dopadnule, 

starice nebogo! 
Nisu ti jih, stara majko, turske uze dopadnule, 
da li ću ti istinu, jadna majko, povidati, 
starice nebogo, 
da li ću ti istinu, jadna majko, povidati: 
bratca ti je obljubila mlada moma Grkinjica, 
majko Margarito, 
bratca ti je obljubila mlada moma Grkinjica, 
ter ti ga je napojila mrzle vode zabitljive, 
starice nebogo, 
ter ti ga je napojila mrzle vode zabitljive, 
da se nigdar od tebe, sestre svoje, ne spomene, 
majko Margarito; 
da se nigdar od tebe, sestre svoje, ne spomene, 
a kada si od sebe sinka svoga otpravila, 
ono mlado dite, 
a kada si od sebe sinka svoga otpravila, 
onda se je u tebi srdašce okamenilo, 
starice nebogo, 
onda se je u tebi srdašce okamenilo, 
jer kada mi on dojde u Primorje valovito, 
ono mlado dite. 
Jer kada mi on dojde u Primorje valovito, 


na njega se namiri lipa Cvite Primorkinja, 

na to mlado dite. 
Na njega se namiri lipa Cvite Primorkinja, 
ona venac vijaše od primoga vilovita, 

mlada Primorkinja, 
ona venac vijaše od primoga vilovita, 
ondi mi se oni bihu očicami sagledali, 

mladi i gizdavi, 
ondi mi se oni bihu očicami sagledali, 
očima sagledali a srdašci saljubili, 

mladi i gizdavi. 
Očicami sagledali a srdašci saljubili, 
biše mi ga lipa Cvite onim vencem okrunila, 

ono mlado dite, 
biše mi ga lipa Cvite onim vencem okrunila, 
da se nigdar nikadare k tebi majci ne zavrati, 

starice nebogo! 
Da se nigdar nikadare k tebi majci ne zavrati, 
cvili, majko, i žali i prolivaj grozne suze, 

majko Margarito! 
Cvili, majko, i žali i prolivaj grozne suze, 
i da ti se nikadare, od suz' lišća ne osuše, 

majko Margarito! 
I da ti se nikadare, od suz' lišca ne osuše, 
nit ćeš bratca dozvati, nit ćeš sinka dočekati, 

starice nebogo!" 
Nit ćeš bratca dozvati, nit ćeš sinka dočekati!“ 


U rukopisnoj je ostavštini Petra Zrinskoga (Vrbovec, 1621. — 
Bečko Novo Mjesto, 1671.) nađena i bugaršćica Popivka od Svilojevića 
koja je vjerojatno zapisana u sjevernoj Hrvatskoj 1663. godine. 

Maja Bošković — Stulli je s pravom ustvrdila da su sudbine 
Svilojevića i Zrinskoga slične. I Svilojević i Zrinski su bili usužnjeni. 
Svilojević je oslobođen. Zrinski je sa svojim šurjakom Krstom 
Frankopanom pogubljen 30. travnja 1671. godine. (O tome će biti riječi u 
poglavlju Povijesne predaje.) 





Kuće u Poljicima za vrijeme Turaka 





* Vidi: Josip Kekez, Bugaršćice, III. Izmijenjeno izdanje, Organizator, Zagreb, 2000., 
str. 76-83. 

PREVOĐENJE USMENE POEZIJE 
NA STRANE JEZIKE 


Početkom XX. st. povjesničar književnosti dr. Đuro Šurmin 
ustvrdio je da se svijet zanosi našom narodnom epikom, ali se divi 
nježnim ženskim pjesmama.“ Sustavnije prevođenje hrvatskih kao i 
srpskih i bošnjačkih pjesama počinje s Albertom Fortisom i njegovim 
djelom Put po Dalmaciji (1774.). Baladu o Hasanaginici najprije je na 
njemački jezik preveo Johann Wolfgang von Goethe (1749.-1832.). 

Već smo kazali da je J. G. Herder (1744.-1803.) u svoj Volkslieder 
(1778.1 1779.) uvrstio Goetheov prijevod Žalosne pjesamce o Asanagici 
kao i tri pjesme iz Kačićeva razgovora ugodnoga. Od tada se naše 
usmene pjesme prevode najprije u Francuskoj a potom u mnogim drugim 
zemljama. Već je kazano da je Đuro Ferić Gvozdenica hrvatske usmene 
pjesme prevodio na latinski jezik. 

U Njemačkoj su nakon Goethea prevodili Johanes von Miiller, 
braća Jakob i Wilhelm Grimm, a W. Gerhard je objavio zbirku 
usmenih pjesama Hrvata, Srba i Bošnjaka. Po Goetheovom nagovoru 
Therese Albertine Luise von Jakob pod pseudonimom Talvj prevela je 1 
objavila Vukove pjesme pod naslovom Volkslieder der Serben (I. 1825., 
II. 1826.).* (Vuk Stefanović Karadžić je bio kontroverzna osoba. Dao 
je golem doprinos reformi srpskoga jezika. Međutim, njegova krilatica 
Srbi svi i svuda predvodila je velikosrpsku ideologiju po kojoj su Hrvati 
— Srbi katoličke vjere. Sukladno tomu on je i hrvatske usmene pjesme 
podvodio pod srpske. Imao je svoje pristaše u Hrvatskoj među kojima su 
Matija Ban (1818.-1903.), Medo Pucić (1821.-1882.), Ivo Ćipiko (1863.- 
1923.). U filološkom pogledu Karadžićev je sljedbenik i Tomo Maretić 
(1854.-1938.). 

Fortisov Put po Dalmaciji nakon Goetheova prijevoda preveden je 
na francuski jezik. Prosper _Mćrimće (1803.-1870.) iz Herderova je 
Volksliedera preveo na francuski jezik Kačićevu pjesmu o Milošu 
Kobiliću i objavio u svom djelu La Guzla (1840.) (Gusle).? ! Francuski 
pjesnik, političar 1 povjesničar, Alphonse de Lamartine (1790.-1869.) 
nadahnut junaštvom Stojana Jankovića napisao je svoje djelo La Chute 





* Dr. Đuro Šurmin, Povijest književnosti hrvatske i srpske, Zagreb, 1908., str. 19. 

* Junačke narodne pjesme (hrvatske i srpske), priredio dr. Milan Strašek, Izdanje 
hrvatskih srednjoškolskih profesora, Zagreb, 1925., str. VIII. 

*" Stipe Botica, Andrija Kačić Miošić, Školska knjiga, Filozofski fakultet Zagreb, 
Zbornik Kačić, Zagreb, 2003., str. 118. 

d'un Ange (Pad anđela). Walter Scott (1771.-1823.) je prema Goetheovu 
prijevodu na engleski jezik preveo Asanaginicu. Na engleski je jezik 
prevodio i John Bowring. Na ruski jezik prvi je prevodio Aleksandar 
Sergejevič Puškin (1799.-1837.). Puškin se divio junaštvu harambaše 
Stanka Sočivice iz Imotskoga. Nakon Puškina na ruski su jezik prevodili 
naše pjesme Berg, Vostokov 1 dr. 

Poljak Adam Mickiewicz (1798.-1855.) u Parizu je predavao o 
našim narodnim pjesmama. Mnogi su Poljaci prevodili našu poeziju, a 
poslije II. svjetskog rata objavili su zbirku naših narodnih pjesama. 
Tommaseo je hrvatske lirske pjesme prevodio na talijanski jezik. U 
Padovi je 1949. g. objelodanjena zbirka naših narodnih pjesama koju je 
uredio Arturo Cronia. 

Naše su usmene pjesme prevodili i Česi, Slovaci, Rumunji, Mađari, 
Šveđani i dr. U XX. st. golem doprinos našoj usmenoj poeziji dali su 
Millman Parry i Albert Bates Lord koji je 1953. izdao na hrvatskom (i 
srpskom) i engleskom jeziku zbirku naše usmene poezije.** A. B. Lord je 
s prekidima, prikupljao i izučavao usmene pjesme u Bosni i Hercegovini 
iu 70-tim godinama XX. st. 








** Najveći dio podataka o prevođenju usmene poezije na strane jezike navodim prema: 
Tvrtko Čubelić, Povijest i historija usmene narodne književnosti, Zagreb, 1990., str. 
123.-124. 

* Bosansko — hercegovačka književna hrestomatija, knjiga II., Narodna književnost, dr. 
Hatidža Krnjević, Đenana Butorović, dr. Ljubomir Zuković, Zavod za izdavanje 
udžbenika, Sarajevo, 1972., str. 9. 

II. PRIČE (PRIPOVIJETKE) 


NAZIVLJE 


Usmene priče obuhvaćaju: bajke, basne, predaje, novele, anegdote, 
šale i legende. Raznovrsnost usmenih priča svjedoče i njihovi nazivi na 
raznim jezicima. U starogrčkom mit, apologos (novela); latinskom 
fabula; engleskom story, legend; njemačkom Mdrchen, Sage, Legende, 
Novelle, Schwank. Zanimljivo je da su se usmene priče u slovenskom, 
slovačkom, češkom, bugarskom jeziku nazivale povesti. U portugalskom 
jeziku se zovu: fabula, historia, lenda, caso itd.' Usmene priče se, pri- 
mjerice, u talijanskoj, engleskoj, američkoj filologiji nazivaju legendama. 

U hrvatskom jeziku poznati su nazivi: priča, pripovijetka, 
pripovijest, bajka, basna, kazavica (kazalica), vjerovanja. (Kazavicom 
ili kazalicom nazivane su i epske pjesme.) Narod usmenu prozu naziva: 
priče, beside, legende. 

Legenda je latinska riječ i znači ono što valja čitati, ono što treba 
čitati. Na našim prostorima rijetko se koja riječ toliko suprotno tumačila 
kao riječ legenda. U minulim ideološko-tendencioznim sustavima pod 
tom riječju podrazumijevalo se nešto što je izmišljeno 1 što je lažno. 
Istovremeno se za mnoge velikane govorilo da su ušli u legendu i da su 
otišli u legendu. Kada je netko u nečemu iznimno dobar i zaslužan, 
naziva ga se živom legendom, a kada se, primjerice, govori o hajducima, 
onda se kaže da su to samo legende, to jest, izmišljeni junaci i izmišljene 
priče o njima itd. 

Nipošto se ovim ne želi reći da su sve legende i druge vrste priča 
istinite. Ima ih istinitih i izmišljenih. Usmene su priče književnost, a 
književnosti nije da pripovijeda o onome što se dogodilo, već o onom što 
bi se moglo tipski dogoditi, kako su to već rekli veliki filološki autoriteti. 


SVJETSKE USMENE PRIČE 


Svaka je kultura na sebi svojstvene načine oblikovala bitne motive 
koji su postali (usmeno) književni. Trajne su antologijske vrijednosti 
staroegipatske usmene priče: Sinuheova priča, Istrebljenje ljudskoga 
roda, Dva brata, Unamunovo putovanje u Fenikiju, Bajka o ukletom 
kraljeviću, Legenda o faraonu Khufu (Keopsu). Sumersko-babilonsko- 





! Tvrtko Čubelić, Povijest i historija usmene narodne književnosti, Zagreb, 1990., str. 
209.-210. 

asirske predaje (mitovi) su: Zahar i Ašnan, En-Ki i Nin-mah, En-lil i 
Nin-lil. 

Pored Veda iznimne je vrijednosti indijska zbirka Pančatantra 
(III. st. pr. Krista). Sastavljena je od pet knjiga: Razdvajanje prijatelja, 
Stjecanje prijatelja, Vrane i sove, Gubitak stečenoga i Nepromišljeno 
djelovanje. U zbirci su priče, bajke i basne prožete didaktičkim stiho- 
vima. U njoj se priča o glupim sinovima kralja Amarašaktija koje mudrac 
Višnušarman pomoću priča uči umjetnosti vladanja. U Pančatantri se 
nalaze i motivi iz Mahabharate (IV. st. pr. Kr. — IV. st. po Kr. Neki 
povjesničari književnosti završetak nastanka toga najopsežnijega djela u 
svjetskoj književnosti /215 000 stihova; 18 knjiga/ nastajanje toga djela 
lociraju u IV. st. pr. Kr-Il. st. po Kr.) Pančatantra je jedna od 
najvažnijih zbirka svjetske usmene književnosti a motivi iz nje nalaze se i 
u hrvatskim usmenim pričama. 

Na značaj usmenih priča ukazivao je najstariji grčki povjesničar 
Herodot (V. st. prije Krista). Grčki povjesničar i vojskovođa iz Atene, 
Tukidid (r. oko 460. pr. Krista umro oko 396. prije Krista), u svom djelu 
Spis o ratu Peloponežana i Atenjana (8 knjiga) navodi velik broj 
usmenih priča koje je zabilježio kod zaraćenih strana. (U to doba i riječ 
historija znači priča). Usmene priče, među ostalima, spominje Platon 
(IV. st. prije Krista), a njegov i Zenonov učenik Aristotel (384.-322. 
prije Krista) istaknuo je da je poezija (podrazumijevajući pod tim 
nazivom književnost) istinitija 1 povjesnija od povijesti 1 da je treba 
ozbiljnije shvatiti od povijesti. 

Usmenim pričama bavio se i Ciceron (I. st. prije Krista). Apulej 
(oko 125.-180.) u svoj fantastično-satirički roman Metamorfoze ili Zlatni 
magarac inkorporirao je bajke i predaje među kojima je najpopularnija 
Priča o Amoru i Psihi. 

Djelo Gesta Romanorum (Junačka djela Rimljana) nastalo oko 
1300. godine sadrži usmene priče i anegdote. U tome je djelu više priča o 
Aleksandru Velikom Makedonskom (IV. st. prije Krista). 

Arapski zbornik priča Tisuću i jedna noć (IX.-XIV. st.) pripovijeda 
o mudroj i lijepoj Šahrazadi. Snažan je utjecaj toga zbornika na svjetsku 
književnost. 

Za oblikovanje hrvatske usmene proze iznimno su važna djela: 
Fiore di virtu; Legenda aurea Jakoba Voragine, Sermones discipuli 





* Nevenka Košutić-Brozović, Čitanka iz stranih književnosti I, Školska knjiga, Zagreb, 
1996., str. 60.-61. 

Ivana Herolta te srednjovjekovne hagiografije i legende. (O tim djelima 
bit će više riječi u daljnjem tekstu.) 

Mnogi su renesansni i barokni književnici veliku pozornost davali 
usmenoj prozi i stvarali svoja djela uzimajući građu iz usmene proze. 
Takvi su, primjerice, Miguel Cervantes (1547.-1616.) i William 
Shakespeare (1564.-1616.). Shakespeare je dramu Mletački trgovac 
napisao na temelju priče Dram jezika koja je poznata i kod Hrvata u BiH. 
(Dva stoljeća nakon Shakespearea zapisao ju je I. F. Jukić i objavio u 
Vrazovom Kolu.)* 

U XVII. st. o usmenim pričama piše Jean la Fontaine (1621.- 
1695.). Francuz Charles Perrault (1628.-1703.) postigao je velik uspjeh 
zbirkom priča koje je zabilježio ili sam izmislio. Perraultov sunarodnjak 
Antoine — Galland  (1646.-1715.) skrenuo je veliku pozornost 
pripovijetkama iz zbirke Tisuću i jedna noć. 

Nijemac iz Slovenije Johann Weichard Valvasor (Ljubljana, 
1641. — Krško, 1693.) sudjelovao je u Austro-turskom ratu (1663.-1664.) 
kao i u vojnim pohodima Nikole Zrinskoga u Slavoniji. Od velike je 
važnosti njegova Geografska karta Hrvatske (1688.). Njegovi zapisi iz 
Hrvatske govore _ o narodnim vjerovanjima, pričama, folklornom 
kazalištu. 

U klasicizmu su mnogi pisci značajnu pozornost pridavali usmenim 
pričama. Daniele Farlati (1690.-1773.) u djelu Illyricum sacrum (sv. I.- 
VIII, Venecija 1751-1819), između ostaloga, bilježi legendu o sv. Juri. 

Od velikoga je značaja Put po Dalmaciji (1774.) Alberta Fortisa 
(1741.-1803.). Fortis piše o običajima, vjerovanjima, pričama iz okolice: 
Zadra, Skradina, Šibenika, Trogira, Splita; Cetinskoga kraja, primorja; 
otoka Visa, Palagruže, Hvara, Brača, Raba, Kvarnera, Paga. Njegove 
informacije o Morlacima utemeljene su i na usmenim pričama. 

U romantizmu je općenito snažan interes za usmenu književnost. 
Tomu je mnogo doprinio Johann Wolfgang von Goethe (1749.-1832.). 
U romantizmu se javlja interes i za narodno pripovijedanje. Goethe 
spominje pripovijedanje svoje majke, a Aleksandar Sergejevič Puškin 
(1799.-1837.) spominje svoju dadilju Arinu Rodonovu od koje je čuo 
bajke i pjesme. 

Braća Jakob i Wilhelm Grimm započinju novo razdoblje u teoriji 
usmenih priča. Oni su u tri sveska objavili Dječje bajke (1812. god. prvi, 
1815. drugi 1 1822. treći svezak). Polazište braće Grimm je odnos između 
bajke (Marchen) i predaje (Sage). 





* Narodna šala, sv. prvi, uredio Josip Pasarić, MH, Zagreb, 1923., IX. 

Veliki znanstveni interes za usmene priče pobudio je Nijemac 
Theodor Benfey 1858. g. petosveščanim prijevodom  staroindijskih 
priča. To je djelo nastavio Johannes Hertel 1909. g. i kasnije.“ 

U komparativnom pristupu proučavanja usmenih priča značajna je 
zemljopisno-povijesna metoda tzv. Finske škole koju su utemeljili 
Kaarle Krohn i Antti Aarne. Ti su znanstvenici utvrđivali nastanak i 
migraciju bajki. Sljedbenik Finske škole Amerikanac Stith Thompson 
je sa suradnicima sastavio katalog u kojemu su pripovijetke razvrstane po 
tematskom i motivskom indeksu. Međutim, taj katalog ima manjkavosti, 
a najveća je što se u njemu ne vide osobitosti nacionalnih kultura. 

Švicarac rumunjskoga podrijetla Andre Jolles 1929. godine u 
Jednostavne oblike pogrešno uvodi i manjkavo tumači bajke, predaje i 
legende. 

Nakon braće Grimm najznačajniji doprinos u proučavanju usmene 
proze dao je Vladimir Jakovljevič Propp (1895.-1970.) knjigom 
Morfologija bajke. 

Tridesetih godina XX. st. u usmenu prozu uvodi se termin švank 
kojim su se označavale šaljive priče. Tom su se problematikom najviše 
bavili Erich Strassner (Schwank, Stuttgart, 1968.) i Max Liithi.* 

Američki filolog Richard Cavendish u djelu Legende svijeta pod 
pojmom legende podrazumijeva usmene priče i ističe da legende 
izdržavaju probu vremena bolje nego prava povijest." (Slično je i u 
filologijama drugih naroda.) 

Usmene priče često se koriste i u druge neknjiževne svrhe. Njima 
se koriste najveći menadžeri i motivatori. Tako, primjerice, jedan od 
najbogatijih ljudi i jedan od najvećih motivatora Zig Ziglar u svojoj 
knjizi Pogled s vrha (2000.) navodi basnu koja govori o dva zrna koja su 
se našla u zemlji 1 razgovaraju. Jedno zrno se uplašilo i nije smjelo 
izniknuti, a drugo je naraslo u prekrasnu biljku. Ono plašljivo zrno ostalo 
je u zemlji. Ptica ga je pozobala. 





“ Tvrtko Čubelić, Povijest i historija usmene narodne književnosti, Zagreb, 1990., str. 
210.-212. 

* Josip Kekez, Usmena književnost, u: Zdenko Škreb-Ante Stamać Uvod u književnost, 
Zagreb, 1986., str. 151. 

5 Tsto, str. 187. 

7 Richard Cavendish, Legende sveta, Beograd, 1984., str. 9. 

HRVATSKE USMENE PRIČE 


Usmene su priče poslužile piscima i propovjednicima, a nalaze se u 
glagoljskim knjigama, brevijarima i misalima. Krajem XIV. 1 početkom 
XV. st. nastao je Cvet vsake mudrosti u kojem se, između ostaloga, 
spominju kazivanja o vili morskoj, o lukavoj lisici koja se pretvara 
mrtvom kako bi pohvatala ptice. U tomu djelu zapisana je legenda o 
propasti Sodome i Gomore. Od 1996. do 2005. godine sa studentima sam 
zapisao pedesetak legenda o propasti Gavanovih dvora. Po tim 
legendama Gavanovi dvori su se nalazili na mjestu: Boračkoga jezera 
kod Konjica, Hutova blata u Trebimlji, jezera Kuti kod Neuma, Crvenog 
i Plavog jezera kod Imotskoga, jezera u Rijeci Dubrovačkoj, 
Prukljanskog jezera kod Šibenika, Plitvičkih jezera, Miloševa jezera 
ispod Krinja u Hrvacama kod Sinja, te jezera kod Pleternice i Vinkovaca. 
U Mađarskoj se pripovijeda da je tako nastalo Blatno jezero (Balaton). 

Sramotan pad Bosanskoga kraljevstva krajem svibnja 1463. g. 
ostavio je najdublji trag u hrvatskoj književnosti i povijesti. Marin Držić 
(Dubrovnik, 1508. — Mleci, 1567.) u Dundu Maroju navodi izreku 
Šaptom Bosna poginu koja je do danas sačuvana u izričaju Bosna 
šaptom pade. 

Dubrovačke priče nalaze se u anonimnoj Kronici, Zborniku koji je 
1507. g. počeo sastavljati Nikša Ranjina, Libru od mnozijeh razloga 
(1520.) te Povijesti Dubrovnika (1595.) dominikanca Serafina Razzia 
(Firenca, 1531. — Firenca, 1611.). 

Usmene su priče parafrazirane i u Hektorovićevom Ribanju i 
ribarskom prigovaranju (1568.) i Zoranićevim Planinama (1569.). 

Za hrvatske usmene priče iznimno su važne bosanske fratarske 
knjige mada nemaju izvornih narodnih priča. Usmene su priče temelj 
Besida (1616.) fra Matije Divkovića (Jelaške kod Olova, 1563. — Olovo, 
1631.).* Divković je građu crpio iz legenda, hagiografija, usmenih 


* Matija Divković u franjevački je red stupio najvjerojatnije u Olovu. Školovao se u 
Italiji. Bio je franjevac u Sarajevu, Kreševu, Olovu. Njegova su djela vjersko- 
didaktičkoga karaktera, a namijenjena su narodu. Svoj prvi katekizam Nauk karstjanski 
(tzv. Veliki 1611.) objavio je sa zbirkom pripovijesti o čudima Presvijetle Djevice 
Marije (Sto čudesa aliti znamenja blažene i slavne Bogorodice, divice Marije) 
prevedenom iz popularne zbirke Ivana Herolta Sermones discipuli de tempore et de 
sanctis (1476.). Nauk karstjanski doživio je 10 izdanja. U Malom katekizmu (1616.) 
osim katehetičkog dijela, u drugom su dijelu knjige stare hrvatske vjerske pjesme i 
dramski tekstovi, među kojima je i inačica Posvetilišta Abramova Mavra Vetranovića. 

predaja i legenda koje je čuo od naroda kao _i iz Heroltovih Sermones 
discipuli (Odgovori učenika) te iz Gesta Romanorum (Junačka djela 
Rimljana). Divkovićeva Rajska ptica nalazi se u glagoljskom rukopisu 
popa Mihovila iz 1558. godine: 


KAKO SU SLATKE PJESNI NEBESKE 


Bijaše jedan redovnik dobra i sveta života i moljaše Gospodina 
Boga da bi mu očitovao kojugod slast nebeske slave. Kad je redovnik bio 
na molitvi pred njim zapjeva jedna ptičica 1 on je pokuša uhvatiti te ona 
pred njim pobježe u gaj koji bijaše blizu samostana, zaustavi se na 
jednom drvu i nastavi pjevati. Redovnik je pod drvetom stajao i slušao 
pticu a kad ona odletje vrati se u samostan. Kad dođe vidje da su stara 
vrata zazidana a nova sagrađena na drugom mjestu. Poče kucati 1 dođe 
vratar da mu otvori te ga poče pitati: odakle je, tko je i što ište? Redovnik 
mu reče da je izišao iz tog samostana. Vratar se vrati i sve ispriča 
starješini. Starješina pitaše redovnika tko je i povede ga drugim fratrima 
te ga pitaše tko je starješina bio kad je on izišao vani. Redovnik ispriča, a 
tada fratri shvate da je on iz tog samostana izišao prije 340. g. Stadoše se 
čuditi da je toliko živio gladan, žedan, na vrućini, na hladnoći, bos 1 gol. 
Od slatkosti pjevanja ptičice nije se ničeg sjećao. 

Ako je tolika ljepota i razgovor jednog anđela, kolika je radost i 
veselje i koliko uživanje biti u kraljevstvu nebeskome u kojem je devet 
kora anđeoskih, blažena Gospa i svekoliko mnoštvo svetaca Božjih koji 
slave Gospodina dan i noć govoreći: Svet, svet, svet Gospodin Bog 
Sabaot! 





Divkovića Besjede svarhu evanđelja nedjeljnih priko svega godišta (1616.) prijevodi 
su i kompilacije iz nekoliko latinskih autora 15. i 16. st. Prvi je bosansko-hercegovački 
Hrvat koji je pisao narodnim jezikom. Osnova njegovog jezika bio je štokavski 
ijekavski-ikavski narodni jezik. Djela je tiskao bosančicom (zapadnom inačicom 
ćirilice). Smatra se ocem bosanske književnosti (hrvatske književnosti u Bosni i 
Hercegovini). Svoj jezik zvao je bosanskim, slovinskim, naškim, našim. Sva je djela 
objavio u Veneciji. Njegov je rad pridonio širenju štokavštine. Bio je vrstan 
propovjednik i veoma popularan narodni pisac. Neki povjesničari književnosti ističu da 
ga je jedino nadmašio Andrija Kačić Miošić. Vidi: Marko Dragić, Hrvatska književnost 
katoličke obnove i prvoga prosvjetiteljstva (Hrvatska barokna književnost), Fakultetski 
priručnik, Filozofski fakultet Sveučilišta u Splitu, Split, 2006. www.ffst.hr str. 74-77. 

Narodno je pripovijedanje i u bosanskim fratarskim knjigama: Cvit 
od kriposti iz 1647. g. fra Pavla Posilovića (Glamoč, oko 1600. — Šćit u 
Rami, 1651.) (koji je građu crpio i iz Gesta Romanorum); Vrata nebeska 
i xivot viečni (1678.), Svietlost karstianska i naslagenye duovno (1679.) 
Ivana Ančića (Lipa kod Duvna, 1624. — Ancona, 1685.). 

Pisac, govornik, leksikograf, svećenik Juraj Habdelić (Staro Čiče 
u Turopolju, 1609. — Zagreb, 1678.) u svojim religiozno-moralnim 
djelima Zrcalo Marijansko (1662.) i Prvi oca našega Adama grijeh 
(1674.) koristio je i usmene priče. 

Pored navedenih bosanskih fratarskih knjiga iz XVII. st. dragocjene 
su u XVIII. st.: Prilike (1701.) fra Stipana Jajčanina, /spovid krstjanska 
(1710.), Fala od svetih (1708.) te rukopisi vrsnog propovjednika Stjepana 
Margitića Markovca (Jajce, 1650. — Fojnica, 1730.), latinskim jezikom 
pisana Kratka povijest Bosne srebrne fra Bernardina Nagnanovića 
(Brotnjo-Čitluk u zadnjem kvartalu XVII. st. — Zaostrog, 1717.) sadrži u 
sebi više usmenih priča preuzetih od Orbinija i iz naroda. Nagnanović je 
pisao o stradanjima bosanskih samostana, pogibeljima svećenstva i 
njihova puka, o mučenicima za vrijeme osmanske vlasti. 

Fra Nikola Lašvanin (Dolac kod Travnika, 1703. — Jajce, 1750.) u 
svom Ljetopisu bilježi više priča a među njima i spomenutu Porfiro- 
genetovu o Hrvatima koji su, iza Babinih gora, došli u današnje krajeve 
predvođeni petoricom braće i dvjema sestrama. Među mnogobrojnim 
predajama u Lašvaninovu Ljetopisu je i demonološka predaja o kugi. 
(Lašvanin je umro od kuge.) 

Djela fra Filipa Lastrića (Oćevija, 1700. — Kraljeva Sutjeska, 
1783.) Nediljnik dvostruk (1766.) i Svetinjak (1766.) također, su važna za 
širenje usmenih priča. Usmene su priče i u Pripovidanju nauka 
krstjanskoga u tri knjige (1750) fra Jeronima Filipovića (Rama, 1688.? — 
Sinj, 1765.). 

Značajan doprinos hrvatskoj usmenoj književnosti dao je liječnik, 
glazbenik i pisac Julije Bajamonti (Split, 1744. — Split, 1800.) koji se 
bavio proučavanjem Morlaka i veoma je zaslužan što je svom prijatelju 
Albertu Fortisu pomagao pri sabiranju i zapisivanju hrvatske duhovne 
kulture. Dragocjen je, dakle, Fortisov Put po Dalmaciji, kao i djelo 
njegova osporavatelja Ivana Lovrića (Sinj, oko 1754. — 2 1777). 

O značaju Okružnice koju je uputio zagrebački biskup 
Maksimilijan Vrhovac, kao i o Stanku Vrazu već je bilo riječi. U 
Narodnom je preporodu i romantizmu velik interes za sve vrste usmenih 

priča. Prvu je pravu zbirku narodnih usmenih priča objelodanio 
Matija Valjevac 1858. g. Priče su zapisane u Varaždinu i okolici. 

Fra Ivan Franjo Jukić (Banja Luka, 1818. — Beč, 1857.) u Kolu i 
Bosanskom prijatelju objavljuje priče iz Bosne (Jukić je prepravljao 
priče, a nije navodio mjesto, vrijeme zapisa i kazivače). Dragocjeni su, 
međutim, Jukićevi zapisi poslovica i zagonetki. Kamilo Blagajić objavio 
je zbirku bošnjačkih priča. Zbor redovničke omladine sakupio je i 1870. 
objavio sv. 1. Bosanske narodne pripovijetke. 

Svećenik Nikola Tordinac (Đakovo, 1858. — Đakovo, 1888.) 
objavio je 1883. g. Hrvatske narodne piesme i pripoviedke iz Bosne. 
Iako je Tordinac vršio manje jezične preinake, njegova je zbirka (62 str.) 
do danas jedina prava zbirka usmenih priča bosansko-hercegovačkih 
Hrvata. Tordinac je zabilježio i hrvatske narodne običaje, pjesme i 
pripovijetke iz Pećuha. 

Filolog Vatroslav Jagić (Varaždin, 1838. — Beč, 1923.) u svojoj 
Historiji naroda hrvatskoga i srpskoga (1867.) prvi se sustavnije bavi 
interferencijama hrvatske usmene i pisane književnosti. Jagić je skrenuo 
pozornost na bosanske fratarske knjige.? 

Premda je don Mihovil Pavlinović (Podgora, 1831. — Podgora, 
1887.) uglavnom zapisivao 1 sabirao usmenu poeziju, on u svom djelu 
Puti navodi i etiološku predaju o kultnom mjestu Petričevac u Banjoj 
Luci. Predaju su mu kazali muslimani koji su iznimno štovali to sveto 
mjesto. (Na tome je mjestu Sv. otac Ivan Pavao II. 2003. beatificirao 
Ivana Merza). 

Mnogobrojni su se hrvatski književnici i u predrealizmu i realizmu 
nadahnjivali usmenim pričama. August Šenoa (Zagreb, 1838. — Zagreb, 
1881.) u svom paradigmatskom članku Vaša književnost (1865.) ističe 
snagu i važnost narodnoga duha: “U puku stoji prava sila naroda, on je 
od svega naroda najviše spojen sa zemljom, a bude li u njega obrazovanja 
i samosvijesti, ni sve sile svijeta ne će narod krenuti s puta kojim udariti 
mora; zaman su sve tuđe spletke, zaman svi vanjski pokušaji da navuku 
narod na svoje — on stoji tvrdo kao dub, jer je puku silan korijen, a taj 
korijen je puk.“ Trajno su poticajna Šenoina načela po kojima književ- 
nost mora imati nacionalnu, socijalnu i književno-kritičku dimenziju. 





* Maja Bošković-Stulli, Narodne pripovijetke, PSHK, knj. 26. Zagreb, 1963., str. 11. 
9 August Šenoa I priredio Šime Vučetić, PSHK, knj. 59, Matica hrvatska, Zora, Zagreb, 
1964., str. 46. 

Filolog i književnik Rudolf Strohal (Lokve, Gorski Kotar, 1856. — 
Zagreb, 1936.) objavljuje u tri sveska kajkavske i čakavske priče 
(XIX./XX. st.). Strohal je 1916. g. na svijet izdao Cvet vsake mudrosti. 

O značaju Antuna Radića i Nikole Andrića već je bilo riječi. U 20. 
st. iznimnu su ulogu u očuvanju hrvatske tradicijske kulture imali 
časopisi Zbornik za narodni život i običaje južnih Slavena kao i 
Napretkov Kalendar (Sarajevo) u kojem nalazimo i dokonice (šale, aneg- 
dote i viceve); Narodna umjetnost (Institut za etnologiju i folkloristiku 
Zagreb) i Glasnik zemaljskoga muzeja Bosne i Hercegovine (Sarajevo). 
Narodno je blago i u katoličkoj periodici: Svjetlo riječi, Kalendar Sv. 
Ante, Dobri pastir, Bosna Franciscana (Sarajevo); Crkva na kamenu 
(Mostar) i Naša ognjišta (Tomislavgrad). U istom smislu važni su 
časopisi Matice Hrvatske u BiH: Motrišta (Mostar) i Hrvatska misao 
(Sarajevo). 

Josip Pasarić (Pušća, 1860. — Zagreb, 1937.) književni kritičar, 
profesor u Zagrebu i Osijeku, a od 1906. g. ravnatelj Klasične gimnazije 
u Zagrebu, sljedbenik “zdravog realizma" Franje Markovića (Križevci, 
1845. — Zagreb, 1914.), objavio je 1923. Hrvatske narodne šale (sv. 1.) 
koje je započeo Nikola Andrić (Vukovar, 1867. — Zagreb, 1942.). 

Balint Vujkov (Subotica, 1912.) objavio je tri zbirke usmenih 
Bunjevačkih pripovijedaka (Subotica, 1951., knj. prva). 

Hrvoje Hitrec 2007. godine objelodanio je Hrvatske legende. 
Izdavač je te monografije Školska knjiga, a u njoj je Hitrec, nadahnut 
hrvatskim predajama i legendama, napisao trideset sedam predaja 1 
legenda među kojima su: Dolazak Hrvata, Zvonimirova kletva, Ramska 
kraljica, Crna kraljica, Mila Gojsalić, Gospa Sinjska, Majka Božja 
Bistrička, Miljenko i Dobrila, Trenkova djeca i dr.. 


koko 


Goleme su vrijednosti terenski zapisi u seminarskim i diplomskim 
radovima studenata filozofskih fakulteta u Zagrebu, Mostaru, Splitu, 
Osijeku, Rijeci. 


koko 


Cijela je plejada velikana pisane riječi koji su u svoja djela utkali 
usmene priče ili pak pisali o usmenoj književnosti. Pored spomenutih 
navodimo i sljedeće: Dinko Šimunović, Božo Lovrić, Milutin Cihlar 
Nehajev, Vladimir Nazor, Ivo Andrić, Miroslav Krleža, Novak Simić, 
Mehmedalija Mak Dizdar, Nikola Šop, Ivan Raos, Dubravko 

Horvatić, Ivan Aralica, Stjepan Džalto, Jozo Vrkić, Petar Gudelj i 
mnogi drugi. 

Među mnogima povjesničarima i arheolozima u čijim djelima 
nalazimo usmenu prozu jesu: Tadija Smičiklas, Ferdo Šišić, Vjekoslav 
Klaić, Ćiro Truhelka, Hašim Šerić, Julijan Jelenić, Nikola Bilogrivić, 
Marko Perojević, Milenko S. Filipović, Pavao Anđelić, Krunoslav 
Draganović, Miroslav Džaja, Ignacije Gavran, Ljubo Lucić, Andrija 
Nikić, Franjo Šanjek i drugi. 

Najveći doprinos u sakupljanju, zapisivanju i izučavanju hrvatskih 
usmenih priča imaju: Maja Bošković-Stulli, Tvrtko Čubelić (Bihać, 1913. 
— Zagreb, 1995.) Josip Kekez (Katuni, 1937. — Zagreb, 2003.), Ivan 
Mimica, Stipe Botica, Estela Banov Deppope. 

Najveći doprinos do sada u zapisivanju i izučavanju usmene proze 
Hrvata Bosne i Hercegovine dao je Vlajko Palavestra. Vrijedi spomenuti 
i Irmu Čremošnik, Huseina Đogu, Radmilu Fabijanić i Nadu Milošević 
Đorđević. 

(Relevantna djela za ovaj rad spomenutih autora kao i djela iz 
navedene periodike bit će navedena u bilješkama 1 literaturi). 


MOTIVSKI SVIJET HRVATSKIH 
USMENIH PRIČA 


Usmena proza obuhvaća vrste priča: bajke, basne, predaje, novele, 
anegdote, šale, viceve i legende. 

Usmene priče mogu se razvrstati i prema njihovom odnosu prema 
zbilji. Po toj klasifikaciji priče bi bile: zbiljske (realistične) i fikcijske 
(izmišljene, mistične, fantastične). 

Usmena proza može se razvrstati prema motivima, temama i 
oblicima. 


Žanrovi usmenih priča: 


1. Bajka. 

2. Basna. 

3. Predaja: Povijesne predaje. Etiološke predaje. Eshatološke 
predaje. Mitske predaje. Demonske predaje. Pričanja iz života. 

4. Legenda. 

5. Novela. 

6. Anegdota. 
7. Sitni oblici: Šala. Vic. 


1. BAJKA 


Bajka je najdulja usmeno-prozna vrsta. Ona je ageografična i 
ahistorična te se u njezinom izučavanju koristi monogenetski pristup. 
Genus specificum bajke je fantastično ili čudesno. Čudesno u bajkama 
sudjeluje i rješava nerješivo. Dobro uvijek pobjeđuje zlo. Najpoznatije su 
bajke Pepeljuga, Ivo i Marica. 


PASTORKA 


Prije je to bilo — tako sam ja čula — da je živila neka sretna 
porodica. Bili to čovik i žena i njihova mala curica. Lipo su oni živili i 
bili radosni dok se jednog dana nije razboljela ta žena. Uhvatila nju neka 
teška bolest i nije joj se mogla sakriti. Tako je ležala neko vrime dok nije 
pripočinila. 

Otac i ta ći, ostali sami i nisu se nikako mogli utješiti. Puno su oni 
patili za njom. Tako je tome čoiku bilo žao njegove male, pa se on onda 
Driženio. Valjda on mislio da će nadoknadit djetetu mater pa je to i 
uradio. Mislio on da će se ona brinit za njegovu curicu, al se prevario. 
Ta je bila ohola i ona je njega htjela samo radi para. Ma, bio on bogat, 
pa radi toga. 

Kad su njia dvoje dobili svoje dite, ona je pastorku zamrzila još 
više, mada je mala bila dobra, al eto. Tjela se ta maćuha otarasit nje pa 
je tak dugo vremena ona mislila šta će napravit. Kad su curice obadvi 
narasle i postale cure, zamrzila maćuha pastorku još više. Va je bila 
ljepša od njene ćeri, pa je zbog toga nije nikako voljela. Jednog je dana 
maćuha spremila pastorku i odvela je u šumu. Rekla joj je da će je odvest 
na njeko fino mjesto pa se pastorka obradovala. U šumi se nekako 
maćuha odvojila od ove, i sakrila se iza njekog drveta pa pobjegla kući. 
Pastorka se puno uplašila — mače znala je da ju je ona ostavila samu. 
Ijela se ona vratit kući, al nije znala puta. Tak je ona odala po toj šumi i 
odjednoč ugleđe ona njeku kolibu pa potrči. Uniđe unutra i ugleđe 
njekog starog djeda, a on bio cili u čirovim. Ona se još više uplašila pa 
tjela pobjeć. Onda zastane na vrata pa je i primjetila da je djed gleda al 
ništa ne govori. Ona se sažali na njega pa se približi i pita ga da mu 
pomogne. Tak je ona njemu pomogla i živila u njegovoj kolibi par dana. 
Za to vrime postali su oni dobri drugovi. Ona je njemu pričala što joj se 


260 


desilo, a on njoj o svom teškom životu i kako je dobio te čireve. Kad je 
djedu bilo bolje, ona se htjela vratit kući, jer je puno voljela oca i falio 
joj. Tako se pozdravila sa tim starcem i krenila. Stari joj je rekao da sebi 
kao nagradu što ga je njegovala uzme jedan od kofera, koji oće. On je 
imo puno ti njeki lipi kofera, a ona je uzela najmanji pa je pošla kući. 

Jedva njekako ona je našla put i došla kući. Svi su se iznenadili kad 
su je vidjeli. Maćuhu je puno zanimo ti mali kofer, pa je pitala odkud joj i 
šta ima u njemu. Onda joj je pastorka sve ispričala i rekla je da je to ko 
biva njeki dar jer je pomogla tome djedu, ali ne zna ona šta je unutra. 
Onda je maćuha uzela ti kofer pa ga otvorila. Unutra bilo sve samo zlato. 
Onda je ona htjela poslat svoju ći da i ta dobije zlata od djeda. 

Već sutra, rano jutrom, dovede ona svoju ći na to mjesto u šumi, pa 
kad je curica došla do kolibe, mater se odma vrati nazad, ali joj je rekla 
da uzme što more veći kofer. Tako je ta mala ušla u kolibu i vidila toga 
djeda. On joj se baš smučio, al se zbog zlata napravila dobra pa ga 
pitala da mu pomogne. Jedva je ta izdržala i jenu noć tode, pa je rano 
ujitra krenila. Djed joj je reko da slobodno sebi uzme jedan od kofera, 
koji god izabere. Tako je ona uzela onaj najveći i jedva š njim izišla na 
vrata. U šumi ju je mater već čekala, pa joj je došla pomoć nosit ti teret. 

Jedva su njia dvi donile ti kofer, koliko je on bio težak. Bile one baš 
zadovoljne jer su mislile da su se obogatile. Čim su stigle u kuću, odma 
su one to otvorile, ali iznenadile se one samo tak. Nije unutra bilo zlata, 
već dvi velike guje — ma goleme su one bile. Odma su iskočile iz kofera i 
ujele njia dvi. Na mjestu su i usmrtile jer su bile otrovne. 

Ći i otac su nastavili lipo živit u zadovoljštini.!! 

(Brčko) 


ZLATNA LAĐA 


Tako su bili čovjek i žena jako siromašni, i nijesu nigdje ništa imali 
osim jednog djeteta. Jedamput reče čovjek ženi: 

— Ženo, evo nam sad ide krsno ime, a mi nemamo nigdje ništa. 
Kakoćemo ga proslaviti? 

A žena mu reče: 

— E moj čovječe, što ću ti ja, kad ni ja ne znam kako? 

Potom čovjek zakalal, pa iziđe nekuda van, i idući putem pomisli u 
sebi: 





"Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005. str. 59-61. 

— Bože moj, da sad imam ikome ono dijete prodati, ja bi ga 
prodao,pa bih poslužio svoje krsno ime. 

On nije nego tako pomislio, al pred njega iziđe star čovjek, pa ga 
Dita: 

Šta si ti sad divanio!? 

Nijesam ništa, — odgovori on. 

Ma jesi nešto, — reče starac, dalje. 

Ali nijesam, — reče opet ovaj. A kad ga starac i po treći put 
upita,reče on: 

Ma rekao sam, da imam ikome dijete prodati, da bih ga prodao, 
pabih služio krsno ime. 

A starac mu reče: 

Pa daj ga meni, ja ću ga kupiti. Samo šta išteš za njega? 

A šta ćeš mi dati? 

Dat ću ti forinti, — reče starac. On pristane, a starac još reče: 

Za taj ćeš forint sve kupiti i platiti što ti god treba, a on će ti vavijek 
udžepu biti. 

Potom on njemu dade forint, pa uprti dijete i odnese. Čovjek otide, pa 
kupi sve, što mu je trebalo, pa skupi goste i proslavi krsno ime onako, kako je 
trebalo. Starac odnese dijete, pa udari preko careva dvora; a taj car nije 
imao muška djeteta, nego samo jedno žensko. Kad je starac nosio dijete 
ispod careva dvora, vide ga car, pa ga upita: 

Šta ti to nosiš stari? 

Evo nosim dijete, — odgovori starac. 

Pa bi li ti to prodao? — pita car dalje. 

Bih, — reče starac. 

Pa šta išteš za njega? — pita car opet, a starac mu reče: 

Dat ćeš mi forint, što sam i ja dao. Car reče: 

Daj ga amo. — I on donese dijete i preda ga caru, a car mu 
dadeplatu, te starac otide. Kad je starac otišao, reče car carici: 

Kako ćemo mi sad nadjesti ime onome našem sinu? 

E, ja ne znam, kako bi bilo najbolje. — Car reče: 

Hajde da mu damo ime Dragan. — A carica reče: 

Pa slobodno, neka bude. 

I tako ostane Dragan. Kad je Dragan već bio narastao, reče car 
carici: 

— Znaš ti, što je moja volja? Mi ćemo lijepo dati našu kćer 
zaDragana, pa će nam sve naše dobro ostati skupa. 

A carica reče: 

— Bome je to i moja volja, — njih su se dvoje još od prije zavoljeli. 

Ali, kad je careva kći do udaje dorasla, zaprosi je drugoga cara sin; 
ali ovaj car reče, da je ne da. Kad onaj to čuje, javi mu: 

E pa dobro, a ti ćeš sa mnom ratovati.Kad to čuju carevi ministri, reknu 
Caru: 

Mora vijeće suditi, pa komu dosude, onome neka bude. 

Car pristane, i tako se skupe ministri, pa sjednu suditi. Kad sudili 
ovamo, sudili onamo, bome dosude, da njih dva idu u trgovinu, pa koji 
više istrži za tri godine, neka onome bude. Kad oni tako dosude, dade onaj 
car svome sinu šestora kola novaca i pošalje ga u svijet, a ovaj dozove svoga 
Dragana, pa mu reče: 

— Vidiš, moj sine, sad se uprav na silu rastati moramo. Onaj 
jedognao šestora kola novaca, a tebi evo sedmora, pa hajde i ti, patrži, i 
gledaj, da više od njega istržiš. 

Onda Dragan otide k djevojci, pa joj reče: 

Ja sad moram otići, i bogzna hoćemo li se igda vidjeti.A ona reče: 

Evo ti moga prstena s ruke, pa ako se igda vidimo, bar ću te 
poprstenu poznati. 

Kad Dragan pođe, reče mu car: 

— Evo ti sedam kola blaga, pa hajde, te samo pogađaj i kapariši, 
paako ti pofali novaca, piši mi, poslat ću ti koliko budeš trebao. 

A on mu reče: 

— Na ne ću toliko novaca, nego ti meni daj samo onaj forint za koji 
sime kupio, pa će mi to biti dosta. Kad to car čuje, dade mu forint, i onuze 
još komadić kruha, pa otide. 

Idući on tako, dođe u jednu planinu, i tu nađe jednoga starca, gdje 
sjedi i loška vatru. Kad on dođe k njemu, reče mu: 

Pomozi Bog, djedo! 

Bog pomogao! — reče mu starac. 

A otkud ti ovamo? 

Idem po svijetu, — reče Dragan, — da tržim, ne bih li što dobio, da 
micar dade svoju kćer. 

A starac mu reče: 

— Dobro sinko, dobro. Sjedi tu, pa ćemo spavati. 

Ali Dragan reče: 

— A moj djedo, kako bi mi spavali ovdje u planini, pa da nas 
štoujede? 

Ali starac reče: 

— Ne boj se ti ovdje ništa. Ja ovuda hodam, hodam, pa još 
ništanijesam vidio. 

Potom mali Dragan sjede, a kad omrkne, legnu oni i prespavaju. Kad je 
ujutro svanulo, reče mu starac: 

— Sad ti hajde preko one planine u grad, pa štogod prvo sretneš, 
kupiga. Kad kupiš, onda dođi k meni i dovedi da i ja vidim, pa ću ti 
jošnešto kazati. 

Potom Dragan ode uz planinu, a kad bio na vrh planine, srete ga 
čovjek i vodi crna ćenu, a on ga pita: 

Bi li to prodao? 

Bih, — reče onaj. 

Pa šta išteš za njega? — pita on dalje. 

Dat ćeš mi forint, — reče ovaj. 

On mu izvadi onaj forint i dade i uzme ćenu te se vrati nazad starcu 
pa mu reče: 

Evo, djedo, što sam kupio. 

Dobro si to kupio, — reče starac, — samo ga priveži tu za taj trnić, 
pahodi amo k vatri. On priveže ćenu i dođe k starcu, pa sjede, te tu opetnoći. 
Kad ujutru svane, reče mu starac: 

Hajde, sinko, vidi šta si kupio, šta ti ono radi. 

A kad Dragan tamo, al ćene nema. On onda dođe k starcu i kaže 


Ma, djedo, nema ondje ništa. 

Kako to, da ne bi bilo ništa? Hajde, pa grebenaj ondje, možda ćešda 
što iskopaš. 

On otide, pa začeprka noktima, kad al iskopa rukavicu masti, uzme je, 
pa odnese starom, pa mu reče: 

Evo djedo, šta sam našao. A stari mu reče: 

Dobro je to sve, sinko. Sad uzmi tu mast, pa hajde preko te planine, pa 
ćeš doći do jedne velike vode, grdne kao more. Onamo preko vode vidjet 
ćeš careva krmara, pa ga zovi, neka ti preveze lađu, a on će ti reći da ne 
more, jer da ne vidi, a i da ti ne smiješ onamo, jer je ono gubava zemlja, i 
car je gubav. Ali ti njemu reci, neka ti preveze unamjerice lađu, pa da ćeš 
ga sretna načiniti. On će tebi pregnati lađu, a ti onda uzmi te masti, pa ga 
samo pomaži po čelu i on će biti zdrav, pa će te onda odvesti k caru, pa onda 
izliječi i cara. A kad cara izliječiš, onda nemoj više nikoga, dok ne prospava, 
a kad prospavaš, onda ćeš pola sna i platu primiti. 

Kad Dragan to čuje, zakala, pa otide od staroga. A kad prijeđe preko 
planine, dođe do one rijeke, pa pogleda onamo i vidi careva krmara, pa ga 
stane zvati, a kad ga dozove, reče mu: 

— Daj mi tu lađu prevezi amo, da prijeđem tamo, pa ću te sretna 
načiniti. 

Ali mu on reče: 

— Ja ti ne mogu lađe prevesti, jer te ne vidim, a ti ne smiješ amo, jer 
smo mi svi gubavi. 

Ali mu Dragan reče: 

— Ma daj ti meni prevezi lađu, ja ću učiniti, pa ćeš progledati. 

Kad to krmar čuje, preveze mu lađu, a Dragan onda uzme one masti, 
pa ga pomaže po čelu, i on progleda. Kad ovaj to vidi, odvede ga k caru, pa 
mu kaže, da ga je on izliječio; i da će izliječiti svu carevinu. Kad car to čuje, 
reče mu: 

— Hajde mene izliječi, dat ću ti, štogod zaišteš. 

Dragan uze one masti, pa pomaže cara po čelu, i on odmah 
progleda. Kad car vidi, da je zdrav, reče mu: 

Hajde liječi moju družinu.Ali mu dragan kaže: 

Ne mogu, dok ne prospavam, jer sam trudan. Car mu to dopusti, aon 
otide i leže, a kad odspava i ustane, nađe pod uzglavačomknjižicu, 
a u njoj piše, da mu car načini zlatnu lađu, koja će ići posuhu, i da mu 
dade u lađu četiri zlatna soldata, pa će mu ondaizliječiti zemlju. On 
sada reče caru: 

Ako ćeš mi dati zlatnu lađu i u nju četiri zlatna soldata, onda ću 
tizemlju izliječiti. 

Car mu reče: 

— Hoću, samo najprije izliječi zlatare, neka kuju lađu, i onda liječi 
nasdruge. 

On tako uradi: najprije izliječi zlatare, a oni onda uzmu kovati lađu. 
Dragan stane liječiti, i za mjesec dana izliječi svu carevinu, pa se vrati k 
caru. Car mu reče: 

Jesi li gotov? 

Jesam. 

Dobro, evo ti zlatne lađe, pa hajde. 

Dragan sjede u lađu, i ona pođe. 

Idući tako dođe u jedan grad, a kad tamo, al se u gradu čuje velika 
graja. 

Dragan pita dalje, šta to tamo galame, a oni mu rekoše: 

— Eno uhvatili nekakva trgovca, zakupio silno blago, pa nema čim 
daisplati, te će ga sad objesiti. 

On kad čuje, reče: 

Idem ja sad, da ga vidim.Ali mu oni rekoše: 

A šta bi imao, kad mu pomoći ne možeš. 

Ali on svejedno ode. Kad on tamo, al to onaj carev sin, pa došao i 
nakupovao silno blago, pa nije imao čim isplatiti, te ga zato optuže, pa evo 
došao do vješanja. Kad Dragan dođe tamo, reče im: 

— Dajte ga meni, ja ću za njega platiti. 

Ovi na to pristanu. On onda reče carevu sinu: 

— Daj ti, da te ja popipam po leđima, pa ću sve za te platiti, a ti 
ondahajde kući, pa se ženi. Ja ne ću kući nigda doći. 

Onda carev sin podigne košulju, a Dragan mu zapiše, da on njega 
ispod vješanja otkupljuje, pa onijem prstenom pritisne kod onoga pisanja, i 
to se sve dobro pozna, kao da je na njegovoj koži izraslo. Potom ovaj 
zakala, pa otiđe kući, a Dragan sjede u svoju lađu (kad je platio za njega 
dug), pa hajde lagaško. 

Kad onaj dođe kući, sastavi nekako što kakve teskere i napiše, da je taj 
Dragan obješen, pa kaže tako i ocu one cure i one mu teskere pomoli. A car, 
kad to vidi, dade mu svoju kćer. I tako se skupi svadba. Potom dođe Dragan 
u zlatnoj lađi, pa stane u polje niže dvora, a od lađe udari svjetlosti, da se 
je sve okolo sjajilo. Najedamput uđe u dvor među svatove jedan sluga carev, 
pa mu kaže: 

— Junaci, il će biti posve dobro il posve zlo: evo nešto u polju sja 
se,kao da je s neba sašlo. 

Kad to oni čuju, iziđu van pa gledaju, ali niko ne smije k Draganu, a 
on ne će k njima. Najposlije dadu onome jednom slugi novaca, pa on zakala 
te na koljenima klečeći ode k njemu i reče mu: 

Ako si sveti čovjek, car te moli, da dođeš k njemu dvor.A Dragan ga 
Dita: 

A šta je to u dvoru? Sluga mu odgovori: 

Careva se kći udaje, pa su svatovi.A on reče: 

— Neka car dođe po mene, pa ću onda doći. 

Sluga otide, te kaže caru, šta je ovaj rekao, a car zakala, pa dođe. 
Kad i on blizu dođe, klekne, pa pođe k njemu, ali mu Dragan reče: 

Nemoj ti ići klečeći k meni, jer ti si mi otac. Ali to car ne razumije, 
van ga stane zvati.A on mu reče: 

Hajde ti, hajde, doći ću ja. 

Potom car otide, a on zakala, pa za njim. Kad dođe gore, uđe u sobu pa 
sjede do đuvegije i metne ruku na sto tako, kako će careva kći moći 
poznati prsten. Oni ga stanu nuditi da jede, i pije, ali on reče da ne će ništa, 
dok ne dođe djevojka, da je vidi. Oni otidu brže po nju pa je dovedu, a ona 
kako uđe, vidi prsten, pa vikne: 

— Ma, to je naš Dragan, eto mu moga prstena na ruci! 

Kad svatovi to čuju, pitaju ga otkuda je, a on im reče: ja sam taj i taj. 
Ali onaj đuvegija reče, da on laže, pa pokaže one teskere, i oni mu 
povjeruju, pa sude, da će ga objesiti. Dragan reče: 

— Odmah me objesite, ali samo neka on pokaže svoja leđa, pa 
pročitajte šta piše na njima i ako ovijem prstenom ne bude pečatudaren, 
onda me objesite. 

Đuvegija se stane nećkati, ali svi navale na njega, i on skine košulju, a 
onda pročitaju svi i vide prsten i dosude da njega treba objesti. Ali im 
Dragan reče: 

— Ja ga ni sad ne dam vješati, samo neka ide van, a vi svatovi 
ostanite pa budite moji svatovi. 

Oni tako učine i njega išćeraju, a on se vjenča s carevom kćeri, pa 
tako s jednim forintom ostane sretan. 

(Mostar) 


MUDRA ŽENA 


Bio je ćaća koji je ima ćer. Jednog dana dođe kraljev glas da će 
nagradit onoga ko donese tri najlipša cvita. I svi tako tražili i birali koji 
bi cvit moga bit najlipši. Tako i ova ćer ubere u polju jedan cvit od 
pšenice, onda cvit od masline i cvit od loze. Donese to cviće ćaći i kaže 
mu da ode s tim na kraljev dvor. Kralj ga pohvali da je najpametniji na 
svitu jer takve cvitove niko nema. On mu odgovori da je to njegova ćer 
poslala. 

Kralj mu onda da zadatak da odnese ćeri tri svitka pamuka i da mu 
ona od toga oplete sve konope za brod i sva jedra. Na to ćer da to ćaći i 
reče da vrati to kralju i nek joj on izdjelje vreteno i držač za igle, a kad 
ga on upita kako je to moguće, nek mu odgovori da je jednako nemoguće 
kao i od tri svitčića napraviti svu opravu za brod. Bilo je tako kako je 
ona rekla. 

Sad je kralj da novi zadatak - tribala je doć k njemu ni gola ni 
obučena, ni na konju ni bez konja. Ona se skine gola i stavi mrižu priko 
sebe, uze konja za povodac i pusti da je vuče za sobom. Kad je kralj 
vidija takvu uzme je za ženu i da joj na znanje da nikome nesmi odat 
svoju mudrost. 

Sve je bilo dobro dok ona jedan dan ne ode u kraljevu tamnicu di je 
sve bilo puno zatvorenika. Upita ih zašto su zatvoreni, a oni joj odgovore 
da ih tako kralj tjera da mu vrate dugove. Njoj ih bilo žaj pa im odluči 
dat savjet kako će se izbavit. Tako su oni svaki put kad bi dobili hranu, 
uvijek kuvani bob, bacali ga kroz prozor. Kralju nije bilo jasno zašto to 
rade pa mu oni reknu da to čine kako bi bob izniknija. Kad im je on reka 





!" Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 61-67. 

da je nemoguće da kuhani bob iznikne, oni mu uzvrate da je nemoguće 
da i oni njemu vrate dugove u uzdama. 

Kraljica se složi s tim i on ih pusti, al čim je stiga doma reče 
kraljici da može ić ća jer je izdala svoju mudrost, da uzme sa sobom 
najdraže iz dvorca i ode. Ona ga zamoli da samo pripreme gozbu za 
oproštaj jer su puno skupa živili. Na toj gozbi ga napije i kad je zaspa 
odvede ga u kočiji sebi na selo. Ujutro kad se probudija nije mu bilo 
jasno di je i ona mu reče da joj je reka da uzme najdraže iz dvorca i da je 
ona zato uzela njega. Opet se uvjerija kakva je mudrica i oni se skupa 
vrate u dvorac. 

(Hvar) 


PEPELJUGA 


Prele djevojke kod goveda oko jedne duboke jame, a dođe nekakav 
starac bijele brade do pojasa, pa im reče: 

— Djevojke! Čuvajte se vi te jame, jer da kojoj od vas upadne 
vreteno u nju, one bi se mati odmah pretvorila u kravu. 

Ovo rekavši starac otide, a djevojke onda, čudeći se njegovijem 
riječima prikuče se jami još bliže i stanu se u nju nadvirivati i razgledati 
je, dok se jednoj, koja je bila najljepša između njih, izmakne vreteno iz 
ruke i padne u jamu. 

Kad ona u veče dođe kući, a to joj se mati pretvorila u kravu i stoji 
pred kućom. Po tom ona stane ovu kravu goniti na pašu s ostalijem 
govedima. Poslije nekoga vremena otac se ove djevojke oženi udovicom, 
koja dovede jednu svoju kćer. Maćeha stane odmah mrziti na svoju 
pastorku osobito za to, šta je ona bila ljepša od njezine kćeri: 
zabranjivala joj je da se umiva, češlja i preoblači, i svakojako je tražila 
uzroke, da je kara i muči. Jednom joj dade u jutru punu torbu kudjelje, 
pa joj rekne: 

— Ako ovo sve danas ne opredeš i u kokošku ne smotaš, ne idi mi 
doveče kući, ubit ću te. 

Djevojka sirota idući za govedima prela je koliko je mogla. A kad 
na podne goveda poliježu u plandištu, ona videći da se na kudjelji ne 
poznaje, što je oprela, stane plakati. Kad je vidi ona krava, što joj je bila 
mati, gdje plače, zapita je, što joj je; a ona joj kaže sve redom, što je i 
kako je. Onda krava tješeći je rekne joj, da se za to ne brine ni malo: 





"3 Ivoni Šabić 2007. godine kazala Anita Matić, rođ. 1987. g. u Hvaru, koja je dio života 
provela u Splitu, a sad živi u Zagrebu. Rkp. FF Split, E, 2007., str. 98. 

— Ja ću, — veli, — kudjelju uzimati u usta i žvatati, pa će se na moje 
uho pomoliti žica, a ti je uhvati pa odmah motaj na kokošku. 

Tako i učine: krava stane kudjelju u usta uzimati i žvatati, a 
djevojka na uho njezino žicu izvlačiti i motati, i odmah budu gotove. Kad 
djevojka u veče maćesi da veliku kokošku, maćeha joj se vrlo začudi, pa 
joj sjutridan da još više kudjelje; a kad ona i ovo oprede i smota kao i 
ono prije i u veče donese kokošku gotovu, ona pomisli u sebi, da to njoj 
pomažu njezine drugarice, pa joj treći dan da još više kudjelje. Ali 
kradom pošalje za njom i svoju kćer, da gleda, ko to njoj pomaže presti i 
motati. Kad se ova poslana djevojka privuče, te vidi kako krava kudjelju 
uzima i žvače, a pastorka na njezino uho pređu mota, ona se vrati kući 
kaže sve materi svojoj. Po tom maćeha navali na svog muža, da se krava 
zakolje. Muž je iznajprije ženu od toga odvraćao, ali najposlije, kad se 
žena nije šćela okaniti, pristane i on na to, i kaže joj, da će je u taj i taj 
dan zaklati. 

Kad pastorka za to dozna, ona stane jednako plakati, a kad je 
krava zapita, zašto plače, i ona joj kaže sve što je i kako je, reče joj 
krava: 

— Miči ti, ne plači, već kad mene zakolju, da ne jedeš od mene 
mesa, već kosti moje pokupiš, pa da ih za kućom pod tijem i pod tijem 
kamenom zakopaš u zemlju; pa kad ti bude kaka nevolja, dođi na moj 
grob i naći ćeš pomoć. 

Kad kravu zakolju i meso joj stanu jesti, djevojka nije šćela okusiti 
izgovarajući se, da nije gladna i da ne može, nego pokupi sve njezine 
kosti, pa ih zakopa, đe joj je krava kazala. 

Djevojci je ovoj bilo ime Mara, ali kako je poslije toga najviše 
radila i slušala u kući: nosila vodu, gotovila jelo, prala sudove, mela 
kuću i radila sve ostale kućevne poslove, i kako se tako najviše oko vatre 
nalazila, prozovu je maćeha i njezina kći Pepeljugom. 

Jednom u nedjelju maćeha, opremivši se sa svojom kćeri u crkvu, 
prospe po kući punu kopanju prosa, pa reče pastorci: 

— Ti pepeljugo! Ako ovo sve proso ne pokupiš i ručak ne zgotoviš, 
dok mi iz crkve dođemo, ubit ću te. 

Pošto one otiđu u crkvu, djevojka sirota stane plakati govoreći u 
sebi: 

— Za ručak mi nije brige, lasno ću ga zgotoviti, ali ko će toliko 
proso pokupiti! 

U tom joj padne na um, što joj je krava rekla, ako kad bude u 
nevolji, da ide na njezin grob i da će naći pomoć; pa otrči odmah onamo. 
Kad tamo, ali, šta da vidi! Na grobu stoji velikački sanduk otvoren pun 

svakojakijeh dragocjenijeh haljina, a na zaklopcu njegovu dva bijela 
goluba, pa joj reknu: 

— Maro! Uzmi iz sanduka haljine, koje hoćeš, pa se obuci i idi u 
crkvu, a mi ćemo proso pokupiti i ostalo sve urediti. 

Ona veselo uzme prve haljine s vrha sve od same svile, pak se 
obuče i otide u crkvu. U crkvi sve se, i žensko i muško, začude njezinoj 
ljepoti i njezinijem haljinama, a najviše, što niko nije znao, ko je ona i 
otkuda je; a osobito joj se začudi i oko na nju baci carski sin, koji se 
ondje desio. Kad bude ispred svršetka leturđije, ona se iz crkve iskrade 
pa bježi kući; pa svukavši svoje haljine ostavi ih u sanduk, a on se sam 
zatvori i nestane ga. Ona brže k vatri, kad tamo, a to proso pokupljeno, 
ručak gotov, i sve uređeno. 

Malo postoji, al' eto ti joj maćehe sa kćerju svojom iz crkve, i vrlo 
se začude, kad vide sve uređeno, pa i proso pokupljeno. 

Kad bude u drugu nedjelju, maćeha se sa svojom kćerju opet 
spremi u crkvu i na pohodu prospe još više prosa po kući; pa kaže 
pastorki kao i prije: — Ako to sve proso ne pokupiš i ručak ne zgotoviš i 
ostalo sve ne urediš, dok mi dođemo iz crkve, ubit ću te. 

Pošto njih dvije otiđu u crkvu, pastorka odmah k materinu grobu, 
kad tamo, a to sanduk opet otvoren kao i prije i na zaklopcu stoje dva 
bijela goluba, pa joj reknu: — Obuci se ti, Maro, pa idi u crkvu, a mi 
ćemo proso pokupiti i ostalo sve urediti. 

Onda ona uzme iz sanduka haljine sve od čistoga srebra, pak se 
obuče i otide u crkvu. U crkvi joj se opet začudi sve još više nego prije, a 
carev sin očiju ne smetaše s nje. Ali kad bude ispred svršetka leturđije, 
ona se između naroda nekako ukrade, te bježi kući, pak se brže bolje 
svuče i haljine ostavi u sanduk, pa k vatri. 

Kad joj maćeha sa svojom kćerju dođe iz crkve, još većma se 
začude kad vide proso pokupljeno, ručak gotov i ostalo sve uređeno, i 
nikako se nijesu mogle dočuditi. 

Kad bude u treću nedjelju, one se opet spreme u crkvu, pa na 
pohodu maćeha prospe još više prosa po kući i kaže pastorci kao i prije: 
— Ako ovo proso sve ne pokupiš, ručak ne zgotoviš i ostalo sve ne urediš, 
dok mi dođemo iz crkve, ubit ću te. 

Pošto one otidu iz kuće, pastorka odmah k materinu grobu i nađe 
opet sanduk otvoren i na zaklopcu dva bijela goluba, koji joj reknu, da se 
obuče i da ide u crkvu, a da se ne brine ni za što u kući. Onda ona uzme 
iz sanduka haljine sve od suha zlata, pak se obuče i otide u crkvu. U crkvi 
joj se svi začude još većma, a carev sin bio namislio da je ne pušta kao i 
Drije, već da je čuva da vidi, kuda će. 


210 


Kad bude ispred svršetka leturđije, te ona pođe da ide, a carev sin 
za njom ustopice. I tako ona između naroda provlačeći se i bježeći, 
nekako joj spadne papuča s desne noge, i ona, ne imajući kad tražiti je, 
pobjegne bosonoga, a carev sin uzme joj papuču. Došavši ona kući svuče 
se i haljine ostavi u sanduk, pa odmah k vatri kao i prije. Carev sin po 
tom zađe s onom papučom njezinom, da je traži po svemu carstvu 
ogledajući svakoj djevojci papuču na nogu, ali kojoj duga, kojoj kratka, 
kojoj uska, kojoj široka, ne može ni jednoj da pristane. 

I tako idući od kuće do kuće, dođe i kući njezina oca. Maćeha 
njezina, kad je vidjela, da će carev sin doći i njihovoj kući da traži onu 
djevojku, ona nju pred kućom sakrije pod korito. Kad carev sin dođe s 
papučom i zapita, imaju li kaku djevojku u kući, ona mu kaže da imaju i 
izvede mu svoju kćer. Kad joj papuču on ogleda na nogu, ali joj papuča 
ne može ni na prste da se navuče. Onda carev sin zapita, imaju li u kući 
još kaku djevojku, a ona mu kaže, da nemaju više nikake. 

U tom pijevac skoči na korito, pak zapjeva: — Kukurijeku! Evo je 
pod koritom! 

Maćeha poviče: — Iš, orao te odnio! 

Carev sin čuvši to potrči brže bolje ka koritu, ta ga digne, kad 
tamo, a to pod njim ona ista djevojka, što je bila u crkvi i u onijem istim 
haljinama, u kojijem je treći put bila, samo bez papuče na desnoj nozi. 
Kad je carev sin ugleda, on se gotovo obeznani od radosti, pa joj brže 
bolje papuču nazuje na desnu nogu, i videći, da joj je ne samo taman na 
nogu nego da je upravo i onaka kao i ona, što joj je na lijevoj nozi 
odvede je svome dvoru i oženi se njome. 

(Zagreb) 


2. BASNA 


Basna je vrsta priče u kojoj životinje, biljke ili stvari govore o 
ljudskim osobinama. Dijalog joj je glavno sredstvo. Novele o životinjama 
mogu se svrstati kao podvrsta basni. Pod Ezopovim (VI. st. prije Krista) 
imenom do naših je dana došlo 400 basni. Đuro Ferić Gvozdenica 
(Dubrovnik, 1739. — Dubrovnik, 1820.) u svoja je djela uvrstio mnoge 





'* Tini Marasović 2007. godine kazala je u Zagrebu Jadranka Živković, rođ. 1944. Rkp. 
FF Split, E, 2007., str. 85-87. 

narodne basne, a za naslove svojih latinskih basni uzimao je hrvatske 
poslovice. 


JAZAVAC I LISICA 


Sastanu se jednoč jazavac i lisica na putu, pak upita lisica jazavca: 

“Kud ćeš ti jazvo? " A jazavac će: “Idem tražiti koga pametna i mudra, 

da mi bude do pomoći, ako kad dopadnem nevolje. Već ja sam teto čuo, 
da si ti toliko pametna i mudra, da se tvoja pamet i mudrost pripovieda i 
u pjesmah kiti po cielom svietu. " “Pa kaži ti meni, upita teta jazvu, 
koliko ti imaš mušterija, s kojim bi se, ako bi gdjegod u nevolju pao, 
izbaviti mogao? " Imam ja, odgovori jazvo, tri i to sasvim dobre; već kaži 
mi teto, koliko imaš ti načina i mušterija, s kojim bi se mogla kotarisat 
nevolje? “Imam devet" odgovori teta. A jazavac poskoči od dragosti, pak 
će teti: “Taman sam i tražio tebe, ti imaš devet, a ja tri, pak ćemo se 
moći od svake nevolje izbaviti, već da se sjaranimo. " “E, dobro", rekne 
lisica, i upute se u društvu dalje. Kud godi ide lisica, vavjek svoje 
provodi, preskače preko puta tamo amo, premeće se, disa, dok se jednom 
ne strpa u gvožđe, pak će iz gvožđa jazvi: “Ej jazvo, po Bogu brate, evo 
ja dopadoh nevolje, već što ću sada raditi, daj između tvojih mudrolija 
kaži jednu, ne bi se izbavila zla." “Neću teto, rekne jazvo, ne budi te tvoj 
belaj tamo nositi." A teta će: “Bolan jazvo, brate mili, nemoj tako već 
kad znaš, kaži mi kako ću se izbaviti. " Onda će jazvo: “Znaš teto, da se 
nismo sjaranili, ne bi te izbavio, al eto za staro jaranstvo kazat ću ti. Dok 
dođe onaj čovjek čija su gvožđa, odmah se počmi umiljavat i propinjati 
uz njega, on će misliti da si ti pitoma, pak će te pustiti. Ali ti nemoj 
odmah bježati, dok te pusti, jer će te pripamarit čim, pak ne će biti fajde, 
što si se izbavila iz gvožđa, nego popoiđi za njim nekoliko, pa kad vidiš 
zgodu podaj vatru tabanima. Dok oni razgovarali, eto ti čovjeka gdje ide. 
Jazvo dok ugleda čovu, ta u šišljagu, a teta ostade u gvožđu. Kad dođe 
čovjek odmah se poče lisica propinjati i umiljavati oko njega. On misleći, 
da je pitoma, pusti ju i zapne gvožđe, pak se opet natrag povrati. Kad 
pođe kući, napotekne za njim i lisica, al kad bude blizu šumice, a lisica 
dade vatru nogama pak u šumu. On putujući nekoliko, obazre se i vidi, 
da nema lisice pak će: “Uteče jednoč, al ne ćeš više." Lisica bavrljajuć 
po šumi tamo amo, opet u ista gvožđa upade, pa počme misliti šta će 
učiniti. Al eto ti jazavca i zapita ju: “Što je to teto? " “Evo pobratime", 
odgovori lija, “opet sam upala u gvožđa, već te molim da mi kažeš od 
one dvie mudrolije jednu i da se izbavim." Dobro, odgovori jazvo, kad 
dođe onaj čovjek, onda se ti učini kao mrtva, pak će te on od sebe baciti, 
međutim nemoj odmah bježati, već kad on počme gvožđa zapinjati, a ti 

onda, ako možeš u noge se pouzdati, bježi. Do malo vremena, eto 
čovjeka, i kad dodje, vidi u gvođju mrtvu lisicu, pak odapne gvoždja i 
baci je daleko od sebe. 

On počme gvožđa zapinjati, a lisica skoči, pak put pod noge, kad se 
obazre, a lija struže uz brdo, a on ništa drugo ne znajuć što će, samo 
odmane glavom i smrmlja nešto u sebi, a jazvo sve gleda ispod brežuljka, 
što se čini. Međutim, čovjek kad zapne gvožđa ode kući. Poslie nekoliko 
vremena, sreća il nesreća jazvina, nanese ga, te i on upadne u ista 
gvožđa, a sve teta gledi iza grma, i dok jazvo dopade nevolje, ona izlit. 
Jazvo sjeroma, kad vidi tetu, počme moliti i kumiti: “Posestrimo ako 
Boga znadeš, daj od devet mudrolija i načina, jedan meni i izbavi me od 
ovoga zla.“ Lisica vavjek o nevjeri radeć i tude kao preko sjekire 
odgovori: “E, eto mi je drago, ja sam se prije mučila i patila, a ti si 
gledo, sada se ti pati i mudruj, što znaš, a ja ću sebi svoju mudrost 
ostaviti za posljedku." To čuvši jazavac, kao žalostan rekne teti: “A ti 
posestrimo hodi barem da se oprostimo, ja već vidim, da me svakako 
nije." Prevari se lija, pa se prikući jazvi, a jazvo kao pomaman zgrabi 
liju i pritisne ju uza se. U taj čas se pokaže onaj isti čovjek, od koga se 
lija izmakla dvaput i dok vidi šta se radi, ta i zaviče: “Drži, jazvo, dok ja 
dođem, pak ću tebe pustiti, a s njom ću račune polagati, jer me je već dva 
put prevarila. Pridržavši jazvo tetu, dok on dođe, preda mu je, te on 
njega izpusti iz gvoždja, a lisici izbroji sjekirom na glavi devet mudrolija 
i načina. 


3. PREDAJA 


Predaja je vrsta priče koja se temelji na vjerovanju u istinitost 
njezina sadržaja. Golem je broj usmeno-proznih oblika u svetim 
knjigama. Vede (usmeno znanje) je sveta staroindijsko-sanskrtska sveta 
knjiga a nastajala je od XVI. do VI. st. prije Krista. Zahvaljujući usmenoj 
predaji u Indiji i danas živi sveto pleme Veda. 

U Bibliji (XIII. st. prije Krista — I. st. poslije Krista) je mnogo 
usmenih predaja i legendi. Takva je, primjerice, potresna priča Judita 
(IL.-I. st. prije Krista). Na značaj i ulogu usmene predaje, starozavjetni su 
pisci više puta ukazivali i poticali njegovanje vjerne usmene predaje, a 





5 Hrvatske narodne pjesme i pripovijetke iz Bosne. Skupio N(ikola) Tordinac. Drugo 
popravljeno izdanje. Tisak i naklada ERN Jančika, Vukovar, 1883., str. 38-40. 

uzorno je Pavlovo učenje: “Prema tome, dakle, braćo, budite 
postojani i držite predaje kojima smo vas poučili bilo usmeno, bilo 
pismom! (2 Sol 2, 15.)'* Sveti Pavao nastavlja “Naređujemo vam, 
braćo, u ime Gospodina, Isusa Krista, da se klonite svakoga brata 
koji neuredno živi i ne drži se predaje koju ste od nas primili." 

Usmena proza nalazi se i u Talmudu (usmenoj znanosti) 
sastavljenom na temelju židovskoga tumačenja Staroga zavjeta. 

Tipitaka (tri košare) sveta je knjiga budizma koji je utemeljio 
Gautama Buddha (563.-483. pr. Kr.). Ta knjiga sadrži Budine govore, 
komentare, filozofsko-religijske traktate i lirsku poeziju. U Kur'anu 
(612.-653.) su, također, prisutne usmene priče. 


Žanrovi predaja 


Mjerila po kojima se predaje klasificiraju su motivska, tematska, 
funkcionalna i druga. U poetici književnosti najčešće se prihvaća 
Proppova tematska podjela na pet vrsta: 1. etiološke predaje (rasskazy), 
2. povijesne predaje, 3. mitološke predaje (byval'ščine, byličke), 4. 
legende (religiozne) 1 5. pričanja iz života (skazi).'* Ta klasifikacija ima 
svojih manjkavosti: 1. nedostaju eshatološke predaje, 2. nedostaju 
demonske predaje, 3. legende su zasebna vrsta priča. 

Eshatološke predaje ne mogu se svrstati u mitološke (mitske) 
predaje jer su se eshatološka bića, po predaji, iz groba ustajala kako bi 
ukazala na zločin počinjen na njima. Demonološka bića su uvijek zla i 
razlikuju se od eshatoloških kao 1 od mitskih koja su uglavnom dobra i 
rijetko čine zlo. 

Temeljem dosadašnje relevantne literature i posebice terensko- 
istraživačkoga rada predaje ću klasificirati na: 

Povijesne predaje. 

Etiološke predaje. 

Eshatološke predaje. 

Mitske (mitološke) predaje. 
Demonske (demonološke) predaje. 
Pričanja iz života. 


mE ni 





'5 Novi zavjet, ZIRAL, Mostar; Hrvatsko ekumensko biblijsko društvo, Zagreb, 2000., 
str. 615. 

"Isto, str. 616. 

' Maja Bošković-Stulli, Usmena književnost kao umjetnost riječi, Mladost, Zagreb, 
1975., str. 128. 

Legende ćemo promatrati kao zasebnu vrstu usmene priče. 


POVIJESNE PREDAJE U POVIJESNOM KONTEKSTU 


Epske su pjesme opjevale sudbonosne povijesne događaje 1 osobe. 
Prema povijesnome slijedu hrvatske povijesne pjesme, epske pjesme i 
povijesne predaje mogu se klasificirati na: 


1. Agrafijsku epohu. 

2. Doba drevnih Grka. 

3. Ilirsko 1 rimsko doba. 

4.  Starohrvatsko doba. 

5. —Epoha od ujedinjenja Hrvatske do kraja vladavine narodnih vladara 
(925.-1463.). 

6. —Epoha osmanske vladavine (1463.-1878.). 

7. Period od konca 19. st. do 1914. godine. 

8. Razdoblje između dva Svjetska rata (Jugoslavija 1918.-1990.). 

9. —Epoha SFRJ (1945.-1990.). 

10. Period od osamostaljenja Republike Hrvatske i Bosne i Hercegovine 


(1990.-). 


U mnogim je epskim pjesmama i predajama prisutna mitska 
tematika iz agrafijske i pretkršćanske etape. 


DREVNI GRCI 


Opće je narodno mišljenje da su na ovim prostorima najprije živjeli 
Grci i da su bili goleme veličine. Po nekim pričama bili su toliko veliki 
da nisu cijeli mogli leći u kuću te im je za vrijeme spavanja pola tijela 
bilo u kući a pola vani: 


A jesu, brte, bili krupni ti ljudi. Ja sam tamo bio, kad su Švabe 
štangle radili i tamo se zvala mašeta. I bila su dva mašeta i na jednom 
konjska ploča utisnuta, a na drugom nije ništa. Kad su oni te kamenice 
odvalili i onda otvorili taj grob. (Tu je štanga dvojstruka). I glava čoeka, 

samo jedan zub kraj nje ispo, a ovde mu moreš lišnjak metnuti, di je 
jagodica.! 
(Gorica u Rami) 


Po pričanju žestoka je zima trajala sedam godina te su Grci izumrli 
ili napustili Bosnu i Hercegovinu. 


POSTANAK SPLITSKOGA VAROŠA 


U predaji o postanku splitskoga drevnoga naselja Varoš prepleću 

Prije nego je sagrađena Dioklecijanova palača, današnji Split 
imao je svoje živo srce. Danas je Varoš najstariji, skoro pa ruševni dio 
grada Splita, no davno je bio najljepši, prvi, 1 jedini. 


Mnogo prije nego što je car Dioklecijan i kročio na splitsko tlo, 
današnje Jadransko more bila je veća trgovačka zona i poznata ruta 
grčkih trgovaca. Međutim, nevrijeme je zahvatilo nekolicinu plovećih 
grčkih trgovačkih brodova i oni su doživjeli brodolom. Oni koji su se 
uspjeli spasiti, našli su se ubrzo na obali, do koje su plivali. Da bi 
preživjeli od gladi i sklonili se, počeli su hvatati ribu i napravili su par 
koliba. No s vremenom nisu htjeli otići iz pitome zavale, počeli su se 
baviti ribolovom i živjeti i zarađivati od njega. Sagradili su niz kamenih, 
nižih i spojenih kuća; danas dobro poznati Varoš. Ženili su se ženama iz 
prisutnih okolnih plemena, i tako tvorili prvo stanovništvo grada Splita i 
prve autentične Splićane. 


Split 


Ako prošetate starim Varošem, naići ćete zasigurno na kamenu 
klesanu ploču koja je postavljena u spomen grčkih trgovaca pomoraca, a 
nalazi se podno samog Varoša; tamo gdje počinju nizovi starih sazidanih 
kuća, uvučenih u uzvisinu - da im more ne bi ponovno potopilo život.“ 


" Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 99. 

* Filomeni Škare u Splitu 2004. g. kazao njezin otac, ugledni akademski slikar 
Miljenko (Maksimilijan) Škare (rođ. 30. 04.1941., u Splitu). Miljenko Škare je jedno 
vrijeme živio u Engleskoj. Rkp. FF ST, 2004., sv. 14. 

ILIRSKO I RIMSKO DOBA 


Iliri su indoeuropski narod. U prapovijesnoj i antičkoj epohi živjeli 
su na zapadnomu Balkanu. Prema rimskom povjesničaru Apijanu (2. st. 
prije Krista) Iliri su nastanjivali područja iznad Makedonije i Tracije do 
Dunava. Smatra se da Ilirima pripadaju: Taulanti, Enheleji, Labeati i dr. u 
Albaniji; Dokleati u Crnoj Gori; Ardidejci, Daorsi, Delmati, Liburni, 
Japodi, te vjerojatno Histri u Hrvatskoj i Bosni i Hercegovini; Peligni, 
Dauni, Japigi i dr. koji su s Balkana doselili u Italiju. Ilirska su plemena, 
također, Autarijanci, Dardanci, Mezeji, Breuci, Kolapijani. 

Zbog zemljopisne udaljenosti i vanjskih utjecaja ilirska su plemena 
razvila različite kulture. Vjerovali su u različite bogove. Govorili su 
sličnim jezicima. Najveći su utjecaj na Ilire imali Kelti i Grci. Iliri su bili 
razjedinjeni. Međusobno su ratovali. Ratovali su i s Grcima, 
Makedoncima i Rimljanima. 

Grci su u 8. st. prije Krista osnovali svoje kolonije na ilirskoj obali 
(Epidamnos), a u 4. st. prije Krista osnovali su kolonije na istočnoj 
Jadranskoj obali (Issa, Pharos). Enheleji su stvorili moćnu državu u 
južnoj Iliriji koja je na vrhuncu moći bila u 8./7. st. prije Krista. Državu 
su stvorili i Taulanti i Dardanci. Nakon toga stvorena je moćna ilirska 
država koja se prostirala od srednjodalmatinskih otoka na sjeveru do 
Epira na jugu te Dardanije i Makedonije na istoku. 

Česti su ratovi uništili moćnu ilirsku državu 168. godine prije 
Krista. Najžešći otpor pružili su Delmati i Japodi. Delminij je spaljen 
156. g. pr. Kr.“ Od tada su Delmati bili skoro stalno u ratu protiv 
Rimljana sve do općega ustanka protiv Ilira (6. — 9. g.). Taj je ustanak 
surovo ugušen. Brojne su grandiozne ilirske gradine do naših dana nijemi 
svjedoci ilirske materijalne kulture. Ilirskoga su podrijetla rimski carevi, 
primjerice: Aurelijan, Prob, Dioklecijan, Konstantin. * Sveti Jeronim je 
Ilirac iz Stridona, a o njemu će biti riječi u daljnjem tekstu. 


KRALJICA TEUTA U POVIJESNIM IZVORIMA 


Nedostatni su povijesni podatci o podrijetlu najljepše kraljice 
Teute. 





* Usp. Šematizam hercegovačke franjevačke provincije, Mostar 1977, str. 164; i Marko 
Dragić Zakopano zvono, 1996. Mala nakladna kuća Sv. Jure. Baška Voda (1. izdanje) i 
1997. (2. izdanje), str. 103. 

“ Najviše je podataka o Ilircima navedeno prema: Hrvatski leksikon, sv. 1. A-K, 
urednik Antun Vujić, Naklada Leksikon d. o. o. Zagreb, 1996., str. 495.-496. 

Teuta je stupila na prijestolje 231. g. prije Krista nakon smrti 
supruga Agrona. Po nekim suvremenim predajama u Boko-kotorskom 
zaljevu Agrona je otrovao njegov vojskovođa Demetrije Hvaranin koji 
mu je u znak dobrodošlice nakon izvršene pobjedonosne vojne akcije dao 
da ispije vrč s vinom u koje je usuo otrov. 

Po povijesnim izvorima kraljica Teuta vladala je u ime svoga 
malodobnoga pastorka Pinesa. U to vrijeme moćna Ilirska država 
prostirala se od lijeve obale Neretve do Epira obuhvaćajući sve otoke 
osim Visa. 

Nakon pokušaja da zavlada Visom zaratila je s Grcima koji su u 
pomoć pozvali Rimljane 229. g. pr. Krista. Poražena je u tomu ratu (229. 
pr. Kr. — 228. pr. Kr.). Povukla se u Rhizon (Risan, mjesto u današnjoj 
Crnoj Gori) i bila prisiljena plaćati ratnu odštetu i danak te ograničiti 
kretanje naoružanih brodova. U Risnu je pravila brodove.“ Rimljanima 
je pripao prostor do ušća Drima, a Hvarom i susjednim otocima zavladao 
je rimski vazal a Teutin nekadašnji vojskovođa Demetrije Hvaranin.“* 

Umrla je na otoku u Jonskom moru.“ 


PODRIJETLO KRALJICE TEUTE 


Po nekim predajama bila je kćerka ljekaruše iz Metkovića. Za 
vrijeme sajma ilirski ujedinitelj, kralj Agron razbolio se na sajmu i došao 
toj ljekaruši. Vidjevši njezinu kćerku, ljepoticu Teutu, zaljubio se, 
isprosio je i oženio. 

Po drugim predajama Teuta je bila kćerka kralja Agrona kojom se 
on oženio jer su kraljevi kod Ilira kao i kod drugih civilizacija od 
sumerske, akadske, staroegipatske i druge smatrani božjim potomcima te 
im je bilo sve dopušteno. Radoslav Katičić navodi da je Teuta bila 
Agronova kćerka.* 

Po narodnom pripovijedanju ne zna se je li Teuta ime ili je 
kraljevsko ime kod Ilira. 





2 SAT RT CG, 01. ožujka 2005, 17,15. 

* Hrvatski leksikon, sv. 2, L-Ž, urednik Antun Vujić, Naklada Leksikon d.o.o. Zagreb, 
1996., str. 565. 

“> SAT RT CG, 01. ožujka 2005, 17,15. 

* Radoslav Katičić, Litterarum studia, književnost i naobrazba ranoga hrvatskog 
srednjovjekovlja, MH, Zagreb, 1998., str. 42. 

AGRONIUM 


Ilirski grad Agronium nazvan je po kralju Agronu. Po kotorskim 
predajama ilirski su bogovi preklinjali Agrona da ne oženi Teutu: “Lijepa 
jeste, isticali su, no je i zlokobnica koja će sigurno donijeti nesreću 
cijelom kraljevstvu. Već u godinama, ali je vrele krvi.? 

Agron je postupio suprotno volji svemogućih. Oženio je Teutu. 
Volio ju je, vodio sa sobom, darivao poklonima i počastima. Sudjelovala 
je Teuta s Agronom u mnogim ratovima. Stvorili su moćnu državu. 
Potom je Agron sagradio prelijepi grad Agronium u kojem će stolovati 
njegova supruga. Grad je opasan bedemima. U gradu su izgrađeni cvjetni 
trgovi i arene. Izgrađeno je i pristanište u kojem je “planirano da prvi 
privezani jedrenjak bude onaj koji će Agrona dovesti kada ovaj dođe na 
proslavu otvaranja grada". 

Agronu je stigla vijest da mu supruga Teuta živi raskalašenim 
životom. Odlučio je vratiti se i osobno ustvrditi što je istina. 

Kraljica ga je dočekala na pristaništu “u svoj svojoj ljepoti, u 
raskošnim kočijama“. Prišla je kralju i u znak dobrodošlice ponudila mu 
pehar da ispije. Umoran od dugoga putovanja i zadovoljan razvojem 
događaja Agron je ispio tečnost na iskap. Napravio je nekoliko koraka i 
pao na tepih prostrt njemu u čast. Bio je mrtav. 

Tako je jedan od uglednih Agronovih vojskovođa usmrtio kralja i 
preuzeo zapovjedništvo nad ilirskom flotom i vojskom. 

Zbog toga umorstva bog Posejdon je naredio da se iz grada sklone 
robovi i sirotinja. Počelo je strašno kažnjavanje. Zemlja se otvorila, a u 
njenu utrobu propao je tek izgrađeni Agronium. Zatim je morski val za 
sva vremena sakrio nekadašnju ilirsku prijestolnicu. 

Po predajama Teuta nije bila kažnjena jer nije znala da se 
pripremalo ubojstvo njezinoga supruga. Pripovijeda se i da je Posejdon 
nije htio kazniti zbog njezine iznimne ljepote. 


koko 


Hrvati iz Crne Gore u svojim predajama zamjeraju Teuti jer je 1 
ona bila u svečanoj povorci kada joj je muž otrovan. Hrvati joj nisu 





* Predaju je 2006. godine snimila Iva Brguljan u Kotoru od tamošnje nastavnice koja je 
željela ostati nepoznata. (Kazivačica je Hrvatica.) Kazivačica ističe da je ova predaja po 
svome nastanku najstarija predaja koja govori o postanku Kotora. 

oprostili ni njezin kukavičluk jer “je bila jedna obična gubitnica koja je u 
Risan došla skloniti glavu a ne imati prestolnicu".?* 

Međutim, Crnogorci i danas mnogo pripovijedaju o kraljici Teuti 
mistificirajući i glorificirajući je. 


AGRON I TEUTA U RATTKAYEVU SPOMENU 
NA KRALJEVE I BANOVE 


Juraj Rattkay““ piše da je kralj Agron nakon uspješno svršenog rata 
s Etolcima 221. godine prije Krista! umro nakon nekoliko dana zbog 
pretjeranog slavlja i pijančevanja i kraljevstvo ostavio na upravljanje 
svojoj ženi Teuti. 

Zbog velike pobjede Teuta se ponašala oholo te je svojima 
dopustila da gusare na štetu Grka i Rimljana i plijene njihove lađe i flote. 
Dok je Teuta opsjedala Issu, stigli su Rimljani kako bi s njom razgovarali 
o nanesenim nepravdama. Za vrijeme njihova govora Teuta je prkosila, 
ali je obećala da Iliri više ne će činiti nepravde i dodala da se nikome ne 





* Predaje iz kotorskoga kraja snimila je na diktafon studentica Fakulteta filozofsko- 
humanističkih znanosti Sveučilišta u Mostaru Iva Brguljan i dala ih meni. 

* SAT RT CG, 1. ožujka 2005, 17, 45. 

% Juraj Rattkay (Velikotaborski) (Veliki Tabor, 1612. — Zagreb, 1666.) iz velikaške je 
barunske obitelji mađarskog podrijetla kojoj je pripadao posjed Veliki Tabor, a u 
njihovom su vlasništvu bila i imanja u varaždinskoj i zagrebačkoj županiji. Bio je 
isusovac, zagrebački kanonik, tajnik biskupov, kandidat za zagrebačkog biskupa. Uz 
bana Ivana Draškovića te Petra Zrinskoga i Krstu Frankopana ratovao protiv Turaka te u 
Češkoj, Saskoj i Tirginiji protiv Šveda. Kad mu nije pošlo za rukom postati 
zagrebačkim biskupom, imao je problema s izabranim biskupom Petrom Petretićem. I 
dalje je ratovao protiv Turaka, što će opisati u Memoria regum. Ta mu je knjiga donijela 
dosta neprijatelja i stvorila zavist i pakost kod protivnika te je lišen kanoničkog čina. 
Povod za to bila je jedna žena s kojom je živio i od koje se morao odvojiti, a ona je 
preselila u Krško, gdje ju je on i dalje posjećivao. Poslije je posrijedi bila neka druga 
žena. Njoj je pisao pisma koja su došla u ruke biskupu, tako da je izgubio sve časti i 
crkvene prihode (1664.). Ipak je dobio novu župu u Novoj Vesi. Bolestan od kostobolje 
umro je 1666. godine i pokopan kao kanonik. 

Rattkayevo djelo Memoria regum Regnorum Dalmatiae, Croatiae et Slavonije 
posvećeno je Ferdinandu IV. i braći Nikoli i Petru Zrinskom. Podijeljeno je u šest 
knjiga. U prvoj počinje općim potopom, pa ide do rimskih bojeva s Teutom; svršava 
knjigu zemljopisnim opisom Hrvatske i Slavonije svoga vremena. (...) 

Navodim prema: Juraj Rattkay, V(ladimir) R(ezar), u: Leksikon hrvatskih pisaca, autor 
koncepcije Krešimir Nemec, urednici: Dunja Fališevac (Starija hrvatska književnost), 
Krešimir Nemec (Novija hrvatska književnost), Darko Novaković (Hrvatski latinizam), 
Školska knjiga Zagreb, 2000., str. 615. 

*! Svi drugi povijesni izvori navode da je kralj Agron umro 231. g. pr. Kr. i da ga je te 
godine naslijedila njegova žena Teuta. 

može priječiti da iz mora izvlači korist. To je naljutilo najmlađeg 
rimskog poslanika koji joj je rekao da je rimski običaj kažnjavati one koji 
čine nepravde i pomagati onima kojima se čine nepravde. 

Kraljica je prezrela tu opomenu i poslala neke svoje da sjekirom 
ubiju rimskoga poslanika koji je izrekao opomenu. Neki tvrde da je 
ubijen jedan poslanik, a neki da su ubijena obojica s cijelom pratnjom. 

Kad je to vidio Demetrije, koji se nakon Agronove smrti bojao 
kraljice jer su ga pred njom optuživali, sjekirom je poubijao sve 
dalmatinske prvake kako bi pružio zadovoljštinu Rimljanima zbog 
njihovih ubijenih poslanika. 

Tada je Teuta poslala poslanike Rimljanima i s njima sklopila mir 
obećavši im plaćati danak koji oni odrede te da će se povući 1z Ilirika 
osim iz nekoliko mjesta. Rattkay piše da je Teuta umrla 179. godine prije 
Krista. 


PROPAST RIZINIUMA 


Što su stariji usmeno-književni oblici, u njima je element mitskoga 
izraženiji. Vile su najčešća mitska bića. (O vilama je riječ u poglavlju 
Mitske predaje.) 

Usmenom je komunikacijom do naših dana u kotorskom kraju u 
Crnoj Gori sačuvana predaja o vili koja je voljela rimskoga kapetana 
Horacija. Ali, Horacija je voljela 1 Teuta. 


Jednog dana dođe u Rizinium, gdje je stolovala ilirska kraljica 
Teuta, svojom galijom mladi i naočiti kapetan Horacije. Uplovio je u 
Crnoduboku rijeku da bi se zaštitio od velikog nevremena koje je bjesnilo 
Adriaticom. Iako je namjeravao isploviti čim se nevrijeme stiša, ostao je 
mnogo duže. Kada je ovdje došao, u njegovom srcu pojavila se, sasvim 
iznenadno, jedna druga oluja, ovoga puta ljubavna. 

Mladog pomorca zavoljela je ilirska kraljica Teuta koja je 
stolovala u Risnu. Naslijedivši veliko blago svoga supruga Agrona, ova 
žena izuzetne ljepote provodila je svoj život na način koji ne dolikuje 
kraljici. Nije birala sredstva kako da dođe do muškarca koji bi joj se 
svidio. Čim je vidjela kapetana Horacija, koji je zapovijedao pristaja- 
njem jedrenjaka u risansku luku, njeno srce je jače zakucalo. Zaljubila se 
na prvi pogled što joj se rijetko dešavalo. 





** Juraj Rattkay, Spomen na kraljeve i banove Kraljevstava Dalmacije, Hrvatske i 
Slavonije, prevela Zrinka Blažević, Hrvatski institut za povijest, Zagreb, 2000., str. 
130.-131. 

Na Horacijevu nesreću u mladog pomorca se zaljubila i jedna vila 
koja je u Krivošijama imala dvorac od slonove kosti, sakriven u stoljetnoj 
šumi. Vili Rizini svidje se došljak na prvi pogled. Tog trenutka počelo je 
nadmetanje dvije suparnice: kraljice i vile za ljubav Horacija. Saznavši 
da ima konkurenciju, Teuta je u više navrata pokušala ukloniti vilu s 
ljubavne scene. Međutim, Rizina je bila blagovremeno obavještavana od 
svoga prijatelja boga Nedaurusa. 

Kada su vili dojadile sve spletke razuzdane kraljice, jednom 
preletje preko zidina Riziniuma i preko bedema kraljičinog dvorca i uputi 
se u njenu ložnicu. Bijesno je prekori: 

“Kraljice, kako se ne stidiš, imaš sina Parisa, koji ti je mlađi od 
ljubavnika. Ostavi se Horacija! Ako to ne učiniš, izmoliću bogove da ti 
grad prekrije more!" 

Teuta nije ozbiljno shvatila upozorenje, jer je ova žena-ratnik 
uspješno odolijevala svim velikim opasnostima, pa i napadima rimskih 
legija i ostalih neprijatelja. Smatrala je da će lako izaći na kraj sa ljubo- 
mornom vilom. Međutim, ovoga puta njene procjene bile su pogrešne. 

Jedne noći, iz vedrog neba, počeše sijevati munje, poče tutnjati 
zemlja i otvarati se njena utroba. Gruvali su gromovi i zapomagali 
nesretni žitelji Riziniuma. Čulo se i zapomaganje građana dok su 
kapetani jedrenjaka pokušavali da na brzinu isplove. 

Uskoro, prestala je sudbonosna nepogoda. Narednog jutra sve je 
bilo mirno. Na zaprepašćenje ljudi, koji su živjeli na okolnim brdima i 
odozgo posmatrali, dolje u zalivu nije bilo grada. 

Tako je propao Rizinium. Te noći nestao je i lijepi kapetan 
Horacije. Ostao je u gradu koji se preselio pod more. 


Od tada se vila Rizina, koja je izbliza pratila nestajanje grada, više 
nikada nije vratila u svoje dvore na Krivošije. Spustila se u morske 
dubine da traži mladog pomorca. I danas ona obilazi ruševine potonulog 
grada i ne da nikome da tamo zađe plašeći se da ne uznemire njenog 
dragog." 

(Prčanj kod Kotora) 





? Vidi: Marko Dragić, Ilirske teme u suvremenom narodnome pripovijedanju u: 
"Osmišljavanja" Zbornik u čast 80. rođendana akademika Miroslava Šicela, ur. Vinko 
Brešić, Zagreb, Sveučilište u Zagrebu Filozofski fakultet, FF-PRESS, 2007., str. 153- 
171. 

STIJENA KRALJICE TEUTE 


Iznad Risna, na padinama Orjena, koje se strmo spuštaju u more, na 
nadmorskoj visini od oko 5000 metara, postoji stijena za koju se vjeruje 
da se s nje sunovratila ilirska kraljica Teuta, kako ne bi pala u ruke 
Rimljanima koji su bili opkolili Rizinium. 

Kad je opkoljena kraljica vidjela da joj spasa nema sazvala je svoje 
zapovjednike i rekla im: “Radije ću u smrt nego u ložnice komandanata 
rimskih legionara.?? 

Zatim su počele sijevati munje 1 udarati gromovi. Kad je nevrijeme 
prestalo Teute više nije bilo među Ilirima.? 

Vjetar je odnio, suglasno njezinoj želji, do jedne stijene iznad 
grada. Rimljani su gledali kako oluja nosi ženu u bijelom. Teuta se 
spustila na vrh stijene, a Rimljani su začuli odjek kraljičine odluke: “Ja 
ću kako moram!* 

Vjetar je stao i nebo se razvedrilo. Kraljice Teute više nije bilo. 
Sunovratila se niz liticu i nestala. 

Rizinium je predat bez borbe. Nastala je potraga za dva blaga: za 
dragocjenostima i za tijelom kraljice Teute. Bio je to dan kada je prestala 
postojati moćna ilirska država.“ 

Crnogorci su u svojim pričama kraljici Teuti pripisali osobine 
svetice. Po tim je pričama kraljica Teuta sa stijene, koja se danas zove 
Stijena kraljice Teute, uzletjela na nebo.“ 


TEUTINO BLAGO 


Postoje i mnoge predaje vezane za Teutino blago koje govore kako 
je ono sakriveno iznad Morinja, u pećini Lipcima, na čijim stijenama i 
danas stoje crteži stari nekoliko milenija: jeleni, lovci u trku i lađe s 
razapetim jedrima.“ 

Po nekim predajama Rimljani su u Risnu našli mrtvo tijelo kraljice 
Teute, ali nisu našli njezinoga sina Pinesa niti pet galija s blagom. Po 
narodnom vjerovanju Pines je blago sakrio 1 ostavio poruku ispisanu 





34 
Isto. 

* SAT RT CG, 1. ožujka 2005, 17, 45-. 

36 Vidi o tomu više: Miraš Martinović, Mitologija, Uliks, Kotor, 2003., str.262. 

“čudnim znacima". Narod vjeruje da će blago nekada moćne kraljevine 
pripasti onomu koji razriješi “svojevrsni Pinesov rebus". 

Mnogi su uzaludno pokušavali razriješiti taj rebus. Za protekla dva 
milenija i dvije stotine godina još ga nitko nije riješio. “Pines se želio 
osvetiti onima koji su žudjeli za blagom te je tako postavio težak zadatak 
da ga mogu razriješiti samo bogovi." Kako bogovi nisu zainteresirani za 
zemaljske blagodati, sve do danas blago nije pronađeno. 

Teutino blago nalazi se na sigurnome mjestu, a nad njim stoljećima 
bdiju velike zmije otrovnice koje se nalaze na ulazu u veliku riznicu na 
kojoj su petora vrata.?" 


TEUTINE SUZE 


U Boko-kotorskom kraju mnogi toponimi i danas u svom nazivu 
imaju Teutino ime kao što je Teutina pećina, odakle izvire Sopot, vrelo 
koje se javlja samo dva puta godišnje. 


Taj bujni izvor koji je doduše kratkoga vijeka od svega par dana, to 
su ti suze kraljice Teute. To ti ona plače za vojnicima poginulim protiv 
Rimljana. Kad je Agron umro, bio je strašan potres i mnoge rijeke koje 
su tad tekle njegovim kraljevstvom postale su ponornice zauvijek. Ispod 
risanskih planina postoji sedam podzemnih jezera. Niti jedna od rijeka 
nije još izbila na površinu a to će se desit jedino kada žena slične 
božanske ljepote bude stolovala u Risan, na Carine.?* 


O Teutinim suzama pripovijedaju 1 Crnogorci. ?? Hrvati u Tivtu 
pripovijedaju da je taj grad dobio ime po Teuti. 


ILIRSKA KRALJICA VIDA U STOLAČKOJ TRADICIJI 


Ilirska kraljica Vida stolovala je na Daorsonu, čiji su ostatci i danas 
vidljivi. Poznata narodna predaja spominje kraljicu Vidu od Stoca po 
kojoj dobi ime Vidoštak, a pripadajuće mu polje nosi ime Vidovo Polje. 


*" Predaju je 2006. godine snimila Iva Brguljan u Kotoru od tamošnje nastavnice koja je 
željela ostati nepoznata. (Kazivačica je Hrvatica.) Kazivačica ističe da je ova predaja po 
svome nastanku najstarija predaja koja govori o postanku Kotora. VI. rkp. MO, 2006. 
sv. D. 37. str. 10.-11. 

* Iva Brguljan 2001. godine zapisala u Prčnju kod Kotora po kazivanju Sonje Nikolić 
(djev. Nikolić, rođ. 1935. godine). Rkp. FF Mostar, 2006., sv. D. 37. 

* SAT RT CG, 1. ožujka 2005, 17, 45. 

BRAĆA KRALJICE VIDE 


Kraljica Vida imala je nekoliko braće. Sva su braća poginuli kao 
svatovi. 

Jedan od braće se zvao Livor, a mjesto gdje je poginuo danas se 
zove Livorska prodo. 

Drugi brat, Demil, poginu također u nekim svatovima, a mjesto 
gdje se to dogodilo dobi ime Demilov krst. 

Grdijevci su dobili ime po Vidinom bratu Grdanu. 

Na Popratima se nalazi rijeka Radimlja. Tu poginu četvrti brat što 
se zvao Radovan i po njemu Radimlja dobi ime. 

Šćepan Krst dobi ime po bratu Šćepi koji tu u svatovima poginu. 

I šesti brat poginu, Jasenko se zvao, a mjesto se prozva Jasena. 

Na mjestu njihove pogibije podignuti su križevi, a grobovi su im 
pored puta, od Popova prema Planini (Morine). 

Po nekim drugim predajama postojala su još dva brata, Svitavko 
po kome dobi ime Svitava i Doman po kome ime dobiše Domanovići. 


CRKVA I BLAGO KRALJICE VIDE 


Po narodnoj predaji crkvu na Vlaci kod Rivina napravila je kraljica 
Vida koja je živjela na gradu iznad kanjona rijeke Radimlje. Svakog 
proljeća okupljala bi kraljica Vida narod ispred crkve i tu bi donosila 
važne odluke. 


Za tu crkvu vezana je još jedna priča. Naime, u selu Rivine, kao i u 
cijeloj Hercegovini, dolaskom Turaka srušene su mnoge vrednote za koje 
trenutno zna malo ljudi. Turci su dolaskom u Hercegovinu rušili sve pa i 
crkve. Crkvu na Rivinama ljudi su od milja prozvali Crkvica. Sazidana 
od kamena, izvana je izgledala skromno ali je njena unutrašnjost blistala 
od raskoši svakojakog blaga i dragocjenosti. Dolaskom osvajača crkva je 
srušena, ali blago je sačuvano. Naime, prije pogibelji stari pričaju, 
župnik je uspio svo blago sakriti u veliki kazan i zakopati duboko u 
zemlju. Priča kaže kako na mjestu zakopanog kazana viri kazanska 
ručka. Ručka svojim izgledom podsjeća na žilu. 

Vjeruje se da će jednoga dana proći tuda djevojka, zapet će nogom 
za žilu i to će biti znak da se na tom mjestu nalazi kazan sa zakopanim 
blagom. 

TOPONIMI NAZVANI PO KRALJICI VIDI 


Kraljica Vida bila je vlasnik dva bunara na kojima su se njeni 
podanici skrbili vodom iz živih vrela. 

Vrela su nazvana po njoj, Vidoštak u Popratima i Vidoljub na 
Rivinama. Osim tih vrela, po kraljici Vidi nosila je ime i rijeka Bregava 
(Vidoštica) i Vidovo Polje. * 


O POSTANKU PREZIMENA ŠKARE, VATAVUK I STRIZIREP 


Iz drevnih su ilirskih vremena do naših dana obiteljskom tradicijom 
sačuvane predaje o nastanku prezimena Škare, Vatavuk i Strizirep. 


Na području današnje Dalmacije obitavala su višebrojna ilirska i 
ostala domorodačka plemena. Plemena su živjela zajedno i pritom 
obavljala različite zadatke. Tri veća plemena bavila su se uzgojem ovaca. 
Područje na kojem su ta tri plemena živjela protezalo se od današnje 
Podstarne (mjesto danas, južno od Splita) pa do otoka Čiova. Na tom 
prostoru i najviše na Čiovu nalazili su se pašnjaci gdje su ova tri 
plemena vodila svoje ovce na ispašu. 

Postali su poznati po ovčarstvu (mesu i vuni) i ubrzo su dobili 
imena ovisno o radovima koje je obavljalo neko pleme. 

Jedno pleme je prozvano Vatavuk čiji je zadatak bio tjerati vukove i 
ostale zvijeri od ovaca te ih čuvati na ispaši. 

Drugo pleme je postalo poznato pod imenom Strizirep i oni su 
rezali i podrezivali repove ovaca. 

Ireće je pleme šišalo vunu s ovaca i bavilo se općenito s vunom i 
njihovo je ime bilo Škare. 

Plemena Vatavuk, Škare i Strizirep bila su dakle domorodačka 
plemena ovih prostora. No nakon nekog vremena nastupilo je teško 
razdoblje ovčje kuge. Stada ovaca su umirala, a ova tri plemena su išla 
pretežito na istok. 

Dio plemena Škare povukao se živjeti u Biorine, gdje su sagradili 
kuće i ostali pod prezimenom Škare. Naša je i Vesna Škare Ožbolt. Drugi 
dio plemena ostao je na području Splita, pokrstili su se i prezime im 
dobiva nastavak —ić. Danas te obitelji žive pod prezimenom Škarić. Treći 
dio plemena otišao je u Liku, također s nepromjenjenim prezimenom 
Škare. Danas još postoji mjesto podno Gospića (ucrtano i na zemljovidu 





* Predaje o kraljici Vidi zapisala je Danijela Bošković 2006. godine u Stocu po 
kazivanju više kazivača. Rkp. FF Mostar 2006., D. 

Hrvatske) koje se zove Škare. Četvrti dio plemena otišao je dublje u 
prostore današnje BiH, a dio ovih istih prešao je na pravoslavnu 
ispovijest - neki žive na području današnje Srbije i prezivaju se Škare. 
Peti dio došao je u Slavoniju i oni se zovu Škoro. Naš je također i 
Miroslav Škoro. 

S plemenima Vatavuk i Strizirep dogodila se slična sudbina. 

Pripadnici ovih plemena (i danas) uvijek imaju krvnu grupu 0, 
najstariju, i uvijek su prepoznatljive i specifične fizičke građe.“! 

(Split) 


Gaj Aurelije Valerije Dioklecijan 


Gaj Aurelije Valerije Dioklecijan bio je jedan od najosebujnijih 
vladara u povijesti Europe. Podrijetlom je iz Dalmacije. Bio je obični 
vojnik te zapovjednik straže cara Numerijana. Godine 285. proglašen je 
carem. Svoga prijatelja Maksimijana proglasio je cezarom, dakle 
podcarem i nasljednikom. Nakon osam godina ratovanja i upravljanja 
carstvom shvatio je da je golemom Rimskom Carstvu potrebno više 
vladara te je ustanovio tetrarhiju po kojoj su četiri cara vladali 
podjednakim dijelovima carstva, ali Dioklecijan im je bio poglavar. Car 
Zapadnoga carstva bio je Maksimijan kojemu je Dioklecijan dodijelio 
naslov augusta. Dioklecijan je ostao carem Istoka i vladarem čitavoga 
carstva. Sebe je urbi et orbi proglasio sinom Jupitera, a Maksimijana 
sinom Herkula davši mu ime Marko Aurelije Valerije Maksimijan 

Dioklecijan je potom imenovao i dva podcara i nasljednika: Flavija 
Valerija Konstancija Herkulova (zvanoga Klor “blijedi') na Zapadu, pod 
Maksimijanom; a Gaja Galerija Valerija Maksimijana Jupiterova pod 
njegovim izravnim zapovjedništvom. Oba su podcara imali naslov 
cezara, dakle niža od augusta. Svaki je cezar oženio kćerku svoga 
augusta i tako su se stvorile vladajuće dinastije. Dioklecijan i Maksimijan 
povukli su se nakon dvadeset godina vladavine, a vlast su ostavili 
Galeriju i Konstanciju. Dioklecijanova zamisao o upravljanju carstvom 





“Vidi: Marko Dragić, Ilirske teme u suvremenom narodnome pripovijedanju u: 
"Osmišljavanja" Zbornik u čast 80. rođendana akademika Miroslava Šicela, ur. Vinko 
Brešić, Zagreb, Sveučilište u Zagrebu Filozofski fakultet, FF-PRESS, 2007., str. 153- 
171. 

srušena je građanskim ratovima nakon 305. godine, a uzroci su bili u 
pohlepi vladara i ambicijama da sami vladaju.“ 


DIOKLECIJANOVA KĆER 


U narodnoj je živoj tradiciji predaja o Dioklecijanovoj kćeri koja je 
bila naklonjena kršćanima i nije htjela dopustiti da joj otac ubije pet 
stotina kršćanske djece. Zbog toga ju je prokleo i ona otada dva puta 
godišnje u sablasnoj kočiji obilazi Solin i traži nekoga da joj pomogne i 
da je spasi. 


Mater i dite pozva car Dioklecijan, a to je značilo da se više dite ne 
će vratiti. Mater se pripala pa je malome od svog mlika napravila kolač i 
dala mu da ga ponese. 

I tako joj je sin otiša caru Dioklecijanu koji ga je onda posla da ga 
se pogubi. On je prije svoje smrti poželija samo da pojede kolač kojeg 
mu je mater pripremila. 

Onda ga je car pita šta mu je to, a dječak ga ponudi da proba, i 
pošto je car pojeo komadić, žačudi se okusu i pita ga od čega je 
spravljen. Mali mu je reka da je od materinog mlika i tada je car reka da 
ga je dječak privarija jer da ga sad ne može ubit. 

I pusti ga tako da se vrati doma materi, ali da nikom ne kaže ništa. 
I još mu je reka da ako ne može izdržat da nikom ne kaže da prišaplje 
zemlji. 

I dite je tako i napravilo. Otiša je iza kuće i prišaplja travi: “U 
cara Dioklecijana praseća glava, koziji rozi i magareće uši!" 

Na tom mistu izrasla je zovina (trstika) i dica su od toga napravila 
svirala i ona su svirala ono šta je dječak bija reka. 

Car Dioklecijan je to čuo i naredio da se pobije pesto dice u Šelima 
(tu je bija amfiteatar). 

Io je čula Dioklecijanova kćerka koja je bila naklonjena 
kršćanima, i ona nije tila dopustit svom ocu da pogubi svu tu dicu. I kad 
je rekla car joj je tad uzvratija: “Đava te nosa!" I tad je doša vitar i 
odnija mu ćer skupa sa kočijom i ona se nikad više nije vratila. 

Legenda kaže da dvaput godišnje sablasna kočija obiđe Solin. To 
Dioklecijanova kćer traži nekog da joj pomogne i da je spasi. I jedan od 
mnogih koji su je pokušali spasit skoro je i uspija. Kad je kočija došla 





*# Jesus Pordo, Dioklecijan, veliki poraz cara koji je progonio kršćane, prevela Linda 
Palameta, Pro arte papiri, Split, 2005., str.5.-7. 

triba je uhvatit i nije je smija pustit do zore, a to nije lako jer tada su ga 
napadali vrazi, zmije su ga grizle, vitrovi su ga nosali. I on je sve to 
izdrža, i taman prid zoru vidija je svoja crijeva kako ispadaju iz utrobe, 
Dripa se i zgrabija ih obima rukama. I pustija je kočiju, tako da još i 
danas ta kočija obilazi Solin u nadi da će biti spašena. 

(Kaštel Gomilica) 


Ta se predaja donekle razlikuje od Priče o Dioklecijanovoj kćeri“* 


koju je polovicom 19. stoljeća zapisao Josip Ceresatti i u Vjesniku 
arheološkoga društva 1919. godine objavio Fr(ano) Bulić. Predaju je 
kazao Mato Čović.+ 


“Vidi: Marko Dragić, Ilirske teme u suvremenom narodnome pripovijedanju u: 
"Osmišljavanja" Zbornik u čast 80. rođendana akademika Miroslava Šicela, ur. Vinko 
Brešić, Zagreb, Sveučilište u Zagrebu Filozofski fakultet, FF-PRESS, 2007., str. 153- 
171. 

“ Car Dioklecijan imao je jedinu kćer. Za nju su se mnogi jagmili, a otac ju bješe 
obećao jednom kraljeviću. Ali ona nije htila poć ni za nj ni za nikoga. Zato je otac stao 
proganjati, pa je napokon baci u tamnicu u Splitu pokraj mora, di je bilo puno vlage i 
vode. Ipak bi ona, dopušćenjem Božjim, svake godine izlazila iz tamnice jedanput na 
godinu i to sva u zlatu i sjaju u zlatnoj karoci sa vilovitim konjima. Ko bi tada moga nju 
susrist pa zaustavit konje i nju poljubit, bio bi čestit za vavik. To Dioklecijanu nije 
bilo drago, pa bi zato, kad bi ona izišla iz tamnice, naredio svojim slugam da s 
latom čine po gradu naokolo veliku grmljavinu, neka bi se pripao svaki oni koji bi 
pokušao nju zaustavit i poljubit. Napokon to je više bilo dodijalo Dioklecijanu, pa je 
odluči smaknuti. Kad je on to bio odlučio, najedanput nestane nje iz tamnice. Ona još 
ni danas nije umrla. Ona se prikazuje i sada svaki hiljadu godina isto u zlatnoj 
karoci, i to u Splitu i Solinu, u Mravinskom polju pod Kamen i u nas u Srinjinam 
“pod Baščom". Pripovidali su stari ljudi da ona traži u Mravinskom polju jednu 
ženu koja ju je puno ljubila i bila je zato progonjena od Dioklecijana. U nas u 
Srinjinam dolazi “ pod Baščom" gdi je bio Dioklecijanov ribnjak, a ona se tu 
igrala kad je bila malena i bacala ribicam mrvice od kruva i mesa. 

Ko nju i sada vidi, pa zaustavi konje i karocu i nju poljubi, ostao bi čestit za vavik. 
Bijaše se našao jedan naš Srinjanin od srca - ovo mi je kaziva moj pokojni otac - pa je 
odlučija pokušati sriću, pa šta Bog da, da. Ode zato u Split, ali je nije naša. Vrati se 
natrag da će kući u Srinjine, kad eto ti nje pod Kamen, gdi je kupina, a još se nije bilo 
svanulo. Sva u sjaju i zlatu kao zvizda Danica, u zlatnoj karoci sa vilovitim konjima, 
lipa ka ružica, stasita ko jela, da je se ne mogu dva oka nagledati od velike 
plemenitosti, a leti, brate, ka vila. Skoči on prida nju, ufati konje za uzde, ali ona 
ošine konje, konji upropanj, on se pripade, problidi i onesvisti, a ona pobiže. Ona je 
bila ošinula konje samo da njega kuša. Ne bi ga bili konji satrli, jer je ona puno 
dobra. Vidi se da mu nije bilo dano da je poljubi pa da bude čestit za vavik. Nju je 
sigurno moga zaustavit i poljubit pokojni don Nikola Mužinić, ali se nije na nju 
namirio. (Srinjine kraj Splita) Navodim prema: Usmene pripovijetke i predaje, priredila 
Maja Bošković Stulli, SHK, MH, Zagreb, 1997., str. 345-346. 

“Isto, str. 454. 


289 


Po toj predaji car Dioklecijan utamničio je u Splitu blizu mora 
svoju jedinicu kćerku jer je odbila ispuniti očevu želju i udati se za 
jednoga kraljevića. Kćerka je Božjom voljom iz tamnice izlazila jednom 
godišnje i to sva u zlatu i sjaju u zlatnoj karoci sa vilovitim konjima. 
Vjerovalo se: tko bi tada mogao susresti nju i poljubiti je, taj bi zauvijek 
ostao sretan. To nije odgovaralo Dioklecijanu pa je naredio slugama da 
po gradu čine veliku grmljavinu i tako zastraše sve kako se ne bi 
približavali njegovoj kćeri. Caru je sve to dodijalo i odlučio je smaknuti 
kćer. Najedanput nestane nje iz tamnice. 

Po toj predaji ona ni danas nije umrla. U istoj zlatnoj karoci 
pojavljuje se svakih tisuću godina i to u Splitu i Solinu, u Mravinskom 
polju pod Kamen i u Srinjinam “pod Baščom''. Pripovijedalo se da ona u 
Srinjinama traži jednu ženu koja je nju jako voljela 1 zato je bila 
proganjana od Dioklecijana. Vjerovalo se da je mogu zaustaviti i 
poljubiti samo dobri ljudi kakav je u to vrijeme bio župnik don Nikola 
Mužinić (umro 1856. godine.).** 

U Priči o Dioklecijanu i njegovoj kćeri biblijski je motiv ptice koja 
samo jednom u tisuću godina dotakne zemlju. 


koko 


Motiv praseće glave i tajne koja se ne može sakriti nalazi se 1 u 
priči o kralju Norunu“' i kralju Trajanu. 

U Kistanju (Dalmatinska zagora) pripovijeda se o caru Kliktijanu 
koji je imao kozju bradu i praseću glavu. Cara su vojnici po redu išli 
brijati, ali se od njega nijedan nije vraćao. Jednom je vojniku majka 
svojim mlijekom ukuvala kolač. Kad je taj vojnik obrijao cara, zamolio 
ga je da pojede kolač. Car mu je dopustio i zamolio ga da i on uzme 
kolača. Kolač mu se dopao te je upitao vojnika od čega je tako sladak. 
Kad mu je vojnik rekao da je od majčinoga mlijeka, car je uzviknuo: “Ta 
mi smo braća kad od iste matere uživamo mliko". Car mu je dao štapić i 
pustio ga. Vojnik je od štapića napravio sviru koja je svirala: “U cara 
Kliktijana kozja brada i praseća glava. * 


** Isto, str. 454. 

€ Vidi: Stipe Botica, Hrvatska usmenoknjiževna čitanka, Školska knjiga, Zagreb, 1995., 
str. 194; Usmene pripovijetke i predaje, priredila Maja Bošković Stulli, SHK, MH, 
Zagreb, 1997., str. 336-337. 

* Ivana Hrga zapisala svibnja 2006. g. u Koprnom (Dalmatinska zagora). Kazala joj je 
Božica Hrga (djev. Rajčić, rođ. 1925. g. u Koprnom). Rkp. FF Split, 2006., sv. 45, str. 
15. 

DIOKLECIJANOVI PODRUMI 


U Splitu i okolici u usmenoj su komunikaciji 1 predaje o 
Dioklecijanovim podrumima. 


Nedavno su otkrili da jedan od njih poveziva Solin, Sinj i Split, sve 
do palače, i tim tunelima i podrumima služili su se vojnici i sam car. 

Tridesetih godina 19. stoljeća do Drugog svjetskog rata vršena su 
ispitivanja tih tajnih podruma i katakombi. I svi istraživači, svi oni koji 
su sudjelovali u tim ekspedicijama nisu se vratili živi. 

Govori se da su te katakombe i podrumi puni zamki — koplja koja 
probadaju, ploče koje se okreću i tako gutaju sve koji se usude tuda 
prolazit, svi nestanu u bezdan. Jedna je ekspedicija pošla sa arijom kako 
bi se mogli čut sa drugim članovima na površini, ali i oni su se u jednom 
trenu prestali javljat. 

Od tada više nije poznato da je neko iša istraživat te podrume i 
katakombe.“ 

(Kaštel Gomilica) 


PODZEMNI PROLAZI 


Razne su vlasti na području Hrvatske gradile tajne podzemne 
prolaze koji su služili za komunikaciju 1 za bijeg u slučaju potrebe. Takvi 
prolazi postoje i na Pagu: 


Po jednoj priči, ti prolazi greju od kule Skrivanat, ispod 
Benediktinskog samostana do Zborne crikve Marijina Uznesenja. Jedan 
dil gre do kneževog dvora, a drugi do Župnog dvora. 

Po drugoj priči, sredina tih podzemnih prolaza je na pijaci, odakle 
se putevi dile prema Župnom dvoru i Dominikanskom samostanu, prema 
palači Matasović i Zbornoj crikvi Marija Uznesenja i dalje prema kuli 
Skrivanat.*“ 

(Kaštel Gomilica) 





“Vidi: Marko Dragić, Ilirske teme u suvremenom narodnome pripovijedanju u: 
"Osmišljavanja" Zbornik u čast 80. rođendana akademika Miroslava Šicela, ur. Vinko 
Brešić, Zagreb, Sveučilište u Zagrebu Filozofski fakultet, FF-PRESS, 2007., str. 153- 
174: 

* Na Pagu 2005. g. zapisala je Petra Jakovčević, a kazao joj je Jure Kaurloto. Rkp. FF 
Split, 2005., sv. 52, str. 6. 

BOJČUŠE 


Duvno je dugo bilo središte otpora protiv Rimljana. Delmati su, 
također, pljačkali i uznemiravali grčko-rimska naselja i trgovce na 
obalama. Rimljani su zauzeli i spalili Delminium 156. g. prije Krista. 

Uspomenu na žestoki duvanjsko-rimski boj čuvaju: povijest, 
toponim Bojčuše, kosti koje su se ondje izoravale 1 živa predaja: 


U nas u Letki imaju njive i zovu se Bojčuše. Tuden su Rimljani boj 
bojevali i zato se i zovu Bojčuše. Eno ji doli, odman spram gradine. S 
onu stranu, di je njijov, rimski put bijo, žito je uvik slabije. Svake godine 
oruć stine izvaljujem. Put je bijo sve od gradine pa amo." 

(Letka kod Tomislavgrada) 


RIMSKI PUT 


Mnogobrojni ostatci Rimskih puteva i priče o njima i danas 
svjedoče moć toga carstva. 


Kao i danas, Duvno je se i u rimsko doba nalazilo na raskrižju 
cesta. Tragovi tih rimskih cesta mogu se vidjeti i u polju i po okolnim 
brdima. 

Od gradine priko njiva Mukišnica do Lužina ima konjski put, kažu 
rimski, to su sve stine ko kaldrmane bile priko polja i vidile se vazda dok 
nisu potopoli polje.*? 

(Korita kod Tomislavgrada) 


Kok 
SVETA ANASTAZIJA (STOŠIJA) 


Sveta Anastazija u narodu je poznata kao Stošija, Staza, Stažija, 
Staža, Stajka, Stana, Stoja, Nasta. Bila je srijemska mučenica (djevica) ili 
udovica patricija Publija koji ju je radi njezine želje za djevičanstvom 
zatvorio u kućnu tamnicu. Zasužnjenu ju je tješio sveti Krizogon (hrv. 





*! Marko Radoš, rođ. 1933. godine, u Letki 2003. godine kazao Danijeli Ančić. Rkp. FF 
Mostar 2003., D. 

** Predaju je zapisala Tatjana Čuić po kazivanju Dragice Ćurić rođene 1931. god. u 
Koritim. Vl. rkp. zb. 2004., sv. 2. d. str. 30. 

Krševan). Nakon Publijeve smrti pratila je Krševana u Akvileju i ondje 
prisustvovala njegovoj mučeničkoj smrti. Nastavila je slijediti svete 
mučenike idući u Sirmij, Solun i ponovno u Sirmij gdje je 25. prosinca 
304. godine spaljena na lomači. Pokopana je u vlastitoj bazilici, uz 
baziliku svetoga Dimitrija. U 5. stoljeću njezine relikvije su prenesene u 
Carigrad. 

Zadarski biskup, sveti Donat oko 804. godine dobio je te relikvije 1 
pohranio ih u crkvi svetoga Petra koja se od tada naziva Sveta Stošija.?? 


SVETI VLAHO (BLAŽ), ZAŠTITNIK DUBROVNIKA 


Sveti Blaž bio je biskupom Sebaste u Armeniji u 3. stoljeću. Po 
zanimanju je bio liječnikom. Nadaren božanskim nadahnućem povukao 
se u pećinu i ondje živio među divljim životinjama koje ga nisu napadale, 
već su ga mirno susretale i mazile se uz njega, te mu ranjene i bolesne 
dolazile. Otkrili su ga kraljevi lovci te su ga, pomislivši da je vrač, 
zarobili. Kad je doveden pred Licinija, on je naredio da ga raskidaju 
željeznim grebenima 1 bace ga u jezero. Božjom pomoću zacijelile su mu 
rane te je hodao po vodi propovijedajući mnoštvu. Na koncu mu je 
odrubljena glava. a 

O svetome Vlahu Hrvati i danas pripovijedaju: 


Jednom davno su pred grad Dubrovnik doplutale vlasi svetoga 
Vlaha. Sjale su poput zlata. Opazivši ih, čuvari su dali znak za uzbunu. 
Pučani su potrčali prema obali da vide čudo. Neki su se barkom 
odveslali i izvadili vlasi iz mora. Znali su da su to svetačke vlasi pa su ih 
odnijeli u Crkvu. Sveca čije su vlasi bile nazvali su Vlaho i uzeli ga da im 
bude parac (zaštitnik).** 





** Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, priredio Anđelko Badurina, = Kršćanska sadašnjost, Zagreb, 
1990., str.112-113. 

** Isto, str. 161. 

** Anđela Gilić zapisala je 2006. godine u Splitu. Kazala joj je Ivana Radovani, prof. 
povijesti i diplomirani etnolog (rođ. 1979. g.). Rkp. FF Split, 2006., sv. 46/06, str. 4. 

Kao zaštitnik Dubrovnika u ruci drži model grada. Zaštitnikom je 
divljih životinja. Zavjetuje mu se za ozdravljenje grla, jer je prema 
legendi spasio dijete koje se gušilo progutavši riblju kost. ** 


PRENOŠENJE MOĆI SVETOGA DUJMA 


Solinski biskup i mučenik sveti Dujam živio je u 3. stoljeću. 
Splitska predaja ga stavlja u prvo stoljeće. Prema toj predaji podrijetlom 
je iz Sirije, preobratio se na kršćanstvo 1 krstio u Antiohiji. Bio je učenik 
svetoga Petra, kojega je s Pankracijem i Apolinarom pratio u Rim. 
Pankracije je krenuo na Siciliju, Apolinar u Ravennu, a Dujam u Salonu. 
Ondje je osnovao crkvenu zajednicu i mnoge obratio na kršćanstvo radi 
čega je podnio mučeničku smrt. Prije njega ubijeno je četrdeset pet 
mučenika. Svetom Dujmu je odrubljena glava. 

Ivan Ravenjanin je u 7. stoljeću prenio moći Svetoga Dujma iz 
Solina u Split, a o tome se pripovijedalo: 


Kad se svijet, sakupio da ga prenose, izabraše nekoliko ljudi, koji 
ponosno pristupiše i htjedoše ga podići, ali ni maći s mjesta. 

Narod mišljaše, da se svetac ne da od grješnih ljudi nositi, pa 
povjeriše taj časni posao svećenicima, a kad tamo ni oni ne mogoše. 

Neko napokon smisli, da izaberu nevinu djecu da ona pokušaju 
nositi, jer djeca nisu grješna. I zaista čim se djeca prihvatiše, podigoše i 
ponesoše sveca. No pošto je velika vrućina bila, ožednješe djeca, a i 
drugi pratioci, pa pred Spljetom, sjedoše kraj ceste, da se odmore, ali 
pošto ih žeđ žestoko morila, pomoliše se svecu i u taj čas izbi iz zemlje 
lijepa hladna voda, a oni se napiše i pođoše dalje. Na tom mjestu, gdje 
je voda izbila, sagradiše Spljećani kapelicu, koja i danas stoji, a pod 
njom je izvor bistre i hladne vode, koja je, vele, i ljekovita.?* 


ILIRI OSNOVALI VAREŠ I VISOKO 


Prema kazivanjima naših starih djedova i pradjedova prostor 
Vareša prije nije bio nastanjen a 'vamo na drugoj strani je postojalo 





** Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, priredio Anđelko Badurina, = Kršćanska sadašnjost, Zagreb, 
1990., str. 211. 

*" Isto, str. 211. 

** Stjepan Štrodl-Srijemac, Đački izlet u Bosnu, Dalmaciju i Hercegovinu za jedanaest 
dana, Školski vjesnik, VIII., Sarajevo, 1901., str. 452-453. 

jedno pleme Ilira koje je u bijegu pred kugom i raznim nedaćama 
krenulo u potragu za boljim mjestom. Tako su oni išli za jednom 
zvijezdom, i putovali su samo noću, nisu putovali danju, tad' su se 
odmarali i dok je išla zvijezda toliko su i oni putovali, kad bi zvijezda 
stala, stali bi i oni. 

To se baš desilo na području naše planine Zvijezde, po tom' je 
ona i dobila ime. Kad je zvijezda stala na tom mjestu, od nje se otkinuo 
jedan dio koji je sjao a njeg' je uzeo kralj tog plemena. Oni su otad' 
vjerovali u taj kamen, vjerovali da će im bit' dobro sve dok njega imaju. 
Napredovali su jer sve što im je trebalo kralj bi poželi i zazivaj uz pomoć 
tog kamena koji je svijetlio. A ustvari su oni imali i jednu zlatnu jabuku 
koju su stavili na vrh kule pa im je ona služila k'o putokaz jer je davala 
odsjaj od sunca po danu i od mjeseca u noći. Tu je zemlja bila plodna, 
mogla se obrađivati, ljudi su mogli od svoga rada tu živjeti pa su tu 
napravili i grad, zvao se Zvjezdan-grad. 

Al' zbog zavisti i ljubomore mitsko biće Huri koje je živjelo pod 
zemljom, pusti jak vjetar koji istrenu od kralja taj kamen te on pade u 
podnožje planine. Kralj naravno naredi da se kamen nađe ali pošto Huri 
pusti gustu maglu u podnožje Zvijezde, nisu ga mogli naći pa ga je odnio 
sa sobom pod zemlju i došlo je do nji'ove propasti a legenda kaže da je 
tada nastala nekakva kletva, jer se Huri krio s kamenom od kralja i da bi 
bio sigurniji zavi on Zvijezdu u snijeg. Nije se moglo sijat' više jer je bila 
velika studen pa su oni morali pobjeć' i selit se jer nisu imali više šta 
jest'. Kako su silazili s Zvijezde tako su nastanjivali Vareš i Visoko. Kralj 
je otiš'o u Visoko a neki su se samo spustili u Vareš 'dje su isto tražili tog 
Hurija i kopali zemlju i tako otkrili golema rudna bogatstva. 


SVETI JERONIM 


Slavni Jeronim (oko 347. — 422. g.), crkve naučitelj, vjere branitelj, 
kruna redovnikov i dika slovinskoga jezika, rodi se u Stridonu, blizu 
rijeke Drave od poštenih roditelja. 

Kao mladić uputio se na školovanje u Rim te ubrzo svojim znanjem 
postade govornik da mišljaše da u njemu Ciceron uskrsnu. 

Jerolim se odluči u svijet krenuti. S Pavlinom i Bonoziom ode u 
Francu i u mjestu Concordie od Friula (odmori se) počinu neko vrijeme i 





* Katarina Pejčinović zapisala je u Varešu kolovoza 2007. godine od Liljane Grgić 
(domaćica, rođena 1953 god.) Rkp. FF Mostar, 2007., D. 

odatle posla život prvog pustinjaka Sv. Pavla. Odatle ode u Treveru i 
našavši neke knjige Sv. Hilarija, rukom ih svojom ispisa, vrati se i dođe u 
Aquileju. Potom je prošao gore koje dijele latinsku zemlju od Panonije ili 
Banovine dođe na svoju djedovinu i ondje svoju sestru preporuči nekim 
ženama jer mu otac i majka bjehu umrli. Uputi se prema Grčkoj 1 Siriji te 
uđe u Antiochiju, gdje s Svetim Agariom ostade neko vrijeme. U to je 
vrijeme puna Sirija bila pokornika pustinjaka. Sv. Jerolim se odluči 
slijediti ih. Četiri ljeta ostao je u pustinji hraneći se biljkama i korijenjem. 
Zemlja gola bila mu je postelja, nebo pokrivalo, zvjerinje i škorpioni 
bjehu njegova družba. 

Nakon četiri godine poželi Sv. Mjesto pohoditi gdje nauči židovsko 
pismo. Pozvao ga je biskup carigradski Grgur koji je Jeronimu bio 
učitelj. Papa Damaso naredio mu je da dođe k njemu te mu je dodijelio 
jednu parokinju i zato se Jerolim piše kardinalom. U Rimu je ostao tri 
godine propovijedajući i pišući ondje. Ponovno ode u Jerusalem te pored 
jasala gdje se Isus rodio ozida jedan Kloštar i ondje nastavi činiti pokoru. 
Četrdeset godina je ondje u pokori živio. Mnogi su mu vladari slali pisma 
da ih tumači. Sve je nevjernike zbunio i hrabro protjerao. 

Jednom mu je lav došao te nogu u koju se trn zabio pokaza Sv. 
Jeronimu, a on ga izliječi. Zato se kod Sv. Jeronima piše to zvjerinje. 

Bibliju je preveo iz židovskoga, a Novi zavjet iz grčkoga. Mnogo je 
još napisao navlastito maternjim jezikom. 

Umro je u osamdeset šestoj godini života 30. rujna 422. g. i bi 
pokopan pored Gospodinovih jasala. Kasnije bi prenesen u Rim i po 
njemu Bog mnoga čudesa učini. 


PRIČA O ČEHU, LEHU I MEHU 


Mavro Orbini (Dubrovnik, vjerojatno pol. XVI. st. — Dubrovnik, 
1611.) objavio je 1601. godine Kraljevstvo Slavena. To je djelo napisano 
na temelju Ljetopisa popa Dukljanina, povijesnih izvora i usmenih 
predaja. Orbinija su koristili Pavao Ritter Vitezović, Ivan Gundulić, 
Junije Palmotić, Filip Grabovac, Andrija Kačić Miošić i drugi. To je 
djelo bitno utjecalo na početke srpske i bugarske historiografije. U 18. st. 
je prevedeno i na ruski jezik. Mavro Orbini u svom djelu piše i o braći 
Čehu i Lehu, a Meha ne spominje. 


Čeh Hrvat nehotice ili hotimice ubije jednog od svojih čovjeka 
velikoga ugleda. Zbog toga ga optužiše i htjedoše ga osuditi te on 

pobjegne zajedno s bratom Lehom i mnogobrojnom rodbinom, 
prijateljima, slugama i drugim ljudima. Došli su u Moravsku kojom 
upravljahu Slaveni. Moravci im kazaše da je Bohemija prazna i da je u 
njoj tek šačica Vandala, također slavenskog roda. Kada je Čeh stigao u 
Bohemiju, ondje zatekne više ovaca i goveda nego ljudi. Ljudi su bili 
zapušteni dugih kosa mahom pastiri. Ljudi su vidjeli da su Čeh i njegovi 
ljudi iste narodnosti te se pozdraviše i izgrliše dajući Čehu poklone: 
meso, mlijeko i sir. Čehu se ondje svidjelo, te se popeo na planinu i ondje 
ubi žrtve i prinese bogovima. Vrati se u polje svojima i reče im da ondje 
sagrade kuće i počnu obrađivati zemlju. Hrvati bjehu vješti gradnji i 
ratarstvu. Dalmatinci su pristizali u Bohemiju. Leh napušta brata i osniva 
Lešku (Poljsku). Česi se pokazaše hrabrim ljudima i vrsnim strijelcima. 
Bili su ratoborni. Valaska sedam godina vladaše Češkom nakon što je 
poubijala 7 protivnika. Starije su žene ranjavale neprijatelje a djevojke ih 
gađahu lukom i strijelom. Kad to ne bi učinile, kazna im je bila gubitak 
djevičanstva. Papa Pio II. bijaše češkog roda. *“ 


Ljudevit Gaj (Krapina, 1809. — Zagreb, 1872.) zabilježio je predaju 
o braći Čehu, Lehu i Mehu koji su stolovali u Krapini. Kada im je otac 
umro, odlučili su zbaciti rimski jaram. Njihova sestra Vilina bila je 
zaljubljena u rimskoga namjesnika i izdala mu je braću. Čeh, Leh i Meh 
zazidali su sestru u toranj koji se i danas zove Vilin toranj. Braća su 
pobjegla na sjever i tako je Čeh osnovao Češku, Leh Lešku (Poljsku) a 
Meh Mešku (Rusiju). 


Dražen Kovačević je na temelju starijih zapisa (ili priča koje je 
slušao) kao pripovjedač 1993. godine objelodanio dvije stotine hrvatskih 
predaja i legenda među kojima je i ova o Cehu, Lehu i Mehu: 


U zemlji Hrvatskoj kako kažu stari kroničari, živjelo nekad davno 
svo plemstvo slavensko. 

Knezom im bijaše Hrvat stolujući u starom gradu Krapini. 
Pokoravao se on rimskom caru i njegovom namjesniku u Hrvatskoj. U 
dubokoj starosti umre knez i ostavi za sobom tri sina: Čeha, Leha i 
Meha, te kći po imenu Vilina. 

Sinovi uz Krapinu sagrade još dva grada — Psari i Šabac i vladaše 
njima. 





9% Mavro Orbini, Kraljevstvo Slavena, prevela Snježana Husić, priredio i napisao 
uvodnu studiju Franjo Šanjek, Golden marketing Zagreb, Narodne novine Zagreb, 
1999., str. 110.-114. 

Doskora dozlogrdilo braći rimsko godpodarstvo pa odluče rimski 
jaram zbaciti. Njihova se sestra zagledala u rimskog namjesnika te mu, 
bojeći se za nj, ispriča što braća snuju. 

Doznavši sestrinu izdaju, braća je uzidaju živu u toranj krapinskog 
grada kojeg i danas nazivaju Vilinim tornjem. 

Uvidjevši da se ne će moći obraniti od rimskog cara, odluče braća 
poći na sjever. 

Krenuše braća preko triju rijeka, put sjevera: Čeh utemelji Češku, 
Leh osnuje Poljsku, a Meh Rusiju.“ 

Radnja predaje dogodila se u vrijeme Ilira i Rimljana, a ne kako je 
navedeno u predaji. 


kokok 


U vrijeme romantizma bilo je rasprostranjeno vjerovanje da su 
Rusi, Poljaci i Cesi ilirskoga podrijetla. 


STAROHRVATSKO DOBA 


Hrvati su današnje krajeve nastanili od 610. do 630. g. (U isto su se 
vrijeme Englezi nastanili u Engleskoj.) Hrvati su došli iza Babinih gora 
iza Karpata. Vrlo rano su primili kršćanstvo o čemu, između ostalog, 
svjedoče bazilike u Zenici, Brezi, Srđu, Lepnici, Šuici, Duvnu, 
Marindvoru u Sarajevu, Doboju kod Kaknja, Blagaju na Sani, Majdanu 
kod Mrkonjić Grada, Ričici kod Kaknja, Komjenovcima (Jabuci) kod 
Ustikoline na Drini i drugdje.“ 

Već je kazano da je Konstantin VII. Porfirogenet u svomu djelu De 
administrando imperio (O upravljanju carstvom) prvi naveo povijesne 
predaje o dolasku Hrvata u današnje krajeve koje su predvodili petorica 
braće 1 dvije sestre. Nikola Lašvanin svome Letopisu navodi predaju: 


Dojdoše iz priko Babinih gora Hervati najprvo u Dalmaciju i ove 
sadanje hrvatske i slovinske strane, s mlogim bojem istiravši Abare, ovdi 
se nastaniše. Prid ovim bijaše pet bratje: Kluka, Klobej, Kožočeš, Muklo, 





"! Dražen Kovačević, Legende i predaje Hrvata, Zagreb, 1993., str. 9. 

5 Đuro Basler, Arheološki spomenici kršćanstva u Bosni i Hercegovini do XV. stoljeća, 
u: Kršćanstvo srednjovjekovne Bosne, radovi simpozija povodom 9 stoljeća spominjanja 
bosanske biskupije (1089.-1989.), Vrhbosanska visoka teološka škola, Sarajevo, 1991., 
str. 3. 

Hrvat i dvi sestre: Tuga i Buga. I od njih Dalmacija, koja je od mora do 

Dunava dosegla, hrvatsko ime prija, i zove se do današnjega dneva. — 

Upade u turske ruke Peršija; Turci se odvojiše od oblasti rimskih 
63 

Cesara. 


Kraljica Buga 


U Dučiću, u Prisoju, bila je gospodarica, neka Buga i po njoj je 
nazvano Buško jezero i narod, mi ovde, Bužani. Tu u jezeru ima neka 
gradina, najprije da je rimska, ali sad se ne vidi. Kad je sušna godina 
dobro se vidi. Veliki je to bijo grad i tu je bilo groblje, sićam se da sam 
jednom vidila kad su te mrtve iskapali. “ 

(Korita kod Tomislavgrada) 


Uspomenu na gospodaricu Bugu čuvaju etiološke predaje i 
toponimi Bužana grad, Buško jezero i prezime Bužana. Ivan Zovko je 
koncem 19. stoljeća zapisao da je prezime Bužana uvijek u ženskom 

65 
rodu. 


Kraljica Tuga 


Daleko, daleko odakle pušu ladni vitrovi i snig vije, nalaze se 
visoke gore, di su u davna vrimena stolovali naši pradidovi. To se gorje 
zove Karpati. Naši su pradidovi čuli kako je toplo u krajevima blizu 
sinjih vali, pa su pod vodstvom petero braće i dvi sestre krenili na dalek 
put. Jedan od braće, najstariji zva se Hrvat, a sestre su bile Tuga i Buga. 
Hrvat je ka najstariji brat bija snažan i jak i duž puta je branija svoj 
narod od zviri i neprijatelja. 

Tuga je bila divojka duge zlatne kose i crnih očiju. Govorilo se da 
je biloj vili druga. Ona je svake večeri i jutra uveseljavala ljude svojom 
pismom. Onda im je bilo lakše putovati kroz šume i nizine, dok nisu 
napokon ugledali more. To je bila njihova nova domovina koju su podilili 
među sobon. Bilo je dvanaest plemena. I Tuga je dobila lip kraj, ravnicu 
podno Mosora — Poljica. Ona je tu sagradila svoje dvore, a oko njena 





%% Nikola Lašvanin, Ljetopis, (priredio dr. fra Ignacije Gavran), IRO “Veselin Masleša", 
Sarajevo, 1981., str. 67. 

Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 100. 

*5 GZM, BiH, Sarajevo, 1892., str. 455. (Po narodnom kazivanju priopćio Ivan Zovko). 


299 


dvora plemići su sagradili palače. I tako je nasta gradić koji su zvali 
Tugini dvori, a danas se zovu Tugari. Bila je Tuga pobožna i dobra i 
činila svima lipega. U Policin se nije smilo govorit ružno, ni svađat ili 
štogod jedno drugom uzet. Svi su radili, trudili se i punu su kuću svega 
imali. Svi su živili u jubavi. 

A kad je Tuga umrla, svi su za njon plakali i nisu je Poljičani ni 
dan danas zaboravili. Ona i danas zna, za misečine, u biloj haljini i duge 
plave kose proći priko ruševina svoga dvora u Tugarima bdijući nad 
Pojičanima i Pojicama.* 


U livanjskom kraju i danas pripovijedao da je planina Tušnica 
nazvana po kraljici Tugi koja je ondje dolazila u posjete svojoj sestri 
Bugi. 


SARACENI U PRAŽNICAN 


Saraceni je bizantski i latinski naziv kojim su u ranom 
srednjovjekovlju nazivani sredozemni arapski islamizirani narodi. Iz 
sjeverne Afrike su prodrli i osvojili: Maltu, Siciliju, Korziku, Sardiniju 1 
Kalabriju, te se učvrstili u Ulcinju. U narodnom je pamćenju Bračana i 
danas predaja: 


Ne znam kako su Saraceni došli do Brača, ali postoji legenda o 
njihovome napadu na Pražnice. Logično je da su to bile baš Pražnice, 
jerbo su one na samom vrhu Brača, a mista u sredini otoka su nastala 
Puno pri onih uz more. Ni bilo puno Bračana za obranit misto, ali onima 
ča su bili, na pamet je pala izvrsna ideja. Da se spase, pobrali su duge 
šibe od jasena i primazali ih lojem. Borba je bila u cik zore, ča je 
Bračanima savršeno odgovaralo zbog položaja sunca. Kako je ti loj 
bliska na suncu, Saracenima se pričinilo da vide ogromnu vojsku, puno 
veću od njihove, pa su utekli.*" 

(Selca na Braču) 





% Mirni Trgo 2006. godine u Sumpetru (Jesenicama) kazao je Jure Klarić. Rkp. FF 
Split, 2006., sv. 39, str. 4. 

5" Studentici Filozofskoga fakulteta u Splitu, Dijani Mišetić, u Selcima na Braču kazala 
Doris Bošković (rođ. 27. srpnja 1965. g. u Splitu.). Po zanimanju učiteljica, živi i radi u 
Selcima na otoku Braču. Rkp. FF Split, 2004., sv. 31. 

EPOHA OD UJEDNINJENJA HRVATSKE DO KRAJA 
VLADAVINE NARODNIH VLADARA (925.-1463.) 


U usmenoj su komunikaciji do naših dana sačuvane povijesne 
predaje“ i pjesme o: kralju Tomislavu, Marku Kraljeviću, Janku Sibi- 
njaninu, Skender-begu, hercegu Stipanu Vukčiću Kosači. 


SVETI DONAT 


Donat je, za vrijeme kralja Karla Velikoga na Zapadu i Nicefora na 
Istoku, bio zadarski biskup (9. st.). Podrijetlom je bio iz ugledne zadarske 
obitelji. Htijući spriječiti sukobe između carstava krenuo je s mletačkim 
duždem Benenatom u Carigrad. Ondje je otkrio posmrtne ostatke svete 
Stošije. Ponijeo je sa sobom moći svete Stošije i kuda god se kretao 
mnoštvo naroda je ozdravljalo. Benenato je htio Stošijine relikvije 
ponijeti u Mletke, ali se pojavila silna oluja. Tada je Donat upriličio 


svečani prijenos Stošijinih kostiju u biskupsku crkvu svetoga Petra, dao 
je izraditi kameni sarkofag i oltar i crkvu je posvetio svetoj Stošiji.9? 


KRALJ TOMISLAV 


Prema izvješću u Hrvatskoj kronici, prvi hrvatski kralj okrunjen je 
na Duvanjskom polju, najvjerojatnije u blizini planine Liba, gdje su 
nekoć i Delmati imali svoj glavni grad. Dominik Mandić drži da se taj 
događaj zbio godine 753. 1 da se okrunjeni kralj zvao Budimir. Neki 
drugi povjesnici drže da se krunidba zbila krajem 9. stoljeću. Ako je kralj 
Budimir kraljevao 40 godina i preminuo 917. godine koja se spominje u 
Kronici, znači da je krunjen godine 877. ili otprilike tada. 

U narodu je najraširenije i najprihvaćenije mišljenje Kukuljevićevo 
i Klaićevo, prema kojem se na Duvanjskom polju za kralja okrunio 


% Vidi o tome: Hrvatska usmena književnost Bosne i Hercegovine: proza, drama i 
mikrostrukture, priredio Marko Dragić, Hrvatska književnost Bosne i Hercegovine u 
100 knjiga, knjiga 5, MH, HKD Napredak, Sarajevo, 2005., str. 97.-172. i: Marko 
Dragić, Od Kozigrada do Zvonigrada (hrvatske povijesne predaje iz Bosne i 
Hercegovine) Mala nakladna kuća Sv. Jure i Ziral, Baška Voda-Mostar-Zagreb, 2001., 
str. 57.-93. 

% Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, priredio Anđelko Badurina, = Kršćanska sadašnjost, Zagreb, 
1990., str. 209. 

Tomislav godine 925. Duvnjaci vjeruju da Tomislavgrad baštini ime po 
kralju Tomislavu." 


Tomislav je, vjerojatno, sin Mutimirov kojega je naslijedio oko 
910. g. Bio je jak, hrabar i vrlo poduzetan. Kad je proglašen knezom, 
oslobodio je Posavsku Hrvatsku među Dravom i Savom. Dok se bugarski 
car Simeon borio s Grcima, Tomislav je otkazao poslušnost Grcima i 
Hrvatsku učinio samostalnom. Zauzeo je nakon toga Bosnu i Hum. Grgur 
Ninski ga je zlatnom krunom ovjenčao na Duvanjskom polju između 
920. i 925. g. Na Splitskom saboru oko 925. g. ustanovio je 15 točaka 
kojima se moralo srediti stanje u državi. Potukao je vojsku bugarskoga 
cara Simeona dočekavši ga sa 100 000 pješaka, 60 000 konjanika te 80 
velikih 1 više malih brodova. Ne zna se kada i gdje je umro kralj 
Tomislav niti gdje počiva. 


KRUNIDBA KRALJA TOMISLAVA 


Kraljo Tomislavo, kada je u stara vrimena vlado Rvackom, bio je 
krunisan u Kongori pod čvorovim rastom, a i danas se zna gdje je bila 
crkva u kojoj se Tomislav krunio. Kako stari ljudi pamte i pripovidaju, 
ukopan je Tomislav na Jabuci njivi (na Čondraku) i pored Tomislava 
ukopana su još tri poglavita rvacka kralja. Najprvo je na cilom svitu od 
svih svitskih vladara onoga staroga vakta, najprvo je Tomislav okrunjen. 
Stari su naši pripovidali da je naroda bilo za vrime krunisanja Tomislava 
tri i po milijuna i od Stržnja do Sovićki vrata ispod kapka mogo si proć 
da čovik pokiso ne bi.'' 


CRKVA U KOJOJ SE VJENČAO KRALJ TOMISLAV 


Legenda kaže da je na Gradini poviš Petrovića bila crkva koja se 
zvala Ružica. U toj se crkvi, kazivali su brte stari, vinča kralj Tomislav. A 
njegova žena je bila rodom iz Zauma.'? 

(Stepen kod Tomislavgrada) 


" Robert Jolić, Duvno kroz stoljeća, Naša ognjišta, Tomislavgrad — Zagreb, 2002., str. 
493. 

7" Vjekoslav Klaić, Narodni sabor i krunisanje kralja na Duvanjskom polju u: Zbornik, 
u susret trećem tisućljeću, Prvi hrvatski kralj, Tomislav, Zagreb, 1998., str. 71. 

"* Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 101. 

CRKVA U KOJOJ SE POSVETIO KRALJ TOMISLAV 


U Mesijovini se nalazi Gradina i tu je bila crkva Sv. Ilije i kazivali 
su da je se tu kralj Tomislav doša posvetit poslje krunisanja. I danas se to 
misto zove Crkvina. Tu su nađeni neki grebovi i kaže se ako se kopa po 
strani od Duvna da odma počme nevrime. To je sveto misto i ne smi se 
dirat u grebove."? 

(Stepen kod Tomislavgrada) 


VLADIMIR 


Sveti Ivan Vladimir, mučenik, bio je dukljanskim knezom. (Duklja 
se u vrijeme popa Dukljanina zvala Crvenom Hrvatskom, potom Zetom, 
te Crnom Gorom.) Stolovao je u Krajini kod crkve Prečiste Krajinske, na 
zapadnoj obali Skadarskoga jezera. 

Katolički biskup iz Bara, pop Dukljanin, u svomu je Ljetopisu 
(XII. st.) zabilježio legendu o Vladimiru (oko 978.-1016.), kralju Crvene 
Hrvatske. Tu legendu navode Mavro Orbini (Dubrovnik, sredina XVI. st. 
— Dubrovnik, 1611.) u Kraljevstvu Slavena (1601.) i Pavao Ritter 
Vitezović (Senj, 1652. — Beč, 1713.) u Životu i mučeništvu Sv. 
Vladimira, hrvatskoga kralja (1705.). Fra Andrija Kačić Miošić (Brist 
kraj Makarske, 1704. — Zaostrog, 1760.) u Razgovoru ugodnomu naroda 
slovinskoga (1756., 1759.) navodi proznu i versificiranu legendu o kralju 
Vladimiru: 

Vladimir bijaše lijep, mudar i svet. Za njegove vladavine u Dal- 
maciju prodre bugarski car Samuilo (oko 938.? — 1014.). Želeći sačuvati 
vojsku, Vladimir se s vojskom povuče na planinu Oblik na kojoj su zmije 
otrovnice ubijale ljude i životinje. Vladimir se molitvom obrati Bogu da 
ga oslobodi od zmija. Bog usliša njegovu molitvu. Samuilo uvidi da se ne 
može domaći Vladimira te ga počne mamiti da dođe do njega i da mu ne 
će naškoditi. Kad Vladimir to ne prihvati, jedan njegov župan, kojega je 
Samuilo obećao nagraditi, počne nagovarati Vladimira da ode Samuilu. 
Vladimiru bude žao vojske te se uputi Samuilu koji pak pogazi obećanje 
te ga utamniči u Prespu kod Ohrida. Samuilo nastavi harati Dalmacijom i 
pohara je sve do Zadra. U tamnici se Vladimiru ukaže anđeo i navijesti 
mu da će biti oslobođen; da će ga Gospodin izbaviti iz zatočeništva i da 
će mu mučeništvo osigurati kraljevstvo nebesko. 





3 Isto, str. 101. 

Kosara (oko 978. - 2), kći kralja Samuila, zatraži od oca dopuštenje 
da zatočenicima opere noge. Vidjevši ljepotu, skromnost, milinu riječi i 
razboritost Vladimirovu, Kosara zamoli oca da oslobodi Vladimira iz 
tamnice. Samuilo oslobodi Vladimira, zagrne ga kraljevskom odorom i 
dade mu za ženu Kosaru i povrati mu kraljevstvo kojemu pridoda Drač. 

Samuilo umre i naslijedi ga Radomir koji zauze sve grčke zemlje 
do Konstantinopola. Car Bazilije Radomirovu bratiću obeća dati veliku 
nagradu ako ubije Radomira i tako osveti smrt svoga oca i strica koje je 
dao ubiti Samuilo. Vladislav u lovu ubije Radomira. 

Vladislav misli kako njegovo kraljevstvo ne će biti mirno dok je 
Radomirov svak (zet) Vladimir živ te ga počne mamiti sebi. Kosara ne 
dopusti Vladimiru da ide Vladislavu te ona ode vidjeti kakve su mu 
namjere. Vladislav je dočeka sa svim počastima. 

Vladislav posla svoje ljude sa zlatnim križem kunući se da mu ne 
će naškoditi. Vladimir povjeruje, ali zatraži da mu Radomir pošalje 
drveni križ i da nad križem prisegne da mu ne će učiniti nikakvo zlo. 

Kad su k Vladimiru došli biskupi i pustinjak, Vladimir sa šačicom 
svojih ljudi krene Vladislavu koji mu je putem bio postavio zasjede, ali 
ga ne uspije ubiti. Naime, oni koje je Vladislav poslao da ubiju Vladimira 
vidješe da je uz njega mnoštvo vojske s krilima i kopljem u ruci. Bijahu 
to anđeli. Oni koji su poslani da ubiju Vladimira, vidjevši anđele Božje, 
pobjegoše. Vladimir sretno stigne u Preslav Vladislavu koji je bio za 
objedom. Vidjevši da Vladimir nije ubijen, naljuti se i naredi da mu 
odrube glavu. Kad to vidje Vladimir, okrene se biskupima i reče: “O 
časni ljudi, zašto me izdaste? Što vas je nagnalo da prisegnete nad križem 
Gospodnjim, što ga donijeste sa sobom, da mi nećete nanijeti nikakva 
zla?" Biskupi su stajali pognute glave. Vladimir ishodi pričest prije nego 
mu odrube glavu. Poljubi križ rekavši: “Prečasni ovaj križ nek*' mi 
zajedno s vama bude svjedokom u ovaj dan Gospodnji da ću umrijeti 
nevin." Rekavši to iziđe iz crkve i preda se svom krvniku.““ Pred crkvom 
mu je 22. svibnja 1016. godine javno odrubljena glava. Biskupi mu tijelo 
pokopaše u crkvi, a na grobu njegovu mnogi bolesni ozdraviše. Vidjevši 
to, Vladislav ostane zgranut i dopusti Kosari da muža danonoćno opla- 
kuje i da ga pokopa gdje god hoće. Ona ga prenese u Krajinu i pokopa ga 
u crkvi Svete Marije. Njegovo tijelo je i dandanas neraspadnuto i iz njega 
isparava blag miris, a u rukama drži onaj križ koji mu bješe poslao 





" Mavro Orbini, Kraljevstvo Slavena, (priredio Franjo Šanjek), Zagreb, 1999., str. 288- 
289. 

bugarski car. Na dan njegova blagdana mnoštvo hodočasnika hodočasti 
njegovom grobu. Kosara se u toj crkvi zaredi. 

Vladislav zauze Vladimirovo kraljevstvo. Dok je jedne noći obje- 
dovao za stolom, pojavi se pred njim čovjek nalik Vladimiru i s mačem u 
ruci. Vladislav se poplaši, stane dozivati vojsku, no anđeo ga udari 1 on 
ostane mrtav. 


SVETI IVAN TROGIRSKI 


Sveti Ivan Trogirski podrijetlom je iz plemićke rimske obitelji 
Orsini (11. st.). Za vrijeme kralja Krešimira IV. Papa ga je poslao u 
Trogir i u tom je mjestu izabran za biskupa. Provodio je pokornički život, 
ističući se miroljubivošću, blagošću i pomirljivošću. Riješio je spor 
između Zadrana i kralja Kolomana. 

O njemu postoji više legendi: Po jednoj od njih biskupu Ivanu je za 
vrijeme mise s neba sletjela golubica na glavu kao znak Duha svetoga 1 
njegova mirotvorstva. Druga legenda kazuje kako je jednom tuča uništila 
vinograde, a Ivan je naredio da se ono malo preostaloga grožđa stavi u 
tijesak iz kojega je potekla golema količina mošta. Prema trećoj legendi 
Ivan je za vrijeme oluje putovao u Šibenik doživjevši brodolom kod rta 
Planke. Ivan je hodao po valovima i po njegovom su zagovoru spašeni su 
mornari i teret. 

Poslije Ivanove smrti Mlečani su htjeli njegovu ruku prenijeti u 
Mletke. Međutim, uoči godišnjice njegove smrti ruka je zrakom došla i 
spustila se na svečev grob. ? 


DMITAR ZVONIMIR 


Dmitar Zvonimir kraljevao je od 1075-1089. godine. Pripadao je 
dinastiji Svetoslavića. Prvi put se spominje kao ban u slavonskom dukatu 
šezdesetih godina 11. stoljeća. U nerazjašnjenim okolnostima naslijedio 
je kralja Petra Krešimira IV. Papinski legat Gebizon okrunio ga je kra- 
ljevskom krunom u bazilici Svetoga Petra u Solinu. Ime kralja Zvonimira 





? Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, priredio Anđelko Badurina, Kršćanska sadašnjost, Zagreb, 1990., 
str. 284. 

zabilježeno je na Baščanskoj ploči. Za njegova kraljevanja hrvatski narod 
je živio u blagostanju. 

U XIV. st. zapisana je predaja o silovitom umorstvu najboljega 
hrvatskog kralja Dmitra Zvonimira. Arheolog i povjesničar Frane Bulić 
(Vranjic kraj Splita, 1846. — Zagreb, 1934.) zabilježio je u rujnu 1886. 
godine kod Rotne gomile, između Drniša i Muća, predaju o umorstvu 
kralja Zvonimira i poslao je povjesničaru Ferdi Šišiću (Vinkovci, 1869. — 
Zagreb, 1940.). Prema predaji umoren je od svojih podanika na Saboru u 
Kninu, na lokalitetu Pet crkava, sredinom 1089. godine. 


Na Kosovu polju kninskom zavadio se neki kralj s vojskom te se 
pognali. Kralj već ranjen bježao sa Kosova polja, a vojska ga stigla gdje 
je sada Rotna gomila. Tu ga je izmrcvarila i ubila, i svaki je vojnik na 
mrtvo tijelo bacio po kamen. Vojska se potom pobila između sebe i 
izmrcvarila, a od puste krvi prolivene nedaleko ove gomile pocrvenila je 
zemlja i zato se zove Crljenica. Kralj se zvao Rotando. 


Istinitost te predaje negira povjesničar Vjekoslav Klaić (Garčin kraj 
Slavonskog Broda, 1849. — Zagreb, 1928.)."' Talijanaši su to umorstvo 
zlorabili tvrdeći da Hrvati nisu u stanju vladati sobom jer su ubili 
najboljega kralja zaboravljajući pri tom da su Brut i Kasije 6. ožujka 44. 
g. prije Krista noževima izboli najboljega imperatora i prijatelja Cezara. 
(Takvih je zločina bilo i kod drugih naroda.) 


ZVONIMIROVA KLETVA 


Prema predaji zadnje su Zvonimirove riječi upućene Hrvatima: 
nigdar ne imali gospodina od svoga jazika, nego vazda tuju jaziku 
podložni bili. Po drugoj verziji Zvomirova je kletva glasila: Dabogda nad 
vama tisuću godina vladao tuđi jezik. Po nekim izvorima ta je kletva 
trebala trajati devet stotina godina do 1989. godine, što se, dakle 1 
ostvarilo.“ 





" Ferdo Šišić, Povijest Hrvata u vrijeme narodnih vladara, Zagreb, 1990., str. 587. 

7" Vjekoslav Klaić, Povijest Hrvata, knjiga prva, MH, Zagreb, 1974., str. 144. 

"* Hrvatski leksikon, II. svezak, L —Ž, glavni urednik Antun Vujić, Naklada Leksikon d. 
0. 0. Zagreb, 1997., str. 724. 

Crkva svetoga Jure u Poljicima 


KRIVOVJERSTVO 


Oduvijek su prelasci na drugu vjeru bili sudbonosni za Bosnu i 
Hercegovinu. Hrvati su, nastanivši tu zemlju, vrlo rano primili 
kršćanstvo. U X. stoljeću u toj zemlji se širi krivovjerstvo. Godine 
1227./1232. papa šalje misionare dominikance kako bi krivovjerce pre- 
obratili na katoličanstvo. Papa 1291. godine šalje franjevce kako bi 
nastavili misionarski rad. Do 1404. godine na katoličanstvo se preobratilo 
500.000 krivovjeraca. U trenutku pada Bosne i Hercegovine pod 
Osmanlije u njoj je bilo 80.000 — 90.000 krivovjeraca. Pod otomanskom 
vladavinom događaju se mnogobrojni prelasci na islam i malobrojni 
prelasci na kršćanstvo. 

Najtajnovitije i najzamršenije mjesto u bosanskohercegovačkoj 
povijesti je krivovjerje. Čini se vjerojatnim da su u Bosni i Hercegovini 
živjeli bogumili, patareni (krstjani bosanske crkve) i manihejci. 


BOGUMILI 
Bogumilstvo je nastalo u Bugarskoj u X. stoljeću za vrijeme 


vladavine cara Nikole, kada su se u toj zemlji nastanili mnogi pavličani i 
masalijanci, koje je bizantijska vlast protjerala iz Male Azije 1 

kolonizirala u okolicu Plovdiva. Nazvano je prema utemeljitelju popu 
Bogumilu. Vjerojatno je bogumilstvo bilo karika u lancu pokreta koji su 
se u XII. stoljeću razvili do sjeverne Italije i južne Francuske (patareni, 
boni homines, katari, albigenzi, tiseranci itd.).? 

Bogumilstvo se, zbog snage Nemanjića, nije moglo ukorijeniti u 
Srbiji pa je zahvatilo Bosnu i Hercegovinu i u njoj se razvilo. Bogumili 
su se u Bosni voljeli nazivati bosanskom crkvom. 

Burna povijesna događanja u Bosni i Hercegovini uništila su 
bogumilske knjige pa se njihov život može jedino rekonstruirati na 
temelju protivničkih spisa. 

Prema tim spisima bogumili su vjerovali u dva božanstva. Jedno je 
veće božanstvo Isus Krist, koji je stvorio sve što je duhovno i nevidljivo, 
a drugo je manje božanstvo Lucifer, koji je stvorio sve što je tjelesno i 
vidljivo. 

Krist je imao nestvarno tijelo u obliku zraka, te po njihovu učenju 
nije stradao, umro i uskrsnuo. Blažena Djevica Marija je bila anđeo. 

Odbacili su Stari zavjet, osim Psalama. Osuđeni su svi oci iz 
Staroga zavjeta, patrijarsi i proroci kao i svi drugi koji su postojali prije 
Krista. Ivan Krstitelj je smatran prokletim. Prezirali su Mojsijev zakon 
kao i Rimsku crkvu. Za sebe su tvrdili da su Kristova crkva i potomci 
apostola te da u svojoj sredini imaju Kristova namjesnika i nasljednika 
sv. Petra. Odbacivali su krštenje vodom i tvrdili da djeca prije zrelosti ne 
mogu steći blaženstvo. Nisu vjerovali u uskrsnuće. Odbacivali su, 
također, svetu pričest, krizmu, svetu tajnu braka, svetu tajnu ispovijedi i 
posljednje pomazanje. Govorili su da se svatko tko griješi mora ponovno 
krstiti. Sve su grijehe smatrali smrtnim grijesima i smatrali kako nijedan 
od tih grijeha ne će biti oprošten. Učili su kako nema čistilišta. Vjerovali 
su da je Lucifer uzletio na nebo i pobunio anđele, pa su svi sišli na 
zemlju, gdje ih je Lucifer zatvorio u ljudska tijela, te bi tako u jednom ili 
više tijela okajali grijehe i vraćali se na nebo.š' 

Bogumili su, također, osuđivali materijalnu crkvu, svete slike, 
kipove i križeve. Zabranjivali su davanje milostinje smatrajući kako nije 


? Ivo Andrić, Razvoj duhovnog života u Bosni pod uticajem turske vladavine (doktorska 
disertacija), Beograd, 1997., str. 21. 

* Isto, str. 19.-26. 

*! O vjeri kršćana bosanske crkve sačuvana je legenda o postanku svijeta iz 14. stoljeća 
(Franjo Šanjek, Kršćanstvo na hrvatskom prostoru, Zagreb, 1996., str. 201.-202.). 
Također su sačuvane legende: Kako je satana stvorio ovaj svijet (druga polovica 12. 
stoljeća), Blagodat i istina i Početje svijeta (Mak Dizdar, Antologija starih bosanskih 
tekstova, Sarajevo, 1997., str. 28.-31., str. 211., str. 296.-299.) 

nikakva zasluga ako se daje milostinja. Govorili su kako se ne treba 
zaklinjati ni u istinu ni u neistinu. 

Osuđivali su duhovnjačko sudstvo i kazne tjelesne i duhovne ne 
dopuštajući da se tko kazni, ubije ili progoni. Ubijanje životinja smatrali 
su smrtnim grijehom. Osuđivali su i proklinjali sve one koji su jeli meso, 
sir, jaja ili slično. 

Vjernici su bili podijeljeni u dvije skupine. Manju skupinu su činili 
savršeni (perfecti, electi) koji su se strogo pridržavali svih propisa svoje 
vjere. U drugoj skupini je bila većina običnih vjernika (credentes), koji su 
se smjeli ženiti, stjecati bogatstvo, jesti kako žele, voditi ratove itd. 
Jedino su javnom ispovijedi morali priznati svoje grijehe i morali su 
makar pred smrt prijeći u redove savršenih. 

Na čelu bosanske crkve nalazio se djed (senior, anzianus); njemu je 
bilo potčinjeno dvanaest strojnika među kojima su bili: redari, učitelji, 
magistri. Bogosluženje se sastojalo u molenju Očenaša i čitanju Svetog 
pisma, u javnoj ispovijedi, primanju novih vjernika i posvećivanju 
strojnika. Crkve su bile jednostavne kuće, bez ukrasa, slika, kipova, 
križeva, zvona i svete vode. 

Tako pišu Rački, Andrić i drugi. Ćiro Truhelka to negira tvrdeći da 
su u Bosni i Hercegovini živjeli patareni (krstjani bosanske crkve) i da su 
stećci njihovi nadgrobni spomenici. 


PATARENI (KRŠĆANI BOSANSKE CRKVE) 


Orbini piše da “krivovjerje bosanskih patarena (kako piše Pietro 
Livio iz Verone) potječe od Rimljanina Paterna koji je sa svojim 
sljedbenicima bio protjeran iz Rima i čitave Italije. Ne mogavši naći 
utočišta, stigli su u Bosnu, gdje su se neki od njih zadržali, a drugi su 
nastavili put i nastanili se na obalama Dunava, nedaleko od Nikopolja. 
Živjeli su bez sakramenata, bez prinošenja žrtve i bez svećenstva, a 
nazivali su se kršćanima, posteći petkom i štujući svetu nedjelju kao i sve 
ostale kršćanske blagdane. Nisu pristupali krštenju i zazirali su od križa. 
Nazivali su se patarenima, prema sv. Petru. U svojoj su vjeri ustrajali do 
posljednjeg rata između cara Transilvanaca i Turaka, kada su, vidjevši da 





“ Usp. Ćiro Truhelka, Bosanska Narodna (Patarenska) crkva, u: Povijest Bosne i 
Hercegovine, Napredak, Sarajevo 1942.-1991.-1998., str. 767-793. 

ih kršćani napadaju i odvode u zarobljeništvo kao da su Turci, odlučili 
istinski prigrliti kršćansko bogoštovlje.“ 

Orbini piše da je papa Klement VI skupinu Male braće “ljudi sveta 
života", među njima i fra Pelegrina i fra Ivana iz kraljevine Aragona, 
1349. godine poslao u Bosnu kako bi oni iskorijenili tu “krivovjernu 
kugu.? 


MANIHEJCI 


U Bosni su pored bogumila i patarena bili i krivovjerci manihejci. 
Orbini piše: “Ovi posljednji (kako izvješćuju Voloterano i Sabellico) 
nastanjivali su samostane smještene u dolinama i drugim udaljenim 
mjestima, kako bi žene koje su ozdravile od kakve bolesti običavale na 
zavjet otići služiti na određeno vrijeme, prebivajući s redovnicima 
(krivovjercima). Krivovjerci manihejci su potrajali do 1520. godine. 
Opata samostana su zvali djed, a priora strojnik. Njihov bi svećenik, 
ulazeći u crkvu, uzeo kruh u ruku, okrenuo prema puku i uglas izgovorio: 
“Blagoslovit ću ga", a puk bi mu odgovorio: “Blagoslovi ga", da bi zatim 
dodao: “Prelomit ću ga', a puk odgovorio: “Prelomite ga', zatim bi tim 
kruhom pričestio puk u crkvi. 


BOGUMILSKI PUT 


Ispod Kalavure se nalazi Bogumilski put koji su pravili Bogumili. 
Taj put iđe od Blazina, ispod Kalavure prema Mečetu, Matinu gradu do 
Crvenički parnica. 
A ima još jedan put koji iđe kroz Crkvinu, iza vrtla; nailazi kraj 
Stepenjskog greblja, između Mujinovca i Ploča. / 
(Stepen kod Tomislavgrada) 


*5 Mavro Orbini, nav. dj., str. 414. 

* Isto, str. 413. 

* Isto, str. 415.-416. 

** Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 129. Bogumilstvo je najzamršenije i 
najtajnovitije područje bh. povijesti te se u novije vrijeme zlorabi. 

MISIONARI 


Veliki broj starokršćanskih bazilika i starokršćanskih crkava u 
Bosni i Hercegovini dokaz je da je kršćanstvo na ovim prostorima bili 
vrlo rano prisutno i da su Hrvati u ovim krajevima vrlo rano primili 
kršćanstvo. 

Gotovo u isto vrijeme kada je albanićanski biskup Belesmemca 
uspostavio u Bosni bogumilsku crkvenu organizaciju s djedom Ra- 
studijem na čelu, u Bosnu dolaze misionari dominikanskoga reda. N. 
Pfeiffer, pisac kritičke povijesti početaka ugarskih dominikanaca, stavlja 
njihov dolazak u 1226./32. Povijesni dokaz tome imamo u pismu pape 
Grgura IX. koje je 10. listopada 1233. upravio “braći bosanskim 
propovjednicima?.“ 

Na molbu mačvansko-bosanskoga vojvode Stjepana Dragutina, 
papa Nikola IV. 23. ožujka 1291. godine službeno je povjerio dvojici 
franjevaca hrvatske provincije dužnost istražitelja krivovjerja i pobijanje 
bogumilskih zabluda u Bosni.** To je obnovio papa Bonifacije VIII. 
pismom od 29. travnja 1298. proširivši djelokrug franjevačkih istražitelja 
na Srbiju, Rašku, Dalmaciju, Hrvatsku, Bosnu, Istru i Slavoniju. Godine 
1339. osnovan je bosanski vikarijat, a u njemu su se našli najbolji 
propovjednici iz europskih zemalja, među kojima je bio i sveti Nikola 
Tavelić (1372.-1383.). Godine 1402. fra Bartul iz Alverne (u Bosni 
boravio od 1366. — 1375. i od 1378. — 1408.) javio je papi Bonifaciju IX. 
da su franjevci do te godine obratili ili pokrstili u Bosni oko 500.000 bo- 
gumila.* Franjevci su tada imali u svojemu vikarijatu više od 40 
samostana s 500 članova, od Novoga u Boki Kotorskoj do Omiša na 
Cetini, te od Jadranskoga mora do Drine na istoku i Drave na sjeveru.“ 

Od tada do danas narod pripovijeda o svojim ujacima (fratrima). 
Zato je povelik broj mjesta koja su po fratrima dobila imena: Pratrovac, 
Pratarska čatrnja, Pratarska cesta, Pratarska šuma. 





*" Dominik Mandić, Sabrana djela 4, Bogumilska crkva bosanskih krstjana, 2. izdanje, 
ZIRAL 1979., str. 182.-183. 

2 Isto, str. 203. 

#2 Isto, str. 213. 

29 Isto, str. 214. 

SVETI NIKOLA TAVELIĆ 


Nikola Tavelić potječe iz šibenske plemićke obitelji. S dvadeset pet 
godina postao je franjevcem. Jedno je vrijeme boravio u samostanu u 
Bribiru, a s trideset godina došao je za misionara u Bosnu. S fra Nikolom 
je u Bosnu došao i fra Deodat iz Ruticinija (Rodeza). U Bosni je dvanaest 
godina obraćao na vjeru katoličku poglavito krivovjerce. Iz Bosne je fra 
Nikola zajedno s Deodatom otišao je 1387. godine u Svetu zemlju kako 
bi ondje bio misionar. (Papa je 1342. povjerio franjevcima skrb za Svetu 
zemlju.) 

Postojala su dva samostana u Jeruzalemu: jedan kod Isusova groba 
i drugi na brdu Sionu. Nikola je s Deodatom bio smješten u Sionski 
samostan, gdje se povezao s još dvojicom braće - fra Petrom iz Narbone i 
fra Stjepanom iz Turellija. Njih su se četvorica zanosili idejom 
mučeničkog svjedočanstva za Kristovu vjeru. Dokument koji je napisao 
gvardijan fra Gerald Calveti govori o njima kao o ljudima “posebno 
ukrašenim  krepostima“ jer su bili “vrlo odani Bogu, poslušni 
starješinama, uzor puku, vrlo strogi u životu, prokušani 1 savršeni u 
svakoj kreposti". *! 

Nikola i njegova subraća odlučili su početi svoje misionarsko 
djelovanje među Saracenima i obratiti ih na kršćanstvo. Svojim uzornim 
životom željeli su privući pozornost arapskog stanovništva u Palestini, 
posebice u Jeruzalemu. Kad im se to učinilo presporo, nakon dugoga 
razmišljanja, molitve i savjetovanja, odlučili su se “uvjeriti? 
jeruzalemskog kadiju da se mora obratiti na kršćanstvo ako želi spasiti 
dušu. 

Kada su muslimani 11. studenoga 1391. godine slavili četvrti dan 
Kurban-bajrama, Jeruzalem je bio pun Arapa pa su Nikola i braća 
iskoristili prisutnost mnoštva kako bi im se obratili. Pojavili se u devet 
sati ujutro pred veličanstvenom Omarovom džamijom (sagrađenom na 
mjestu Salamonova hrama!) tražeći kadiju i predstavnika mjesne vlasti, 
tvrdeći kako mu žele reći nešto “vrlo korisno 1 spasonosno za njegovu 
dušu". Kako kadija nije bio u džamiji, odveli su ih njegovoj kući. Kada ih 
je primio oni su pročitali svoj govor kojim su prisutne pozvali da se 
obrate na kršćanstvo. 





* Dobri pastir, Kalendar 1991, Sarajevo, 1990., str. 56. 

Čuvši to kadija je pozvao starješinu Sionskoga samostana i njegovu 
braću. U međuvremenu se skupilo mnoštvo muslimana (kažu da ih je bilo 
oko 30.000) tražeći da se izazivači ubiju. 

Kadija je pred gvardijanom i drugim franjevcima upitao fra Nikolu i 
njegovu braću jesu li oni svoj govor izrekli kao normalni i razboriti ljudi 
ili kao luđaci; ili ih je poslao papa ili neki kršćanski vladar kako bi 
izazvali rat. Na to su fra Nikola i njegova subraća odgovorili kako ih nije 
poslao nikakav čovjek, nego ih je poslao Bog. Kadija je fratre osudio na 
smrt, ali im je pružio mogućnost da sačuvaju glavu, pitajući ih hoće li 
opozvati sve što su rekli. Fratri su ostali pri izrečenom: “Spremni smo 
radije umrijeti za ovu istinu, za katoličku vjeru, čvrsto je braneći.“ 

Osuđene fratre na smrt svjetina je izudarala sve dok nisu izgubili 
svijest. Kada su nakon sat vremena mučenici došli svijesti i progovorili, 
kadija ih je dao svezati i držati tako do pola noći, podvrgnuvši ih 
ponovno mukama: gole su ih privezali uz stupove i udarali. 

Tri su dana bili okovani u tamnici neprestano moleći i tješeći se. 

Iz Gaze je 14. studenoga došao Emir, upravitelj pokrajine, i 
obnovio sudski proces na glavnom trgu. Emir je potvrdio smrtnu kaznu. 
Okupljeno je mnoštvo s isukanim mačevima i noževima navalilo na 
fratre kako bi ih potpuno iskomadali. Izmrcvarena tjelesa bacili su u 
veliku vatru koja je gorjela na trgu. Međutim, tri puta je paljen sve veći 
oganj, ali tjelesa su ostala neizgorena. Da ne bi ostavili traga svoje 
okrutnosti i mogućnosti kršćanima da štuju ostatke mučenika, Arapi su 
potajno zakopali zemne ostatke mučenika. 

Odvažno svjedočanstvo promatrali su muslimani ali i kršćani, a 
među njima 1 dvanaestorica franjevaca čija se imena spominju u izvješću 
što ga je gvardijan Sionskog samostana u Jeruzalemu poslao na neke 
samostane franjevačkog reda, a jedan je prijepis stigao i u Šibenik, gdje 
se 1 danas čuva. Sve je dirnula činjenica što oganj nije htio progutati 
tjelesa mučenika. U tome su kršćani vidjeli znak da je Bog primio žrtvu 
umorene braće kao svjedočanstvo za vjeru. 

Proglašenje svetim Nikole Tavelića trebalo je biti o proslavi tisuću 
tristote obljetnice veze Hrvata sa Svetom Stolicom, 1941. godine, ali su 
ratne prilike spriječile tu svečanost. Tek je 21. lipnja 1970. papa Pavao 
VI. proglasio Nikolu Tavelića i njegovu subraću svetima. To je prvi 
kanonizirani Hrvat svetac. 





2 Isto, str. 58. 

MLETAČKA OKUPACIJA HRVATSKE 


U IX. I X. stoljeću bili su mnogobrojni sukobi Mlečana s hrvatskim 
vladarima. Nakon neuspješnih mletačkih prodora 839., 840., 865. i 
pogibije dužda Petra Candiana I. kod Makarske 887. godine Mlečani su 
plaćali Hrvatima danak kako bi slobodno plovili Jadranskim morem. Od 
991. do 1009. godine Mlečani su zauzeli: Zadar, Trogir, Split, 
Dubrovnik, Osor, Krk, Rab, Korčulu i Lastovo. Tada su se mletački 
duždevi titulirali i kao dux Dalmatiae. 

Hrvatska je 1102. godine stupila u državnu zajednicu s Ugarskom. 
Od tada do XV. st. bili su neprestani sukobi Mlečana i hrvatsko-ugarskih 
vladara. U drugoj polovici XIII. st. mletačku vlast priznaju: Poreč, Umag, 
Novigrad, Sveti Lovreć, Motovun i Rovinj. U XV. st. Mlečani su 
ovladali teritorijem od Istre do Albanije osim Dubrovačke Republike. U 
to je vrijeme Mletačka Republika brojila 200.000 stanovnika, a vladali su 
nad 2.500.000 žitelja. 


SREDNJOVJEKOVNI BOSANSKO-HUMSKI VLADARI 
Kulin ban 


Kulin je bio ban Bosne od 1180. - 1204. godine. Nepoznata je 
podrijetla. Jedan je od najlegendarnijih bosanskih banova. Do danas je u 
narodu sačuvano mišljenje kako je u vrijeme njegove vladavine bilo 
blagostanje. U vrijeme njegova banovanja nastaju prvi sačuvani pisani 
spomenici (tri primjerka njegove povelje 29. VIII. 1189. pisane latinskim 
i hrvatskim jezikom). Tom ispravom Kulin ban je sklopio mir i 
prijateljstvo s Dubrovčanima dajući im povlastice, slobodu kretanja 1 
boravka u Bosni. Prema invokaciji toga dokumenta razvidno je da je 
Kulin ban bio katolik. 

Papa Aleksandar III. pisao je: “Kulinu, velikom bosanskom banu". 

Kada je, pak, Kulin ban u svoju zemlju primio heretike koje je iz 
Splita i Trogira protjerao biskup Bernard, tada je (1200. godine) papa 
Inocent III. tražio od ugarskoga kralja Emerika da povede križarski rat 
protiv Kulina. Međutim, Kulin je pisao papi kako se radi o pravim 
katolicima. 

Od tada je često Kulin ban nazivan kršćaninom bosanske crkve. 
Uzroke tomu je moguće tražiti u ugarskim pretenzijama na Bosnu. 

Kada su Kulin ban i bosanski kršćani bili osumnjičeni da su 
krivovjernici, ban je u travnju 1203. na Bilinom polju kod Zenice skupio 
“prvake — priore bosanskih krstjana" koji su prisegnuli na pravo- 
vjernost. Od tada se često spominju “krstjani crkve bosanske" ili, pak, 
kršćani bosanske crkve** koje će mnogi proglasiti hereticima. Protiv njih 
su vođeni križarski ratovi, zbog njih su se sporili bosanski velikaši, ali o 
njima se vrlo malo zna. 

Optužbe iz inozemstva uveličavale su “krivovjerje“ bosanskih 
krstjana i njihov broj, a njih je pri kraju bosanske samostalnosti moglo 
biti najviše 40.000 u Bosni i možda toliko u Hercegovini.?“ 


Prijezda I., ban bosanski 


Prijezda I., bosanski ban (1254.-1287.), naslijedio je bana Nino- 
slava. Bio je ugarski vazal u središnjoj Bosni. Poznat je po svojoj povelji 
knezovima Babonićima, (1287.), kojom im daruje župu Zemljenik. Imao 
je tri sina: Stipana I. Kotromanića (1284.-1310.), Prijezdu II. (— 1287.3) 1 
Vuka (— 1287. —) te jednu kćer koja se udala za Stipana Vodičkog. 
Njegovi su potomci kraljevi bosanski. 


koko 


CAR DUŠAN I POSESTRIMA VILA 


Sin kralja Stefana Dečanskog, Stefan Uroš IV. Dušan Nemanjić 
(oko 1308 - 20. prosinca 1355). Srpski kralj (1331-1345) i prvi srpski car 
(1346-1355). Po nekim je izvorima pao u osmansko ropstvo i ondje 
umro. Po predaji ubio ga je sin te je on prokleo sina 1 njegovo 
potomstvo. Prokletstvo se ostvarilo na njegovom unuku Urošu koji je 
izgubio kraljevstvo i, potom, kada je knez Lazar izgubio boj na Kosovu, 
a Srbija pala u osmansko ropstvo. Pokopan je u svojoj zadužbini 
manastiru Svetih Arhanđela kod Prizrena. Godine 1927. preneseni su mu 
zemni ostatci u crkvu Svetoga Marka u Beogradu. 





s Usp. dr. fra Leon Petrović, Kršćani bosanske crkve, drugo izdanje, Sarajevo-Mostar, 
1999. 

* Dominik Mandić, Sabrana djela 4, Bogumilska crkva bosanskih krstjana, II. izdanje, 
Ziral, Chicago-Roma-Ziirich-Toronto, 1979., str. 42. 

Među prvim europskim vladarima ukazivao je na opasnost od 
osmanske najezde te je omilio narodu koji i danas o njemu pripovijeda. 


U ponoćno jedno doba, 
Dušan car se riješi groba. 
Te naloži ko i prije, 
promijenilo se ništa nije. 
Pa dozivlje sebi vilu, 
posestrimu nekad milu: 
«Kaži der mi, što je moje, 
što od carstva propalo je?» 
Razumi ga posestrima, 
za desnu ga ruku prima 
i obiđe grob sa njime, 
pa mu veli posestrime: 
«Obiđosmo carstvo tvoje, 
sve ostalo, propalo je.» 
Zapanji se care Dušane, 
od žalosti u grob pane. 
Nit ga želja više sjeti, 
da bi htio oživjeti.?? 

(Široki Brijeg) 


koko 


Stipan Tvrtko, kralj Bosne, Srbije i Zapadnih zemalja 


Stipan Tvrtko je sin Vladislava Kotromanića i Jelene Šubić, a unuk 
Stipana I. Kotromanića i Elizabete, kćeri kralja Dragutina. Tvrko je 
zavladao 1353. godine u petnaestoj godini života. U početku mu se nisu 
pokoravali u svemu, ali uvidjevši njegovu mudrost i dobrotu, poštovaše 
ga 1 slušaše. Majka mu je bila razborita žena i on ju je poštivao i slušao. 
Međutim, neki bosanski plemići, Tvrtkovi rođaci, su se odmetnuli jer 
nisu mogli podnijeti da ih vodi neiskusan mladić i još k tomu što sluša 
majku. Pavle Kulušić je tako zauzeo Usoru i proglasio se banom. Tvrtko 
ga s vojskom porazi i zatvori u tamnicu u kojoj Kulušić umre. Poslije 





* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, Matica hrvatska 
i HKD Napredak, Sarajevo, 2006., str. 60. 

toga Tvrtko odlazi u Ugarsku, gdje ga kralj ljubazno primi. Međutim, 
kada se Tvrtko htio vratiti u Bosnu, kralj mu to ne dozvoli dok mu ne 
prepusti Hum od Neretve do Cetine kao i gradove Imotski i Novi. Tek 
kada je to učinio, vratio se u Bosnu. Tada je kralj potvrdio Tvrtkovu vlast 
u Bosni. Kada je Tvrtko ponovno otišao u Ugarsku i ostavio majku da 
upravlja zemljom, bosanski plemići su se pobunili te za bana izabrali 
Tvrtkova mlađega brata Vukića, a majku mu protjerali iz Bosne. Čuvši za 
to, Tvrtko se vrati u Bosnu, porazi brata, uhvati i oslijepi Vladislava 
Dabišića, gospodara Neretve. 

Tvrtko, ban bosanski, 1373. godine zidao je grad Novi (Herceg 
Novi), u kojemu je rođen sv. Leopold Bogdan Mandić. Tri godine kasnije 
raškoga kralja Vukašina umori njegov sluga kako bi se domogao zlatnoga 
križa koji je visio kralju na prsima. Poslije Vukašinove smrti Tvrtko 
Stipan postade bosanskim kraljem. Okrunjen je kraljevskom krunom 
Bosne, Srbije i Zapadnih strana 26. listopada 1377. godine u crkvi 
franjevačkog samostana sv. Nikole u mjestu Mile kod Visokoga. 

Prije krunidbe Tvrtko se oženio Dorotejom, kćerkom vidinskoga 
cara Stracimira, koja je bila dvorska dama ugarske kraljice. Orbini piše 
da je vrlo kratko živjela s mužem, ne rodivši mu djece. Umrla je skoro 
istodobno kad i majka kralja Tvrtka. On se potom oženio bosanskom 
plemkinjom Jelicom. Na molbe i preklinjanja svoje majke kralj Tvrtko je 
vratio svoga brata Vukića iz Ugarske i oprostio mu. 

Kralj Tvrtko je proširio svoje kraljevstvo do Save, a na jugu je 
posjedovao Kotorski zaljev. Kada je ban Ivaniš, s drugim odmetnicima 
ugarskoga kraljevstva, zarobio kraljicu Mariju i pogubio njezinu majku 
Elizabetu, kćerku umrloga kralja Ludovika, napali su ga sin i rođaci 
ugarskoga nadvornika. Ban je pobjegao u Bosnu. Kralj Tvrtko mu nije 
mogao dati dostatnu zaštitu pa su ugarski vojnici zarobili Ivaniša. Vezali 
su ga konju o rep i tako uokolo vukli, a zatim mu usijanim kliještima 
kidali meso, raščetvorili ga i objesili na četvera vrata grada Pelengera.** 

Tada je kralj Tvrtko stupio u savez s napuljskim kraljem Karlom, a 
protiv Ugara. Šibenik i Split su se predali kralju Tvrtku. 

Za vrijeme Tvrtkova kraljevanja u Bosnu prodre turski vojskovođa 
Šain s osamnaest tisuća vojnika i navale pustošiti zemlju. Tvrtkove 
vojskovođe Vlatko Vuković i Radić Sanković sa sedam tisuća vojnika 
ustanu u obranu zemlje. Sukobe se na Rudinama a zatim u Bileći i 





* Mavro Orbini, nav. dj., str. 423. 

sasjeku i poraze tursku vojsku uz neznatne vlastite gubitke. Poslije toga 
poraza Turci se nisu usuđivali napadati Tvrtkovu zemlju. 

Orbini i Lašvanin pišu da kralj Tvrtko ni s drugom ženom Jelicom 
nije imao poroda, te da je imao nezakonitog sina Tvrtka kojega mu rodi 
bosanska plemkinja Vukosava. 

Perojević piše da je kralj Tvrtko imao zakonitoga sina Tvrtka i 
nezakonite Ostoju i Vuka." Kralj Tvrtko je umro 10. ožujka 1391. 
godine. 


Dabišino proročanstvo 


Kralja Tvrtka I. naslijedio je 1391. g. Stipan Dabiša“*, nezakoniti 
sin Ninoslavov. Umro je 8. rujna 1395. g. Naslijedila ga je na prijestolju 
njegova žena Jelena Gruba. Znakovito je Dabišino proročanstvo: 


Doći će vrijeme kad će kršćanske vladare mučiti silna tuga što, 
sapeti svojim nevoljama, nisu u prikladno vrijeme pritekli u dužnu pomoć 
Bosancima u nevolji. 


Hrvoje Vukčić Hrvatinić, vojvoda splitski 
i ban hrvatski i dalmatinski 


Hrvoje Vukčić Hrvatinić (1350.-1416.), sin je Vukca Hrvatinića i 
dubrovačke plemkinje iz kuće Lukarić. 





*" Marko Perojević, Kralj Stjepan II. Tvrtko, u: Povijest Bosne i Hercegovine, Sarajevo, 
1942.—1991.—1998., str. 349. 

* Kralja Tvrtka je iste godine naslijedio Dabiša, nezakonito dijete, najvjerojatnije 
Vladislava koji se oženio Jelenom, kćeri Jurja Šubića. Želio je zagospodariti Dubrov- 
nikom. Oženio se Hrvaticom Cvjeticom, iz plemićke kuće grofova Nelipića. Kad je 
njegovim šurjacima Grguru i Vladislavu Kurjakoviću zaprijetila opasnost, oni se 
skloniše u Bosnu, a kralj Dabiša s vojskom krenu u Hrvatsku i razruši nekoliko utvrda 
koje su pripadale naprijateljima njegovih šurjaka. Potom se kralj Dabiša vrati u Bosnu, 
napadnut groznicom, od koje nakon samo nekoliko dana napusti ovaj svijet 8. rujna 
1395. godine bez potomaka, a njegova žena se povuče u samostan i tamo dočeka smrt. 
Tako pišu Orbini, Ivan Franjo Jukić i dr. dok Rački, Klaić, Šišić, Stanojević, Perojević, 
Ćirković i dr. pišu da je Dabiša najvjerojatnije nezakoniti sin Ninoslavov i da mu se 
žena zvala Jelena, nadimkom Gruba. 

* Rattkay dodaje: “A zbog toga ovo naše doba uistinu lije suze. I to jao! Kolike: No 
poput Trojanaca, prekasno. 

Juraj Rattkay, Spomen na kraljeve i banove kraljevstva Dalmacije, Hrvatske i Slavonije, 
Zagreb, 2001., str. 181. 

Povjesničar Ferdo Šišić smatra da se Hrvoje Vukčić Hrvatinić rodio 
u Kotoru (Kotor Varoš) 1 da je ondje često boravio u svom tvrdom 
Bobasu, čije zidine još i danas strše iznad Jakotine, dvadesetak minuta 
hoda daleko od grada. U narodu do današnjih dana živi predaja kako je 
Hrvoje skočio na svome vrancu čak s Ravnog Čepka preko Jakotine “do 
svojih dvorova i pokazuje se na otiske konjskih kopita utisnute u tvrdom 
kamenu. 

U drugoj predaji se kaže da su se ovdje u vrijeme Hrvoja legli 
sokolovi, koji su lovili ribu po jezerima od Ohrida do Plitvica, dok se 
nisu raselili, a u njihova se gnijezda uselile vrane.?!" 

Kralj Stipan Tvrtko 1. 1380. godine imenovao ga je vojvodom 
bosanskim. Kralj Ladislav Napuljski imenovao je njega i brata Vukca 
banovima Hrvatske i Dalmacije. Imao je veliki ugled na dvoru bosanskih 
kraljeva Tvrtka I., Dabiše i Tvrtka II. Hrvoje je htio Hrvatsku i Dalmaciju 
pridružiti Bosni. Kralj Ladislav mu je dao titulu hercega splitskog, 
dodijelivši mu Split, Brač, Hvar 1 Korčulu. Preko svoje žene Jelice dobio 
je i Omiš. Hrvoje je s prijestolja skinuo kralja Ostoju i postavio na 
prijesto Stipana Tvrtka II. Tvrtkovića.!“! Hrvoje je imao silnu moć pa su 
ga zvali neokrunjenim kraljem. 

Hrvoje je bio prijatelj s kralj em Žigmundom, ali je s njim ušao u rat 
jer ga je ugarski ban Pavao Čupor na Žigmundovu dvoru pozdravio mu- 
kanjem. Kažu da je Hrvoje bio i “izgledom i ponašanjem nalik biku".!“? 
Vjekoslav Klaić navodi predaju prema kojoj je “Pavao Čupor jednom na 
kraljevskom dvoru hercega Hrvoja ljuto uvrijedio, pozdravivši ga 
volovskim mukanjem da se naruga njegovu hrapavu i krupnom grlu". e 
Klaić također navodi predaju da je Pavao Čupor “nekom zgodom Hrvoja 
pogrdio ovim riječima: “Slovinac nije čovjek, pogača nije kruh?.?!% 

To se razglasilo po dvoru, pa je Hrvoje postao predmetom 
ismijavanja. Hrvoje je zbog toga bio uvrijeđen; te se, ne mogavši to 
podnositi, pobuni protiv Ugara. Tada je u pomoć pozvao tursku vojsku i s 
njom poharao Bosnu. Ugarski se kralj u to vrijeme nalazio u Konstanzu 
kako bi iskorijenio husitsko krivovjerje. Vidjevši kako Hrvoje s turskom 
vojskom hara Bosnu, ugarski plemići Ivan Gorjanski, Ivan Morović i 





"Anto S. Kovačević, U zemlji punoj povijesti, Kalendar sv. Ante 1994., Svjetlo riječi, 
Sarajevo, 1993., str. 107. 

1"! Znameniti i zaslužni Hrvati, Zagreb, 1925., str. 284. 

'92 Mavro Orbini, nav. dj. str. 426. 

1 Vjekoslav Klaić, Povijest Hrvata (knjiga treća), MH, Zagreb, 1974., str. 79. 

los Isto, str. 79. 

Pavao Čupor s vojskom krenu na Hrvoja. Ugarska vojska je nanosila 
goleme gubitke Hrvojevoj i turskoj vojsci, a tada su se Hrvojevi vojnici 
popeli na obližnja brda i vikali kako bježi ugarska vojska. To je izazvalo 
pomutnju među Ugrima pa su povjerovavši Hrvojevim vojnicima počeli 
bježati. Tako Hrvoje pobijedi i zarobi mnogo plijena i plemića, a među 
njima i Pavla Čupora, koji bijaše uzrok tome ratu. Hrvoje naredi da 
Čupora zašiju u goveđu kožu, “obasipajući ga pogrdama i govoreći mu: 
Vi, koji ste u ljudskom obličju oponašali glas goveda, sad isti taj glas 
zaodjenite u obličje i kožu njegovu". ' Utopio ga je vezana u rijeci. 

To je bio prvi pristup Turaka u Bosnu. Tada je Mehmed prvi put 
postavio svog sandžaka u gornjoj Bosni, Isaka, kojega je ubio Nikola 
Slaven po nalogu cara Žigmunda. Kada je Hrvoje vidio da su ga Turci 
izdali, umro je od očaja!“ u travnju 1416. godine. 

Hrvoje je za sobom ostavio udovicu Jelenu, sestru cetinskoga kneza 
Ivaniša Nelipića, i sina Balšu (1400.-?). Balša se prozvao Hercegović 
naslijedivši bosanske oblasti i gradove s Jajcem. Oko Omiša i Krajine u 
Hrvatskoj nastala je “prava jagma" između Mlečana, Dubrovčana, Spli- 
ćana i Trogirana. Međutim, udovica Jelena je predala Omiš svome bratu 
Ivanišu Nelipiću i tako je Omiš s Krajinom pripao Hrvatskoj i rodu 
Nelipića.!“" Jelena se dva-tri mjeseca nakon smrti Hrvoja udala za kralja 
Ostoju. 

Hrvoje Vukčić Hrvatinić ostavio nam je znamenita djela 
Hrvojev misal i Hvalov zbornik. 

Turci su Kotor Varoš zaposjeli 1519. godine, a do tada je bio u 
sastavu Jajačke banovine, osnovane s nakanom da se zaustavi prodor 
Turaka prema zapadu. Turci su u Kotor Varoš smjestili svoju posadu 
koja je tu ostala sve do 1838. godine. Za vrijeme turske okupacije Kotor 
Varoš pripada jajačkom kadiluku, a vojnički kobaškoj kapetaniji. 


HERCEG STIPAN VUKČIĆ KOSAČA 


Herceg Stipan Vukčić Kosača (Kosača kod Foče, 1405. — Herceg 
Novi, 1466.) naslijedio je 1435. g. od svog strica Sandalja Hranića Hum, 
Podrinje, dio Zete, Krajinu (Makarsku) i Poljica. Ženio se tri puta. Prva 
mu je žena Jelena, kći Balše II; druga je bila parmska plemkinja 
Barbara de Raugo, a treća Cecilija iz Senja. U prvom je braku imao kćeri 





8 Isto, str. 426.-427. 
'% Isto, str. 427. 
17 Vjekoslav Klaić, Povijest Hrvata (knjiga treća), MH, Zagreb, 1974., str. 93. 


320 


Katarinu, buduću bosansku kraljicu, i Maru; te sinove Vladislava (Ladi- 
slava) i Vlatka. Treći sin Stipan rođen je u braku s Barbarom de Raugo. 
Stipan je nakon očeve smrti iz nepoznatih razloga prešao na islam i 
ostvario blistavu karijeru. Stipan (Ahmet) Hercegović bio je sedam 
godina veliki vezir. 

Herceg Stipan 1448. g. se prozvao hercegom i od tada se Hum zove 
Hercegovina; 1450. g. zaratio je s Dubrovčanima. Živio je razuzdanim 
životom: Doveo u dvor pohotnu Firetinku zbog koje ga je napustila žena 
Jelena, obljubio sinovu nevjestu zbog čega je sin (Vladislav) zaratio 
protiv njega. Prešao s bogumilstva na katoličanstvo. 

O hercegu Stipanu Vukčiću Kosači ispjevane su lirske 1 epske 
pjesme. O njemu narod i danas pripovijeda. Još uvijek je u narodnom je 
pamćenju priča o hercegovom blagu. 


KULA HERCEG STIPANA 


Kulu Herceg Stjepana ziđali su Turci i to puno puta, jer vazda je se 
sorila. Čim je oziđu, ona se sorije. I undana su ti oni čuli da trebaju ujtit 
mladu katolkinju sa diteton i da je zazidaju u tu kulu i da se ta kula ne će 
više sorit. 

Ioni su ujtili tu ženu i to dite, i to muško dite. 

Ioni su nju zaziđali odvojeno od diteta, zaziđali u zid, živu. I kroz 
taj zid njoj je iz prsiju proteklo, kažu, mliko. I kula se više nije rušila." 

(Crveni Grm kod Ljubuškoga) 


HERCEGOVO BLAGO 


Dok je Stjepan vlada Hercegovinom njegov mlađi sin se s njim 
svadi, ode u Bosnu i iskupi vojsku, te objavi Stjepanu rat. 

Kada je Stjepan uvidio da mora napustiti grad on utovari sedam 
mazgi zlata, pobjegne u Dubrovnik. Hijede kasnije Stjepan uzeti svoje 
zlato da ode u Herceg Novi, ali zlato su prisvojili Dubrovčani i napisali 
na ulazu u grad: “Doša Stjepan i dotjera zlato“ a na izlazu: “Proša 
Stjepan i otjera zlato 7. '9? (Proboj kod Ljubuškoga) 





"5 Isto, str. 106. 

1 Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 djela, knj. 5, 
MH, HKD Napredak, Sarajevo, 2005., str. 107. Predaju je magnetofonski snimila i Maja 
Bošković — Stulli (1963: 303.) Motiv potkivanja konja naopako bilježimo u predajama o 
bježanju kraljice Katarine; baba je u Drežnici i Rami nagovorila Turke da konje potkuju 

Hercegovo blago spominje, primjerice, i Ignjat Đurđević u Marun- 
kovim suzama. 


Stećci, srednjovjekovni nadgrobni spomenici 


U naše se vrijeme u Bosni i Hercegovini politizira. Bespotrebne se 
polemike vode oko srednjovjekovnih nadgrobnih spomenika — stećaka. 
Nedvojbeno je da pod tim monumentalnim nadgrobnim spomenicima 
počivaju srednjovjekovni kršćani. O tomu svjedoče mnogobrojni 
povijesni i arheološki izvori. 

Ja ne znam, i sam se mislim, kako je one stećke navuklo i na čemu 
i' je navuklo. Kaže neko da je bila voda pa i' vodom navuklo. To je sve 
kamen krečnjak. Neko kaže da su i' žene na leđima navukle. 

Sestra Marta vuče stećak za brata Marka, 

priko polja Svinjače, a miseca veljače. 

Kamen je vuklo sto volova, 

a sestra Marta zakla sto ovnova.!!9 


(Bukovica kod Tomislavgrada) 





naopako i tako zavaraju domaće i poraze ih. Priča se da su herceg Stjepana tražili 
Turci, ali ga nisu mogli naći jer on je svoga konja naopako potkova. I oni će po tragu, 
snjig je bija, mislili su ga po tragu uvatit. Ali, mudri Stjepan ostavlja je krive tragove, 
jer je konja naopako potkova i nisu ga našli. 

1% Predaju Kako su stećci navučeni kazao mi je Pero Ćurdo na Gorici 1997. godine. VI. 
a. z. 1997. 

Nekropola na Radimlji kod Stolca 


OSMANSKA OKUPACIJA 


Mnogo je povijesnih izvora i predaja o sramotnome padu moćnoga 
Bosanskoga kraljevstva pod osmanlijsku vlast, stradanjima, progonima i 
pogibeljima kršćana i uništavanju njihovih crkava i samostana. Predaje 
kazuju o mnogobrojnim mučenicima i mučenicama. Njihovim grobovima 
narod stoljećima hodočasti. Nekim grobovima i crkvama hodočaste i 
muslimani i pravoslavci. Među predajama su i one koje govore o 
prelascima na islam; o domaćim muslimanima koji su pomagali 
kršćanima. Zanimljiva su pripovijedanja o tvrđavama, mostovima, 
čatrnjama i blagu. 

Za razumijevanje povijesnih predaja i etioloških predaja koje su 
nastale na povijesnoj razini važno je uz ukratko izložiti i sljedeće: 


Stalne su bile pretenzije Ugarske i Turske na Bosnu i Hercegovinu 
zbog njezinoga bogatstva (olova, srebra, skupocjene tkanine i dr.) i 
slabile su moć domaćih banova i kraljeva. Ugari su zbog toga kod papa 
optuživali domaće vladare da u Bosni i Hercegovini kriju i šire 
krivovjerstvo. To je dovelo do velikih svađa i obračuna između vladara. 

Sukobi su se događali i u samim obiteljima vladara poput onih između 
hercega Stipana Vukčića Kosače i njegovog najstarijeg sina Vladislava 
1450. godine. 

Sve to dovelo je do sramotnoga pada nekoć moćnoga Bosanskoga 
kraljevstva (koje se za vrijeme bana te kralja Tvrtka od 1353. g. do 1391. 
g. prostiralo na sjeveru do Save, a na jugu od Herceg Novoga do Ravnih 
Kotara). 

Osmanlije su koncem svibnja 1463. g. za tjedan dana pokorili 
Bosnu. Mehmed je s vojskom, koja je brojala sto pedeset tisuća 
konjanika, osim pješaštva, prešao Drinu bez ikakva otpora, a potom i 
rijeku Bosnu, napadnuvši Bobovac. Dugo ga je tukao, ali ga nije mogao 
osvojiti. Tada je poglavar Bobovca Radič (Radak), kojega je sultan 
podmitio, izdao taj grad. 


Radakova izdaja Bobovca 


Radakova izdaja je jedna od najfatalnijih izdaja u povijesti a o njoj 
se i danas pripovijeda: 


Bosanski kralj, zna se kako je on završio, izd'o ga neki vojvoda 
Radak. Zato postoji i sad stijena malo dalje od naše crkve, tamo, zove se 
Radakova stijena i iz nje izvire voda koja se isto zove Radakova voda a 
drvenim je olucima odvedena na grad Bobovac. Ta je stijena ime dobila 
prema predaji o izdajstvu vojvode Radaka rad' kojeg je pao grad 
Bobovac. Inače ne bi nikad bio osvojen jer je bio što'no kažu neosvojiv, 
izgrađen na strmini s tvrdim bedemima, jedanaest kula. Da nije Radaka i 
njegovog izdajstva nikad Bobovac pao ne bi. A kad je predao ključeve 
caru, ovaj mu je dao odrubit' glavu na nekoj stijeni koja je po tom' dobila 
ime Radakova stijena. '!! 


Kad su Osmanlije obmanom od Radaka dobili ključeve Bobovca, 
zarobili su ga. Radak je imao posebnu želju napiti se vode s vrela s 
kojega je često pio vodu. Osmanlije su mu dopustili i potom ga odveli na 
stijenu iz koje izvire ta voda. Rekavši mu: Kad si izdao svoje izdat ćeš i 
nas, odrubili su mu glavu i strmoglavili ga niz liticu. Od tada se vrelo 
zove Radakovo vrelo, a stijena Radakova stijena. 





!! Katarina Pejčinović zapisala je u srpnju 2007. u Varešu od Kazimira Džoje. Rkp. FF 
Mostar 2007., D. 

Potjera za bosanskim kraljem 


Kada je osvojio Bobovac, Mehmed je zapovjedio Muhamedu da 
krene u potjeru za bosanskim kraljem koji je već bio pobjegao u Klaviju 
(Ključ). Predaja kaže kako je prije bijega ostavio dvojici svojih 
povjerinika krunu koju po njegovoj zapovijedi morahu sakriti negdje oko 
jezgre starog grada. 

Čim je sultan stigao u Jajce, grad mu se predao nagodbom prema 
kojoj je domaćinima dozvoljeno da gradom upravljaju na domaći način. 

Nakon predaje Jajca sultan Mehmed zapovjedi Muhamedu, vođi 
janjičara, da krene u potjeru za odbjeglim kraljem. Sultan je ostao u Jajcu 
vidjeti kako će se razvijati događaji u Bosni. Mehmed je saznao da s 
bosanskim kraljem boravi spomenuti Radivoj koji se s njim ponovno 
sprijateljio posredstvom modruškog biskupa. Muhamed je s vojskom 
savladao Sanu. Tada je Marija, žena kralja Stipana, po savjetu svojega 
muža, krenula prema Dubrovniku. 


Predaja kralja Stipana Tomaševića 


Muhamed je opsjedao Ključ paležom strašeći njegove građane i 
vojsku, a oni su uvidjeli da se ne mogu dugo odupirati turskoj sili, pa su 
molili milost za kralja nudeći njegovu i svoju predaju. O tome je s 
Turcima sklopljen ugovor i sačinjene isprave, potvrđene zakletvom. Tako 
je zarobljen zadnji bosanski kralj Stipan Tomašević i stric mu Radivoj. 
Radivoju su Turci odsjekli glavu, a sa zarobljenim kraljem Muhamed je 
obilazio gradove u Bosni i Hercegovini podlažući ih pod tursku vlast. 

Uz Muhameda u osvajanju Bosne isticao se i Omer, poglavar 
Tesalije. Mehmed je poslao izaslanike Dubrovčanima tražeći ženu 
bosanskoga kralja, a kako je ondje nisu našli, Mehmed je provalio u 
Hercegovinu i strahovito je opustošio. 

Vojnici hercega Stipana Kosače zaposjeli su gorske vrhunce. S 
brda su navaljivali na tursku vojsku, čak su provalili i u turski tabor, 
nanosili su poraze Turcima pa se povlačili na brda. 

Mehmed je podignuo tabor i okružio tvrđavu Blagaj. Iz toga tabora 
poslao je “glasnike obližnjim knezovima i plemićima s naredbom da 
svaki preda svoju zemlju sultanu pa će od njega u Europi dobiti drugu". 
Neki od njih predali su sebe i svoju zemlju u ropstvo, međutim kada su 

otišli na sultanovu portu, zavedeni tim prijedlogom, neki bijahu bačeni u 
okove i odvedeni u Bizant, a neki su okrutno smaknuti. 


Smaknuće kralja Stipana Tomaševića 


Muhamed nije uspijevao osvojiti Blagaj pa je pozvao kralja Stipana 
preda se. Kralj je shvatio da ga ne zove od naklonosti te je stupio pred 
njega, držeći u ruci pismo u kojemu je bila Muhamedova zakletva. 
Proklinjao je tursku nevjeru, odlučan prihvatiti smrt hrabrije nego što je 
branio kraljevstvo 1 slobodu. Ubrzo ga Muhamed predade svom učitelju 
Perzijancu da ga ubije. Predaja kazuje kako je sultanov kuhar kralja 
oderao živa pa su od kože napravljeni bubnjevi u koje su udarali dok su 
ga nosili pokopati. Neki kažu da je Stipanu odsječena glava, a drugi, pak, 
da su ga privezana uz stablo ubili strjelicama.! : 





Grob posljednjega bosanskoga kralja Stipana Tomaševića 


U jajačkom kraju i danas se pripovijeda o smaknuću Stipana 
Tomaševića: 





112 Nikola Lašvanin, nav. dj., str. 207. 
5 Usp. Marko Dragić, Deset kamenih mačeva, Mala nakladna kuća Sv. Jure, Baška 
Voda, 1999., str. 168. — 170. 


326 


A znaš, oni su ti tog kralja mučenički ubili. Ufatili ga kod Ključa, 
doveli vamo. Kažu da su mu oderali kožu i od nje napravili bubnjeve. 
Onda su ti ga posuli sa soli i nabili na kolac. Kažu da gore smrti nije 
bilo. Al su ti Turci bili životinje. Pokoj mu duši al se napatio. Nije lako ni 
umrit. Sve bi bilo dobro kad se čovjek ne bi patio. 

Onda su ga odlučili pokopat tamo gore iznad borova oklen se ne 
vidi Jajce tako da mu to bude kazna. Ko ono odavle grob moš vidit, a 
odozgor ne moš Jajce.!'* 


Pad Bosne 


U roku od osam dana turski car Mehmed pokorio je sto sedamnaest 
gradova, dvoraca i utvrda; domogao se bosanskoga kraljevstva 1 
kraljevskih riznica, pretopljena zlata u vrijednosti više od milijun dukata. 
“Tada su silovane čiste gospođe, obeščašćene djevice, poklani časni 
starci, nevina djeca nogama pogažena, oskvrnjene bogoštovne zgrade, 
vatrom nagrđeni oltari, posvećeni muževi ili mačem pobijeni ili 





"4 Predaju je Katici Lozić Radielović u Jajcu travnja 2007. godine kazao Stipo Crnkić, 
rođ. 1936. godine. Kuća u selu Šibenica mu je srušena i sad živi u Jajcu. Rkp. FF 
Mostar 2007, D. Dr. Ćiro Truhelka je 1888. godine pretražio grob i zabilježio: 

» U dubini od 88 centimetara naišlo se pod slojem crnice na sloj krupnog kamenja, koji 
je i onako istruli kostur mjestimice zdrobio. Kosti ležahu na sloju ilovače, što ju je 
kišnica iz gornjih slojeva splavila, te se ovdje slegla na dno. U tom sloju bila je 
položena lešina. 

Mrtvac bijaše okrenut smjerom zapada prema istoku, tako da je lice gledalo prema 
izlazećem suncu. Lubanja bijaše odijeljena od trupa, jer nije ležala na vratnim 
kralješcima nego na desnoj strani grudnih kostiju. Ruke kostura bijahu na prsima 
prekršćene, a noge ispružene. Lijevo stegno pokazivaše tragove, da je prelomljeno, a 
oba prelomljena kraja nisu ležala jedan tik do drugoga u istom pravcu nego u razmaku 
kakvih 8 cm razdaleko. 

Od priloga se našao komad gvožđa nalik na polukružnu kuku, kako služe kao zapon 
katanaca ili možda kao kuke na negvama, a osim toga i dva mala srebrena ugarska 
novca iz dobe Ljudevita Velikoga. Ove novce možemo smatrati kao neku vrstu obola, što 
ga u srednjem vijeku davahu pokojniku kao poputbinu na drugi svijet, - običaj koji je po 
Bosni bio vrlo raširen. 

Odijelu i što bi k njemu spadalo kao pucetima, kopčama i dr. nije u tom grobu bilo ni 
traga. 

Iz ovih opažanja slijedi da je tu bila sahranjena lešina, sasječena i izmučena čovjeka, 
kojeg pokopaše u vrijeme koje je slijedilo vladi Ljudevita Velikoga, dok su još njegovi 
novci Bosnom kolali. (...) 

Kostur, koji je iz groba izvađen bi sastavljen, koliko je bilo moguće te pohranjen u 
staklenom lijesu u samostanskoj crkvi u Jajcu. Dr. Ćiro Truhelka, Kraljevski grad Jajce, 
povijest i znamenitost,J. Studničke I druga, 1904., Sarajevo, str. 14. 

osramoćeni. Bezbrojni ljudski plijen odveli su u barbarske krajeve — 
Trakiju i Aziju — da odsele rađa Turke.?'!> 

Velik broj Hrvata iz Bosne i Hercegovine spasio se bježeći u 
kršćanske zemlje Hrvatsku, Italiju i Ugarsku. Neki su ponijeli sa sobom 
veliki drveni kip, posvećen štovanju Blažene Djevice Marije, u Trsat. 
Turci su zarobili sto tisuća kršćana, a trideset tisuća mladića učinili 
janjičarima.!!* 

Od Osmanlija je pobjeglo 400 000 Hrvata a od toga ih je 200 000 
izginulo i pomrlo bježeći u Hrvatsku, Italiju (Molisse), Austriju 
(Gradišće), Rumunjsku i drugdje. Zarobljeno je i u hareme i janjičare 
odvedeno 100 000 kršćanskih djevojaka i mladića. ''" 


SMRT KĆERKI BANA RADIVOJA 


Ban Radivoj je brat kralja Tomaša (1443.-1461.) i stric 
zadnjega bosanskoga kralja Stipana Tomaševića (1461.-1463.). U Bilaju 
pod Ključem koncem svibnja 1463. g. Turci su ga na prevaru zarobili 
zajedno sa kraljem Stipanom Tomaševićem. Banu Radivoju su Turci u 
Bilaju odsjekli glavu, a sa Stipanom su obilazili gradove u Bosni kako bi 
kralj naredio predaju bez otpora. Nakon toga su kralja Stipana okrutno 
ubili u Jajcu. 

Kad je ban Radivoj krenuo u bijeg s kraljem Tomaševićem sakrio 
je svoje kćeri u jednu pećinu kako bi ih sačuvao od osmanskih napasnika: 


U onaj vakat, kad je Turčin navaljivo sa svi strana da zauzme 
Jajce, uz kralja Stipana u gradu je bio i ban Radivoj. Bojeći se silno da 
Turci ne bi učinili kakvo zlo njegovim lipim ćerama, jer nadaleko se 
pričalo o njihovoj nemilosti prema ženskoj čeljadi, sakri ih on u jednu 
pećinu ispod koje bijaše veliki i duboki ponor, nadajuć se da ih tu niko ne 
će nać. Al kako su Turci sve više jačali i jurišali naprid, uvatiše kralja a s 
njim i bana Radivoja, te ujdoše u trag njegovim ćerima i najdoše pećinu. 
Tili ih oni uvatit i povest sa sobom al divojke, ne tijuć bit sužnjevi 
Osmanlijama i osramotit se prid Bogom i svitom, skoče sa stine u ponor. 
Bile su tolko čedne i bogobojazne, da su rađe sačuvale svoje poštenje i 





'5 Nikola Lašvanin, nav. dj. str. 208. 

1 Vjekoslav Klaić, Povijest Hrvata (knjiga četvrta), MH, Zagreb, 1974., str. 58. 

'" Dominik Mandić Sabrana djela 5, Etnička povijest Bosne i Hercegovine, ZIRAL, 
Toronto-Ziirich-Roma-Chicago, 1982., str. 173. 

čist obraz nego pustile da ih Turska ruka obeščasti. Narod i dan danas 
.. na 2.118 
priča da se od tad sa te stine širi miris ruža. 


OBRANA KREŠEVA 


Kraljica Katarina se jedno vrijeme krila od Turaka na Bedemu, 
jednom mjestu na brdu poviš Kreševa. Krila se gore sa kćerkom i sinom, 
a kad su Turci saznali gdje se nalazi krenuli su prema Bedemu. 

Katarina Kosača, kćerka i sin nakupili su riže u mješine (žake) i 
ozgor su zavaljali riže niz brijeg. Riža je sletila niz cestu, prije nego što 
su Turci došli do njih i rasula se. 

Turci su tad rekli: “Kad imaju toliko riže a što još ne imaju. " 
Onda su Turci pobjegli, a Katarina Kosača i njena djeca ostala su na 
sigurnom." 


POSLJEDNJA BOSANSKA KRALJICA, KATARINA KOSAČA 


Posljednja bosanska kraljica Katarina, kćerka hercega Stipana 
Kosače, rođena je 1424. godine u Blagaju kod Mostara. Prešla je s 
bogumilstva na katoličanstvo i postala franjevkom Trećega reda. Do pada 
Bosne pod Turke ova je kraljica izgradila šest samostana i crkava.!“ 
Doživjela je tužnu i tragičnu sudbinu i umrla u izgnanstvu, daleko od 
domovine i svoje djece koju su Turci odveli u ropstvo u Carigrad. Grob 
kraljice Katarine u Crkvi Araceli u Rimu Hrvati obilaze više od pet 





"Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 171. 

Tu je predaju zapisao Ćiro Truhelka: Ban Radivoj sakrio je svoje kćeri, da ih sačuva od 
ratne nepogode u jednu pećinu, pod kojom bijaše duboki ponor. Kada ga sa kraljem 
uhvatiše, uđoše Turci skrovištu djevojaka i htijahu ih uhvatiti. Djevojke, da se izbave 
turskog sužanjstva i sramote, skočiše u ponor, te tako svoje volje poginuše, a od ovoga 
se vremena još i danas širi oko pećine i ponora miomiris ruža. 

Ćiro Truhelka Kraljevski grad Jajce, povijest i znamenitosti, Nakladna knjižara J. 
Studeničke i Druga u Sarajevu 1904. (Pretisak Općinsko poglavarstvo Jajce, 1996.), str. 
17. 

"* Tanji Topić 2004. g. u Kreševu kazala Ana Topić (rođ. 1940.) Rkp. FF Mostar, 
2004., sv. 49. str. 3. 

' Temelji crkve koju je kraljica sagradila u Otinovcima kod Kupresa 1447. godine 
otkopani su i vide se i danas. 

stoljeća, a kraljica je prešla u vječnu predaju što je pripovijedaju njezini 
zemljaci. 

U lipnju 1995. godine boravio sam u Kraljevoj Sutjesci i slušao 
više kazivačica i kazivača koji su mi kazivali kako je: “U gradu Bobovcu 
živila kraljica Katarina. Ona je bila Kosača. Ona je naše žene odavde 
podučavala vest, plesti — sve domaćinske radove koji su se obavljali u 
kući." Također su mi pripovijedali: “Naše su žene veoma mnogo nju 
cijenile. Ona ih je svemu podučavala. U znak poštovanja prema kraljici i 
zbog žalosti, one i dan-danas nose crne marame na glavi." Te žene 
nazivaju se Katarinke. 

U sutješkome samostanu su sačuvani plašt, stola, svileni ubrus, 
kvadratična svilena vrećica, uškrobljeni rubac za misu i jedan dio 
misnice. “Sve je to izrađeno i satkano najčišćim zlatom po cijeloj 
površini, na divan frizijski način. Trajna predaja tvrdi da je te stvari 
izradila blažena Katarina, kraljica bosanska.?'?! 


BIJEG IZ BOSNE 
U fojničkome kraju predaje o kraljici Katarini kazuju: 


Pripovijeda se da su Turci ovaj grad (Kozograd) najposlije osvojili 
i da je ispred njih potonja kraljica pobjegla otalen. Turci opkole grad, ali 
mu tvrđi ne mognu za dugo vremena ništa učiniti. Pošto su se na sve 
načine uzalud mučili, reći će im jedna baba: “Zatvorite konja pastuha pa 
mu ne dajte za tri dana vode, a onda ga puštajte i dobro gledajte gdje će 
zakopati nogom! Ondje kopajte pa ćete naći vodu što ide u grad, pa im je 
presijecite. Kad vodu presiječete, grad će se predati." Tako oni i urade. 
Kada u gradu nestane vode, naredi kraljica, te konje potkuju naopako, 
natovari blago i pobjegne. Pripovijedaju da je pri toj prilici ubila 
kraljica sa Kozograda iz topa turskog zapovjednika spram sebe u 
Ostružnici, 4 sata daleko. Kada zapovjednika svukoše da ga okupaju, 
vidješe da je žensko.!?? 


Predaja kaže da je brdo Vis s kulom i sjevernim bedemima grada u 
cjelini umjetni nasip. Nastao je za jednu noć sa svrhom da od turskih 
topova, koji su tukli s Meteriza, zaštiti kraljicu u glavnoj kuli — dvoru. Te 





!2! Bono Benić, nav. dj., str. 96. 
!? Luka Grđić, “Kozigrad", “Zvonigrad" i “Gradina" u kotaru fojničkom, GZM IV., 
Sarajevo, 1892., str. 91. 

se noći tako brzo i naporno radilo da je 77 trudnih žena pobacilo djecu i 
77 se kobila oždrijebilo. Povijesno jezgro te predaje sastoji se u činjenici 
da je cijeli sjeverni dio grada izgrađen silovito, s dugim bedemima i 
brojnim kulama, i da je to, bez sumnje, bio velik teret za okolno 
stanovništvo. 

Postoji, također, i sljedeća predaja: “Priča se da je Katarina bježeći 
od Turaka, bježala iz Jajca, preko brda u Varoš, pod Kozogradom. Kad 
se nisu mogli obraniti, potkovali sve konje naopako i jednu noć iščezli, 
prebjegli u Dalmaciju, Livno i Duvno.“ 

Povijesni izvori kazuju da se kraljica Katarina godine 1446. udala 
za kralja Stipana Tomaša. Malo iza vjenčanja, na Milodražu, papa Eugen 
IV. dao joj je dozvolu da može sebi izabrati dva kapelana među 
bosanskim franjevcima.“ 

Nakon smrti Stipana Tomaša 1461. novi kralj Stivan Tomašević 
priznao je Katarinu kraljicom majkom, koja je ostala udovica s dvoje 
nejake djece — Sigismundom i Katarinom. 

Pavao Ritter Vitezović u svome djelu Bosna captiva piše da je 
kraljica Katarina napustila utvrdu Kozo u Fojnici i pobjegla u Konjic. 
Odatle je pješice stigla u Ston, odakle se lađom prevezla u Dubrovnik. Tu 
je provela neko vrijeme, a potom prešla u Rim.'“* 

Nemamo povijesnih dokaza da je kraljica Katarina bježala preko 
Fojnice kako to predaja kazuje. Poznato je kako je kraljica Katarina već u 
srpnju 1463. bila na Lopudu, u području Dubrovačke Republike. Iako joj 
je Dubrovački senat dopustio doći u Dubrovnik, prema kraljici Katarini 
nisu pokazivali sklonost jer su se bojali turske osvete.“ Tom prigodom 
kraljica je u Dubrovniku ostavila mač kralja Tomaša s nakanom da bi se 
on dao njezinu sinu ako se oslobodi iz turskog ropstva. U jajačkom je 
kraju o kraljičinu bijegu živa tradicija: 


Turci su najprije došli na Suhi vrh u Pougarju. I tu su deset kula 
napravili od katoličkih glava. U Melni je bila kula za vrijeme Turaka, i tu 
su naše cure poslije vjenčanja išle spavat s begom prvu bračnu noć. 
Tada su došli na opštine na Ranče, pa se spuštali na Komotin. Kad je 
naša kraljica Katarina viđala da će Turci napast na Jajce ona je svoju 





!2 Pavao Anđelić, Bobovac i Kraljeva Sutjeska, “V. Masleša", Sarajevo, 1973., str. 146. 
1% Isto, str. 121. 

'5 Bazilije Pandžić, Katarina Vukčić Kosača (1424.-1478.) Bosna Argentina, Bohlau, 
Verlag K&6ln-Weimar-Wien, 1995., str. 139. 

126 Nikola Lašvanin, nav. dj., str. 203. 

'" Bazilije Pandžić, nav. dj., str. 140. 

vojsku nared'la da potkuju konje naobratno i ona je pobjegla na 
Sutjesku. Sa Sutjeske u Visoko, iz Viskokog u Rim, a dvoje su joj djece 
oteli Turci. Ona je mislila da svoju kraljevinu ostavi djeci, ali se djeca 
nisu vratila i ona je poklonila Papi svoju kraljevinu. Ma 


U RIMU 


Kako bi i sama poradila na oslobođenju svoga kraljevstva, Katarina 
je iz Dubrovnika otišla papi u Rim. Poznato je da je papa Pio II. (1456. - 
1464.) nagovarao sve kršćanske vladare da zajedničkim silama protjeraju 
Turke iz Europe. Pad Bosne i umorstvo njezinog kralja rezultirali su 21. 
listopada 1463. pismom Ezechielis prophetae, u kojem je Pio II. najavio 
kršćanskom svijetu da je odlučio staviti se na čelo križarske vojne protiv 
Turaka i pozvao da se u lipnju 1464. okupe u Ankoni. Papa je 12. 
kolovoza 1464. doputovao u Ankonu, ali ga je tri dana kasnije zadesila 
smrt te se odustalo od oslobađanja Bosne i Hercegovine. 

Kraljica Katarina u oporuci spominje samo Pavla II. i Siksta IV., te 
je vjerojatno da se s Piom II. nije srela. 

U Rimu je Katarina dobivala izdašnu pomoć kako bi mogla živjeti 
prema svom kraljevskom dostojanstvu. Njezina mjesečna pomoć iznosila 
je 100 dukata i još 20 dukata mjesečno za stan. Katarina je najprije 
stanovala u kući građanina Jakova Mentebona, a potom je prešla u drugu 
kuću gdje je živjela do smrti i gdje je sastavila oporuku. Ta se kuća 
nalazila u gradskom predjelu Pigna u blizini crkve sv. Marka. 
Pretpostavlja se da je taj stan pripadao hrvatskoj Bratovštini sv. 
Jeronima. Uzalud je Katarina više puta činila sve kako bi svoju djecu 
oslobodila iz ropstva. 


OPORUKA 


Kraljica Katarina je svoju oporuku sastavila u nazočnosti sedam 
svjedoka od kojih je šest bilo franjevaca. U svojoj oporuci “imenovala je 
papu Siksta IV. i njegove zakonite nasljednike baštinicima bosanskog 
kraljevstva 1 zamolila ih da ga u potpunosti predadu njezinu sinu 
Sigismundu, ako se vrati na kršćanstvo, a ako Sigismund ne bi ponovno 
postao kršćaninom, da kraljevstvo predaju njezinoj kćeri Katarini, bude li 





'2 Predaju je Katici Lozić Radielović 2007. g. u selu Barevu kazao Jure Crnoja, rođen 
1932. godine, selo Barevo. Rkp. FF Mostar 2007., D. 

se ona ponovno vratila na kršćansku vjeru. Ako bi, pak, oboje ustrajalo u 
muslimanskoj vjeri, Sveta Stolica postaje vlasnica bosanskog kraljevstva 
i o njemu može odlučivati prema svojoj uviđavnosti.? !“ 


GROB 


Pet dana poslije sastavljanja oporuke (25. listopada 1478.) kraljica 
Katarina je umrla. Pokopana je po vlastitoj želji u franjevačkoj crkvi 
Araceli. Grob joj je bio postavljen pred glavnim oltarom crkve. 
Nadgrobna ploča bila je urešena reljefnim kipom kraljice u naravnoj 
veličini (1,78 m) s krunom na glavi. S jedne i druge strane glave urezan 
je po jedan grb, kraljevski bosanski 1 obitelji Kosača. Ispod nadgrobne 
ploče bio je postavljen i natpis bosančicom. 

Na tom je mjestu Katarinin grob ostao više od 100 godina. Oko 
godine 1590. franjevci su odlučili popraviti oltar i pomaknuti ga naprijed, 
kako bi kor oltara bio viši. Zbog toga je kraljičin grob morao biti 
premješten. Zato je skinuta nadgrobna ploča i stavljena na najbliži stup. 

Otada franjevci posjetiteljima svoje crkve pripovijedaju burnu 
povijest kraljice Katarine, koja za života postade uzor kršćanskog 
življenja. Sunarodnjaci kraljice Katarine već pet stoljeća dolaze u crkvu 
Araceli kako bi pred grobom svoje kraljice iskazali duboku odanost i 
zahvalnost. 


SUDBINA DJECE 


Kraljičinu djecu Sigismunda (12-14 godina) i Katarinu (10 godina) 
oteli su Turci na vrelu rijeke Bosne, gdje se kraljica zaustavila da još 
jednom vidi to vrelo na kojemu su se zaustavili i njezini svatovi dok ju je 
kralj vodio u Sutisku. Djeca su tom prigodom ubrala cvijeće i igrala se. 
Tada su Turci oteli kraljičinu djecu odveli ih u Carigrad i islamizirali.!?“ 

Sigismund je poznat kao Ashak Kral Oglu — Isak Kraljević. 
Katarina se udala za turskog velikaša. Pokopana je u Skopju (Makedo- 
nija) gdje se dugo pokazivalo na njezino turbe kao mjesto počinka 
bosanskog kraljevskog potomka. 


koko 





'? Bazilije Pandžić, nav. dj., str. 144. 
' Mladen Anto Molinar, U čekanju oporuke (Istina o kraljici Katarini Kotromanić 
Kosači), Hrvatsko slovo, petak 25. srpnja 2008, Zagreb, 2008., str. 12-13. 

Kraljica Katarina je najomiljenija žena kod Hrvata u Bosni i 
Hercegovini 1 šire. Izgradila je šest crkava; pomagala je sirotinji i 
ženama; borila se za slobodu svoga kraljevstva itd. Njezina sudbina 
reprezentira sudbinu mnogobrojnih bosansko-hercegovačkih kršćanki i 
kršćana. 


PAD DREŽNICE 


Čuvari su vazda dolazili i čuvali Drežnicu. Nitko nije mogo proć 
pored stražara jer su bila dva ulazna bloka, jedan s gornje, a drugi s 
donje strane. Turske zaptije su znali da je tuda nemoguće proći pa su 
Ditali jednu babu: “Kako bi mi mogli proć u Drežnicu? * Baba odgovori: 
To vam je sinko lako: potkujte konje naopako i u zoru, kad stražari 
zaspu, prođite mimo stražara, a stražari će mislit da su konji iz Drežnice 
izašli. ' Turci su tako i uradili. 

Kad je izašo Petar i sa brda pogledo doli, vidio je da po Sveći 
odaju turski konji i njiove zaptije. Petar je od muke na mistu crko. 

I danas se to misto na brdu zove po njemu Petralj, a i dan danas se 
priča da je Drežnica pala zbog jedne babe. ia 


Osmanlije su 15. prosinca 1481. godine zauzeli posljednji slobodan 
hercegovački teritoriji (Herceg) Novi. (Mnogi povjesničari tu okupaciju 
datiraju u 1482. godinu). 

Hrvatski ban Matija Gereb kod Zrinskog Broda na Uni 1483. 
godine porazio je osmanlijsku vojsku koja se s 10 000 zarobljenika 
vraćala iz Kranjske i Koruške. !? 

Veliko je hrvatsko stratište na Krbavskom polju pokraj Udbine. 
Hrvatske snage, predvođene jajačkim banom Emerikom Derenčinom, 9. 
rujna 1493. godine, nespremno i strateški nesložno, sukobile su se s 
osmanlijskim snagama koje je predvodio Sandžak-beg Hadum Jakub- 
paša. Derenčin je uoči bitke zagovarao da se Osmanlije dočekaju na 
polju, a Ivan Cetinski je predlagao da se presretnu na šumskim klancima. 
Do okršaja je došlo na otvorenom polju. Izginuo je “Cvijet hrvatskoga 
plemstva? (Ivan Cetinski, Juraj Vlatković i dr.). Bernardin 





3! Kazala mi je 2001. godine Helena Čarapina, studentica Pedagoškog fakulteta u 
Mostaru, a ona je predaju čula od Zvonka Čarapine iz Vrdi kod Mostara, rođ. 1953. 
godine. Vl. rkp. 2001. 

"3" Anđelko Mijatović, Iz riznice hrvatske povijesti i kulture, Školska knjiga, Zagreb, 
1996., str. 137. 

Frankapan se spasio. Zarobljeni su Karlo Gusić i ban Derenčin koji 
je usužnjen u Carigradu. Nakon tri mjeseca sužanjstva ban Derenčin 
je od žalosti umro. 

Prema Juraju Rattkayu na Krbavskom je polju izginulo 5 077 
Hrvata, a prema drugim povjesničarima, primjerice A. Mijatoviću, 
izginulo je 13 000 Hrvata. 


BORBE PROTIV OSMANSKE, MLETAČKE I UGARSKE 
OKUPACIJE 


U Mletačko-turskom ratu od 1499.-1503. godine Osmanlije 
pustošili su splitsko, šibensko i zadarsko područje, a 1500. godine 
osvojili su Makarsku i luku Busoljinu kraj Trogira. Sljedeće (1501.) 
godine Osmanlije su osvojili trogirsko i šibensko područje. 

Čačvinu i Nutijak u Cetinskoj krajini Osmanlije su osvojili 1513. g. 
Osam godina kasnije (1521.) osvojen je Beograd. Tako je osvajačima 
otvoren put prema Srijemu, Slavoniji i Ugarskoj. 


IVAN KARLOVIĆ I KMETOVI 


Ivan Karlović, hrvatsko-slavonsko-dalmatinski ban (? 1485- 
Medvegrad 1531), posljednji je potomak Kurjakovića. Cijeli je život 
posvetio borbi protiv Turaka, za što je zalagao 1 svoje posjede. U 
narodnoj je tradiciji hrvatski vitez. U epskoj poeziji opjevani su 
Karlovića dvori. 


Ivan Karlović bije je spaija u Kumiću, bije mudar, vrag ga zatra! 
Unda s mu kmetovi davali trećinu od svega. To njim bilo teško, nis 
mogli izlazit nikako kraju. Oni se dogovore nji sedam da će ić k njemu 
žalit se, da im bude što bolje. A kad došli oni na vrata, onda oni 
najprvi stoje bije do vrata, uša, a oni utekli svi. Kad on vide da onizi 
nema, on se onda uplaši. Pita ga Ivan da što je doša, on od stra reka, 
nije zna što će, pa reka: 

— Dosad smo davali trećinu, sad ćemo polovicu. 

— Dobro — on reka, on pristaje na to. 

Kad oni doša tamo, vratije se kući, oni ga pitali što je napravije. 
Veli: 

— Od stra nisam zna što ću, manj od stra reka da ćemo davat 
polovicu. 

A uni unda prikonoć popale sve kuće i sve što nis mogli ponit ono 
popalili i izbigli u svit. 

A Ivan onda kad vide da je sve opustilo, nije više ima o čem živit, 
unda j doša u Karlovac pa pita oće I mu dat Karlovca kolko bivolska 
mišina svati. On unda dobro rastegne mišinu i dade krojaču što god 
moga tanje da iskroji, a un unda s onom oputom oko svega Karlovca 
opaše. Onda kad tamo on veli: 

— Potpisali ste da šte mi dat Karlovca kolko svati mišina 
bivolska. 

I osta njegov Karlovac. I 


(Vranik kraj Lovinca u Lici) 


MEDVEDGRADSKI TOP 


Prigodom jedne s Turci bitke pripetilo se je, kad su naime Turci, 
preobladavši naše, doparli čak do Save i tamoka se naselili, najviše 
pako oko Lukavca grada u kojem je njihov vođa obitavao, dao je 
varhovni vođa veliku čast u gradu na koju je odličnije pozvao. Kod stola 
kad su svi veseli bili, nut što se dogodi! Basa donesenog preda nj 
pečenog kopuna tak je lijepo i vješto porezao da kad bi sve falate skup 
opet spravio i složio, nije poznati bilo je li kopun prije porezan bio ali 
ne. Nadut ovom vještinom, basa uzdigne se, daržeći u rukuh kopuna, 
rekne: 

— Kao što ja sad ovog kopuna u ruci daržim, za nedjelju danah 
moj će parip na žartveniku Svetoga Kralja u Zagrebu zob zobati! 

Tek što zadnju riječ poče izgovarati, nut zaruži nekaki 
gromoviti glas, pukne top u Medvedgradu i tane udari u kopuna, kog 
svega na drobne komadiće razmarvi. To Turci videc'i i za zlu kob 
uvažavajući, dadu se kud koji u bijeg, a za njimi onda svikolici karstjani 
pohite, koji vilami, koji sjekirom koji baltom. I tako domovinu od turske 
okrutnosti izbaviše.!'* 





"Usmene pripovijetke i predaje, priredila Maja Bošković Stulli, SHK, MH, Zagreb, 


1997., str. 356. 
134 sto, str. 352. 

Knin i Skradin su osvojeni 1522. g., a 1523. g. osvojeni su Sinj 1 
Ostrovica kraj Bribira. U to vrijeme bila su užasna stradanja Hrvata u 
Bosni i Hercegovini. 


OBRANA KLISA POD ZAPOVJEDNIŠTVOM PETRA KRUŽIĆA 


Od 5. ožujka do 10. travnja Osmanlije su jurišali na Klis ali su ih 
porazili branitelji predvođeni Petrom Kružićem i Grgurom Orlovčićem. 

Petar Kružić (? — Solin, 12. ožujka 1537) postao je kliškim 
kapetanom 1520. godine, a 1522. senjskim kapetanom. Pobijedio je 
Turke kod Klisa 1524. i kod Senja 1525. i doveo pomoć okupiranom 
Jajcu. Četiri godine kasnije (1529) odrekao se dužnosti senjskoga 
kapetana i posvetio se obrani Klisa. Oslobodio je Solin 1532. Ratovao je 
i na moru protiv Mlečana i Turaka. Poginuo je braneći Klis od Turaka. 
Jedan je od najvećih hrvatskih ratnika protiv osmanske vojske. O njemu 
se i danas pripovijeda: 


Tamo negdi u pentaestom-šesnaestom stoljeću, dok su Turci tili 
osvojit Klis, bio je jedan uskok koji je branio naročito Klis i Senj, a zva 
se Petar Kružić. On je bio od Zvečaja, a to ti je gori u okolici Karlovca, a 
u Klisu je bio kaštelan i kapetan. Ima je i ženu i sina, ali o njima se ne 
zna nešto puno. Bio je pao u tursko ropstvo, ne zna se kako, bar ja ne 
znam to, ni kako se izbavio, ali znam da se nakon toga borio protiv 
Turaka i posta kliški knez, i kad god bi Turci napali Klis on je uvik 
sudjelova u njegovoj obrani. Onda je još, nakon toga, posta i senjski 
kapetan. 

Jedan od, ovako, poznatijih Turskih napada na Klis bio je onaj 
1523., i tada je Petar Kružić zajedno sa drugim senjskim kapetanom 
Grgurom Orlovčićem, kod Solina pobjedio Turke i onda im je kralj 
obojici na poklon dao Brezovicu da ih nagradi. Kralj je bio neki od 
Jagelovića. 

A nije samo s njime Kružić surađiva. Pomaga je on i Krsti 
Frankopanu, kad su Turci napadali Jajce, dok se ovaj borio s Turcima, 
Kružić je vodio opskrbu hranom i oružjem. 

Onda, kad je doša Ferdinand Habsburški na vlast, Kružić je od 
njega dobio Lupoglav, ali se kralj nije baš iskaza po pitanju pomoći 
njemu i njegovim uskocima. Oni su tribali dobivat od kralja plaću, a i od 
pape bi ponešto dobili, jer je i u njihovom interesu bilo da se Turke što 
dalje od njih zadrži, a za to su imali uskoke. 

I onda je Petar Kružić doša u takvu situaciju da on i njegovi ljudi 
nisu imali od čega živit, pa je tražio pomoć od kralja jer su spali na 
prosjački štap, kako je i od pape pomoć rijetko kad pristizala, pa su on i 
uskoci bili prisiljeni živit od onoga što bi neprijatelju oteli. A kralj bi 
obeća, samo kako to uvik ide, ništa od tog obećanog nije ostvario, i onda 
je zbog toga Klis spa na _samo pedeset uskoka, dok su se turske vojske 
brojale u stotinama, pa čak i tisućama! A cilo to vrime borio se Krugić, 
kako protiv Turaka, tako i protiv Mlečana, jer su i oni tili osvojit dio 
našeg mora, a kako su živili u lošim uvjetima i broj uskoka se smanjio, i 
odma to nije ona ista sila koje su se prije Turci bojali. Tako je on jednom 
prilikom, braneći Klis sa četrdeset konjanika i četrdeset pješaka, pao u 
mletačko zarobljeništvo, ali se brzo oslobodio zahvaljujući nekom 
prijatelju. 

Eto, toliko o kraljevoj pomoći, a to da su uskoci bili razbojnici, 
gle, to je, a valjda kako ko na to gleda. Sad se nama čini nevjerojatno to 
kako su oni morali otimat da bi preživili, i to od toliko moćnijeg 
neprijatelja ka šta su Turci bili, ali to je tako tada bilo. Ljudi su se manje 
i bojali ić u rat, jer nije se branila samo zemlja, branilo se i kršćanstvo, a 
kršćani koji bi pali u turske ruke bili bi ili ubijeni ili prodani u roblje, to 
se zna. 

1530. Turci su napali Klis i Kružić je doša s tri broda vojske koju 
mu je papa posla da ga oslobodi. Nakon toga znam da je iša u Lorett, 
kako se zavitova Gospi, a tada je Klis napala turska vojska od deset 
tisuća. Tražio je on bio pomoć i od pape, i u Rimu je bio di je od pape 
dobio potporu, i u Ankoni. Za to vrime su Turci i Mlečani na prijeveru 
zauzeli Klis. I onda je on, kad se vratia, potuka Turke u Bosni i uništio 
turske utvrde u Solinu. Onda su 1533. Turci opet opčeli napadat na Klis, 
a samo u proliće 1534. su tridesetsedam puta navaljivali na nj da će ga 
osvojit i ta je opsada tako trajala par godina, pa su Turci u Solinu 
sagradili dvi kule da im je lakše nadgledat Kliško područje, tako da se on 
sad moga oslobodit samo s mora, budući da je kopno bilo ili pod 
Turcima ili pod Mlečanima. Tako da je Kružić napa njihove tri utvrde u 
Solinu, koje su imali i to pomoću Ferdinandovih i papinih vojnika i svojih 
ljudi, a kako su Turci bili jači, Kružićeva vojska počela povlačit prema 
moru, na lađe, i na jednoj od tih lađa je on i poginia. 

Turci su mu odrubili glavu, a kad su je njegovi ljudi vidili i sami 
su se predali. 

Njegovo tijelo je onda prevezeno u Senj, a odande u Trsat, di je 
on sagradio za zavjet crkvu Blažene Djevice Marije u kojoj je na kraju i 

pokopan. Onda, kako su Turci još uvik imali njegovu glavu, onda je 
njegova sestra Jelena otkupila njegovu glavu za sto dukata. 

Računa se da je Klis pao 12.03.1537, na dan kad je sam Petar 
Kružić poginuo. 

1 eto, to je bio slavni uskok Petar Kružić! 

A imaš i Klišku kulu, a u njoj se rodila ćer Bele četvrtog, 
Magdalena se zvala. 183 


ško 


Osmanlije su 1526. g. sa dvjesto tisuća vojnika 1 tri stotine topova 
osvojili Srijem i Osijek. 

Hrvatsko-ugarski kralj Ludovik II. je 29. kolovoza 1526. g. na 
Mohačkom polju s oko 30.000 započeo bitku s Osmanlijama ne čekajući 
glavninu hrvatske vojske koju je predvodio Krsto Frankopan. Kralj nije 
čekao ni Erdeljsku vojsku pod zapovjedništvom Ivana Zapolje. U okršaju 
je poginulo 22.000 vojnika. Kralj se utopio u potoku Čeleju. še 

Jajce i Banja Luka su osvojeni 1528. g. Sulejman II. Veličanstveni 
je 29. rujna 1529. g. s oko 100 000 vojnika i 300 topova opkolio Beč. 

Od 1530. do 1541. g. u Žumberak su se naseljavale prve skupine 
uskoka. Oko 10 000 Hrvata iz Pokuplja odselilo je 1532.-1533. g. u 
okolicu Beča, a više od 100 000 Hrvata zapadno od Vrbasa, Pounja, 
Like, Krbave i zapadne Slavonije naselilo je oko 200 sela u Gradišću." 
Po Sanudu, autoru Diaria, Turci su do 1533. g. iz hrvatskih zemalja u 
ropstvo odveli 600 000 žitelja.!? 

Požega je osvojena 1536. godine. Od 1536. do 1537. g. završeno je 
osvajanje Slavonije. Osvojeni su: Klis 1537. g., Našice 1541. g. Voćin, 
Stupčanica, Bijela Stijena, Orahovica, Valpovo, Brezovica, Pakrac i 
Petrovina 1543. g. Kostajnica 1556. godine. Nikola Zrinski, hrvatski ban 
(1543.-1556.) junački se borio protiv Osmanlija. 


koko 





'5 Ivana Vukadin zapisala je 2008. godine u Klisu. Kazao joj je Marko Sabljić (1958., 
Sabljići kod Imotskog). Živi u Klisu. Rkp. FF Split 2008., E. 

'* Anđelko Mijatović, Iz riznice hrvatske povijesti i kulture, Školska knjiga, Zagreb, 
1996., str. 167. 

7 Isto, str. 178. 

"%* Isto, str. 178. 

Legendarna obrana Đurđevca 


U Đurđevcu se, pred nekoliko tisuća gostiju iz Hrvatske i ino- 
zemstva, od 1968. godine tradicionalno održava Picokijada. U 
manifestaciji sudjeluje više od dvjesto pedeset amatera. Jedini su profe- 
sionalci redatelj i glumac, koji oživljava silnika Ulama-bega. U scenskoj 
izvedbi na livadama Picoki varaju i pobjeđuju veliku tursku vojsku pred- 
vođenu silnikom Ulama-begom. Manifestacija! se održava u spomen na 
pobjedu nad osmanskom vojskom 1552. godine. Po povijesnoj predaji, 
koja se temelji na stvarnoj obrani Đurđevca 1552. godine, starica je pred- 
ložila da se posljednji zalogaj hrane, mršavo pile - picok, topom ispuca u 
turski tabor silnika Ulama-bega kako bi ga se prividom izobilja prevarilo 
i prisililo da odustane od opsade đurđevačke utvrde. ! 

Misleći da u utvrdi ima još toliko hrane da se njome oni iz grada 
mogu i razbacivati 1 na taj način izrugivati, Ulama-beg odustaje od 
opsade i napušta bojište. Kao neku vrstu kletve, Ulama-beg Đurđevčane 
naziva “Picokima. Tako i završava ova scenska igra: 


“A vi tamo, pernati junaci, što picekima bojeve bijete, ime 
PICOKA dovijeka nosili! PICOKIMA vas djeca zvala, a unuci vaši ostat 
će PICOKI!"'“ 


Ta predaja svjedoči o hrabrosti i mudrosti Đurđevčana koji su stoga 
ponosni na svoju povijest i nadimak. Zahvaljujući predaji o Picokima 
Đurđevac nosi prestižnu titulu europskoga odredišta izvrsnosti s kojom se 
može podičiti samo dvadeset gradova. 


ško 


Marko Horvat Stančić je sa svojom malobrojnom posadom 1556. g. 
obranio iznimno važan grad Siget u jugozapadnoj Mađarskoj. Sultan 


' Manifestacija je pod zaštitom Ministarstva kulture Republike Hrvatske kao prvo 
nematerijalno kulturno dobro u Hrvatskoj. 
Www.djurdjevac.com/index.php?option=com_content&task=view&id=226&lItemid= 
"4! Kulturniturizam.croatia.hr/Home/Legende.aspx?idDocument=2545 — 

Potpredsjednik Vlade Damir Polančec je 2007. godine na svečanom otvaranju predao je 
gradonačelniku Đurđevca Mladenu Roštanu rješenje Ministarstva kulture kojime je 
Legenda o Picokima dobila trajni status nematerijalnog kulturnog dobra Republike 
Hrvatske. 

Sulejman II. i vezir Mehmed paša Sokolović početkom kolovoza 1566. 
g. sa sto tisuća vojnika napali su Siget koji je sa dvije i pol tisuće vojnika, 
uglavnom Hrvata, branio Nikola Šubić Zrinski. Osmanlije su 7. rujna 
zapalili utvrdu i skoro svi vojnici su izginuli. To stratište opisao je 
sudionik Franjo Črnko. 

U Ciparskom ratu (1570.-1573.) Osmanlije su osvojili Ulcinj, Bar, 
Spič, Budvu. Boka je bila ugrožena, a Korčula i Hvar su napadani (1571. 
£.); Solin je osvojen. Mlečani su 1572. g. osvojili Klis, Zemunik i 
Makarsku. 


PORAZ OSMANLIJA KOD LEPANTA 


Bitka kod Lepanta 1571. g. zaustavila je Turke i oni više nisu bili 
pomorska velesila. To je bila najveća pomorska bitka galija za Ciparskog 
rata. Flotu sv. Lige činile su: Venecija, Španjolska, Malta, Papinska 
država, a zapovjednik joj je bio Don Juan Austrijski. Turci su izgubili 
200 galija 1 oko 40 000 ljudi; oslobođeno je 12 000 robova i veslača. 
Kršćanska flota izgubila 15 galija i 10 000 ljudi. U sastavu mletačke flote 
borile su se galije hrvatskih gradova: Sv. Nikola — Cres, Uskrsli Isus — 
Krk, Sv. Ivan — Rab, La Donna — Trogir (zapovjednik A. Cipiko teško 
ranjen), Sv. Jerolim — Hvar, Sv. Tripun — Kotor (poginuo zapovjednik 
Bizanti). 

Levant je čest u usmenim lirskim povijesnim pjesmama, a 
označava Istok, sve zemlje oko Sredozemnoga mora, istočno od Italije, 
dakle, obale Male Azije, Sirije 1 Egipta: 


TANAŠNA GALIJA 


Tanašna galija, 
po moru brodila, 
jidra su joj bila 
od sunca gorila, 
od sunca gorila 
i Nike vojvode, 
koji put Levanta 
vodi svoje brode 
iu njima Anu, 
lipu divojčicu, 
juče divojčicu, 

> da, io 
danas robinjicu. 


(Neviđeni na otoku Pašmanu kod Zadra) 


TRAGEDIJA MARINA KJUDUSA NAKON POVRATKA IZ 
LEVANTA 


Marin Kjudis se vratio u Trogir iz Levanta. Dugo vremena se 
na Cipikovoj galiji bio borio protiv Turaka, koji su bili silno ojačali na 
moru. I mrko lice i snažno tijelo bili su mu prekriveni ožiljcima iz 
pomorskih okršaja. Tek je bio navršio tridesetu, ali iako je bio još mlad, 
smatrao je da čovjek mora zatomiti vlastite osjećaje i potrebe kada treba 
braniti čast i slavu svoga grada. Ni nakon svečane pohvale zbog svojih 
junačkih djela se nije uzoholio, već je govorio da je samo izvršavao svoju 
dužnost prema kršćanstvu i rodnom mjestu. 

Sa Istoka je donio roditeljima i prijateljima mnogo skupocjenih 
darova, a najviše svojoj zaručnici, Mariji Jurjevoj. Uživao je pri pomisli 
kako će se plavokosa Marija radovati svim haljinama koje joj je kupio na 
Kreti. 

Nije se prevario. Marija je bila izvan sebe od veselja i 
iznenađenja, a njezino zadovoljstvo usrećivalo je Marina. Često bi je 
dugo promatrao i sa zadovoljstvom razmišljao o njihovom budućem 
braku i potomstvu. 

No, Marija uskoro oboli, a gradski liječnik ustanovi da se radi 
o kugi (koju joj je Marin zacijelo prenio s darovima iz Krete). Glas o 
tome se uskoro proširi po čitavom gradu, a ljudi se počnu kloniti kuće 
Jurjevih. Svi osim Marina. On je, gotovo lud od boli i grižnje savjesti, 
svakodnevno posjećivao zaručnicu ne bojeći se bolesti. Nakon što mu je 
Marija umrla u naručju, pao je u nesvijest, a nakon što se osvijestio, 
odbijao je govoriti i jesti. Uskoro i on oboli, a kuga zahvati čitav grad. 
Imućniji građani su, usprkos zabrani gradskog vijeća, stali bježati u 
okolicu Trogira, ostavljajući grad bez obrane od Turaka, koji su prijetili 
i s kopna i s mora. Sami Turci se, u svojoj želji za plijenom, nisu 
obazirali na smrtonosnu bolest koja je harala gradom. 

Marin naposlijetku ozdravi, ali ne i njegova duša: sebe je krivio 
za gubitak zaručnice i golemu nesreću koja je zadesila Trogir. Kao da se 





'# Tanja Perć-Polonijo, Tanahna galija, Književni krug Split, Split, 1996., str. 97.-98; 
Zlatna knjiga hrvatske narodne lirike, sastavio Krešimir Mlač, MH, Zagreb, 1972., str. 
I. 

smetnuo s uma, lutao je ulicama grada i bičevao se. Ne mogavši naći 
mir, čitav imetak je ostavio crkvi Sv. Sebastijana (zaštitnika od kuge), 
napunio lađu drvima i u njoj otplovio do rta Sv. Ciprijana, gdje se 
nalazila crkvica Sv. Tome. Nedaleko od crkvice nalazilo se Groblje 
kužnih, gdje je u jami, među stotinama drugih, ležalo i tijelo njegove 
Marije. 

Drva iz svoje lađe Marin je složio u hrpu na hridini iznad jame 
s kužnima, a potom je, šapćući psalme, zapalio lomaču i popeo se na sam 
njen vrh, pjevajući sve glasnije. Neki pustinjak koji je tu prolazio se 
Dribliži vidjevši vatru. Zgrozi se nad strašnim prizorom, pomislivši da 
čovjek pred njim mora biti velik grešnik kad na takav način umire. Pade 
na koljena i stade moliti, dok se pjesma umirućeg Martina pretvarala u 
bolne krikove koji su čitav nesretni grad ispunjali stravom. !+ 

(Vrsine kod Trogira) 

Vođa Seljačke bune, Matija Gubec 


Matija Gubec (pravim imenom Ambroz) spominje se 1556. g. u 
selu Hižakovcu (Vrhovcu). Bio je vođa Seljačke bune 1573. godine. 
Uhićen je i odveden u Zagreb gdje je prema narodnoj tradiciji i M. 
Istvaffyju mučen užarenim kliještima, okrunjen užarenom željeznom 
krunom te raščetvoren. 

Matija Gubec je u hrvatskoj tradiciji simbol borbe za slobodu, pa o 
njemu narod i u naše dane pripovijeda povijesne, mitske, etiološke i 
eshatološke predaje. Šezdesetih godina 20. stoljeća Nikola Bonifačić 
Rožin zapisao je predaju u kojoj se prepleću mitski, eshatološki i 
povijesni motivi. Po toj je predaji jedan čovjek išao na Mladu nedjelju u 
šumu ubrati drva. Dok je on sabirao drva, pred njim se ukazao vojnik 
(soldat) koji je stajao kao da je na straži. Čovjek se uplašio, ali ga je 
vojnik ohrabrio i rekao mu da ide naprijed po njegovim savjetima. 
Čovjek je nastavio put i opet ugledao drugoga vojnika koji je također 
stajao kao da je na straži. I taj je vojnik dao savjete čovjeku i uputio ga 
dalje. Čovjek je nastavio dalje i došao u jedan grad te po soldatovim 
uputstvima našao jednu kuću u koju je ušao. U kući su bile tri hrpe zlata, 
a za stolom je sjedio sijedi starac i šuteći nešto pisao. Čovjek je sa svake 
hrpe uzeo po jednu šaku zlata i vratio se natrag. 





'4 Tereza Karabatić zapisala je 2008. godine u Vrsinama kod Trogira. Kazala joj je 
Kaja Ćarija (rođena 1928.god. u Seget Vranjici, živi u Trogiru.) Rkp. FF Split, 2008. E. 

Po povratku mu je soldat rekao da dođe i iduće nedjelje. Čovjek je 
poslušao. Ponovno je vidio soldate na straži, staroga kako piše i uzeo po 
jednu šaku zlata sa svake hrpe. Vratio se i opet su mu soldati rekli da 
dođe 1 u treću nedjelju. Kad je došao treće nedjelje, soldat mu je rekao da 
ne će lako proći kao prethodne dvije nedjelje. Zaista, kaže predaja, kada 
je čovjek uzeo po šaku zlata i uputio se nazad, nije mogao izaći jer bi se 
pred njim pojavila kuharica. Kad se učinilo da će izići na treća vrata, pred 
njim se pojavila silna vojska, a bilo je vojnika “više nego crvi na siru". 

Tada se dignuo onaj starac i umirio vojsku. Bio je to Matija Gubec, 
a ona vojska bila je njegova zakleta vojska. 

Vjerovalo se da će Matija Gubec sići na zemlju 1 da će tada biti 
zadnji rat i konac svijeta. Također se vjerovalo da će kralj Matija Gubec 
sa svojom vojskom izvesti pravi rat i da će se tada živi tući s mrtvima.“ 

U toj su predaji i motivi biblijske provenijencije (konac svijeta, živi 
i mrtvi — Sudnji dan). 

(O Matiji Gubecu August Šenoa piše u romanu Seljačka buna.) 


MATEJU SJELA KORUNA NA GLAVU 


No, to su bili gospođini, kralja su htili imat. A pak ti gospođini 
su si pripravili želiezne stole, a da pri želieznih stolah su se bavili, lebo ta 
koruna komu upadie na glavu, ta će bit kraljem. A pak oni su tamo jili, 
obiedvali tr su čekali tu korunu, komu će koruna na glavu upast. Ale uov 
sedljak, to je bil Matej kralj, on je bil siromak, on je na lapti uoral. A kad 
je uoral, pak si je riekal: no, a ja ću si siest. Je si obrnul plug želiezni i 
na njega se siel. A ja ću na želieznom plugi obiedvat, kot ti na stolu 
želieznom. 

Ale pak najednuć je vidil da ruoj včel lieti. Pak da na njega je to 
išlo, a uon je ziel uotku želieznu ča š njom plug pucuje. On je pak naganja! 
da te včele kraju, a je to jako vrcalo, kot pčele. A on je štimal da su to 
včele, je začel odganjat ovako z uotku, a najednuć je udril po tuom uot- 
kom, a je mu to sjelo na glavu. To je bila ta koruna, njemu je siela na 
glavu. Kad s tu uotku je udril, on je ta križ na toj koruni udril, tr je ga 
zugnul. I ta križ je od toga časa zugnut na toj koruni, to je pamietka. 

Tako je se zibral, tr išal domuom, se odviezal, korunu na glavi je 
imal, tr on je pak ostal Matej kraljem. 





' Vidi: Usmene pripovijetke i predaje, priredila Maja Bošković Stulli, SHK, MH, 
Zagreb, 1997., str. 349.-350. 

Ta žije još koruna, ona je v Bieči v muzeome, to je hazburska koruna. 

To ja znam od moje maljučkosti, kad su rodici povidali, ai tata, viećinom 
mama. 

(Devinsko Novo Selo, Slovačka) 


O MATIJI GUPCU 


Matija Gubec je bil seljak iz Stubice. On se sa seljaki spuntal na 
gospodu grofove. U Stubici je još velika lipa pod kojom je Gubec 
skupljal narod. Ali grofovi su seljake potukli, a Gupca su uhvatili i 
otpelali u Zagreb. Govorili su da se je proglasil seljačkim kraljem, 
pa su ga za kaznu okrunili užarenom krunom na Markovom trgu. Tam 
gde su oni kameni na sred trga, tamo je bilo prijestolje Gupčevo. Kad 
su ga okrunili, on je rekel: 

— Sad ste okrunili mene i sa mnom sav narod, ali još će dojti 
stara pravica! 

Onda su Gupca osudili na smrt i vubili. 

Pokljem toga gospoda su napravili od kamena Gupčevu glavu i 
da mu se narugaju, kaj je štel da muži budu svoji gospodari, tu glavu 
su stavili nuz zemlju na vugel Markovog trga i Gospodske vulice, 
današnja Cirilometodska, da cucki na njega pišaju. Ali su dugo, dugo 
pokljem naši narodni ljudi tu Gupčevu glavu dignuli i stavili je više 
gore na onom vuglu. 

Još i sada tamo stoji, a narod priča da če Matija Gubec još dojti. 
Onda će bit pravice i kruha na zemlji. !** 

(Zagreb) 


Petrica Kerempuh 


Petrica Kerempuh, pučki šaljivac, satiričar, buntovnik 1 tribun, 
iz narodne je predaje ušao u pisanu književnost i postao nadahnućem 
značajnih djela hrvatske umjetnosti. Prvi put se spominje u knjizi Jakoba 
Lovrenčića, tiskanoj 1834. godine u Varaždinu. Lik je iz hrvatske knji- 
ževnosti sličan pučkim likovima u europskoj književnoj tradiciji, poput 
Tilla Eulenspiegela ili junaka pikarskih romana. 

(Till Eulenspiegel bio je seljački sin iz sjeverne Njemačke koji 
je živio u 14. st. O njemu je sačuvana zbirka usmenih priča.) 





49 Isto, str. 350. 
146 7sto, str. 355.-356. 

U hrvatskoj su književnosti o Petrici Kerempuhu, pored Lovren- 
čića, pisali: Miroslav Krleža, Slavko Mihalić 1 dr. 


Ivo Senjanin 


Ivo Senjanin (Ivan Vlatković), uskočki vojvoda (? — Karlovac, 
poslije 24.VIL.1612.). Kao kapetan ratovao po Albaniji, Bosni i 
Hercegovini i Hrvatskoj. Istaknuo se u borbama za Klis i Petrinju u 
Dugom ratu (1593.-1606.). Optužen za krađu žita i pogubljen. Uzalud je 
senjski kapetan svjedočio da mu je dao žito za njegove vojnike. 
Pomilovan je nakon pogubljenja. 


kokok 


Godine 1577. Osmanlije su osvojili mnoga mjesta u Bihačkoj 
krajini. Hrvati su 1591. g. potisnuli Osmanlije iz Moslavine. Godine 
1592. osvojen je Bihać, posljednje hrvatsko uporište na Uni. Legendarna 
je bila obrana Siska 1593. godine. Hrvatska je 1594. g. od Međimurja do 
Primorja obuhvaćala samo 16 800 četvornih kilometara. 

Hrvati su 1595. g. oslobodili Petrinju, Hrastovicu i Gore, i potukli 
osmanlijsku vojsku kod Čakovca. Senjski su uskoci uz pomoć vojske iz 
okolice Splita 1596. g. od Osmanlija oslobodili Klis ali su ga iste godine 
morali vratiti. 

Senjski uskoci su 18. prosinca 1604. g. potukli mletačku, a potom i 
osmansku vojsku. Mlečani su ih 23. prosinca napali kod Ugljana. Uskoci 
su se povukli na uzvisinu i utaborili. Noć, a sutradan nevrijeme spriječili 
su Mlečane da napadnu uskoke. Uskoci su od drveta i životinjske kože 
napravili stazu, privukli brodove, napustili utvrdu, a na utvrdi ostavili 
štapove i kape kako bi zavarali Mlečane. Uzaludno su Mlečani jurišali 
misleći da su uskoci u utvrdi. 

U tridesetogodišnjem protestantsko-katoličkom ratu (1618.-1648.) 
sudjelovalo je 30 000 Hrvata. 


kokok 
POGIBIJA SULTANA OSMANA 


U bitci kod Hoćima ubijen je (1622.) sultan Osman II. Ivan 
Gundulić opjevao je taj događaj u povijesnom spjevu Osman. Spjev je 

komponiran od _20 pjevanja s oko 11.000 pretežito osmeračkih katrena 
abab. Gundulić je to djelo pisao od 1621. godine pa do svoje smrti. Epu 
su nedostajala XIV. i XV. pjevanje koja je dopjevao Ivan Mažuranić. 
Neki smatraju da je Gundulić i ta dva pjevanja završio ali da su se 
zagubila ili ih je pak Senat uništio bojeći se da će uvrijediti Turke.'“" 

Osman je nastao pod utjecajem Tassova Oslobođenog Jeruzalema 
(1575. g.). 

Gundulić spjev počinje stihovanim usmenim mudroslovicama: 


Ah, čiem si se zahvalila 
tašta ljucka oholasti ! 

sve što više stereš krila, 
sve ćeš paka niže pasti. 


Vjekovite i bez svrhe 

nie pod suncem krepke stvari; 
a u visocieh gora vrhe 
najprie ognjeni tries udari. 


Bez pomoći višnje s' nebi 

svieta je stavnos sviem bjeguća; 
satiru se sama u sebi 

silna carstva i moguća. 


Kolo od sreće u okoli 
vrteći se ne pristaje: 

tko bi gori, eto je doli, 
a tko doli, gori ustaje. 


Sad vrh sablje kruna visi, 
sad vrh sablje kruna pada, 
sad na carstvo rob se uzvisi, 
a tko car bi rob je sada.'* 


U spjevu je opjevan događaj u vezi s turskim sultanom Osmanom. 
Njegovu je vojsku kod Hoćima 1621. godine porazila vojska poljskoga 





'47 100 djela književnost jugoslavenskih naroda, sastavio Vlatko Pavletić, MH, Zagreb, 
1980., str. 17. 

5 Stari pisci hrvatski, Djela Iva Frana Gundulića, Na sviet izdala Jugoslavenska 
akademija znanosti i umjetnosti, u Zagrebu, 1877., str. 284.-285. 

kraljevića Vladislava. Osman je bio prisiljen bježati prema Istoku kako bi 
prikupio nove snage i s njima ponovno udario na kršćanski Zapad. 

Međutim, kod kuće je Osman prihvatio da se oženi i sklopi primirje 
s Poljacima. Na pregovore je poslao Ali-pašu koji je susreo Krunoslavu, 
zaručnicu turskoga sužnja Korevskog. Krunoslava je odlučila obući se u 
ugarsko odijelo i poći u Carigrad kako bi oslobodila svoga zaručnika. U 
isto je vrijeme Kazlar-aga tragao za budućim Osmanovim ženama te je 
oteo lijepu Sunčanicu. 

Vladislav je spasio život turskoj junakinji Sokolici koja je bila 
zaljubljena u Osmana. Sokolica je obećala da se više ne će boriti protiv 
kršćana pa se vratila Osmanu u Carigrad kamo je stigao i Ali-paša s 
ugovorom o miru s Poljacima. Krunoslava je usužnjena i pogubljena 
zajedno s Korevskim. To je na svoju ruku iz osvetničkih razloga učinio 
Rizvan-paša. 

Međutim, oslobađanje Korevskoga bilo je uvjet za mir s Poljacima. 
Sunčanica je uspjela pobjeći, a Osman se oženio Sokolicom i još dvjema 
Turkinjama. 

U Carigradu je 1622. g. došlo do pobune u kojoj je svrgnut Osman 
i ponovno ustoličen sultan Mustafa. Osman je izvrgnut ruglu i 
zadavljen.'“ 


U Osmanu se prepleću povijesni, mitski i eshatološki svijet. 
Gundulić je imao prethodnika u Marku Maruliću. Gundulićev je osjećaj 
barokne pravde 1 “suda općenoga" odgovarao potrebama ilirizma, pjevao 
je o neizbježnoj propasti turske tiranije a moglo se to primijeniti i na 
Austriju.“ 

kO 

Hrvati su 1638. od _ Osmanlija oslobodili Topusko.Trideset 

Vodičana i Vodičanki 1646. g. odbili su napad Osmanlija na Vodice. 


HAJDUCI I USKOCI 


Padom Bosne i Hercegovine i Hrvatske javljaju se uskoci i hajduci. 
Uskoci su bili kršćani koji su iz Bosne i Hercegovine pobjegli od 
osmanske vlasti nastanivši se ponajviše u Dalmaciji. Na poticaj Mlečana 





'# 100 djela književnost jugoslavenskih naroda, sastavio Vlatko Pavletić, MH, Zagreb, 
1980., str. 17. 
'% Frangeš, Ivo: nav. dj. str. 97. 


348 


uskakali su u susjedne hrvatske krajeve i borili se protiv Osmanlija. 
Hajdučiju i četovanje prvi put 1550. g. spominje putopisac Zeno. 
Vrhunac djelovanja uskoka i hajduka bio je za vrijeme Kandijskog rata 
(1645.-1669.). Uskoci su djelovali u skupinama na poticaj ili sa znanjem 
vlasti, a hajduci su bili samostalni. 

Oprečna su mišljenja o hajducima. Jedni ih smatraju razbojnicima, 
a drugi ih mistificiraju 1 glorificiraju. Do suprotstavljenih mišljenja dolazi 
jer su postojale četiri kategorije hajduka: Hajduci zulumćari (turski 
hajduci) činili su strašna zlodjela nad kršćanima. Šeih Gaibija predvodio 
je “kupreške turske hajduke" koji su 4. siječnja 1557. g. u Rami zapalili i 
opljačkali samostan, a franjevce pobili. 


HARAMBAŠA MALETA, POGUBIO SVATOVE STIPANA NAKIĆA 


Postojali su i hrvatski i srpski hajduci razbojnici. Takav je, 
primjerice, bio harambaša Nikola Maleta koji je zaprosio Anđu 
Bailovu'"' iz Livna, a kad ga je ona odbila, on joj je zaprijetio da ne će ni 
drugoga ljubiti i da će je od svatova oteti. 

Svatova je bilo koliko je u godini dana. Bailovi su svatove častili 
nedjeljicu dana. Starješina svatova zahvalio je na gostoprimstvu, a 
Anđinim roditeljima zahvalio je što su lijepo snahu odgojili. 


335. Roditelji blagoslove daju, 
Radosnice niz lice padaju. 


Svatovi su iz Livna putovali preko Buškoga Blata, Aržanova, 
Sinjskoga polja. Kad su ugledali Sibenik i more: 


353. Puhnu vjetar s Velebita jako, 
Okrene im barjak naopako. 
To svatovim nije drago bilo, 
Nešto im se loše predočilo. 


5! Ibro je, također, silno volio Anđu i maštao da će je poturčiti i dovesti u svoj dvor. 


Turčinu delibaši javio se Mujo, ture mlado i tješio ga da će na megdanu pogubiti 
Stipana Nakića. Delibaša Stipanu Nakiću pripisuje mitsku snagu i junaštvo i upozorava 
Muju da je pamet izgubio jer da znade Nakića Stjepana ne bi ima ni u glavi sana. Turčin 
nadalje Muji besjedi o Stipanu koji je prije šest godina porazio dvanaest tisuća Turaka. 
Mujo sluša kako Stipan s obadvije ruke siječe Turke a ruka mu je deblja u mišici nego 
ženska noga pri bedrici. 

Svatovi Stipana Nakića i Anđe Bailove stigli su do vrela Vijanjac u 
Vinovu i odlučili ondje prenoćiti. Zlo je nanijelo trgovca Stipu Tadina 
iznad Kambelovca koji je na dva konja u mješinama gonio vino i 
nastavio put kroz Petrovo polje, Krstaš i Selinu. Kad je trgovac Stipe 
pogled bacio na brdo Gradinu pred njim se ispriječio harambaša Nikola 
Maleta s trideset hajduka i zatražio od njega da mu dade vino 1 rakiju. 
Tada je trgovac kazao Maleti da su svatovi Stipana Nakića puni zlata, 
nakita i para vode mladu od bosanskih strana. 

Maleta nije vidio stvora zgodnijega niti mu je srcu išta milije bilo 
od Anđe Bailove. Pružila mu se prilika da je otme od svatova i tako 
ostvari prijetnju koju je izrekao Anđi. 

Svatovi su zaspali, a stražu nisu postavili. Mislili su da su sigurni 
jer u blizini nije bilo Turaka. 


479. Cvrčci cvrče u noćnoj tišini, 
San sanjaju svati po ledini. 
Maleti se prilika pružila, 
Hajdučka se želja ispunila. 


Maleta je prvi trgnuo zlatna jatagana, a hajduci su skočili sa svih 
strana te su svatim sjekli glave po ledini. 


487. Jadne glave odsječene plaču, 
Mrtva tijela po ledini skaču. 


Djever i nevjesta su pobjegli s mjesta, ali ih je sustigao Maleta 1 
rekao Anđi da je prvoga pogubio Stjepana i da će ona biti njegova. Kad 
je to čula nevjesta gizdava preklinjala je svoga djevera: 


502. “Zaklinjem te mlijekom od matere, 
Odsijeci mi moju rusu glavu, 
Pa je baci u zelenu travu. 
Crna krvca moja prosta ti je, 
Od nevjeste tvoje Anđelije. 
Volim časno ovdje poginuti, 
Neg Maletu krvnika ljubiti. " 


Djever je nevjestu poslušao pa joj sabljom glavu otkinuo. Maleta je 
djevera rasjekao na dvije polovine i pobjegao u Moseć planinu. 

Za vrijeme pogibije svojih svatova Stjepan Nakić je bio u pivnici i 
pravio troškovnik. Kad je očuo pucnjeve trčao je do svojih svatova. 
Svatovi su svladali hajduke i ubili ih dvadeset sedam. 

Stjepan je izbrojio dvije stotine trideset ubijenih svatova. Kada se 
taj zločin dogodio u Vinovom strašan potres bio. Cijela se Zagora u crno 
zavila. Iz Drniša i Polja Petrova, sve je došlo do sela Vinova. 


564. Najzdanje se pročuše kočije. 
Iz žalosnih Bajilovih dvora, 
Majka Anđi u pohode mora. 
Žali majka nariče u bolu, 

I proklinje Maleta Nikolu. 
Kune majka tu hrđu gubavu, 

570. Da mu sablja otkinula glavu. 
Kad je majka Anđu ugledala, 
Od žalosti na zemljicu pala. 
Pita majka zelenu Dubravu, 
Iko joj kćeri otkinuo glavu. 

575. Narod plače i suze se liju, 
Majka ljubi mrtvu Anđeliju. 


Stjepan Nakić je predložio da se kod Vijanjca, hladne vodice, 
iskopaju u zemlji grobnice. Najprije su pokopali mladu a zatim svatove i 
hajduke. Fratar ih je svetom vodicom natopio. e 


koko 


Hajduci osvetnici borili su se protiv osmanske okupacije. U tim su 
družinama bili zajedno Hrvati, Srbi i Muslimani. Od XVII. st. snažni su 
bili muslimanski hajduci osvetnici. Harambaša Abdurahman je 1639. g. 
u Ravnom (na putu iz Splita preko Duvna, Rame do Visokog) sa svojim 
hajducima napao karavanu trgovaca od 400 ljudi i ubio 19 trgovaca. !> , 

Hrvati i danas kazuju povijesne predaje i epske pjesme o uskocima: 
Ivi Senjaninu, Stojanu Jankoviću, vitezovima Vučkovićima te o 
hajducima Mijatu Tomiću, Roši harambaši (Ivanu Bušiću) i Andrijici 
Šimiću. 





'* Vidi: Marko Dragić, Književna i povijesna zbilja, HKD Napredak, Split, 2005., str. 
195-198; 214-234. 
15 Isto, str. 54.-56. 

Mijat (Mihat, Mijovil) Tomić 


Od svih narodnih junaka Mijat (Mijovil) Tomić najomiljeniji je 
kod naroda, koji i danas o njemu pjeva 1 priča. Objašnjavajući to, don 
Mijo Pavlinović u bilješci uz pjesmu o smrti Mijata Tomića piše: “Tomić 
Mihovio, ovo je naš najglasovitiji junak u osamnaestom vieku. Rođen u 
Duvnu, odbio se u hajduke od turskog zuluma, i obično stanovao u 
Vranić-planini više polja duvanjskoga. Imao je liepu kitu od četrest i dva 
druga, pravu četu... Hercegovinom i Primorjem mnogo se o Mihatu 
pjeva i pripovieda. On je imao svoje najvjernije jatake u Primorju u selu 
Drašnicama (kod Makarske), koji su mu prah, olovo i opanke nabavljali, 
pa 1 dolazili u četu: i nema vele godina da su se posmicale crljene 
ječerme, koje je on svojim prijateljima darivao. Mihat zakloni ženu u 
Primorje, pa se podigao na Turke, kad su oni najokrutnije bjesnili po 
Bosni i po Hercegovini; i on je najveće narodu omilio, jer je bio od onih 
hajduka, koji ne imadu ništa hajdučkoga, do svoje junačke slobode. Cio 
život hajduka Tomića Mihata bio je najsjajniji izgled, kako da se sveti 
poganskom zulumćaru narod, kojemu ne ostaje zašteđena nikakva 
svetinja: pa ga je zato narod i obljubio, 1 tako ga je čuvao od svake izdaje, 
da je i danas poslovica: tko te pita za Mihatove konake; (tko te pita za 
ono što se ne pristoji? Za ono što kazati nemaš? Za ono o čem nije 
govora?). Ne pitam te ja za Mihatove konake; tj. za stvari, o kojima nije 
govora. Smrt Mihatova drugi nam je izgled, čega se ima najviše bojati 
podjarmljeni narod: lakomosti za blagom i za gospodstvom. Lakomost 
Ilije Bobovca izdade kuma svoga; lakomost nas izda Turčinu, pa i danas 
pod njim drži njeke naše liepe pokrajine.?!* 

Mijata Tomića nalazimo i u Erlangenskom rukopisu (1716. — 
1733.), kao i u Cvitu razgovora naroda i jezika iliričkoga aliti rvackoga 
(Mleci, 1747.) od fra Filipa Grabovca. 

Na str. 486. piše Grabovac ovo: “Samo ovo oću spomenuti: kako 
posli Tomića Mijata iz Duvna nije bilo već pravoga ajduka niti će već ni 
biti. Rečeni poginu oko prvi(h) godina mira od Kandije. Izdade ga Bobo- 
vac Ilija od Doljana; njegov bi kum, sapelo ga. Pogibe malo prije žetve.?!** 





' Stjepan Banović, Kad je živio Tomić Mijovil, u Zbornik za narodni život i običaje 
južnih Slavena, JAZU, knjiga XXIX, sv. 1., Zagreb, 1938., str. 74. — 75. 
5 Citirano prema: Stjepan Banović, nav. dj., str. 81. 

Postoji mišljenje da je Mijata ubio azap (tur. žandar) pa je kod 
epskoga pjevača došlo do zamjene glasa z u r, pa otuda Arap. 


HAJDUKOVANJE 


U Hercegovini smatraju da je prezime Naletilić postalo tako što je 
nekoj djevojci “naletilo" Mijatovo dijete. U Orlacu (Raštanima donjim 
kod Mostara) nalazi se hajdučka pećina koju narod zove Pećina Mijata 
Tomića. 

Martić-Jukićeva pjesma Mijat Tomić i kadija tešanjski spominje 
kako je Mijat Tomić po raznim stranama Bosne i Hercegovine gradio če- 
sme za putnike i prolaznike. To potvrđuju predaje koje se i danas kazuju. 
Pjesme i predaje kazuju kako je Mijat-harambaša zimovao kod svojega 
pobre Kopčić Džafer-bega, gdje je već tri zime zimovao i gdje mu je 
lijepo bilo u pobratima i kod pomajke k'o u mile majke. U hajduke je 
Tomić krenuo u Vran planinu, jer mu je duvanjski kadija Suzica preoteo 
dio očevine, Jabuku livadu. 

Druga predaja dovodi odlazak Mijata Tomića u hajduke u svezu s 
njegovim gospodarom begom Kopčićem. Po toj predaji Mijat čuva 
begove ovce do svoje dvadesete godine, ide umjesto svoga gospodara na 
mejdan zulumćaru Arapu, koji je ucijenio bio sve Duvno, i zatim, kad mu 
se gospodar ženi iz kasabe (Duvna ili Županjca) nosi barjak u njegovim 
svatovima. To je krivo Turcima svatovima i jedan od njih natjera konja 
na Mijata, ali ga ovaj ubije i, kad su doveli djevojku u begovu kulu, 
pobjegne noću u planinu i postane hajduk. !?* 


Mnoge pjesme u narodu su opisane o ajduku Mijatu Tomiću. Mijat 
Tomić bio je iz Duvna iz sela Kongore, a otac mu je bio Tomić Ivan. Ivan 
je imo na Duvanjskom polju kosnicu livadu. Livadu mu je pod turskim 
zulumom oteo Suzica kadija i naredio je Suzica kadija seljacima iz sela 
Kongore i drugih okolnih sela da kose livadu, a da pred njima kosi Mijat 
Tomić. Mijat nije htio nositi kose. Bio je mladić od dvadeset godina. 
Nosio je na sebi bijele gaće i bijelu košulju, a za pasom malu pušku. Kad 
je došo, vidio je da livadu kosi trideset kosaca, a uz njih je bio Murat, 





'* Ante Šimčik, Begovi Kopčići u: Zbornik za narodni život i običaje južnih Slavena, 
JAZU, knjiga XXIX, sv. 1., Zagreb, 1933., str. 57. 

subaša Suzice kadije. Čim je ugledo Mijata, odmah ga je mislio prisić, 
jer ne nosi kosu na ramenu. 

Mijat je prid njega došo i reko mu: “Šta to radiš, Murate subaša, 
zašto kosiš moju livadu? Livada je moja babovina, moja djedovina, pa i 
čukundjedovina, a ti mi je danas oduzimlješ. * 

A Murat mu ništa ne odgovori, nego poteže sablju od pojasa, hitro 
manu i rukom i sabljom da prisiče Mijata Tomića, ali je Mijat, mlado 
momče, hitar na nogama pa od sablje Mijat odskočio. Poleće mu ruka do 
silaja, puče šarak ko nebesko vrime i u prsa pogodi murata. Na pleće mu 
pendže napravilo. Pade Murat na glavu u travu, to ugleda tridesetak 
kosaca iz ruku im ispadoše kose, iz očiju suze udariše: 

(Šta uradi Tomiću Mijate, žalosna ti majka dovijeka, svi ćemo 
glave pogubiti. * 

“Čujte me trideset kosaca povratka vam kući nema ni kućištu. Koji 
ne će u Vran u planinu da tražimo pravo od Turaka, onda ćemo Turke 
suditi i naučiti kako će se s nama ponašati. A ko od vas u planinu ne će, 
kuća mu se kućetinom zvala, a u njoj mu pasja braća stala, prid kućom 
mu stado ne blejalo, a u kući čedo ne plakalo. Što mu se u kući rađalo 
sve manito bilo, sin mu sina na mejdan pozivao, jedan drugom odsijecali 
glave. Od mene vam takav ultimatum. * 

Te Mijat u Vran okrenu u planinu. To je bilo prvo društvo 
Mijatovo. Prvi bijaše Leventa Marijan, od rođene mu sestre sin. Svakom 
Mijat novo ime daje, tako Mijat stvara četu i družinu. Zatvori Turcima 
klance te napravi počivališta i odmarališta pokraj puta da se mogu ljudi 
odmarati i popušiti lulu duvana. Tute prostri divan kabanice, ko prolazi 
mora ostaviti žute madžarije. Takav ultimatum Mijat Turčinu stavi. Ne bi 
Turci darivali kabanice da nije ajduk za jelom il' za bukvom il' za 
studenom stinom kamenitom. Budno prate kud prolaze trgovci i Turci i 
provode pljačku i zakone. Dvadeset godina je ajdukovo po planinama 
dok nije izdaja došla, dok ga nije izdo kum Bobovac Ilija. Ubio ga 
Klišanin Arap iz puške ispod krova kad je sjedio pred kulom Bobovac 
Ilije, kad je nazdravljo. Ne bi nikad Mijat pogino da sam sebe nije odo. 
Kad mu je kuma krvav rubac pokazala da je izdaja, on je reko: 

“Ne boj se kumo ne more me sablja presicat nit puška probijat jer 
je na meni sedam pancira, samo me može probit zrno kositra. * 

To je čuo Klišanin Arap i odma otkinuo pucu sa prsiju (zrno 
kositra) i pripunio pušku. Kad je Mijat nazdravio Bobovcu Iliji i počeo 
Diti iz čaše vino, ukazala mu se tad jabučica pod vratom, gdje se kopčaju 
panciri i tu ga je arap iz puške pogodio. I opet je uspio reći: 

Jezus Marija, drži me, Marijane, i biži, osveti me, drago dite 
moje." 

Tako bi pobjego Marijan sa Mijatom da nije prijekim putem 
doletio Klišanin Arap i tu opalio iz puške i prisiko Marijanu nogu u 
koljenu. Tada su Turci odnijeli Levantu u Sarajevo i tu mu se gubi svaki 
trag, a Mijatov grob se tu nalazi i za njega se zna i dan današnji.!*" 


Mijat Tomić spada među one plemenite hajduke koje je u planinu 
otjerao turski zulum. U njegovoj je družini bilo 1 muslimana i pravo- 
slavaca. Ivan Rangjeo je pomoću epskih narodnih pjesama pokušao 
rekonstruirati njegov životopis. 

Nakon svega ovoga može se zaključiti: Mijat Tomić se rodio oko 
početka XVII. stoljeća u selu Brišniku kod Duvna, a poginuo je 1656. 
godine ili svakako između 1656. i 1659. godine izdajom trostrukog kuma 
Ilije Bobovca iz Doljana kod Jablanice (za kojeg moji kazivači kažu da je 
bio pravoslavac) za vrijeme vladanja Seidin-paše. Ubojica je bio 
Hadžizukićev rob (Arap) ili azap (žandar). 

Pjesme o Mijatu Tomiću zapisane su u Bosni, Hercegovini, Dalma- 
ciji, Slavoniji, a desetak ih je tiskano i u 8. knjizi edicije Hrvatske 
narodne pjesme. 


POGIBIJA MIJATA TOMIĆA 


Postoji 28 pjesama koje govore o smrti Mijata Tomića. U 19 
pjesama se govori da je Mijata izdao njegov kum Ilija Bobovac, a ubio ga 
neki Arapin. Mijatov sestrić Marijan je ranjenoga Mijata pokušao odnije- 
ti u Vran, ali je Mijat izdahnuo pod Sovićkim vratima. Tu se, na njivi 
Pošćeci, kažu, nalazi grob hajduka Mijata Tomića. Predaje i pjesme 
kazuju zatim da je mali Marijan uspio osvetiti Mijata ubivši “Arapina" u 
duvanjskoj župi u mjestu Jankovac.! 


Mnoge pjesme u narodu su opisane o ajduku Mijatu Tomiću. Mijat 
Tomić bio je iz Duvna iz sela Kongore, a otac mu je bio Tomić Ivan. Ivan 
je imo na Duvanjskom polju kosnicu livadu. Livadu mu je pod turskim 
zulumom oteo Suzica kadija i naredio je Suzica kadija seljacima iz sela 





BV ožujku 2001. u Mostaru zapisala Ivana Kvesić, studentica kroatistike iz Mostara, a 
kazao Franjo Tomić, rođ. 1941. u Mostaru. Rkp. FF Mostar, 2001. 

' Ivan Rangjeo, Narodne pjesme o Mijatu Tomiću, Sarajevo, 1931. 

' Anđelko Mijatović, Narodne pjesme o Mijatu Tomiću, Sinj-Duvno, 1985., str. 31. 

Kongore i drugih okolnih sela da kose livadu, a da pred njima kosi Mijat 
Tomić. Mijat nije htio nositi kose. Bio je mladić od dvadeset godina. 
Nosio je na sebi bijele gaće i bijelu košulju, a za pasom malu pušku. Kad 
je došo, vidio je da livadu kosi trideset kosaca, a uz njih je bio Murat, 
subaša Suzice kadije. Čim je ugledo Mijata, odmah ga je mislio prisić, 
jer ne nosi kosu na ramenu. 

Mijat je prid njega došo i reko mu: “Šta to radiš, Murate subaša, 
zašto kosiš moju livadu? Livada je moja babovina, moja djedovina, pa i 
čukundjedovina, a ti mi je danas oduzimlješ. * 

A Murat mu ništa ne odgovori, nego poteže sablju od pojasa, hitro 
manu i rukom i sabljom da prisiče Mijata Tomića, ali je Mijat, mlado 
momče, hitar na nogama pa od sablje Mijat odskočio. Poleće mu ruka do 
silaja, puče šarak ko nebesko vrime i u prsa pogodi murata. Na pleće mu 
pendže napravilo. Pade Murat na glavu u travu, to ugleda tridesetak 
kosaca iz ruku im ispadoše kose, iz očiju suze udariše: 

“Šta uradi Tomiću Mijate, žalosna ti majka dovijeka, svi ćemo 
glave pogubiti. 

“Čujte me trideset kosaca povratka vam kući nema ni kućištu. Koji 
ne će u Vran u planinu da tražimo pravo od Turaka, onda ćemo Turke 
suditi i naučiti kako će se s nama ponašati. A ko od vas u planinu ne će, 
kuća mu se kućetinom zvala, a u njoj mu pasja braća stala, prid kućom 
mu stado ne blejalo, a u kući čedo ne plakalo. Što mu se u kući rađalo 
sve manito bilo, sin mu sina na mejdan pozivao, jedan drugom odsijecali 
glave. Od mene vam takav ultimatum. * 

Te Mijat u Vran okrenu u planinu. To je bilo prvo društvo 
Mijatovo. Prvi bijaše Leventa Marijan, od rođene mu sestre sin. Svakom 
Mijat novo ime daje, tako Mijat stvara četu i družinu. Zatvori Turcima 
klance te napravi počivališta i odmarališta pokraj puta da se mogu ljudi 
odmarati i popušiti lulu duvana. Tute prostri divan kabanice, ko prolazi 
mora ostaviti žute madžarije. Takav ultimatum Mijat Turčinu stavi. 

Ne bi Turci darivali kabanice da nije ajduk za jelom il' za bukvom 
il* za studenom stinom kamenitom. Budno prate kud prolaze trgovci i 
Turci i provode pljačku i zakone. Dvadeset godina je ajdukovo po 
planinama dok nije izdaja došla, dok ga nije izdo kum Bobovac Ilija. 
Ubio ga Klišanin Arap iz puške ispod krova kad je sjedio pred kulom 
Bobovac Ilije, kad je nazdravljo. Ne bi nikad Mijat pogino da sam sebe 
nije odo. Kad mu je kuma krvav rubac pokazala da je izdaja, on je reko: 

“Ne boj se kumo ne more me sablja presicat nit puška probijat jer 
je na meni sedam pancira, samo me može probit zrno kositra. * 

To je čuo Klišanin Arap i odma otkinuo pucu sa prsiju (zrno 
kositra) i pripunio pušku. Kad je Mijat nazdravio Bobovcu Iliji i počeo 
Diti iz čaše vino, ukazala mu se tad jabučica pod vratom, gdje se kopčaju 
panciri i tu ga je arap iz puške pogodio. I opet je uspio reći: 

Jezus Marija, drži me, Marijane, i biži, osveti me, drago dite 
moje." 

Tako bi pobjego Marijan sa Mijatom da nije prijekim putem 
doletio Klišanin Arap i tu opalio iz puške i prisiko Marijanu nogu u 
koljenu. Tada su Turci odnijeli Levantu u Sarajevo i tu mu se gubi svaki 
trag, a Mijatov grob se tu nalazi i za njega se zna i dan današnji. !9 


koko 


U tursko-mletačkom Kandijskom ratu (1645.-1669.) Osmanlije 
su potisnuti iz Makarskoga primorja, Poljica, Klisa, Solina i 
šibensko-zadarskog zaleđa. U tom ratu istaknuli su se zapovjednici: 
Sorić, Mandušić, Miljanići, Milković i Janković. Glavni junak najdulje 
hrvatske usmene epske pjesme Ilija Primorac bio je zarobljen u tom ratu. 
(O Mletačko-turskom ratu bilo je govora u poglavlju Povijesne pjesme.) 

Osmanlije su 1647. g. silovito napali Šibenik i Split. Uz velike 
su gubitke odustali od Šibenika, a 1648. g. odbijeni su od Splita. 
Trideset Vodičana i Vodičanki 1646. g. odbili su napad Osmanlija na 
Vodice. 


Knezovi i vitezovi Vučkovići 


Vučkovići su potomci duvanjske obitelji Nemanović. Spominju se 
1506. g. Andrija Kačić Miošić u Razgovoru ugodnomu navodi da su 
Nakići pod mletačko okrilje, zajedno s mnogim kršćanima doveli 
“pridostojnu kuću Vučkovića, iz koje izađoše vrsni na oružju 
vitezovi".'“! Petar Bakula piše da Vučkovići nisu mogli podnositi turski 


zulum pa su pribjegli u mjesta pod vlašću Mletačke republike, gdje su 





' Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 djela, knj. 5, 
MH, HKD Napredak, Sarajevo, 2005., str. 114. 

"Andrija Kačić Miošić, Razgovor ugodni naroda slovinskoga, Reljković, Matija 
Antun Satir iliti divji čovik (priredio Josip Vončina) Zagreb, 1997., str. 522. 


357 


postali prvi mletački četovođe, pa su poput pravih vukova junački tukli 
Turke u više od petnaest okršaja.“ 

Potomak Vučkovića je i legendarni fra Pavao Vučković (1658.- 
1735.) koji je organizirao bijeg Ramljaka i Duvnjaka u Cetinsku krajinu i 
Dalmaciju 1687. g. kako bi ih spasio od osmanlijske odmazde nakon 
poraza pod Bečom 1683. g. Fra Pavao Vučković bio je jedan od 
zapovjednika obrane Sinja 1715. g. kada su malobrojni branitelji, uz 
čudotvornu pomoć Gospe Sinjske, obranili Sinj od mnogobrojnih 
osmanlijskih vojnika. U čast na tu pobjedu od tada se trči Sinjska alka. O 
fra Pavlu Vučkoviću piše Ivan Aralica u romanu Put bez sna. O 
Vučkovićima je i sada živa tradicija. (O Vučkovićima će biti još riječi.) 


Obrana Splita 


Osmanlije su 1647. g. silovito napali Šibenik i Split. Uz velike su 
gubitke odustali od Šibenika, a 1648. g. odbijeni su od Splita. 

Kada su Turci osvajali Solin, došli su do pola puta u Split do 
kule", u kojoj je bilo nešto malo kršćanskih branitelja. Ovi od straha 
pred golemom turskom silom počeše se moliti svetom Dujmu i ostalim 
zaštitnicima grada Spljeta, kad na jedan put pred kulom proviri ispod 
svakog kamena po kalpak kršćanskoga vojnika, a Turci se poplaše i 
pobjegnu ne osvojivši Spljeta. 1% 


Mila Gojsalić 


Hrvatska heroina Mila Gojsalić 27. ožujka 1648. g. zavela je 
Topal-pašu te zapalila barutanu žrtvujući svoj život za slobodu 
Poljica. (Neki povjesničari taj događaj lociraju u 1530. godinu.) 


' Hercegovina prije 100 godina ili Šematizam fra Petra Bakule, Mostar, 1970., str. 
133. 

'# Hrvatska heroina Mila Gojsalić 27. ožujka 1648. g. zavela je Topal-pašu te zapalila 
barutanu žrtvujući svoj život za slobodu Poljica. (Neki povjesničari taj događaj lociraju 
u 1530. godinu.) Trideset je žena 1657. g. od Osmanlija herojski obranilo Marinu kod 
Trogira. 

'% Stjepan Štrodl-Srijemac, Đački izlet u Bosnu, Dalmaciju i Hercegovinu za jedanaest 
dana, Školski vjesnik, VIII., Sarajevo, 1901., str. 452-453. 

Mile Gojsalić je velika poljička junakinja. Kad su Turci osvojili 
Kostanje, taj glavni Turčin je vidija Milu i kako je bila puno lipa, 
naredija je da mu je dovedu. Njena momak se bunija, ali ona je rekla da 
će doć i da joj je vrlo drago šta ju je ovi zva. Ona je ušla u njegov šator u 
kojem je bila i njihova sva municija i taj glavni Turčin. Mile je uzela 
baklju i zapalila sve, i šator i Turke i municiju, ali i sebe je žrtvovala za 
Poljica. Kako se Turci nisu imali više s čim borit, morali su pobić ća.'* 

(Srijani) 


Trideset je žena 1657. g. od Osmanlija herojski obranilo 
Marinu kod Trogira. 





Spomenik Mili Gojsalić 


KJE EJ 


U Habsburško-turskom ratu (1663.-1664.) posebno se istaknuo 
ban Nikola Zrinski. 





'* Studentici Filozofskoga fakulteta u Splitu, Sanji Markić, u Srijanima 2004. g. kazala 
Marija Curlin (djev. Periš, rođena 26. 09. 1933. u Srijanima). Rkp. FF Split, 2004., sv, 
5: 

PETAR ZRINSKI I FRAN KRSTO FRANKOPAN 


Petar Zrinski (Vrbovec, 1621. — Bečko Novo Mjesto, 1671.) 
potomak je “plemićke obitelji Šubić-Zrinski, praunuk legendarnoga 
sigetskog branitelja Nikole Šubića Zrinskog, muž Katarine Frankopan, 
polusestre Frana Krste Frankopana. Zajedno s bratom Nikolom školovao 
se kod gradačkih isusovaca“ i u slovačkoj Trnavi, a nakon očeve smrti 
putovao je u Italiju. U savezništvu s Mlečanima istaknuo se u borbi 
protiv Turaka: u Dalmaciji 1654., 1655. kod Perušića, 1663. kod Jurjevih 
stijena. 

Godine 1664. pristupio je protuhabsburškoj uroti koju je vodio 
Nikola Zrinski, a u kojoj je sudjelovalo i nekoliko mađarskih plemića 1 
crkvenih velikodostojnika. Nakon Nikoline pogibije, kojega je 1664. g. 
smrtno ranio vepar (divjak), izabran je iste godine za hrvatskoga bana. 
(Nikola Zrinski je poginuo u lovu na veprove kraj Čakovca. “Je li ta smrt 
namještena? Je li to političko ubojstvo smišljeno u Beču?")'“* Urotom se 
htjelo s Mlečanima, Francuzima, Poljacima 1 na kraju Turcima poraziti 
apsolutističkog austrijskog cara Leopolda I. Turci su prokazali urotu. 

Zrinski je sa šurjakom Frankopanom 13. IV. 1670. krenuo u Beč 
kako bi od cara izmolili oprost. Uhićeni su i osuđeni na smrt odsijeca- 
njem glave što je izvršeno 30. travnja 1671. godine. 

Preveo je s mađarskog jezika djelo svoga brata Nikole 
Adrianskoga mora sirena (1651.). Glavni je sadržaj toga povijesnoga 
epa u petnaest pjevanja Opsada sigecka. To se Nikolino djelo smatra 
klasičnim djelom mađarske književnosti. Služio se čakavštinom u koju 
prodiru kajkavski i štokavski. Stolovao je u Ozalju. '*7 


Fran Krsto Frankopan (1643? — Bečko Novo Mjesto, 1671.) 
djetinjstvo je proveo u Italiji. Vjerojatno 1658. godine oženio se Giuliom 
di Naro, nećakinjom kardinala Barberinija čija je obitelj u prvoj polovici 
XVII. st. dala papu Urbana VIII. Bio je: plemić, pjesnik, ogulinski 
kapetan. U vojsci Petra Zrinskoga sudjelovao je u borbama protiv 
Turaka. Sudionik je urote. Frankopan je sa zetom Petrom Zrinskim 13. 





'% Jelčić, Dubravko: nav. dj. str. 107. 

'9 Petar Zrinski, J(osip) V(ončina) i D(unja) F(ališevac), u: Leksikon hrvatskih pisaca, 
autor koncepcije Krešimir Nemec, urednici: Dunja Fališevac (Starija hrvatska 
književnost), Krešimir Nemec (Novija hrvatska književnost), Darko Novaković 
(Hrvatski latinizam), Školska knjiga Zagreb, 2000., str. 807. 

IV. 1670. krenuo u Beč kako bi od cara izmolili oprost. Uhićeni su i 
osuđeni na smrt odsijecanjem glave što je izvršeno 1671. godine. 

Za Frankopanom su u Bečkom Novom Mjestu ostali brojni 
rukopisi. Najznačajnije mu je djelo Gartlic za čas kratiti (zbirka 18 
vjerskih i 109 svjetovnih pjesama), Dijačke junačke (8 usmenih epskih 
pjesama). Prvo mu je poznato djelo Divoto pianito (1656.). To je 
prigodna elegija o kipu Djevice Marije prenesenu s Trsata u Loreto. 
Velik je Frankopanov doprinos hrvatskoj usmenoj književnosti. U tom 
smislu golem je doprinos dao zbirkom poslovica Sentencije vsakojaške 1 
zbirkom zagonetaka Zganke u kojima se nalaze i one opscenog sadržaja. 
Pisao je i pjesme erotskog sadržaja. Jezik njegovih djela pripada jeziku 
Ozaljskoga kruga. U njegovoj je poeziji stih usmenih epskih pjesama 
(4+6). Prevodio je Molićrea.!“ 


U Bečkom Novom Mjestu 30. travnja 1671. g. pogubljeni su 
Petar Zrinski i Franjo Krsto Frankopan. 


Higin Dragošić u svojoj tragediji Posljednji Zrinski piše o 
posljednjem Zrinskom, Ivanu sinu Petra Zrinskoga koji je u Beču 
pokušao osvetiti oca. Međutim, dospio je u tamnicu u kojoj ga posjećuje 
majka koja mu govori da hoće da ih satru, a s njima i Hrvatsku. Potresne 
su i vizionarske riječi njezine zadnje riječi: 


Za svake tihe noći, kad blagi mjesec po hrvatskim poljanama 
razlije svoje bajno svjetlo, od cvijeta do cvijeta ići će tajanstveni šapat 0 
veljim osnovama i pokopanim nadama i o jadu, komu primjera nema - 
- - I naći će se, poslije vjekova možda, tko će govor cvijeća razumjeti te 
priču tu ispričati narodu (...) 


Stojan Janković 


Ne zna se točno kada je rođen glasoviti uskok Stojan Janković, koji 
se istaknuo u Kandijskom ratu. Godine 1666. zarobljen je 1 odveden u 
Carigrad odakle nakon 14 mjeseci bježi. Mletačka ga je vlast odlikovala 
naslovom “kavaliera" 1 dodijelila mu u feud imanje u Ravnim Kotarima. 
U Morejskom ratu uspješno je ratovao u Lici. Godine 1685. protjerao je 





5 Fran Krsto Frankopan, Z(oran) K(ravar), u: Leksikon hrvatskih pisaca, autor 


koncepcije Krešimir Nemec, urednici: Dunja Fališevac (Starija hrvatska književnost), 
Krešimir Nemec (Novija hrvatska književnost), Darko Novaković (Hrvatski latinizam), 
Školska knjiga Zagreb, 2000., str. 224. 

Turke iz Gračaca, oslobodio Kotare od Turaka (1688.), prodro u Liku do 
Ribnika i osvojio kulu u Lapcu. Pomažući carsku vojsku, oteo je sa 
Smiljanićem Zvonigrad i Rakovnik.'“ Sudjelovao je i u oslobađanju Sinja 
(1686. godine). Opjevan je u mnogim narodnim pjesmama. Pjesmom 
Ženidba Janković Stojana koristio se francuski pjesnik Lamartine u 
svojemu spjevu La Chute d' un Ange. 

Predaja o tome uskoku govori kako “je poslao nekog Grgu 
Antunića s vojskom na Gabelu, da je spali i da onda dođe k Mostaru gdje 
će se ujediniti. Spalivši Antunić Gabelu, krenuo je prema Mostaru, ali ga 
na putu dočekaše katolici Blaževići i Arapovići, te mu vojsku razbiše tako 
da se morao vratiti. Ne dočekavši Stojan, koji je već bio u Mostaru, 
Antunića, isječe pred džamijom četrdeset Turaka, te se vrati preko 
Goranaca kući u Kotare.?'"* 

U ljeto 1686. Stojan Janković je izvršio poznati pohod na 
Mostar.!"' Godine 1687. ramski gvardijan Stjepan Matić zatražio je od 
sinjskog providura Mate kapetana da spasi ramske redovnike i puk. Tada 
je Mate kapetan pozvao u Sinj Stojana Jankovića iz Kotara, Matu 
Daničića iz Primorja i Pavla Mandušića iz Otoke. Svaki je od njih 
skupio po tristo momaka te su, okupivši se u Sinju, krenuli prema Rami. 
Stojan Janković je zapovjedio Mati Daničiću da ide uz Neretvu pa preko 
Mostarskog blata i Rakitna prema samostanu u Rami na Šćitu. Pavlu 
Mandušiću je zapovjedio da ide uz Neretvu prema Konjicu i odatle 
prema samostanu na Šćitu. Stojan je krenuo prema Kupresu pa preko 
Uskoplja na Mejnik kod Uzdola i odatle prema samostanu. Tako su od 
turske sablje spašeni ramski franjevci sa svojim pukom koji su bili 
prisiljeni napustiti stoljetna ognjišta naselivši se u Trilju, Sinju, i Ravnim 
Kotarima. Sa sobom su ponijeli čudotvornu Gospinu sliku koja se od tada 
nalazi u Sinju (Čudotvorna Sinjska Gospa). 


POGIBIJA STOJANA JANKOVIĆA 


Stojan Janković je, u pohodu za oslobađanje ramskoga naroda, 
poginuo 23. kolovoza 1687. godine. Pjesma o tome četovanju i pogibiji 
Stojana Jankovića pjeva o tome kako je Stojan poginuo upravo na 
Duvnu.!'"* O tome je događaju spjevana epska pjesma (285 stihova).!? 





€ Znameniti i zaslužni Hrvati 925. — 1925., Zagreb, 1925., str. 119. 

' Vlajko Palavestra, Narodne pripovijetke i predanja u okolini Lištice, GZM BiH, NS. 
sv. XXIV/XXV, Sarajevo, 1969./1970., str. 352. 

"7! Isto, str. 352. 

'7? Marijan Šunjić, Junačke pjesme iz Bosne, II. izd., Sarajevo, 1925., str. 69. — 73. 

Pogibiju Stojana Jankovića opisao je Ivan Aralica u romanu Put bez sna. 
Dugo je narod u Hercegovini pripovijedao o pogibiji Stojana Jankovića: 


Došavši u Gorance, htjede Stojan malo otpočinuti, i dok je on 
počivao, dotle mu je momak timario konja. Dok ga je timario, kaže 
legenda, ispade iz grive zmijičak, a momak ga ubije, pa kada se Stojan 
probudio, reče mu što se dogodilo. Čuvši Stojan da je zmijičak ubijen, 
reče vojsci: “Ja ću poginuti, nu čuvajte me dobro na konju, kao da sam 
živ, jer inače ne ćete živi kroz Livno proći. 


Kako Stojan reče, tako i bi, kaže mitska predaja. Na Lipi, kod 
Duvna, dočeka ga Turčin te ga iz puške ubije, a drugovi mu privezavši ga 
na konja i pokrivši ga crvenom kabanicom, prođoše sretno kroz Livno, 
jer nitko ne smjede na vojsku udariti bojeći se Stojana. !7* 


EPOHA OSMANSKE VLADAVINE 


Nakon pada Bosanskoga kraljevstva nastupilo je 415 iznimno 
surovih godina osmanske vlasti. U prvim je godinama od zuluma 
osmanskoga u Hrvatsku i druge zapadnoeuropske zemlje izbjeglo oko 
400 000 Hrvata katolika; uništeno je oko 200 sakralnih objekata, vršeno 
je nasilno islamiziranje. Gnusno je bilo tzv. Pravo prve bračne noći po 
kojem je kršćanka morala prvu bračnu noć provesti s begom, agom ili 
pašom.!" Iznimno je težak bio i Danak u krvi — odvođenje kršćanskih 
djevojaka u hareme a mladića u janjičare. 

U jesen 1463. godine ugarski kralj Matijaš Korvin (sin legendar- 
nog Janka Sibinjanina / Janoša Hunyadia) sa sjevera i Vladislav Hercego- 
vić (sin hercega Stipana Vukčića Kosače) s juga izveli su protuudar na 
osmanlijske snage oslobodivši više gradova. Osnovana je Jajačka banovi- 
na sa sjedištem u Jajcu i Srebrenička banovina sa sjedištem u Srebreniku. 


"7 Isto, str. 71.-79. 

' Vlajko Palavestra, Narodne pripovijetke i predanja u okolini Lištice, GZM BiH, NS, 
sv. XXIV /XXV., Sarajevo, 1969./70., str. 352. 

'5 O tomu u svojim djelima između ostalih pišu Pavao Ritter Vitezović, Nikola Lašva- 
nin, Jako Baltić, Bono Benić, Safvet-beg Bašagić, Ivo Andrić, Hamid Dizdar, Husein 
Đogo, Nedim Filipović, Dominik Mandić, Martin Đurđević, Kasim Gujić, Adem 
Handžić, Mehmed Handžić, Emile Haumant, Vjekoslav Klaić, Ferdo Šišić, Šukrija 
Kurtović, Hazim Šabanović, Franjo Šanjek i dr. 

U Hercegovini je glavno hrvatsko uporište do 1471. godine Počitelj. 
Herceg Novi je zadnje hercegovačko uporište. 

Nakon pada Bosanskoga kraljevstva Osmanlije često upadaju u 
hrvatske zemlje te Kranjsku, Korušku i Štajersku razarajući ih i odvodeći 
mladiće i djevojke u sužanjstvo. Osmanlije su 1474. godine opustošili 
Turopolje i okolicu Križevaca a u ropstvo je odvedeno 14 000 
stanovnika.!" 


koko 


Splitski nadbiskup Bernardo Zane 1512. g. zapisao je da je 
svojim očima gledao kako Turci otimaju djecu s majčinih grudi; siluju 
žene pred njihovim muževima; starce i starice, kao nepotreban plijen, 
ubijaju pred djecom i unučadima. 


Benedikt Kuripešič 1530. g. je u diplomatskoj misiji, proputovao 
Bosnom i između ostalog zapisao: “U spomenutom kraljevstvu Bosni 
našli smo tri naroda i tri vjere. Prvo su starosjedioci Bošnjaci, koji su 
rimo-kršćanske vjere.(...) Drugo su Srbi, koje oni zovu Vlasima. (...) 
Treći su narod pravi Turci. Ti naročito, ratnici i činovnici, s velikim 
tiranstvom vladaju objema prije spomenutim narodima, kršćanskim 
podanicima.?!"? 


STRADANJA SAKRALNIH OBJEKATA I PREDMETA 


Ostatci sakralnih objekata i predmeta do današnjih dana svjedoče o 
živom kršćanstvu na ovim prostorima još od starokršćanskoga doba. Uz 
rušenja crkava uvijek su vezane patnje, stradanja i progoni Hrvata. 

“Na osnovi papinskih pisama, biskupskih izvještaja i drugih pisanih 
izvora dade se utvrditi, da je na prostoru današnje Bosne i Hercegovine 
prije turskoga osvojenja bilo podignuto preko 200 katoličkih crkava. 
Kada se arheološki istraže mnogobrojne *crkvine* po svoj zemlji, taj će 
se broj znatno pomnožiti.?! 

Život s Turcima i pod Turcima bio je glavna tema narodnim pri- 
čama. Već pet i pol stoljeća žive predaje 1 legende o porušenim crkvama, 





'* Anđelko Mijatović, Iz riznice hrvatske povijesti i kulture, Školska knjiga, Zagreb, 
1996., str. 132. 

"7 Isto, str. 175.-176. 

"5 Dominik Mandić, Sabrana djela 5, Etnička povijest Bosne i Hercegovine, ZIRAL, 
Toronto-Ziirich-Roma-Chikago, 1982., str. 89. 

samostanima i župnim kućama, o džamijama na temeljima crkava, o ci- 
vilnim objektima sazdanim od crkvenoga kamenja, o crkvenim zvonima, 
o čudotvornim slikama i kipovima; o svećenicima, služenju svetih misa, 
ubijenim biskupima, svećenicima i časnim sestrama; o grobovima 
hrvatskih mučenika i mučenica; o starim grobljima. Sve to ostalo je i u 
pisanim dokumentima i u narodnom pamćenju. 

Često su predaje poticale povjesničare i arheologe kako bi ispitivali 
određeni lokalitet. Takvi su primjerice lokaliteti Crkvine, Crkve, 
Crkvišta, Crkovište, Crkva, Crkvica, za koje predaje kažu kako se tu 
nekoć nalazila crkva. Velik je broj takvih lokaliteta na kojima su 
arheolozi nakon iskapanja našli ostatke negdašnje crkve. '"? 


Sutješki samostan 


Samostan svetog Ivana Krstitelja u Kraljevoj Sutjesci ili Banovu 
Dvoru, nastao je na samome početku provincije Bosne Srebrene. 
Sagradili su ga ondašnji Hrvati katolici, a tijekom vremena proširio kralj 
Tomaš. Samostan su 1524. godine Turci do temelja razorili “tako da na 
njemu nije ostao ni kamen na kamenu". U to vrijeme nastalo je silno 
progonstvo katolika Hrvata. Neki franjevci su pobijeni, a neki su morali 
pobjeći. 

Uzrok ponovnom rušenju sutješkoga, kreševskoga, visočkoga, 
fojničkoga i konjičkoga samostana, po predaji i po sačuvanim 
rukopisima, bio je u tome što starješine konjičkoga samostana nisu tadaš- 
njem kadiji htjeli na dar dati pijetla ili neku ribu zvanu “glavatica". Taj 
kadija je došao u Bosnu pa je turskom caru u Carigrad napisao pismo 
kako ga vodi revnost za Muhamedov zakon te kako muslimanska vjera u 
Bosni nikada ne će moći biti čvrsta i čista ako se spomenuti samostani ne 
poruše. 

Godine 1596. franjevci su, plativši 900 krunskih zlatnika turskim 
upravnicima, sazidali na istome mjestu samostan s prvobitnim imenom. 
Čitav sutješki samostan, izuzevši crkvu, ponovno je stradao u požaru i 
bio sravnjen sa zemljom 1658. godine. Sutješki su ga franjevci ipak 
ponovno sagradili 1664. godine. 

Prema turskim izvorima sutješki je samostan zapao u najveću 
bijedu 1682. godine. Tada su franjevci morali dati u zalog: sveto posuđe, 





'? Vidi: Marko Dragić, Deset kamenih mačeva, Mala nakladna kuća Sveti Jure, Baška 
Voda, 1999., str. 21-116. 

crkveni namještaj, kao i samostanski namještaj i sve drugo što je 
vrijedilo. Morali su izvaditi i sve brave na samostanu kojima su se vrata 
zaključavala i prodati ih. Nisu mogli uzdržati samostan i u njemu živjeti: 
nisu mogli odolijevati turskim globama, niti napadima janjičara. Svake je 
noći neki osmanski pojedinac, ili nekoliko njih koji su prolazili ovuda 
preko (Kraljeve) Sutjeske, prenoćivao u samostanu čineći mnoge 
bezobrazluke i razna zlodjela. 

Konačno su franjevci za novac dobili dopuštenje od bosanskoga 
paše da iziđu iz samostana. Izišli su prema danoj dozvoli i za sobom 
zatvorili samostanska vrata i svuda uokolo podigli ogradu od visokog 
trnja te sa svih strana zagradili pristupe. U samostanu je noću stražario 
neki svjetovnjak da ga neprijatelji ne bi zapalili. Fratri su otišli stanovati 
u obližnja sela, te idući od kuće do kuće pružali duhovnu pomoć svojim 
vjernicima. Kako bi se sačuvali od neprijatelja, oblačili su se u seljačka 
odijela. Turci su ih, međutim, stalno zlostavljali, često ih tukući i kod 
samoga oltara. 

Nakon gotovo sedamnaest godina rata, kada su krune sklopile mir i 
vremena se poboljšala a broj franjevaca povećao, dobili su dopuštenje od 
paše da otvore samostan i crkvu. Konačno su se vratili u njega, iako je 
bio prazan. Svim su se silama trudili otkupiti sveto posuđe i pribor. 
Sakupljali su milostinju i natjecali se tko će više pridonijeti radeći na toj 
zadaći. 


KRIŽ U ROŠKOM POLJU 


U Roškom Polju je bila crkva sv. Ilije s 
dosta velikim kamenim križem. 

Crkvu su Turci srušili, ali križu nisu 
nikada mogli nauditi. Turci nekoliko puta 
razbijali križ, ali bi se on uvik ujutro pojavio isti i 
cil. 

Kod križa postoji velika kamena 


+. 181 
ploča.!? 








' Bono Benić, Ljetopis sutješkog samostana, IRO “Veselin Masleša", Sarajevo, 1979., 
str. 95. — 96; str. 106. — 107. 

5! Danijela Ančić zapisala je u Vojkovićima kod Tomislavgrada 2003. godine prema 
kazivanju Ambroze Kelave iz Vojkovića, rođenog 1946. godine. Rkp. FF Mostar 2003. 
D. 

CRKVA SVETOG LUKE U JAJCU PREGRAĐENA U CAREVU 
DŽAMIJU 


Velik broj katoličkih crkava Osmanlije su pretvorili u džamije, ili 
su, pak, od kamena srušenih crkava gradili džamije i svoje utvrde. 
Crkvena zvona zauzimaju posebno mjesto kod Hrvata katolika. 
Osmanlije su ih nazivali šejtanskim spravama zabranjujući im da zvone i 
naređujući da se skinu. Izloženi čestim progonima i pogibeljima, Hrvati 
su skidali crkvena zvona i zakopavali ih u zemlju ili bacali u ponore kako 
ih Osmanlije ne bi našli i uništili. Od tada do danas, po predaji, ostadoše 
lokaliteti Zvonaruša, Zvonigrad, Zvonarevo i sl. 


Nakon konačnoga pada Jajca 1528. godine, Osmanlije su Crkvu sv. 
Luke pregradili u džamiju 1 otada je služila kao carska, Hondavenkjarova 
džamija. O njoj su se brinuli članovi obitelji Karahodžić iz Bulića koji su 
zbog toga dobili posjede u Bulićima i Podhumu, pa su s prihodima od tih 
imanja održavali zgradu. Pretpostavlja se da su i ti posjedi prije Turaka 
bili franjevačko vlasništvo. 

Džamija je nekoliko puta gorjela. Posebno je stradala 15. lipnja 
1658. godine, kada je veliki požar uništio čitavo Jajce. 

U popravku džamije zazidani su stari prozori te je izgrađen novi 
mihrab. Ponovno je nastradala 1832. godine. Bilo je to u vrijeme pobune 
koju je vodio Husein Gradaščević protiv središnje vlasti u Carigradu. 
Tada se jajački kapetan stavio na stranu Huseina Gradaščevića, pa je car 
u Jajce poslao vojnike koju su se smjestili u njegovoj džamiji. 
Nepažnjom tih vojnika došlo je do požara u kojemu su od zgrade ostali 
samo zidovi. 

Austrijskom okupacijom 1878. godine ruševina je ostala bez 
vlasnika. Zakonom od 27. lipnja 1892. godine proglašena je spomenikom 
kulture i dana na čuvanje Zemaljskom muzeju u Sarajevu. Hrvati, 
građani Jajca, nisu uspjeli u svojoj nakani da vrate ruševinu u nekadašnje 
franjevačko vlasništvo. Zemaljska je vlada ruševinu upisala u zemljišne 
knjige kao javno dobro pod pokroviteljstvom Zemaljskog muzeja, a u 
imovinsko-pravnim odnosima kao posjed vakufa. m 





'* Juraj Kujundžić, Srednjovjekovne crkve u Jajcu, Dobri pastir, Sarajevo, 1972., str. 
280. 

RASPELO U ZAHODU 


Diljem Bosne i Hercegovine katolički su svećenici još prije 
dolaska Osmanilija postavili mnoge znakove pored puta — križeve. 
Kanun-namom — zakonskom odredbom iz 1516. godine najstrože je nare- 
đeno da se poruše svi križevi koji su postavljeni na putovima. U 
narodnom su pamćenju ostala svetogrđa koja su Osmanlije činili s 
križevima bacajući ih u zahod. 


Fojnički ljetopisac zabilježio je kako je pred očima biskupa 
Dragičevića 1743. godine u Fojnici Hasan Skender bacio raspelo u 
zahodsku jamu te zovnuo Martina Čolića i još nekog katolika da čiste 
zahod. Kada su oni počeli čistiti, skupila su se Hasanova i susjedska 
djeca da bi se smijali katolicima kada nađu križ. Martin je našao križ i 
počeo ga čistiti sa štovanjem, a onima koji su mu se smijali reče: 


Smijite se, smijite, jeste veliko junaštvo učinili, što ste mog i svog 
Stvoritelja ovako pogrdili... 


Martin je pobjegao s križem kući da izbjegne daljnje poruge. 

Hasan se ubrzo razbolio, od muke se valjao po istom izmetu kamo 
je bacio križ. Nakon tri dana u strašnim je mukama ispustio dušu. 

Biskup je uzeo k sebi obeščašćeni križ a Martinu dao drugi 
dragocjeniji. 1 


Ivan Aralica u romanu Put bez sna opisuje ponižavanje ramskoga 


svijeta prije njegova izgona iz Rame u Sinj (1687) navodeći kako dva 
kršćanina moraju čistiti turski zahod u kojem su našli bačen križ. !* 


ČUDOTVORNA GOSPINA SLIKA IZ OLOVSKOG GOSPINA SVETIŠTA 


Osmanlije su svetogrđe činili 1 s kipovima i čudotvornim Gospinim 
slikama. 





' Kalendar Dobri pastir za 1991. godinu, Sarajevo, 1990., str. 120. 


' Vidi: Ivan Aralica, Put bez sna, Znanje, Zagreb, 2002., str. 20-22. 

U Gospinom svetištu u Olovu nalazi se čudotvorna slika Blažene 
Djevice Marije. Tom su svetištu stoljećima hodočastili katolici, 
muslimani i pravoslavci iz Bosne i Hercegovine, Hrvatske, Bugarske i 
drugih zemalja. 

Fra Bono Benić piše kako je Sefer paša 1703. godine dao nekom 
Ciganinu konja i dva zlatnika da zapali crkvu i samostan. Ciganin, 
imenom Kotoman, je ubacio baklju kroz prozor samostana i planuo je 
oganj. Kada su stanovnici Olova vidjeli vatru, bilo je već kasno. Izgorjelo 
je sve što je moglo gorjeti, ali je čudesno spašena Gospina slika. O tome 
Benić piše: “Svi koji su naokolo stajali posve su sigurno vidjeli — s one 
strane gdje je bio oltar i slavna slika Djevice Marije. Očevidci su vidjeli 
neko sasvim posebno, divno svjetlo kako je odatle izišlo i kako je odmah 
poput munje, odatle preletjelo prema zapadu. Ovo priznaju čak i sami 
Turci 

Dugo se nije znalo tko je i zašto zapalio slavno Gospino svetište. 
Međutim kada je ciganin Kotoman, ležao u strašnim mukama na samrti, 
ne mogavši umrijeti otkrio je kako je on zapalio svetište po nagovoru 
Sefer-paše. 


“I začetnik 1 izvršitelj ovoga paleža dugo su vremena bili 
nepoznati, sve do onoga trenutka kada se sam Kotoman počeo boriti sa 
smrću. Iako je nekoliko dana proveo u smrtnoj borbi i vlastitim nogama 
iskopao pod sobom u zemlji gdje je, bijedan, ležao golemu jamu, ipak 
(taj) zločinac nije mogao crknuti i svoj bijedni život svršiti, prije nego što 
je — sasvim očajan — ispričao cijelu stvar — zločin i svoj i svojega 
naredbodavca — pred svima prisutnima_?'?* 


Tako je nestalo jedno od najznačajnijih svetišta na Balkanu, središte 
okupljanja vjernika, gdje su u teškim trenutcima progona i beznađa 
nalazili nadu i utjehu. Od nekada kršćanskog gradića, Olovo je dugo bilo 
bez katolika, a i u novije vrijeme ima ih vrlo malo. Tek se na Veliku 
Gospu može vidjeti kako tradicija štovanja olovske Gospe nije zamrla u 
narodu, da je ona jača od vremena i njegovih promjena. '*7 

Franjevci koji su pobjegli u Slavoniju, osnovali su samostan u 
Iloku 1 ondje čuvali Gospinu sliku i olovsku tradiciju. 





"5 Bono Benić, Ljetopis sutješkog samostana, IRO “Veselin Masleša", Sarajevo, 1979., 
str. 101. — 102. 

Še sto. 

"5 Kalendar Dobri pastir za 1991. godinu, Sarajevo, 1990., str. 120. 

Prije prethodnoga rata sve je više oživljavalo obnovljeno olovsko 
svetište, posebno na Veliku Gospu, kada su ovamo dolazili hodočasnici 
iz sve većih udaljenosti. '% 

Gospino svetište u Olovu oživljeno je 2. svibnja 1999. godine kada 
je pomoćni biskup vrhbosanski mons. Pero Sudar predvodio svečano 
euharistijsko slavlje. Na kraju sv. mise vjernicima se obratio i provincijal 
franjevačke provincije Bosne Srebrene fra Petar Anđelović, izrazivši 
posebnu zahvalnost kardinalu Vinku Puljiću za oživljavanje Svetišta. 


SLIKA ČUDOTVORNE GOSPE IZ CRKVE SVETE MARIJE U 
ZVORNIKU 


Starija povijest slike Čudotvorne Gospe zavijena je u legendu koja 
opisuje propast samostana i bijeg franjevaca 1533. godine. Bježeći iz 
Zvornika u Gornje Soli, a zatim na Gradovrh, franjevci su ponijeli i ovu 
sliku. Neki je Turčin presreo bjegunce i Bogorodičinu sliku proboo 
nožem ispod oka, na što je na tome mjestu potekla krv. Turčin je zatim 
pao u Drinu i utopio se.!? 

Čudotvornost zvorničke Gospe u novome prebivalištu na 
Gradovrhu opisuje biskup Baličević 1598. godine." On piše kako u tu 
crkvu uz katolike hodočaste i muslimani i pravoslavci. 

Franjevci su 1688. godine protjerani iz Gradovrha pa su se, noseći 
sa sobom Gospinu sliku, sklonili u Bač. U tamošnjemu samostanu nalazi 
se i danas čudotvorna Gospina slika, ali je ona zbog prekida s tradicijom 
izgubila svoje štovatelje. 


POTAJNA SLUŽENJA SVETIH MISA 


Svećenici su bili prisiljeni bježati 1 skrivati se po zabitima i teško 
pristupačnim mjestima, potajno okupljajući svoje vjernike kako bi na 


"5 Kada je 1992. godine rat bjesnio u Bosni i Hercegovini, hodočašća čudotvornoj 
Gospi Olovskoj silom prilika su prekinuta, ali crkveno zvono ni jednoga dana nije 
prestajalo zvoniti. Tamošnja prva susjeda upravitelja Svetišta fra Berislava Kalfića, 
Naila Salkanović, postala je zvonarušom crkve olovske. Čak su usred najžešćih 
granatiranja Olova 1992. godine na Gospojinu došli tamošnji muslimani na misu kako 
se višestoljetni slijed Gospinih slavlja ne bi prekinuo. Habena, Oživljeno Gospino 
svetište, Slobodna BiH, 3. svibnja 1999, str. 48. 

' Citirano prema: Juraj Kujundžić, Crkva sv. Marije u Zvorniku, Dobri pastir, godina 
XXIII, sv. I.-IV., Sarajevo, 1973., str. 208. 

ruševinama svojih crkava i po drugim skrovitim mjestima služili svetu 
misu. Ono malo puka što bi ostalo živjeti na pradjedovskim ognjištima, 
potajno se okupljalo na tim ruševinama i sa svojim svećenicima služilo 
svetu misu, strepeći svakoga trenutka da će doći Turci i sasjeći ih. Ali, 
Hrvati su se, ponekad i nakon nekoliko stoljeća, vraćali pradjedovskim 
ognjištima i gradili svoje crkve, samostane i župne kuće. 

Progonjeni, mučeni i ubijani, Hrvati katolici stoljećima su se morali 
potajno okupljati na zvuk roga, trube, klepet zvona, na zabitnim 1 
skrovitim mjestima, gdje su sa svojim svećenicima služili svete mise. 
Kada su pak vrlo rijetko, dajući Turcima mnogo dukata, uspijevali 
izmoliti odobrenje da od drveta načine kapelicu, tada su Turci 
zabranjivali da se stavi križ na nju govoreći: “Ovo vaše /križ/ ne smije 
biti gore!" 


SVETE MISE U ŠUPLJEM HRASTU U RANKOVIĆIMA KOD NOVOG 
TRAVNIKA 


U mjestu Rankovići kod Novog Travnika ima stari hrast za koji 
tamošnji mještani pripovijedaju kako se narod u njegovoj šupljini potajno 
okupljao služeći svetu misu. Hrast je, po predaji, imao otvor širok jedan 
metar te ogromnu šupljinu u kojoj se okupljalo po tri stotine vjernika. 
Također govore kako je hrast star dvije tisuće godina. 

Do prije nekoliko godina u blizini je bilo vrelo. Budući su tamošnji 
mještani vodu s toga vrela odveli u selo, hrast se naglo počeo sušiti tako 
da se srušio 1998. godine. Na tome su mjestu tamošnji žitelji posadili 
novi hrast. 

Postoji predaja o tome da je Mijat Tomić s obližnjega brda bacio 
štap iz kojega je narastao taj veliki hrast. !?" 


POTAJNO SLUŽENJE SV. MISE U BRISTOVICI 


U stara vrimena, dok još Turci držaše našu zemlju, naš narod je bio 
u teškim vrimenima. Turci su prožimali svoj režim kroz vjeru našeg 
naroda. Nisu dali narodu da ide u crkvu niti da se prekrste. Branila im se 
vjera i pivanje vjerskih i hrvatskih pjesama. Zbog toga su se naši ljudi, 





1 Predaju mi je kazivalo više ljudi u Lašvanskoj dolini krajem prosinca 1994. godine. 

koji su bili čvrsti u svojoj vjeri, unatoč tom, sastajali i održavali misu. 
Usađivali su tako svoju vjeru svojoj dici, koje su učili kršćanstvu ne želeć 
da se pokolebaju i padnu pod turski režim. Jedno od takvih skrovišta 
bješe stara ledina u brdu koja se zvala Bristovica. Tu su se sastajali i 
pripovijedali Božiju riječ sve dok to Turci otkriše. Kad ih nađoše, 
poubijaše dosta našeg naroda. Danas je na tom mjestu podignut spomenik 
i mali oltar od kamena i jednom godišnje se održi velika misa u čast jake 
vjere našeg naroda koji nije poklekao ni pod velikim najezdama turskog 
naroda. 


MISNI DOLAC 


Na Midenoj u Plandešiću se govorila misa. Tu je se narod i pratar 
krijo od Turaka. Tuden je jedne godine biskup došo dilit krizmu. Toji 
dolac, di je se misa govorila, zove se Misni dolac. Kad je se biskup 
vraćao kući, Turci ga prisritnu i ubiju i njega i pratra š njim. Tu, di su ga 
ubili, zove se Biskupov dolac. 


PRELASCI NA ISLAM 


Već je kazano da je u trenutku pada pod osmansku vlast u Bosni i 
Hercegovini bilo 750 000 Hrvata katolika, 80 000 — 90 000 krivovjernika 
i 30 000 Srba pravoslavaca. Prema turskom defteru iz 1489. godine na 
islam je u Bosni bilo prešlo 38.000 stanovnika. U Bosni je te godine 
(1489) bilo 24.068 hrvatskih kršćanskih kuća (u 1.332 kuće bile su 
udovice, a u 4.000 bili su neoženjeni, odnosno neudate). Muslimanskih je 
kuća iste godine bilo 4.485 (u 2.348 bile su neudate, odnosno 
neoženjeni). Ako se pretpostavi da je u jednoj kući bilo 5 osoba, onda je 
bilo 130.698 kršćana (80,07 %) i 24.773 muslimana (19.93 %). Ako je 
bilo prosječno 8 članova u obitelji, tada bi bilo 205.902 Hrvata i 38.248 
muslimana. Tim brojem nije obuhvaćena Hercegovina niti Zvornički 
sandžakat, gdje je moglo biti 160.000 Hrvata i do 20.000 muslimana, jer 
je u tim krajevima kasnije počela islamizacija. Dakle, na kraju 15. 
stoljeća u čitavoj je Bosni moglo biti 360.000 Hrvata i 55.000 





"Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 djela, knj. 5, 
MH, HKD Napredak, Sarajevo, 2005., str. 124. 

" Isto, str. 124. 

muslimana. Prema tome sa sigurnošću možemo ustvrditi kako do konca 
> a) . Po 2x410 193 
15. stoljeća u Bosni na islam nije prešlo više od 13 % stanovništva. !? 


BEGOVI KOPČIĆI 


Kopčići su prije turskoga osvojenja Bosne i Hercegovine bili 
katolici. To tvrdi i Andrija Kačić Miošić u Razgovoru ugodnomu naroda 
slovinskoga “Kopčići od Rame sada su Turci". 

O ugledu i moći begova Kopčića svjedoči i njihov grb. Taj grb ko- 
jemu su podloga crveno-bijeli kvadrati, svjedoči o njihovom hrvatskom 
podrijetlu. Prema povijesnim izvorima begovi su Kopčići već u prvoj 
polovici 16. stoljeća “imali vrlo ugledno mjesto među turskom vlastelom 
u Bosni". Jedna talijanska kronika u to vrijeme spominje Džafer-bega 
Kopčića koji je bio poslanik kod Mlečana, a umro je 1541. godine. 

Alija Ćatić je početkom 20. st. zapisao predaju prema kojoj je beg 
Kopčić doselio u Ramu “za vrijeme turskih navala na Ugarsku 1525.- 
1542. godine. Potomci mu vele da je tada bio vojskovođa, istaknuvši se 
vanrednim junaštvom na bojnom polju, što je uhvatio kneza Rakocija i 
živa ga doveo sultanu Sulejmanu I1.? 

Više je kazivača koji i danas pripovijedaju o begovima Kopčićima: 


Nekaki car ratovo, i ovi Kopčić bio pozvat u vojsku. U ratišću došlo 
je do ruke ovome Kopčiću da ufati ovoga kralja. I dođe jedan ko kazat 
ćemo kaplar, otme ga od ovoga. A oni kralj kaže: Pričekajde. 

Uzme dolamu svoju, odriže od nje komad i dadne ovome, koji ga je 
ufatio: - To čuvaj, to će ti valjat. — 

Dođe podnarednik pa otme od kaplara, pa narednik od 
podnarednika, i tako redom ga otimala veća šarža, dok ga od paše otme 
onaj vojskovođa, dođe caru i kaže: - Ja sam ga ufatio. - 

Car pita ovog kralja: - Ko te je ufatio? Je li ovaj?- 

Nije, patišahu. — 

Onda car pusti telala u vojsku, i oni svi po jedan dolazili, koji ga 
otimali, a kralj kaže: - Nije nijedan. - 

Opet pusti car telala u vojsku, neka dođe caru, ko ga je ufatio, i 
onda dođe oni redov. A car pita kralja: - Je li te ovi ufatio? — 

Kralj njemu: - Ja mislim da jest, - i reče Kopčiću: Daj mi skut, što 
sam otkinuo od dolame! 





' Dobri pastir, Kalendar 1991. (priredio dr. Ljubo Lucić), Sarajevo, 1990., str. 83.-84. 

Ovaj izvadi onaj skut, metne ga na dolamu, slaže se. - Evo, 
patišahu, ovaj me je ufatio. - Onda car pita ovoga: - Šta oćeš, da ti 
dadnem? 

- Ja vala ne ću ništa, nego mi podaj zemlje, što ću ja na mome 

Mlikoti obletiti za dvaes četiri sata. - 

Kaže mu sultan: - Budalo, što ćeš letiti, išći drugo, što ćeš letiti, 
išći drugo, što oćeš. - A on kaže: - Ništa nego to. Što ja obletim na 
Mlikoti, koji je devet godina mliko dojio, da je moje. — 

Onda mu car dadne, što je htio, ovaj uzo konja, a car dao nalog, da 
iđu za njim kud god on iđe. I onda dođe u Kopčić i preko planine u 
Duvno, di se kosilo i kupilo žito, a težaci ga odbijali, da ne iđe preko one 
zemlje. On je iz torbe kruv baco za biljeg a za njim ko đendari išli i 
graničili. 

Kad je došo u Varvaru selo, babu pito, što je lik umornu čoviku i 
konju. A baba mu kaže: - Čovjeku umornu lik je kisela mlika, a konju 
vode dat, - pošto je ona znala, šta on radi. I on konja napoji vodom i 
napije se kisela mlika i padnu obadva.!?* 


I sada je na tome mjestu turbe, a u Rami je do naših dana sačuvana 
izreka Oblazi ko Kopčić oko Duvna.!'?* 


Međutim, često se događalo za vrijeme turskih osvajanja da svi 
članovi neke obitelji nisu primali islam, nego su neki radije ostavljali 
svoju djedovinu i bježali u susjedne kršćanske zemlje. Takav je bio 1 
Andrijaš Kopčić od Pokupja koji se 1566. godine spominje u Topuskom 
u Hrvatskoj. Njegov grb nalazi se u Siembacherovu Wappenbuchu IV. 
BD 13. ABTH Niirnberg 1899. U tome je djelu i grb bosanskih Kopčića 





'* Predaju je 2006. godine zapisala Marija Musić po kazivanju Marka Papića, rođen je 
1936. godine u Vedašiću kod Tomislavgrada. Rkp. FF Mostar, 2006. D. 

"5 Usp. Ante Šimčik, Begovi Kopčići, Zbornik za narodni život i običaje južnih 
Slavena, JAZU, Zagreb, knjiga XXIX, sv. 1., Zagreb, 1933., str. 40. (I danas se 
pripovijeda predaja: “Begu Kopčiću obećali dati onoliko zemlje koliko za dan s konjem 
prije. On prije Livno, Duvno, Rumboke... Izmeju Varvare i Rumboka stane da se 
odmori. Jednu ženu upita šta bi bilo dobro umornu junaku i umornu konju, a ona će: 
Umornu junaku ljuta mlika 1 leć u lad ispor oraja, a konju vode koliko oće. On se napije 
ljuta mlika i legne u lad ispor oraja, a konju dade vode koliko oće. Onda umru obojica. 
Sazidaju mu turbe izmeju Varvare i Rumboka koje niko nije srušijo ni u ovom sada 
ratu." 

U ožujku 2001. zapisala je Vinka Krezić, studentica kroatistike u Mostaru, a kazala 
Mara Rajič iz Jablanice, djev. Kovačević, rođ. 1923. u Rumbocima u Rami. Rkp. FF 
Mostar, D, 2001. 

po rukopisu Korjenića-Neorića od 1595. godine. Kavanjin u 12. pjevanju 
svoje Velepiesni među slavnim obiteljima slovinskim spominje i 
Vladislava Kopčića. 

Jedna obitelj Kopčića nalazila se početkom 20. st. u Vukovaru; u 
Moslavini ima Kopčića brijeg, a na Pelješcu i sada živi obitelj Kopčića. 


MEHMED PAŠA SOKOLOVIĆ 


Safvet-beg Bašagić u svojoj knjizi Znameniti Hrvati, Bošnjaci i 
Hercegovci u Turskoj carevini (Zagreb, 1931.) piše o mnogobrojnim 
Hrvatima koji su odvedeni i islamizirani te su potom postigli blistavu 
karijeru. Posebno mjesto među njima pripada Mehmed-paši Sokoloviću, 
osmanlijskom državniku i vojskovođi, rođenom 1506. godine u 
Sokolovićima kod Višegrada. 

Odveden je s drugom kršćanskom djecom (danak u krvi) u 
Drinopolje. Bio je admiral osmanske mornarice (od 1546.), beglerbeg 
Rumelije (od 1549.), te veliki vezir (od 1565.). Gotovo je samostalno 
upravljao Carstvom. Proslavio se u mnogim ratovima (Austro-turskom, 
1551. — 62., u Perziji, Sudanu, Sredozemlju itd.). Obnovio je tursku flotu, 
uništenu kod Lepanta. Planirao je prokopavanje Sueskog kanala. Dao je 
(1571.) sagraditi kamenu ćupriju u Višegradu, na Drini. Promicao je 
književnost i umjetnost. Dok je on bio vezir, na Porti je bilo mnogo 
Hrvata, a hrvatski jezik je bio jedan od službenih. Pred kraj života je pao 
u nemilost, pa je ubijen 1579. u Carigradu kao žrtva urote.!** 


OMER PAŠA LATAS 


Omer-paša Latas, (Jasenica kraj Plaškog 24. IX. 1806. — Carigrad, 
18. IV. 1871., podrijetlom Srbin, Mihajlo. Školovao se u Gospiću i 
Banjoj Luci gdje prelazi na islam i odlazi u Carigrad. Brzo je napredovao 
u osmanskoj vojsci pa je okrutno gušio pobune protiv reforme Porte (u 
Srbiji, Albaniji, Kurdistanu, Mezopotamiji i dr.). U Bosni je krvavo 
ugušio bunu bosanskih feudalaca pogubivši njihovog vođu Ali-pašu.!*" 
Predaja kazuje kako su begovi Omera-pašu potajno zvali Vlaše, pa ih je i 
zbog toga 52 okrutno smaknuo. 





'* Sokolović, Mehmed-paša, Hrvatski leksikon sv. II. Zagreb, 1997., str. 449. 
'" Hrvatski leksikon, sv. IL., Zagreb, 1997., str. 8. 

O Omer-paši Latasu u Varešu pripovijedaju: 


Sada ću ispričati jednu zanimljivost koja se dogodila čukundjedu 
mojih prvih susjeda, Grgićima (koji su potomci kneza Andrije pa ih i 
sada zovu Knežićima), točnije Frani Grgiću, upravo onda kada je Omer 
Paša Latas posjetio Vareš da bi se uvjerio o prilikama u svom pašaluku. 

U Varešu, u Matijevićima kao i u čitavoj Bosni dojadile narodu sve 
te daće i nameti pa oni zatrliše trlu. Dođe to do Omer-paše Latasa, pa on 
odluči da se preobuče u prosjaka i zađe po Bosni da vidi zašto se to raja 
buni. Tako i bi. Obuče on čađavu i prljavu odjeću, ljeskov šćap u ruku i 
pjehane po Bosni. Od Tuzle dođe u Vareš do Janjušića kuće gdje sretne 
neke ljude i pozdravi: Dobar veče, dobri ljudi! 

Dobar veče, odakle si putniče? 

On ne odgovori, nego zapita: Morel' se gdje noćit? 

Na to će oni: Slabo ćeš naći neg ' u Knežića! 

Hvala dobri ljudi, reče on i krene dalje. Došavši u avliju 
Kneževićevu gdje se kuvala srnetina, jer su toga dana bili u lovu, opet 
upita: 

Dobar veče, morel'' se ovdje prinoćit? 

Frane Grgića žena odgovori: Nemere, dodijali su mi cigani po 
kući. 

U tom trenutku iz kuće izađe Frano i čuvši ženine riječi, brže bolje 
reče: Lez' kujo i dosad su noćali i sad će! 

Tako u kuću prime samog Omer-pašu Latasa i ne znajući da je to 
On. 

Paša će Frani: Bil' ja mog 'o dobit" baška odaju? 

Frano se začudi zahtjevima prosjakovim, ali šutke ga odvede u 
sobu, kad ' ovaj opet traži ključ od odaje i štošta iz lonca za večeru jer je 
kako kaže pješe došo iz Tuzle. 

Donese mu Frano večeru, preda mu ključ, a ovaj već bio skino 
prljavu odjeću, kad ono na njemu čoha i kadifa. Frano se ne može čudu 
načudit ', al' ne smije ništa prozboriti. Kad ' je izašao iz sobe, on će svojoj 
ženi: Ti kažeš cigan, a on čohu na sebi nosi. Ujutro Frano prosjaku 
donese doručak, ovaj se zahvali i ključ od odaje sebi stavi za pas, a Frani 
naredi: Pratićeš' me do izlaza iz Vareša, al' ne uporedo sa mnom. Tako i 
uradi Frano, jer iako nije znao da je to sam Omer-paša Latas, nije imao 
dovoljno hrabrosti odbiti prosjakove naredbe. Došli su do Droškovca i 
prosjak se mane, vrati mu ključ i reče: Ispod jastuka ti je bakšiš (poklon) 
za konak! Zahvali se još jednom i krene dalje. Frano se vrati kući i 

odmah ode u sobu, pogleda pod jastuk, kad ono bakšiša da se jedan čitav 
čifluk (imanje) more kupit. 

Poslije nekoliko godina došao je poziv svima da se po cijelom 
pašaluku mora prijaviti oružje a tako i Frani. On opremi konja i u 
Sarajevo. Kada je stigao već je bilo puno naroda. Izađe delija pašin pred 
narod i pita za Franu Grgića. Isti se ne smije javiti, ali delija jače viknu i 
Frani ne preosta ništa drugo nego da se javi: Ja sam! 

Delija ga zdrpi pod ruku i reče: Traži te paša! Odvede ga pred 
pašu koji Franu upita: Znaš li ti mene, Frano Grgiću? Znam svijetli 
paša, znam. Ali znaš li me odnekle drugo? Ja sam onaj prosjak što si mu 
ti dopustio noćit kod sebe. Frano se ne može čudu načuditi i samo izusti: 
Ako ću stradat, stradat ću zbog ženina jezika! Paša plesnu triput rukama, 
vrata se otvoriše i uđe delija. Paša mu reče: Ovog mi prijatelja odvedi na 
moj ručak u aščinicu! Kada je jeo, delija ga vrati pred pašu koji mu reče: 
Evo ti mazabata (dozvola) koliko god možeš ponijeti oružja, toliko i nosi! 
Frano se brzo zahvali i izađe. Kada se vratio kući, poče zafrkavati babu: 
Mal ' ja glavu ne izgubi zbog tvog jezika.!** 

(Vareš) 


PRAVO PRVE BRAČNE NOĆI I DRUGI TURSKI ZULUMI 


Mnogi su mi kazivači diljem Bosne i Hercegovne pričali kako su 
Hrvatice morale prvu bračnu noć provesti s agom (turski dostojanstvenik) 
ili begom. “Kad su se naši momci ženili, morala je mlada ići prvo spavati 
s tim njiovim starišinom, valjda se zvao aga, a tek onda svome 
mladoženji. Čak je i to jedno vrijeme bilo dok se naši nisu snašli pa se 
jedan đuvegija (mladoženja) obuko u ženske aljine i nije dao svoju ženu. 
Jedan je tako lego s agom i probo ga je nožom. Tako su se naši ljudi 
snašli?" 

Mnogo je Hrvatica tako ostajalo trudno te su tu djecu rađale u 
braku sa svojim mužem. Neki su mi kazivači navodili takve primjere. 

Zbog takvih zločina “mladići su se dosjetili, hajde svi ćemo se 
skupa jedan dan oženit, pa ko strada — strada. I odatle polazi predanje o 





" Zapisala 2001. u Varešu studentica kroatistike Pedagoškoga fakulteta u Mostaru, 
Katarina Pejčinović, po kazivanju Jelene Rodić, Anice Grgić, Rozalije Grgić i Tonia 
Petkovića. Rkp. FF Mostar 2001. 

" Zapisao sam u lipnju 1995. godine u Kraljevoj Sutjesci. 


IMA 


zajedničkim svadbama u našem kraju. Znalo se za jedan dan vinčat po 60 
parova. 


DVIJE SIROTICE 


Za vrijeme Turskih prodiranja bio u Jajcu jedan čoek koji je imo 
dvije 'ćeri. Vido on da su Turci navalili i odluči on skriti 'ćeri od Turčina 
u podzemne kanale, katakombe. Skrivale se one sirotice, tako u tim 
mračnim tunelima danima. Nije im ćaća dao ni sunca vidit a ni miseca, 
već im je dolazio i obavještavo ih kakvo je stanje. Jednom tako umjesto 
ćaće uleti jedan mladić i reče; ,, Bjež'te cure eno i' u gradu; kolju, siluju, 
ruše i pale. Bjež'te ako Boga znate!“ Izbezumljene cure pođoše prema 
izlazu ćaću tražit kad i' na vratima dočeka Turčin. Oće Turčin da i' 
siluje, oće, a one ne daju. Bore se sirotice te se otrgnu i pođu bježat kroz 
katakombe. Dođoše tako do kraja jednog od tunela gdje ugledaše mutnu 
Plivu. Il' se bacit u vodu mutnu, il' se Turku u ruke dat? Baciše se tako 
sirotice dvije. Tijelo svoje vodi dadoše.?“ 


DJEVOJAČKA SUZA 


To je bilo za vrime turske vlasti. Turci su vazda vodili hrvatske 
djevojke na Hum i tamo ih silovali i maltretirali. Bila je jedna djevojka, 
koja nije dala na se pa je pobjegla. Bježuć i trčuć pala je priko jednog 
kamena i upala u provaliju gdje je poginula. Od tada do danas s tojeg 
kamena teče voda, kap po kap. Taj se kamen zove Djevojačka suza, a 
provalija u kojoj je poginula zove se Djevojačka draga.“ 


*% Također sam zapisao istoga dana u Kraljevoj Sutjesci. Kazivači su mi rekli kako se 
taj običaj zadržao sve do 1963.-65. godine. Kazivač Ivan Aljinović mi je kazao kako su 
1941. godine u jednom danu vjenčana 53 para. Iste sam predaje slušao i u drugim 
krajevima u BiH. Tako mi je moja pokojna majka Cvita Dragić (1922.-1991.) kazala 
kako je 1940. godine, kada se ona vjenčala, u Rami bilo 16 vjenčanja. 

2! Katici Lozić Radielović 2007. g. kazala je Manda Crnogorac, djev. Pranjić, rođena je 
1935. godine u selu Brnjići, općina Dobretići (Pougarje). S dva sina živi u Jajcu. Rkp. 
FF Mostar, 2007, D. 

** Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 139. 

MOJANKA 


Narod u sinjskom kraju i danas pripovijeda potresni kronikat o 
nastanku lokaliteta Mojanka. 


Mojanka je misto na Kukuzovcu, kad se iđe iz Sinja prema Splitu 
na desnu ruku. A to se zove Mojanka što je nekad bila divojka Anka koju 
su svatovi vodili, a dočekala ji neka jača sila i poubijala svatove i Anku 
odvela. Za Anku se ne zna šta je od nje bilo, a mater njezina kad je za to 
čula, išla po Mojanki i tražila Anku među mrtvima i žalila je: “Anka 
moja, moja Anka, jadna tvoja majka! 

I po tomu događaju i kako je ona žalila nadjelo se ime, prozvalo se 
imenom Mojanaka.?? 

(Bitelić kod Sinja) 


MARINA PEĆINA 


Oko dvanaest kilometara niz dolinu kraj Rame radnici cara Franca 
Jozipa su probijali put prema Mostaru. Odmah do vode, na početku tog 
brda, nalazila se pećina u kojoj je stanovala neka sirota Mara sa svoja 
dva sina i tude se ona krila od Turaka koji su joj ubili čovika na njezine 
oči. Kad je čuo car Jozip tu njenu priču od svoi radnika, on im je naredio 
da ne ruše tu pećinu vego da je zaobiđu. Među radnicima je nastala 
pometnja jer je kamen bio tvrd i nisu nikako mogli ga pribit, jer tada nije 
bilo razni čuda ko sad već se radilo klinima i rukama. 

Franc Jozip nije tio prominit svoju odluku i reko im je: ako more 
kila zlata odbit kilu kamena, cesta se mora probit za Mostar i more, ali 
se ne smi dirat pećina. Uz veliki jad su probili tu cestu, ali jadna Mare 
nije ostala živa. Na nju i njenu djecu se namirili turski odmetnici te nju i 
sinove pobiju i bace ih u kanjon Rame.? 

(Gračanica, Rama) 





* Ana Buljan, djev. Bogdan (rođ. 1919. godine), u Biteliću kod Sinja 2004. g. kazala 
Ivani Grandić, studentici Filozofskoga fakulteta u Splitu. 2004, Rkp. FF Split, sv. 6, str. 
11. Neki kazivači pripovijedaju da su svatove poubijali Turci, a da se Anka strmoglavila 
u jamu bezdanku. Pripovijeda se, također, da ju je majka plačući dozivala sve do svoje 
smrti. Predaju navodi i Maja Bošković-Stulli (1997., str. 336.) 

** Isto, str. 140. 

KATIN GREB 


U Rakitnu kod Posušja nalazi se Katin greb. Predaja kaže kako su 
djevojku Katu Turci rastrgali konjima prije dvjesto godina jer je branila 
svoju katoličku vjeru i nevinost. Grob je ograđen i njemu mnoštvo 
vjernika sa svojim svećenicima hodočasti na blagdan Svetoga Roka (16. 
kolovoza) služeći svetu misu.?“* 


ANICA IZ USKOPLJA 


Za vrime turske kod nas cure se nisu smile udat za koga su one tile. 
Ako bi beg koju zabegeniso, morala je poć za njega i protiv svoje volje ili 
bi bila mrtva. 

Tako ti je bila dobra i lipa divojka Anica. Nju je zabegeniso turski 
beg i jednog dana skupi svatove pa dođe po divojku. 

Kad su turski svatovi došli blizu kuće, Anica ih ugleda i pobiže na 
druga vrata te ode do stine podno Kalina i baci se odozgora. Kad su 
Turci došli u kuću, a Anice nije bilo, pitali su di je, a niko ne zna te uzeše 
oružje i pobiše svu čeljad. 

Anicinog oca svezaše konju za rep, odvedoše ga i obisiše. 

(Gornji Vakuf — Uskoplje) 

DIVA GRABOVČEVA 


Najčuveniju ramsku predaju o Divi Grabovčevoj majke pričaju 
svojim kćerkama kad treba da postanu cure. Ta je predaja potkrijepljena i 
povijesnim činjenicama. Utvrđeno je da je prije oko 150 godina u 
Varvari zaista živjela djevojka po imenu Diva, kći jedinica Luke i Luce 
Grbavac. Početkom 20. stoljeća dr. Ćiro Truhelka otvorio je Divin grob i 
ustvrdio da tu zaista leže kosti mlade djevojke. Više od 150 godina na 
obljetnicu njezine pogibije mlade djevojke, ali i stariji ljudi, a u naše 
vrijeme i tisuće hodočasnika iz Bosne i Hercegovine i Hrvatske, prve 
nedjelje u srpnju hodočaste na Divin grob na lokalitetu Kedžara na 





*5 Predaju sam zapisao 1994. godine u Rakitnu, po kazivanju tamošnjih mještana. VI. 
rkp. 1994. 

2% Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 139. 


380 


planini Vranu. Mučenica Diva Grabovčeva postala je simbol djevi- 
čanstva, ali i simbol cijele Rame. 


Moj sinko, kako su meni moji pričali, legenda nije, već istina, živa 
istina. Ja ti mogu ispričat ako oćeš. E vako ti je to bilo. Živila ti u 
Varvari lipa cura, ma šta lipa, lipše nije bilo. Eto tako lipa da su svi 
momci oblićali oko nje. Oblićali oni, ali džaba. A Diva se zvala, to znaš. 
Zagledo ti se u nju i turski beg. Znaš, Turci su ti onda bili ovde. (Ne znam 
ti ja, sinko, kako mu je bilo ime. Znaš kako ti je, dušo moja, godine idu, a 
od ove dobi čovik ne postaje pametniji. Nego, opet ja ode od naše priče). 

Pa, zagledo ti se u nju beg, i vidi, draga, oće da je ženi. Diš ženit, 
jadna ti majka, di će katolička cura za Turčina. Ali on oće pa oće. 
Pripala se jadna Diva, pripala se jadna, ne zna šta bi. Moli ćaću da je ne 
da, a jadni ćaća ne zna šta bi, ko ni ona. Tako ti našu Divu snaje nevolja. 
A imo ti Luka, tako je bilo ime Divinom ćaći, nekog kuma Turčina. On ti 
se zvao Arslanaga. Je bio Turčin, ali pošten čovik. Nego, kaže ti on 
našem Luki da on njemu dadne svoju Divu, pa će je on sakrit. Tako Luka 
i uradi, a ovaj ti je popadne i odvede u Vran. 

Čuvala ti Diva gori ovce kumove i mislilo jadno dite da je pobigla 
begu. Ali zli duša ima svagdi, pa tako, i u planini. Vidili ti Divu drugi 
seljaci, Turci kažu i znaš kako je i svak bi volio sebi neg drugome, pa 
poletili begu ne će li dobit štogod od njega. Jesu li dobili, ne znam! 

Ali tako ti je beg znao di je sada Diva, i put pod noge pa u Vran, na 
Kedžaru. Našo je kako čuva ovce. Jadna Diva kad ga ugleda biž, ali beg 
brži. Stigne je ufatit, a jadno dite se brani, ali džaba. Beg oće pa oće. 
Mlati Diva i rukama i nogama da se ubrani. Kad joj više ništa nije mogo, 
beg izvadi nož i s njim u Divu. Ona jadno dite, ali srićom čista i 
neiskvarena. 

Kad je vidio šta je uradio, beg put pod noge. Biž! Kad je stigo kum 
Arslanaga, već je bilo kasno. Diva umrla. Prosvitli ga Bog da zna kako je 
zlo zlo, pa ko god ga napravio, Turčin ili Vlah. I krene ti kum za begom i 
ufati ga, fala Bogu. Probode kum njega baš ko on jadno dite. I et to ti je 
priča o našoj Divi, diki cile Rame. I da je bogdo svaka cura taka. E! 
Pokopali Divu di je i umrla, na Kedžari. Eee, kažu, nikad veće žalosti nisi 
vidio u Rami. A šta ćeš! Fala Bogu, pametno čeljade, pa rađe u smrt 
nego Turčinu. Od tad ti mlade cure iđu gori na zavit, da i Bog pomogne 

da budu ko ona. E, dao Bog, dao Bog! Kod nas se priča da je bila od ovi 
naši Grbavaca iz Šlimca, ali tko će ti znati." , 
(Šlimac, Rama) 


IVIN GROB 


“Ivin grob" je u osami iznad sela Ratkovina, uz sami okrajak šume 
Plazenice, nešto sjeveroistočno ispod “Malih vrata". Tu je, po predaji, 
pastirica Iva pala žrtvom u obrani svojega djevičanstva od divljega 
nasrtaja. Dakle, kupreška je Marija Goretti 150 godina prije te svetice 
radije izgubila život nego djevičanstvo. 

Dr. Matasović bilježi pritužbu (arzeol) kršćana god. 1762. na vezira 
protiv kliškog muselima, koji “goni kuprešku raju radi neke Ivke, što je 
poginula", jer mu je pobjegao fratar na kojega je mislio svaliti krivicu 
kako bi ga oglobio.* 

Iva je, dakle, povijesna osoba. Činjenica da joj se više od 200 
godina čuva uspomena i hodočasti na grob, jasnim je dokazom kako je 
poginula mučeničkom smrću. 

Ova se djevojka prezivala Romić, a ljudi toga prezimena i danas 
ima u Stražbenici, gdje su doselili iz Duvna (Tomislavgrada). 


GROB KATE LOZIĆ 


Fra Grgo Lozić u svojemu Adnotationes variae A. 1866. spominje i 
“jezero više Osmanlija, pod planinom Grguljačom, kod koga su paše 
kupreške isikli živu na komade Katu ćer pok. Ante Lozića, moga rođaka, 
što nije hotila poturčiti se divojka glavna god. 1816. i bacili sve komade 
tila u jezero, proklete krvopije, jer u vrime bašaluka glavne cure turčili bi 
na silu."?“* 

Otada se to jezero zove Katino jezero. 





207 is : ; dai 
Hrvatska usmena književnost Bosne i Hercegovine: proza, drama i mikrostrukture, 


priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 144-145. 

** Miroslav Džaja — Krunoslav Draganović, S kupreške visoravni, II. izdanje RKT 
Župni ured Otinovci-Kupres, 1994., str. 217. 

** Isto, str. 237. 

KAMENI SVATOVI U BAREVU 


Za vrijeme Turaka, iz susjednog sela u selo Barevu, vraćali su se 
svatovi. Turci su tražili svoj danak za bega na pravo prve bračne noći po 
njihovom zakonu. Vidjevši šta se sprema, glavni svat je izvukao sablju i 
osjeko begu glavu. Došlo je do sukoba svatova i begovih podanika u 
kojem se stradali mlada i mladoženja i kumovi. 

I dan danas postoje kameni grobovi koji svjedoče o tome. Svakim 
diranjem tih grobova nastala bi neka prirodna katastrofa na području 
Bareva. U većini slučajeva veća klizanja tla. Kažu da u selu Divičani 
postoji isto tako mjesto gdje su nekad stradali pa se sad tu nalaze 
kamenja koja su sveta.?! 


DJEVOJKA UBILA AGU 


Za vrijeme turske vlasti svaka mlada djevojka je morala leć s agom 
prije nego s mladoženjom. Jedna se mlada nije dala, već je zovnula agu 
da iđu u Mostar. Aga je pristo. Mlada ga je ubila na Lučkom mostu i 
vratila se pješke u Dobriće. Nakon toga počeli su se Hrvati ponovno 
naseljavati u Mostar i njegovu okolicu, jer ni jedna mlada nije više 
morala leć s agom.?'! 

(Mostar) 


DOBRETIĆI 


Dobreja je imao kćeri Ljiljanku i Katku. Ljiljanku jednom uhvate 
Turci i caru na dar dadu. Car je upita za roditelje, a ona mu pravo kaza; 
i on hotijući je razveseliti, nakiti sitan ferman, opremi hitra Tatarina, koji 
po naputku Ljiljankinu brzo nađe starca ćoru (Dobreju) i izruči mu 
milost carsku, ako se poturči, daje mu vezirluk; ako li ne, koliko može na 
konju za dan obaći. Dobreja, kao pravi katolik, odabra drugo, i posvoji 
ovo mjesto, koje se od njega tako i prozva.?'? 


*% Katici Lozić Radielović 2007. g. kazala je Marija Crnoja (rođena 1938. godine, selo 
Barevo kod Jajca) Rkp. FF Mostar 2007, D. 

*! Zapisao sam u Mostaru 2000. godine. VI. rkp. 2000. 

*'* Evan Franjo Jukić, Listovi o Bosni, Bosanski prijatelj, sv. IV., Sarajevo, 1870., str. 
59-64. 

Franjevački provincijal i bosanski biskup fra Marko Dobretić podigao je 1773. godine 
spomenik na grobu Stjepana Dobrete. Na spomeniku piše da je Dobreta umro 1472. 
godine doživjevši 98 ljeta. Sjećanje na Dobretu živi i nakon pola tisućljeća u predaji i 
imenu sela. Selo Dobretići “baštini ime od srednjovjekovne bosanske vlastelinske 

EMINOVO SELO 


Eminovo selo se po starini zvalo Ilijino dobro. Kad je neki paša išo 
i prigledo sela i gradove sultanove, te postavljo i dilio na agaluke, on je 
sa sobom vodio tri izmećara, pa sve oni izmećari išli, a gledali kako paša 
dili onom ono, onom ono, a njima ama baš ništa. Ele, kad su stigli u 
Duvno reče Ilija: “Amo, dragi paša, eto ti sve diliš onom ono, onom ono, 
a nama ništa. Daj i nama štogod, da te i mi moremo spomenuti!" Paša 
mu dade sve selo i polje pod selom, ono sve što seže do duvanjski 
podvorica i jaučerica. Ilija radio i upravljao svojom zemljom, a i 
ozenđiko ne triba ti pitat. Jednom se skumi s nekim Eminom Korićan, s 
kojim se dobro pazio. Borme, u to vrime počele izlazit neke nove tapije 
na zemlju, ele ti onaj Emin pođe u Carigrad da izvadi na svoju zemlju 
tapije. Ilija začuje da mu se kum sprema po tapije, te to i on ponese kumu 
stare tapije i dadne da mu promine i donese nove. Emin uzme, i kad se 
vratio poruči kumu da zakolje nikoliko janjaci i pripravi ručak, da će oni 
doći i dati mu tapije. Ilija zgotovi i sve naredi kako mu je kum poručio. 
Oko podne, kad su izišli iz džamije, krene Emin kumu i povede kadiju i 
nikoliko ljudi, te pošto jili, Emin prišaplje nešto kadiji, kadija na Iliju: 
kada se je on dobavio turske zemlje i kako smi orat tursko i osudi ga na 
višala, a zemlju dade Eminu. Iliju obise, a Emin priuzme zemlju i od 
onda se nazvalo Eminovo, te i danas, a makar da su se ljudi iskupili.? 
(Tomislavgrad) 





obitelji Dobretića. Još živa predaja, dobro pomognuta stvarnim povijesnim osnovama, 
pripovijeda kako je padom Bosne u Osmanlijske ruke 1463. godine zarobljeno i u 
Carigrad odvedeno oko 30.000 bosanske mladeži. Među njima je bila i Ljiljana, lijepa 
kćerka Stjepana Dobrete. U sultanovu haremu zamolila je sultana za pomoć. Sultan, 
umekšan umiljavanjima svoje robinje, naređuje da se izda ferman (dozvola) kojom se 
Stjepanu Dobreti daruje vlastelinstvo prije nazivano Zapadne Vrhovine. Tu je, 
proživjevši dug i mukotrpan život s više obiteljskih tragedija (gubitak dviju kćeri, 
naprimjer), Stjepan Dobreta i umro. Ukopan je u selu Zapeće, pokraj stijene na kojoj je 
u vrijeme prognanstva nalazio utočište." Poslije smrti starine Dobrete razdijeliše njegovi 
sinovi golemo imanje. Juri pripadoše Dobretići, Pavi Pavlovići, Boji Bojtačići a Vlatku 
Vlatkovići, koji se 1852. godine prozvaše Zubovićima.? Poslije Drugoga svjetskog rata 
neki neodgovorni državni činovnik prozvao je to mjesto Dobratići. (Karaula, M., 1991.) 
25 Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 131. 

ZLOSELA 


Godinama poznato ime Novoselo izgubilo je svoju tradiciju kad je 
za vrijeme Turaka, jedna djevojka odbila spavati sa turskim begom. Ona 
je uspila pobići i trčala je priko polja i brda koje su nazvali Poganac pa 
sve do jednog sela, koje su zbog njenog bijega, nazvali Kukavice. Ali beg 
ju je uhvatio i vratio nazad. Žalosna djevojka je tu naišla na nekog 
dobrodušnog bega koji se dogovorio s njom. Otišao je i legao u ambar 
umjesto nje. Kad je došao beg da spava sa mladom, naišao je na 
muškarca koji ga je zboo nožem. Zbog ovoga događaja, ali i zbog toga 
što ništa tursko nije moglo opstati u Novoselu, oni su mu dali ime 
Zlosela. Jer je ugibala turska stoka, uroda nisu imali, a i zato što je beg 
ubio drugog bega zbog katolkinje. I danas se Zlosela tako zovu.“ '“ 

(Kupres) 


LETARIĆA GREBLJE 


U tom greblju je ukopan Marko Letarić s Lištice i njegova mater. 
Marko je bijo kršan momak, pravi ajduk. Turci ga uvatili i odveli u 
Iravnik. Undan toji vezir poručijo njegovoj materi da donese pune 
bisage dukata i dat će joj sina. Nesritna žena počela prosit po selima od 
ljudi i od rodbine. Kad je skupila sve, pođe u Travnik. Došla prid vezira, 
sva skapala od gladi, i rukom pokazuje na bisage. Vezir reče: ,,Iđi doli i 
vodi ga kući." Dok je silazila doli, nije ni znala šta je čeka. Toji sluga 
vezirov otvori joj vrata, a ona gleda di je. Ugleda di se nešto u ćošku 
skupilo pokriveno nekakvom rutom. Poleti tamo i ugleda mrtva sina, 
odrizali mu glavu. Skamenila se ona jadna, ali zamalo dođe sebi. Uze 
svoje dite i stavi ga na konja alata. Krenula ona pokopat ga na svojoj 
zemlji. Kad je došla u Bukovicu, stala, osvojijo je konak. Spusti sina na 
zemlju i zagleda se u nj. Alat zarza, a njoj srce puče. I konj vidi da nema 
gospodara. Ljudi se skupili i pokopali ji. Neki čovik iz sela napravi križ i 
stavi ga na greb. Niko se više nikad tu nije ukopo. 

Ima i sad pisma: Zakukala majka Letarića Marka, / zakukala kono 
sina kukavica, / u srid sela Bukovica.?!> 

(Tomislavgrad) 





24 Tsto, str. 132. 
2ŠTsfo, str. 137. 

VRELO BUNE 


Vrelo Bune po mnogima spada među deset najjačih u Europi. 
Pripovijeda se da to nije prvobitno vrelo Bune, nego da ta rijeka izvire u 
Gatačkom polju te ponire i onda izvire u Blagaju. Na tome je vrelu otac 
čekajući ovnove dočekao obezglavljeno sinovo tijelo. 


Jedan pastir čuvajući ovce nekog age, baci jednom svoju batinu u 
Zalomsku rijeku, a batina izbije u Blagaj; ovdje je uhvati pastirev otac 
koji je na Buni mlinar bio. Tu zgodu obojica korisno upotrebiše. Sin je, 
naime, svaki dan zaklao po jednu ovcu i bacio je u Zalomsku rijeku, a 
otac je dočekivao, dok napokon agi ne udari u oči da mu stado sve manje 
biva. Pastir se izgovarao na vukove. No, jedan put mu osvanu crni petak! 

Aga potplatio nekoga da pazi na pastira, i zbilja ovaj bude zatečen 
gdje je baš bacio ovcu u rijeku. Aga mu dade odrubiti glavu, a tijelo baci 
u rijeku. Otac pak njegov imao je što i vidjeti, kad je mjesto ovce ulovio 
mrtvoga sina. 


Ta je predaja nadahnula Dinka Šimunovića da napiše pripovijest 
Kukavicu. Motivi i strukturalni elementi Kukavice u cijelosti odgovaraju 
navedenoj predaji. Šimunović je može biti predaju pročitao u Školskom 
vjesniku 1901., a osamnaest godina kasnije (1919.) napisao Kukavicu. A 
može biti da je Šimunović boravio u Blagaju na vrelu Bune i sam čuo 
predaju. Na ovo drugo upućuje Šimunovićev opis vrela: 


Orlovi krstaši vijali se povrh jezera i nestajali prema 
Gradini, a golubovi pećinari, vrane i druge ptice lepršali i krili se u 
pukotine hridi, s dana na dan sveđer jednako.(...) K tome mlazu 
podzemne vode usječen je kameni puteljak, i moj babo, svako pet-šest 
dana, o zalazu Sunca, iđaše puteljkom na ono vrelo .?'" 


Isti su prizori i danas iznad vrela Bune. Orlovi se pojave i nestanu 
prema Stjepan-gradu, u kojem je stolovao vladar Hercegovine, herceg 
Stipan Vukčić Kosača. Šimunović taj grad naziva Gradinom. Također i 
danas golubovi i vrane ulaze u klisuru iz koje izvire Buna i dugo se ne 
vraćaju. Vjerodostojno spominjanje puteljka koji vodi do vrela navodi na 





*'* Stjepan Štrodl-Srijemac, Đački izlet u Bosnu, Dalmaciju i Hercegovinu za jedanaest 
dana, Školski vjesnik, VIII., Sarajevo, 1901., str. 457. 
*" Dinko Šimunović, Kukavica, PSHK, Zagreb, 1965., str. 197.-199. 

zaključak da je ondje Šimunović uistinu boravio. Taj puteljak i sada 
postoji, kao i katolička i pravoslavna crkva, a Šimunović ih točno locira. 

Šimunovićevi su likovi srasli s prirodom. Oni sliče na svoj kraj i 
imaju imena iz prirode, primjerice, Muljika, Srna. Vrijeme najavljuje zlu 
kob koja će zadesiti njegove junake: 


(...) Najprije zagrmi, a onda zarominja kiša. Grmi i lijeva, 
lijeva i grmi; sve se više smrkava, a mi to jače piljimo u ono 
podzemno vrelo, ali ništa vidjeti. Golubovi pećinari i vrane smušeno 
lijetali povrh nas htijući se zakloniti u rupe one raspucane hridi, ali 
se plašili i opet orlovi krstaši, a ne čusmo huke velikih im krila jer 
pod nama još jače šumila i ključala voda. 

U to prestade kiša i vjetar, ali se snoćalo te vrelo postane 
crno, a i sve drugo potamni (...).7'* 


Priroda je tako najavila veliko zlo. Otac je uhvatio bezglavo 
Spasojevo tijelo, odnio ga u kuću, pokrio suknom i otišao osvetiti sina. 
Nije se vratio. Beg ga je ubio. Kukavica svoju priču završava: “Amin, 
sinko, i pođi u miru Božjem, ali se ne daj svakoj rđi1?“!? 


KAKO SU MIKULIĆI POSTALI BREŠIĆI 


To je bilo još u vrijeme najezde Turaka, kada su oni harali selima. 
A naši su pradjedovi bili rodom iz Imotskog i zvali smo se Mikulići. I tako 
ti dođu Turci u naše selo. Bilo je to u prvom misecu a došli oni u jedan 
sat u pol noći na Tomina vrata pa traže da im žene odma skuvaju zeljak, 
Ditu od zelja ili će ih sve poubijati. A ko će dat zelje u prvom misecu? Ali, 
Toma je imo jednu pušku na kres(šta se napuni kresivom pa kad pukne 
sve odjekne) a ta se puška zvala Breša. I Toma ti za pušku, pa izađe prid 
kuću i opali a Turci biž Bog te vidio! Svi pobigoše. Poslije toga svima 
bilo drago što su porazili Turke i odluče da se sad prozovu Brešićima za 
čast puški koja ih je spasila.*?" 
(Megdan kod Livna) 


Brešići i danas žive na selu pod Tušnicom u okolici Livna. Selo se 
zove Megdan (što znači dvoboj), što ne isključuje mogućnost da je selo 





2 Isto, str. 203. 
2? Isto, str. 206. 
*% Ivana Brešić zapisala je u Megdanu kod Livna 2006. godine. VI. rkp. 2006, sv. R. 

dobilo ime upravo zbog borbe, tj. dvoboja na brdu na kome su se nekada 
davno sukobile dvije strane. 


PERAGIN KRIŽ 


Peraga je živio ispod Zavelima, ispod bivšeg grada Roga, i danas 
tu postoje njive zvane Peraguše. Peraga je bio dosta bogat domaćin pa je 
dočeka Turke čiji je pravac kretanja bio iz Ljubuškoga prema Livnu. 

Poslije dobra ručka Peragu je pita jedan od Turaka koliko je za 
ovaj doček mora pozajmiti od susjeda rane i ostaloga što je tribalo za 
doček gostiju. 

Peraga je kaza da bi on bez muke i bez ičije pomoći moga primiti 
i daleko više gosta i da svi budu 
zadovoljni. 

Turci su poslije ručka nagradili 
Peragu tako da su mu opljačkali imanje i 
ubili sina jedinca. 

Kad je Peraga vidio mrtvog 
jedinca, od žalosti se ukočio i umro s 
rukam na bokovima. 

U groblju sv. Ivana postoji kameni 
križ, Peragin križ, jedinstven u čitavom 
kraju. On je dokaz kako Turci nisu mogli 
podniti bogata kmeta pa su ga kažnjavali 
najokrutnijom smrću. 





HADŽI-BEGOVI ZULUMI 


Razna su mučenja Osmanlije vršili nad kršćanskim svijetom. U 
jugo-istočnoj Hercegovini i danas se pripovijeda o Hadži-begu Rizvan- 
begoviću koji je bio brat neprikosnovenoga vladara Hercegovine polo- 
vicom 19. stoljeća. Zbog velikih opačina koje je činio Hadži-beg, njegov 
brat Ali-paša naredio je da ga u Stocu ubiju. 

Ali-pašu je 1851. godine ubio Omer-paša Latas koji je pak 
podrijetlom bio Srbin pravoslavac, Mihajlo, iz Karlovca u Hrvatskoj." 





* Danijela Ančić zapisala je 2003. godine u Roškom Polju prema kazivanju Ambrozea 
Kelave iz Vojkovića, rođenog 1946. godine. Križ potpočen rukama postoji i u Bukovici 
na lokalitetu Letarića groblje. Rkp. FF Mostar 2003, D. 

Po predaji, Rizvanbegovići su podrijetlom Hrvati katolici Nikolići iz 
Trebinja. Stocem su upravljali od konca 18. stoljeća. 


Moj đed meni prič'o, a njemu njegova majka pričala. Ja sam to sve 
svatio kako je to moglo biti. Voda je svezala do Trebimlje, a ovamo je 
Žaba, odakle počima, i svezala do Metkovića. Tu je bio klanac. I on, 
Hadži-beg, kad su ga malo po nekakvoj kazni progonili u Istambulu. 

I kaže: 

— Pošto si kriv — kaže — gonićemo te nođe, đe te tvoji kazne. 

A on je bio vamo, jer im'o je brata u Stocu, a ovi bio u dolini u 
Počitelju. 

Kaže: 

— Svukud me gonite, samo na Hutovo nemojte. 

I oni njemu kažu: 

— Baš “oćeš, pasji sine, na Hutovo. 

A on, koliko je bio prefrigan. To je on stio. Gori se nije moglo. 
Vamo se nije moglo. Iz Neuma i iz Dubrovnika išlo se konjma u Počitelj. 

(Sva ova brda i sva ova imanja, kako su kazivali begluci, sve je to 
kupljeno od njega). 

I kaže, moj dragi, do tog i oko toga dana imaš da ogradiš sva ta 
brda! 

Pa naredi, ne smiš “ranit nego troje goveda, pa se kuća nije smjela 
nego toliko dizat. A onda, kad bi bilo to zabilježit, kome je htio, on je 
imao svu tu vojsku i tije, pa, kad naiđe u Gradac. Bila je i tad župa. I išo 
je narod na misu. 

Kad naiđe neki, on bi rek'o: 

— Odi “vamo, đe si poš'o, pasji sine? — pa kad ga dobro izbode 
drača iz sijena koje je morao uplastiti, on kaže: 

— Đe si poš'o? 

— Poš'o sam, beže, k misi. 

— Poteci, pasji sine, zakasnićeš. 

A puni tabani drača. Otale do u Gradac, dobri' dvanaest 
kilomentara. (Dok dođe misa je završena.) 

— Poteci, pasji sine — kaže beg. 

Onda bili tu veliki dubovi. Kad ko naiđe, on naredi da prikuči sta- 
blo. A ovaj naš moradne uhvatit za vrh. On pusti stablo i ovaj naš klepne. 

Onde su vatali ribu, doli, zove se Hadži-begov jaz. 





“2 Vidi: Marko Dragić, Od Kozigrada do Zvonigrada, Mala nakladna kuća Sv. Jure i 
Zajednica izdanja ranjeni labud (ZIRAL), Baška Voda-Mostar-Zagreb, 2001., str. 97-105. 

I tako je radio te zulume. I nestalo i njega i zuluma. za: 


(Donje Selo u Hutovu) 
KULA NA SLUŽNJU 


U tursko doba, u Služnju je bio aga Cerkić. Naredi da treba 
porušiti crkvu u čitlučkom polju u blizini grada Čitluka. Isto tako naredi 
da kmetovi nose jedan po jedan kamen od srušene crkve do Služnja da bi 
se na njemu napravila kula. I tako se napravi velika četverospratna kula, 
i kad je pokriše, prije nego u nju useliše, smrači se nebo, nasta neviđeno 
nevrijeme, grom udari u krov i spali ga. Aga ponovo dade pokriti kulu i 
ona do dana današnjeg stoji tu, a da nikad niko nije stanovao u njoj. 

Aga je imao devet žena i one su rađale djecu, ali nikada nisu uspje- 
li da odgoje ni jedno dijete. Tek na kraju života rodio mu se jedan sin 
kojega je uspio odgojiti. Kada je aga Čerkić bio na samrti, nije mogao da 
umre, grizla ga je savjest što je porušio crkvu. Poslao je slugu po biskupa 
da bi ga ispovjedio. Biskup je poslao svoga zamjenika i aga je tražio da 
ga ispovjedi. Svećenik mu je rekao da se ne može ispovidit bez krštenja i 
aga prista. Zamolio je toga zamjenika da mu bude kum, a drugi svećenik 
dođe i krsti ga. U znak zahvalnosti aga Cerkić, koji je imao u svom 
posjedu polovicu Mostara, pola svoga imetka darovao je crkvi. Na tom 
darovanom prostoru napravljena je biskupska kuća, koja se i sada nalazi 
kod groblja Masline na ulazu u Mostar. Ovih dana neki potomci age 
Cerkića traže povratak toga posjeda, koji je nekada pripadao toj lozi, a 
sigurno ne znaju na koji je način to zemljište pripalo Katoličkoj crkvi." 

(Služanj kod Čitluka) 





* Đurđević (str. 22.) opisuje to mučenje: “Tako je on znao narediti da se skuči mlad 
hrast jakim konopcem sve do zemlje, pa bi dao privezati čovjeka za vrh hrasta uzicom 
oko vrata. Kad bi to bilo gotovo, sluge bi Hadži-begove odsjekle konopac naglo, te bi se 
hrast svom silom povratio u svoje prvašnje stanje, povukao nesretnika u zrak tako jako, 
da bi glava odletjela na jednu, a truplo na drugu stranu. Tako bi čovjek iz zraka naglo 
pao na kamenje i tu se sav zdrobio, a dok bi bio u zraku, padala bi kiša od mučeničke 
krvi!" 

Predaju Hadži-begovi zulumi zapisao sam 1997. godine po kazivanju Marka Rajića, 
rođenog 1929. u Donjem Selu, zaselak Rajići u Hutovu. Vl. zb. 1997. 

* Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 119. 

PRELASCI NA KRŠĆANSTVO 


Dok se na sve načine nastojalo islamizirati katolike, dotle je 
kažnjavana i najmanja sumnja ili kleveta da je netko nekoga pokrstio. 


FRA LOVRO ŠITOVIĆ 


Vjerski pisac i epik, fra Lovro Šitović (Ljubuški, 1682. — Šibenik, 
1729.), podrijetlom je musliman; rođeno mu je ime Hasan. Otac mu je za 
vrijeme Bečkoga rata 1690. godine skupljao novac za svoj otkup iz 
zarobljeništva, pa je mali Hasan kao talac dospio u kuću vrgorskoga 
harambaše Šimuna Talajića Delije koji mu je zarobio oca. Tako je mali 
Šitović upoznao i zavolio kršćanstvo. Kada se vratio u roditeljski dom, 
pobjegao je, pokrstio se u sedamnaestoj godini i dobio ime Stjepan. 
Školovao se u Zaostrogu, a u Našicama stupio u novicijat i dobio ime fra 
Lovro. Najvjerojatnije je bogosloviju svršio u Italiji. Predavao je 
filozofiju u Makarskoj, Šibeniku, Splitu te ponovno u Makarskoj. Godine 
1727. imenovan je starješinom franjevačkog hospicija u Splitu. 

Napisao je djela: Grammatica latino-illyrica, Venecija 1713, Pisma 
od pakla, navlastito od paklenoga ognja, tamnosti i vičnosti, Venecija 
1727, List nauka krstjanskoga, Venecija 1752. 


DOMAĆI MUSLIMANI I KRŠĆANI 


Postoji više predaja i povijesnih izvora o domaćim muslimanima 
koji su štitili kršćane. O tome svjedoči pismo fojničkog i visočkog kadije 
prema kojemu su “franjevci svačiji dobročinitelji?. 

Mijo Batinić piše kako je ta izjava lijepa i služi na čast 
“inovjercima" koji su se svladavali “u svojoj vjerskoj zanešenosti"? i 
davali oduška “svojim čovjekoljubivim osjećajima prema nama, kada bi 
nas od drugog snašla koja nemila potvora i prijetila nam ozbiljna 
pogibelj."“? 

Postoji više povijesnih izvora i predaja o čovječnosti begova 
Kopčića. Iznimka je među njima bio Tahirbeg koji je krvnički ubio Divu 





*5 Mijo Batinić, Fojnički samostan, Zagreb, 1913., str. 51. 

Grabovčevu. Tu je ramsku ljepoticu i mučenicu osvetio njezin kum 
Arslanaga Zukić iz Varvare, ubivši Tahirbega.““* 

Veliko priznanje begovima Kopčićima odaje don Federico Maroli, 
tajnik Nikole Biancovicha, biskupa makarskog (1698. — 1730.) koji je 
1710. godine s velikom opasnošću vizitirao Duvno i obližnje krajeve. 
Tadašnji biskup bosanski Juraj Patačić, kao zagrebački kanonik nije 
mogao stupiti na bosansko tlo, pa je taj apostolski put obavio 
šezdesetpetogodišnji Nikola Bianković, kojega narod štuje kao 
blaženoga. Kada je biskup Bianković stigao u Kongoru kod Duvna, 
dočekalo ga je oko pet stotina ljudi s konjima i isto toliko pješice, kako bi 
prisustvovali svetoj misi i krizmi. S katolicima je došlo “dosta Turaka i 
Turkinja, koje su donijele svoju djecu biskupu, da ih blagoslovi." 

Kopčići su pružili zaštitu biskupu kako bi bez smetnji obavio svoju 
misiju. 

O tome govori spomenuti Maroli koji u svome talijanski pisanom 
Diario II. izražava pohvalu četvorici braće Kopčića. 

Maroli, također, ističe kako su Kopčići “najčovječniji i 
najmilosrdniji" 1 da su očitovali svoje “čovještvo i ljubav" te prijaznost i 
ljubaznost prema kršćanskome svijetu, kao pobožnost i odanost 
svećenicima i redovnicima “koje prizivaju u svim svojim potrebama. 
Jedan od te braće, zvan Ibrahim-beg, izrazio se točno ovim riječima 
veleći: “da mnogi i veći od otomanskih mjesta bio bi razoren i pao u 
propast, kad ih molitve i žrtve svećenika Isukrstovih ne bi podržavale 
blažeći srdžbu Božju". 

Nikola Lašvanin zabilježio je uz 1690.godinu: “(...) kuga prođe 1 ja 
odoh u Fojnicu ali posla po mene Arslan-beg Kopčić. A kad dojdoh, 
reče: 

— Imam jednu oporuku na duši. Imao sam momka krstjanina i 
umrije od kuge. I reko mi je za života da od njegova najma ukopam ga u 
grebju krstjanskomu i da mu usadim križ od kamena i ogradim greb. I to 
sam sve učinio. Al? je još reko da mu činim reć misu — i dade mi naknadu 
za mise, govoreći: 

— Neka znaš, fra Stipane, neka njegovo pri meni ništa ne ostaje. 





26 Vidi: Marko Dragić, Deset kamenih mačeva, Mala nakladna kuća Sveti Jure, Baška 
Voda, 1999., str. 183. — 188. 

“Ante Šimčik, Begovi Kopčići, Zbornik za narodni život i običaje južnih Slavena, 
JAZU, knjiga XXIX, sv. 1., Zagreb, 1933., str. 50. 

228 Isto, str. 50. 

I to zabiližih, za pogrdu onih krstjana koji su nepomljivi izvršiti 
oporuke njihovih mrtvih.“ 


Sarajevski je mula 1. veljače 1781. godine poslao činovnika da s 
fojničkim kadijom “i s drugim Turcima izvide oni križ prid crkvenim 
vratim od kog prie prid vezira bi parnica". Večer prije fratri se posavje- 
tuju međusobno kao 1 “s istim susidnim poštenim Turcim" te se dogovore 
da po noći izvade križ kako bi se spasili od “veće napasti i mučenja“. 
Kada su kadija i mnoštvo Turaka vidjeli da nema križa, povukli su se u 
mešćemu (sudnicu) i sa sobom poveli gvardijana tražeći od njega 350 
groša. Gvardijan ne htjede to platiti, odgovarajući da nije kriv, te ga 
zatvoriše s fra Jozom Tomićem u sarajevski zatvor. Ipak su morali nakon 
patnji platiti 400 groša, a gvardijanu je zabranjeno da se u pogrebu nosi 
kota i križ ispred pokojnika, te da pogreb ne ide preko čaršije “nego 
stranputicom pored rijeke".?*“ 


PORAZ OSMANSKE VOJSKE POD BEČOM 1683. G., 
OSLOBAĐANJE HRVATSKE 


Pod Bečom je 12. rujna 1683. g. poraženo 250 000 osmanlijskih 
vojnika. U toj bitci iznimne zasluge pripadaju poljskome zapovjedniku 
Janu Sobjeskom (te godine pod Bečom gine hrvatski svećenik, otac 
ruskoga panslavizma, protureformator Juraj Križanić). Poraz Osmanlija 
pod Bečom bio je povod kršćanskim zemljama da se dignu na ustanak. U 
tom ratovanju oslobođeni su Lika, Slavonija do Une i Save te zapadni dio 
Srijema. 

Eugen Savojski je prodro do Sarajeva a u povlačenju je poveo 
Hrvate u Hrvatsku. Godine 1687. trideset pet ramskih franjevaca bježeći 
od osmanske odmazde, s katoličkim pučanstvom iz Rame, Kupresa, 
Glamoča, Duvna, Rakitna i Doljana, bježe u Cetinsku krajinu. U Sinju su 
sagradili franjevački samostan. Ramljaci su sa sobom ponijeli Gospinu 
sliku, danas Čudotvornu Gospu Sinjsku. 

U Srijemskim je Karlovcima 26. siječnja 1699. g. sklopljen 
Karlovački mir. Tada je Dubrovačka republika osigurala Turcima izlaz 
na Jadran u Kleku i Sutorini. 

Imotski je kraj oslobođen 1717. g. 





** Nikola Lašvanin, nav. dj., str. 165. — 166. 
2 Jako Baltić, nav. dj., str. 59. 

Užasna je odmazda nad kršćanima nastupila nakon osmanskoga 
poraza pod Bečom 1683. g. Tada Hrvati masovno bježe iz Bosne i 
Hercegovine tako da ih 1723. u toj zemlji ostaje samo 23 000. 

Bosna i Hercegovina je pod osmanskom vlašću sve do 1878. g. 
kada tu zemlju anektira Austro-Ugarska. Najmanji je broj Hrvata u 
Bosni i Hercegovini zabilježen 1723. g. kada ih je bilo samo 25 000.7! 
Rijetke su zemlje gdje su se toliko ponavljali zločini u kojima su stradali 
njezini narodi Hrvati, Bošnjaci, Srbi i drugi.Tako je 1991. g. Hrvata u toj 
zemlji bilo 750 000, dakle, isto kao i 1463. g. U ratu 1992.-1995. g. 
izbjeglo je i protjerano 400 000 Hrvata kao i 1463. g. Danas prema 
crkvenim podatcima u Bosni i Hercegovini živi oko 450 000 Hrvata. 


Oslobođenje Poljica 


Don Juraj Pezelj poginuo je 1686. godine dok je predvodio vojsku 
u borbi protiv Turaka. Na samrti je hrabrio svoje suborce da nastave 
borbu: 


U tvrđavi Nučak u blizini sela Gardun iznad korita rijeke Cetine 
bili su janjičari, međutim popustila je disciplina i oni su počeli pit i više 
puta su se zaljetavali u Gornja Poljica, a tamo je don Jure Pezelj 
oformio ratnike da se suprotstave Turcima. Don Jure je ima najbržeg 
konja i bio je na čelu te potjere za Turcima. Ali neki Turčin je nasumce 
ispalio iz puške i pogodio don Pezelja u stomak. On je pao na pod i znao 
je da će umrit, ali kad su mu došli suborci on im je reka da mu se odrišio 
opanak i da oni krenu dalje za Turcima, jer mu je sloboda bila važnija od 
vlastite smrti. 

Oni su nastavili za Turcima do Bišćanske gore i vratili su se nazad 
i našli don Pezelja mrtvog. Na mjestu njegove smrti danas se nalazi križ 
“Pezeljev križ u 

(Srijani) 


Njemu u čast, zbog tog hrabrog čina, Poljičani su u spomen na 300 
godina od tog događaja podigli spomenik “navrh puta" (u početku je put 
bio napravljen samo djelomice i tu je stado prolazilo, a kasnije je 
omogućen prolaz i vozilima) u Docu Donjem. Na spomeniku, urezano u 





2! Franjo Šanjek, Kršćanstvo na hrvatskom prostoru, Kršćanska sadašnjost, Zagreb, 
1996., str. 317. 

2 Sanji Markić, studentici Filozofskoga fakulteta u Splitu, 2004. g. u Srijanima kazao 
don Mirko Skejić, rođ. 17. 01. 1947. u Srijanima. Rkp. FF Split, 2004., sv. 5. 

kamen piše: (1686. godina) Sloga opća Poljička ovom pobjedom u Docu 
Tuđinca Turčina zauvijek protjera iz Poljica (1986. godina) u spomen 
don Jurju Pezelju knezu Ivanu Tomčiću i ostalim mučenicima . 


Oslobođenje Požege 


Grgurevo (12. ožujka) posebno se slavi na području požeškoga 
vinogorja, gdje ga vinogradari slave gromoglasno uz pucnjavu iz topova 
(mužara). Toga dana vinogradari sa svojim prijateljima odlaze u 
vinograde i ondje pripremaju tradicionalna jela, kušajući mlado vino i 
gotovo neprestano pucaju iz topova iz vinogradskih predjela Vranduka, 
preko Kamena sve do Sokolovca. Ta pucnjava simbolizira pobjedu nad 
Turcima 12. ožujka 1688. godine kada su hrabri Požežani predvođeni 
legendarnim fra Lukom Ibrašimovićem“** oslobodili svoj kraj, porazivši 
tri tisuće osmanskih ratnika na brdu Sokolovac. Požežanin Miroslav 
Ivković poklonio je požeškim vinogradarima veći top (mužar) koji je 
inače bivšem vlasniku služio za obranu od Turaka. Vinogradari su taj top 
okrstili imenom Grga, a topovski kum bio je Požežanin dr. Zoltan 
Bartaky. Međutim, osamdesetih godina dvadesetoga stoljeća top se 
rasprsnuo na tri dijela.?* Uz taj top vezuje se istinita anegdota: 


Jedan stariji vinogradar iscrpljen od ispijenoga vina pri odlasku 
kući pao je i polomio nekoliko rebara, a da bi svojoj supruzi objasnio 
ovaj nezgodan slučaj, svu krivicu pripisao je topu Grgi, rekavši da su mu 
rebra popucala od zračnoga pritiska koji je proizveo top. 


U novije vrijeme taj običaj poprima i novu dimenziju, te taj dan 
simbolizira buđenje prirode, početak značajnijih radova u vinogradima i 
završetak zime. 


*5 Ivana Stazić zapisala je 2008. godine od svoje bake Marije Stazić, djev. Bilić, rođ. 


1940. god. Rkp. FF Split, 2008., str. 60. 

“4 Svjedočanstvo toga junaštva nalazi se u listini cara Leopolda I. u kojoj car slavi 
junaštvo kršćana, a fra Luku Ibrišimovića naziva Sokolom. O njemu se i danas kazuje 
epska pjesma. Od 1893. godine Požegu resi krasan spomenik podignut u slavu fra Luke 
Ibrišimovića. 

235 Požeški pučki kalendar, 1990, I.R.O. «Požeški list», str. 99. 

5 Ivani Đimoti 2008. godine u Požegi kazala je Helena Zima (rođ. 1943. g. u Kutini). 
VI. rkp. 2008., sv. 30, str. 9. 

Oslobođenje Vrgorca 


U raznim sukobima s Turcima, isticao se, posebno u toku 
Morejskoga rata (1684.-1699.) vrgorački fratar 1 serdar, muslimanskoga 
podrijetla, Rade Miletić, “koji je za svog života posmicao 99 Turaka". 
Oslobodio je Vrgorac na Dan svete Kate (25. studenoga) 1690. godine. O 
njegovu junaštvu pjevaju Filip Grabovac (u Cvitu) i Andrija Kačić 
Miošić (u Korabljici i u Razgovoru ugodnomu naroda slovinskoga). 
Usmenom je komunikacijom do naših dana sačuvana predaja: 


Kao mali gradić, odmah uz granicu, Vrgorac je bio česta meta 
napada Turaka. Premda su stanovnici pokazivali veliku hrabrost u 
obrani grada, to nije bilo dovoljno zbog puno većeg broja i snage 
Turaka. Obrana je pošla za rukom Radi Miletiću kojem je na pamet pala 
izvrsna ideja. Ujedinio je sve jarce i koze iz grada i privezao im svijeće 
za rogove. Pustio ih je prema Turcima koji su, vidjevši toliko svijeća u 
noći, mislili da ljudi trče prema njima. Prepali su se i pobjegli. Rade 
Miletić je postao junak obranivši svoj grad na tako čudan način. 


Pa kakav je Miletiću Rade, 

na Riliću konje nagonio, 

na Matokit glavu naslonio, 

iz Vrgorca Turke izgonio. 

Ni dizdar ga smio dočekati nije. 

Od Vrgorca Franić Ulderika, 

bijaše vitez od vojnika dika, 

koja majka dalmatinska dade, 

boreći se ovdje slavno pade. ?*' 
(Vrgorac) 


Fra Rade Miletić je jedina osoba koja je pokopana u vrgoračkoj 
crkvi. 

I danas se pripovijeda o oslobađanju Vrgorca u kojem posebne 
zaluge imaju zaostroški fratri, Pava Kačić, Gabro Staničić, Mate Bebić, 
don Nikola, Ivo Marinović. Sveta Kata je zaštitnica Vrgorca. 





"7 Dijani Mišetić kazala je Jolanda Mišetić (rođ. 12. listopada 1953. g. u Vrgorcu, 
profesorica u splitskoj Zubotehničkoj školi). Rkp. FF Split, 2004., sv. 31. 

Oslobođenje Sinja 


Poraz pod Bečom 1683. godine naveo je Osmanlije na još veću 
okrutnost. Nakon povijesne obrane Beča uslijedio je rat između Turaka i 
Mlečana (1684.) u kojem su oslobođeni mnogi dalmatinski gradovi. 
Upadi kotarskih uskoka postaju svakodnevna briga turske vlasti. Sve je to 
potaklo Turke na nemilosrdne progone domaćih kršćana, a osobito 
franjevaca u pograničnim područjima (Duvnu, Livnu i Rami). Franjevci 
iz ramskog samostana u takvim okolnostima odlučiše se na bijeg. Bijeg 
fratara i njihova puka zbio se krajem listopada 1687. godine. Fratri, 
ponijevši sa sobom čudotvornu sliku Gospe ramske, pobjegoše preko 
Duvna u Dalmaciju. Bijeg je pripomogao sinjski kapetan Antonio Zeno, 
a organizirao ga je fra Pavao Vučković. Gvardijanu ramskoga samo- 


** O bijegu Ramljaka Ivan Aralica piše u romanima: Put bez sna i Duše robova. Usp. 
Dr. Anto Šoljić, Fra Pavao Vučković — pokretač seobe Ramljaka (U povodu 300. 
obljetnice s osloncem na romane I. Aralice) u: Selidba Ramljaka, Rama — Šćit 1687.- 
1987., Sarajevo, 1988., str. 59. - 66. U duvanjskom selu Mokronogama postoji lokalitet, 
groblje, Vučkovine. Mještani pričaju kako je to mjesto na kojem su braća Vučkovići 
pobili Turke i otišli u Sinj. O tome se i danas pripovijeda: Potkraj turske vladavine 
između Mokronoga i Luga živilo je šestero braće sa svojim ženom, dicom i blagom: 
konjima, kravama i ovcama. Najmlađi brat bijaše neoženjen. Kad je našo sebi lipu i 
virnu curu, tide se ženiti. U to doba bio je u Turaka običaj da beg s nekoliko turski 
momaka dođe, kad se kršćanin ženi, i prispava s mladom prvu bračnu noć. Zbog toga je 
mladi Ivan Vučković odgađo svatove i zajedno s braćom domišljo kako će toji turski 
običaj izbić, a navrime se oženiti. Odlučili su toga dana kad se pođu vraćat iz crkve, 
koja se nalazi u Vašeru (Tomislavgrad) da njijove žene s dicom pobignu u kaure. Blago 
već prija otrali u kaure i ostavili kod svoji kumova. To pridvečerje braća Vučkovići 
vraćali se priko polja pivajuć i vrišćeć ko da i je pedeset. Mokronoški beg pošo s 
nekoliko Turaka da ostvari što je naumijo i noć provede s mladom. Kad je došo u kuću 
Vučkovića, braća ga lipo primila i privatila ko draga svata. Dok s zajedno ili i pili, beg 
je nekoliko puta pito: “Di je mlada, tijo bi je vidit. “, al najstariji brat odgovorio bi: 
» Brzo će nevista dok pomogne jetrvam ovce i krave pomust. “ Najstariji brat zapovidi 
svom mlađem bratu da ode i zovne mladu. Ustade on i ode. Izlazeć iz kuće, pogleda 
dobro di je straža turska. Vidi on da je samo jedan tu pa ga zbode nožom. Kad se 
vratijo u kuću zavika: ,, Dolazi nevista!“ Ustala se braća pa udri po Turcim, pobili 
Turke zajedno s begom. Osikli im glave i nabili na kolje oko tora i uzjahali na konje i 
pobigli u kaure. Uitra Turkinje pošle vidit što im se ljudi ne vraćaju kući, izdaleka vidile 
glave uokrug poredane te rekoše: ,,Eno naši kolo igraju.“ Primakoše se bliže i vidiše 
glave nabijene na kolac pa rekoše: ,,Sigurno vlasi nisu begu dali mlade pa i naši 
pobiše. “ Kad dođoše još bliže, pripoznaše Turkinje glave svoji ljudi pa počele plakat i 
nabrajat, čulo se u selo pa doletili vidit šta je bilo. Imaš šta vidit, Turci i beg nabijen na 
kolac. E, odma potira za braćom Vučkovića, ali kasno biše, Vučkovići već u kaurim. 
Nikad Turci ne stigoše Vučkoviće, a i danas se taj dio sela na kojem je groblje zovu 

stana, fra Stjepanu Matiću, od žalosti se pomutio razum, te se vratio 
natrag i spalio netom obnovljeni samostan i crkvu da ih Turci ne bi 
oskvrnjivali. 

Fra Pavao Vučković (1658. — 1735.), brat serdara Tadije, 1687. 
godine organizirao je iseljenje Ramljaka?*? i Duvnjaka u Cetinsku 
krajinu. Turci su ga u okršaju 1697. godine zarobili u kuli u Čitluku kod 
Sinja. Tamnovao je šest godina u Bagdadu i Carigradu odakle “junački 
uteče, dođe pod Sinj, načini manastir i crkvu pod Sinjem. Poče vojevati 
protiva neprijatelju i dosta mu zla učini (...) pomože uzimati gradove 
(...). Kad Sinj obsidoše Turci (1715. godine), zatvori se u grad, pomože 
ga braniti slobodeći junake i svaku jim pomoć dajući." *“ O viteškoj 
obrani Sinja Kačić pjeva u 103. pjesmi str. 703. — 710. Čudotvorna je 
Gospa sinjska, koju su franjevci i puk odnijeli iz Rame, prema legendi 
spasila Sinj 15. kolovoza 1715. godine od silne osmanlijske vojske. O 
tome se i danas pripovijeda: 


Vučkovine. “ (Predaju je zapisala Danijela Ančić 2004. godine, prema kazivanju Jele 
Budimir (djev. Križanac), rođene 1948. godine. Rkp. FF Mostar 2003, D.) 

Mjesto Vučkovine nazvano je po plemenitoj obitelji Nemanovići, kojoj je bio 
rođen sin Vučko (Vuk). Njegovi potomci su nazvani Vučkovići. Prema Bakuli je 1506. 
godine bilo više Vučkovića u Duvnu. Kako nisu više mogli podnositi turski zulum, 
prebjegli su u mjesta koja su bila pod vlašću Mletačke Republike, gdje su postali prvi 
mletački četovođe, pa su poput pravih vukova junački tukli Turke u više od petnaest 
okršaja. Andrija Kačić Miošić navodi da su Nakići pod mletačko okrilje, zajedno s 
mnogim kršćanima, doveli «pridostojnu kuću Vučkovića, iz koje izađoše vrsni na 
oružju vitezovi». (str. 522.) O «pridostojnoj i gospodskoj kući Vučkovića i njezinih 
vitezova» Kačić pjeva u 65. pjesmi. 
“2 O bijegu Ramljaka Ivan Aralica piše u romanima: Put bez sna (1982.) i Duše robova 
(1984.). Usp. Dr. Anto Šoljić, Fra Pavao Vučković — pokretač seoba Ramljaka (U 
povodu 300. obljetnice, s osloncem na romane Ivana Aralice), u: Selidba Ramljaka, 
Rama-Šćit 1687.-1987., Sarajevo 1988., str. 59.-66. Ivan Aralica piše da je fra Pavlova 
majka iz Kreševa, da mu je otac poginuo tri dana prije ženidbe te da se majka udala za 
nekoga siromaha na Orašcu u Rami. 
* Andrija Kačić Miošić, Razgovor ugodni naroda slovinskoga, Matija Antun Reljković 
Satir iliti divji čovik, (priredio Josip Vončina), Sveučilišna naklada Liber, Zagreb, 
1988., str. 538. 

Kad se saznalo da prema Sinju 
dolaze Turci, fra Pava Vučković 
zovnio Livnjane i Duvnjane da se 
bore s naman. Jednu vojsku 
stavili na Han tako kad vide da 
Turci iđu priko Cetine da pucaju 
mačkule pa će Sinjani znat šta je i 
kako je. A bilo i' je svakakvi. Kida 
je jedan iz Sinja uteka tamo na 
ooke i u Italiju i pitaj Boga di 
nije. 

A onda opet, neki su se ostali borit jer su fra Pava Vučković i don 
Ivan Filipović Grčić hrabrili i govorili da će Bog pomoć. Ostalo ti od 
nemilog svita u tvrđavi sedansto junaka, a Turaka dolazi sto hiljada. 
Neko kaže da i' je bilo više, neko da i' je bilo manje, šezdeset hiljada, a 
ko će to znat. 

A sedan fratara šta je bilo, zatvorili se u crkvicu gori na Gradu i 
jedan ti izvadi iz nike skrinje Gospinu sliku šta su je donili iz Rame i obisi 
je na oltar svete Barbare. I molili se oni, moj sinko, a di ne će kod noliko 
dušmana. To je bilo na sedmi jula i poslin toga sedan dana Turci bili oko 
tvrđave. 

Kad došlo jutro na Gospin žežen, zora bila, a Turci ti nasrnili na 
jadnu tvrđavicu, prvo pješaci, onda konjanici a za njiman i pričuva šta su 
je imali. Primakli se tako blizu da su svoje barjake zadili blizon zidina. A 
svaki put kad se primaknu, Sinjani se na nji' obruše svin šta imadu. 

Najedanput, iz čista mira, stali Turci bižat glavon bez obzira, 
utekoše drito priko Cetine. Ostadoše mrtvi' deset hiljada a ostali utekli. 
Oko Sinja sve srušeno i spaljeno, nova crkva podno Kamička izgorila do 
temelja. 

A zašto su utekli. Vidili po bedemin oda žena cila u bilu. Navalila 
na nji' srdobolju. Kad se sve svršilo, časnici štano su branili Sinj skupiše 
osandeset cekina i dadoše Gospi napravit krunu da joj se slika okruni, a 
virnici Sinjani i Cetinjani dali svoga zlatnog nakita i šta su imali da se 
Okiti Gospina slika. 

A kad su Sinjani tek donili iz Rame Gospu, oni bi je odnili u 
tvrđavu u crkvicu, a ona stalno bižala doli ispod Kamička u niku 
kupinicu. Oni je onda vrate, a ona ti opet u kupinicu. I tako stalno ona 

bižala. A fratri onda nisu imali šta drugo već sagrade crkvu tuten di je 
bila ta kupinica. I tako je nastala naša crkva.?“| 


Od tada se, kao spomen na tu pobjedu, svake godine prije Velike 
Gospe trči Sinjska alka.““* U čast Gospi što je obranila Sinj, podignuta je 


*! Marina Gugić zapisala je 2008. godine u selu Radošiću kod Sinja. Kazao joj je Ivan 
Gugić (rođ.1933. rođen u selu Radošić). E str. 5-6. U Sinju se, također, pripovijeda: 
Godina 1715. povijesna je godina za Sinj i Sinjane, za cijelu Cetinsku krajinu, ali i za 
našu kulturnu baštinu.Te ti se godine dogodilo veliko čudo. Za vrijeme velike najezde 
Turaka u cilju širenja njihovog carstva, skupila se šačica hrabrih Sinjana da obrani 
svoj grad i u tome im je pomogla draga Gospa koju svi danas štujemo. Sinj je bio u 
plamenu, ljudi na izmaku snaga. Turčin je nadirao sve žešće, kad se odjednom na 
zidinama grada pojavi lik žene s kudljom u ruci. To ti je bila Gospa, Velika Gospa koja 
je na Turke poslala kugu i protjerala ih iz Sinja preko Cetine na istok. Mnogo se Turaka 
ugušilo u Cetini, mnogo ih je pomrlo od kuge, a dok su bježali otet im je konj glavnog 
sultanskog vojskovođe koji se zvao Edek. S konjem je stigla i cijela njegova oprema: 
sablja, štit i ukrasi na konju. (Edek ti je naziv za glavnu kariku koja se malazi u alci, 
koja se igra i u današnje vrijeme.) Martini Lovrić 2006. godine u Sinju kazao je Jakov 
Đipalo-Ban (rođ. 1952. g.). Rkp. FF Split, 2006., sv. 30/06, str. 12-13. 


** Obrani ga Marija Divica, 
kojano je sinjska pomoćnica. 
Koliko ji pod grad dolazaše, 
toliko ji mrtvi ostaviše. 


Njiovi mi dodijaše grisi, 
nek jim sindžir oko vrata visi." 
Trikrat majka moli sinka svoga 
da ne kara puka cetinskoga. 


Bi u Sinju Gospina prilika 
koja čini čudesa velika: 
trikrat se je u gradu znjojila 
moleć sinka, koga je rodila, 


Poslušajte veliki čudesa 
što će sada pasti iz nebesa! 
Na Turčina dođe srdebolja, 
teška bolest, velika nevolja. 


da pogleda na svoje stvorenje, 
koje nosi njegovo zlamanje: 
“Zarad, sinko, tvoje gorke muke 
ne daj puka u nevirne ruke! 


Po trista ji na dan umiraše, 
po toliko iz vojske bižaše, 
a uoči Gospojine slavne 
biže Turci iz Cetine ravne. 


Tako t' moje velike žalosti, 
nu se smiluj ter grešnikom prosti: 
plačna gledat ja ne mogu puka 
ni slušati njiova jauka.? 


Ali Isus majci odgovara: 
“Njiova je opačina stara. 
Pusti mene, moja majko mila, 
da pokaram ja njiova dila! 


Andrija Kačić Miošić, nav. dj. str. 709. — 710. 


Osta mrtvih trideset iljada 
turske vojske oko bila grada: 
što pogibe, što bolest umori, 
Gospe sinjska posve ji obori. 


Zafaljujte, od Sinja junaci, 
brez pristanka Isusovoj majci, 
kojano vas od Turak' obrani! 
I da ste mi zdravi, Cetinjani! 


crkvica na starom gradu, na utvrdi iznad Sinja opasanoj zidinama po 
kojima je hodala Gospa s kudljom u ruci. U Crkvi čudotvorne Gospe 
Sinjske podignut je oltar na kojem je Gospina slika. U znak zahvalnosti 
sinjski puk i puk Cetinske krajine okitio je Gospinu sliku mnoštvom 
zlatnih ukrasa. (Godine 1987. Čudotvorna Gospina slika, u znak sjećanja 
na tri stotine godina odlaska iz Rame, donesena je u Ramu za blagdan 
Male Gospe i ponovno vraćena u Sinj.) Dakle, Gospa i Alka zaštitni su 
znaci Sinja i Cetinske krajine. Alkar može biti samo onaj koji je rođen u 
Sinju. Najpoznatije je alkarsko prezime Vučković. (Vučković je zarobio 
Edeka.) 


Nakon stalnih osmanlijskih osveta, 
Bosna i Hercegovina bila je opustošena, a 
narod masovno prebjegao u Hrvatsku. 
Tako je 1723. godine u Bosni i Herce- 
govini ostalo samo 25 000 Hrvata.?? 
Koliko je poznato, to je najmanji broj 
Hrvata u toj zemlji od VII. stoljeća, kada su 
je nastanili. O bijegu Ramljaka i njihovih 
fratara Duvnjaci govore: 





Na Privali, povri Prisoja, i sad se vidi kud je Gospa bižala iz Rame 
u Sinj, osto njezin put i trag od kola. Ljudi to i zovu Gospin put. Mnogi 
Duvnjaci kazuju predaje o bijegu Ramljaka i putu s tragovima Gospinih 
kola. Gospin put postoji i na Ljubuši iznad Mandina sela i Lipe. E 


Roša harambaša 


Roša-harambaša hajdučki je naziv za Ivana Bušića. Rođen je oko 
1745. Premda G. Bujas u Makarskom ljetopisu od godine 1773. do 1794. 
piše da je Roša rođen u Gorici kod Gruda, vjerojatnije je mišljenje A. 
Ujevića koji u Imotskoj krajini (Split, 1953.) piše da je Roša rođen u 
Donjim Vinjanima kod Imotskoga. To potvrđuje i danas živa predaja u 
tome kraju. 





*# Franjo Šanjek, nav. dj. str. 317. 
*# Danijela Ančić zapisala je u Lipi po kazivanju Vinka Rozića, rođenog 1938. godine. 
Rkp. FF Mostar, 2003., str. 23. D. 

Prozvan je Roša jer imao crvenu kosu (tal. rosso = crven). Rano je 
ostao bez oca Jakova. Živio je na turskoj granici slušajući priče o turskim 
zulumima, pa se u njemu rano javlja strast da se osvećuje Turcima. 

Harambaša Sočivica (pravoslavac) primio je Rošu u svoju četu s 
nepunih petnaest godina. Velik je broj predaja koje kazuju o Rošinom 
hajdukovanju. Petar je Bakula u svome Šematizmu zabilježio predaju 
koja kazuje kako su babe zatvorile vrelo Turanj zbog Roše-harambaše 
koji je dolazio na to vrelo radi čega su ondje češće boravili Turci htijući 
uhvatiti toga hajduka. 

Roša je, kaže predaja, po narudžbi ubijao čas sina, čas oca koji su 
međusobno bili u svađi. Međutim, kada se Ali-beg Sukljašević izmirio sa 
svojim sinom Ahmedom, kojega je prethodno pobratimio sa Rošom, 
potkupili su šestoricu Vlaha da ubiju Rošu. Roša je upao u zasjedu u 
kojoj mu poginu brat i jedan pratilac, a onda je on sa svoja dva hajduka 
pobio napadače i oba Sukljaševića. Roša je hajdukovao od Imotskoga do 
Sarajeva. Priča se da je Roša bio i gusar odlazeći do Amerike i Indije. 

Benić piše da je Roša imao trideset tri druga i da je među njima bio 
musliman Mubašir “i nije bio loš čovik?.*? 

Predaja kazuje: “U početku je Roša živio u dobrim odnosima s 
pravoslavcima, a njegov prvi harambaša bio je pravoslavac Sočivica. 
Međutim, jedne su noći imotski kaluđeri zazvonili i skupili narod 
obukavši odeždu naopako i u litiji govoreći neka prokletstva okrenuvši 
naopako crne svijeće 1 tako ih pogasiše, a za njima i sav puk. Kada je čuo 
za to, Roša je pobjesnio pa je makarski ljetopisac zabilježio: “Niki arkaći 
od straha Rošina blagosivaše se i učiniše se katolici1?7** 

Pisani dokumenti i predaje kazuju o Rošinom boravku u krešev- 
skom kraju. “Turci su godine 1777. orobili kreševske franjevce za tisuću 
groša, jer se na Lopati kod “fratarskih štala* primijetila Rošina četa. Te je, 
naime, godine Roša s 30 drugova na Lopati (lokalitet Korča) dočekao 12 
trgovaca s robom. Ubili su trojicu, a ostali su pobjegli. Svu su robu 
hajduci raznijeli.“*" 

Roša je, također, boravio u okolici Tarčina, jer je preko toga mjesta 
prolazio važan srednjovjekovni put. Zato je u tom kraju poznata izreka: 
Ivan planina — hajdučka starina. 

U narodu Sarajevskog polja ostala je uspomena na Rošu, pa se 
nekome tko je nagal kaže da je “k?*o Roša“. 





*5 Bono Benić, nav. dj., str. 260.-261. 
*** Miroslav Džaja — Krunoslav Draganović, nav. dj., str. 96. 
2 Isto, str. 96. 

Rošinu smrt opisao je Ivo Andrić u pripovijesti Ispovijed.*“* Andrić 
priča kako je Roša, hajdukujući po Dalmaciji, Hercegovini i Crnoj Gori, 
orobio francuskog emisara na putu u Carigrad. Progonjen od Turaka, 
bježi u Bosnu i tragično završava kod Kreševa. 


Hajdučki harambaša Ivan Bušić Roša, živijo ti je u Donjin 
Vinjanin. Nadimak je dobijo po crljenoj kosi. Ima je brata Mijata, a 
njega ti je ubijo Rošin pobratim Amet (Ahmet) Sukljažević iz Mostara. 
Ubijo ga je na kukavički način, iz zaside, dite. Roša se undan naosumio 
na pobratima i undan ubije njega i nikoliko njegovi ljudi. Poslen toga 
pobigne on u ajduke. Mostarci Turci su ti undan odlučili osvetit Ameta, 
pa puklo kud puklo. Undan se umišaju i livanjski Turci i odluče osvetit 
mostarske, ali ji Roša jopet ubije devet. Urotiše ti se tada svi Turci, al on, 
ko kad je bijo stoput pametniji od njizi sviju skupa zajedno, on ti lipo 
pobigne, u Taliju i vrati se za par godina. I dalje je ratova s Turcima, ali 
je napada i pljačka trgovce i putnike, a zavadija je se i s imockim 
pravoslavcima. Niki su ti o stra prišli na našu viru, pa ga zato nazvaše 
“ustaško-križarski preteča“. Posta je opasan i za mletačku i za tursku 
vlast, pa su činili svašta da ga maknu. Roša je nastavijo po svom, a kad 
mu je više dodija taj ajdučki život, on ti je tražijo pomilovanje. Nije ga 
dobijo, pa ti je unda jopet oša u Taliju i kašnje se vratijo u Dalmaciju. 
Svi su se bojali da će jopet izbit neredi, pa su ga ubili, osikli mu glavu, 
napunili je pamukon i undan su ti je nosali i š njome po turskim 
gradovima skupljali darove. Znaš ti, dite, Roša ti je meni bijo neki did, 
pradid, ali ono izvanjski. Ne znan točno po kome, al ja san ti se uvik 
ponosila s time, a je i moj ćaća. Uvik mi je priča o njemu i govorijo da 
neka se ponosin s timen. 

Neki ti njega fale, neki mu laju, al moj je ćaća, dobar ti je bijo, Bog 
mu da pokoj, uvik govorijo da je to dobro, da je bitno da je on za života 
ostavijo traga. Pa šta što mu laju, stara je narodna: “Dobar konj ima sto 
mana, a loš samo jednu-ne valja!" E, dite moje, nemoj se nikad stidit 
svoje krvi. I ti se tribaš ponosit š njimen, sa svojin Vinjanin. Nemoj to 
nikad zaboravit, ti si isto naše gore list! Rošini dvori ti se nalaze u 
Donjin Vinjanin, ispo crkve sv. Roka, blizu Crne Gore. Područje iznad 
kuće ti se zove Rošine livade. Tu ti je i njegovo guvno i njegov bunar i 
kamen na kojem ti je smijo sidit samo on i niko drugi. E, da mi nije ovi 
stari kostiju, pa da mogu trčat, a trčala san dok san cura bila, sad bi ja 





** Vidi: Ivo Andrić, Sabrana djela VI. Žeđ, Zagreb, 1963., 35-54. 

tebe odvela gori u Rošine livade, da ti to vidiš. A eto, bar vidi njegovu 
sliku, tuten ti visi na zidu u ganjku!?* 


(Crna Gora u Vinjanima Donjim kod Imotskoga) 


Ivo Andrić u svojoj pripovijesti Ispovjed piše o Roši harambaši. 
(Međutim, fabula Andrićeve priče ne odgovara stvarnoj smrti Roše 
harambaše. Roša se 1782. godine nakon višegodišnjega izbivanja vratio u 
Dalmaciju i udružio se s trojicom drugova. Ivan Vekić, jedan od te trojice 
drugova, izdao je i ubio Rošu 1. travnja 1783.) 


KAPETAN MAVRO 


U ožujku 1797. godine u uvalicu čiovskog škvera je pristala 
Tetida, lađa mletačkog kapetana Mavra. Uspinjući se prema samostanu 
Dridu, Mavro je sa zadovoljstvom promatrao svoju prelijepu, tek 
nedavno porinutu lađu, trogirsku luku, te stoljetne masline, rascvale 
bademe i zelene brežuljke kojima je Trogir bio okružen. Mavro je bio 
osjetio potrebu za odlaskom do samostana i uživanjem u predivnom 
pogledu i svježem zraku nakon više tjedana života u škveru i udisanja 
katranskog dima. 

Već desetak godina je plovio između Trogira i Venecije, bio je 
ne samo mlad i zdrav, već i bogat. Bio bi i sretan, da nije njegove 
neutažive pohote. Dok je tako u mislima računao koliko zlatnika bi 
mogao dobiti za konoplju i vino s Tetide (i na koje će venecijanske 
ljepotice te zlatnike potrošiti), prenuo ga je nečiji predivni glas. Stojeći 
iza čempresa, Mavro primijeti da glas pripada mladoj djevojci u 
crvenom prsluku. Koračala je putem pjevajući, a da ga nije primijetila. 
Mavro izađe pred nju, a djevojka se skameni poput prestrašene ptice. 

Nakon što joj se približio, Mavro uvidi da je djevojka ne samo 
jako lijepa, nego i vrlo mlada. Na glavi je nosila vrč, a za prslukom 
zadjenutu grančicu punu bijelih latica. Već od prvog trenutka Mavro je 
bio očaran njome; činila mu se čistom i neiskvarenom poput vile. 

Iako je bio Mlečanin, Mavro je zbog svog čestog boravka u 
Dalmaciji tečno govorio hrvatski, pa se obrati plahoj djevojci i pokuša 
saznati ponešto o njoj. Crvenjevši se, Marija (tako se zvala) mu odgovori 





*#% Crna Gora je područje, zaseok u Donjim Vinjanima, ispod crkve sv. Roka. Studentici 
Filozofskoga fakulteta u Splitu, Antoneli Rebić, u Vinjanima Donjim kod Imotskoga 
kazala Iva Rebić, rođ. Bušić 1919. Rkp. FF Split, 2004., sv. 13, str. 7.-8. 

da prodaje mlijeko, a na svijetu ima jedino baku (roditelji su joj bili 
mrtvi već duži niz godina). 

Vidjevši priliku, prepredeni Mavro nagovori Mariju da mu 
svako jutro donosi vrč svježeg mlijeka na brod. Plaćao joj je u zlatu, a 
nevina djevojka je, misleći na bolesnu baku i ništa ne sumnjajući, 
prihvatila. 

Mavrina strast za Mariju je rasla iz dana u dan, ali je uspijevao 
ničim to ne pokazati — imao je nevjerojatnu snagu volje i strpljenje, koji 
su bili rezultat njegova iskustva kao pomorca i kapetana broda. 

Iako se trudio biti ravnodušan prema njoj, pobrinuo se da nitko 
na brodu ne bude zao prema Mariji; nije dopuštao da joj itko kaže koju 
ružnu riječ. Nakon kraćeg vremena, djevojka je stekla potpuno 
povjerenje u njega, a upravo to je bilo ono što je Mavro želio. 

Nekoliko dana prije proljetnog ekvinocija, Tetida je već bila 
nakrcana robom koju će prodati u Veneciji, pa je kapetan zapovijedio da 
sve bude spremno za polazak. Marija je, kao i inače, donijela i toga jutra 
mlijeko u Mavrinu kabinu, ni ne sluteći njegov zao naum. 

Ovog puta Mavro joj je dao nekoliko zlatnika, ali poštena 
djevojka ih nije htjela primiti, već je zadržala jedan, a ostalo mu vratila. 
U tom trenutku osjeti nekakav mirisni dim kako je obavija, te se 
onesvijesti i padne na pod kabine. Na Mlečanina trave nisu djelovale, 
budući da se on na njih davno bio priviknuo. Djevojka se pomalo 
osvijesti, ali nedovoljno da pobjegne ili se obrani, a Mavro skoči na nju 
poput pohlepne zvijeri, potrga joj cvijeće i oskvrne tijelo, a zatim je 
izbaci na obalu i otplovi. 

Tako slomljena i oskvrnjena, Marija se dovuče do samostana 
Drida i u suzama ispriča fra Andriji, svome zaštitniku, o nesreći koja ju 
je zadesila. Njene riječi su natjerale i svećenika u gorak plač. Baš u tom 
trenutku ugledaju Mlečaninovu brodicu kako brzo plovi za Veneciju, 
gonjena jakim vjetrom. Fra Andrija zatim iznese iz crkve križ i počne se 
moliti. 

Za manje od pola sata, veliki crni oblaci su nadvisili Tetidu, a 
zapuhao je suprotni vjetar, ometajući joj plovidbu. Mavro uskoro uvidi 
da ne može nastaviti po ovakvom vremenu, ali ne želeći se vratiti u 
Trogir zbog svog zlodjela, pokuša skrenuti prema uvali u Drveniku, no 
zbog jake oluje se uopće nije moglo upravljati brodom. Odjednom jak 
nalet vjetra zahvati jedro, koje odbaci Mavra daleko u more. Njegova 
posada ga nije ni pokušala spasiti, budući da su i sami bili u smrtnoj 
opasnosti. Oluja se uskoro toliko pojačala da je brod odbacila sve do rta 

Cumbrijana. Tetida je bila potpuno uništena, a mornari su se jedva 
uspjeli spasiti. 


Nakon tri dana, leš kapetana Mavra je nađen na žalu blizu 
crkvice Gospe Pokraj Mora ispod Vilina Doca u okolici Trogira. 7* 


FRANCUSKA I AUSTRIJSKA OKUPACIJA HRVATSKE 


Napoleonova osvajanja označila su kraj tisućljetne vladavine 
Mlečana. U svibnju 1797. odstupio je zadnji mletački dužd, a 10.000 
hrvatskih vojnika uzaludno je branilo čast kolebljivih Mlečana. Teritorij 
Mletačke Republike pripao je Francuskoj i Austriji. Napoleon 1805. 
godine Austriji oduzima Dalmaciju, a njegova vojska 1806. ulazi u 
Dubrovnik. Tri godine kasnije (1808) i formalno je Napoleon ukinuo 
Dubrovačku Republiku. (Propast Dubrovačke Republike opisuje Ivo 
Vojnović u Dubrovačkoj trilogiji.) 

Poljička Republika“*! je, nakon šest stoljeća opstojnosti, ukinuta 
10. lipnja 1807. godine. Englezi su 13. ožujka. 1811. kraj Visa porazili 
Napoleonovu vojsku i utvrdili Vis. 

Bečkim kongresom 1815. hrvatska obala je ponovno dodijeljena 
Austriji. 


PLANINA BLIZNA 
Marija Terezija (1717.-1780.) provodila je politiku prosvijećenog 


apsolutizma. Ukinula procese protiv vještica. Nastojala je poboljšati 
položaj kmetova. Godine 1745. obnovila je Virovitičku, Požešku i 





2 Tereza Karabatić zapisala je 2008. godine u Vrsinama kod Trogira. Kazao joj je Blaž 
Korčulanin (rođen 1937.god. u Vrsinama). Rkp. FF Split, 2008. E. 

2! Na području istočno od Splita, od Žrnovnice do Blata na Cetini i Omiša, od mora do 
Zamosorja; na području zvanom Poljica, rodila se u 13. st. Poljička Republika. To je 
administrativno područje pod samoupravom puka Poljičke Republike koji je svoju 
samostalnost baštinio od 13. st. sve do barbarskog upada Napoleonove sile početkom 
19. st. Za razliku od Dubrovačke Republike, ova je Republika bila seljačka, a ne 
aristokratska. Na čelu je bio knez, kojeg se biralo svake godine. Slojevi plemstva su bili 
ugričići i didići, a bili su u nešto povoljnijem položaju od ostalog pučanstva. Temelj 
Poljičke Republike je bio Poljički statut, dokument iz 1440. pisan bosančicom, koji je 
donosio zakone i običaje Republike. Nekada je bio od životne vrijednosti za stare 
Poljičane, a danas je od povijesne vrijednosti za Hrvatsku. 

Srijemsku županiju i vratila u sklop Hrvatske. O Mariji Tereziji u Žepču 
se pripovijeda: 


Blizu Zavidovića ima planina Blizna. Kažu nju tako zovu jer je 
kraljica Marija Terezija kad je onuda prolazila bila trudna i konj pod 
njom poklekne i ona se porodi i rodi blizance. A nju još zovu Marija 
Bljuzga, al' ne znam zašto. Znam samo da u nas bljuzak znači pljusak, a 
bljuzgavicom zovu kad ono pada krupan, mokar snijeg pa se sve 
raskaljuži i stopi i nema nigdje suva il' u proljeće kad se ono snijeg 
otapa. 

(Žepče) 


KAD JE FRANCEZ PROBIJA CESTU 


Kad je Francez probija cestu od Pariza do Turiđa i ne potroši pare 
ni parića, kad je narod silom radija to, na silu, onda je podignuta kula 
norinska. 

Kad je Austrija zauzela Dalmaciju, Francez je pita da mu plati 
trošak za cestu, ali kad su našli spomenik đe je upisano, tamo kod 
TI uriđa, da nije potrošio pare ni parića, zato nije moga dobiti Francez 
ništa. 


MARMONTOVA CESTA 


Marmont je iša sagradit ceste koz našu zemlju, al' nije to moga 
napravit uz obalu jer su tamo bili Rusi nego je iša iza brda i planina. 
Tako je ta cesta išla od Knina, dolinom Cetine priko Sinja, prišla je 
Cetinu kod Trilja i stigla do Neretve priko Turije. Da bi šta brže to 
dovršia, uposlia je i veći broj seljaka kojima je tako dava kruva i neki 
mali iznos, šta je njima odgovaralo jer se živilo u oskudici. Cesta se 
gradila po načelu kuluka, koje su još Turci u naše krajeve doveli. Samo 
šta se u doba Turaka kulučilo besplatno, a Francuzi su ipak te naše 
seljake kruvom naranili. i 


** Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 djela, knj. 5, 
MH, HKD Napredak, Sarajevo, 2005., str. 132. 

> Usmene pripovijetke i predaje, priredila Maja Bošković-Stulli SHK, MH, Zagreb 
1997, str. 358. 

2 Aniti Stanić 2007. godine kazao je Ivanko Franić (1962.), policijski službenik u 
mjestu Blato na Cetini (Omiš). Rkp. FF Split, 2007, E. 

GOSPA NA HLADI 


U doba Marmonta 
francuska je \ vojska 
zaposjela sva znamenitija 


Dalmaciji, pa 
Marmont je 
u Kaštelima, a 


mjesta u 
tako i Kaštela. 
volio ljetovati 


S njim je najčešće 
dolazilo i njegovih 
četrnaest generala. 


1810. godine 
vladala velika 
Sućurcu šest 


u Dalmaciji je 
suša. U Kaštel 
mjeseci nije 





pala ni kap kiše. Tada je 
svećenik odlučio sliku 
Gospe na Hladi 
prenijeti u procesiji u 
župnu crkvu u mjestu te tako 
isprositi kišu. Noć Drije 
procesije zvona su, po 
običaju, dugo navješćivala 
sutrašnji svečani 
ophod. 


Zapovjednik francuske posade, šetajući rivom, sreo je skupinu 
mještana te ih namrgođen upitao čemu ta predugačka zvonjava. Kad su 
mu mještani rekli razlog zapovjednik se počeo podrugljivo smijati. 

Sutradan je bila procesija. Dan je bio vedar, nigdje ni jednog 
jedinog oblaka. Na samom kraju procesije, kad je puk noseći sliku Majke 
Božje ulazio u crkvu, nebo se odjednom zamračilo, udarilo nekoliko 
gromova te je počela padati kiša cijeli taj dan i cijelu noć. Zapovjednik 
francuski, svladan od očevidnog čuda, sutradan bosonog, a s njim cijela 
posada, puk i sila naroda iz okolice, uz najveće slavlje povratiše sliku 
Majke Božje u njezino svetište." 





25 Čudotvornoj Gospi na Hladi, posvećena je crkva na groblju u Kaštel Sućurcu. Kaštel 
Sućurac ima pet crkava: župna crkva Sv. Jurja mučenika, župna crkva u mjestu od koje 

FRA ANDRIJA DOROTIĆ 


Fra Andrija Dorotić (Sumartin na Braču, 25. 10. 1761. — Sumaratin, 
1837.) Bio je političar, filozof i književnik; profesor filozofije i prirodnih 
znanosti u Peruuggiji, Rimu i Veneciji. Nakon propasti Mletačke 
Republike 1797. godine vratio se u Dalmaciju 1 izdao proglas kojim je 
pozivao na ujedinjenje s Hrvatskom. Francuska vlast optužila ga je da je 
austrijski agent. Radi toga bio je prisiljen pobjeći u Bosnu i Slavoniju. 
Godine 1809. stupio je u austrijske postrojbe, a francuska vlast ga je 
1810. godine osudila na smrt u odsutnosti. U Zagrebu je bio glavnim 
upraviteljem policijskoga ureda, te je putovao po Bosni, Albaniji, 
Rumeliji i Krfu. Nakon uspostavljanja austrijske vlasti odlikovan je, ali 
se razočarao jer Dalmacija nije pripojena Hrvatskoj. Povukao se iz 
politike 1 otišao u samostan u rodnom mjestu. U narodu je ostalo sjećanje 
na fra Andriju Dorotića. 


Po legendi je fra Andrija Dorotić biža isprid Francuza jer ga nisu 
volili ka borca za narodni jezik. E, kad je vidi da in ne će uteć, zasta je 
kraj kuće koja se i zove fra Andrijina kuća, u dijelu Vranji Ratac, sjaši, i 
dok je stigla potjera, primiri se i pričini ka težak koji tu radi. Kad su ga 
ovi iz potjere pitali je vidi fra Andriju, on je reka: 

“Evo, baš je proša ', i pokaza suprotni smjer od onega u kojen je 
zatin odjaha.?>* s 

(Selca na Braču) 


Ban Josip Jelačić Bužimski 


Josip Jelačić Bužimski (Petrovaradin 1801 — Zagreb 1859) bio 
je grof, ban dalmatinsko-hrvatsko-slavonski. Otac mu Franjo bio je pod- 
maršal. Josip se školovao na Theresianumu u Beču, a nakon toga postao 
je potporučnikom u konjičkoj pukovniji u Galiciji. Potkapetanom imeno- 
van je 1830. g., a 1831. kapetanom 3. graničarske pukovnije u Ogulinu s 
kojom je ratovao u Italiji i kod Velike Kladuše protiv Osmanlija. Od 
1837. g. majorom je pješačke pukovnije i pobočnikom dalmatinskoga 





je ostao samo zvonik jer je 5. prosinca 1943. godine bombardirana od savezničke vojske 
pri čemu je poginuo velik broj mještana uključujući i svećenika, zatim crkva Gospe na 
Hladi, crkvica Sv. Luke na Kozjaku te Sv. Jurja na Putalju). kazivač: pok. Ivanko Sokol 
pa Ivanko Sokol (1930.-2007.) — Ivanko je moj djed. 

Isto. 

guvernera. Potpukovnikom 1. banske pukovnije u Glini postao je 1841. 
g., a sljedeće godine pukovnikom i zapovjednikom te pukovnije. Bio je 
pristašom Hrvatskoga narodnoga preporoda. Pisao je pjesme na hrvat- 
skom 1 njemačkom jeziku i objavljivao ih u Danici ilirskoj. 

Revolucionarna 1848. godina potaknuta je Ožujskim prevratom u 
Beču od 13. do 15. ožujka 1848. godine. 

Josip Jelačić Bužimski je 23. ožujka 1848. izabran za bana, a dva 
dana nakon toga (25. ožujka 1848) postavljena su Narodna zahtijevanja. 
Od 8. travnja 1848. godine ban Jelačić je bio podmaršalom i vrhovnim 
zapovjednikom obiju banskih pukovnija, a 19. travnja ban prekida Uniju 
s Ugarskom. Patrijarh Stefan Rajačić ustoličio je 5. lipnja 1848. g. bana 
Jelačića. Time se htjelo simbolizirati jedinstvo Hrvata i Srba. U svojem 
govoru ban je iskazao ponos “što ga je rodila hrvatska majka u hrvatskoj 
zemlji." Ban 7. rujna objavljuje rat Pešti i 11. rujna prelazi Dravu i 
Hrvatskoj pripaja Međimurje. Ban Jelačić 2. prosinca postaje 
guvernerom Rijeke i Dalmacije. Bio je sklon savezu s Vojvodinom i 
Slovenijom. 

Car Franjo Josip je 4. ožujka 1849. godine proglasio Oktroirani 
ustav. Silvestarski paket objavljen je 31. prosinca 1851., a Bach 
uspostavlja apsolutizam. 

Nakon smrti jedinoga djeteta, jednogodišnje kćerke Ane, i dulje 
bolesti ban je umro u Zagrebu 1859. g. Pokopan je na svome imanju 
Novi Dvori kod Zaprešića. Za života je postao simbolom hrvatstva te mu 
je 17. prosinca 1866. godine postavljen spomenik na glavnom 
zagrebačkom trgu, koji je tajno uklonjen 1947. g. i ponovno vraćen 1990. 
godine. 


BAN JELAČIĆ UKIDA TLAKU 


Na Kamenjaku jedno mjesto se zove Groblje jer je tu bilo groblje 
onih koji su za vrijeme klake vešani. Ti su ljudi bili kmetovi grofovima. 
Ako su malo zakasnili na rad, onda su ih batinali, a ako je bil više kriv, 
da je malo prigovaral njima, onda je bil osuđen na galge. A galge su 
bile na bregu blizu ovoga groblja, pa se danas to mesto zove Galženjak. 

Kad je klaka ukinuta, posle klake još su ti grofovi tlačili. Onda se 
puno ljudi sakupilo i išli su pred bana Jelačića u Zagreb, na Gornji 
grad. Kad je tamo narod došel, izašel je ban Jelačić na balkon. I pita 
narod kaj hoče. Oni kažeju da više ne moreju baviti ovu klaku. Oni su 
mislili daje ban Jelačić tomu kriv. On je bil ban hrvatski. A ban 
odgovori narodu: 

— Narode, nisam ja kriv. Ako se želite osigurati da ja nisam kriv, 
idem s vama u Beč pred cara i kralja Franju Josipa. 

I narod je pristal na to. Ban Jelačić je išel na konju, a narod za 
njim pešice. Putovali su četiri dana do Beča. I kad su došli pred taj 
kraljevski dvor, straža je javila kralju daje došel ban Jelačić s 
narodom iz Hrvatske. I onda je zišel kralj van, opet na balkon. I ban 
gaje pozdravil i rekel mu je da narod je došel k njemu u Zagreb na 
banovinu i zatražil da več ne more baviti klaku. 

Onda je kralj zvadil beli rupček i rekel je: 

— Od danas više nema klake. 

A tam su bili novinari i odmah dali u novine. Vratio se narod s 
Jelačićem u Zagreb i više ih nisu grofovi tlačili. 

Kad je klaka ukinuta, podigli su Stubičani križ na Galže- 
njaku da bude uspomena na sve one koji su stradali za vreme klake. mo 

(Kamenjak) 


Andrijica Simić 


Rodio se 2.10.1833. u Alagovcu kod Gruda. Već u 10. godini 
otišao je u Mostar agi Tikvini u službu i služio ga punih 10 godina. 
Zulum i nepravde otjeraše ga u planinu godine 1859. Oteo je oružje 
nekom begu, kome je iznenada sasuo šaku prašine u oči. Hajdukovao je 
po Rakitnu, Doljanima, Imotskom, Kupresu, Livnu, Glamoču i Vrlici. U 
okolici Livna ima nekoliko lokaliteta koji podsjećaju na njega. Narod ga 
opisuje kao branitelja sirotinje 1 zaštitnika potlačenih. Progonio je i 
bogatije kršćane. 

Andrijica Šimić uhićen je izdajom 1866. godine, te je izručen 
turskim vlastima. Nakon dvije godine tamnovanja u Splitu, Imotskom, 
Duvnu, Livnu i Ljubuškom, uspio je, prepilivši okove, pobjeći iz 
ljubuškog zatvora 1868. godine nakon čega se ponovno odmetnuo u 
hajduke. Ma 


HAJDUKOVANJE 


Godine 1869., 18. studenoga, dočekala je hajdučka družina Andrije 
Šimića, harambaše, u Karamanovcima Derviš-bega Huseinova Kopčića s 





+" Usmene pripovijetke i predaje, priredila Maja Bošković Stulli, SHK, MH, Zagreb, 


1997., str. 357. 
** Župa Tihaljina, Sveta baština, Duvno, 1989., str. 130. 

njegovih 30 čivčija i Halila Osmanova Muratbegovića iz Žovnice i 
ogulila ih na putu. Predaja i povijesni izvor kažu da je u svoj toj družini 
Šimić bio najčovječniji te ga Derviš-beg i Halil Muratbegović nisu htjeli 
optužiti pred okružnim sudom u Splitu.“ 

O tome poznatom hajduku i hajdučkome harambaši postoji više 
predaja, a neke i danas žive u njegovu rodnom kraju, ali 1 u drugim 
mjestima. 

Narod u Drežnici kod Mostara o njemu još pripovijeda: 


“Hajduk Šimić Andrija je često dočiko trgovce u Raiča klancu, a 
slazio je i u Drežnicu, ali nikomu nije naudio ni za šibicu. Jednom 
banduri drežanski zanoćili u Konjskom, u jednoj pojati doli, a gori bio 
Šimić Andrija sa svojim drugom na sijenu. I slušao on što banduri 
pričaju. Pitali banduri jednog Drežnjaka: “Što bi ti Šimiću Andriji 
uradio? ' A on rekao: “Ne bi mu ništa, već da imam u torbi šta, sio bi s 
njim i poio. "I tako Šimić Andrija nije nikada napao Drežnjake. "79% 


BANDURI O ANDRIJICI ŠIMIĆU 


Hajduk Šimić Andrija je često dočiko trgovce u Raiča klancu, a 
slazio je i u Drežnicu, ali nikomu nije naudio ni za šibicu. Jednom 
banduri drežanski zanoćili u Konjskom, u jednoj pojati doli, a gori bio 
Šimić Andrija sa svojim drugom na sijenu. I slušao on što banduri 
pričaju. Pitali banduri jednog Drežnjaka: “Što bi ti Šimiću Andriji 
uradio? ' A on rekao: “Ne bi mu ništa, već da imam u torbi šta, sio bi s 
njim i poio. "I tako Šimić Andrija nije nikada napao Drežnjake.*" 

(Drežnica kod Mostara) 


U Ružićima kod Gruda, pak, i danas žive predaje o junaštvu i 
neustrašivosti toga hajduka. Tako se u jednoj od njih govori kako su 
Turci Andrijicu opkolili u kući jednog njegova prijatelja 1 tražili da se 
preda. Prijetili su da će zapaliti kuću ako on ne iziđe iz nje. On im je 
odgovorio kako je sramota i grjehota tuđu kuću zapaliti, nego da će on 
uskoro sam pred njih izići. Stavio je na glavu naćve u kojima se kuha 





** Usp. Ante Šimčik, nav. dj., str. 51. — 52. 
*% Vlajko Palavestra, Pripovijetke i predanja iz Drežnice, GZM, NS, sv. 37./1982., str. 
184. 


261 Isto. 

kruh, u jednu ruku uzeo svojega vjernog “džeferdara" (pušku) te pucajući 
izjurio među Turke koji su se razbježali glavom bez obzira, a on 
pobjegao u obližnju šumu i tako se spasio. 

Druga predaja govori o tome kako je Andrijica nakon izlaska iz 
tamnice, u kojoj je odležao punih trideset godina i četrdeset dana, sa 
svojih šezdeset osam godina života još uvijek bio snažan, te je preskakao 
magarca s mjesta, a kako bi onima mlađima od sebe, koji su se junačili, 
pokazao što je pravo junaštvo, u jednom je “dućanu" u pod stavio nož, s 
oštricom okrenutom prema gore. Sjeo je na pod, uhvatio se rukama za 
nožne palce i tako preskočio nož, što se nitko drugi nije usudio učiniti.“ 


SAN ANDRIJICE ŠIMIĆA 


Snieg mete kao lopatom. Gazim ga do koljena, a na nekim mjestima 
do pasa. Primih se gore. Obijem se na pomrki o drvlje i kamenje. Noge 
su mi izranjene i otekle. Iznemožen, stignem u selo Runović i pokucam na 
vrata u Garca. Sami su u kući muž i žena. Je li vjera? Jest! Tu mi naložili 
vatru, pa se raspokojih. Založih, napih se i zaspah kao zaklan na 
Garčevoj slamici. U snu vidim rieku Vrliku, oko nje mnoštvo kokošiju, 
pataka i pilića. Nad njima se naviju orline. Život mi je težak. Svaka mi se 
noga čini kao greda. U tom se probudim, pa da ću skočiti, ali, što vide 
jadne oči moje? Imade ih dvadeset oko mene, pa me drže za ruke, za 
noge i za trup. 


Tako propade Šimić na tvrdoj vjeri.?*? 


SUŽANJSTVO 


U proljeće 1878. godine nedaleko od Imotskoga pao je u zasjedu, u 
kojoj mu je izginula sva družina, a on se jedva spasio. Stigao je u 
Runoviće kod Imotskoga nekom Anti Garcu, koji ga je okrijepio umorna, 
ali pogazio vjeru da ga ne će izdati. U snu ga sveza i predade austrijskim 
vlastima za ucjenu koja je raspisana za njegovu glavu. Vidjevši da je 





2 Predaju sam zapisao 1999. prema kazivanju Zdravka Nikića iz Ružića kod Gruda. 

2 To je Andrijica Šimić ispričao 2. siječnja 1902. g. novinaru Pučkoga lista Juraju 
Kapiću u Splitu. Za izdaju Garci su dobili 477,40 fiorina i kupili nekoliko volova, ali su 
im pokrepali. (Milas, M., 1996: 58.) 

prevaren Andrijica je kumu Anti Garcu izrekao kletvu: Dabogda moje 
noge nad tvojom glavom bile. 

Iste godine Andrijica Šimić osuđen je na doživotnu robiju. Odležao 
je nešto preko 29 godina u tamnici u Kopru. 


SMRT 


U 68. godini života 16. prosinca 1901. pomilovao ga je car Franjo 
Josip. Mnoštvo naroda dočekalo ga je na Splitskoj rivi. Neki kažu da je 
NK Hajduk nazvan po njemu. (Rođak je Antunu Branku i Stanislavu 
Šimiću, Dariju Šimiću.) 

Slobode se nije nauživao. Kada je krenuo na ispovijed 5. veljače 
1905. godine, od kapi je umro nedaleko od kuće izdajice Ante Garca, koji 
je umro dva dana prije Andrije. U sjeverozapadnom dijelu groblja u 
Runovićima počivaju harambaša Andrijica Šimić i njegov izdajnik Ante 


BREAKS 2 Lo a a I dj NE ALL a fi Li 2 i ši AA» 


ostvarila! 


HERCEGOVAČKI USTANAK 


Za vrijeme Hercegovačkog ustanka (1875.-1878.) konzuli su 
nastojali ishoditi mir pa su pozivali vođe ustanika u Mostar. Međutim, 
ustanici su bili oprezni 1 nisu htjeli doći u Mostar, bojeći se da će ih Turci 
pohvatati i poubijati. Do sastanka je došlo na drugom mjestu na kojemu 
vođe dočekaše konzule s mnoštvom vojske. Kada su ih konzuli upitali 
zašto je vojska dovedena na vijećanje, vođe im odgovoriše kako nikome 
ne vjeruju. Konzuli su upozorili kako ustanak nije opravdan 1 kako sultan 
ima silnu snagu i vojsku pa će ih sve smrviti. Ustanici su na to 
odgovorili: “Dugovječne mukotrpnje opravdavaju naš ustanak [...] Mrvi 
nas i tare već od 500 godina, pa evo nas još ima živih, da krv do zadnje 
kapi prolijemo za slobodu.“ Na to konzuli rekoše kako će pomrijeti 
kad pojedu malo kruha što ga nose u torbi. Tada je Mijo Ljuban iz 
Sjekoša zgrabio šaku zemlje ispred sebe, stavio u usta, prožvakao i 
progutao rekavši: “Evo ove Božje hrane neće nam nikad nestati.?“* Priča 
se da je engleski konzul Holmes zaplakao, vidjevši taj prizor. 





*& Martin Gjurgjević, Memoari sa Balkana 1858.-1878, Stolac, 2000., str. 84. 
200 Isto, str. 84. 

koko 


Povijesne predaje kazuju se kao kronikati (kratka priopćenja 
povijesnog sadržaja); rijetko kao fabulati (predaje koje imaju razvijenu 
fabulu); a nikada kao memorati (predaje koje kazuju o osobnim 
doživljajima). 

Najviše je povijesnih predaja koje kazuju o višestoljetnom ropstvu 
pod osmanskom vlašću. 


ETIOLOŠKE PREDAJE 


Etiološke predaje nastaju na temelju povijesnih događaja i osoba i 
iz ljudske potrebe za objašnjenjem uzroka i podrijetla nastanka naziva 
pokrajina, mjesta, lokaliteta, grobova, groblja, prezimena; nastanka i 
nestanka jezera, vrela, bunara, čatrnja, virova, ponora te uzroka različitih 
pojava u prirodi i među ljudima. Težnja k objašnjavanju i tumačenju 
etioloških predaja stara je koliko i ono što one tumače. 

Etiološke predaje nastaju na povijesnoj, mitskoj, eshatološkoj, 
demonološkoj, legendnoj razini. Neke su etiološke predaje nastale na 
temelju pričanja iz života poput one o Svekar-vodi. U tim su predajama 
sačuvana sjećanja na znamenite ljude 1 događaje iz najstarije povijesti. 
Uspomene na znamenite osobe i sudbonosne događaje čuvaju i mnogo- 
brojni toponimi. 

Baltazar Adam Krčelić (Šenkovec kod Zaprešića, 1715. — Zagreb, 
1778.) povjesničar i svećenik bilježi etiološku predaju o nastanku imena 
grada Zagreba. U svojim Annuama (1748.) Krčelić navodi više priča. 

Njive Bojčuše u selu Letki kod Tomislavgrada nazvane su tako jer 
su na tom mjestu izginuli mnogi Rimljani i Duvnjaci 155 g. prije Krista. 
U Splitu je i danas u usmenoj komunikaciji etiološka predaja iz ilirskoga 
doba koja pripovijeda o nastanku prezimena: Škare, Vatavuk i Strizirep. 
U narodnom je pamćenju krunidba prvoga hrvatskoga kralja Tomislava, 
a u njegovu čast Duvno je prozvano Tomislavgrad. Uspomenu na 
najlegendarnijega bosanskoga bana Kulina (1180.-1204.) čuvaju predaje 
i lokaliteti Kuline u Uzarićima kod Širokoga Brijega, u Koritima kod 
Tomislavgrada, u Prebilovcima kod Čapljine. U Stepenu kod Tomislav- 





*% Q tim predajama govori se u mojim knjigama Deset kamenih mačeva i Od Kozigrada 
do Zvonigrada. 

grada postoji Bogumilski put. Opće su poznate predaje o nastanku imena: 
Zagreb, Manduševac, Cavtat, Buje i mnoge druge. 

Velik je broj djevojačkih lokaliteta na kojima su stradale mučenice. 
Često su predaje o lokalitetima i grobovima potaknule arheologe da ih 
istraže i uvjere se u istinitost priča. Tako je, primjerice, Ćiro Truhelka 
(Osijek, 1865. — Zagreb, 1942.) istražio Kraljev greb u Jajcu i ustvrdio da 
je ondje ukopan zadnji bosanski kralj Stipan Tomašević (1461.-1463.). 
Kosti kralja prenesene su u samostansku crkvu u Jajcu gdje se i danas 
nalaze. Pavao Anđelić (Sultići kraj Konjica, 1920. — Sultići, 1985.) 
istražio je kraljevski grad Bobovac i okolicu Konjica. Na mnogim 
lokalitetima zvanim Crkvine, Crkve, Crkvišta, Crkovišta, Crkvica, Ćelara 
(u Posavini) otkriveni su ostatci starih crkava. U tom smislu iznimne su 
zasluge Đure Baslera (Sijekovac kraj Slavonskoga Broda, 1917. — 
Sarajevo, 1990.). 


TRAVA ZABORAVA 


Danas je naša planina Zvijezda nepristupačna, neplodna, obrasla 
šumom ali naši preci su kazivali kako je Zvijezda prije bila puno 
drugačija to jest čista suprotnost Zvijezdi kakva je dan danas. 

Postoji tu jedna priča o Mari koja je pred udaju, eto išla brat 
cvijeće po Zvijezdi, kako je to običaj bio, ali ne osta zdrava, kažu da je 
dok je brala cvijeće, ubrala nekakav cvijet oko kojeg se bila oplela trava 
zaborava i mirisala ga pa se nikad jadna više nije mogla povratit' k' o 
što'no kažu u prisebno stanje. Njen je dragan rad' toga gorke suze lio i 
Zvijezdu prokleo jer je takav otrov iznjedrila a pjesma kaže: 


r 


Zvjezdan-goro, ti prokleta bila, 
kao i ja teške suze lila , 
momačka te noga ne gazila 

što si mene s dragom rastavila. 
Moja draga po teb' cvijeće brala, 
cvijeće brala pa ga mirisala, 
među cvijeće uplela se trava, 
uplela se trava zaborava. 

Zbog te trave ti prokleta bila, 
ledenim se dahom okitila, 

mjesto cvijeća po teb' rasle strijele, 
tanki bori i visoke jele. 

Sedam godin' u ledu živjela, 

sunčeva te svjetlost ne vidjela, 
dah ledeni nek' ti dušu steže, 
studen vjetar nek' ti lice reže. 


Tako se kažu i ostvarilo. Snijeg se nije topio sedam debelih 
godina a kad se otopio po njoj izraste šuma, gusta i eto, zato je kažu, 
zbog te kletve Zvijezda ovak'a kakva je danas. cl 


LUCIN PONOR 


U mistu ima jedna stina, ponor četrdeset metara dubok. Već 
odavna niko ne zahodi tamo. A u vrime kad je od moje matere baba bila 
dite, u najbogatijoj kući, bila je divojka najlipša od svih. 

U nju ti se zagleda momak iz sirotinjske fameje ni ima ništa svoga. 
Ali ju je volija. I on se njoj svidija, priresta joj srcu jer je bio šestan. Ali 
znali su oni da jin nikad ne će dat da se uzmu jerbo kako bi ona 
gospojska cura za sirotinju pošla. I tili su pobić, ali nisu znali kako. 

A kako je njoj bilo vrime od udaje otac joj je naša bogata čovika 
puno starijega. 

I na dan kad su se tribali uzest, ona uteče sa svojin dragin. Pobigli 
su na uranku, ali kad su svatovi vidili da je mlada utekla, svi svati su je 
DOŠli tražit. Luce je tad sa svojin momkom došla do litice i znali su da se 
više nema di. Čuli su da su im blizu. 

Ali Luce ni tila nazad, a znala je da je naprid čeka smrt. 

Zajedno su skočili. Litica se i sad zove Lucin ponor, a ljudi kažu da 
se prije virovalo da su im samo postoli bili u ponoru, da im tila nikad 
nisu našli. ** 

(Bogomolje na Hvaru) 





* Katarina Pejčinović zapisala je u Varešu kolovoza 2007. godine od Liljane Grgić 
(domaćica, rođena 1953 god.) Rkp. FF Mostar, 2007., D. 

** Studentici Filozofskoga fakulteta u Splitu, Ljubici Rudan, u Bogomoljama na Hvaru 
2004. g. kazala Jelena Rudan, rođ. 1940. g., djevojačko prezime Godinović. Udala se s 
osamnaest godina. Danas živi s mužem, sinom Zvonkom i njegovom obitelji. To je 
jedina obitelj u mjestu koja ima troje male dice. Rkp. FF Split, 2004., sv. 49. 

LJUBAVNA STINA 


Prija ti, lipa moja, nije bilo da ti moreš, ko danas, ašikovat s kim ti 
hoćeš. Prije su ti ćaća i mater, ali oni iz bogatih kuća, čim se cura rodi, 
dogovarali udaju za momka iz druge bogate kuće. A kod onih siromašnih 
je već bilo drugačije, oni su se uzimali među sobom bez dogovaranja. Pa 
oni i nisu imali nikakve koristi od ženidbe. A ako bi se bogat momak 
zaljubio u siromašnu curu ili siromašan momak u bogatu curu, onda bi 
bilo svačega. Mater i ćaća onog što je bogat bi se bunili i branili im kako 
god bi znali. Bilo je toga prije puno. 

Tako ti se jednom momak lip ali siromah zagledo u ćer nekog 
bogatuna. Kažu da su bili s Pidriša oboje, a neki opet govore s Gmića, 
pa ti ja ne znam. I tako zaljubio se on u nju, a i ona, brate, u njega. I tila 
se dica uzimat, ali njezini ne daju ni da se priča o tomu, a kamoli da se 
uzmu. Tili nju dati za nekog bogatunčića, ali ona nije tila. Ona bi jadna 
volila siromaka pa makar s njim i prosila, nego s onim bogatunom pare 
brojala. Sastajali se oni gori na Makljenu. Gori, sad kad se iđe prema 
Sičajinim kućama, ima jedna velika stina, a iza nje put. Oni su se 
sastajali iznad te stine. Mislila dica uzimat se, ali stari ne daju, pa ne 
daju. Zakleli se njiju dvoje volit jedno drugo i radije u smrt nego da se 
rastanu. Kad više nisu znali šta bi, njezini već dogovorili svadbu, ufate se 
njih dvoje za ruke i skoče u provaliju iza stine. Oboje umru, a onda se 
ćaća i mater ufate za glavu što ih ne pustiše da se uzmu. Od tada su se i 
drugi mladi sastajali kod te stine i kleli jedni drugima, a možda se to i 
danas radi. Vi mladi to najbolje znate. Stinu od tada zovu Ljubavna 
Sstina. 

(Šlimac, Rama) 


KAMENI SVATOVI 


U naselju Gračanica, uz rječicu Buntu prema Kordićima, nalazi se 
jedno od najstarijih spominjanih naselja na ovim prostorima, Susid ili 
Susid-grad (koji se spominje 19. veljače 1442. g. u povelji aragonskog 
kralja Alfonsa V. koji je hercegu Stjepanu Vukčiću Kosači potvrdio taj 
posjed). Susid je po važnosti treća srednjovjekovna utvrda Uskoplja, a 
predaje ga povezuju uz kraljev dvor, uz kraljicu Katarinu, Jelenu... 





** Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 142-143. 

Predaja o kamenim svatovima je usko vezana uz kamene stupove u 
Susidu. Na udaljenosti od tri kilometra od Susida, iza velike krivine koju 
pravi rječica Bunta, na desnoj strani nalaze se monumentalni blokovi koji 
dominiraju cijelim krajolikom. Okamenjena kolona stoji zaustavljena 
usred uspona na brdo. Nijemo kamenje izaziva divljenje. 

Predaja kaže da se tada počeo raspadati i grad Susid. Stanovnici su 
bježali iz grada i raseljavali se po okolnim mjestima prepričavajući priču 
o nesreći. Danas, kameni stupovi, izbrazdani zubom vremena slušaju 
kletvu koju ponavlja Bunta. Često se pojavi, i u izrazito vedrom danu, 
koprena magle koja zastire kamene stupove. 

Zanimljivo je i to da stoka u velikom krugu zaobilazi ove stijene, a 
i lovački psi se uopće ne približavaju tom području. Žice dalekovoda 
iznad dijela kamene kolone sasvim drugačije zvone i nekako čudno 
trepere. Ptice na kamene gromade nikad ne slijeću, iako vrlo često kruže 
iznad i grakću kao da opominju. 


Jednog lijepog jutra listopada tisuću i neke skupiše se svatovi 
naočitog ženika Ante Bandulovića ispred bijele kule Susida i krenuše po 
lijepu Janju Grgurevićevu, krasoticu još ljepšeg grada Vesele straže. 
Konji bijesni, svati veseli, kod Čoban-kamena pregaziše rijeku Buntu. 
Mnogi svati Buntu mute, Buntu mute, a nesreću ni ne slute. Na Bunti je 
rublje prala, cura stara, oholica Mara. Mutnu vodu Mara gleda, a svate 
klete i proklinje: 


Dabogda vam puti bili pusti 
pratio vas vrag i mrak gusti 
Kud hodili, staze ne vidili 

u kamen se ladni pretvorili 
Kamenom se okamenili 

Tko meni vodu zamuti 
prokleti im bili puti 

Ljuto kune Mara, cura stara 
Žuboreći Bunta odgovara: 
Muč, ne kuni Mare oholice 
Zar ti, nije, Mare žao dice. 


I prošli su svatovi po lijepu Janju ništa ne sluteći. Veselo se svati 
kući vraćali s krasoticom mladom i stasitim ženikom. Kad su došli na 
Susid stranu i prvi jahači se spuštaše prema Bunti, nebo se zamrači i 
iznenada zapuha jak sjeverac Kalinjanin. Zavlada tama, a iz tame je 

samo dopirao otegnut plač i jecaj koji je ledio krv u žilama. Kad se tama 
razišla, jeziv prizor iskrsnuo je pred očima. Kolona okamenjena, 
zaustavljeni bijesni konji s tužnim svatovima. U blistavom sjaju 
popodnevnog sunca treperila je kletva stare cure, a u blistavo plavo nebo 
dizao se plač, očaj koji je stezao srca okupljenih stanovnika Susida koji 
su čekali svatove. Od njihovih suza Bunta je nabujala, a stara cura 
Mara, kada je uvidjela koliko je zla učinila svojom kletvom, bacila se u 
mutnu Buntu i nestala u njoj. Njezino tijelo nikada nije pronađeno.?"" 
(Bugojno) 


OLUJA OSTVARILA KLETVU 


Narod je vjerovao u moć kletve. Najviše se vjerovalo u moć 
majčine kletve i u moć kletve prevarene, obljubljene 1 ostavljene 
djevojke. U Brusju na Hvaru pripovijeda se o dvoje siromašnih mladih 
koji su se zaljubili. Mladić je uvijek obećavao djevojci da će se pobrinuti 
za njihovu budućnost. Djevojka je vjerovala mladiću i odbijala je sve 
druge mladiće. Zaljubljena je djevojka ostala trudna. 

Mladić je počeo razmišljati kako bi bilo bolje da nađe bogatiju 
djevojku i tako riješi budućnost. Našao je drugu djevojku kojoj je zanije- 
kao dijete sa siromašnom djevojkom. Prevarena je djevojka proklela 
mladića: “Do Bog da se utopi prid mojim očima ". 

Jednoga je ljeta djevojka bila u polju sa svojim roditeljima. Počeo 
je puhati snažan vjetar, a na moru je bila oluja. Ostavljena je djevojka 
pogledala prema moru i vidjela veliki oblak koji se nadvio nad jednim 
brodom. Prepoznala je svojega bivšega mladića 1 vidjela je kako se brod 
izvrće i kako more guta taj brod i sve ljude u njemu. 

U toj predaji krajolik najavljuje ostvarenje kletve — bila je velika 
žega i strašno sunce; počeo je strašno puhati vjetar; na moru je bilo 
nevrijeme; a kad je djevojka pogledala prema moru, vidjela je veliki 
oblak koji se nadvio nad brodom; brod se izvrtao i more je progutalo 
brod i sve ljude u njemu. Na utjecaj krajolika na identitet, mentalitet pa i 
sudbinu ljudi prvi su ukazali irski kulturolozi početkom dvadesetoga 
stoljeća. Isto je i kod hrvatskih modernista, primjerice, Dinka Šimuno- 
vića, Ksavera Šandora Gjalskoga i mnogih drugih. 

Živa predaja i toponim Kleti Oblak čuvaju uspomenu o tragičnoj 
ljubavi vjerne djevojke i lakomislenoga mladića koji ju je obljubio i 





* Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 djela, knj. 5, 
MH, HKD Napredak, Sarajevo, 2005., str. 148. 


420 


ostavio. Žanrovi usmenih priča se prepleću. Priča o Kletom Oblaku može 
se promatrati kao etiološka predaja i kao novela. Poanta te priče ističe 
njezinu didaktičnost — mladića je zbog njegovoga grijeha zauvijek 
progutalo more. 


KLETI OBLAK 


U selu Brusje bili su dvoje mlodih koji su se zajubili. Mladić je 
stalno divojci govori kako će je oženit i da je njegova jubov tolika da ih 
niko nikad ne će moć rastavit. I njih dvoje bili su kruto siromašni s 
velikon famejon, al mladić je uvik obećovo da će se pobrinit za njihovu 
budućnost i da će se skoro zaručit. Virujući njegovim obećanjima divojka 
je odbijala sve druge mladiće koji su joj mogli ponudit puno veće od 
njega. Uskoro je ta njihova jubov urodila plodon, divojka je ostala 
noseća. U njezinemu zaručniku probudile su se ambicije, poče je pensat o 
njihovemu siromaštvu, misli da je može noć divojku koja je bogatija i s 
kojom bi mu budućnost bila sigurija. 

Svojoj divojci i cilemu selu reko je da to dite ni njegovo i da nema 
čo činit s njon. Divojka je ostala u svojoj kući sa materon i ocen di se dite 
rodilo. Svojega bivšeg mladića uvik je proklinjala istom kletvom: “Do 
Bog da se utopi prid mojim očima. * 

Jednega lita bila je u poju sa svojim storima, bila je velika žega i 
strašno sunce kad je poče strašno puvat vitar, na moru je bilo nevrime. 
Kad je divojka pogledala pud mora vidila je jedon veliki oblak kako se 
nadvi nad jednin brodom. I ona je odma pripoznala brod svojeg bivšeg 
mladića, i vidila kako se izvarće i kako je more progutalo tin brod i sve 
jude u njemu. I tad njezina kletva se ostvorila; on se utopi prid njezinima 
očima. 

A danas se to misto di se ti brodovi izvarni zove ,,Kleti oblak"?! 

(Brusje na Hvaru) 


PLANINE BABE 


Jedne godine nakon tvrde zime odmah prvih mjeseci nekim je 
babama nestalo sijena za stoku. U veljači se prohorilo (vrijeme je 
postalo ljepše) i babe su odlučile ranije nego obično potjerati stoku u 





*! Zapisala je u Brusju na Hvaru 2006. g. Katarina Mišković, a kazala joj je Katica 
Hraste. RKp. FF Split, 2006., sv. 1, str. 5. 

planinu (obično se ovce gone u planinu početkom 6. mjeseca). Pošle su 
zadnja tri dana u veljači, a kako nisu mogle za to kratko vrijeme izaći na 
planinu, govori se da je veljača molila ožujak da se nastave lijepi dani: 


“Ožujače, po Bogu rođače 
daj mi zajmi dva-tri bijela dana 
da ispratim babe u planine. *" 


Dok su babe gonile ovce pjevale su: 


Veljačo, veljačice, dok je mojih 
ovnova koloroščića i 
jarčića vitoroščića,ja 
se ne bojim tvoje 
oštre zime. " 


Taman babe izašle na 
planinu, zima se 
vratila. Od silne 
hladnoće babe su se 
jednoga jutra smrzle 
i pomrle. I danas 
postoje njihove figure 
u kamenu, likovi triju 
baba kako muzu ovce 
na strugi i uz njih 
stoje kablovi u koje su muzle mlijeko. Po tome se ta planina zove Babe. 
Postoji uzrečica u našem narodu koja se tiče velikog nevremena, a 
vezana je za taj događaj. Naime, kada počne kihati (padati snijeg) pri 
kraju veljače ili na početku ožujka kaže se: Danas su ti huke babe!?'* 
(Stolac) 





ČIOVO 


Često su me judi pitali kako je naš otok dobia ime. Meni je moj 
dida kaza da kad se dilia Split i Trogir, osta je jedino naš otok. Nisu znali 
kome ćedu pripast pa su judi jedni druge pitali: “A čije je ovo? " Tako su 





** Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 djela, knj. 5, 
MH, HKD Napredak, Sarajevo, 2005., str. 166. 

onda nazvali naš otok Ciovo ili kako naši susidi Trogirani kažiju 
Ciovo.*? 
(Slatine) 


ŽRNOVNICA 


Žrnovnica je postala po Žrnjevim. U njoj nije bilo mlinova već 
samo žrnjeva. Žrnjevi su veliki kameni koji bi se vrtili rukom, pod njih bi 
stavili žitiju i tu bi ispadalo brašno. Prije je u Žrnovnici bilo puno 
žrnjeva.?' 

(Žrnovnica) 
BUJE 


Stari Slavinci su prišli tote kada ni bilo hiž. Bile su samo boški. 
Na brege poli Buj, kade zovemo Stare Buje, su se fermali i su rekli: 

— Tu će bit buje. 

Tamo su živeli. Nekad su tamo kmeti skopali kameni škaf, razbijeni 
lonci, stari šoldi. Naš slavinski svit je od vaik va Bujah. Samo poklin 
su napravili nove Buje?" 

(Selo Bibala u Istri) 


O POSTANKU GRADA ZAGREBA 


Ljudi kazuju u Stupniku, da na mjestu, gdje je sada Zagreb, nije bilo 
nigdje vode ni zdenca. Jednog dana je onuda prošao neki biskup sa 
jednim svećenikom i slugom. Kad je putem ožednio, ne našav nigdje 
vode, dođe do mjesta, gdje je sada Jelačićev trg. Tu stane, udari 
biskupskim štapom po zemlji, i najedanput proključa voda. Tada reče 
svome slugi: zagrabi. 

Od toga doba zove se ono mjesto Zagreb. Onaj zdenac se zove 
Manduševac.?"* 

(Zagreb) 


*5 Studentici Filozofskoga fakulteta u Splitu, Andrei Pavičin, 2004. godine u Slatinama 
kazala Ruža Nakir (rođ. 01.01.1930.g., u Slatinama). Rkp. FF Split, 2004., sv. 2. 

* Studentica Filozofskoga fakulteta u Splitu Luiza-Katica Bouharaoua zapisala 2004. 
godine po kazivanju Agate Blažević. VI. rkp. ST, 2004., sv. 3. 

“5 Usmene pripovijetke i predaje, priredila Maja Bošković Stulli, SHK, MH, Zagreb, 
1997., str. 333. 

** Isto, str. 334. 

KAK SE PROZVALO VRAPČE 


Jednom je, vele, sveti Franjo, kad je putovao u Zagreb, projašio i 
kroz Vrapče. Tu su ga seoski derani nabacivali kamenjem, našto im je 
on viknuo: 

“Vrabec vas dal!" 

Otada da se selo prozvalo Vrapče.?"" 


(Zagreb) 


CAVTAT 


Kako je bio porušen Epidaurus, nije nikoga bilo više tu, samo 
stijene, hridi, razvaline. U montanji, u brdima su neki ljudi bili ijedan 
čovjek je gledo dole i ugledo je drače, kapinike i kako neko gorsko 
cvijeće đe cavti u ruševini. I govori: 

— Gledaj kako cavti. 

I tako su prozvali to mjesto Cavtat. 28 

(Cavtat) 


IME SLANO 


Ja sam slušala da je došla kraljica neka na kobili tuj u Slano. 
Kobila bila žedna, pa je dovela kala mora, a kobila ne ćela pit. Ona 
provala rukon i rekla: 

— Slano je, ah što je slano! 

I tako se prozvalo Slano. 2 

(Slano) 


KUMOVA SLAMA 
U vedre noći priko ciloga nebavidi se navlaka koju narod zove 


Kumova slama. Ta Kumova slama nastala je poslin zvizda koje je Bog 
Prije stvoria. 





277 Isto, str. 335. 
25 Isto, str. 335. 
2? Isto, str. 335. 

Doli na zemlji bila su dva kuma, od kojih je jedan bia nepošten i 
zavidan onome drugome. Živili su na dva kraja sela i među njima je bilo 
veliko polje. Nepošteni kum je uvik po noći kra slamu iz plasta poštenoga 
kuma. Dok je prinaša slamu priko polja tako se ona za njin razasipala. 

Kako se odavna Zemlja zaklela Raju da se sve tajne doznaju, tako 
je Bog na nebu razasuja svitleću slamu. 

I svi sa Zemlje mogu vidit kako se nepoštenomkumu rasula slama 
po polju.?** 

(Otok kod Sinja) 


DUGA 


U davno doba Bog je učinija tu šaru na nebu 
da ostvari želju onima koji nisu zadovoljni onim 
Šta su. 

Pa ako se koji muški želi pritvorit u žensko 
mora pribacit svoju kapu priko duge, protrkat 
ispod nje i na drugoj strani uvatit kapu. 

Ako bi pak koja ženska se tila pritvorit u muško 
mora svoj šudar pribacit priko duge i kad ga na 
drugoj strani privati odma muško postaje. 

Ali nikome to nije uspilo do danas, jer taman kad ti se učini da si poda 
njon i da je moš pribacit ona ode dalje od tebe i nikad je moš doseć.*“ 
(Otok kod Sinja) 





SVATOVNA PEĆINA 


U dolnjem Zagorju, varh tako nazvanoga sela Jablanovca u župi 
bistranskoj, stoji jedna visoka klisura, o kojoj narod sledeca 
pripovijeda: 

U starodavno doba zaljubio se je njeki mladić u krasnu djevojku, 
želeći je, svim protimbam uparkos, za svoju suprugu uzeti. Ovoj namjeri 


* Marina Perojević svibnja 2006. g. zapisala u Otoku kod Sinja. Kazala joj je Mila 
Perković Tabak (rođ. 1968. g. u Rudi. Mila je tu i druge predaje upamtila od svoje bake 
Vinke Kamber (djev. Varvodić, rođ. 1925. g. u Rudi. Rkp. FF Split, 2006, sv. 46, str. 2. 
Predaju Kumova slama (zapisanu u Dalmaciji) navodi i Maja Bošković-Stulli u nav. dj. 
str. 330. 

*! Isto, str. 1. Predaju Duga (zapisanu u Otoku i Brnazama kod Sinja) navodi i Maja 
Bošković-Stulli u nav. dj. str. 331. 

protivljahu se roditelji njegovi, ali on, slijedeći nagon šarca, uze 
obljubljenu djevojku. Kada su mladići na gori varh rečenoga mjesta 
svadbu opslužavali, prokleo ih je otac mladoženje, sa svimi svatovi, 
djeveri, dodaši i ostalom družbom na što se svi na kamen obratiše i 
pećinom postadoše. "** 

(Jablanovac kod Bistrice) 


TRI SUNCA 


Uvik je baba govorila da je drijota ubit lastu, jer da nije lasta ne bi 
nas Sunce grijalo i uvik bi nan pripovidala kako je to bilo u davno doba 
kad se Zemlja tek stvorila. 

Prvo su bila tri sunca. Dva je zmija koja je bila sam đava popila. 
Treće sunce je lasta sa svojin krilima visoko na nebo podigla i otlen nas i 
danas grije.?** 

(Otok kod Sinja) 


koko 


Povijesne i etiološke predaje koje su nastale na povijesnoj razini 
isprepleću se s poviješću i teško ih je razlučiti. Te se predaje mogu 
nazvati usmenom poviješću, domaštanom poviješću, literariziranom 
poviješću. 


ESHATOLOŠKE PREDAJE 


Eshatološke predaje pripovijedaju o potresnom pojavljivanju 
ubijene tek rođene vanbračne djece, umrle nekrštene djece i ubijenih 
odraslih osoba. Ubijena i umrla nekrštena djeca pojavljivala su se noću, 
kriveći se u bijelim haljinicama sa svijećom u ruci. U zapadnoj 
Hercegovini tu djecu nazivaju krivljavcima, u istočnoj Hercegovini 





** Usmene pripovijetke i predaje, priredila Maja Bošković Stulli, SHK, MH, Zagreb, 


1997., str. 339-340. 
5 Isto, str. 2. Predaju Tri sunca (zapisanu u Brnazama kod Sinja) navodi i Maja 
Bošković-Stulli u nav. dj. str. 330. 

. x . BP udje. a kis +1 284 . 
drekavcima, u dubrovačkom kraju fintilinićima ili tintama.““ U nekim 


mjestima u Dalmaciji i na otocima ta se djeca nazivaju macićima, a to 
dovodi do zabune jer se mačićima nazivaju demonska bića — đavao 
pretvoren u mačku koji noću sve do prvih pijetlova čini strašna zlodjela 
ljudima koje sretne na putu. 

Eshatološke predaje govore i o pokojnicima koji su se ustajali iz 
groba jer nisu ispovjedili sve grijehe. Te bi se osobe prikazivale samo 
svojim ukućanima i čim bi kazale neispovjeđeni grijeh, zauvijek bi 
nestajale. Te se predaje kazuju kao memorati. (Razlika je između 
eshatoloških i demonoloških bića, a o tomu će biti riječi i u daljnjem 
tekstu.) 


MAŠKA U KAMPANEL 


U Postirama se pripovijeda o djevojci koja je prije dvije stotine 
godina u ljubavi zatrudnjela. Uz pomoć prijateljice rodila je, te 
prestrašena za svoju sudbinu, stavila dijete u košaru i odnijela ga u 
zvonik crkve. Od tada se ta predaja veže za Sutivanjane, a preoblikovana 
je i u izreku: “Maška van je u kampanel!?*? 


Pri' dvisto godin' u Sutivan je živila divojka jedinica u roditelja. 
Bilo je to vrime kada se puno vodilo računa o poštenju žene. Ona je u 
jubavi zatrudnila i sedam miseci to svima krila. Kada je rodila uz pomoć 
Drijatejice, bila je očajna i pristrošena za svoju sudbinu. Tada su 
novorođeno dite stavile u košaru visoko u kampanel crikve. 

Ujutro kad se svit digo i ču" plač, govorili su: “Maška u kampanel, 
odakle maška u kampanel? Kako se popela gori? " 

Kad se svit digo gori, vidili su da je to dite.?** 

(Postire na Braču) 


MALI S CRVENOM KAPICOM 


Išo neki čovjek putem i na križanju sreo malog s crvenom kapicom. 
Sustavi on čovjeka i rekne mu: 





* Nevjerojatno je koliko hrvatskih prodavaonica dječjom odjećom i obućom nosi takve 

nazive. 

*5 Zapisala je 2005., u Postirama na Braču Tea Fabris, a kazao joj je Ante Bižaca (rođ. 

Dok g. u Postirama, po zanimanju elektrotehničar). Rkp. FF Split, 2005., sv. 77, str. 8. 
Isto. 

— Oćeš ti mene primiti k sebi? Dat ćeš mi jesti prosenu kašu, a ja ću 
tebi prenašati žito, pa buš bogat i prebogat. 

Uzeo čovjek malog k sebi i hranio ga kako su se dogovorili, a i 
mali se držo obećanja. Bilo navjek u kući kod njih žita a nitko nije znao 
otkud. I čovjek se bogatio sve dok nije neka baba vidla kako kroz travu iz 
susjedovog ambara putuje žito - zrno po zrno, ko mala stazica prst 
debela - pa ravno u ambar toga čovjeka. Baba digla viku, spuntala ljude 
i navalili oni na čovjeka da otjera malog. Nije se moglo drugačije i on ga 
poljera. 

Kako je mali otišo, prestalo žito dolaziti - a čovjek uskoro posto 
bogac kakav je i prije bio.*" 

(Grginac, Bilogora) 


TINTILINIĆ POD CRVENOM KAPICOM 


Pričala mi moja baba kako je jednom kad je bila u paši ugledala za 
ovcama jednog tintilinića, mali je bio pod crvenom kapicom. Ona je 
Drišla, a tintilinić je vikao: 

— Daj mi vode, ni iz neba ni iz zemlje! 

Tako je išao dugo za njom, ali ona se pripala i pobjegla je ispred 
ovaca. Kad se približili selu, tintilinić je pobjego. 

(Ponikve na Pelješcu) 


GORI VATRA I DITE PLAČE 


U Filipovića je bila cura Pava. Kod nje na silo je dolazio Ante iz 
Osoja. Ante je iša na silo priko Dočića i niko nije zna za to jer prije se 
išlo krijomice na silo. Kad je Ante doša do Gradine, bilo mu je nešto 
čudno. Čujo je kako neko dite plače. Jadan on, nije mu se dalo ni naprid 
ni nazad. Pava se bila zabrinila, ali nije smila nikom reć da će on doć na 
silo. 

Kad je Ante otiša gori poviše, jopet je čujo dite kako plače. Kad je 
doša do Pave, reka joj je da posluša čuje li išta. Ona je isto čula taj plač. 
Kad se Ante vratijo kući, pita je babe šta je to. Baba mu je rekla da se 
uvik triba prikrstit i izmolit virovanje kad vidi tako nešto. Potlen ga triba 
Ditat: “Ko si i šta oćeš? " 





*" Usmene pripovijetke i predaje, priredila Maja Bošković Stulli, SHK, MH, Zagreb, 


1997., str. 370. 
288 Isto, str. 415. 

Ante je tako i uradio. Potlen deset dana, kad je jopet iša na silo, 
vidijo je nešto još gore. Gori kod Gradine gori vatra i dite plače. Ante se 
Drikrstijo i izmolio virovanje i eto vatre nestade. Ante poša naprid, kad 
dite opet poče plakat. Kad je Ante upita diteta šta je, dite se ušutilo. Dite 
mu je reklo da je ono izgubljena duša. Mater ga je udavila i zato mu je 
vrat crven. Dite je reklo Anti da moli za njega i da svin curan i udovican 
i pratrin kaže da mole za nj. Ante ga je posluša. Potlen toga ni Ante ni 
niko drugi ništa slično nije vidijo.?* 

(Batin kod Posušja) 


MITSKE PREDAJE 


Mitske predaje pripovijedaju o vilama i povijesnim osobama 
kojima je narod pripisao nadnaravnu moć. Pomagale su junacima i samo 
noću dolazile u sela. Priča se da su zavodile mladiće javljajući im se u 
snu. Jedni pripovijedaju da su ih vile izliječile; drugi da su siromašnim 
djevojkama pomagale brže istkati ruho za udaju; treći da su pomagale 
nejakim pastirima; četvrti da su mlade prenijele preko jezera u planinu, a 
stare pred crkvu itd. Činile su zlo jedino ako bi im se tko zamjerio izdavši 
tajnu da im stopalo jedne noge ima magareća ili konjska kopita ili kozje 
papke. U narodnoj percepciji vile su bajkovite ljepotice, gotovo uvijek u 
dugim bijelim, rjeđe plavim haljinama, dugih zlatnožutih počešljanih 
kosa, s modrim ili zelenim očima i imale su nadnaravnu moć. Narod 
pripovijeda 1 o vilenjacima i vilinčetu. Od povijesnih osoba kojima narod 
pripisuje mitsku moć najčešće su Marko Kraljević, Janko Sibinjanin, 
Stojan Janković, Mijat Tomić i Andrijica Šimić. 

Mitske predaje često imaju razrađenu fabulu, a pripovijedaju se kao 
memorati. 

Vile u VI. st. spominje bizantski pisac Prokopije iz Cezareje. 2 
Vraz u Kolu (br. 5., 1847.) piše o vilama. Ivan Kukuljević Sakcinski 
(Varaždin, 1816. — Puhakovec, Hrv. zagorje, 1889.) o vilama piše u 





* Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 177. 

2 Špiro Kulišić, Stara Slavenska religija u svjetlu novijih istraživanja posebno 
balkanoloških, Sarajevo, 1979., str. 139. 

Danici (1847.). Nekoliko je autora koji pišu o pričama svoga kraja 
(Lovreć, Makarska, Varaždin, Ivanić-grad, Karlovac, Lonja). 


VILE JEZERKINJE 


Nekad davno, u staro doba, 
u brzacima pored vodenica 
kupale su se vile jezerkinje. 
Kao i sve vile bile su lijepe 
i mlade. U jednu takvu, 
lijepu i mladu, zaljubio se 
jedan mlinar. Želeći stalno 
biti s njom, baci se on u 
brzace pod  vodenicama. 
Nikad se više nije vratio niti 
su ga našli. Svi su znali 
koliko je mladi mlinar volio 
vilu, tako da nitko nije plakao niti je pisao osmrtnicu. Svi su znali da je 
otišao sastati se sa svojom dragom i da su sad sretni. ?? 





Predaje o vilama jezerkinjama nadahnule su su i Nikolu Šopa da 
napiše antologijsko djelo Božanski pastir. 


VILA I PASTIR 


U stara vrimena dica su uglavnom koja su bila nejaka da rade 
čuvala stoku po planinama i ledinama. Bio jednom jedan čoban kojeg su 
dica zvala Ćelo. On je bio mal i nejak i sva su ga druga dica zafrkavala i 
tukla. Čelo jadan moro šutit i trpit, jer je bio nejači. 

Ali jednoga dana čuvo Celo stoku i vidio kako se u grmlju vila 
zapetljala. Čelo bio onako strašljiv i nije znao što da uradi, al kako ga je 
vila sve više dozivala, otiđe on i otpetlja je. Kad je to uradio, reče mu 
vila da će mu ispunit jednu želju, on odma reče da bi tio bit najjači među 
svim čobanima. I ispuni vila njemu želju, a on šutio i čekao da ga netko 





*! Usmene pripovijetke i predaje, priredila Maja Bošković Stulli, SHK, MH, Zagreb, 


1997., str. 27.-28. 
** Katica Lozić Radielović zapisala je 2007. g. u Jajcu 2007. g. Rkp. FF Mostar 2007, 
D. 

napadne. Tako, jednom zgodom, djeca opet navališe na Celu, a on ih 
spreman dočeka i obrani se od njih nekoliko, a oni se razbježaše. Kad su 
ovi vidjeli da se nešto čudno s njim desilo, nikad ga više ne dirnuše, a čak 
ga se počeše i bojat.?* 

(Ustirama u Rami) 


MUDRI SALAMUN I SESTRA 


Salamun je bi mudri čovik i ima je sestru. Govoru da je bila lipa, 
lipa kako perla. Ali govorilo se i da ima noge o tovara. Tako su i mudrom 
Salamunu govorili da mu je sestra vila, bo ima noge o tovara; a un ni 
virova. Više su mu bili dodijali s otin govorenjem! Ča će učiniti da vidi je 
li oli ni istina? A un bi mudar i pametan, pa učini crikvu, pa je posaliža 
mramorun i učini kako marete, da se vidi kako da je voda. 

I kad mu je sestra čula da je je brat, mudri Salamun, učini novu 
crikvu, šla je viti otu lipotu kakove jošće ni bilo na svitu. Un, kaje vidi di 
ona gre i da će dojti u crikvu, un se hrani zada vrat. Ona gre i došla na 
vrata: pari da pliva voda. Unda je digla njevi abiti, da ih ne smoči. (Bila 
je sva u svili do tloha.) Ka je došla nutra - to ni voda nogo mramor. Ka je 
vidila da je mramor, pustila je abiti i rekla sama sobun: 


Di je mudrosti, 
tote j i ludosti. 
A mudri Salamun zada vrat govori: 
Di je liposti, 
tote j i sliposti. 
— I unda je se povidi. U 


(Sali na Dugom Otoku) 
GRAD VID 
U Vidu se okrunilo devet krajeva. Tu je bija velki grad i, kako kažu, 


drugi odma iza Rima. Rim pa on bio, zvao se Vid. Tu se usio čitavi grad, 
samo mala crkvica je ostala. Kutije isto bija veliki grad. Usilo se istoga 





2 Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 184. Sličnu je predaju zapisala i Maja 
Bošković Stulli u Radešinama kod Sinja. 

%* Isto, str. 224. 

vremena kao i Vid i sada se vide u vodi razvaline, kupe na kućama, kad 
je čista voda i fino vrime. 
I unda bi se kladili monci, bili su vele silni ljudi: ko bi dojezdija iz 
Vida do Kuti na konju, a ne posrnut, onda bi onaj dobija neku nagradu. I 
kad bi od velike svoje sile, od oholosti, kad ne bi ništa mogli, unda bi 
skuhali pogaču za metu i u nju bi gađali. A kašnje se usilo sve.?* 
(Opuzen) 


VIDOVSKA KRALJICA 


Ima put Neuma jezero Kuti. Kažu da je govorila vidovska krajica: 
— Moji Kuti, moji zlatni skuti. 
Tako san ja čuja. U trupici danas kad se čovik vozi po tom jezeru 
Kuti, vidu se porušeni zidovi u dubini od nekadašnjeg grada. Od Kuti 
do Vida sve je bija grad. I ta krajica kad je išla kočijom od Vida do Kuti, 
zato bi ona rekla: 
— Jest Vid Vid, ali moji Kuti moji zlatni skuti. To sam čuja kad sam 
bija dite. 
* 
Druga žena dodaje: 
O, moj Vide, moj očinji vide, 
moji Kuti, moji zlatni skuti.?* 
(Opuzen) 


DIVOVI GRADE TORANJ 


Su bili neki veli i jaki judi. Kad su zidali turan u Mutunu i u 
Buzetu i crekvu pod grotu, da su si bat posujivali jedan drugomu. 
Jedan je bi u Mutunu, a drugi u Svetom Štefanu i su si preko drage 
davali bat. 

I žene su bile jake, pa su na glavi nosile kolonu od crikve, a na 
hrbatu otroka i još su po putu plele hlače. ?*" 

(Beletićev Brijeg u Istri) 





* Usmene pripovijetke i predaje, priredila Maja Bošković Stulli, SHK, MH, Zagreb, 


1997., str. 337. 
2%6 Isto, str. 338. 
21 Isto, str. 364. 

DIVIĆ 


Vile su sagradile arenu u Puli. Su nosile na glavi grote i prele. 

Kad je peteh zakukurika, više nisu mogle dalje graditi, pa je prez krova. 
Stari su govorili da je to Divić.?* 

(Loborika u Istri) 


ČRNA KRALJICA 


Mnoge su predaje zapisane o Crnoj kraljici. Neki misle da je Crna 
kraljica udovica Ulricha Celjskoga, a neki da je udovica Vlatka 
Hercegovića, drugoga sina hercega Stipana Vukčića Kosače koji je bio 
oženjen rođakinjom Ulricha Celjskoga. Te su predaje nadahnule Josipa 
Freudenreicha i Higina Dragošića da napišu istoimena djela. 


Bila jena žena koja je bila jako zločesta svojim slugem. Kak se je 
navek nosila vu crnom rubju, zvali su ju “crna kraljica“. Cez nejni 
grund nije nišče smel, jer bi sakega kerega bi na svojem gruntu vlovila 
dala hititi pred lave kere je baš za t posel hranila, ili bi pak na njega 
napustila dva orle keri su bili tak izvežbani da bi mam čoveku iskopali 
OČI. 

No kad je Turčin haračil po hrvatskoj zemli, nije zabil ni na 
Medvedgrad vudriti. Kad se je Turčin približaval k festungu, pozove 
kraljica svoje sluge vu festung da ga brane, ali joj se ni ni jen odzval. 
Kraljica je bila sad vu nepriliki i pomisli si da se zakune vragu te veli: 

— Pukni, vrag, dam ti Medvedgrad — ali joj se ni nišče odzval. 
Ona opet i po drugi put veli: 

— Pukni, vrag, dam ti Medvedgrad i sve zlato - ali joj se opet ne 
javi. 

Sad se ona i po trejti put zakune i veli: 

— Pukni, vrag, dam ti Medvedgrad i sebe! 

I zaistinu sad vrag pukne i potera Turčina iz Hrvatske. 

No kraljica je sad tela da se resi zakletve, te da proglasit po celoj 
zemlji da keri ju triput oko nejnog grada odnese, da mu bu dala bedenj 
dvanajst veder pun zlata. To čuje jen vuglenar i on otide k kraljici te 
se joj javi da ju bu on nosil triput okol grada, pa makar si noge do kolena 
znucal, ali mu onda mora dati bedenj od dvanajst veder pun zlata. 
Kraljica je na to pristala i sad njemu veli: 





2 Isto, str. 365. 

— Ja se bum, da me buš lakše nosil, pretvorila vu gavrana, a ti me 
skri pod nadre od tvoje rubače, da me gdoj ne vzeme, i kaj god buš videl 
i zestal, naj se niš bojati, neg samo ujdi furt naprvo, je oni tebi ne 
moreju nikaj napraviti. 

Kraljica se i zbilja pretvorila vu gavrana, a vuglenar ju zeme i 
dene vu nedre kak mu je kraljica naložila i otide okol grada. Kad je 
prvi put išel, ni niš videl, več je samo čul kak juriju kočije. Dojde ti on 
prvi put na meju, ali več vidi gde stojiju kočije, a iz njih izlaziju sama 
velika gospoda se cilinderi na glavi. Ide on i po drugi put okol grada, no 
ali sad ni mirno išel, je su ga napali vukovi i lavovi. On seje malko 
preplašil al je sejeno išel naprvo, dok ni došel i po drugi put na mejo. 
Kad je krenul po trejti put okol grada, dojdu pred njega velike kace i ne 
puščaju ga naprvo. Vuglenar se još ne stavi, neg samo ide naprvo. Još je 
Jaljelo samo nekih par korakov da ju i po trejti put donese do meje, ali 
sad dojdu pred njega vragovi sa vilami te ih zapiknu pred njega i ne 
puščaju dalje. Sad se je zaistinu vuglenar preplašil, hiti kraljicu i hoče 
vujti, ali ga kraljica prime za rukaf i veli mu: 

— Sad si mi još devet puti gorje napravil. 

Kraljica ni niti sad bila spašena, neg je bila još devet puti gorje 
zakleta. No ne projde dugo cajta, javi se jen razbojnik keri seje takaj 
polakomil za zlato i veli joj daju bu on nosil, ali mu mora dati dvanajst 
veder zlata. Kraljica je na to pristala i rekla mu se isto kak i prvomu. I 
zaistinu on jo je nosil tak kak i on vuglenar i se iste napasti su pred njega 
došle, ali ni on je ni donesel do meje, neg ju je pri kraju hitil kak i 
vuglenar. Njemu je pak kraljica rekla: 

— Sad si mi petnajst put gorje napravil neg sem prije bila. 

I tak ti kraljica vumre zakleta. Taki za nekuliko dan kak je 
kraljica vumrla dojde jen sluga k nje da ju prosi penez, jer mu budu 
drugač deca pomrla od gladi. Dojde ti on pred njejnu hižu gde je ona 
stanovala, pokuči na vrata, ali se nišče ne javi. On na to otpre vrata i 
vidi gde kraljica mrtva leži, a kraj ne jena velika kaca. On se vu prvi 
mah preplašil, ali sije mam vu sebi premislil da zakaj si ne bi on sam 
zel penez kad je več kraljica mrla i ni nikoga bilo pri hiže gde su bili 
penezi. On otide vu hižu s penezi i tu ti najde tri bednja penez, vu prvem 
bednju je bilo zlato, vu drugem srebro, a vu trejtem kufer. On bedenj z 
zlatom bil je čist v kutu i on hoče da ide po zlatne peneze, ali kad dojde 
blizu, vidi jeno veliku kacu kera leži na penezih i njega gledi. On se ni 
htel dirat vu t bedenj, neg si nameće pune nadre srebrnih penez i odleti 
sav vesel vun. Kad je bil več prilično dalko, htel je ipak znati kulko sije 
zel i hoče da prebroji; kad je počel vaditi iz nedrih, a to ti je se sam 

vuglen. On ni htel verovati da su penezi bili, mislil si je da se je morti 
zabunil i otide da si i po drugi put nameće, ali samoga zlata. Kad ti on 
dojde pred vrata, to ti ga kaca ne pusti v hižu. On se vrne domov, ali bez 

penez. 
I dandenešnji leži kaca pred vrati i ne pusti nikoga nutri.“? 
(Remete kraj Zagreba) 

DIVLJAN 


U sljedećoj je priči antički grčki motiv o Polyphemu:?* 


Pop i đak hodali kroz jednu veliku planinu pa ih ondje uhvati noć. 
Videći oni da već ne mogu taj dan prispjeti kuda su bili naumili, stanu 
gledati kroz planinu gdje bi prenoćili i ugledaju oganj daleko u jednoj 
pećini. Primaknu se oni blizu i povikaše da vide ima li tko tamo. Kad 
tamo ni ljudi ni ikog drugog, do jednog divljeg čovjeka s jednim okom 
navrh glave. Pitaju ga hoće li ih pustiti u kuću i on ih pusti. Ali na vrata 
pećine bijaše privaljena velika ploča koju sto ljudi ne bi moglo pomaći. 
Divljan ustane, digne ploču, pusti ih unutra, pa opet ploču na vrata 
Drivali. Potakne im veliki oganj i oni se sjednu grijati. Pošto se malo 
zagriju, počne ih Divljan pipat iza vrata da vidi koji je pretiliji da ga 
zakolje i ispeče. I napipa popa pretilijega, spopane ga i ubije, navrti na 
ražanj i stavi kraj ognja da se peče. Kad to đak vidi dosjeti se svome jadu 
ali uteći iz pećine nikako nije mogao. Kad se pop ispekao, zovne Divljan 
đaka da s njim jede, a jadni đak ne htjede, već mu odgovori da nije 
gladan. A hoćeš, reče mu Divljan, i na sramotu ako ne ćeš na lijepo. Bez 
izbora đak sjedne s njim. Divljan prokleti jede, a đak stavlja u usta, pa 
opet baca u kraj." Jedi" stane vikati Divljan, jer ću i tebe sutra ovako. 
Pošto se Divljan najede, legne kraj ognja, a đak počne diljati jedan mali 
šiljak. Upita ga Divljan: " Šta diljaš taj šiljak? " Đak odgovori da se kod 
ovaca sjedeći besposleno naučio tako diljati, pa da ga je i sad ta volja 
dopala. Divljan zatvori oko i zaspi, a đak jadni, vidjevši da se sutra i 
njemu nožić pod grlo sprema, domisli se te oni šiljak zavrti Divljanu u 
oko i oslijepi ga. Divljan slijep skoči kao mahnit i đaku reče: “Neka, da 
je Bogu hvala! Izvadi ti meni ovo jedno oko, kad ne umijeh ja tebi 
obadva, al mi uteći ne ćeš. " 





* Usmene pripovijetke i predaje, priredila Maja Bošković Stulli, SHK, MH, Zagreb, 


1997,, str. 353-355. 
*% Usp. Vatroslav Jagić, Historija naroda hrvatskoga i srbskoga, knjiga prva, Staro 
doba, Zagreb, 1867., str. 111. 

Kad ujutru svane, napipa Divljan vrata od pećine i vidjevši da su 
zatvorena počne po pećini brbati tamo-amo da đaka uhvati, ali ga ne 
mogne nikako naći , jer je imao u pećini mnogo stoke te se đak domisli i 
oguli jednog ovna, pa se obuče u onu kožu i izmješa među ovce. Divljan 
već vidi da mu od mnoge stoke ne može ništa, pa pođe na vrata od pećine 
pa otvori jedan kraj vrata i počne stoku vabiti da jedno po jedno izbaci. 
Đak u ovnovoj koži stade se s ovcama približavati ne bi li i njega izbacio 
i tako malo po malo primičući se, dođe do njega. Divljan ga uhvati i 
izbaci vani među ostale ovce. Kad se đak dohvatio poljane i vidi svu 
stoku pred sobom, vikne Divljanu: “Ne traži me više, ja sam već 
napolju. 

Divljan kad vidi da mu je utekao, domisli se što će, otvori vrata 
sasvim i pruži mu štap govoreći: 

“Kad si mi već utekao na ti ovaj štap da tjeraš stoku, jer ti bez 
njega nijedna ne će krenuti. " 

Đak nesretni prevari se i pođe da uzme štap, ali kako ga se 
prihvati, prijanu mu jedan prst pri njemu. Vidjevši da je poginuo, stane 
skakati oko Divljana, tamo-amo da ga ne dohvati. U to, padne mu na um 
britvica koju je pri sebi imao, izvadi je i odsječe oni prst što mu pri štapu 
prijanuo bio i uteče. Onda se počne Divljanu rugati i smijati tjerajući 
pred sobom stoku. Divljan, onako slijep, pristane za njim, te tako dođu 
do jedne velike vode i đak vidi da će ga već moći u vodu utopiti, pa počne 
zviždjeti okolo njega rugajući mu se. Divljan, primičući se malo po malo 
da bi ga uhvatio, primakne se uprav nad vodu, a đak mu onda pritrča iza 
leđa i tisne ga u vodu, te se Divljan utopi. Onda đak s mirom i Bogom 


otjera stoku i dođe zdravo kući, ali bez popa.*“! U 
(Citluk) 


DEMONOLOŠKE PREDAJE 


Demonološke (demonske) predaje u osnovi imaju osobni doživljaj, 
susret s demonskim (onostranim) bićem. Najčešći demoni u toj vrsti 
naših predaja su: vještice, stuhe, irudice, kuga, kučibabe, vukodlaci 
(kodlaci, kudlaci, kozlaci), čaratani, đavao (vrag-crni ovan, crni pas), 





2 Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 194. 

orko, mačić; zloguke ptice (gavran, kukviža), te razna plašila, prikaze, 
utvare. 


VJEŠTICE 


Po narodnom vjerovanju vještice su stupile u savez s đavolom 
pogodbom koja se potpisivala krvlju. Konkretna ženska osoba bi đavlu 
prodala dušu, a đavao bi njoj dao nadprirodne moći. Zamišljane su kako 
jašu na metli s grbom na leđima i dugim nosom. Ulazile su kroz 
ključanice, spolno bludničile s đavolom, jele djecu, držale tajne sastanke, 
spremale masti za ljubavne napitke, izazivale razne bolesti i ludilo, gušile 
pri spavanju itd. Prva je vještica spaljena 1275. g. u Tuluzi, a zadnja 
1793. g. u Posanu. Neki misle da je u tom razdoblju spaljeno do milijun 
vještica. U Hrvatskoj je spaljivanje vještica zabranila Marija Terezija 
1758. g. Vjerovalo se da ima i lijepih vještica jer i đavao voli što je 
lijepo. Razlikuju se vještice u bajkama i demonološkim predajama. 
Vještica u bajci je bezimena 1 zla, a u predaji je to stvarna osoba koja 
nanosi zlo. 

Vještice se još nazivaju: more, štrige (Štringe) coprnice, babe. 
More su po narodnom vjerovanju djevojke koje su se povještičile. 


OD BABE KA JE COPRALA I POSLALA SRŠENE NA FRANCUZE 


Bili so negda v naše zemli Francuzi pak so štoli da pejo prek 
Turovoga pola na Zagreb. Onda je nekakva baba dala dovesti na pole 
dvanajst vaganov peska. Kad so ludi to naredili, zišla ona gore i počela 
štrmenkuvati. Copruvala ona morti jeno vuru kad ti najenpot z onoga 
peska počeli se sršeni leći. Od sakoga je zrna peska postal po jen sršen, a 
baba onda ne poslala na Francuza. 

E, Majka Buža, kad so sršeni počeli klati vojsko, bile je dobre 
bežati. I bež - ki je kak i ki kam mogel. 

Nigdar više neso odonda Francuzi bili v naše zemli. 

(Lupoglav kod Dugog Sela) 


302 





** Usmene pripovijetke i predaje, priredila Maja Bošković Stulli, SHK, MH, Zagreb, 


1997., str. 358. 

MORA 


Mora je cura zle krvi, željna mlade krvi. Kad ne more da se 
mladosti drukčije dočepa, tare i mori mladost pri spavanju. Voli mladu 
mušku krv nego žensku. Muško mori od želje, a žensko od zavisti. 

Pričalo se da se nekog momka dovezala mora. Svaku noć dok on 
zaspi, ona pritisni. Nit je mogo čim krenuti, nit glasa dati. Kaziva ćaći, 
kaziva materi, svejedno. Snažan je bio, al opet nije je mogo nikako uvatit. 
Pane mu na pamet, da ode u crkvu, nožem ustruže malo klačarde s 
Gospina oltara, metne u karticu, zašije u krpu i metne na se. Nikad više 
nije došla. Niko mu to nije virova, al se od tad uvik pričalo o tome. 


Po narodnom vjerovanju postojali su i višci (vještci). 
Po narodnomu vjerovanju štriguni ili čarobnjaci mogu začarati 
čovjeka i baciti na njega uroke. “Mogu ga i posve izluditi.? 


Stuhe su slične vješticama. U Stocu se vjerovalo da su se stuhe 
prikazivale u obliku vatre i plamena. Pričalo se i o stuhaćima. 


Irudice su demonološka bića koja su predvodila olujno nevrijeme. 
Nestalo je priča o irudicama. Ostale su molitve (basme) protiv njih. 


KUGA 


Kuga se, po narodnom vjerovanju, pokazivala kao kostur djevoj- 
čure u bijelim haljinama, a nestajala je u obliku vatre. Svojim dodirom je 
izazivala smrt. U srednjem je vijeku od kuge u Europi umrla trećina 
pučanstva.“ U Bosni i Hercegovini mnogo je kužnih grebova i 
grebalja.?“* 


KUŽNO GROBLJE U SELU MILE 


U selu Mile, zaseok Podlice, postoji Kužno groblje. Tu su kugari 
umirali 1 kako nisu mogli doći do groblja, tu su ih odmah sahranjivali. I 





** HINA/AFP, Teletext, 28. 10. 2004. str. 179. 

*% Bolest — kuga povremeno se pojavljuje u Kini i drugim dijelovima svijeta. Ako se 
rano poduzme liječenje, moguće ju je brzo zaustaviti, a ako se ne liječi, smrtonosna je u 
60 % slučajeva. HINA/AFP, Teletext, 28. 10. 2004. str. 179. 

danas dan ima jedna kamena ploča u tom groblju. Sada je groblje zaraslo 
u šumicu, a kako mi je mama pripovijedala prije su ga ljudi čistili 1 
održavali jer su se bojali da 1 oni ne bi dobili kugu, u to vrijeme 
neizlječivu bolest.?“? 


SVETI ROKO I KUGA 


O svetom Roku bilo je riječi u poglavlju Molitvene usmene lirske 
pjesme (str. 163). 


Da je bila kuga u Supetru i da je harala po Supetru, Bože sačuvaj, i 
da je išla da će put Nerežišć. I došla je do crikvice svetoga Roka, a sveti 
Roko vaze šćop pok udri po njon, iskoveda je vrlo, a ona se ope vratila 
pu Supetra i govori: 

— Šukadare, bukadare, vej nikad u Nerežišća. 

I eko la! 

(Pražnica na Braču) 


KUKUDARE, BUKUDARE 


Čuo sam priču od naših starih ljudi da je nekad bila došla u naše 
selo kuga, kao ženska neka, i da je pravila pomoritad. I kad je ona s time 
bila gotova, tražila da je prevezu na Pelješac. I kad je iz sela išla, iz 
Bogomolja, da je na velikoj stini slomila nogu. Onda je kazala: 

— Kukudare bukudare, u Bogomolju nikadare.*“* 

(Blace na Neretvi) 


Kučibabe (babaroge) su, po narodnom vjerovanju, živjele u vodi, 
bunarima, čatrnjama i tamo odvlačile djecu koja bi se približila vodi. U 
Hrvatskoj ta demonološka bića nazivaju se babaroge. 





%5 Katici Lozić Radielović 2007. g. kazala je Anđa Tokić, djev. Svalina (rođena 1949. 
godine, selo Bulići) Živi u selu Mile. Rkp. FF Mostar 2007., D. 

* Usmene pripovijetke i predaje, priredila Maja Bošković Stulli, SHK, MH, Zagreb, 
1997., str. 384. 

VUKODLACI 


Demonske predaje o vukodlacima pripovijedaju o mrtvacima koji 
su se zbog teških grijeha četrdeset dana nakon smrti ustajali iz groba. 
Ako su za života bili pijanice, pojavljivali su se kao mješina puna vina, a 
ako nisu bili pijanice, pojavljivali su se u obliku mješine pune vodom. 
Nestajali bi kada bi bili probodeni glogovim kocem (ili sa sedam 
glogovih kolaca). 

U nekim krajevima (primjerice Hrvatskomu Zagorju) vjerovalo se 
da će se pokojnik povukodlačiti ako preko njega prijeđe mačka. 

Kudlaci su zli i uvijek nastoje naškoditi čovjeku, a često uzimaju 
različite životinjske oblike. Prema pričama oni se okupljaju na raskrižji- 
ma putova od dvadeset tri do dvadeset i četiri sata. Za čovjeka nije dobro 
da se u to doba zatekne na putu jer bi mu se moglo dogoditi svakakvo 
zlo. Zbog toga se na raskrižjima putova postavljalo raspelo kao obrana od 
zlih sila, ali i pomoć u rasuđivanju pravih smjerova putovanja. 

U Vinišću kod Trogira vjerovalo se u kodlake (vukodlake) koji su 
posebno mogli naškoditi djeci, pa kad bi djeca, a i odrasli, hodali noću 
(pogotovo kraj groblja), držali bi palac u ruci i tri puta izgovarali: 


Zapori kozlakov. 
Isus prid nan, 
Gospe za nan. 


Ili: 


Isusova brado, 
Marijino mliko, 
tri mise Božićne, 
tri mise Uskrsne, 
slavno sveto Vodokršće.?“" 
(Vinišće kod Trogira) 





*" Ivan Marić, travnja 2006. g. u Vinišću kod Trogira, zapisao je po kazivanju bračnoga 
para Joze i Zorke Marić. Jozo je rođen u Vinišćima 1932. g., a Zorka 1936. g. u Okrugu 
Gornjem. Rkp. FF Split, 2006., sv. 18, str. 12. 

ĐAVAO 


Đavao se po narodnom vjerovanju pretvarao u: magarca (orko, 
maminjorga, pakleni magarac), mačku (mačić), crnoga ovna, psa i 
ljudima činio zlo. U Istri se orko naziva mrak. 

U nekim krajevima Dalmacije narod pod pojmom mačić (macić) 
podrazumijeva i ubijenu djecu koja su se noću pojavljivala. 

Orko, maminjorga, pakleni magarac, mačić po narodnom pričanju 
pojavljivali bi se pred ljudima noću, podvlačili im se pod noge te kada bi 
ih ljudi bili prisiljeni uzjašiti, nosali su ih po selima, planinama, 
bespućima, najčešće sve do prvih pijetlova. 

Te su priče biblijske provenijencije. 


DIVOJKA I VRAG 


Bila divojka nika već stara i roditelji nisu joj bili dobri.Una je 
rekla da je oće vrag, da b očla za nj. To rekla tak odnamirke, nije mislila 
da b to napravla. Ona očla donit vode na vrilo i našla momka kod vode, 
bija fin, lip. Unda on njoj rekada bi I ona za nj. Ona je rekla da bi, nije 
znala da je un vrag.Unda je očla š njime i doveja je u šumu u pećinu. 
Sedam godinaje š njim živila. 

Iz njezinog sela bije lugar, onda taj lugar zabasa kroz šumu,bilo 
slabo vrime. Onda naša vrilce vode i snig je bije i naša trag di je boso 
čeljade dolazilo na vodu po snigu (nije je on obuva). Taj lugar mislije da 
je tamo kuća di u šumi. On iša i iša njeznim tragom i doveja ga trag u 
pećinu. I nju opazije kad je doša i začudije se: 

— Jes ti tute? 

Ona je bila već sva orepana, ništ već nema, sve spalo š nje, tamo 
nije tkala ni prela. Onda je rekla ona lugaru da nju vragodve tamo u 
pećinu i rekla je lugaru da što god vrag bude pitaima I on, un nek reče da 
ima, da ne bi nik reka, da ne bi rekada nema, jer brag voli to. Vrag će 
njega sve pitat, a on nekvajik viče: Imam sve, imam sve. “Onda najzad će 
te — veli -upitat: Imaš li luga kolko? A ti reci: Imam više neg ti. * 

I sve je onda tako bilo i vrag onda puka od žalosti, kad senije moga 
ništ koristit, konda je grum puka u pećinu. Unda ona rekla lugaru da 
nose dukata kolko god budu mogli ponit,jer su tu pune bačve dukata, sve 
od nika, kroz duge im vire dukati, kako s duge rastrošne. On je onda njoj 





%* Vidi: Usmene pripovijetke i predaje, priredila Maja Bošković Stulli, SHK, MH, 
Zagreb, 1997., str. 410. 

da polak svoje obuće s nogu, pola njemu ostalo, da ide lakše. Onda s 
odnili dukata kolko s god više mogli. Čiča miča gotova priča.?“* 
(Vranik kraj Lovrinca u Lici) 


POSTOLAR I ORKO 


Jen kaligar je dela cija dan i ga je uhitilo škuro za doć doma. Po 
putu ki gre, nojde jenega tovara i je reka: 

— A to si tovar, jušto lipo, ki šan trudan, ćeš me pejat doma. 

I on ga zajaše. I lipo kada je ša gori, to je počelo se zdižat u visok, 
invece tovar je bija orko. Kaliger še je prestrasija, ni zna ca, je sa u 
rucak i je uže šilo van i ga je poceja ubadat kadi je uhitija, i inšoma ti 
tovar se je poceja nažad kolivat doli. Ga je razjaha i on je poceja teć 
tako do doma i je reka: 

— Orko, si me kojina jen bot, ma ne boš već.?!" 


(Picuda u Istri) 
PAKLENI MAGARAC 


Jedan je iša iz gostionice kući, bio je malo i umoran. I kad je iša, 
govori: “Da mi je sad đava, uzjašio bi na nj, samo da dođen prije kući. * 
Međutin, kad je on to reka, nije stalo malo, razmiš, eto jedan magarac 
kraj puta. I on uzjaši na nj. I kad je taj magarac doša, gonio ga je cilu 
noć, nije on moga sać s njega! Tako da je on, kad su prvi pivci 
zapivali...onda moć ti mračni sila prestaje da važi. Kad je taj prvi pivac 
zapiva oko tri i po sata, on je jednput osta na mistu...bio je malo dalje od 
kuće, u nekon šumici, tako da je ipak došo kući.?!! 


(Neorić) 
MAČIĆ 


Mačić se pojavljivao na seoskim putovima u noći i ako bi sreo 
čovjeka, nastojao bi da mu se podvuče pod noge tako da bi ga taj čovjek 
morao uzjahati. Tada bi mačić počeo rasti, a čovjek bi na njemu nemoćno 
jahao i podizao se u visine. Kada bi dosegao kuće, mačić bi ga zbacio na 





*% sto, str. 183. 

2% Fsto, str. 411. 

*! Studentici Filozofskoga fakulteta u Splitu, Mariji Dukić, u Neoriću 2005. godine 
kazao Marko Bazina (rođ. 1927.g.). Rkp. FF Split, 2005., sv. 13. 

krov i pobjegao. Čovjek bi cijelu noć ostao tu dok netko po danu ne bi 
naišao 1 izbavio ga. 


Zmajevi žive u škujinama (jamama, pećinama) u blizini naselja 
gdje su čekali žrtvu koju će pojesti. Iz usta su rigali vatru i pustošili 
ljudima polja te ih tjerali da im povremeno za hranu dovode lijepe 
djevojke. 


Mrka gušterica po narodnom vjerovanju ima posebnu moć. Ako se 
čovjeku dogodi da na putu sretne kušćericu (guštericu), ne treba je 
ubijati, a ponajmanje onu koja ispod vrata ima čajevno (crveno) jer bi 
mogla prokleti toga čovjeka. Takav čovjek, po narodnom vjerovanju, 
više nikada ne bi imao sreće. 


Masmalić (malik) je, u narodnom vjerovanju, malen, vrlo lijep 
čovjek. Odjeven je u blavitene (plavkaste) bagešice (hlačice) i ima 
crvenu kapicu. Dobrodošao je i rado će pomoći čovjeku u nevolji. Živi u 
škujinama (rupama) pod zemljom. U takvim rupama odzvanja kada se u 
njih baca kamenje. Tu masmalić čuva veliko bogatstvo. Ako mu netko 
baca kamenčiće u njegovu kuću, onda se zna ljutiti i čovjeka navesti na 
krivi put. Na Cresu se običajilo govoriti za nekoga tko se obogati da ima 
masmalića na čufitu (u potkrovlju). U šumi pokraj Belog ima nekoliko 
panjeva oko bijele stijene. Narod vjeruje da je to stol kojim se služe 
masmalići. 


“Gad zes čavjenu rožu“ je zmija koja se glasa poput pijetla. 
Najradije prebiva u gustoj šumi. Zna lijepo pjevati i oponašati glasove. 
Ispod jezika skriva vrlo lijep 1 velik dijamant koji ima takvu moć da 
čovjeku, koji bi ga imao, može sve želje ostvariti. Gad skida taj dijamant 
samo onda kada se ide napiti vode u lokvu da ga slučajno ne bi progutao. 
Tada je prilika da mu ga se ukrade, ali samoga gada ne smije se ubijati 
jer bi dijamant izgubio moć. Takvih stvorenja više nema. Pojavit će se 
jedino ako peteh (pijetao) snese jaje iz kojeg bi se izlegao zmaj. Jaje pak 
valja odmah razbiti kako na svijetu ne bi bilo nesreća.?'? 





*'* Jelena Lijić siječnja 2006. g. zapisala u Kaštel Sućurcu po pripovijedanju Matije 
Vladović (djev. Carev, rođ. 1932. g.). Rkp. FF Split, 2006., sv. 11, str. 9. 

*5 Predaje o: štrigunima, štrigama, kudlacima, zmajevima, mrkoj gušterici, masmaliću i 
gadu zapisala je 2005. godine Tina Ivanišević, a kazivali su joj volonteri Eko centra 
caput insulae Beli na otoku Cresu. Rkp. FF Split, 2005. ST, sv. 13, str. 1.-4. 

Zloguke ptice kukviža (sova ušara) i gavran po narodnom 
vjerovanju predskazuju tragediju ili smrt. 


Pritvara (utvara, prikaza, sablast, strašilo, avet, mindice) je po 
pučkom vjerovanju rugobno čudovište koje se čovjeku priviđa noću u 
obliku nakazne životinje: crnoga ovna, crnoga (ali i žutoga) psa, zeca, 
mačke 1 sl. 


*k 


Demonske predaje plaše i upozoravaju slušatelje i čitatelje, ali 1 
objašnjavaju uzrok pojavljivanja demona. Po narodnom vjerovanju 
demonska su se bića pojavljivala u gluho doba noći između ponoći 1 tri — 
tri i po sata poslije ponoći. Kada se, oko tri i pol sata poslije ponoći 
oglase prvi pijevci, nestaju sva demonska bića. 


PRIČANJA IZ ŽIVOTA 


Pričanja iz života su najčešće kratke i podrugljive predaje u kojima 
se ismijavaju stanovnici pojedinih krajeva i sela, pripadnici određenih 
društvenih slojeva (seljaci, malograđani) i zanimanja (činovnici, poli- 
cajci). Isprepleću se novelama, anegdotama, šalama i vicevima. 

U pričanjima iz života nalaze se didaktička pričanja o ubijanju 
staraca; metaforično pričanje, primjerice, o sedam prutova; šaljiva i 
druga pričanja. 


MUDRA DIVOJKA 


Bi jednom jedan kralj i zapovidi da mu se donesu tri najlipša cvita. 
I jedna divojka govorila svom ocu: Poj ti oče! I odnese mu tri cvita: 
masline, ružmarina, levande. Kad kralj vidi to, bi mu drago i on poruči 
starom da kaže svojoj kćeri da dođe na dvor ni gola ni obučena, ni na 
konju ni pješke. I kad to ču, divojka je dugo pensala i dositi se. Na se 
stavi ribarske mreže, i kaže svom ocu da je veže za konja. I dođe tako pri 
kralja. Kralj se obradova i uze je za ženu. A kralj je ima i zatvor. 
Zatvorio je tu mnoge ča mu nisu mogli platiti prinose. Kad kraljica to 
vidi, ona ih je savitovala: da svaki dan bacaju bob što su ga tribali 
obidovat, a kad ih kralj pita zač to rade samo nek mu odgovore: 

“A kako će skuvan bob rodit, isto tako ćemo ti mi zatvoreni vratit 
dugovanja. * 

Kralj je zna da ih je kraljica savitovala. Njih pusti, a kraljici reče: 

“Hod ča od mene, vazmi sa sobom ono ča ti je najmilije! 

Tu su večer obidovali i vina pili. Kad je kralj lega u odaje onako 
Dijan, kraljica ga stavi na konja i odvede svojoj kući. Kad je sunce bilo 
još na uranku kralj se probudi. Ni zna di je ni ča mu se zbilo. Vidi svoju 
ženu, pa je upita da di su? A ona će njemu: “Ti si mi reka da vazmem ča 
mi je najmilije. " Od tada su navik živili sritno, u blagostanju, i kralj je 
sluša svoju mudru ženu.“ 

(Bogomolje na Hvaru) 


NI GOL NI OBUČEN 


Književnost karakteriziraju didaktičnost i edukativnost. Neki 
bogataš nije htio udati svoju kćerku. Obećao ju je udati za onoga tko 
dođe u njegovu kuću ni gol ni obučen misleći da se takav nikada ne će 
pojaviti. Međutim, jednoga je dana u njegovu kuću došao ribar, a na sebi 
je imao samo ribarsku mrežu. Bogataš je tako kćerku udao za ribara koji 
se domogao velikoga bogatstva. 

Zahtjev bogataša da će udati kćerku za onoga tko u njegovu kuću 
dođe ni gol ni obučen ima elemente bajke. 


NELAVUROTIN NEJI KO 


Lijenost je čest motiv u hrvatskoj tradicijskoj kulturi i književnosti. 
Živjeli su tako otac, majka i kćerka. Otac i majka su bili vrijedni i stekli 
su veliko bogatstvo, ali su kćerku pogrešno odgojili. Kćerka ništa nije 
htjela raditi te je otac njezinom budućem mužu rekao da joj ne će ništa 
dati od bogatstva sve dok ne počne raditi. 

Kćerka je počela raditi tek kad je ogladnjela. Didaktičnost je glavna 
karakteristika te priče, a ogleda se 1 naslovom (paremiologizmom) Ne 
lavoro tin ne ji ko (Tko ne radi, taj ne jede). 

Bila je jedna bogata fameja, otac, mat i ćer. Otac je cili život 
lavuro kako beštija tako je steko veliko bogatstvo. Svega su imali i ničega 
njima ni falilo. Al ocu je uvik bilo krivo ča je ćer odgoji nopoko. 

Ona je bila strašno lina, i nikad ni ništa činila. Kad je došlo vrime 
da se udo, otac je odluči da je vrime da ispravi ča je učini. Njezinemu 
budućemu mužu je reka da joj ništa ne će ostavit ako ne počme lavurat. 





** Ljubici Rudan Bogomolji 2004. g. kazala je Tihana Rudan, Tiha rođ. 1930. g., djev. 
Rudan. Rkp. FF Split, 2004., sv. 49, str. 10. 

Kad se udola, kako je naučila tako je i nastavila, po cili don ni 
ništa činila. Muž i njegova mater su po poju hodili i lavurali a ona ih je 
gledola. I tako je to bilo dok jednega dona ni muža doša doma i pita 
mater: “Rec mi, ko je danas lavuro? " A ona mu je na to odgovorila: “A 
sine moj, bome jo i ti. * 

I tad je i kad nevista ni cili don okusila ništa, rano ujutro se 
ustala i došla pitat: “Ča je potriba lavurat ?"? 
(Brusje na Hvaru) 


UBIJANJE STARACA 


Zakon je od vladara izišao da svaki sin svog oca ubije, ako je prešo 
pedeset godina. Jednom čovjeku to bude žao, pa iskopa za ćaću rupu pod 
ognjištem i tu skloni ćaću. A žena mu sve to pratila. Kad su se jednom on 
i žena posvadili, ona rekla čovjeku: “Tu ti je ćaća!" I on se ocu požalio 
kako ga je žena otkrila, a otac mu rekao: “Ti mene ubi pa ti car ne će 
ništa. I on ne htjedne, a žena se potuži caru. Car zovne čovjeka k sebi i 
zada mu dvi zadaće: da mu dozove najdraži i najgrđe, tj. najvećeg 
prijatelja i neprijatelja. I on se zamisli što će, a otac mu savjetuje da 
povede kučku i ženu. I kad je pred carem udario kučku, ona opet k njemu 
leti, a kad je udario ženu, ona caru sve kaže kako je oca sakrio. I car se 
onda uvjerio da ne treba ubijati starce, svjesne ljude.?!* 


kk 


Sinovi ponesu starog oca u šumu da ga ubiju. On ih zamoli da ga 
nose što dalje jer je on svog oca donio na ono mjesto gdje su njega 
donijeli. Sinovi ga vrate kući." 


kkk 


Za vrime turske vlasti došlo je naređenje od sultana da se ubiju svi 
ljudi stariji od pedeset godina. Jednom je sinu žao bilo ubit svog oca pa 
ga je sakrio u vinsku bačvu. Kada su svi stari ljudi bili ubijeni, sultan je 





*5 Katica Hraste je u Brusju na Hvaru 2006. g. kazala Katarini Mišković. Rkp. FF Split, 
2006., sv. 1, str. 5. 

** Vlajko Palavestra, Narodne pripovjetke i predanja iz Drežnice, GZM BiH, 
Etnologija, NS sv. 37, Sarajevo, 1982., str.173. 

*"" Vlajko Palavestra, Narodne pripovijetke, GZM BiH, Etnologija, NS, sv. XV./XVI., 
Sarajevo, 1961., str. 280. 

naredio da tri čovika uđu u najdublju dragu i obećo da će onome koji 
prvi ugleda izlazak Sunca poklonit svoje kraljevstvo. 

I sad se misle kako i šta, ko će prije ugledat! Ovi što je oca sakrio u 
bačvu, pito ga je kako da prvi ugleda Sunce. A otac mu odgovori: “Sine, 
kad uđete u veliku dragu, ti se okreni i tamo i vamo i istok i zapad, ali 
pretežno gledaj na zapad da ostali ne primjete. I kad Sunce baci zrake na 
najvišu planinu na zapadu, ti ćeš ga prvi ugledat, jer će svi ostali gledat 
na istok. " 

Oni svi gledaju istok, a ovi se okreće i na istok i na zapad. Kad je 
Sunce bacilo zrake na najvišu planinu, on ga je prvi ugledo. Sultan ga 
Dito otkud je znao za to, a ovaj mu reče da je svog oca sakrio u bačvu, jer 
mu ga je žao bilo ubit, te da mu je otac to reko. Od tada sultan nije ubijo 
stare ljude, jer godine donose mudrost.?'* 


SEDAM PRUTOVA 


Imao otac sedam sinova, sedam svađalica. Malo po malo, pa se 
prepiru i svađaju. Ako nemaju kakva uzroka važna onda se svađaju oko 
sitnice, samo da ne bude Bogu lijepo i milo. Bilo je opakih susjeda koji se 
radovahu njihovu svađanju. Lako je grabiti ondje gdje nema tko čuvati. 
Otac se njihov zabrine vidjevši da će sve biti zlo i naopako. Jednom 
prikupi sve sinove pa im dade sedam štapova svezanih u snop da ih 
prelome. Jedan po jedan probaše ali nitko ne mogaše prelomiti štapove. 
Čudim se što ne možete pa to je tako lako reče otac. Odrezao je udicu i 
prelomio štapove jedan po jedan. Oni se nasmijaše i rekoše pa tako smo i 
mi mogli, pa to može i nejako dijete. Ove je riječi njihov otac i htio čuti iz 
njihovih usta. Eto vam djeco slike i prilike vaše, vi ste kao ovih sedam 
prutova. Ako hoćete da vas drugi ne slomi opasite se uzicom sloge da vas 
Bog vidi ako ne ćete tako, bit ćete kao ovih sedam prutova, koji kao što 
sami rekoste, može slomiti i nejako dijete.?'? 





“5 Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 215. 

* Isto, str. 219. 

4. LEGENDA 


Legenda je vrsta priče koja ima vjerski karakter. U njezin se sadržaj 
vjeruje. U legendama su sudionici Isus Krist, sveci, svetice, crkveni 
dostojanstvenici, mučenice i mučenici. Legenda se dugo poimala kao 
pripovijest iz života svetaca, te o Božjim i svetačkim čudesima. Legende 
su fakturom bliske predaji i katkad su teško odvojive od njih, ali je ipak 
element čuda njihov genus specificum što ih donekle izdvaja. Legende 
unose red i harmoniju u život. Božja i svetačka čuda ispravljaju 
nepravde, nagrađujući dobro, a kažnjavajući zlo. 

Fra Andrija Kačić Miošić u Razgovoru ugodnom navodi legendu o 
kralju Vladimiru koji je s malo svoje vojske morao pobjeći u planinu jer 
je bugarski kralj Samuel zaratio protiv njega. U planini je bilo mnogo 
otrovnih zmija koje su klale njegovu vojsku. Vladimir je od Boga izmolio 
milost i zmije više nisu mogle ujedati. (Godine 2005. na Cresu je 
zapisana legenda po kojoj je na tom otoku Osorski biskup Gaudencije 
protjerao otrovne zmije.) Kačićevu je Razgovoru ugodnom pridodana 
versificirana legenda o sv. Juri. Ta se legenda i 2006. g. kazuje u Sinju, 
Trogiru, Metkoviću, Širokom Brijegu i Jajcu. Mjesto Tišina kod Bo- 
sanskog Šamca prema legendi baštini ime jer je ondje misionar fra Jakov 
Markijski (XV. st.) ušutio žabe jer su ometale puk za vrijeme mise. 

Fra Jakov Baltić (Bukovica kod Travnika, 1813. — Ovčarevo, 
1887.) u svomu Godišnjaku navodi legendu o čudotvornom fojničkom 
križu. Ksaver Šandor Đalski (Gredice kraj Zaboka, 1854. — Gredice, 
1935.) u svoju je pripovijest Legenda iz K. Br. 15. utkao legendu o dvoje 
siročadi koji su se smrzli pored jezera u kojem se njihov otac utopio. 
Siročad su otišla u kraljevstvo Božje, a na mjestu njihove tragedije 
pojavila se crkva. 

Hrvati najviše pripovijedaju spomenute legende o propasti Gava- 
novih dvora i o Isusu Kristu i sv. Petru kad su hodali po zemlji. Mnogo je 
proznih 1 versificiranih legenda o sv. Juri, čudotvornim grobovima 
mučenika i mučenica, čudotvornim svetim slikama, kipovima, križevima, 
crkvama. 


LEGENDA O GAVANOVIM DVORIMA 


Hrvatske legende o propasti Gavanovih dvora biblijske su prove- 
nijencije. Njihovo je izvorište u biblijskoj priči o propasti Sodome i 

Gomore koje su stradale zbog opačina svojih žitelja. Dva su anđela išla u 
Sodomu provjeriti ljudsku pobožnost i milosrđe. Dočekalo ih je jedino 
Lotovo gostoprimstvo, dok su se ostali stanovnici htjeli iživljavati na 
njima. Anđeli su se zato Lotu odužili: “Onda ona dvojica upitaju Lota: 
“Koga još ovdje imaš: sinove i kćeri, sve koje imaš u gradu, iz mjesta 
izvedi! Jer ćemo mi zatrti ovo mjesto: vika je na njih pred Jahvom 
postala tolika da nas Jahve posla da ga uništimo.?* (Post 19, 12-13) 

“Kad ih izvedoše u polje, jedan progovori: “Bježi da život spasiš! 
Ne obaziri se niti se igdje u ravnici ne zaustavljaj! Bježi u brdo da ne 
budeš zatrt!* Jahve zapljušti s neba na Sodomu i Gomoru sumpornim 
ognjem, i uništi one gradove, i svu onu ravnicu, sve žitelje gradske 1 sve 
raslinstvo na zemlji. A Lotova se žena obazre i pretvori se u stup soli.? 
(Post 19, 24-26). 

Još u XIV. st. zapisana je ova priča u glasovitom Fiore de virtu. 
Opširniji rukopis iz XV. st., također, sadrži legendu o propasti Gavano- 
vih dvora. Na značaj ovakvih priča ukazao je u XIX. st. Vatroslav Jagić. 
U legendi je ostala snažna slika da se nakon spaljivanja “dim diže nad 
zemljom kao dim kakve klačine (...) (a) Bog (...) zatirao gradove u 
ravnici u kojima je Lot boravio." (Post 19, 28-29). Bitan utjecaj na ove 
legende ima Isusova priča o siromašnome Lazaru. Lajtmotiv legende je 
Gavanova škrtost, oholost i nemilosrdnost. Uz te Gavanove osobine 
uvijek je vezana propast njegovih dvora.??“ 


Bijo ti jeu davna doba u Imockom, jedan bogati čovik zvan Gavan. 
Bijo je u liku čovika, a po duši Gavan. Ima je svega, samo duše nije ima. 
Para je ima da nije zna koliko, drža ga je u soban, na tavanu, ma 
svakudan. Čije brdo? Gavanovo! Čije polje? Gavanovo! Ima je i kmeta i 
slugu, ma ima je i sedamdeset i sedam čobana. I imaše i ženu i jedno 
muško dite, nejako. Žena je bila još gora od njega, jerbo biše još o olija. 
Težake prezirala, a prosjake protravala s vrata. Prid njijovim je dvorin 
proliveno vele sirotinjski suza. 

Dodijaše i Bogu ti pusti uzdasi i suze. Jednon Isus-milosnoga bila. 
Dođe k'o prosjak, prid istočne dvore Gavanove. 

U dvorima bijaše samo žena, Gavan je bijo u drugim dvorima, 
brojio pare. Dođe Isus i pokuca sa svojin šćapićen njojzi na vrata, pa 
Driupita: “Dajder štogod prosjaku, Bog ti da! Pogledaj na me, siromaja, 





32 O legendama o propasti Gavanovih dvora vidi više: Marko Dragić, Legende o 
propasti Gavanovih dvora, u: Zbornik Ivana Mimice u povodu 70. rođendana, Split, 
2003., str. 69.-82. 

nako te Bog pogleda! Utiši, gospodarice, gladne, utišijo tebe Bog!" Kad 
dodija Gavanovici, iziđe ona na vrata i reče prosijaku: “Biž' ća s moji 
vrata! Vi skitančine i linčine ne date mira ni meni ni mome ditetu. 

“Daj zalogaj kruva, Bog ti da!" proslidi prosjak. 

“Šta će meni Bog tvoj dok je meni Gavan moj!" kaza njemu 
oštrokondža. Al' da ga se otarasi, donese joj sluga iz kuće koru kruva, 
metne joj na papuču od noge i ona nabije nogon onaj kruv prosjaku prid 
nos, jerbo joj se činila sramota da mu dade rukan. 

Prosjak jopet upita: “Daj mi, gazdarice, i jedan trs kupusa, kad ti 
ga je Bog da u vrtlu. Pomozi mi, nako te Bog dragi pomoga!" 

Ona naredi slugi da odriže trs kupusa, ali oni trs što je uz put, što 
su se na nj ćukenja zapišala. Sluga ode i odriza zdravi trs, jerbo se Boga 
boja. 

Prosjak šćapi i ode ća, al' prije toga reče slugi: “Noćas će biti 
svašta, ti se ničeg ne boj! Gromovi će pucat, zemlja će se trest, a jezera 
otvarat. Ali ništa od toga tebi ne će naškodit jerbo si pomoga čovika u 
nevolji!" Kad se prosjak oprostijo od sluge, obaša je sve Gavanove 
čobane i kmetove. Od svi 77 sluga samo dva imadoše dušu i srce i 
žrtvovaše ono svoje malo sirotinje za prosjaka. Isus ne tide uzet ništa od 
njizi, nego nestade, a uto se i smračilo. Tako Gavan ostade na konaku u 
zapadnin dvorima, a Gavanovica s ditetom u istočnin dvorima. Gavan 
nije ni gleda šta se dešava vanka. Crne se oblačine spušćale do zemlje, 
ne vidiš prst prid očima. Od Bijakove do Zavelina siva i grmi gromovi 
pozivlju Gavana zadnji put na obraćenje. Ali džabe, on viruje samo u 
pare. Pod zemljon se začu tutnjavina, zemlja se trese, al' Gavan jopet 
samo pare broji. 

Potrese se zemlja dva puta, a treći put prosiče se zemlja. I dvori 
Gavanovi, i vas novac, i Gavan i sluge sve ode u crnu zemlju. Stvori se 
Crljeno Jezero. Kako su zidovi bili uokrug, nako je i jezero okruglo. Kad 
je lipo, vedro nebo i mirna voda, i dandanas moreš vidit obrise zidina 
dvorski. Te iste noći propuntali se i istočni dvori, skupa sa Gavanovicom. 

Dok je ta stravota se tu zbivala, prosijak (Isus) se ukaza onome 
slugi i reče mu: “Uzmi tu zobnicu što visi o gredi, u njoj ti je vas najam. I 
odma biži, ovo će sve otići u propuntu. U elać! Ovo je prokleta kuća i 
prokleto misto!" Sluga, prije nego pođe, uzme ono nejako dite iz bešike, 
stavi ga u naručaj i ponese sa sobon, jer je njega najvolio od svega blaga 
Gavanova. Čin on izađe iz dvora, utonuše dvori i Gavanovica s njima 
skupa. Kako je sluga s diteton biža, nako se za njin otvarala zemlja i 
stvaralo jezero. Tako ti je nastalo Modro Jezero, zvano i Imocko i 
Gavanovo. Kako je sluga biža najprvo polju, pa onda na zapad, rođenoj 

kući (jerbo se u Kamenjaku rodija), tako ti je se i jezero propuntalo u 
duljinu, a ne uokruga. 

Kad je doša u Proložac, začuje glas iz oblaka: “Baci dite ako 
misliš svoju glavu iznit!" Sluga se ustavi i baci dite. Kako ga baci nako 
se zemlja otvori i proguta dite. Iz te rastvorene zemlje udari velika voda. 
Tako ti nasta “Utopišće '. Sluga se za ditetom raskaja, ne da mu se ni 
koraka naprid. Al' unda oćuti glas iz oblaka: “Biži dalje, ne žali diteta! 
Od zla roda nek' nije poroda!" Poviše Gospine crkve u Prološcu imaju 
dva okrugla jezerca. Zovu i Grbavčeva jezera. Tu su ti bila dva 
Gavanova guvna. Ispod Donji Vinjana imadu dvi bare, zovu i Krenice i 
Udovica. Tu se nisu otvorila jezera, al' su se otvorili virovi i voda mu 
podušila svu marvu iz torova. I Krenice i Udovica nesritna su i prokleta 
mista. Krenice provriju svake godine i unda čine šćetu jadnim ljudima. A 
Udovica je dosta žena u crno zavila. U Prološkom Blatu tri su jezera: 
Provalija, Krenica i Postranjsko jezero. Tu su ti isto bila guvna 
Gavanova i pojate. Te iste noći i to ti se sve propuntalo. Te strašne noći, 
sve što je Gavan ima, zemlja proguca i voda pokri, a pokriva i danas. 

Pogini tada i 75 Gavanovi sluga, al? ji ne pokri voda. Samo se 
zemlja nad njima propuntala. Ta je manja kazna, prid Boga su manje 
krivi. Od svega blaga Gavanova ostadoše živi jedino kokoši i kokošinjac, 
između Modrog i Crljenog jezera. Pokrila je kupina, ma 'ovina i bršljan 
te zidine, al' one su još uzgorite i ne daju se. Narod ji zove “Gavanov 


o 01 
kokošinjac ". 





*! Studentici Filozofskoga fakulteta u Splitu, Antoneli Rebić, u Imotskome 2004. 
godine kazao fra Vjeko Vrčić. Rkp. FF Split, 2004. sv. 13. Usp. Fra Silvestar Kutleša, 
Život i običaji u Imockoj krajini, Matica hrvatska ogranak Imotski, Imotski 1997, str. 
420-423. Ovden ti vas narod o Gavanu pripovida. Svak znade nešto, al' niko ne zna sve 
i neće nikad ni znat! To će ti uvik bit misterija. k'o što je misterija i Crljeno i Modro 
jezero. Ta dva imocka oka bude znatiželju, stra' i straopoštovanje. Vele su života nevini 
odnila jezera, ma ji isto svaki Imoćanin voli, štuje i s njiman se vali. Ta dva imocka oka 
drže sve na mistu, budno prate poštenje svoji Imoćana, jer su oni živi svidoci kako Bog 
pedipsaje olost i lakomost! Al' to ti jopet nije sve, dite moje! 


451 


. 





Po x, 


Modro jezero 
CASKA 


Na Pagu se pripovijeda da je na tome otoku bio bogat grad, Caska, 
u kojem su ljudi dobro živjeli. Međutim, ljudi su se s bogatstvom sve više 
udaljavali od Boga. Radi toga je Bog poslao anđela prerušenoga u 
siromaha da vidi ima li u Caski poštenih ljudi. Anđeo se u Caski 
osvjedočio o velikom grijehu koji se nastanio u tom gradu. Našao je dvije 
sestre Bonu i Malu. Bona je bila dobra te je anđeo po Božjoj zapovijedi 
upozori na ono što će slijediti. Anđeo je izveo Bonu iz grada 1 odveo je 
daleko na južni dio grada Paga, a tada Bog spusti vatru, jak vjetar i potres 

na Casku koja u ruševinama i plamenu potonu u dno mora. Sve zlato i 
dragulji s Caskom su potonuli na dno mora. 

Dakle, prema toj legendi Pag su osnovali dobra sestra Bona i mladi 
čobanin za kojega se ona udala, a u književno-teorijskom pogledu 
završetak navedene legende ujedno je i etiološka predaja. 


Legenda govori da je Caska bila bogat grad u kojem su živili dobri 
ljudi. Ali, kako se bogastvo povećalo, tako su se judi sve više udaljavali 
od Boga. Radi toga je Bog odluči kaznit Casku. Posla je svog anđela koji 
je u obliku furešta, slučajnog prolaznika, triba vidit ima li u Caskoj 
poštenih judi koje bi tribalo spasit od strašne smrti koja je pritila svim 
njenim judima. 

Anđel se, kad je doša u Casku, osvjedoči o velikom grihu koji se 
nastani u tom gradu. Naša je dvi sestre Bonu i Malu. Bona je bila jedina 
poštena i anđel ju je po Božjoj zapovidi upozori na ono ca se sprema. Taj 
dan kad je Caska tribala bit kažnjena, anđel je izve Bonu iz grada i odve 
je daleko, na južni dil otoka Paga. 

Tad je Bog s neba spusti vatru, jak vitar i potres na Casku. Caska 
je, u ruševinama i plamenu potonula u dno mora, a š njom i sve zlato i 
dragulji koje su judi imali u izobilju. 

Bona je na južnom dilu otoka našla mladega čobana za kega se i 
udala. Zajedno su osnovali grad Pag. 

Danas se Caska, nakon potresa, nalazi na dnu mora. = 


(Pag) 
RIJEKA KRKA 


Krka je 1985. godine proglašena Nacionalnim parkom. Na 
njezinu se toku nalazi veliki broj slapova i brzaca. Njen proboj kroz krški 
kraj na kraju završava prekrasnim, Roškim slapom i Skradinskim bukom. 


Nekad u davna vremena živio je bogati Gavan čije se 
nepregledno bogatstvo prostiralo ponad Kninskog polja. Zivio je veoma 
raskalašeno i bio je veliki proždrljivac. Prema svima je bio veoma 





** Zapisala je na Pagu 2005. g. Petra Jakovčević, a kazao joj je Jure Kaurloto (rođ. 
1932. u mjestu Pagu na otoku Pagu. Tu je završio osnovnu školu, a srednju tehničku u 
Puli. Nakon toga vratio se u Pag, gdje i danas živi. Kao dijete često je od svojih roditelja 
slušao razne priče o Pagu i njegovim mještanima, a i sam je bio svjedok nekih od njih. 
Neke je priče zapamtio, a neke je zapisao). Rkp. FF Split, 2005., sv. 52, str. 5. 

naprasit i nemilosrdan, osobito prema siromašnima; nije poznavao 
nevolju i njegova su vrata za sirotinju uvijek bila zatvorena, a kad bi ih 
otvorio, to bi bilo zato da ih se isprebija i otjera. 

Imao je ženu Gavanušu koja je bila još i gora, opakija i 
lakomija. Ona nije znala za Boga, a siromašnima nikad nije pomagala. 
Gavan je imao mnogo sinova i kćeri s kojima je uživao provoditi vrijeme 
i kojima je namjeravao ostaviti čitavo svoje bogatstvo. Ni oni nisu bili 
mnogo drugačiji od oca i majke. Sirotinju su izrugivali i ismijavali ih, 
tjerajući ih pred vratima dvora kada bi se usudili zaprositi malo kruha ili 
vode. 

Jednog dana Gavan odluči napraviti veliku gozbu za svoje 
Drijatelje koji su, kao i on, bili iznimno raskalašeni i proždrljivi. Za 
vrijeme te gozbe na vrata Gavanovih dvora je pokucala siromašna žena 
sa svoje sedmero djece, noseći najmlađe, bolesno u naručju. Svi su 
redom bili veoma mršavi, u dronjcima i vidno iscrpljeni dugim putom. 

Ugledavši siromahe u svome dvoru kako mu ometaju gozbu, Gavan 
se razbjesnio i naredio da se puste psi iz vežnje. Gavanova djeca, sva 
sretna, otrčala su da ispune očevu naredbu. Međutim, trudna Gavanuša 
u posljednji trenutak odluči ih spriječiti. Nije se ona bila sažalila nad 
siromašnom ženom i njenom djecom. Takva osjećanja ona nije 
poznavala. Bila je trudna i bojala se da joj sirotica ne naškodi. Sa stola 
punog izobilja dala joj je koricu kruha, gurnući ju prezrivo i sa 
gnušanjem, nogom po podu. Ozarena od sreće sirotica taj komad kruha 
raspodijeli svojoj gladnoj djeci. Potom sirotica ponizno zamoli malo 
vode, preklinjući Gavanušu Bogom, jer su im se usta od duga puta svima 
bila osušila. 

Na Gavanovom posjedu nalazio se mlin, a znala je da je Gavanovo 
sve dokle pogled seže, pa je zamolila malo te vode. Gavanuša se na to 
razbjesnila i zamahnula rukom prema siromašnoj ženi, vičući kako za nju 
postoji samo jedan Bog, njen Gavan i da svoje bogatstvo ne želi uzaludno 
raspršivati na nezahvalne bijednike. Tužna sirotica pokupi svoju djecu i 
ode iz Gavanovih dvora. Popevši se na obližnji brežuljak, baci 
prokletstvo na njih. 

U tom su trenutku munje proparale nebo, gromovi zatutnjili, 
zemlja se zatresla, iz Gavanovih mlina potekla je voda i natopila mu 
čitavo imanje. Potopila mu je dvor, njega, ženu, djecu i sve prijatelje 
proždrljivce. Kad mu je voda već bila toliko potrebna, neka im ju je na 
izobilju. 

Prekrasni slapovi i sedrene barijere usjekli su rijeku Krku sa sedam 
Dritoka, za svako sirotičino dijete po jedan. Bogatstvo stola kojim su se 

proždrljivci gostili postalo je dijelom bogatstva Krke. Siromašno 
stanovništvo iz okolnih naselja počelo je naseljavati to područje 
formirajući staru Scardonu i Šibenik. Otada je vode bilo za svakoga, a 
Gavanovi dvori i danas se vide potopljeni pod njenim bogatim 
slapovima.??? 


SVETI VALENTIN 


Valentin je povijesna osoba o kojoj nema detaljnijih podataka. 
Prema legendi bio je svećenik. Mučen je (269/70) za vrijeme cara 
Klaudija II. Ozdravio je padavičavu djecu, te mu je atribut padavičar. 
Zaštitnikom je očiju. Njegov je blagdan 14. veljače.?“ 

Mnogobrojna su mjesta kojima narod hodočasti tražeći u njima 
utjehe u svojoj tjelesnoj i duševnoj boli. Na Pagu se pripovijeda o jednoj 
ženi koja se u crkvi molila sv. Valentinu za ozdravljenje djeteta. Crkva se 
najednom napunila jakom svjetlošću, a kada je žena došla kući, našla je 
zdravo dijete. 


Legenda govori o ženi, koja se molila svetom Valentinu prid 
njegovim oltarom u crkvi Marijinog Uznesenja, za ozdravljenje svog 
bolesnog diteta. U jednom trenu cila se crikva napunila jakom svitlošću. 
Kad se žena vratila doma svoje je dite našla zdravo. 

Postoji još takvih štorija o mirakulu svetog Valentina pa mu se u 
čast danas čuva njegov kip u obliku diteta u toj crikvi gdje se žena molila 
za svoje dite. 


(Pag) 
GOSPE OD GORME 


U hridini s desne strane uvale Trstene iza Postira nalazi se stotinjak 
godina stara kapelica Gospe od gorme. U njoj se nalazi mali Gospin kip, 
a na vratima je željezna rešetka. Pripovijeda se da je kapelicu u stijeni 


* Marita Tabula zapisala je 2006. godine u Šibeniku. Kazali su joj Jure Tabula (rođ. 
1936. g. u Gaćelezama) i Tereza Tabula (rođ. 1937. g., djev. Brusan u Grabovcima). 
Kazivači su bračni par od 1955. godine. Žive u Šibeniku. Rkp. FF Split, 2006. 

** Leksikon ikonografije, liturgike i simbolike zapadnog kršćanstva i Uvod u 
ikonologiju Radovana Ivančevića, priredio Anđelko Badurina, = Kršćanska sadašnjost, 
Zagreb, 1990., str. 580.-581. 

* Zapisala je na Pagu 2005. g. Petra Jakovčević, a kazao joj je Jure Kaurloto. Rkp. FF 
Split, 2005., sv. 52, str. 5.-6. Blago - stoka 

izdubio Stipan Biočina jer se ondje za vrijeme oluje sakrio i opazio neku 
svjetlost. Približio se da vidi što je to, ali je odjednom udario grom i s 
hridi je pao veliki kamen baš gdje je on netom bio. 

I ta legenda u osnovi ima etiološku predaju jer pripovijeda o uzroku 
gradnje kapelice i nastanku njezinoga naziva Gospe od gorme. 


Stipan Biočina sakri se ispod hridi za vrime jedne oluje. Opdzi je 
niku svitlost. Približi se kako bi vidi če je to, kad u isti moment, udre 
grom i s hridi pdde veliki kamen baš di je on malo pri' bi'. 

Iz zahvalnosti izdube u kamenu, u hridi, kapelicu.??* 

(Postire na Braču) 


SAMOSTANSKI BUNAR 


Naziv Pag dolazi od grčke riječi “pege" koja znači izvor. Na 
cijelom području grada Paga, kao i na većem dijelu otoka, postoje brojni 
izvori vode, a na otoku postoje čak tri jezera: Velo blato, Malo blato i 
Blato Rogoza. Danas postoje toponimi koji potvrđuju da je vodeno 
bogatstvo za Pažane bilo iznimno važno: npr. Vodice, jedan dio paške 
uvale zove se Janjeće vode i slično. 

Kod hrvatskoga je puka snažna vjera u moć molitve. Na Pagu je 
bila velika suša i sva ljetina, stoka 1 ljudi bili su u opasnosti. Pažani su se 
molili Majci Božjoj u Starom Gradu i nakon nekoliko dana molitve i 
posta samostanski se bunar napunio vodom do vrha. 


Jednog godišća u Pagu je bila velika suša. Zbog nje je u opasnosti 
bilo sve ca su seljaci posadili, vinova loza, blago, a i judi. Misecima ni 
dažilo, pa su u pojima prisušila sva vrela. Strahujuć od nedaće koja je 
zapritila zbog suše, Pažani su se molili Majki Božjoj u Starom Gradu. 

Posli nekoliko dan molitvi i odricanja od jela, samostanski bunar 
se napuni do vrha. Bez obzira koliko su judi uzimali vode, visina vode u 
bunaru se ni smanjivala. Kad su se svi judi napili i doma odnili za 
napravit zalihe, težaci su počeli uzimat vode za polivanje polja, a čobani 
za napojit svoje stoke. Vode u bunaru taman toliko da se ni prelivala 
priko korniža po samostanskom dvorištu. Tako je bilo danima i nedijama. 
Vode se uzimalo stalno, a uvik je bilo dovoljno za sve. Bi je to jedino 
vrelo koje ni presušilo na otoku i judi su dolazili iz svih mista da bi se 
napili. 





*% U Postirama na Braču 2005. g. Lina Bižaca je kazala Tei Fabris. Rkp. FF Split, 
2005., sv. 77, str. 11. 

Nekoliko nedija posli, kiša je pala i sva poljska vrela su se 
napunila. Voda u samostanskom bunaru se vratila na razinu na koju je 
uvik bila, a priča se da će tako i zavik ostat.“ 


(Pag) 


KAPELA U PODMILAČJU 


U Podmilačju bila kapela i uz kapelu pravila se crkva. To je bilo 
kada nikad nije bilo nikakvih vozila, samo se išlo konjima. Tu je bila 
pustika i kad bi bilo neko nevrime, kad bi putnici okasnili, ne bi imali di 
nego u kapelu. A s druge strane Vrbasa bila je neka muslimanska bašća. 
Idi ko da je kasnio, svraćo se u kapelu. 

U kući od jednog bega, od koga je bila bašća, je ćer obolila i 
odala je tuda po bašći i ona je gledala di se tu u kapelu sve svraća. I ona 
je mislila da Bog dd da ozdravi, i da je onu kapelu u njenu bašću, ona bi 
nju oprala i očistila i ne bi je dala prljati. Bog je dao da ona ozdravi, a 
jednu noć su anđeli prinili kapelu u njenu bašću. Prag je osto u Vrbasu i 
dan danas se more viditi kako voda iđe priko njega. On je još gori, a uz 
kapelu napravljena je crkva i tuda su se čudesa stvarala i bolesni se ličili 
do, eto, ovog rata, dok je nisu srušili. 

Prija se moglo vidit u nekim molitvenjacima slika anđela kako nose 
kapelu priko Vrbasa.??* 


5. NOVELA 


Novela je priča o običnim ljudima i njihovu životu. Karakterizira je 
realističan književni pristup. Giovanni Boccacio (1313-1375) napisao je 
Dekameron koristeći priče sedam djevojaka i tri mladića koji su 1348. 
godine pobjegli iz, kugom poharane, Firence. Boccacio je u pisanoj 
književnosti afirmirao novelu. U Straparolinoj talijanskoj zbirci 
novela Ugodne noći (XVI. st.) nalazi se ljubavna priča o Malgareti 
Spolatini koja je noću s Lopuda “plivala svome ljubavniku redovniku na 





3" Petri Jakovčević kazao je Jure Kaurloto na Pagu 2005. g.. Rkp. FF Split, 2005., sv. 
52, str. 6. 

** Legenda je zapisana 1994. godine po kazivanju Mare Kolende, djev. Didak, rođ. 
1923. godine u Novoj Biloj. VI. rkp. 1994. 

otočiću Sveti Andrija" kod Dubrovnika. Braća je prevare zapaljenom 
svijećom na pogrešnom mjestu i ona se utopi??? 

U naše vrijeme Hrvati najčešće pripovijedaju didaktične, šaljive 1 
baladne novele. 


MILJENKO I DOBRILA 


Tragična romansa veronskoga para Romea i Julije kojima roditelji 
nisu dozvoljavali da se viđaju poznata je u cijelom svijetu. Gotovo da i 
nema osobe koja nije čula za njihovu tragičnu sudbinu. Takve situacije 
događaju se i danas, no tragedija je rijetkost. Tako barem svi misle, a 
malo je onih koji znaju da se ista sudbina već dogodila, i to baš u 
Hrvatskoj. 

Također je pitanje postoji li sličan slučaj u još nekoj zemlji. 
Tragičnu sudbinu istovjetnu talijanskoj nalazimo u Dalmaciji, točnije u 
Kaštel Lukšiću. 


U drugoj polovini XVII. st. u plemićkoj obitelji Vitturi rođena je kći 
Dobrila, a u obitelji Rušinić sin Miljenko. Dvoje mladih zaljubilo se, no 
nisu se smjeli viđati zbog neprijateljstva između svojih obitelji. Od 
trenutka kada su roditelji saznali za njihovu vezu, Dobrila je bila pod 
strogim nadzorom, a Miljenka su roditelji poslali u Veneciju. No nije sve 
ostalo na tomu. Dobrilin otac ugovorio je vjenčanje svoje kćeri sa 
starijim trogirskim plemićem. 

Miljenko je za to saznao i došao iz Venecije upravo u trenutku kada 
su mladenci izgovarali zavjete te je spriječio vjenčanje. Kako bi je kaznio 
zbog sramote koju mu je nanijela, Dobrilu je otac poslao u samostan u 
Trogir, a kako bi spriječio Miljenka da je pronađe, naručio je njegovo 
ubojstvo koje zbog Miljenkove domišljatosti (prerušio se u fratra) nije 
uspjelo. Pokušavajući pronaći Dobrilu, Miljenko je došao u sukob sa 
zakonom i zbog toga su ga osudili na zatvor u Visovcu. Tamo je upoznao 
bolničarku preko koje je Dobrili slao poruke i ugovorio bijeg. Bijeg 
mladih natjerao je Dobriline roditelje na popuštanje te su im stoga 
poručili da se vrate u Kaštel Lukšić kako bi se obavilo vjenčanje. Nakon 
što je u kolovozu 1690. godine obavljena vjenčana ceremonija, Dobrilin 
je otac, ne mogavši podnijeti da se njegova kći udala za Miljenka, iz 





** Usmene pripovijetke i predaje, priredila Maja Bošković-Stulli SHK, MH, Zagreb, 


1997., str. 24. 

osvete na mostu ispred dvorca ubio svojega zeta. Dobrila je nakon toga 
izgubila zdrav razum, razboljela se i nedugo potom umrla. Posljednja 
želja bila joj je da bude pokopana zajedno s Miljenkom u crkvici Sv. 
Ivana u Kaštel Lukšiću nasuprot dvorca. 

Na njihovu vječnom počivalištu zauvijek je uklesana poruka “Pokoj 
ljubovnicima", a u Kaštel Lukšiću još uvijek postoje oba dvorca, i 
Vitturijev i Rušinićev.?*? 

(Kaštel Lukšić) 


O sudbini dvoje mladih napisane su: novela, opera te kazališna 
predstava, a dječji dom u Kaštel Lukšiću, smješten nedaleko od njihova 
posljednjeg počivališta, nosi naziv Miljenko i Dobrila. 


TORANJ LJUBAVI 


Silba je jedino selo na otoku. U prošlosti su na ovom otoku žene, 
starci i djeca bili uglavnom pastiri, a muškarci su cijeli svoj život 
uglavnom živjeli na moru, plovili svim morskim putovima i pod starost 
se vraćali na otok, ako ih more prije toga ne bi progutalo. Vraćali bi se da 
umru. Poznavali su obje Amerike, zemlje Dalekog istoka, hridi sjevernih 
mora, obale Afrike i Australije, ali nikada ne bi zaboravili pjesmu o 
otoku nalik raju i predaju vezanu za toretu na Silbi. U sredini Silbe, na 
istoimenom otoku, visoko se diže Marinićev toranj. To je okrugla, uska 
kula na čiji vrh vode vanjske kamene stepenice. Zovu je još i “Toranj 
ljubavi". 

A taj toranj na vrhu sela, smješten usred parka, silbanski je 
spomenik jedne ljubavi koji je to mjesto učinio čuvenim. Toranj se 
visoko uzdiže i s njega se pruža prekrasan vidik. Uz njega se vezuje priča 
o ljubavi jednog morskog vuka koji je za sobom ostavio kuću, toranj i 
grob na kojemu je još za života dao uklesati natpis: “Petar Marinić, 
kapetan, 1891. jao onomu tko makne ove kosti". 


Bio je mlad, kaže priča, još mornar. I mlada, lijepa bila je njegova 
zaručnica Antonija Mauro. “Kad se vratim s ovog dugog putovanja " 
rekao joj je jednog dana prije odlaska — vjenčat ćemo se! “Zasadit ću vrt 
oko kuće, a usred vrta sagradit ću tornjić s kojeg će se vidjeti cijeli otok i 
more". Poljubio je djevojku i otplovio. 





*% Studentici Filozofskoga fakulteta u Splitu, Karmeni Carev, u Kaštelima 2005. godine 
kazala teta Marija. (Ona je dio loze de Michelli Vitturi.) Rkp. FF Split, 2005. sv. 21. 

Dugo je plovio oceanima, a kada se konačno vratio, mnogo je 
djece dotrčalo na silbansko pristanište. Među njima je bila i jedna 
posebno ljupka djevojčica. Petar Marinić joj se nasmiješi, uzme je u 
naručaj, pomiluje je i upita ljude okupljene na pristaništu: 

— Čije je ovo dijete? 

— To je kći Antonije Maruo, tvoje zaručnice, koja se udala za tvog 
Drijatelja. Djevojčica se također zove - Antonija! 

Rastuži se pomorac, zagrli djevojčicu i zakle se: 

“Antonija me nije čekala, ali ako majka nije mogla postati mojom 
ženom, postat će to kći. Čekat ću dok se ovo dijete ne razvije u ženu ". 

Bio je uporan i čekao dugih dvadeset godina. Dao je sagraditi 
tornjić usred sela, uz svoju kuće, na najvišoj uzvisini Silbe. Sagradio ga 
je od živog kamena i kamenim je zidom opasao vrt oko njega. Antonija 
Maruo nikada nije tamo zakoraknula. Ušla je u tu ogradu njezina kći — s 
rukom u ruci kapetana Petra Marinića, s vjenčanim prstenom na prstu. 
Ona u cvijetu mladosti, guste crne kose, velikih sjajnih očiju; on — 
trideset godina stariji, s prorijeđenom kosom, ali krepak, uspravan, još 
lijep u ozbiljnoj zrelosti svoga života. 

I gledali su s tornja otok, brodove i more. Toranj na uzvisini vrta, 
poškropljen slanoćom mora koju vjetar nosi za olujnih dana, stoji i danas 
kao spomenik ljubavi. Mještani ga zovu — Marinićeva toreta!*?! 

(Silba) 


BRUŠKA GOJČICA 


U usmenim je pričama od drevnih staro-egipatskih vremena motiv 
tri brata. U tim su pričama dva brata bila dobra, a treći je brat bio loš. Ti 
su motivi u usmenoj komunikaciji prisutni preko četiri tisuće godina. 
Pokatkad je motiv dva brata od kojih je jedan bio dobar, a drugi loš. Taj 
je motiv i u glasovitom djelu Sermones discipuli Ivana Herolta kao i u 
djelima bosanskih franjevaca koji su djelovali u razdoblju katoličke 
obnove od kojih valja istaknuti Matiju Divkovića 1 njegovu besjedu o 
dvojici braće. 

U suvremenoj hvarskoj noveli pripovijeda se o trojici braće. 
Dvojica su braće bili vrijedni 1 sa svojim sinovima su išli na more ukrcati 
drva. Zadesilo ih je nevrijeme i bura je prevrnula njihov brod. Jedan je 
brat našao komad drveta i na njega stavio svoga sina i gurnuo ga prema 





*! Jeleni Braović 2007. godine kazala je Ruža Brnas (djev. Pandžić, rođ. 1938. u 
Ričinama kod Imotskoga). Vl. rkp. 2007., sv. E, str. 33. Usp. Tomislav Đurić, nav. dj. 

obali. Kad je htio izići, začuo je vapaj svoga brata te se vratio kako bi ga 
spasio. Nevrijeme je bilo jače. More ih je progutalo. Spasilo se jedno 
dijete koje je otrčalo kući kazati što se dogodilo. 

Kući su ostali treći brat 1 njegove dvije nećakinje od nastradale 
braće. Od cijeloga imanja ostale su im dvije mazge. Treći je brat bio 
lijenčina 1 nikada ništa nije htio raditi i bio je ljubomoran na svoje 
nećakinje koje su bile vrijedne i nisu živjele u oskudici. Vrag trećemu 
bratu nije dao mira i odlučio je od nećakinja posuditi mazge i otići u 
polje. Međutim, išao je što dalje od sela i u nekom masliniku objesio je 
mazge i proboo ih kolcem. Optuženi su krivi ljudi koji su poslani na 
galiju gdje su 1 smrt dočekali. 

Pravi krivac, treći brat se izvukao i doživio je preko stotinu godina. 
Zločin koji je napravio stalno mu je bio pred očima i progonio ga je. 
Ostao je nepokretan i trpio je velike bolove. Jedina mu je želja bila 
ispričati zločin koji je počinio i potom umrijeti. Jednoga je dana pozvao 
svećenika i muža svoje nećakinje kako bi se ispovjedio i kazao svoju 
tajnu koju nije mogao u grob odnijeti. Tada su svi čuli ono što nitko nije 
mogao ni promisliti. Međutim, ni to mu nije pomoglo da pođe s ovoga 
svijeta. Sutradan je zamolio da ga privežu na jednu stolicu i nose kroz 
selo kako bi svi saznali za grozotu koju je učinio. Kad od bolova nije 
mogao zaspati zamolio je da stolicu privežu za stropnu gredu i njega 
stave na nju te ga njišu onako kako je i on njihao one mazge. 

U toj je noveli tragična sudbina dvojice braće 1 zloća njihovoga 
trećega brata. Novelom je uspostavljena harmonija jer su sirotice od 
nastradale braće bile vrijedne i svojim su trudom uspijevale živjeti bez 
oskudice. Harmonija je uspostavljena 1 zasluženom kaznom koju je 
doživio treći brat te je u strašnim mukama priznao svoj grijeh i molio da 
ga njišu na stolici privezanoj o stropnu gredu — jer je i on objesio mazge i 
njihao ih. 


U selu Brusje živili su tri brata, dvojica braće sa sinovima išli su 
na more ukarcat darva u brod i u temu momentu čapilo ih je nevrime. 
Bura je bila sve jača i jača a brod se sve veće njiho te se na kraju 
privarni a dvo brata sa svojim sinovima su se nošli u moru. Jedon od 
braće uspi je noć komad darva na kojega je stavi svojega sina pa ga je 
gurni prima kraju, kad je iti izoć iz mora spriči ga vapaj njegovega brata 
pa se vroti u more da bi sposi brata i njegoveg sina. Al, nevrime je bilo 
jače od njih i barzo ih je svih more progutalo. 

Jedno dite ča se sposilo, tarčalo je doma reć svoje dvi sestre koja 
dežgracija ih je strefila. To je teško pogodilo cilu fameju, al valo je hodit 
naprid, da bi prihronili fameju. 

Ostale su dvi sestre i brat koji je imao deset godišć. Jedino ča su te 
dvi sestre imale bile su dvi mazge, s njima su hodili u pašu i gonili. 

Ireći brat od dvo, ča su se utopili nikad ni imo ništa, cili život bi je 
linac i živi na račun svoja dvo brata. A sad kad njih već ni bilo, ni ga imo 
ko hronit poče je bit ljubomoran na svoje zermone, ni se moga pomitit s 
tin kako one, dvi ženske, imaju a on ne. Kako se u to vrime živilo od poja, 
te dvi mazge su čudo vridile. Al trećem bratu vrog ni do mira, on je iša 
do svojih zermonih i pito ih bi mu one posudile te mazge za u poje, a 
kako su ga one čudo volile, droge voje su mu ih zojmile. S tima mazgama 
iša je ča daje od što daje od sela, odve ih je u niko poje maslinih i tamo 
ih je obisi na masline, probo kolcen i tamaliso sve dok nisu krepale. 

Vroti se doma i reka zermonima da su mazge u njihovemu poju. 
Sutradon su one išle pud poja a tamo ničega, u čudu su stale pensat di su 
njihove mazge. Iskali su ih svukud i cilo selo je pomoglo, al mazgih ni 
bilo nikud. Nakon ča je pasalo pad don, nošli su mazge obišene na 
maslinama. 

Judi ka judi, barzo su nošli koga će okrivit. Blizu su bili niki judi iz 
drugega mista i oni su plotili za tuju zločin. Poslali su ih na galiju di su i 
smart dočekoli. 

A provi krivac se izvuka i duboku starost doživi, a ono ča je 
napravi nikad ni zaboravi, to ga je uvik progonilo i to mu je bila kazna za 
ono ča je napravi. Bi je stor, priko sto godišć je imo, nepokretan je osto i 
velike bolove tarpi. Iz dona u don budi se ogorčen ča je još živ. Somo je 
želi umrit, a ta žeja nikako da mu se ispuni. I tako je jednega dona odluči 
zvat popa i muža svoje zermone kako bi se ispovidi jer svoju tajnu nikako 
u greb ni moga odnit. I tad su svi čuli ono ča nikad niko ni ni propenso. 
Niko ni moga virovat da jedon čovik to more napravit nikome ko ga je 
toliko voli. Al, ni to mu ni pomoglo da porti s ovega svita. Sutradon je 
naredi da ga stavidu na jednu katridu i nosidu po cilemu selu, tako da svi 
znaju koju grozotu je učini. Kad od bolovih ni moga već ni zaspat, zaželi 
je svoju zodnju želju da katridu privežedu za stropnu gredu i da njega 
stavidu sest na nju, i onda da ga tamalisaju kako i on one mazge dok ne 
porti s ovega svita. I tako je i bilo.*** 





** U Brusju na Hvaru zapisala je 2006. g. Katarina Mišković, a kazala joj je Katica 
Hraste (djev. Hraste, rođ. se 1929. g. u Brusju na otoku Hvaru gdje je provela cijeli 
život i gdje živi još i dan danas. Završila je osnovnu školu na Hvaru. Davno su u njenoj 
obitelji svi muškarci bili neobično snažni i visoki (kao hrast), otkuda dolazi i prezime 

Emocionalni je efekt novele postignut lirskim slikama i lirskim 
tonom. Time su pojačane poanta i didaktičnost novele. 


BOŽO I KAJA 


Za mnoge novele pripovijedači kazuju da su istinite. Takva je i 
sljedeća: 


U malom selu Mlakvi živio je jedan momak koji se zvao Bože. Bože 
je bio na izgled viđen i imućan momak pa se u njeg zagledale mnoge cure 
iz tog kraja. Bože je imo veliko stado ovaca što je u no vrime bilo veliko 
bogatstvo. I dok je čuvo ovce spazi on Kaju iz susjednog sela koja je bila 
lipa ali iz siromašne kuće. Zaljubi se Božo u nju, a i Kaja u njega. 
Sastajali bi se oni svaki dan kod ovaca i ašikovali. Nakon nekog vremena 
odluče da se vjenčaju, ali Božini mater i ćaća ne dadoše o tom ni 
govoriti. Pošto je Kaja bila siromašna, oni su za Božu našli drugu curu 
koja je bila imućna. Bože je izbjegavao tu imućnu curu koja se zvala 
Marta. I dalje se potajno viđao sa Kajom. Njegova obitelj odlučila ga na 
silu natrati da oženi Martu. Jedan dan njegov ćaća otišo po curu Martu i 
doveo je u kuću. Sidoše Božu i Martu u kola i vjenčaše ih u crkvi. Poslije 
vjenčanja vratiše se u Mlakvu i pozvaše sve selo na slavlje. Skupiše se svi 
seljani i otpoče pjesma i kolo. Kad čude Kaja za to, od puste žalosti 
spjeva pjesmu, i odluči doći u kolo i zapivati. Dođe Kaja, ufati se do 
mladoženje u kolo i započe: 


Sinoć meni karli haber dođe 
Da mi je se dragi oženio. 
Nek se ženi ženila ga mati, 
Da me oće u svate pozvati. 
Donila bi što bi kajder bila, 
Svekru babi svilenu košulju, 
Svile mu se kosti od bolesti, 





Hraste koje je uzela ta obitelj. Kao djevojčica slušala je od svoje bake Marije stare 
bruške pjesme od kojih je većinu zapamtila a neke i zapisala. Kao djevojka poslije mise 
nalazila se s drugim mladima iz Brusja ispred crkve kod starog bora, gdje su starim 
pričama kratili svoje vrijeme. Priče koje su njoj prenijeli u nasljeđe njezini preci ona je 
uvijek rado prenosila drugima). Rkp. FF Split, 2006., sv. 1, str. 2. 

Ko no moje srce od žalosti. 
Svekrvici crnu jameniju, 
Smrklo joj se a ne svanulo joj se. 


Seljani se zagledaše na to, a Bože okrenu u plač i pobježe iz kola 
prema šumi. Kaja se vrati kući a svatovi se raziđoše. U šumi su bile staje 
gdje su spraćali ovce. Bože se sakrio u njih. Niko nije znao di je Bože 
otišo. Kaja je naslućivala da bi on moga biti u stajama, jer su se tu i prije 
sastajali. Krenu ona prema tim stajama da vidi je li Božo tamo. Martu i 
njegove roditelje pogodi velika sramota zbog svega toga što se desi. 
Odluče da ga pođu tražit. Tražili su dan i noć ali nisu mogli ni slutiti da 
je Božo bio u stajama sakriven u sjenu. 

Kad je Kaja došla do staja pođe da traži Božu, vikala je iz sveg 
glasa ako je tu da se javi. Božo skoči s pojate pred Kaju i čvrsto je zagrli. 
Oboje su plakali gromkim glasom. Tu su ostali u sjenu skriveni tri dana, 
sve dok ih nije spazio jedan od čobana što je tu spraćo svoje ovce. Ode 
on do Božine matere i ćaće pa im kaže da je vidio Božu i Kaju u staji. 
Diglo se cilo selo da ide u staju po Božu, da ga vrate na silu kući. Kad su 
upali u štalu, Božini roditelji, Marta i ostali seljani zatekoše ih kako side 
zagrljeni. Marta mu prva priđe i reče: “Ako ti Kaju voliš ja ću se vratit 
svojoj kući makar to bila velika sramota!" A na to Bože reče: “Ti 
slobodno ajde odakle si i došla, ja ostajem sa Kajom, samo nju oću za 
svoju ženu pa makar prosjak posto!" 

Mater, ćaća i braća ga opet prisile da se vrati kući, samo da to ne 
bude velika sramota za njihovu obitelj. Jadni Božo se vratio svojoj kući, 
Kaja svojoj, jer ni njezina mater nije tila te sramote. Kad se vratio nije sa 
nikim pričo, a pogotovo sa Martom. 

Treći dan on opet ode u iste staje i obisi se. Kad su čobani došli da 
sprate ovce, zgledaše Božu kako visi, pripadoše se i izletiše iz staje. Otišli 
su odma u selo da kažu kakvo se zlo dogodilo. Kad Kaja ču za to da se 
Božo obisio, pade odma u nesvist. Kad je malo došla sebi, od velike tuge 
i žalosti, spremi se i krene Božinoj kući. Kad je ušla mrtvac je bio 
donesen iz staje i položen na daske. Ona je prišla Boži, pala po njemu i 
počela nabrajati. I Božina mater je plakala i kroz plač govorila: “Jadna 
ti sam do Boga svoga što uradi od diteta svoga? " Odgovor joj na to Kaja 

dala: “Dabogda ti prokleta bila što si ovu ljubav uništila!" Sahraniše 
Božu i završi se priča o tragičnoj Božinoj i Kajinoj ljubavi.“ 
(Kupres) 


7. ANEGDOTA 


Anegdota je kratka priča koja najčešće na šaljiv način kazuje o 
određenim osobama. U anegdotama je humorističan i satiričan ton. 
Strukturom i tematikom bliska je nekim pričanjima iz života i šalama. 


VRGORČANIN UKRAO KOTAO 


U Kandijskom ratu, vođenom i na vrgoračkom području, bio je 
teško ranjen i Hasan-aga Arapović, gazda područja od Župe preko 
Grabovca do Zagvozda, uz čije je ime vezan događaj opjevan u pjesmi o 
Hasanaginici. O tomu događaju predaja i danas postoji u Vrgoračkoj 
krajini, a govori da je nesretna Hasanaginica na putu iz Ljubuškog za 
Imotski sa svadbenom pratnjom prošla kroz Vrgorac i prenoćila u kući 
predaka narodnog pjesnika i serdara (vojvode) Ante Pervana Prže u 
Kokorićima. 

Kod tog Pervana 1772. godine više dana je gostovao putopisac i 
prirodoslovac, venecijanski opat Alberto Fortis, koji je za svoga 
domaćina kazao da je “vrstan pjesnik odličnih lirskih i epskih pjesama“. 
Da li je Ante Pervan Žalosnu pjesmu o Asanaginici kazao svomu gostu 
Albertu Fortisu ili je Julije Bajamonti tu pjesmu zapisao i dao Fortisu — 
do danas se ne zna. U svom putopisu Viaggio in Dalmazia (1744. g.) 
Fortis je, osim te balade na hrvatskomu jeziku i u talijanskom prijevodu, 
navodi i anegdotu “Vrgorčanin i kotao“. 


Krađe Vrgorčana obično padaju na teret Turaka; ali u slučaju 
nužde, kažu, ne štede ni kršćane. Između domišljatih i smionih poteza u 
prijevarama, što sam ih čuo pripovijedati o jednome od njih, sljedeći je, 
čini mi se, karakterističan. Lupež se nađe na sajmu; neki siromah kupio 
kotao, pa došavši blizu njega, spustio ga na zemlju zajedno sa 





5 Hrvatska usmena književnost Bosne i Hercegovine: proza, drama i mikrostrukture, 
priredio Marko Dragić, Hrvatska književnost Bosne i Hercegovine u 100 knjiga, knj. 5, 
MH, HKD Napredak, Sarajevo, 2005., str. 243-245. 

zavežljajem sa strane. Dok je on s jednim svojim znancem nadugo i 
naširoko razgovarao o poslovima, Vrgorčanin zgrabi kotao sa zemlje i 
metnu ga na glavu ne mijenjajući položaja. Kad se onaj drugi, završivši 
razgovor, okrenuo, ne videći više kotla na njegovu mjestu, upita upravo 
toga što ga je imao na glavi, je li vidio koga da mu gaje odnio. Ovaj 
odgovori iskreno: 
— Nisam na to pazio, brate; ali morao si ga metnuti na glavu, kako 
sam ja učinio, pa ti ga ne bi ukrali.“ 
(Vrgorac) 


PAŠAICAR 


Neki paša ratovo oda oko Čapljine. Sva mu vojska izginula. Jadan 
se mora vratit svom caru u Carigrad i kazat šta je bilo. Car mu je trebo 
otkinut glavu, kadli paša skoči i ovako reče caru: “Čestiti care, tamo đe 
sam ja ratovo ima jedan grad u kojem šever puše s juga, a južina sa 
ševera ', to je mislio na Počitelj. Dalje reče: “Ima rijeka jedna koja 
pogodine teče uzvodno, pogodine nizvodno", to je ko Krupa, “A ima" 
kaže, “ još jedna rijeka. Ona sedam puta ponire, pa izvire, pa izranja 
tako i tako pravi plodnu zemlju, a ona je kod svog ušća", ko Trebižata, 
“najplodnija, pa sam šćeo " kaže, “to sve imat za vas i tako sam svu voj- 
sku izgubio. Sad mi" kaže, “sudi. " “Ovaj kad je to čuo, nije ga ubio.?*>* 

(Čapljina) 


3) e 


BABA IZ DOLJANA 


Turci ufatili neku babu i pitali je oklen je. 

Baba im kaže: 

— Ondalen di sunce tri puta zapne i tri puta odapne, ondalen dino 
ima kameni most. 

Turci vide da je baba iz Doljana, jerbo tamo se sunce tri puta 
pojavljuje i tri puta nestaje za brdima i jerbo je tamo bio kameni most. 





* Dijani Mišetić kazala je Jolanda Mišetić (rođ. 12. listopada 1953. g. u Vrgorcu, 
profesorica u splitskoj Zubotehničkoj školi). Rkp. FF Split, 2004., sv. 31. 

*# Dijani Paponja ispričala Janja Buntić, djev. Brkić, rođ. 1931., živi u Čapljini. VI. rkp. 
Zb. 2004. sv. 1. d. str. 19. 

Tako Turci babu puste." 
(Doljani kod Jablanice) 


OBRANA LISKAVCA OD TURAKA 


Kažu da je na brdu Liskavac nekad davno postojao grad. Kad su 
Turci zaposjeli cijelu Imotsku krajinu, došli su i do tog grada. Čekali su u 
docu da stanovnici grada ostanu bez hrane i sami se predaju. Vidjevši to, 
pučani se dosjetiše da zakotrljaju velike kolutove sira na Turke. Kada su 
Turci vidjeli da ih narod gađa hranom, pomisliše kako je imaju napretek 
i odustaše od svoje namjere. 

Tako su pučani Liskavca izbjegli svoju propast." 

(Kula kod Lovreća) 


OBRANA KAŠTEL SUĆURCA 


Po predaji na jednoga Turčina pao je sirac koji je domaćica sušila 
na kućnom krovu, pa joj je sirac nepažnjom ispao iz ruke, a ona nije 
znala da su Turci opsjeli Kaštel. Turci su zaključili da ih Sućurani sirom 
tuku i da imaju hrane u izobilju, te ih gladom ne će prisiliti na predaju. ?** 


AVION — TVRĐAVA 


Za vrime II. svjetskog rata priko Broča su prolazili engleski avioni, 
zvani avioni — tvrđave koji su odlazili u rat na Njemačku. U povratku 
jedan avion se pokvdri i pana jedno brdo u unutrašnjosti Broča. Na svu 
sriću svi Englezi iz aviona su ostali živi i zahvaljujući padobranima. 
Tadašnja vojska na otoku, partizani, su ih prihvatili i pomogli im da se 
vrate u Englesku. Kako je u to vrime vladala neimaština, judi su navalili 
na avion ko mravi i skupili sve iz aviona (deke, hranu, pribor za jelo), pa 





** Zapisao sam u Doljanima kod Jablanice 1997. godine po kazivanju Jure Lebe rođ. 
1914. u Doljanima. VI. zb. 1997. 

7 Studentici Filozofskoga fakulteta u Splitu, Tamari Treskavici, 2004. godine u Kuli 
kod Lovreća kazala Ana Mustapić (rođ. 1945.). Rkp. FF Split, 2004, sv. 12. str. 6.-7. 

** Jelena Lijić zapisala je 2006. godine u Kaštel Sućurcu. Kazala joj je Matija Vladović 
(djev. Carev, rođ. 1932. g.). Rkp. FF Split, 11/06, str. 9. 

čak kidali i komade aluminija od kojeg je bio sagrađen te ga iskoristili za 
razne potrepštine. 
(Postire na Braču) 


SUDBINA JEDNOG EMIGRANTA 


Tridesetih godina za vrime emigracije, putovalo se brodovima u 
Ameriku. Tako su se Postirani ukrcali u željezni brod i otplovili. Za vrime 
putovanja, kako bi im brže prošlo vrime, igrali bi na karte. Ali, jedan od 
njih, imenom Felicio, otišo je u kabinu kako bi se odmori. Dok su 
prolazili kroz Gibraltarska vrata, udri ih je jedan brod. I baš na stranu 
kabine u kojoj je spa Felicio, taj drugi brod je olupi vrata, a kako su bila 
od željeza nisu se više mogla otvorit. Svi putnici su se uspili spasit osim 
jadnog Felicia koji ih je gleda bespomoćno kroz ponistru, maha i govori: 
“Pozdrav te mi svih doma! Jadan je zajedno s brodom utonu u dubine 
oceana.?* 

(Postire na Braču) 


7. SITNI OBLICI (ŠALA I VIC) 


Šala je vrsta usmene priče koja na humorističan, ironičan i satiričan 
način kazuje o osobama, događajima i pojavama. Akteri u šali mogu biti 
životinje i predmeti. Šale se ostvaruju prozom, ali i stihovima. Mogu se 
klasificirati na: šaljive bajke, šaljive basne, šaljive novele, šaljive predaje. 
Od šaljivih priča treba razlikovati kratke šale koje su strukturom i 
motivima bliske vicevima. U hrvatskoj književnosti poznate su pod 
nazivima: rugalica, dokonica, dosjetka 1 smiješnica. 


*? U Postirama na Braču 2005. g. Lina Bižaca je kazala Tei Fabris. Rkp. FF Split, 
2005., sv. 77, str. 9. 

* U Postirama na Braču 2005., godine zapisala je Tea Fabris, a kazao joj je dr. Mate 
Bižaca (rođ. 1947. g., svećenik. S trideset pet godina otišao je u Ohio gdje je doktorirao 
teologiju i ostao na službi u San Pedru u Californiji. Diplomirao je i na području glazbe, 
te ju je usavršio na Oxfordu. Danas je župnik hrvatske župe Svetog Petra u Las 
Angelesu). Rkp. FF Split, 2005, sv. 77, str. 10.-11. 

PUTNIK 


Prolazio putnik namjernik kroz Knešpolje i kad je vidio natpis 
“Jare-sedam kilometara ", upita se: 
Kolika im je onda koza? 


LANJSKO DITE 


Donio čovjek deseto dijete na krštenje. Fratru se dijete učini 
Driličito velikim, pa se obrati ocu: 

Meni se čini da je ovo dite tribalo puno ranije krstiti. 

Da se nisam usepetijo, velečasni, pa donio lanjsko — odvrati čovjek. 


SPAVANJE S ĐAVOLOM 


Jesi li spavala s momkom? upita fratar djevojku na ispovijedi. 
Ma tko će s đavlom zaspati-ispovijedi se djevojka. 


ISTOMIŠLJENICI 


O čemu to sad misliš?, upita cura momka koji joj je došao na silo. 
Duše ti, mislim o čemu i ti-odgovori sildžija. 
Nuder ti, što je njemu u glavi, ote se curi. 


KUM I KUMA 


Doša kum lovac u svoje kume, a kuma se tuži: 

Moj kume jada u mene, šetke mi izidoše kokoši, daj mi bolan kume, 
bi li ti moga pobit one šetke, pa ta lovac si. 

Kum: Hmm.., kuma moja, toga ti ja ne znam ništa drugo, već brate 
da in nabavimo puške da se brane! 


koko 


Vic je kratka usmenoknjiževna tvorevina koja izaziva komičan 
dojam i smijeh. 


469 


UČITELJICA I JURICA 


Reci mi koji je veliki čovjek uzviknuo zemlja, zemlja — upita 
učiteljica Juricu; a on će moj tata kad je juče jeo salatu. 


ČOKOLADNO MLIJEKO 


Zašto daješ čokoladu kravi? pita teta dječaka koji je došao iz 
grada. 
Zelim sutra imati čokoladno mlijeko odvrati dječak. 


LOŠE OCJENE 


Otac: Ne brini se sine previše, ispravit ćeš ti već loše ocjene. 
Sin: Probao sam tata al' su napisane kemijskom olovkom. 


MUŽI ŽENA 


Idu muž i žena: žena neprestano govori dok muž nosi tešku vreću 
na leđima. Mužu dodijalo slušati priče pa joj reče: zaveži već jednom. 
Zena se primakne pogleda vreću i reče: pa zavezana je. 


MUJO I SAT 


Došo Mujo na nebo i ušo u jednu sobu kad u toj sobi sami satovi, 
svaka država ima svoj sat i kad netko ukrade u nekoj zemlji, kazaljke se 
pomaknu. Pitao Mujo ali di je sat od BiH-e a ovaj mu odgovori: eno ga u 
drugoj sobi, služi za ventilaciju. 


UČITELJICA I IVICA 
Učiteljica: Tko je razbio kamene ploče na kojima je bilo napisano 
10 Božijih zapovjedi? 


Ivica: Ja znam, ali ne želim reći. Tata mi je rekao da ne valja biti 
tužibaba. 

IZGUBLJEN ČOVJEK 


Ide izgubljen čovjek ulicom u nepoznatom gradu te upita 
prolaznika: oprostite, je li znate gdje je Primorska ulica? A ovaj mu 
odgovori: znam i prođe. 





Ostatci tvrđave Ključica 





2 Svi su vicevi navedeni iz moje knjige Hrvatska usmena književnost Bosne i 
Hercegovine: proza, drama i mikrostrukture. 

IV. DRAMA 
(FOLKLORNO KAZALISTE) 


POVIJESNI PREGLED FOLKLORONOG 
KAZALIŠTA 


Drama je u tradicionalnoj podjeli književnosti uz liriku i epiku 
njezin treći rod. Drama je najsloženiji rod književnosti. Izvedba drame, u 
kazalištu, u sebi sjedinjuje tri vrste umjetnosti: književnost, glazbu i 
glumu. Ako tekst koji glumci izgovaraju pripada usmenoj književnosti, 
onda se to kazalište naziva folklornim. 

Do sada nema pouzdanih podataka o počecima svjetskog folklor- 
nog kazališta, a gotovo sa sigurnošću se može pretpostaviti da se ta vrsta 
umjetnosti razvijala kod najstarijih civilizacija. 

Grčko je kazalište vezano za mitski sloj kulture. U drevnoj grčkoj 
mitologiji vrhovni bog Zeus, koji je stolovao na Olimpu, i njegova žena 
Mnemosina, božica pamćenja, pokroviteljica znanosti i umjetnosti, imali 
su devet kćeri-muza. Talija je bila pokroviteljica (božica) komedije, 
Uranija-astronomije, Melpomena-tragedije, Polihimnija-lirske poezije, 
Erato-poezije, Klio-historije, Kaliopa-deklamacije, Euterpa-glazbe i 
Terpsihora-plesa. 

(U slavenskoj mitologiji muze su vile.) 

Nastanak komedije i tragedije u grčkoj mitologiji vezuje se uz 
Dioniza, sina Zeusa 1 obične žene. Zeus se pretvarao u zmiju i spavao s 
običnom ženom koja ga je prepoznala i otjerala. Naljućen zbog toga Zeus 
se pojavi u obliku munje i groma i sažeže je. Hermes šestomjesečni plod 
spasi 1 prišije ga Zeusu za bedro da doraste do devet mjeseci. Zato 
Dioniza zovu dva puta rođeni.! 

(U ilirskoj su mitologiji mnoga božanstva zmijolika.) 

Budući je Dioniz bio sin obične žene, bogovi su ga prokleli i on je 
umro. Međutim, Dioniz se svakoga proljeća vraćao među žive, a narod se 
veselio. Veseli su ophodi (komosi) pjevali i slavili Dioniza. Tako je po 
mitologiji stvorena komedija. Kada bi došlo vrijeme da Dioniz ponovno 
napusti žive, glumci su oblačili jareće kože i stavljali jareće brade. Prema 
tomu (tragos-jarac) nastala je tragedija. 

Antički teatar dao je djela trajne umjetničke vrijednosti. Mnoge su 
dramske strukture utemeljene na narodnim pričama. 





! Robert Grevs, Grčki mitovi, Beograd, 1974., str. 56. 

Srednjovjekovna crkvena prikazanja imaju obilježja folklornoga 
kazališta. Nedvojbeno je da se folklorno kazalište rađalo i razvijalo 
usporedo s usmenom lirikom, epskim pjesmama i pričama. Međutim, u 
povijesti svjetske usmene književnosti pozornost se više pridavala lirici i 
epici nego dramskome tekstu. Zato ima malo podataka o folklornom 
kazalištu. U povijesti hrvatske usmene književnosti folklorno je kazalište 
zanemarivano sve do šezdesetih godina dvadesetoga stoljeća. Postojanje 
folklornoga kazališta u Hercegovini svjedoče arheološki nalazi kalupa za 
odlijevanje maski u Daorsonu kod Stoca (IV. ili III. st. prije Krista). O 
srednjovjekovnom folklornom kazalištu svjedoče i određene reljefne 
slike na stećcima poput onih o Kolu ljeljanovu čija se igra u Hercegovini 
zadržala do danas.? 

Najstariji pisani tragovi o 
hrvatskoj usmenoj drami sežu u 30. 
travanj 1272. g. kada su Trogirani 
običavali birati kraljeve i gospodare i 
plesati s mačevima na Uskrs i iza 
blagdana nekoliko dana. 

U Tisnom na otoku Murteru na trgu 
“Bratska riva" birao se seoski kralj iz 
obitelji Meštrov (Meštrović) Baretin. 
Godine 1926. (31. kolovoza) dana je 
izjava da su posljednji kraljevi bili Stipan 
Lampalo(v) Ronkulo(v) i Ante Lordan. 
Kralj se birao svake godine uz veliko 
veselje i ručak na trgu.“ Nekoliko je 
običaja o tome sačuvano na zadarskim 
otocima do danas. Predaja govori o 
izvođenju Vinodolskog mesopusta još 
prije Vinodolskog zakonika iz 1228. 
godine. 

U Dubrovniku su u XIV. spominju maske Židovi i Turica, au XV. 
st. u slavu gradskoga patrona svetoga Vlaha Dubrovčani, susjedi iz 





"Mile Palameta, Usmeni narodni teatar u Hercegovini, Mostar, 1996., str. 37.-41. 

3 Ivan Lozica, Poganska baština, Zagreb, 2002., str. 100. 

* Marina Lampalov u travnju 2006. godine zapisala u Tisnom na Murteru po kazivanju 
Šime Grgurine rođ. 1930. g. Kazivač je po zanimanju ribar, a sada je umirovljenik. Rkp. 
FF Split, 2006., sv. 17. str. 7. 

* Josip Kekez, Usmena književnost u: Zdenko Škreb — Ante Stamać Uvod u književnost, 
Zagreb, 1986., str. 153. 

okolice i plaćenici iz susjednih zemalja, izvodili su vesele igre. Malo je 
vijeće dubrovačko u XV. i XVI. st. odlučivalo o maskiranju. U 
Dubrovniku se igrala alka 1 izvodila cingareska. Mavro Vetranović 
(Dubrovnik, 1482. — Dubrovnik, 1576.) u svom djelu Posvetilište 
Abramovo koristi folklornu glumu. Drame Marina Držića (Dubrovnik, 
1508. — Mleci, 1567.) sadrže elemente usmene narodne drame primjerice 
brijanje drvom. Hanibal Lucić dramatizirao je Robinju koja je srodna 
brojnim narodnim izvedbama na tu temu, a izvodi se do danas. 

U XVII. st. spominje se Lastovski Poklad koji je i danas dio 
pokladnoga rituala. Slične su pokladne izvedbe bile u Dubrovniku, 
Korčuli, Hvaru, Braču, Pagu, Rijeci itd. Biranje kralja u Krapnju 1640. g. 
spominje Pellizer iz Rovinja. Kralj se birao na Krku i Istri (Krnica 1 
Marčana) sve do pred drugi svjetski rat. 

Slovenac njemačkoga podrijetla Jakob Weichard Valvasor 
(Ljubljana, 1641. — Krško, 1693.) opisujući običaje Hrvata u Istri, navodi 
prizor kad “svatovi traže mladenku, jarebicu, a ukućani im dovode staru 
babu sa sitom na glavi".“ 

U nekim krajevima svatovi su tražili mladenku, ovcu. 

Dva rukopisa tradicionalne korčulanske Moreške datiraju iz XVIII. 
stoljeća. Primjerak Mesopustove oporuke iz Dobrinje na Krku potječe iz 
1718. godine. 

Ivan Lovrić (Sinj, oko 1754. — ? 1777.) u svom djelu Bilješke o 
putu po Dalmaciji piše o svatovskoj igri kadija koja se izvodi među 
Morlacima. Lovrić piše i o svatovskom običaju Paljenja slame pod 
kumom koje se odvijalo kad bi kum i oba djevera ispratili mladence i 
vratili se u svatove. Tada bi se svi svatovi približili ognjištu mučući i 
urličući, smiješno se međusobno boreći i brkajući oganj. Domaćin im je 
donosio rakije i smokava kako bi ih umirio. Nezadovoljni bi svatovi uzeli 
kuma i smjestili na tačke te pod njim zapalili malo slame dok ih on ne bi 
umirio smokvama i rakijom.“ 

Podaci o folklornom kazalištu i izvedbama u raznim prigodama 
nalaze se u časopisu Arkiv za povestnicu jugoslavensku koji je utemeljio 
Ivan Kukuljević Sakcinski (Varaždin, 1816. — Puhakovec, Hrvatsko 
zagorje, 1889.). 

Svećenik, književnik i etnolog Luka Ilić Oriovčanin (Oriovac, 
1817. — Novska, 1878.) prikupio je mnogo tekstova usmenih pjesama, 





* Tvrtko Čubelić, Povijest i historija usmene narodne književnosti, Zagreb, 1990., str. 
297. 
"Ivan Lozica, Folklorno kazalište, SHK, MH, Zagreb, 1996., str. 19. 

priča, zdravica i drama i otisnuo ih u knjizi Narodni slavonski običaji 
(1846.). 

Elemente folklornoga kazališta sadrže i tekstovi pučkih igrokaza: 
Graničari (1857.) Josipa Freundereicha (Nova Gradiška, 1827. — Zagreb, 
1881.), Saćurica i šubara (1864.) Ilije Okrugića Srijemca (Srijemski 
Karlovci, 1827. — Petrovaradin, 1897.), Posljednji Zrinski (1897.) Higina 
Dragošića (Varaždin, 1845. — Varaždin, 1926.), Ladanjska opozicija 
(1908.) Marijana Derenčina (Rijeka, 1836. — Zagreb, 1908.), Lajtma- 
nuška deputacija (1911.) Ferde Becića (Poljska, 1844. — Zagreb, 1916.) i 
Ladanjska opozicija (1917.) Marije Jurić Zagorke (Negovac kraj 
Vrbovca, 1873. ? — Zagreb, 1957.) 

Na Dramatske igre upozorio je Antun Radić (Trebarjevo Desno 
kraj Siska, 1871. — Zagreb, 1928.) svojim člankom Osnovi za sabiranje i 
proučavanje građe o narodnom životu u Zborniku za narodni život i 
običaje Južnih Slavena. 

U drugoj polovici XX. st. značajan doprinos na sakupljanju i 
zapisivanju usmenih drama dao je Nikola Bonifačić Rožin s dvadesetak 
studija i članaka objavljivanih u Narodnoj umjetnosti i drugdje te dvjema 
knjigama Narodne drame, poslovice i zagonetke (1963.) i Gajuša 
(1973.) 

Zapisivanjem folklornih drama među Bunjevcima bavio se Milivoj 
Knežević (Kragujevac, 1899. — Kragujevac, 1973.). 

Doprinos usmenoj narodnoj teatrologiji dao je Tvrtko Čubelić 
(Bihać, 1913. — Zagreb, 1995.), sakupljač dijela hrvatskih usmenih 
drama. Folklorno su kazalište u BiH istraživali Jelena Dopuđa i Đenana 
Buturović. Istraživanjem usmenoga narodnoga teatra u Hercegovini bavi 
se Mile Palameta. Najveći doprinos u proučavanju folklornoga kazališta 
u Hrvata dao je Ivan Lozica. 

Ovdje valja spomenuti tekstove usmenih drama koje su zapisivali 
studenti pedagoških fakulteta u Mostaru, Rijeci, Osijeku; Filozofskoga 
fakulteta u Zagrebu te Odijela za humanističke znanosti Sveučilišta u 
Splitu. 

Ističem ovdje paradigmatsko mišljenje Ivana Lozice glede povijesti 
te vrste umjetnosti: “Kazalište nije rođeno samo jednom, a nije rođeno 
ni samo dvaput. Kazalište se neprestano rađa i postoji kao prikazi- 
vanje (predstavljanje, prezentacija) nasuprot kazivanju (naraciji, 
literaturi), 





: Isto, str. 21. 

Folklorno kazalište Hrvata Bosne i Hercegovine nedostatno je 
istraženo. Neki istraživači nisu navodili vrijeme, mjesto i kazivače 
usmenih drama te je nepouzdano baviti se tim zapisima. Zbog toga ih 
nismo uzimali u obzir u ovom radu. Navest ćemo samo pouzdane 


Folklorno kazalište se kroz povijest književnosti nazivalo: narodni 
teatar, usmeni teatar, narodna teatrologija, usmena teatrologija, 
narodna drama, usmena drama, pučka drama, pučki teatar, pučki 
igrokaz. To je nazivlje, dakle, pratilo nazive za usmenu književnost. 

Tematika folklornoga kazališta, kao i uopće usmene književnosti, 
nalazi se dobrim dijelom u narodnom životu i običajima. 


Folklorno kazalište može se klasificirati na više načina, a navodi 
se uobičajena podjela: 

Kazalište sa sjenama u kojem je sjena na zidu nositelj i izvođač 
dramske radnje. U pokretima sjene ogleda se scenski govor i odašilje 
poruka gledateljstvu. 

Kazalište s lutkama u kojem je lutka nositeljica dramskih zbivanja. 

Kazalište s maskama u kojem maska ima važnu ulogu. Maska koju 
glumac nosi ima najsnažnije sredstvo i ona spaja magiju 1 kazalište. 
Najčešće su folklorne maske: obrazina, poluobrazina ili krinka. 

Folklorno kazalište se ostvaruje dramskim igrama i scensko- 
glazbenim igrama u kojima scensku i dramsku radnju izvode glumci 
praćeni plesom, glazbom i pjevanjem. 

Folklorno kazalište, prema motivsko-tematskom načelu, može se 
razvrstati na: komedije, satire, farse, melodrame. 

Ivan Lozica folklorno kazalište klasificira prema datumu izvedbe 
na Godišnja doba: Poklade, Uskrs, Proljetni ophodi, Od Ivana do 
Martina, Oko Božića; Doba života: Dječje igre, Sijelo i prelo, Svadba, 
Smrt; te Lutke i sjene. 


KAZALIŠTE LUTAKA 


Najrasprostranjenije lutkarsko folklorno kazalište kod Hrvata 
BiH je Igra s prstima dječje ruke. 

“Netko od odraslih uzme otvorenu dječju šaku u svoju ruku, 
otvorenu prema gore i olabavljenu. Dječji dlan je pozornica i njegovi 

prsti lutke. Odrasli koji komentira pokrete, pokazuje kažiprstom na dječji 
dlan i govori: 

“Ovđe zeko pije vodu " 

Uzima palac: “Ovaj ga viđe!" 

Uzima kažiprst: “Ovaj ga pripuši. (potrči za njima)!" 

Uzima srednjak: “Ovaj ga stiže!" 

Uzima prstenjak: “Ovaj ga udari!" 

Skačući i... 

Mali prst: “A ovaj, kme, kme... !? 

Po tekstu koji je neodvojiv od minijaturne scene, njegovoj dinamici 
i napetosti koja kulminira u završnoj konstataciji praćenoj stiskanjem i 
trljanjem malog djetinjeg prsta, dijete s uzbuđenjem prati ovu igru i često 
traži da mu se još jedanput izvede " 

Originalnost je te igre što je istodobno jedna jedina osoba i 
pozornica i lutka i publika.? 


, 


SVADBENI OBIČAJI 


SVADBENI OBIČAJI U OGORJU DONJEM 


Cure su se onda mlade udavale. A kad bi te momak iša isprosit 
mora bi se prija s tobon dogovorit, a ako se vas dvoje slažete onda se tek 
ide kod roditelja i roditelja se pita jel se oni slažu. Ako se oni slažu onda 
se napovidi u crkvi. Tri napovidi tribaju izać za tri nedilje, svaku nedilju 
po jedna napovid. 

Ako ima neko neku zapreku onda je dužan u to vrime to kazat. Kad 
treća napovid izađe onda se tek ženi. 

Mladoženja ne bi sam iša po mladu, tu bi bili i diver, zaova, svekar, 
svekrva. Onda bi se mlada zaključala u svoju kuću uz još desetak cura. 

Mladoženja je triba tražit mladu pa bi mu od mlađe brat izvođija 
curu i pita bi: 

“Jel ovo vaša ovca?" A mladoženja bi odgovorija: “Ne, nije to 
naša ovca ". 

Onda bi izvea i drugu curu, i treću, i pita ga isto, a ovaj bi 
odgovorija šta i prije. 





* Mile Palameta, Usmeni narodni teatar u Hercegovini, Mostar, 1996., str. 69.-70. 

E onda bi dovea mladu i mladoženja bi reka da to je njegova ovca 
a na to bi brat reka: “Ova je ovca učinila puno štete i mi je nemožemo 
dat. Za ovu ovcu morate platit". Mladenkin brat bi reka cijenu koju triba 
platit za njegovu ovcu. Onda bi mladoženja za nju da dinare i tek bi onda 
išla svome mužu. A kad bi se vjenčali išlo bi se kod mlade i tu bi se 
ručalo i stalo do večere. 

Posli se išlo do mladoženje a mater od mlađe bi joj spremila dvi 
skrinje i tu je sva njezina dota bila. A to su bile skrinje dosta velike. Onda 
bi sili muško dite na te skrinje i ne bi dali te skrinje da ih potraju nego te 
skrinje bi tribalo platit. Diver bi ih triba platit. Onda bi se te skrinje 
otvorile i svi susidi bi vidili šta je mater svojoj ćeri spremila od dote. 

Onda bi se ukrcali na kar i vratila bi joj se sva njezina roba i svi bi 
je ispratili. Kar bi vozija mladence i uže svatove, kolko ih je moglo stat. 
Kar bi polako kaska a drugi svatovi iza njega. I svak bi triba mladoženju 
darovat, ili čarape, ili perluke, il košulju, šta bilo. 

Onda se znalo da se udaje ta i ta cura pa bi joj svak iz sela triba 
pripremit ponešto, sašit, oplest pa joj darovat. A mladoženja bi najviše 
dobija. On se nebi vidija od košulja, peškira... 

A mlada, kad bi darovala mladoženju, bi nakitila barjak. Na barjak 
se mećalo smokve, jabuke, kocke šećera.. 

Onda bi se došlo kod mladoženje, kod njegovih, i bija bi običaj da 
se metne na prag od kuće neki komad robe. I tu bi mlada kleknila i diver 
bi joj kleka. Svekar il svekrva bi stali u kući a mlada bi in kazala: 

“Iražin oproštenje najprvo od Boga pa od vas roditelja, da mi sve 
grijehe oprostite ". 

Oni bi kazali: “Bog ti oprostija, samo izvolite uć u kuću *. 

Onda bi se mlađa poljubila sa svekrom i svekrvom i dala bi joj se 
jabuka. Tu jabuku bi bacila priko kuće i ako jabuka ode dalje znači da će 
kasnije rodit dite. Ako se jabuka vrati nazad onda nije dobro. 

Onda bi mlada išla do svatova i svih bi poljubila, sve naokruga. 
Poslin bi se izašlo prid kuću i ujitilo se šupljo kolo. Najčešće bi 
mladoženja uša u kolo i igra. 

Mlada bi imala torbu u kojoj se pripremilo svega: bombona, kocki 
šećera, bajama i onda bi to ona bacala a dica bi to kupila. Igralo se, 
veselilo, dok bi stari pripremali za večeru. 

U kući je bila spremljena veća klupa za sist za mladu, mladoženju i 
divera joj da tu sidu. Tu u kući se jelo, pilo, pivalo... 

Onda bi se kasnije pivale neke pisme neka iđe mladoženja leć. Kad 
bi on oša onda bi se i mladoj pripivalo. A mlađa ne bi znala di će. 

Triba je neko odvest. 

I kad bi je neko dovea do mladoženje, ona bi njemu kucala na vrata 
i pitala jel može naprid. A on bi kaza da može. 

Onda ovi, ko bi je dovea đo mladoženje, bi reka: “Vodimo jedno 
čeljade, nema di prispavat oćete li ga primit? 

A ujutra je bija običaj da se mlada prije svanuća digne, naloži 
vatru i donese vučiju vode i iđe na bunar odnit jabuku da se vidi da je 
mlada najprva došla na bunar. Onda kad bi mlada došla kući i kad se 
već svak diga, susidi bi je dolazili gledat i njoj bi se dala prešlica a ona 
je obavezna prest cili dan. 

Nakon osan dana iđe se na mir kod svojih roditelja. Iđe joj svekar i 
diver. Došli bi kod njenih a mladoženja naknadno iđe kod nje. 

Tada se puno tražilo od mlade, nije se dalo da se ide družit u selu, 
morala je stat pri kući uz svekra i svekrvu, nije imala slobode ka sada. 
Kad bi muž iša radit u Split, pa bi izaša nakon desetak dana kući, svit bi 
se ruga kad bi doša pa poljubija ženu. Mora je poljubit sve osim nje. Taki 
je bija običaj. 

Uveče bi se sastali kad bi se večeralo pa bi se dogovaralo šta se 
ima sutra radit. Ko će Šta radit? Ti ćeš to, ti ćeš ovo..., ti ćeš ić u sušanj, 
ti po blago, ti po drva. Nije bilo ka danas.!? 


SVATOVSKI OBIČAJI U BAKOVIĆIMA 
KOD FOJNICE 


Kad bi momak i cura odlučili da se žene, onda bi najprija od 
momka roditelji isprosili curu od njenih, onda bi se išlo u crkvu na 
prstenovanje. Momak bi curu dao prsten, a ona njemu vezenu maramu. 
Poslije toga bi svećenik u crkvi iduće tri nedilje navješto njiovo vjenčanje 
tako da bi bilo vremena da se kaže ako neko ima nešto protiv. Onda bi se 
okupljali svatovi i ako su trebali ić na daleko, onda bi išli i večer prija 
vjenčanja prenoćili kod mlade. To se sijelo kod mlade zvalo plačipir. Ako 
je mlada bila blizu, svatovi bi izjutra išli po mladu. U tim svatima koji su 
išli po mladu bi bili prvinac, kum i kuma, djever i djeveruša i komordžija. 
Ako je obitelj bila imućnija, svatovi bi se onda udvostručili, osim prvinca 





' Treni Vukčević ispričala je njezina baka, Stana Jukić rođ. Elez. Rođena je 1933. 
godine u selu Ogorje Donje koje se nalazi u podnožju planine Svilaje a udaljeno je 40- 
ak kilometara od Splita. 1953. se udala za pokojnog Matu Jukića iz sela Bračević koje 
se nalazi nedaleko Ogorja. Nedugo zatim su se preselili u Split i tu sagradili kuću. Rkp. 
FF Split, 2005. str. 3-5. 

i komordžije. Prvinac je predvodio svate, a komordžija je bio zadužen da 
prenese mladinu komoru u mladoženjinu kuću prije već što ona dođe. 
Kad bi svati došli kod mladine kuće, onda bi im dvi- tri žene stale na 
vrata i zapriječile im put naćvicama. Morali su platit prije već uđu. Kad 
bi ušli, onda bi sjeli, jeli, popili i onda bi kum, kuma, djever i djeveruša 
išli izvest mladu. Tamo bi im opet žene podmećale neke druge cure sve 
dok ne bi dovoljno platili. Onda bi dobili pravu. Djever je onda bio 
zadužen za čuvanje mlade sve dok su tu jer ako bi mu je ukrali, onda bi 
moro opet platit da mu je vrate. Znalo se je desit da mu je i tri puta 
ukradu. Svatovi su nosili uza se i okićene ploske u kojima je bila 
zašećerena rakija, al ona se je pila tek kad dobiju svatovi mladu. Onda bi 
se od mladine kuće išlo u crkvu na vjenčanje, a onda kod mladoženje na 
pir. Kad su polazili od mlade svatovi bi pjevali: 


Zbogom ostaj, djevojačka majko,/Fala tebi na lijepoj djevojci. 


A žene bi ih ispraćale pjesmom: S Bogom pošli kićeni svatovi,/ S 
Bogom pošli, sretno doma došli. 


Kad su poslije vjenčanja dolazili na pir kod mladoženje, pjevali 
bi: Veseli se kućni domaćine,/ Vodimo ti kićenu nevjestu. 


MASKIRANI OPHODI 


VUČARI, VUKARI 


Vuk je u tradiciji južnih Slavena i nekih drugih indoeuropskih 
naroda demonska životinja. U Hrvata su uz vuka vezani obredi: vukarski, 
vučarski i vukovi. Ti su običaji veoma stari, a u današnje vrijeme gotovo 
su iščezli. Do pedesetih godina 20. stoljeća izvodili su se u jesensko i 
zimsko doba kada su vukovi napadali i blago i ljude. 


!! Studentici Odjela za humanističke znanosti Sveučilišta u Splitu, Ani Marković, kazala 
Luca Bošnjak rođ. Cvjetković, rođena u mjestu Bakovićka Citonija. 1934. krenula je u 
osnovnu školu, ali je za vrijeme II. svjetskog rata morala prekinuti školovanje pa je 
kasnije završila četverogodišnju večernju školu. Sada živi u Bakovićima kraj Fojnice. 
Sva djeca su joj već odrasla i svi su vjenčani. U mladosti je bila članica folklornog 
društva Matija Gubec iz Bakovića s kojima je odlazila na mnoge folklorne smotre u 
Zagreb i druge gradove. I danas voli pjevati narodne pjesme i plesati, a posebno u kolu. 
VI. rkp. zb. sv. 3, 2005. str. 12. 

U kršćanskoj je tradiciji legenda o sv. Franji i vuku koji je činio 
mnoga zla u okolici Gubbija. Sveti Franjo je vuka nazvao bratom vukom 
i zauzeo se za njega kao Božje stvorenje koje ne zna bolje činiti te se 
angažirao da ga pripitomi.'“ Vitomir Belaj navodi da vukovi u hrvatskoj 
tradiciji pripadaju i sv. Juri jer ih on može usmjeravati. '? 

Nedostatni su podatci o tim običajima. Znanstvenici ih, uglavnom, 
navode usputno. Vučare spominje i Petar Grgec, ali ništa o njima ne 
piše.“ Čubelić spominje vukare i o njima navodi dvije rečenice.'* Ta 
činjenica kao i sami nazivi vukarski i vučarski izazivaju dodatne dvojbe 
oko tih obreda, te ih neki znanstvenici smatraju istim obredom. Ti su 
obredi i danas u narodnom pamćenju. 

Vučari su maskirani ophodnici koji su u skupinama od tri do četiri 
čovjeka — nakon što su ubili vuka, oderali mu kožu, nataknuli je na kolac, 
napunili slamom i okitili je svilom, vunom i šarenim papirima — hodali 
po svom i susjednim selima glasno pjevajući 1 tražeći darove za 
ubijenoga vuka. Vučare su za ubijenoga vuka darivali slaninom, mesom, 
i drugim prehrambenim proizvodima od kojih bi pravili gozbu na kraju 
ophoda.“ Tim ophodima željelo se “spriječiti vuka da dolazi domovima 
i štalama. 

Radmila Kajmaković navodi da su vučarske obrede u livanjskom 
kraju u jesen izvodili Hrvati i Srbi'', a pišući o vučarima u široko- 
briješkom kraju, navodi da se taj običaj izgubio nakon 2. svjetskoga rata 
kada je država počela isplaćivati nagrade za ubijenoga vuka. Tada su 
počeli ophodi s ubijenom lisicom, ali te obrede nisu pratile pjesme. !* 

U Vinjanima Donjim održavali su se vučarski ophodi; nakon što bi 
lovci u lovu ubili vuka pjevali su pjesmu: Evo vuka, s planine, / dajte 
njemu slanine. / Evo vuka preko mosta, / dajte njemu svega dosta. Na taj 





'" Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, uredio Anđelko Badurina, Kršćanska sadašnjost, Zagreb, 1990., 
str. 588. 

5 Vitomir Belaj, Hod kroz godinu, Golden Marketing, Zagreb, 1998., str. 190. 

'* Petar Grgec, Hrvatske narodne pjesme. Hrvatska državna tiskara, Zagreb, 1943., str. 
151. 

5 Tvrtko Čubelić, nav. dj. str. 77. 

'5 Mile Palameta, Usmeni narodni teatar u Hercegovini. Mostar, 1996., str. 63.-65. 

"" Radmila Kajmaković, Maskirani ophodi. Glasnik zemaljskog muzeja, Etnologija, NS, 
SV. XV-XVI. Sarajevo, 1961., str. 230. 

'* Radmila Kajmaković, Narodni običaji stanovništva Lištice. Glasnik zemaljskog 
muzeja Bosne i Hercegovine. Etnologija, NS, sv. XXIV/XXV, Sarajevo, 1969./1970., 
str. 312.-313. 

su način vučari od mještana tražili darove jer su ubili vuka i spasili im 
stada. !? 

Nabrajalice ili šaljive pjesmice koje su recitirali/pjevali vučari u 
tim ophodima nazivane su vučarske pjesme. Pjesmom se poziva 
domaćina da vuku poda sočice, varice, jarice, vunice, junice, slanine 
kako ne bi silazio s planine jer nije dobar kod kuće.?" 

Špiro Kulišić spominje izreku Podaj vuku varice, da ne kolje jarice 
i pri tome objašnjava panspermijsku karakteristiku varice koja se 
prinosila kao žrtva. Varica“! se sprema od brašna svakoga žita ili se u nju 
stavlja po zrno svake žitarice te se njome posipaju ljudi, stoka, brodovi, 
ulišta i dr. Namjera je toga obreda apotropejska i panspermijska.?? 

Milovan Gavazzi navodi da su se vukarski obredi izvodili “u doba 
oko Božića pa do Poklada".“ 

U Lici je bio običaj da ljudi naoružani vilama, sjekirama i puškama 
organiziraju hajke na vukove. Ti su se ljudi nazivali vukari, a pjevali su 
vukarske pjesme kako bi od kuće i stada odagnali vuka: 


Domaćine od kuće, 
Evo vuka kod kuće, 
0-0-0-0-0j! 

Tirajte ga od kuće, 


" U Vinjanima Donjim kod Imotskoga u svibnju 2007. g. zapisala je Branka 
Despotušić, a kazao joj je Mijo Raić (rođ. 1957. g.) podrijetlom iz Doljana (Zahumlja) a 
živi u Pločama. Vl. rkp. 2007, sv. 18, str. 6. 
"Vidi: Hrvatska usmena književnost Bosne i Hercegovine: lirika, epika, retorika, 
priredio Marko Dragić, Hrvatska književnost Bosne i Hercegovine u 100 knjiga, Matica 
hrvatska i HKD Napredak, Sarajevo 2006, str. 73. 

Slična je i pjesma iz Trbounja kod Drniša: 


Domaćine od kuće, da ne kolje telice. 
evo vuka kod kuće. Podajte mu slanine, 
Tirajte ga od kuće, da ne silazi s planine. 
nije dobar kod kuće. Podajte mu zopčice, 
Podajte mu šenice, da ne kolje ovčice. 


Zapisala je svibnja 2006. g. Marina Matić u Trbounju kod Drniša, a kazao joj je Ivo 
Matić (rođ. 1927. g). VI. rkp. 2006., sv. 41, str. 8.-9. 

“U stolačkom je kraju varica naziv za koljivo (varivo od mesa zaklane stoke). 

*“* Špiro Kulišić, Značaj slovensko-balkanske i kavkaske tradicije u pručavanju stare 
slovenske religije. Godišnjak. Knjiga XI, Centar ZA balkanološka ispitivanja, knjiga 9, 
Sarajevo, 1973., str. 155. 

“ Milovan Gavazzi Godinu dana hrvatskih narodnih običaja. III izdanje, Hrvatski 
sabor kulture, Zagreb, 1991., str. 220. 

Podajte mu suva mesa, 
Da vam tora ne pritresa. 
Podajte mu slanine, 

Da ne slazi s planine. 
Podajte mu šenice, 

Da ne kolje telice. 
Podajte mu zobčice, 

Da ne kolje ovčice. 
Dajte, vuku vlasa, 

Da ne kolje pasa. 

Kiti snašo, mrka vuka, 
Da t' je ćerka lipšeg struka.?“ 


Vukari su i sljedećim magijskim katrenom odgonili vuka od kuće: 


Mrki vuče, kojo ti je majka, 
Kojo majka, a kojo sestrica ? 
Majka mi je gora i planina, 
A sestrica po gori maglica.? 


Tim su stihovima vukari uspostavili svojevrstan kontakt s vukom te 
mu nakon pitanja tko su mu majka i sestrica, sugestivno odgovaraju da 
mu je majka gora i planina, a sestrica po gori maglica. Tim su 
metaforičnim sugestijama vuka tjerali u goru, planinu i maglicu. 

Vukari su u Kruševu kod Zadra magijskim riječima u svojim 
pjesmama htjeli udobrovoljiti vuka tražeći od domaćina da vuku dade 
slanine, runo vune, svega dosta; da ne priđe preko mosta, da ne kolje 
ovce žune.“ Vukarske pjesme po svojoj poetici pripadaju bajalicama 
kojima se liječe ljudi, životinje, te iz njihovih domova, štala i imanja 
odgone demonske sile. 





* Zapisala je 2004. g. na području Gospića, Kosinja i Perušića Lidija Đerek od svoje 
obitelji: bake, djeda, ujni i rođakinja. Rkp. FF Split, 2004., sv. 44, str. 8.-9. 

* Zapisala je svibnja 2006. g. Marina Matić u Trbounju kod Drniša, a kazao joj je Ivo 
Matić (rođ. 1927. g). Rkp. FF Split, 2006., sv. 41, str. 8.-9. 

* U Kruševu kod Zadra 2006. g. zapisala Marija Anić, a kazala joj je Stana Anić (djev. 
Anić, rođ. 1929. g. u Kruševu). Vl. rkp. 2006., sv. 95, str. 3. 

Nameće se zaključak da su bila dva različita obreda vezana uz 
vuka."' Vukarskim obredom se išlo u hajke na vukove i pri tome su se 
pjevale vukarske pjesme, a vučari su bili ophodnici koji su ubili vuka te 
kroz selo išli pjevajući i tražeći darove za ubijenoga vuka. Svrha i 
vukarskih i vučarskih obreda bila je tjeranje vukova od domova, stoke, 
pasa, štala. Zato su istovjetne vukarske i vučarske pjesme. 


DEŽEVIČKI VUKOVI 


Ne zna se pouzdano otkad traju Pokladni vukovi u Deževicama. 
Običaj hodanja vukova na pokladni utorak rijedak je u Hrvata, a u 
Lepeničkom kraju“* nisu se održavali samo za vrijeme Domovinskoga 
rata. “Vukovi nisu isto što i mačkare ili čorjaci." Zapravo je poželjno da 
maškare ne hodaju po selu tu posljednju pokladnu večer jer je ona 
rezervirana za vukove. 

Vukovi su organizirani tako da idu u koloni, na čelu je vučica, a na 
kraju je vuk. Obučeni su u ovčju kožu, nose zvona, lica zamaskiraju 
bojama... Vučica nosi štap, ona upravlja i zapovijeda ostalim vukovima 
pazeći da netko ne bi napustio kolonu. Vukovi hodaju selom zvoneći i 
glasajući se kao vukovi, a nitko im ne odbija dati otkup. Obično im se 
daje pečenica, piće, rakija, koje jedan od njih skuplja u torbu. Na kraju 
hodanja je pucanj (obično se unaprijed s nekim dogovori) koji označava 





*“ Iza svatovske večere kum i jenga svode momka i curu u posebnu prostoriju koja se 
nalazi u prizemlju i obično je nazivaju podrum. Pred polazak momak i cura izljube 
svatove. Kum poškropi sobu svetom vodom, svi se prekrste, pa se kum i jenga vrate 
među svatove. Pred vratima ,,podruma“ cure zapjevaju: 


»Lipi Ivo, iza gore vuče, 

ne daj Luci, prespavati luče...“ 
“Tad se pojave ,,vukovi“. Prvi ,, vuk? se zove ,,vučica? ili ,,koja“, a posljednji ,,stražnji" 
ili ,, zadnji vuk“. Vukovi hodaju po selu, od kuće do kuće. ,,Vučica viče: “Daj nam udili 
ovim našim šćenadima“, a ,,vukovi" za njom ,;škemču?* (laju i zazivaju). Svaka im kuća 
iznese nešto od hrane. Kad obiđu selo, dođu mladoženjinoj kući i idu pred vrata sobe 
gdje su mladenci svedeni. Tu ,škemću? i galame. Mladoženje im iznese pitu. Oni 
»proguraju* (projure) tri puta kroz kuću ,,tamo-vamo" i prevrću sve što im se nađe na 
putu. Domaćin im iznese rakiju i večeru nakon čega se raziđu“. 
Katici Lozić kazao je 2007. g. Ljubo Lovrić, zvani Ljubica. Rođen 1953. godine, selo 
Carevo Polje kod Jajca. Otac je troje djece. I sam, kako kaže, želi sačuvati ,,ono nešto 
od starine što se gubi". Rkp. FF Mostar, 2007., sv. D. 
* Lepenički kraj obuhvaća Kiseljak, Fojnicu i Kreševo. 

kraj obilaska. Oni tu kao popadaju i onda ustaju i idu slaviti. Obično odu 
na neko već prije dogovoreno mjesto gdje se jede i pije ono što se 
prikupilo.?? 


MAČKARE (MAŠKARE) 


Sv. tri kralja (6. siječnja) označavaju svršetak božićnih blagdana i 
od tada pa do Čiste srijede odvijali su se maskirani ophodi. U tom su se 
razdoblju održavale i svadbene svečanosti. Ophod maškara najčešće se 
odvijao u utorak uoči Čiste srijede, a karakteriziraju ga: zastrašujuće 
maske i drugi odjevni rekviziti, buka, galama, zvonjava zvona privezanih 
na maškare (mačkare), pjesme, šale i tako dalje. Time se htjelo otjerati 
demone od domova i štala; ljudi i stoke; a što ophod maškara čini 
apotropejskim. 


ĐAKOVAČKI BUŠARI 


U pokladno vrijeme u đakovštinskom kraju maskirani bušari su 
obilazili po kućama i domaćinima izvodili kojekakve dosjetke i pjesme, a 
zauzvrat ih je domaćin kuće darivao. U Đakovu je 1994. godine je 
osnovan karneval Đakovački bušari. 

Središnji je događaj velika pokladna povorka svih sudionika 
ulicama grada. U nekoliko dana održavanja okupi se oko 2000 sudionika 
iz svih krajeva, a program prati desetak tisuća ljudi. Đakovački su bušari 





* Gordani Vujica kazao je 8. srpnja 2007. godine u Deževicama kod Kreševa Ivica 
Barešić, (rođen 1951., selo Deževice, Kreševo). VI. rkp. D, 2007., str. 38. 

po broju sudionika i posjetitelja najveći karneval istočne Hrvatske 1 član 
su Saveza hrvatskih karnevalskih gradova. (Danas se za bušare kaže da 
taj izvorni običaj nestaje.) 

Bušari su narodni običaji vezani uz klanje bravaca. Nakon što 
bi se svinjokolja obavila uslijedila je bogata i obilna večera. Pjevale su se 
narodne pjesme, a veselje bi potrajalo duboko u noć. Poslije večere 
dolaze u kuću bušari. To je bila obično skupina od tri do pet momaka i 
djevojaka koji se nastoje odjenuti tako da ih se ne prepozna. Muškarci bi 
obično obukli žensku obuću i odjeću, a glavu bi pokrili maramama. 
Ženske bi pak obukle hlače i kratki kaputić, a na glavu bi stavile kapu ili 
šubaru. 

Ponekada koji od kožara obuče dugački kožuh s naopake strane 
tako da runo bude izvana. Odjeća je najčešće stara i pokrpana kako 
bušare ne bi odala. Lice namažu garom ili prekriju ženskom prozirnom 
čarapom. Jedan od bušara stavi preko ramena platnenu torbu u koju će im 
domaćica metnuti poputbinu, a drugi uzme u ruku štap kojim će braniti 
bušare ako ih tko od nazočnih pokuša razotkriti. U kuću bi bušari ulazi 
jako bučno kako bi skrenuli pozornost na svoj dolazak. Snažno koračaju, 
gromko lupaju na vrata, a ponekad se zvonilo i klepkom (ovećim zvonom 
od lima što se nekada stavljalo oko vrata volovima prednjacima). Pjevalo 
se vrlo glasno, a poznati su i stihovi iz sela Beravaca: 


Bješte dico evo su bušari, 
Ja sam bježo kad sam bio mali (...) 


Ušavši u kuću pozdrave sve nazočne, a domaćin ih nudi 
rakijom i vinom. Netko bi uvijek od nazočnih upitao bušare tko su i 
odakle dolaze, a na to pitanje bi bušari davali sasvim neuvjerljiv odgovor 
koji bi nerijetko izazivao rasprave, ali i prepirke. U toj se prepirci koji 
gost i zamjeri bušarima, a ovi rado iskoriste priliku te o njemu iznesu i 
ono što nije zgodno da se javno kaže. Ako pak koji radoznalac pokuša 
razotkriti bušara, bušar sa štapom odalami tj. odvrati toga znatiželjnika 
od njegove nakane. No sve se to događa s namjerom da se gosti nasmiju i 
zabave. Bušari u pravilu malo govore, a i prilikom govora nastoje što 
više izmijeniti glas kako ih nitko od prisutnih ne bi po njemu prepoznao. 

Stoga ženske oponašaju muške, njihov duboki glas, a muškarci 
nastoje govoriti piskutavim glasom. Naslute li bušari da bi ih se moglo 
prepoznati, unatoč njihovoj umješnosti pretvaranja, ne zadržavaju se u 
kući dugo. Na odlasku im domaćica stavi u torbu čvaraka, manju 
kobasicu i krvavicu, nekoliko krafni i salenjaka. Ponekad se u torbi nađe 

i kobasica ili krvavica ispunjena kukuruznim žgancima, načinjena upravo 
za bušare, no oni se ne ljute jer znaju da je to sve za šalu. Pokatkad u 
kuću istovremeno dođu još neki bušari pa tako večer postane veselija i 
zabavnija. Ako se toga dana kolju bravci i u kojoj drugoj kući, bušari 
odlaze i tamo. Tako bi se na kraju u njihovoj torbi našla ukusna i dobra 
večera kojom se onda svi počaste. U bušare su često išla i djeca od 
desetak godina. To su ,,mali bušari“ koji su nastojali zabaviti domaćinove 
goste i na kraju bi se osladili pečenim kobasicama, krvavicama i 
kolačima. 





U vrijeme bušara pjevalo se: 


Poklade su i ludi su dani, 
Danas ima i žena pijani. 


Bušari su se oblačili u tzv. ponjavce (debele pokrivače vuneno 
tkane). Ponjavci su na sebi imali rojte (rese). Jedan rub ponjavca zavezali 
bi i prebacili preko glave kako bi rojte sakrivale lice da se ne bi vidjele 1 
prepoznale osobe koje su bile bušari. Glumili bi mladu i mladoženju. 
Obično bi mlada bio visoki jaki debeli muškarac, a mladoženja, koji bi 
trebao biti vitak snažan i jak, glumio je neki sitni mali muškarac. 

Na poklade su išli svi u narodnim nošnjama, pekle su se krafne i 
častilo vinom tzv. tudumom. Djeca su se bojala bušara jer su strašno 
izgledali pa bi bake zaklenile (zaključale ili zaringlale kapijicu (mala 
ograda kroz koju su ulazili u dvorište samo ljudi, za razliku od velike 
kapije kroz koju su prolazila zaprežna kola s konjima ). 

U poklade se išlo dva dana prije Čiste srijede, prije Korizme. 
Ponedjeljkom i utorkom pjeva se 1 veseli cijeli dan do ponoći. 

Danas je u selima Đakovštine običaj bušara prošlost. Sjećanja 
na te običaje žive danas samo kroz manifestacije zasnovane s ciljem 
promicanja narodnih običaja. * 


POKLADNE PJESME 


Pokladne pjesme su se izvodile nedjeljom prije korizmenog 
vremena. Običaj je bio da seljani obučeni u što starija i poderanija 
odijela hodaju po selu od kuće do kuće i pjevaju kroz selo pokladne 
pjesme. Tako hodajući dobivali bi namirnice kao darove. Vratili bi se 
kući i pravili razna jela 1 jeli dok ne započne korizma. 

Narodna igra neobičnog naziva Žuta žaba igra se uvijek na 
pokladni utorak u Gornjoj Vijaci. To je splet igara i kola koji se igra idući 
kroz selo i nastavlja poslije na igranci u Domu. Ni najstariji stanovnici ne 
pamte od kada datira taj običaj ', a o njezinu početku nisu ništa znala ni 
prethodna pokoljenja. Obzirom da bude velik snijeg, zima, mrak, 
prethodno bi se naložile dvije velike vatre oko kojih bi povorka igrala i 
pjevala. Igrale bi se: Žuta Žaba, Oženi se Ilija, Bog ubio đuđur popa. 
Točno u 17:30 muškarci i žene u narodnim nošnjama polaze s mjesta 
zvanog Carina, držeći se za ruke i pjevajući igraju kroz cijelo selo do 
mjesta zvanog Čaršija. Nakon određenog vremena vraćaju se istim 
putem, ponovno uz igru i pjesmu do Carine. Zatim se ulazi u Dom gdje 
se nastavlja dio igara, pjesme i kola, ali isključivo do ponoći kada nastaje 
Čista srijeda, odnosno vrijeme Korizme i slavlje se prekida. 





* Zdravki Vranješ kazivala je Evica Rack rođena u Budrovcima, 21.12. 1945, a danas 
živi u Đakovu. Rkp. FF Mostar, 2008., D. 

*! Neki kazivači smatraju da podrijetlo te igre seže u osmansko vrijeme kada žene nisu 
smjele igrati pa bi, poput žabe, iskočile iz kuće, poigrale malo i brzo se vratile u kuću. 
Zapisala je Suzana Parić 2007. g., a kazao joj je Jozo Matić, rođ. 1932. god. u selu 
Vijaka kod Vareša. Rkp. FF Mostar, D. sv. 2. 2007., str. 31.-32. 

Tim se pjesmama i igrom htjelo nešto reći, ali što, teško je 
pogoditi. Osobito ako se poznaje izrazito zagonetan tekst Žute žabe. Ovaj 
iznimno vrijedni običaj bio je prekinut samo 1994. godine. 

Za Žutu žabu bi se nosila narodna nošnja: muška narodna nošnja se 
sastojala od košulje, koparana, prsluka, fermena, čakšira i fesa, a uz to 
vunene čarape i kundure. Ženska narodna nošnja se sastojala od košulje, 
škuteljke i dimije. Za najmlađi uzrast nošnja je posebno izrađivana: 
djevojčice bi nosile košuljice, ječermice i dimije i marame a dječaci 
bijele košuljice tzv. fistančiće, crne fermene i čakšire. Vuneno sukno od 
kojeg su se izrađivale čakšire prethono se obrađivalo u jednoj od stupa na 
rijeci Tribiji. Specijalni maljevi naizmjenično su udarali po suknu koje se 
stalno polijevalo vrelom vodom da ga omekša radi lakšeg izvlačenja 
rudeži. Ovaj proces bi trajao neprekidno 48 sati, a nakon sušenja 
pristupalo se bojenju. Boja se dobivala iz trava iz obližnje Kozjače, 
jasenove kore i zelene ljuske iz oćevskih majdana, a bojenje bi trajalo 
četiri dana. 


ŽUTA ŽABA 


“Platno bijeli žuta žaba 
u potoku na kamenu 
njoj dolazi rak na konju. 
Oj punice, žuta žabo, 
osnuj meni jedne gaće 
od tog platna bijeloga. 


Hajd'" otale' crni đavle, 
dosta sam ti osnovala, 
i još više kćerku dala. 


Čudnu si mi sreću dala: 
nit' u kući kućanica 
nit'na njivi žetelica 
priko kuća priskakuša 

i na vrata izviruša 

a na ljude kezi zube! 

OŽENI SE ILIJA 


“Oženi se Ilija, 
dirli, dirli,dirlija, 

i dovede gizdavu, 
koja nema dimija, 
'oće gizda papuče, 
da po kući skakuće, 
naljuti se Ilija, 

pa usjeće drenov ščap, 
poče gizdu tući, 
gizda poče plakati, 
nemoj, nemoj Ilija, 
ja sam ti najmilija. 


BOG UBIO ĐUĐUR POPA 


“Ko zametnu ovu igru, 
OVU igru poigrušu, 

Ko zametnu ovu igru, 
ovu igru zagrljušu, 

Ko zametnu ovu igru, 
ovu igru poklekušu, 
Ko zametnu ovu igru, 
ovu igru popleskušu, 
Ovu igru povriskušu, 
Ovu igru poljubušu. 


ŠTO SI NAM SE ZAMRAČILA ZVIJEZDO 


“Što si nam se zamračila Zvijezdo, 
Vijaka je od starina gnijezdo. 

Mi igramo k'o djedovi naši, 
pomrčina, ništa nas ne plaši. 
Moju babu naučila baba, 

kako će se igrat Žuta Žaba. 

Ai ja ću pored svake muke 

ve . 32 
da naučim svoje unuke. “ 


ZELENI JURAJ 


Tema Zeleni Juraj zahtijeva složenu interpretaciju, ali za potrebe 
ovoga rada navodi se samo ono što je apotropejsko. 

U okolici Karlovca na Dan sv. Jure seoski su mladići pjevali po 
selu i gradu. Jedan je mladić visoko nosio mladu zelenu brezu okićenu 
maramom i šarenim papirima, dvojica su nosila kite brezovog granja, a 
Zeleni Jure je bio u košu ispletenom od prolistale vrbe, bukve i dr. a 
preko njega je bilo poslagano brezovo kitje. Zeleni Jura je u jednoj ruci 
držao “veliku trnavku od šipka", a u drugoj ruci drveni mač. Skupina 
mladića selom je pratila Zelenog Jurja. Ponekad su Zelenoga Juru pratili 
tamburaši i s njim ulazili u dvorišta. Mladići koji su sudjelovali u jurjev- 
skim ophodima zvali su se jurjaši, jurjevčani đurđari, Đure, a djevojke 
koje su bile sudionicama u tim ophodima nazivane su jurjašicama.? Ž 

Zeleni Jura bi plesao u krug, “poskakujući poput medvjeda". Oko 
njega su plesali i mladići iz pratnje i pjevali da će polje roditi kuda Jure 
prođe, te od gazdarice tražili darove: dinar-dva, vino, jajce-dva, sira. Sve 
su vrtlarice dobivale grančicu iz kite ili koša 1 stavljale ih među zelje, kelj 
ili korabicu da im bolje rodi.** Od zelenila kojim je bio prekriven Zeleni 
Juraj bilo je dopušteno otkinuti dio grančice za koju se vjerovalo da ima 
apotropejske karakteristike te da će ukućane, i njihovo imanje štititi od 
demona, ali i povećavati plodnost. Jurjaši su u svakom domu koji bi ih 
darovao ostavljali komadić zelenila koje su domaćini kasnije ostavljali u 
kući, štali, vrtu, polju 1 sl. vjerujući da će tako odvratiti demonske sile. 

Zeleni je Juraj imao, najmanje, dvojaku apotropejsku ulogu: svojim 
je izgledom želio potaknuti vegetaciju, ali i odagnati zle duhove. 

Za Duhove, blagdan koji je pedeset dana iza Uskrsa i označava 
svršetak uskrsnih blagdana, u Hrvatskoj su se izvodili kraljički obredi, uz 
paljenje duhovskih krijesova. 


** Katarina Pejčinović zapisala je u lipnju 2006 godine u Varešu od Ivanke Peštić. Rkp. 
FF Mostar, D, sv. 2007., str. 43-46. 

* Petar Grgec Hrvatske narodne pjesme. Hrvatska državna tiskara, Zagreb, 1943., str. 
154., i Milovan Gavazzi Godinu dana hrvatskih narodnih običaj,. NI izdanje, Hrvatski 
sabor kulture, Zagreb, 1991., str. 45. 

* Ferdo Heffler, Krisnice i Zeleni Jure u karlovačkoj okolici u XIX stoljeću. Narodna 
starina, 26. X. knjiga, 2. broj, vlasnik, glavni i odgovorni urednik Dr. Josip Matasović, 
Zagreb, 1931., str. 278.-280. 

(O ladarskim i kraljičkim ophodima bilo je riječi i u potpoglavlju 
Usmene lirske pjesme.) 


(Reprezentativan je broj primjera folklornoga kazališta u knjizi 
Folklorno kazalište, priredio Ivan Lozica, SHK, MH, Zagreb 1996.) 





Đakovački vezovi 

Narodne lirske pjesme, priredio Olinko Delorko, Zora, Matica 
hrvatska, PSHK, knj. 23, Zagreb, 1963. 

Lozica, Ivan, Poganska baština, Zagreb, 2002. 

Palameta, Mile, Usmeni narodni teatar u Hercegovini, Mostar, 
1996. 

Rječnik hrvatskoga jezika, glavni urednik Jure Šonje, Leksikografski 
zavod Miroslav Krleža i Školska knjiga, Zagreb, 2000. 

Sova, Matej, Pregled narodne književnosti s primjerima i teorijom, 
Školska knjiga, Zagreb, 1955. 

Srpski rječnik, istumačen njemačkijem i latinskijem riječima, skupio 
ga i na svijet izdao Vuk Stef. Karadžić, u Beču u štampariji 
jermenskoga namastira 1852. 

Zečević, Slobodan, Elementi naše mitologije u narodnim obredima 


uz igru. Izdanja muzeja grada Zenice, Radovi V, Zenica, 1973. 
Koko 


1. Rkp. FF Split, (Rukopisne zbirke Katedre za Hrvatsku usmenu 
književnost, Filozofskoga fakulteta Sveučilišta u Splitu) 

2. Rkp. FF Mostar, (Rukopisne zbirke Katedre za Hrvatsku usmenu 
književnost, Filozofskoga fakulteta Sveučilišta u Mostaru) 


Te su rukopisne zbirke nastale kao rezultat izvornih terenskih 


zapisa studenata kojima sam bio mentorom pri izradi seminarskih 1 
diplomskih radova iz Hrvatske usmene književnosti. (Oznaka D znači 
diplomski rad, oznaka E znači da je rukopis u elektroničkom obliku. 
Rukopisne zbirke nalaze se kod mene.) 


VI. rkp. (Vlastita rukopisna zbirka) 

V. RETORIČKI 
(GOVORNIČKI) OBLICI 


Usmeno-retoričke oblike poznavale su najstarije civilizacije. An- 
tički grčki filozof Gorgija (493.-370. pr. Krista) otkrio je magijsku moć 
riječi proglasivši je vlastodršcem “koji najmanjim i najneupadljivijim 
organom postiže najčudesnija djela." Aristotel u svomu Pjesničkom 
umijeću (IV. st. pr. Kr.) retoričke oblike tumači kao ukrašeni govor. 
Značajna su također, djela rimskih klasika: Ars poetica (konac I. st. pr. 
Kr.) Horacijeva i De institutione oratoria (koncem I. st.) Kvintilijalova. 
U Bibliji je govorništvo dar Božji.“ 

Ponajbolji govornik svih vremena Marko Tulije Ciceron (106.-43. 
pr. Krista) retoriku je okarakterizirao kao umijeće govorenja i umijeće 
uvjeravanja. 

Prvi primjer hrvatskih retoričkih oblika zapisao je Hvaranin Petar 
Hektorović u svomu Ribanju i ribarskom prigovaranju (1568.). 

Međutim, hrvatskim usmeno-retoričkim oblicima nije se pridavala 
dostatna pozornost sve do naših dana. Usmeno-retorički oblici mogu se 
klasificirati na: 


1. Basme (bajalice, egzorcizmi, zaklinjanja). 
2. Zdravice. 

3. Brojilice. 

4. Brzalice. 

5. Blagoslovi / molitve. 

6. Kletve. 


BASMA (BAJALICA, EGZORCIZAM, 
ZAKLINJANJE) 


Basma je stručni naziv za usmeno-retorički oblik kojim se želi 


demonskih sila. U stručnoj su uporabi za basmu sinonimi egzorcizam i 
zaklinjanje, a narodni su nazivi bajalica i bajavica. Neki filolozi i 





! Tvrtko Čubelić, Povijest i historija usmene narodne književnosti, Zagreb, 1990., str. 
280. 
* Stipe Botica, Biblija i hrvatska kulturna tradicija, V1. nakl. Zagreb, 1995., str. 107. 

leksikolozi smatraju da je basma čarobni tekst koji se izgovara pri 
bajanju (čaranju, vračanju).? 

Basme se ostvaruju stihovima i prozom. Što su basme starije u njima 
su mitski elementi izraženiji. U novijim basmama prepleću se mitski i 
vjerski elementi. Basme su kod Hrvata kristijanizirane te ih je narod 
nazivao molitvama. Rudolf Strohal, primjerice, u ZNŽO JS navodi 
bajalicu protiv poganice i naziva je molitvom.“ 

Nositelji tih narodnih usmeno-retoričkih magijskih tvorevina rijetke 
su, odabrane i poštovane osobe, a nazivaju se mole, moliboge, bogomolje, 
bogomoljke. Mola se na početku obreda prekriži i izmoli Vjerovanje, a na 
koncu obreda se prekriži. Mole su svojim molitvama (basmama) liječile 
ljude: od demonskih sila, duševnih i tjelesnih bolesti: poganice, straha, 
vrtoglavice, nesanice, trzavice, opsjednutosti i drugih bolesti.? Bajalo se 
protiv uroka (urokli) i more. 

Bajalo se protiv bolesti ljudi, stoke, ujeda zmija, te se štitilo stoku 
od bolesti i demonskih bića. Mole su molile ne samo kad stoka oboli, iz 
straha da ne ugine, već i kad se krava ne bi dala pomusti, kad se mlijeko 
ne bi dalo izmesti, usiriti, ukiseliti, kad ne bi u mlijeku bilo masla. Bajalo 
se 1 protiv magle, dima, groma, oluje i nevremena. Bajanjem se htjelo 
udobrovoljiti božanstva da za vrijeme sušnih proljetnih 1 ljetnih dana 
daruju kišu. Namjena i svrha basmi je apotropejska. 

U makarskom kraju uroci se nazivaju i naude. Žene s urokljivim 
okom nazivane su: čara, štringa ili vištica, a muškarci vištac i mogli su, 
naime, svojim pogledom poremetiti nečije zdravlje, osobito dječje, 
privremeno ili trajno. Vjerovalo se da naudu noću može nametnuti neka 
nepoznata demonska sila 1 nije se smjelo dječju odjeću noću ostavljati 
izvan kuće. Ako bi odjeću uhvatio mrak vani nije ju se unosilo dok je 
sunce ne obasja. Također se vjerovalo da 1 došljak u kuću noću unosi 
mrak, te mu se branilo da ode djetetu, osim ako nije ušao s upaljenom 
lulom, ili ako ga svjetlost vatre nije obasjala.“ 


* Vidi: Tvrtko Čubelić, Usmena narodna retorika i teatrologija, Zagreb, 1970., str. LII. 
I Rječnik hrvatskoga jezika, glavni urednik Jure Šonje, Leksikografski zavod Miroslav 
Krleža i Školska knjiga, Zagreb, 2000., str. 58. 

* Rudolf Strohal, Poganica (Sali u Dalmaciji), Zbornik za narodni život i običaje Južnih 
Slavena, Jugoslavenska akademija znanosti i umjetnosti, urednik dr. B. Boranić, knjiga 
XXV, Zagreb, 1924., str. 379.-380. 

* Usp. Poslovice, zagonetke i govornički oblici, priredio Josip Kekez, MH, SHK, 
Zagreb, 1996., str. 282-283. 

* Nevena Čović zapisala je u Makarskoj 2008. godine. Kazala joj je Vesna Parčina 
(baka), rođena u Makarskoj, 1942. godine. Čitav život proživjela je u Makarskoj i vrlo 
dobro poznaje običaje vezane za Makarsku i njeno _ primorje. Rkp. FF Split 2008., E. 

Molitva protiv uroka 
Prvo se triba prikrstit tri puta i tek onda počet molit sljedeće: 


Oj misusovo, u ime Isusovo, 

sveta Ana, Gospina majka: 
Pokaži mi svu istinu bolesti 

i zdravlja i života (za koga moliš) 


Izmoli ovo tri puta i onda nastavi dalje: 


Šetala se sveta Ana, 

Gospina majka, 

priko polja ravna. 

Srila urok i rokicu: 

Di iđeš priko, urok i rokice, 

u vištati di je lipo, di je drago. 
Raziđoše se urok i rokica po svitu; 
ka pčele po cvatu, 

ka magla po planinama, 

ka momci po rudinom. 

Dva urliču, tri odriču 

Otac i Sin i Duh Sveti u pomoć bija 
Amen. 


Ovako moli dvadeset puta i na kraju Virovanje. * 
(Nevest kod Unešića) 


Raznovrsne su strukture basmi. Jedne su komponirane kao 
blagoslovi, druge kao brojalice, treće kao kletve; neke sadrže lirske 
minijature itd. Sugestivnost, simboličnost, slikovitost, metaforičnost i 
alegoričnost najvažnije su stilske karakteristike basmi. 

Bajalicama su se bolest i demoni odgonili: U pustinju: / Dje sveti Ilija 
gromove odgoni, / Dje čedo ne plače, / Dje pivci ne pjevaju, / Dje ždripci 
ne ržu, / Dje se Bogu ne moli.! 





" Kristina Babić zapisala je 2008. godine u Nevestu, općina Unešić. Kazala joj je Ana 
Mrčela rođ. 1945. g. djev. Dželalija. Rkp. FF SPLIT 2008., E. 

Nesritnica nesritna (poganica pogana) odgoni se po svitu, po 
visokim planinama, po morskim dubinama jer mjesto joj je u dubokom 
moru. 

U narodnoj percepciji s prvim kukurijekanjem pijetlova nestaju sva 
demonska bića. Pijetao simbolizira budnost i pripravnost. U kršćanskoj 
ikonografiji pijetao stoji pored sv. Petra i podsjeća na njegovu izdaju 1 
kajanje i u tom smislu simbolizira i Kristovu muku. Pijetao se prikazuje 1 
pored sv. Petra dok plače. Tako pijetao opominje glavu Crkve sv. Petra 
da suzama opere grijeh. 

Među mnogobrojnim basmama kojima se bajalo je i sljedeća: 


Oj, poganice pogana, 

oj, nemilice nemila, 

Oj, nesritnice nesritna. 
Nesritna izrodice, 

izrodica ti majka. 

iđi, nesritna izrodice u pustinju: 
Dje sveti Ilija gromove odgoni, 
dje čedo ne plače, 

dje pivci ne pjevaju, 

dje ždripci ne ržu, 

dje se Bogu ne moli. 

Ajde nesritna nesritnice, 
razađide se po svitu, 

ko što čelica po cvitu; 

po visokim planinam ', 

po morskim dubinam ''. 

Ajde nesritnice nesritna: 

U duboko more, 

tude ti je misto. 


i , 9 
Za uvike vikova amen. 


To se izgovara tri puta, a na kraju, svaki put moli se po jedno 
Vjerovanje, te se preporuči za koga se moli. 





* Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, uredio Anđelko Badurina, Kršćanska sadašnjost, Zagreb, 1990., 
str. 459. 

* Danka Ivić, Bajalice i bajanja kao dio etnotvorevine u Brotnju, u: Hercegovina, 
časopis za kulturno i istorijsko nasljeđe, 5, Mostar, 1986., str. 148. 

Onaj tko baja vokativom se izravno obraća bolesti i sugestivno je 
tjera u visoke planine, morske dubine, gdje dijete ne plače, gdje pijevci 
ne pjevaju, gdje ždrijepci ne hržu — odgone je tamo gdje se Boga ne moli. 

U dvadeset stihova navedene basme deset je anafora: Oj, poganice 
pogana, / oj, nemilice nemila, / oj, nesritnice nesritna. (...) Dje sveti Ilija 
gromove odgoni, / dje čedo ne plače, / dje pivci ne pjevaju, / dje ždripci 
ne ržu, / dje se Bogu ne moli. (...) po visokim planinam', / po morskim 
dubinam'. 

U navedenoj su basmi mnogobrojne i druge stilske figure npr. 
asonancije: Oj, poganice pogana, / oj, nemilice nemila (u navedenim se 
stihovima asonancija ogleda i u ponavljanju samoglasnika a kao 1 
samoglasnika i; aliteracije: dje čedo ne plače, / dje pivci ne pjevaju, / dje 
ždripci ne ržu (u navedenim je stihovima stilska figura aliteracija 1 u 
ponavljanju suglasnika ž. U sljedećim su stihovima epiteti: Oj, poganice 
pogana, / 0j, nemilice nemila, / 0j, nesritnice nesritna povezani 
anaforama oj. Pored navedenih stilskih figura u navedenoj su basmi: 
metafora: raziđe se po svitu, / ko što čelica po cvitu te alegorija: Ajde 
nesritnice nesritna: /U duboko more, / tude ti je misto. Česti su stalni 
epiteti poganice pogana, / nemilice nemila, / nesritnice nesritna. 

Slično je i u drugim basmama, jer se i stilskim figurama postiže 
efekt sugestivnosti, a zbog aktualnosti prigode u kojoj se izgovaraju 
uvijek se upotrebljava prezent. 


Velik je broj basmi kojima se bajalo protiv oluje i drugih 
vremenskih nepogoda. Sadržaj je tih basmi, također, kristijaniziran. 
Izgovarali su ih domaćice, domaćini, pastiri, putnici, težaci, držeći križ ili 
krunicu okrenutu prema mjestu odakle nevrijeme dolazi. 

Hrvatske su basme komponirane vjerskim lirskim slikama, npr.: 
križ ide po nebu, za njim Djeva Marija sinka molila da sv. Petru ključeve 
dadne da otvori sveti raj gdje anđeli igraju, gdje dječica bacaju; Djeva je 
cvijeće nabrala i njime polje prekrila 1 dr. 


Gre križ po nebu, 

za njim Diva Marija, 
Sinku se je molila: 
“Daj mi sinko onu čast 
što si Bogu obeća. 
Svetom Petru ključe daj 
da otvori sveti raj 

di anđeli igraju, 

di ditići bacaju. * 

Nabrala je Diva, 

koromačeva cvića, 

s kim je polje pokrila 

od Zaloga lampa. 

Biži, biži irudice, 

od Boga prokleta, 

od svetog Ivana sapeta. 

Bog proklinje, 

Sveti Ivan sapinje. 

(Di te sveti Ivan dostigne, 

tu ti glavu okine. jlo 
(Slatine) 


Irudica je u narodnoj percepciji demonsko biće koje donosi olujno 
nevrijeme. Irudice su nestale iz narodnoga pripovijedanja. Ostale su samo 
u basmama. 

Demonska bića se bajanjem tjeraju: Dje sveti Ilija gromove odgoni, 
/ dje čedo ne plače, / dje pivci ne pjevaju, / dje ždripci ne ržu, / dje se 
Bogu ne moli. (...) po visokim planinam', / po morskim dubinam', gdje 
zvona ne zvone. 

Zvona su se prvi put počela upotrjebljavati u Campaniji potkraj 
šestoga stoljeća. Prvotna im je namjena bila sazivanje svećenika, a od 
sedmoga stoljeća i vjernika na molitvu. U narodnom vjerovanju zvona 
simboliziraju magijsku moć tjeranja demonskih sila. !! 

U nekim basmama, koje kazivačice i danas kazuju, “Sveti Ilija 
odgoni gromove čak daleko u Indiju, zemlju neznanu, dje se Bogu ne 
moli, dje brat sestru uzimlje, dje pjevac ne pjeva...?. 

U širokobriješkom kraju irudica je prokleta, svetog Ive krvi sapeta, 
te se tjera u planinu: di se mise ne govore, / di zvonce ne zveči, / di Gospa 
ne kleči, / di Isus muku ne trpi." 


Kad bi grmjelo i sijevalo prekrižilo bi se i molilo: 


! Andrei Pavičin, studentici Filozofskoga fakulteta u Splitu, 2004. g. u Slatinama 
kazala Marica Mauko (rođ. 19.10.1935.g. u Slatinama). Rkp. FF Split 2004., sv. 2. 

" Leksikon ikonografije, liturgike i simbolike zapadnog kršćanstva i Uvod u ikonologiju 
Radovana Ivančevića, uredio Anđelko Badurina, Kršćanska sadašnjost, Zagreb, 1990., 
str. 332. 

'* U listopadu 2006 kazala je Drina Marušić rođena Mandić, Široki Brijeg (1953), udata 
za Antu, majka dvoje djece, živi na Širokom Brijegu. Rkp. FF Mostar, 2006. 


509 


Koljabitavac sveti, 
koji biše i pribiše, 
u danu vičnjem, 
u noći nebeskoj. 
Za branjenje, 
za štitenje, 
mačem poraženje. 
Da se k nama nema 
niko približiti, 
neg ona dva, 
koja su od Boga poslana. 
Da nas uzmu, 
na svoje ruke, 
pa nas zovu Jeruzalimu gradu: 
Di no sidi 
dvanaest apostola. 
kad prva Mlada 
nediljica dođe 
štolu ću vam postaviti, 
mir ću vam učiniti: 
Tilo od šenice, 
krvcu od lozice, 
iz raja ladne vodice, 
od Oca Boga blagoslova. 
Amen. !? 
(Koprno, Dalmatinska zagora) 


Oko 


Višestruke su interferencije usmene i pisane književnosti. Jedni 
su zapisivali usmeno-književne primjere i inkorporirali ih u svoja djela, 
drugi su se nadahnjivali usmenom književnošću i tako stvarali djela 
trajne umjetničke vrijednosti, treći su pisali po uzoru na usmenu 
književnost, četvrti su izvorno zapisivali usmeno-književne primjere. 
Među potonjim je književnik, član HAZU-a, PEN-a, DHK RH, Veselko 
Koroman koji je od svoje majke zapisao: 





"3 Ivana Hrga zapisala svibnja 2006. g. u Koprnu (Dalmatinska zagora). Kazala joj je 
Božica Hrga (rođ. 1925. g. u Koprnu). Rkp. FF Split 2006., sv. 45, str. 10. 

Krišta,'“ krišta po nebu, 

za njom Diva Marija, 
svoga sina molila 

da učini pelin-prah. 

Bog joj pelin-ključe da' 

da otvori svitli raj, 

da veleni'* ne balaju, o 

da anđeli poigraju. 

Biži, biži, irudice, 

majka ti je poganica, 

sestra ti je otrovnica, 

Od Boga prokleta, 

Od svetog Ilije sapeta. 
Sveti Ilija ognjeni 

koji grome odgoni, 

goni grome do pozle'' gore, 
gdje zvonce ne zveči, 

gdje Gospa ne kleči, 

di Božji pivci ne pivaju, 

di no nema samo drvo i kamen. '* 


2. ZDRAVICA 


Zdravica je po svom postanku veoma stara. Govori se najčešće u 
svadbama. Česte su zdravice i u raznim drugim veselim prigodama kao 
što su: imendani, rođendani, krstitke, svete pričesti, svete krizme, 
godišnjice brakova, uspješan završetak poslova itd. 

Zdravice se izgovaraju veselim 1 svečanim ritmom. Po formi su 
zdravice češće minijaturne (četiri-pet stihova). Međutim, neke zdravice 
imaju razrađenu fabulu. 


'* Krišta — krijesnica, munja. 

"5 Veleni — vilenjaci, zli duhovi. 

'* Balaju — plešu, vitlaju, skaču. 

17 Pozle — zla, ukleta. 

ŠU Gornjim Radišićima kod Ljubuškoga 1996. g. zapisao je akademik Veselko 
Koroman, a kazala mu je njegova majka Matija Koroman (djev. Kraljević, 1908.-1997.) 
Veselko Koroman mi je tu basmu donio 12. lipnja 2007. godine. 

One se upućuju domaćinu (gazdi), slavljeniku ili nazočnima. Zdra- 
vicama se izriče želja za zdravljem, blagoslovom, srećom, blagostanjem 


itd. 


Ovisno o prigodi u kojoj se izvode zdravice imaju elemente: 
blagoslova, šale, drugih usmeno-retoričkih oblika i usmene lirike. 
Neke zdravice sadržavaju u sebi kletve: 


Ili: 


Namaklo ti lito, 
Rodilo ti lito. 
Volovi ti bukali, 
Dušmani ti hukali. 


Ko mu loše mislio, 

O koncu visio, 

U kutiji šibica spava, 
Catom se pokriva, 

Otiša niz morske lugove, 
Da naplati dugove. 

Niti dugove naplatio, 
Niti se kući povratio. 


U svatovskim zdravicama domaćin svojom zdravicom uzvraća 
nazdravitelju. Zdravice sadrže mnoge sintagmatske i sintaktičke formule: 


Kravice ti dvore zagrušale, 
A čelice sunce zaustavile, 
Koze bare zakrilile strane, 
Bijele ovce brda i doline, 
Oranice luke i dubrave.!? 





! Poslovice, zagonetke i govornički oblici, priredio Josip Kekez, SHK, MH, Zagreb, 


1996., str. 283. 

NEVISTICE MLADA 


Nevistice mlada, 
Ti u ovon piru, 
Bog ti dao živit 
Sto godin u miru. 
Bog ti dao sina 
Od prvoga tira, 
Bog ti dao ćerku 
Prvojedinicu, 
Koja će ti pazit 
Svu ostalu dicu. 
(Kaštel Novi) 

Gospodo! 


Sastasmo se eto u liepoj kiti kod vriednog domaćine, da 
veseli dočekamo dvanaesti sat, kad će se naroditi naš Spasitelj. Svuda 
veselje danas vlada. Gospodari ogledavaju svoje bačve u pivnicama, te 
izabiru one, u kojih se starina valja, da ih probodu vinskom pipom: nek 
teče vince slatko u čiste «srabljivce» i flaše, nek se znade, da je blizu dan 
veselja i radosti! Gospodarice već očistiše odojke, purane i guske, da s 
njima družina omasti brade, nek se znade, čija je kuća mastna! 
Orehnjače, makovnjače i druge kolače već su pospremile u izbu, pa će im 
sutra resiti stol — neka bude svega, zato je Božić! Gospodo, hajde da 
sada nazdravimo zdravicu našemu vriednomu domaćini, koji je eto baš 
po starom hrvatskom običaju napunio svoju čvrstu trpezu, te nas pozvao 
ovamo, da se s njime naužijemo svega obilja, neka nam poživi kao sokol 
sivi još mnogo godinaca, da uzmognemo zajedno s njime još dugo hrliti k 
ponoćki i klicati: «Narodil nam se kralj nebeski.» Amen!?! 


U slijedećoj zdravici nazdravičar ističe da su svuda okolo vesela i 
rumena lica, te se pita što je uzrok tomu: da li je to zbog čarnih očiju 
ljubezne domaćice, ili zbog zadovoljstva domaćina, ili zbog odsjeva kore 
s pečenoga purana, ili od iskrica rumenoga vinca? Odgovor je sadržan u 





* Tanja Perić-Polonijo, Tanahna galija, Književni krug Split, Split, 1996., str. 213. 
* Nazdravičar i govornik za sve prilike života, sastavio Ivan Josipov Šarić, treće 
dopunjeno i popunjeno izdanje, pretisak, Golden marketing, Zagreb, 1994., str. 151. 

poanti — ali najvećim uzrokom radosti naše jest misao, da se približuje 
čas, kad će se roditi naš Spasitelj, te kad ćemo veseli i radostni zapjevati 
divnu onu pjesmu: Narodil nam se kralj nebeski: 


Slavno društvo! 


Kuda god okom krenem, svuda vidim vesela i rumena lica. A 
što je uzrok tomu veselju i rumenilu? Zar nas pali žar čarnih očiju naše 
ljubezne domaćice? Da, žarke su? Možda nam razžariše lica traci 
iskrena zadovoljstva našeg domaćine, koji nas tako veselo motri oko 
svoga stola? Da, bit će i to! Ili doprinaša rumenilu našem odsjev kore s 
pečena purana, koji se pred nama žari? Da, zanimljiv je! Možda nas 
razpaljuju vatrene iskrice rumena vinca, koje tako gladko teče niz naša 
grla! Da divno je! I čarne oči i zadovoljstvo i žar putana i vatrene 
iskrice, sve nas to veseli i razblažuje; ali najvećim uzrokom radosti naše 
jest misao, da se priblužuje čas, kad će se roditi naš Spasitelj, te kad 
ćemo veseli i radostni zapjevati divnu onu pjesmu: Narodil nam se kralj 
nebeski! S toga ja nazdravljam zdravicu onomu članu našeg društva, koji 
će prvi o ponoći viknuti: «Gospodo, polnoć je, narodi se kralj nebeski!» 
A zahvalit će se i taj član na zdravici onda, kada se svi vratimo s 
polnočke, te nastavimo još koje vrieme ovdje naše veselje ... Da Bog da 
sretno! 


3. BROJALICA (BROJILICA, NABRAJALICA) 


Brojalica je pjesnička tvorevina kojom se stvara ritmički i glazbeni 
ugođaj: 


Grličica grče, 
Petar konja trče. 
Dadi Petru puščicu, 
Da ubije grlicu. 





** Nazdravičar i govornik za sve prilike života, sastavio Ivan Josipov Šarić, treće 
dopunjeno i popunjeno izdanje, pretisak, Golden marketing, Zagreb, 1994., str. 151- 
152. 

Neke su brojalice komponirane od mudroslovica: 


Teško mišu bez rupe 

I pratru bez župe. 

Teško košuti bez gaja 

I duši bez raja. 

Teško vjerniku bez mise, 
Djetetu bez sise. 


Nekim je brojalicama sekundarno značenje izgovorenih riječi. 


Radostan ti Ade, 
Čakaraske brade, 
Kudikovih gaća, 
Liskove košulje. 


TEŠKO MIŠU BEZ RUPE 


Teško mišu bez rupe 

i pratru bez župe. 

Teško košuti bez gaja, 
duši bez raja. 

Teško vjerniku bez mise, 
djetetu bez sise. 

Teško plotu bez koca, 
djetetu bez oca. 

Teško vagi bez mjere 

i čovjeku bez vjere. 
Teško orlu bez oka 

i curi bez momka. 

Teško zimi bez bure 

i momku bez cure. 

Teško vrabcu bez kruške, 
junaku bez puške. 

Teško jezeru bez žaba, 

selu bez baba.?* 
(Bugojno) 


Brojalice se izvode i u stihu i u prozi. Neke brojalice imaju i vjerski 
karakter. Takav je suvremeni zapis Deset Božjih zapovijedi. Neke su 
brojalice izvođene laganijim ritmom i služile su kao uspavanke. 
Brojalicama se uvježbavaju i provjeravaju govorničke osobine i moć 
memoriranja. 


4. BRZALICA 


Brzalica je usmeno-retorički oblik koji karakterizira ubrzano 
izgovaranje riječi. Sadržaj izgovorenoga najčešće nema nikakvo 
značenje. Izvode ih djeca i odrasli. Djeca ih izvode igrajući se i 
zabavljajući. Djevojke i mladići, pastiri, težaci, radnici, đaci izgovaraju 
ih na sijelima, svadbama; obavljajući razne poslove; idući na posao i 
vraćajući se s posla; za vrijeme predaha; idući od kuće do škole 1 od 
škole do kuće itd. 


Brzalice koje izvode odrasli često su komponirane tako da su 
pogreškama izgovorene riječi dobivaju drugo, najčešće, erotizirano 
značenje: 


Jegiga uz dub, 
Jegiga niz dub, 
Jegiga usred duba. 


Neke brzalice imaju elemente zagonetaka. Brzalicama se dakle, 
igralo, zabavljalo, šalilo 1 odmaralo ali i povjeravalo govorničko umijeće. 


JEDAN GORI 


Jedan gori, 
drugi doli, 





* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knj. 4, MH, 
HKD Napredak, Sarajevo, 2006., str. 517-518. 

rije zeri, 
zaketeri. 
Petri pan, 
petri puška, 
zavaljuška, 
kokuruška. 
Koza vrek, 
biži zec.?* 
(Stepen kod Tomislavgrada) 


5. BLAGOSLOV/ MOLITVA 


Blagoslov je usmeno-retorički oblik vjerske provenijencije. Njima 
se izriču želje Bogu da blagoslovi: obitelj; sve ljude; sve moje nepri- 
jatelje; moje roditelje; sve siromašne; patnike, bolesnike i beskućnike; 
hranu i piće; rodbinu i domovinu itd. 


GOSPODINE, MOLIM TE 


Gospodine, molim Te, 
blagoslovi moju obitelj, 
ja te molim Gospodine. 
Ti nas ljubi, 
ti nas brani, 
ti nas Štiti, 
ti nas vodi 
i čuvaj od svakog zla 
i napasti. 
(Posušje) 





* Hrvatska usmena književnost Bosne i Hercegovine: lirika, epika, retorika, priredio 
Marko Dragić, Hrvatska književnost Bosne i Hercegovine u 100 knjiga, knj. 4, MH, 
HKD Napredak, Sarajevo, 2006., str. 526. 

* Isto, str. 529. 

BLAGOSLIVLJAM MOJE RODITELJE 


Blagoslivljam moje roditelje, 

koje si mi dao Gospodine. 

Ti znaš sve njihove 

poteškoće i jade 

što ih prate kroz njihov život. 

Gospodine, hvala Ti 

za sve njihove poteškoće 

i istjeraj iz njih svako zlo 

i zaogrni ih u svoj blagoslov!?* 
(Posušje) 


BLAGOSLOVI GOSPODINE 


Blagoslovi Gospodine, 

koji imaju teške križeve, 

svoga života; 

one koji nemaju strpljenja 

i nikoga ne trpe; 

one koji su rastrešeni 

i nizašto ne mare. 

Blagoslovi sve njihove 

patnje i probleme.?" 
(Posušje) 


BOŽE BLAGOSLOVI OVAJ DAN 


Bože blagoslovi ovaj dan, 
Isuse snagu za život mi daj. 
Bože ti si svojom moći, 

mene čuvo ove noći, 

da ustanem s tijelom zdravim, 
pa zato te, evo, slavim. 

I ovaj dan me na rani 

i od svakog zla obrani, 





2 Isto, str. 530. 
Isto, str. 531-532. 

a dobro ću ja činiti 

i pobožna uvijek biti. 

Ja s'u tebi Bože budim, 

teb' najprva mis'o budi. 

Falim tebe na nebesi, 

što nada mnom bio jesi. 

Što ti želiš u radosti, 

uradit ću tvom milosti. 

Grijeh ću mrzit danak cijeli, 

nek' s* od mene zlo odijeli. 

Samo ti me ne ostavi, 

mili Oče od ljubavi. 

Evo tvoje zovem ime, 

pomozi mi Bože njime. 

Ti svemožni, širi ruke, 

blagoslovi njima luge, 

prijatelje i rodbinu 

i svu milu domovinu.?? 
(Rankovići pored Novog Travnika) 


OTVORI, GOSPODINE, USNE MOJE 


Otvori, Gospodine, usne moje, 
da slave sveto ime tvoje. 
Blagoslovi žuljeve ruke moje 

i znoj kojim se znoje. 


Blagoslovi ovu moju njivu, 
u meni čuvaj vjeru živu. 
Blagoslovi sjeme ove njive, 
čuvaj mi ga, Bože, kad počne da klije. 
Čuvaj ga kad raste, 
čuvaj ga kad resa. 
Kad se vihor sprema, 
otvori nebesa.“ 
(Guča Gora kod Travnika) 





2 Isto, str. 532. 
2 Isto, str. 533. 

DESET BOŽJIH ZAPOVIDI 


Sam Bog na nebesim sidi ter kraljuje. 

Dvi daske Mojsine, sam Bog na nebesim sidi ter kraljuje. 

3. Tri trojstva, dvi daske Mojsine, sam Bog na nebesim sidi ter 
kraljuje. 

4. Četri evanđelista, tri trojstva, dvi daske Mojsine, sam Bog na 
nebesim sidi ter kraljuje. 

5. Pet rana, četri evanđelista, tri trojstva, dvi daske Mojsine, sam 
Bog na nebesim sidi ter kraljuje. 

6. Šest kamenica, pet rana, četri evanđelista, tri trojstva, dvi daske 
Mojsine, sam Bog na nebesim sidi ter kraljuje. 

7. Sedam radosti, šest kamenica, pet rana, četri evanđelista, tri 
trojstva, dvi daske Mojsine, sam Bog na nebesim sidi ter kraljuje. 

8. Osam blaženi, 
sedam radosti, šest 
kamenica, pet rana, 
četri evanđelista, tri 
trojstva, dvi daske 
Mojsine, sam Bog 
na nebesim sidi ter 
kraljuje. 

9. Devet anđeoski 
kora, osam blaženi, 
sedam radosti, šest 
kamenica, pet rana, četri evanđelista, tri trojstva, dvi daske 
Mojsine, sam Bog na nebesim sidi ter kraljuje. 

10. Deset Božji zapovidi, devet anđeoski kora, osam blaženi, sedam 

radosti, šest kamenica, pet rana, četri evanđelista, tri trojstva, dvi 

daske Mojsine, sam Bog na nebesim sidi ter blaguje.? : 


br 





6. KLETVA 


Kletva postoji onoliko koliko postoji i čovječanstvo. To je najčešće 
mikrostrukturna književna tvorevina. Formom je bliska poslovici. Narod 





3 Tsto, str. 520-521. 

je dugo vjerovao u moć kletve. Posebice se vjerovalo u moć majčine 
kletve. Mnogobrojne etiološke predaje kazuju o okamenjenim kćerima 
koje su majke zbog neposluha proklele.?! 

August Šenoa je napisao pjesmu Kameni svatovi koji su se 
okamenili jer je majka proklela sina koji se usprkos njezinom protivljenju 
odlučio oženiti siromašnom djevojkom Janjom. 

Jeziv je sadržaj nekih kletvi. (O djevojačkim i momačkim kletvama 
bilo je riječi u poglavlju o lirici.) 


Imam svekra slušat sam ga rekla, 
dabogda ga živa ne zatekla.?" 


Sjeta te ubila. 


Kaže dragi umrla mu mati, 
daboga mu zvonilo i tati. 


Da Bog da imao pa ne imao. 


koko 


Mnogi su književnici u svoja djela ukomponirali usmenu retoriku. 
Pored Šenoe spomenimo: Ivu Andrića, Maka Dizdara, Vjekoslava 
Kaleba, Mirka Božića, Novaka Simića, Ivana Raosa, Ivana Aralicu, Petra 
Gudelja i mnoge druge. 





9 Vidi: Hrvatska usmena književnost Bosne i Hercegovine: proza, drama i mikro- 
strukture, priredio Marko Dragić, Hrvatska književnost Bosne i Hercegovine u 100 
knjiga, knj. 5, MH, HKD Napredak, Sarajevo, 2005., str. 167-169. 

Isto, str. 539. 

(Oznaka D znači diplomski rad, oznaka E znači da je rukopis u 
elektroničkom obliku. Rukopisne zbirke nalaze se kod mene.) 


VI. rkp. (Vlastita rukopisna zbirka) 
ži a 





07/01/2008 


Stap u kojem se melo mlijeko 

VI. MIKROSTRUKTURE 
(POSLOVICE, ZAGONETKE) 


POSLOVICE 


Ptahotepove su Pouke mudrosti (oko 2400. g. prije Krista) prvo 
veliko djelo staroegipatske književnosti. To je djelo najvećim dijelom 
satkano od poslovica: 


Usavrši svoj govor, svu pažnju ćeš svrnuti na se, 
AI ne širi svog srca zbog onoga šta sve znadeš, 
Od neznalice uči kano i od mudraca 

Umijeću nisu postavljene međe, 

Nema znalca što seže do punog savršenstva. 
Lijepa je miso skrita bolje no zelen dragulj, 


Svaki je od navedenih stihova istovremeno i poslovica. 

Staroegipatski zbornik Pjesme s rijeke (XV. — XIV. st. prije Krista) 
sadrži poslovice kao i sumersko-babilonsko-asirski Ep o Gilgamešu (oko 
1700. g. prije Krista). 

Mnogo je poslovica u staroindijsko-sanskrtskoj svetoj knjizi Vede 
(usmeno znanje) koja je nastajala od XVI. do VI. st prije Krista. 

U Bibliji, koja je nastajala od XIII. st prije Krista do I. st poslije 
Krista, na tisuće je poslovica a samo u Salomonovoj zbirci izreka ima ih 
više od šest stotina. 

Poslovica je mnogo u Talmudu (usmenoj znanosti) sastavljenom na 
temelju židovskog tumačenja Starog zavjeta. U Kur'anu (612.-653.) se, 
također, nalaze mnoge poslovice. 

Antička Grčka civilizacija posebnu pozornost poklanjala je 
poslovicama koje su sakupljane u zbornike Gnomologije. Tu tradiciju 
nastavili su stari Rimljani, a nakon njih srednjovjekovne europske 
civilizacije. Aforizme i poslovice od najstarijih vremena koriste 
državnici, vojskovođe 1 političari, primjerice, Cezar (I. st. prije Krista) 
Alea iacta est (Kocka je bačena) i Etiam tu filii mi (Zar i ti sine moj). 

Poznati su srednjovjekovni zbornici poslovica Adagia i Dicteria. 

Erazmo Rotterdamski (1467.-1536.) u svomu djelu Pohvala 
gluposti koristio je i poslovice 1 krilatice. 





! Nevenka Košutić-Brozović, Čitanka iz stranih književnosti, Školska knjiga, Zagreb, 
1996., str. 3. 

U XV. stoljeću razvija se znanost Paremiologija koja se na temelju 
brojnih paremiografija bavila izučavanjem poslovica. To se pojačalo u 
XVI. i XVII. stoljeću na cijelom europskom prostoru. 

U XVIII. stoljeću se tiskaju poslovice u brojnim knjigama i 
publikacijama, a taj se trend nastavlja sve do naših dana. 

Champion 1938. g. navodi 124 definicije poslovica, a Basgoz 1990. 
g. navodi 143 definicije poslovica. 

Proširila se i uporaba poslovica pa se njome koriste propagandisti, 
državnici, političari, motivatori. Tako je, primjerice, mnogo poslovica u 
bestseleru otisnutom u dva i pol milijuna primjeraka Pogled s vrha 
(2000.) Ziga Ziglara, jednog od najbogatijih ljudi današnjice. 


Hrvatske poslovice nalaze se inkorporirane u srednjovjekovnim 
pisanim dokumentima. Benedikt (Benko) Kotruljević (Kotruljić) 
(Dubrovnik, oko 1400. -? oko 1468.) prvi je sakupljač i zapisivač 
poslovica u Hrvatskoj, a nešto kasnije zapisivao ih je Juraj Šižgorić 
(Šibenik, oko 1420. — Šibenik, 1509.). U Hrvatskoj, dakle, imamo 
dvojicu vrsnih paremiologa dvije do tri decenije prije najvećega 
europskoga paremiologa Rotterdamskog. 

Marin Držić (Dubrovnik, 1508. — Mleci, 1567.) u svojim djelima 
koristi na stotine poslovica i paremiologizama. Potkraj XVI. st. 
Dubrovčanin Stjepan Beneša Benešić sakuplja poslovice. 

Poslovice su u svoja renesansna djela inkorporirali: Đore Držić 
(Dubrovnik, 1461. — Dubrovnik, 1501.), Šiško Menčetić (Dubrovnik, 
1457. — Dubrovnik, 1527.), Mavro Veteranović (Dubrovnik, 1482. — 
Dubrovnik, 1576.), Petar Zoranić (Zadar, 1508. — ? 1569.), Dinko 
Ranjina (Dubrovnik, 1536. — Dubrovnik, 1607.), Dominko Zlatarić 
(Dubrovnik, 1558. — Dubrovnik, 1613.). 

U djelima Ivana Gundulića (Dubrovnik, 1589. — Dubrovnik, 1638.) 
nalaze se mnoge poslovice, pa bi se iz njih mogao sastaviti opsežan 
gnomologij. 

U XVII. st. poslovice su sakupljali Bernard Đurđević i leksiko- 
graf i pisac Ivan Belostenec (Varaždin, 1594. — Lepoglava, 1675.). 

Početkom XVIII. st. Pavao Ritter Vitezović (Senj, 1652. — Beč, 
1713.) objavio je zbirku poslovica Priričnik aliti razliko mudrosti cvitje 
u kojoj hvali i objašnjava poslovice, divi se poslovičnoj jasnoći i 
strukturi. 





* Danica Škara, Glas tradicije, ZIRAL, Mostar-Zagreb, 1997., str. 1997. 

Poslovice je sakupljao Đuro Matijašević (Dubrovnik, 1670. — 
Rim, 1728.). Ivan Matija Matijašević (1714. — 1791.) objavio je zbirku 
hrvatskih poslovica Proričja slovinska. Polihistor i leksikograf Ivan 
Aletin Natali (Dubrovnik, 1670. — Dubrovnik, 1743.) u rukopisu je 
ostavio velik broj poslovica. Francesco Maria Appendini (Torino, 
1768. — Zadar, 1837.) u svoju Gramatiku ilirskoga jezika uvrstio je 
mnoge poslovice. U djelu Pričice i prorečja slovenskije (1803.) Đuro 
Ferić Gvozdenica pored basni uvrštava i mnoge poslovice. 

Poslovice sadrži i Cvit (1747.) Filipa Grabovca (Podosoje kod 
Vrlike? 1697. ili 1698. — Santo Spirito kraj Venecije, 1749.) i Pismarica 
(1759.) Andrije Kačića Miošića (Brist kraj Makarske, 1704. — Zaostrog, 
1760.). 

Mnoštvo je poslovica u kronikama i ljetopisima bosanskih 
franjevaca Stjepana Margitića Markovca (Jajce, 1650. — Fojnica, 1730.), 
Nikole Lašvanina (Dolac kod Travnika, 1703. — Jajce, 1750.), Filipa 
Lastrića (Oćevija, 1700. — Kraljeva Sutjeska, 1783.), Bone Benića (Ćatići 
kraj Kaknja, 1708. — Kraljeva Sutjeska, 1785.), Marijana Bogdanovića 
(Kreševo, 1720. — Kreševo, 1772.) 1 drugih. 

Značajnija djela hrvatskih poslovica u XIX. st. jesu: Tumačenje 
narodnih frazah i poslovicah (Bosiljak, Zagreb, 1864. — 1865.) Mijata 
Stojanovića (Babina Greda, 1818. — Zagreb, 1881.); Narodne poslovice 
(Dragoljub, Zagreb, 1868.) Ljudevita Vukotinovića (Zagreb, 1813. — 
Zagreb, 1893.); Narodne poslovice i zagonetke (...) (Senj, 1879.) Ivana 
Radetića; i Etički sadržaj narodnih poslovica (Rad, JAZU, Zagreb, 1889.) 
Franje Markovića (Križevci, 1845. — Zagreb, 1914.). Ivan Franjo Jukić 
(Banja Luka, 1818. — Beč, 1857.) u Bosanskom prijatelju objavio je 863 
poslovice. Fra/don Franjo Miličević (Veliki Ograđenik kod Čitluka, 
1835. — Mostar, 1903.) u svom djelu Ženidba (Broćanska župa u 
Hercegovini) (1870.) navodi poslovice. 

Zapisivanjem i sakupljanjem poslovica bavio se i Tomo Mikloušić 
(Jastrebarsko, 1767. — Jastrebarsko, 1833.). 

Velik je broj mudroslovica zapisao fra Petar Bakula (Batin kraj 
Posušja, 1816. — Mostar, 1873.). 

Karizmatični Vrhbosanski nadbiskup dr. Josip Stadler (Brod na 
Savi, 1843. — Sarajevo, 1918.) u Danici je objavio 1873. g. Poslovice: 
pučka mudrost. 

Od značajnijih književnika u XIX. st. čija djela sadrže brojne 
narodne poslovice spomenimo Augusta Šenou (Zagreb, 1838. — Zagreb, 
1881.) i Ksavera Šandora Đalskog (Gredice kraj Zaboka, 1854. — 
Gredice, 1935.). 

Među najznačajnijim zapisivačima, sakupljačima te znanstvenicima 
koji su se bavili poslovicama u prvoj polovici XX. st. bili su: Stjepan 
Ivšić (Orahovica, 1884. — Zagreb, 1962.), Ivan Kasumović (Mezinovac 
kraj Perušića, 1872. — Zagreb, 1945.); Vatroslav Jagić (Varaždin, 1838. — 
Beč, 1923.); Ante Šimčik. 

Nikola Buconjić (Neum, Klek, 1865. — Sarajevo, 1947.) u djelu 
Život i običaji Hrvata katoličke vjere u Bosni i Hercegovini (1908.) 
bilježi poslovice. Iznimno je značajna zbirka poslovica Hrvatske narodne 
poslovice Vicka Skarpe (Šibenik, 1909.). 

U drugoj polovici XX. st. velik doprinos paremiologiji dali su 
Nikola Bonifačić Rožin, Zdenko Škreb (Zagreb, 1904. — Novi Vino- 
dolski, 1985.), Josip Kekez (Katuni kod Omiša, 1937. — Zagreb, 2003.). 

Godine 2007. objelodanjeno je 14.926 poslovica u knjizi Kad ti 
kuća gori, a ti se ogrij Zbirka poslovica Bartula Matijace koju je priredio 
Stipe Botica. 

Cijela je plejada književnika XX. st. koji su u svoja djela utkali 
poslovice. Među značajnijima su: Ivo Andrić (Dolac kraj Travnika, 1892. 
— Beograd, 1975.), Miroslav Krleža (Zagreb, 1893. — Zagreb, 1981.), 
Novak Simić (Vareš, 1906. — Zagreb, 1981.), Mirko Božić (Sinj, 1919. — 
Zagreb, 1995.), Ivan Aralica (Promina kraj Knina, 1930.) i mnogi drugi. 

Velik je broj zapisanih poslovica u seminarskim i diplomskim 
radovima studenata pedagoških fakulteta u Osijeku, Rijeci i Mostaru; 
Filozofskoga fakulteta Sveučilišta u Zagrebu te Odjela za humanističke 
znanosti Sveučilišta u Splitu. 


Poslovica je najminijaturnije književno djelo. Poslovicom se 
prenosi višestoljetno 1 višemilenijsko iskustvo koje jezgrovito tipizira 
osobe, događaje i pojave. Karakter poslovica je utilitaristički 1 didaktički. 

Poslovice imaju općenacionalni karakter. 

U hrvatskoj povijesti književnosti poslovice su nazivane: proričja, 
priričja, pririč, priričak, mudroslovice, izreke; gnomi, sentence, 
sentencije. 

Poslovice se mogu klasificirati na više načina. Najčešće se 
svrstavaju po značenju, ali i po vremenu zapisivanja. Česta je abecedna 
klasifikacija. Mogu se tematski klasificirati. 

Josip Kekez ih tipski razvrstava na: izreke, dijaloške poslovice ili 
poslovice-pitalice, poslovice-anegdote ili poslovice-pričice i pareolo- 
gizme (frazeologizme, poredbe, metafore). 

Murterska kala 


PRIMJERI 


1. Ako ne moreš učinit dobro, nemoj ni zlo. 
2. Ako putuješ sa čovikon pa te ponudi raskriženon jabukon, i to 
njezinin manjin dilon, biži od njega! Nije pošten čovik. 


3. Ako nemaš ljekara, neka ti ljekar bude ovo troje: vedra duša, 
odmor i umjeren način života. 


Ako mi ne možeš pomoći, nemoj mi odmagati. 
Ako znaš šta ti je bilo, ne znaš šta će ti biti. 


Bavi se svojim poslom, ne tujin. 

10. 
11. 


12 


28. 
29. 
30. 
31. 
2 
33. 


Bez pivca svane, a bez zore ne može. 

Boje dobrome služit vengo zlome zapovidit. 
Boje gruba zakrpa vengo lipa buža. 

Boje manje, a slaje. 


Bolje da te zmija ujide nego marčano sunce ugrije. 


. Bolje je svašta jist vengo svašta govorit. 
13. 
14. 
3, 
16. 
17. 
18. 
19. 
20. 
ži, 
22, 
23. 
24. 
23. 
26. 
27, 


Bolje slaba mater, nego dobra maćeha. 
Braća se dile kad se ombari isprazne. 
Ča iman, s tim i klimam. 

Čovik je čoviku vuk. 

Daleko od očiju, daleko od srca. 
Davat je božanski, a primat je juski. 

Di razum vlada, puno tega se svlada. 
Dobro dilo samo falu daje. 

Dobro se ne pozna dok se ne izgubi. 
Dok živiš, dolikuje ti da se nadaš. 

Gdje laž ruča, tu ne večera. 

Gdje brat brata ne voli, tu nema sreće. 
Hrabar čovjek umire jedanput, a kukavica tisuću. 
I dva loša svladaše Miloša. 


I najmudriji da proda sve što ima, ne može da kupi sve što 
nema. 


II ne pokušavaj, il dovrši. 

Izreke su ukras govora. 

Kad bi svaken vitru jidra otvara ko zna di bi doša. 

Kad se nauči maška sviću lizat, ili mašku ubit, ili sviću razbit. 
Kada bi se beside kupovale manje bi se trošile. 


Kada je netko sposoban onda bi i buhu potkovao. 

34. Kako si zaja, tako će ti se i vratit. 

35. Ko je jači, ti tabači. 

36. Ko na vitar pjuje, na obraz mu pada. 

37. Ko puno govori, malo ga se čuje. 

38. Ko u drugoga radi, u drugega i gleda. 

39. Ko vozi polako, stigne daleko. 

40. Koga je zmija ujela i gušterice se boji. 

41. Kucaj, otvorit će ti se, pitaj da će ti se. 

42. Ko ljude ne sluša, ni čovjek nije. 

43. Ko mnogo zbori, il mnogo zna ili mnogo laže. 
44. Ko sije vitar, žanje oluju. 

45. Ko liti laduje zimi gladuje. 

46. Ko prati tuđi posao, svoj zaboravlja. 

47. Ko radi ne boji se gladi. 

48. Ko drugome jamu kopa sam u nju upada . 
49. Knjiga je čovjekov najbolji prijatel. 

50. Kad mačke nema, miševi kolo vode. 

51. Ko pjeva, zlo ne misli. 

52. Ko priši vrat lomi. 

53. Ko se dima ne nadimi, vatre se ne ogrije. 
54. Ko se sam čuva i Bog ga čuva. 

55. Ko se posljednji smije , najslađe se smije. 
56. Ko dvaput slaže, treći put mu se ne vjeruje. 
57. Lako je za tuđin nosilin plakat. 

58. Ljudi se gusto siju, ritko niču. 

59. Moli Boga ka da ćeš sutra umrit, radi ka da ćeš sto godin živit. 


60. Mnogi ljudi su kao satovi. Pokazuju jedno vrijeme, a otkucavaju 
drugo. 

6I 
62 
63 
64 


. Na ljutu ranu, ljutu travu. 
. Našla tikva čepinu. 
. Ne laje zbog sela, nego zbog sebe. 


. Neka momak prvo napravi štalicu pa onda traži kravicu. 


65. Ni pet prstiju na ruci nisu isti. 


66. Ni u raju ne valja bit sam. 


67. Nije grij ča u justa ulazi, vengo ča izlazi. 


68. Nije važno šta se kazuje, već ko kazuje. 


69. Nikomu pluta potonu, nikomu olova plivaju. 


70. 


71 
2 


19. 
74. 
19 
76. 
2: 
18. 
14, 
80. 
81. 
82. 
83. 
84. 
83. 
86. 
87. 
88. 


Nije kuća tisna, ako čeljad nije bisna. 

. Nije siromah ko malo ima, već ko mnogo želi. 

. Nije blago ni srebro ni zlato, već je blago što je srcu drago. 
Ona ča botija ne more vrtit, novac more vrtit. 

Opareni i na ladno puše. 

Ovca koja bleji, zalogaj gubi. 

Oči su ogledalo duše. 

Oteto, prokleto. 

Od samoće ništa gore nema. 

Pomozi sam sebi pa će ti i Bog pomoć. 

Pravde nije bilo, nit će je biti. 

Po jutru se dan poznaje. 

Poštuj, ako hoćeš da si poštovan. 

Pametni ljudi uče na tuđim greškama, budale na vlastitim. 
Rđa se zlata ne hvata. 

Riba ribi ni virovala dok na vruće gradele nije stala. 

S kin si, takov si, ako nis bit ćeš. 

Sit gladnu ne viruje. 


Svak sa svojon vrićom u mline. 

89. 
90. 
91. 
92. 
93. 
94. 
DI. 
96. 
97. 
98. 
99. 


100. 
101. 
102. 
103. 


Svaka vala ima svoga vitra i kuća svoga dima. 
Svako dilo dođe na vidilo. 

Sve se može kad se hoće. 

Svako je kovač svoje sreće. 

Slogom rastu male stvari, neslogom se i najveće raspadaju. 
Šta Bog da, to vaja primit. 

Što imaš, ne kaži, što izgubiš, ne traži. 

Teško onom po kome se svit uči. 

Tko će poplesti uzica za povezati svijetu gubica. 
Iko je dužan, i na Božić je tužan. 

Tko kasno ustaje, obrok mu nestaje. 

Umiljato janje dvije sise sisa. 

Utopjenik se i za slamku vata. 

U laži su kratke noge. 


Učini čovjeku sto puta dobro, a jedanput ne učini ... Sve je 


zaboravljeno. 


104. 
105. 
106. 
107. 
108. 
109. 


110. 
111. 


Vesela mladost najveća je radost. 

Velike misli dolazidu o srca. 

Više vridi znat nego jemat. 

Vjeran sluga tuđoj kesi gospodar. 

Voda sve opere, ma ne more šporki jezik. 

Vrati koke ča si pozobala. (Vrati roditeljima ono što su ti 
dali. ) 

Zaklela se zemlja raju da se sve tajne doznaju. 


3. v vo .v 3 
Živina se veže na roge, a čovik za rič. 





* Sve su navedene poslovice zapisane 2007. i 2008. godine ponajviše u Dalmaciji. 

Negdašnji svakodnevni težački život 

ZAGONETKE 


Zagonetke su prisutne u usmenoj komunikaciji od najstarijih 
civilizacija do naših dana. Međutim, taj usmenoknjiževni fenomen nije 
dostatno istražen. Korijeni hrvatskih zagonetaka nalaze se u srednjo- 
vjekovnom dramskom tekstu s otoka Krka Kolo od Buzović. (Kekez, J., 
1996: 174.) 

Prvi hrvatski značajniji folklorist Petar Hektorović (Hvar, 1487. — 
Stari Grad na Hvaru, 1572.) u Ribanju i ribarskom prigovaranju (1568.) 
navodi zagonetke ribara Paskoja 1 Zeta. 

Pisac, plemić i poliglota Fran Krsto Frankopan (1643? — Bečko 
Novo Mjesto, 1671.) svoje djelo Zganke za vrime skratiti napisao je na 
temelju narodnih zagonetaka. 

U XVIII. st. svećenik 1 pisac Emerik Pavić (Budim, 1716. — 
Budim, 1780.) u svomu Kalendaru tiska zagonetke. 

Ivan Franjo Jukić je u Bosanskom prijatelju objavio 329 
zagonetaka. 

Marijan Vuković je u Zagrebu 1890. objavio Zbirku zagonetaka. 

Antun Barac (Kamenjak kraj Crikvenice, 1894. — Zagreb, 1955.) u 
književno znanstvenu problematiku ulazio je preko zagonetaka. 

Rijetke se otisnute knjige narodnih zagonetaka. 

U knjizi Poslovice, zagonetke i govornički oblici (1996.) Josip 
Kekez objavio je 442 zagonetke. 

Zagonetke su binarna mikrostrukturna književna djela kojima se 
metaforično zagoneta o pojavama, događajima, predmetima, životinjama, 
osobama i sl. Sastoje se od pitalice (zagonetke, zagonetljaja) i odgovora 
(odgonetke, odgonetljaja). Zagonetkama se provjeravala intelektualna 
zrelost mladeži. Zagonetke su, također, služile za zabavu i razonodu u 
raznim prigodama: na sijelima, za vrijeme predaha kod težačkih poslova; 
zagonetali su i odgonetali pastiri, putnici, trgovci, đaci, studenti itd. 
Zagonetke se kazuju u prozi i stihovima. Poetski svijet zagonetaka je 
raznovrstan i obuhvaća velik broj motiva i tema. 

Zagonetke se mogu različito klasificirati. Najčešća je dijakronijska 
klasifikacija. Pokatkad se abecedno razvrstavaju. Josip Kekez ih 
razvrstava na: zagonetke, zagonetke-pitalice i računske zagonetke. 

PRIMJERI 


ZAGONETLJAJI 


1. Bijelo polje, 
Crno sjeme. 
Mudar onaj tko ga sije. 
2. Crno, maleno, svu noć cara varalo. 


3. Četiri brata putem trče, jedan drugog ne mogu da stignu. 


4. Dugo polje nemjereno, 
Po njem blago nebrojeno. 


5. Dva lončića, a četiri zaklopčića. 


6. Dva oca, dva sina i did pođu u lov, ubiju tri zeca, podile ih i 
svakoga zapadne po jedan zec. Kako je to moguće? 


7. Dvi grede usporedo stale, jedna drugu ne vidi. 


8. Dvije vile povazdan vire. 
Svakoga vide, a sebe ne vide. 


9. Jedan lije, drugi pije,treći raste veselije. 
10. Ko iđe na glavi ? 
11. Ko najprvi uđe u crkvu? 


12. Majka kamena, sinci gvozdeni. 
Sinci govore, majka ne more. 


13. Na polju lonac vrije, ispod njega vatra nije 


14. Nasred polja zlatna kuća, 
a okrugla kao buća. 
Po njoj rastu oštre drače. 
U njoj sjedi mali kneže. 

Kad se kneže šeće, 
kuća mu se kreće. 


15. Na srid polja lonac vrije, a pod njim vatra nije. 


16. Priđe ovca priko doca i prinese trista i tri koca. 
17. Puna bačva dvoga vina, ne zna joj se čepa ni tapuna. 
18. Tukotići tuku, vukotići vuku, a sa paša priko sebe baca. 


19. Raste jela nasred sela. 
Iz svake jele dvanaest ogranaka, 
iz svakog ogranka četiri grančice, 
iz svake grančice po sedam listića. 


20. Što bez nogu bježi, a bez ruku grabi? * 


ODGONETLJAJI: 


1. (Pisac.) 2. (Komarac.) 3. (Kotači) 4. (Zvijezde) 5. (Oči i kapci) 6. 
(Lako, trojica su.) 7. (Oči) 8. (Oči.) 9. (Kiša, zemlja, stablo) 10. ( Čava ) 
11. (Ključ) 12. (Zvonik i zvona) 13. . (Mravinjak) 14. (Ježeva kućica) 15. 
(Mravinjak) 16. (Jež) 17. ( Jaje ) 18. ( Zubi, ruke, jezik ) 19. (Godina, 
mjesec, tjedan i dani) 20. (Riba) 





* Sve su zagonetke zapisane 2007. i 2008. godine _u Dalmaciji. 

abdest 
(avdest) per. 


aber (haber) 


aj ', ajd" 
ajat 


aje 


ajvan 
(hajvan) turc. 
akšam tur. 
alaj-barjak 
tur. 

alaliti 

alat (halat) 
tur. 

aleluj 

ambar 


amir 


angel 
anterija tur. 
araba tur. 


arar (harar) 


drmerun 
aršin tur. 


RJEČNIK 


A 
ritualno umivanje 
muslimana prije 
molitve 
vijest, glas, 
obavijest 
hajde 
klijet, izba, soba, 
pojata, ostava 
haje od hajati = 
mariti 
stoka, životinja, 
blago 
sumrak 
zastava jednog 
odreda 
oprostiti 
crveni konj 


aleluja 

hambar: drveno 
spremište za zrnastu 
hranu, silos 
zapovjednik, 
komandant, 
starješina 

anđeo 

dio odjeće 

1. obična zaprež. 
kola, 

2. konj araps. 
pasmine 

vreća od kostrijeti, 
kozje dlake 

ormar 

lakat, mjera za 


aspa 
ašikovati 


avlija 


babine 


babo 


badava 


baja 
bakračlije tur. 


baraba 
barzo 
baškotine 
beaz anterija 
tur. 

belenzuk tur. 
berat tur. 
berijaše 


bešika 
beštija 
bićerine 
biljac lok. 


biljur tur. 

dužinu (između 65 i 
75 cm) 

mjehurići na koži, 
rumenilo, crvenilo 
voditi ljubavni 
razgovor, ljubovati 
kućno dvorište 
ograđeno zidom 


B 
veselje o porođaju; 
posjet porodilji s 
ponudama 
otac; u Rami i danas 
nevjeste svekra 
zovu babom 
besplatno, vrlo 
jevtino; uzaludno 
buba, kukac 
stremen, uzengija 
(prvotno od bakra) 
skitnica, mangup 
brzo. 
dvopek 
crna haljina 


griva, narukvica 
diploma, povelja 
braše, imperf. od 
brati 

kolijevka 

životinja. 

čaše za žesticu 
sukneno pokrivalo u 
krevetu 

kristalan 


birtija 
bogatun 
bogaza tur. 


bogec 
boje 
bokun 
bonik 
boščaluk 


boti(l)ja 
botiljun 


breša tal. 


brgulja 
bršćan 
brtac 
budijaše 


bumbužina 
(bumbažina) 
busja 


Cesarica 
cika 

cilo 

cmilje 
covik provi 
crljene 
cucak 
cvatijala 


ča 
čador 


pivnica, gostionica 
bogataš. 

tjesnac, neprohodan 
put 

siromah 

bolje 

komad 

bolesnik 

dar koji se sastoji 
od više odjevnih 
predmeta zamotanih 
u jedan komad 
platna 

boca 

demižon, velika 
boca 

talijanska puška 
izrađena u Bresci 
svetkovina, veselje 
bršljan 

bratac, dem. od brat 
buđaše, imperf. od 
glagola buditi 

tal. papir, pamučno 
platno 

kutija, posudica 


C 
carica 
krupa, tuča 
cijelo 
smilje 
pravi čovjek 
crvene 
pas 
cvjetala 

Č 
što 
šator 


čapalo 
čauš tur. 


če 

čehra tur. 
čejad 
čelebija 


čelenka tur. 


čemerika 


čevrtaljka 
čifta tur. 


čirak tur. 


čiselce 
čivija 


čivijajte 
čobanica 


čobanin 
čoha tur. 


čovik 
črnit 
čude 


čudesnica 


ćage tur. 
ćale 
ćelebija 

uhvatilo 
svat koji zbija šalu 
u svatovima 
što je (ča + je). 
lice, izgled lica 
ljudi 
gospodin, 
gospodičić, mladić 
plemenita roda 
nakit u obliku 
perjanice, srebrne, 
rjeđe zlatne 
gorka i otrovna 
trava 
čegrtaljka 
dvoje, par; brojiti 
nešto dva po dva 
svijećnjak; sluga, 
momak 
čislo, krunica 
drveni ili željezni 
klin 
čivijati = zakovati 
čavlima 
pastirica 
pastir 
čvrsto valjano 
sukno 1 odjeća od 
njega 
čovjek 
crniti 
čuh, ču; aor. od gl. 
čuti 
čudna riječ, riječ 
koja začuđuje 

Ć 
papir, pismo 
ćaća, otac 
osobito mlad 


(čelebija) tur. gospodin, 


ćer 
ćorda 
ćosa tur. 


da viru 


dajko, daidža 


daniškinja 
(danickinja) 
darva 

dažd 

dažj 

deklica 
delarica 


gospodičić 

kćer. 

sablja 

čovjek kojem ne 
raste brada; 
lukavac, mudar 


D 
obećao brak 
ujak, materin brat 
vrsta puške; vrsta 
revolvera 
drva 
kiša 
kiša 
djevojka 
radnica 


devlet (delvet) sultanova vlada, 


tur. 


dežgracija 
di 
diba 


dicu 
dikla 
dino 

dite 
divan tur. 


divit tur. 


divojka 
dobremu 


vezirsko vijeće; car, 
sultan; sreća, 
zadovoljstvo, 
blagostanje 
nevolja 

gdje 

teška svilena 
tkanina, izvezena 
granama i 
cvjetovima 

djecu 

djevojka 

gdje ono, gdjeno 
dijete. 

vrsta sofe bez 
naslona 
tintarnica, kutija s 
tintom i kalemom 
(perom od trstike) 
djevojka 
dobromu 


dočekoli 
doje 


doklen 
dolama 


donle 
doperaju 
doro, dorat 


doša 
dovnju 
drivce 
drobna 
drugega 
dubrava 
durati tur. 


džaba 


dželat tur. 


džudija 


đadri (njavli) 


lok. 
đeisija tur. 


đel (tur.) 
đemija tur. 

dočekali 

dođe, aor. od gl. 
doći 

dokle 

starinska muška i 
ženska gornja 
haljina 

donde 

donesu 

konj crvenkasto- 
smeđe dlake 
došao 

donju 

splav, brod 

sitna 

drugoga 

šumica 

trpjeti, trajati, ne 
prestajati 


DŽ 
ono što je besplatno 
dano, poklon; 
uzaludno 
krvnik, izvršitelj 
smrtne kazne 
židov; pogrdan 
naziv koji se ne 
odnosi na sve 
Židove već samo na 
mučitelje Isusa 
Krista 


Đ 
đavli 


svečana blagdanska 
odjeća 

dođi, hajde 

lađa, brod 


đerdan 


đerđef tur. 


đidija 


đinđur 
đogin 


đuvegija tur. 


đuzel tur. 


eer (tur. ehel) 


eglenisati tur. 


engija, 


fajda 
fakat 
fala 
faljen 
fameja 
fatite 
fes, fesić 
festung 
fešta 


finaci 
fistančić 
(fistan) tur. 
fišek tur. 


fol 


ogrlica, ženski nakit 
koji se nosi o vratu 
okvir u koji se 
napinje platno za 
vezenje 

obješenjak, živahan 
mladić; junak 

biser 

bjelkast konj, 
bijelac, bjelaš 
zaručnik, 
mladoženja 

krasan, lijep, 
skladan 


E 
vrijedan, sposoban, 
dostojan 
razgovarati 
uzengija, stremen 


F 
korist, dobit 
vrijeme 
hvala 
hvaljen 
obitelj 
hvatite 
turska stožasta kapa 
tvrđava, utvrda, kula 
praznik, blagdan, 
svetkovina 
žandari 
vrsta suknje s 
naboranim donjim 
dijelom 
patrona, naboj, 
metak 
izmišljotina, 
prijevara, laž 


fumora 


gajde 
galge 
geletna 


gever-mašina 


gled 
godišć 
gojčica 
gorove 
gre 
greb 
greblje 
gri, grij 
grije 
gromi 
grota 
grozje 
gumno 


gvardija 


haber tur. 


ham mađ. 


hamber tur. 


haramija tur. 


haran grč. 


hasi (has) tur. 


haspa 


dimnjak 


G 
puhaći instrument 
vješala 
poskočita, hitra 
strojna puška, 
strojnica 
pogled 
godina 
priča 
gore, planine 
ide 
grob 
groblje 
grijeh 
grijehe 
gromovi 
špilja, pećina, hrid 
grožđe 
kameno ograđeno 
dvorište 
straža, dežurstvo na 
brodu 


H 
glas, vijest, 
obavijest 
glavni dio konjske 
opreme za prezanje 
kola 
povorka 
razbojnik, zločinac, 
kradljivac 
zahvalan; čestit, 
pošten, valjan 
vlasništvo 
rodbin 


(hasaba) tur. a 
haznadar tur. blagajnik, rizničar 

hećim tur. 
holte 
hronit 


liječnik 
dođite već 
nahranit 


hvajda (fajda) korist, dobit 


tur. 


ićindija 


idra 
iđem 
iman 
injačica, 
inočica 
irudica 


isan 


ispovid 
ispovidivat 
ispriči (se) 


istor 

iti 

Izl 
izmaćano 
izmuštran 
njem. 


izobila lok. 
izodije 
izvarće 
izvid 
izviniše 
izvuko 

'iža 


I 
polovica vremena 
između podneva i 
zalaska sunca 
jedra 
idem 
imam 
druga muževljeva 
žena; suparnica 
demonsko biće koje 
predvodi olujno 
nevrijeme 
insan, furc. = 
ljudsko biće 
ispovijed 
ispovijedati 
ispričiti se = 
suprotstaviti se 
u tom 
htio 
pojede 
isprljano 
izvježban; muštra 
njem. vojnička 
vježba 
izobilja 
odjene (Da nas 
sunce izodije) 
prevrće 
iznad 
izviniti = plesti u 
vijenac 
izvukao 
kuća, dom 


jabandžija 
tur. 
jafta tur. 


jagaz (jagrz) 
tur. 
jagluk tur. 


japica 
jaran 
jaranica 


jarbur lat. 


jarik 


jauklija tur. 


jazia (jazija) 
tur. 

jazmak tur. 
ječerma tur. 


jemenija tur. 


jerbo 
ji 
jidi 
jidra 
jih 
jočko 
joka 
jopet 

J 


stranac, tuđinac 


izložen oglas, 
etiketa 

bijel konj s riđastim 
pjegama 

duguljast rubac, na 
jednom uglu 
izvezen zlatom 
dem. od otac 
prijatelj, drug 
prijateljica, 
drugarica 

visok stup osobito 
na brodu na koji se 
pripinju jedra 
sjeme slično ječmu 
ili grahu 

draga, voljena 
djevojka, 
odabranica, 
zaručnica 

pismo, rukopis 


jarak, rov, kanal 
dio muške odjeće; 
preklopan prsluk 
vrsta marame; 
papuča 

jer 

jede 

ljuti 

jedra 

njih 

otac 

jaka 

opet 


kabil (kabul) 
tur. 


kadifa tur. 


kadin 
kajas tur. 


kaligar 
kalmteš 


kalpak 


kampanel 
kandilj 


kantali 
kapijala 
kapijaše 
kapric 


karantan 
kardoš 
karščansku 
kašun 
katal tur. 
katan 


(katana) mađ. 


katmer 
katrida 
kauk tur. 
ki 

kiljer 
kin 
ključe 
ko 

ko je 


K 
prihvaćanje, 
pristanak 
baršun, pliš; u 
narodn. govoru: 
skupocjena tkanina 
lavor 
remen, pojas od 
sablje; uzda 
postolar 
nož kojim se kalemi 
zarezuju 
vojnička kapa s 
obodom od krzna 
zvonik crkve. 
uljanica, uljana 
svijeća 
pjevali 
kapala 
kapaše 
hir, tvrdoglavost, 
obijest 
vrst novčića 
drug, prijatelj 
krščansku 
kutija, sanduk 
ubojstvo 
vojnik, konjanik 


vrsta cvijeća 
stolica 

čalma, turban 

koji 

sobica, spremnica, 
ostava 

kim 

ključeve 

tko 

kao što je 


ko no 
komina 


komšija 
konder 
kontentamo 
kopa 
koruna 
kripna 
križak 
križi 
krto 
kruto 
kudan 


kujundžija tur. 


kula 


kuluk 


kundure tur. 


kuverta (tal. 
coperta) 


laćati 
ladam 
lagovati 
lantina tal. 


lapat 
lavuro 
lefkotica 
leri 
likarija 
lina 
linac 

kao ono 

prostorija u kojoj se 
jede i kuha 

susjed 

krčag, pehar 
zadovoljimo 
kopao 

kruna 

krijeposna 

dem. od križ, križić 
križevi 

drvena košara 
strašno 

kuda 

zlatar 

višekatna kamena 
kuća 

besplatan rad bez 
izravne koristi, tko 
taj rad obavlja 
bakandže, cokule; 
teške cipele ili 
čizme 

paluba 


L 
hvatati 
vladam 
lagati 
tanka duga palica o 
koju je privezano 
jedro 
njiva, oranica 
radi 
ljepotica 
pjevači, svirači 
lijek 
lijena 
lijenac 


liska 

lola 

lolati se 

lotra 
lumbarda tal. 
lumbrela 
luško 


ljudi stori 
ljutika 


makarune 
mal tur. 
mamuz 
(mamuza) tur. 
mantalica 


marva 
maška 
maštraf tur. 


maž 

mehana tur. 
meit (mejit) 
tur. 

mejdan 
(megdan )tur. 


meju 

meja 
memla 
(mema) tur 
mendulat 


menđuše 


minderluk tur. 


varalica 
momak, dragi 
skitati se 
ljestve 
starinski top 
kišobran 
velolučko 


LJ 
ljudi stari 
vrsta kapule 


M 
makaroni 
stoka; imetak, blago 
ostruga 


plećka pečenoga 
janjeta 

stoka 

mačka 

limena zdjelica, 
posuda, vrč, čaša 
svibanj 

krčma, gostionica 
mrtvac, pokojnik 


1. polje, trg, 
raskrižje, 

2. bojno polje, 
dvoboj 

među 

kamena međa 
vlaga, trulež 


slatkiš od bajama i 
šećera 

naušnice 

divan, sećija, 
počivaljka i 


mirlica (tal. 
merletto) 
miruha 
mirušala, 
mirušalo 
mišina 


mlodin 
mlogo 
mogaza 
mor tur. 


more! 


morem, more 
morija tal. 


mra(m)orati 
mriže 

mukte tur. 
MUT, MOT 
murećef tur. 
murtatin tur. 
murtela (tal. 
mortella) 
mušterija 


muštuluk tur. 
muž 
nabaška tur. 
najlipje 


nakrkali lok. 


nana, nena 

sjedalica kod 
orijentalaca 
čipka 


miris 
mirisala, mirisalo 


posuda izrađena od 
osušene jareće kože 
mladih 

mnogo 

podrum 

ljubičast, 
tamnomodar 

uzvik, psovka: 
glupane!; blaže: 
dragoviću moj! 
mogu, može 

kuga, pomor, 
epidemija 
mrmljati, ogovarati 
mreže 

besplatno, badava 
ljubičast 

tinta, mastilo, crnilo 
odmetnik, izdajica 
mirta, mrča 


onaj koji nešto želi; 
kupac 

nagrada donosiocu 
dobre vijesti 

seljak 


N 
posebno 
najljepše 
prejeli, prepili 
baba; majka; stara 
žena 


naprid 
nasuliti 
nediljče 


nediljice 
nevista 
nevista 
nevoji 

ni 
nicijaše 
niki 
ninuće 
nis 
nopoko 
noseća 
nošli 
nuder! 
nukovala 


njiju 


obadaš 
obadila 
obida 
obiljela (krv) 
obisi 

obojci 


očla 

oću 

ode 

ode 

odio 

odo 

odslen lok. 
odstupite se 
odtolen 
oduvik 


naprijed 
pogoditi se 

vok. od nedjeljak, 
nedjelja 

dem. od nedjelja 
snaha 

nevjesta 

nevolji 

nije 

nicaše 

nekakvu 

njiše, ljulja 

nisi 

naopako 

trudna 

našli 

pogledaj, priđi 
učila, poučavala, 
savjetovala 

njih 


O 
otkrivaš 
otkrila 
ručka 
oblila 
objesi. 
pleteni dio vunene 
obuće koji se 
obuvao na čarape. 
otišla 
hoću 
hode, idu 
ovdje 
hodio 
odoh 
od sada 
odstupite 
odatle 
oduvijek 


okle, oklen 


odakle 


okrćaše, okrće okretati 


okrunitaše 
ondale 


oprošćenje 
orihu 

orija 
ormarun 
Osiču 

osto 

otale, otlen 
otare lok. 
otiji 
otkinem 


otkučim se 


oto 
otolen 
otpočima 
otprete 


pajdaš 
pancir tal. 


okruniše 
odanle, odande, 
odatle 
oproštenje 
orahu 

oraha 

ormar 

odsijeku 

ostao. 

odatle 

oltare 

otiđi 

skinem (skinuti san 
s očiju) 
rastavim se, 
odijelim se 

to 

odatle 

otpočine 
odvede 


P 
drug, prijatelj 
oklop za zaštitu 
vojnikova tijela 


parec (parek) par, bračni drug 
pargal (franc) vrsta gustoga 


parip 
paršurati 
pasam 


paša 


pavej 


pamučnoga platna 
konj, pastuh 
fritule 

povijesmo, svitak 
konca 

visoki 
dostojanstvenik u 
Turskoj Carevini; 
general 

fitilj 


pekšiš (peškiš) napojnica 

tur. 
pelivan tur. 
peljamo 
pendžer 
pensat 
penjur 
perčin tur. 


Dijate 
pinjur 


plotili 
poberkaju 
pobro lok. 
poganica 


poginila 
pojata 
poje 

poji 

poju 
poleščica 
poljamiše 
popadoše 


porojenje 
porti 
postole 
postole 
posvetelišće 


poša tur. 


potavnilo 
potriba 
potrnuše 
povij 


prevrtljivac 
vodimo 

prozor 

mislit 

vilica 

pletenica, kika, dio 
kose 

tanjure 

vilica (pribor za 
jelo). 

platili 

poberu 

prijatelj 

opaka žena; 
nekršćanka 
poginula 

staja 

pođe 

pođi 

pjevaju 
pripomoć 
uhvatiše, prihvatiše 
uze (Gospe sina 
popadoše) 
rođenje 

otiđe 

cipele 

cipele 
posvećenje, 
posvetilište 
pokrivač omot; 
turban; ovratnik; 
vrsta kravate na 
staroj narodnoj 
nošnji 
potamnjelo 
potrebno 
pogasiše 

reci, kaži, 


povriđa 
pravica voda 
prenuti se 
pribudem 
prida 
prifaćaše 
prigodi 
prihronili 
priko 

prima 

prin 

pripetiti 
DPripočima 
pristupanje 
privarni 
privežedu 
procesjunum 
proje 
propenso 
prostrige lok. 


protrese se 
provi 
providur tal. 


provislo 
pud 
puli-duvak; 
Dulija tur. 


pusat tur. 
pušćat 


rada 

pripovjedi 
povređuje (rane) 
krštena voda 
probuditi se 
budem, prebivam 
pred 

prihvataše 

nije se ništa našlo 
prehranili 

preko 

prema 

prije 

dogoditi se 
počine 

prijestup, grijeh 
prevrnuo 

privežu 
procesijom 

prođe 

promislio 
prosjek kroz 
bespuće 

potrese se 

pravi 

naslov poglavara 
zemlje u doba 
mletačke uprave 
nad Dalmacijom 
ručka 

prema. 

ukrasni predmet od 
kovine koji se 
prišiva na odjeću; 
duvak tur. svadbena 
koprena nevjeste 
oružje 

pustiti 


R 
biti rad = htjeti 


rahat tur. 


rajali 
raskrsni 
raskršje 
razočorovala 
rieste 

ritko 
rožmarin 
rubača 

ruoj 


sadak 


sajoše 
samarin 


samrt 
sanu (snu) 
saraj tur. 


sejmen(sejme 
nin) tur. 
sekrete 

sem 

senta (semt) 
tur. 

senjali 
serdžada 
(sedžada) tur. 


sest 
sevap tur. 


sevdah 


bezbrižan, miran, 
spokojan 
rađali 
prekini 
raskrižje 
razočaravala 
raste 

rijetko 
ružmarin 
rubac 

roj 


S 

ženski dugi prsluk 
od vune 

sađoše 

konoplje 
postavljeno na 
životinju koja nosi 
teret 

smrt 

snu 

dvorište, dvor 
(osobito kraljevski) 
pandur, redar, 
stražar, janjičar 
tajne 

osim 
kraj, domovina, 
zavičaj 

uočili 
mali sag za 
klanjanje kod 
muslimana 

sjesti 
dobročinstvo, 
zadužbina 
ljubav, ljubavna 
čežnja, ljubavni 
zanos 


sevdel 


sićan 
sikavice 


sindžir 
slaje 
slajša 

smi 
smicati se 
smitljika 
snešica 
soj 


soldat 
soldi 
soluf, solufić 


SOrguč tur. 


spičica 
sposi 
spovidi se 
spriči 
sprogovara 
sprta 


spuntala 
srez 
srmali tur. 
Stambol, 
Istanbul 
stanak, mn. 
stanci 


stanovita 
stit 
Stor 

voljeni, ljubljeni, 
dragi 

sjećam 

sikalina, oštra trava 
s bodljama 

lanac 

slađe 

slađa 

smije 

šuljati se 

vrsta korova 
snašica 

rod, pleme; 
podrijetlo, vrsta 
vojnik 

novci 

uvojak, pramen 
kose pušten niz lice 
umjetni cvijet; 
perjanica, čelenka 
grančica 

spasi 

spomeni se 
spriječio 
progovara 

ručno rađena 
košara, plete se od 
šiblja mrtine, 
specifična za Gdinj 
pobuniti se 
kotar 

srebrno 

Carigrad 


mjesto gdje se 
netko trenutno 
nalazi 

postojana, dosljedna 
stavit 

star. 


stori 
stori 
stovrlja 


strefila 
sukija tur. 


surlaju 
susida 
susidima 
svagdi 
svajalo 
svak 
svaken 
Svićanice 
svojon 


šalaj! 
šarvarice 
šćeta 

šenica 

šenluk tur. 
šerbe (šerbet) 
tur. 


šerbet 


šimšir bešika 
Šiša tur. 
šjor 


škaf 


škafetine 

šli 

špaz jem 
štano, štono 
šuvit 


roditelji. 
stari. 
nemirna, zločesta, 
poštetna 
snašla. 
krpica kojom se 
nekad pričšvrćivao 
metak u pušci 
svirati 
susjeda. 
susjedima 
svugdje 
svađalo 
svatko 
svakom 
svijeće 
svojom 

Š 
uzvik u pjesmi 
hlače 
šteta 
pšenica 
veselje, zabava 
osvježavajuće 
slatko piće, 
medovina 
dobro zaslađena 
voda 
kolijevka od šimšira 
potkrovlje, tavan 
gospodin 
praonik, vrsta 
drvene posude 
ladice 
išli 
smočnica, ostava. 
šta ono, što ono 
tavan 


tabači 
tadar 
talumiti tur. 


tamaliso 
tan(a)c, mn. 
tanci 
tance 
tanjša 
tarčalo 
tarpi 
tavnica 
tavnilo 
teci (tetki) 
tefter grč 


temena tur. 


temre tur. 
temu 
tenef 
tenef tur. 


terazija 


terzibaša tur. 


testir tur. 


tevabija tur. 
tijaše 
timunu (tal. 
timone) 

tin 

tio 

T 
tlači 
tada 
poučavati, 
obučavati; vojnička 
obuka 
njihao. 
ples, kolo 


ples 

tanja 

trčalo 

trpio 

tamnica 

tama, mrak 

tetki 

knjiga, popis, 
registar 

način pozdravljanja 
pri čemu se ruka uz 
mali naklon stavi na 
srce pa onda na čelo 
koplje, stijeg 

tom. 

uže, uzica 

vrpca, uzica, 
konopac; traka, trak 
vaga 

poglavar krojača 
oslobođenje šegrta, 
proglašenje šegrta 
kalfom, dopuštenje, 
sloboda 

podanici, državljani 
htjede 

kormilo 


taj 
htio 


toče 


toka (tal. 
tocca) 
trepica 
trepićala 
trepušćem 
tribo 
trikrat 
Tripalovo 
imanje: 
trpezica 


trudan 
tudale 
tude 
tujin 
tuju 
tunja 


tust 
tute 
ubraniti 


ufanca 
ufatiše 
ukarcat 
ulize 
umrit 
umrli dan 
(sat) 
undar 
uorati 
uotka 
ustanak 
ustrpljivost 
utal 

uvik 
uvinuše 


rastaču (napr. crvi 
mrtvo tijelo) 
moram te 


trepetljika, topola 
treperila, trepetala 
drhtim 

trebao 

triput 

dio Sinjskog polja 


dem. Od 
blagovaonica 
umoran 
odatle 
tu 
tuđin 
tuđi 
dunja, voćka i voće 
slično jabuci 
debeo 
tude 
obraniti 
U 
ufanje 
uhvatiše 
ukrcati 
uđe 
umrijeti 
smrtni dan (čas) 


onda 

uzorati 

motka 

ustajanje, buđenje 
strpljivost 

šupalj, poderan 
uvijek 

upletoše (npr. 
cvijeće u vijenac) 


uzbigoše 
uzdršćaše se 
užanca 


va 
vaik 

vajalo 

vake 

valiti 

van lok. 
varakli safun 
vas 

včel 

vego 

vele 

velu 

ven 

venček 
venedike tal. 
virovala 
virovo 
viščica 

viške 


vitar 
vižiju 


von 
vorvordica, 
vorvordarče 


vrića 
vridile 
vrog 
vroti 
vrtlu 
vuode 

pobjegoše 
zadrhtaše 
običaj 


V 
treba 
uvijek 
trebalo 
ovakve 
faliti, pogriješiti 
nego 
bojadisani sapun 
sav 
pčela 
nego 
mnogo, puno 
veliku 
nego 
vijenac 
mletačke puške 
vjerovala 
vjerovao 
vještica 
vještice, coprnice, 
štrige, more, stuhe 
vjetar 
večer prije blagdana 
ili sveca 
vama 
riječi nepoznata 
značenja i podrije- 
tla; u našoj pjesmi 
imenuju momka i 
djevojku 
vreća 
vrijedile 
vrag 
vratio 
vrtu 
ovdje 


zadadoše 


zafalit 
zaja 
zajubili 
zakaj 
zaovica 
zaručnja 
zarukovo 
zastajući 
zaštitelji 
zdraka 
zelenčica 


Z 
dadoše (npr. na 
muke) 
zahvaliti 
uzeo 
zaljubili 
zašto 
muževljeva sestra 
zaručnica 
zaručio 
zatekavši, našavši 
zaštitnici 
zraka 
vrsta jabuke; zelena, 
nedozrela jabuka 


zeman tur. 


zere 


zermone 
zijan 
zoć 
zojmile 
zvirlati 
zvoli 


žeja 
žije 

vrijeme, doba, 
razdoblje, vijek, 
godine 
malko, malčice; ni 
zere — nimalo 
nećakinje 
šteta, kvar, gubitak 
zašto 
posudile 
gledati naokolo 
zvali 

Ž 
želja 
živi, postoji 


BILJEŠKA O AUTORU 


Marko Dragić rođen je 10. srpnja 1957. godine na 
Poljani (Makljen) u Rami. Osnovnu školu i gimnaziju 
je završio u Prozoru 1976. godine, a nakon toga je 
studirao hrvatski i latinski jezik i književnost i 
diplomirao na Filozofskom fakultetu u Zadru (1980.). 
Za vrijeme studija bio je predsjednik Zbora studenata 1 
predstavnik studenata u Savjetu (Senatu) Sveučilišta u Splitu. 

Po završetku studija od 1980. do 1988. godine bio je 
srednjoškolskim profesorom u Srednjoškolskom centru Prozor. Od 1988. 
godine do danas neprekidno obnaša više dužnosti u politici i izvršnoj 
vlasti: predsjednik Općinskog vijeća Saveza samostalnih sindikata Bosne 
i Hercegovine Prozor (1988-1990), načelnik Policijske uprave Rama — 
Prozor (1990-1993), zamjenik ministra MUP-a HR HB (1994-1995), član 
predsjedništva HDZ-a BiH (1994. — 1996.). Po završetku Domovinskoga 
rata 1995. imenovan je ravnateljem Novinske agencije hrvatskoga naroda 
u Bosni i Hercegovini HABENE. Tu je dužnost obnašao do 2002. godine 
kada je osnovao je Federalnu novinsku agenciju (Fena) kojom je 
rukovodio s kolegom iz bošnjačkoga naroda od 2002. do 2005. godine. 
Od 1994-1998. g. bio je član te predsjednik Upravnoga odbora Hrvatskih 
pošta 1 telekomunikacija u Bosni i Hercegovini. Dragovoljac je 
Domovinskoga rata, pukovnik, predsjednik Nadzornoga odbora Radio- 
televizije Herceg-Bosne i dr. Bio je članom Predsjedništva Matice 
hrvatske Mostar (2000-2004). 

Pročelnikom Odsjeka za kroatistiku Filozofskoga fakulteta 
Sveučilišta u Splitu bio je u mandatu (2005-2007). Na tome je Fakultetu 
biran 2004. g. u zvanje docenta, a 2007. u zvanje izvanrednoga profesora. 
Na istom je fakultetu na dodiplomskom studiju nositeljem kolegija: 
Hrvatska usmena književnost, Hrvatska književnost  predrealizma, 
realizma i moderne, te na diplomskom studiju: Povijesne predaje i 
Književnost i zbilja. Dvije je godine (2005./06.. i 2006./07.) bio 
nositeljem kolegija Hrvatska književnost katoličke obnove i prvoga 
prosvjetiteljstva. 

Na Filozofskom fakultetu Sveučilišta u Mostaru 2001. g. biran je 
u zvanje docenta, 2004. u izvanrednoga profesora, te 2007. g. u zvanje 
redovitoga profesora. Profesorom je na Poslijediplomskom doktorskom 

studiju na Filozofskom fakultetu Sveučilišta u Zagrebu i na Filozofskom 
fakultetu Sveučilišta u Mostaru. 

Član je Književnog kruga Split, Matice hrvatske i dr. Deset je 
godina bio članom uredništva Motrišta, časopisa Matice hrvatske Mostar. 
Članom je uredništva i urednik za Stariju hrvatsku književnost edicije 
Hrvatska književnost Bosne i Hercegovine u sto knjiga. 

Organizator je otpora u Bosni i Hercegovine. Predsjednik 
Republike Hrvatske odlikovao ga je Redom hrvatskoga trolista, 
Spomenicom Domovinskoga rata i Spomenicom domovinske zahvalnosti. 

Od djetinjstva ga je zanimala tradicijska kultura te je u domovini i 
inozemstvu nastupao na priredbama i svadbama pjevajući i svirajući 
nekoliko narodnih instrumenata. (Za vrijeme gimnazijskih dana glumio je 
glavne uloge u crkvenim predstavama: Dođi tata, mi te čekamo i Žrtva 
ispovjedne tajne.) Sakupljanjem, zapisivanjem i izučavanjem tradicijske 
kulture i književnosti počeo se baviti 1976. godine. Za vrijeme studija 
Filozofski fakultet u Zadru je financirao njegova terenska istraživanja u 
Hrvatskoj, Srbiji 1 Bosni i Hercegovini. Od tada je objavio pedesetak 
znanstvenih i stručnih radova te šezdesetak prikaza i dvadeset šest 
popularnih radova, (Vidi: http://bib.irb.hr/lista-radova?autor=263153), te 
knjige: 


1. Marko Dragić, Poetika i povijest hrvatske usmene književnosti 
(Fakultetski udžbenik) Filozofski fakultet Sveučilišta u Splitu, 
Split 2008. www.ffst.hr 

2. Marko Dragić, Hrvatska književnost katoličke obnove i prvoga 
prosvjetiteljstva (Hrvatska barokna književnost), (Fakultetski 
priručnik) Filozofski fakultet Sveučilišta u Splitu, Split 2006. 
www.ffst.hr 

3. Marko Dragić, Hrvatska usmena književnost Bosne i 
Hercegovine, lirika, epika, retorika, Hrvatska književnost Bosne i 
Hercegovine u sto knjiga, knjiga 4, Matica hrvatska i HKD 
Napredak, Sarajevo (2006). 

4. Usmene epske pjesme iz Neretve kod Konjica, (priredili: mr. sc. 
Tomo Anđeliće i dr. sc. Marko Dragić), Hrvatski leksikografski 
institut Bosne i Hercegovine, Mostar 2006. 

5. Marko Dragić, Hrvatska usmena književnost Bosne i 
Hercegovine, proza, drama i  mikrostrukture, = Hrvatska 
književnost Bosne i Hercegovine u sto knjiga, knjiga 5, Matica 
hrvatska i HKD Napredak, Sarajevo 2005. 

6. Marko Dragić, Književna i povijesna zbilja (kroatološke teme), 
HKD Napredak, Split, 2005. 

7. Marko Dragić, Od Kozigrada do Zvonigrada (hrvatske povijesne 
predaje i legende iz Bosne i Hercegovine, Mala nakladna kuća 
Sv. Jure i Zajednica izdanja ranjeni labud, Baška Voda — Mostar - 
Zagreb, 2001. 

8. Marko Dragić, Deset kamenih mačeva (hrvatske predaje i legende 
iz Bosne i Hercegovine, Mala nakladna kuća Sv. Jure, Baška 
Voda, 1999. 

9. Marko Dragić, Duša tilu besidila (hrvatske pučke molitvene 
pjesme iz BiH, Mala nakladna kuća Sv. Jure, Baška Voda, 1997. 

10. Marko Dragić, Zakopano zvono (predaje i legende u Šematizmu 
fra Petra Bakule, Mala nakladna kuća Sv. Jure, Baška Voda, 
1996., (prvo izdanje) 1997. drugo izdanje. 

11. Marko Dragić, Tuj tunja, tu jabuka (hrvatske narodne pjesme iz 
Rame), Mala nakladna kuća Sv. Jure, Baška Voda, 1995. 

12. Marko Dragić, Ramo moja (Hrvatske narodne pjesme iz Rame), 
Matica hrvatska ogranak Rama — Prozor, Sarajevo 1992. 


Recenzirao je dvanaest znanstvenih knjiga i dvadesetak radova u 
uglednim znanstvenim časopisima. Od 2002. godine do sada je pod 
njegovim mentorstvom napisan i obranjen 101 diplomski rad. 


U Mostaru, 14. kolovoza 2008. Kata i Marija Dragić 


395 


